ț Petroniu Florea 


DUNIHEZEY ȘI ÎNSERII ÎN 
VIZIUNEA SFINȚILOR PĂRINŢI 


Editura Ep Ca 
„ Grad, gi ua îi 9/ ” 
alu 2020 


ISBN 978-606-8848-12-9 


Cuvânt înainte 


România are o suprafaţă de 238.397 km?. Europa se întinde 
pe 10.180.000 km?, iar Pământul pe 510.065.600 km?, având un 
diametru, pe la ecuator, de 12.756 de kilometri şi o circumferință, 
tot pe la ecuator, de 40.075 de kilometri. 

Distanţa minimă dintre Pământ şi Lună este de 356.400 de 
kilometri, iar cea maximă de 406.700 de kilometiri. 

Întrucât orbita Pământului în jurul Soarelui este în formă 
de elipsă sau cerc turtit, distanța dintre Pământ şi Soare nu este 
una constantă. Astfel, Pământul se află cel mai aproape de Soare 
la 147 de milioane de kilometri, iar cel mai departe la 152 de 
milioane de kilometri. 

Universul în care trăim este colosal, de aceea distanţele 
din cosmos nu se mai calculează în kilometri sau în mile, 
pentru că cifrele ar fi prea mari, ci acolo luăm ca unitate 
de măsură viteza de deplasare a luminii în vid, care este de 
299.792.458 m/s (metri pe secundă). Viteza de propagare a 
luminii este de milioane de ori mai mare decât cea a sunetului. 
Ea poate înconjura Pământul de aproximativ şapte ori în 
decursul unei secunde, poate parcurge distanţa de la Pământ 
la Lună în mai puţin de 1,3 secunde, iar cea de la Pământ la 
Soare în aproximativ 8 minute şi 20 de secunde. 

O stea, împreună cu celelalte corpuri cereşti care gravitează 
în jurul acesteia, formează un sistem solar, un număr mare de 
sisteme solare alcătuiesc împreună o galaxie, iar mai multe galaxii 
grupate formează un cluster. 

Oamenii de ştiinţă estimează că în Univers există aproxi- 
mativ 200 de miliarde de galaxii. 


Majoritatea galaxiilor au un diametru cuprins între câteva 
Zeci ŞI câteva sute de mii de ani-lumină şi sunt de obicei separate 
una de alta prin distanţe de ordinul câtorva milioane de ani- 
lumină. Unele galaxii mari cuprind în structura lor complexă şi 
un număr de galaxii mai mici, numite galaxii satelit. 

Galaxiile mici pot conţine câteva sute de milioane de stele, 
pe când cele mari sunt compuse din trilioane de stele, toate orbi- 
tând în jurul unui centru de gravitație comun. 

Galaxia noastră poartă denumirea de „Calea Lactee”. Ea 
are un diametru de peste 100.000 de ani-lumină şi conţine aproxi- 
mativ 200 de miliarde de stele. 

Vârsta celor mai vechi stele din Calea Lactee a fost estimată 
la aproximativ 13,6 miliarde de ani, adică doar cu ceva mai 
mică decât vârsta Universului, care se consideră că este de 13,7 
miliarde de ani. 

Întrucât galaxiile din Univers se află la distanţe enorme faţă 
de Pământ, oamenii de ştiinţă nu au ajuns la un consens în ceea 
ce priveşte distanţa acestora faţă de galaxia noastră, diametrul lor, 
numărul de stele pe care le conţin etc., încât informaţiile furnizate 
lasă loc la interpretări. 

Galaxia învecinată nouă se numeşte Andromeda şi se 
află la o distanţă de aproximativ 2,5 milioane de ani-lumină 
față de galaxia noastră. Aceasta are un diametru de peste 
200.000 de ani-lumină şi conţine un număr de peste un trilion 
de stele. 

Cea mai îndepărtată galaxie de noi, cunoscută, se numeşte 
MACS0647-JD, iar lumina ei a călătorit prin spaţiu timp de 
13,3 miliarde de ani înainte de a ajunge pe Terra. 

Am făcut această scurtă introducere pentru a avea o idee 
cât de mică asupra a ceea ce înseamnă Universul. 

Din revelația dumnezeiască şi din experienţa de mii de ani 
oamenirii cunoaştem că, pe cât de mare este Universul în care 

trăim, cu toate acestea doar Dumnezeu, îngerii (de lumină şi cei 
căzuţi) şi oamenii sunt fiinţe raţionale. 

Dumnezeu este Creatorul şi Proniatorul a tot ceea ce 
există, îngerii de lumină sunt slujitorii şi vestitorii voii dumne- 
zeieşti, îngerii întunecaţi luptă din propria voinţă pervertită 
împotriva creaturii lui Dumnezeu, iar omul este coroana creaţiei 
divine, stăpânul lumii văzute, având un rol cu totul aparte în 
această lume. 

Celelalte creaturi au fost aduse în existenţă de Dumnezeu 
pentru ca să se arate în ele măreţia lui Dumnezeu şi ca să fie de 
folos omului, după cum a afirmat Sfântul loan Gură de Aur, că 
„Dumnezeu pentru om a creat cerul, marea, pământul, aerul şi 
toate cele din ele, animalele, plantele şi seminţele, pentru el au 
fost create soarele şi stelele, pentru el căile lunii şi munţii, pentru 
el ziua şi noaptea, pentru el toate cele văzute. Chiar şi lucrurile 
nefolositoare la prima vedere, precum animalele sălbatice şi 
copacii neroditori, au un rol bine determinat în slujba omului”!. 

Dumnezeu, îngerii şi oamenii sunt cei care dau sens lumii 
ŞI vieţii, deci existenţei în general, în timp ce demonii, datorită 
perversiunii lor, luptă din răsputeri să-i abată pe oameni de la 
rolul lor şi să dezorganizeze creaţia, atrăgându-i la aceasta, pe 
cât este cu putinţă, şi pe unii semeni ai noştri. 

Întrucât din întreg Universul, doar cele patru categorii 
enumerate mai sus au parte de rațiune, am hotărât ca în cele ce 
urmează să vorbim despre ele. După ce am cercetat materialul 
bibliografic necesar am constatat că acesta este prea vast pentru 
a alcătui o singură lucrare, motiv pentru care am hotărât să 
vorbim despre Dumnezeu şi îngeri într-o carte, iar despre 


! Constantin  Corniţescu, O ovOpomiou6c Kaură Tov lep6v 


Xpvo6oropov, Iorpiopnuk6v T5pvua Ilarepioov Meierov, Tesalonic, 1971, 
pp. 45-46. 


diavoli şi oameni în alta, întrucât subiectele pot fi tratate foarte 
bine şi separat. 

Tragem nădejdea că volumul de faţă va fi de un real folos 
duhovnicesc celor interesaţi, iar doritorilor de a afla cât mai multe 
despre demoni şi oameni, le făgăduim că în cel mai scurt timp 
cartea despre aceştia va fi pusă la dipoziţia lor. 


Autorul 


Dumnezeu 


„Noţiunea de Dumnezeu ca existenţă personală absolută 
este implicată în însăşi noţiunea de credinţă religioasă, fiind 
obiectul, motivul şi autoritatea acesteia. De aceea, despre 
Dumnezeu vorbesc în general toate religiile, filosofiile 
veacului afirmând sau negând existenţa şi lucrarea Lui în 
lume şi, în mod deosebit, vorbeşte despre Dumnezeu religia 
şi credinţa creştină”!. 

„În lucrarea despre «Numele divine», Sfântul Dionisie 
Areopagitul afirmă că Dumnezeu nu poate fi nici definit, nici 
limitat de imaginile create, şi că însăşi noţiunea de Dumnezeu 
este relativă, deoarece ea se referă la legătura Lui cu creaţia, 
nu la misterul fiinţei Sale transcendente, adică la «esenţa 
supraesenţială». De aceea, Teologia răsăriteană preferă categoria 
misterului şi termenii doxologici atunci când vorbeşte despre 
fiinţa divină sau despre Dumnezeu, precum: «Nume mai presus 
de orice nume» (Filipeni 2,9Y?. 

Sfântul Maxim Mărturisitorul, cel mai profund dintre Sfinții 
Părinţi răsăriteni, a afirmat că „Dumnezeu este unul, fără de 
început, necuprins, având toată puterea de-a exista. El exclude 
pe «când» şi «cum», întrucât este cu totul inaccesibil şi nu poate 
fi cuprins de niciuna dintre făpturi, prin vreo descoperire ființială 
a Sa. Dumnezeu nu este în şi pentru Sine Însuşi (cât ne este cu 


1 Îndrumări Misionare, Editura Institutului Biblic şi de Misiune al 
Bisericii Ortodoxe Române, Bucureşti, 1986, p. 52. 

? Preot Prof. Dr. loan Bria, Dicţionar de Teologie Ortodoxă, Editura 
Institutului Biblic şi de Misiune al Bisericii Ortodoxe Române, Bucureşti, 
1994, p. 138. 


putinţă să ştim) nici început, nici mijloc, nici sfârşit, nici altceva 
din cele ce sunt cugetate în chip natural ca existând după El. Căci 
este nedeterminat, nemişcat şi infinit, ca Cel ce este infinit mai 
presus de toată fiinţa, puterea şi lucrarea”!. 

„Dumnezeu nu este fiinţă, în sens de fiinţă pur şi simplu, 
sau de fiinţă determinată în oarecare fel, ca să fie şi principiu 
(început, izvor), nici putere, în sens de putere pur şi simplu, 
sau de putere în oarecare fel determinată, ca să fie şi mijloc, 
nici lucrare, în sens de lucrare pur şi simplu, sau de lucrare în 
oarecare fel determinată, ca să fie şi sfârşit al mişcării fuințiale, 
gândită ca existând mai înainte ca virtualitate. Ci este entitate 
de viaţă făcătoare şi supraființială; şi temelie de putere făcătoare 
şi mai presus de toată puterea; şi aptitudine lucrătoare şi fără de 
sfârşit; scurt vorbind, este entitate făcătoare a toată fiinţa”. 

„Dumnezeu este cu adevărat şi pururea Unul şi singur 
după fire, cuprinzând în Sine, în tot chipul toată existenţa 
propriu-zisă, ca Unul ce, propriu-zis, este mai presus chiar şi 
decât existenţa. lar dacă e aşa, Cel ce are existenţa propriu-zisă 
nu are nicicând şi niciunde nimic din al celor ce se spun că 
există. Prin urmare, nimic din ceea ce este după ființă deosebit 
nu poate fi cugetat împreună cu EI din veci: nici veac, nici timp, 
nici ceva din cele ce se petrec în acestea. Căci nu se pot întruni 
laolaltă niciodată ceea ce este propriu-zis şi ceea ce nu există 
în mod propriu”. 

Sfântul loan Damaschin, cel cu care s-a încheiat, din punct 
de vedere cronologic şi convenţional, epoca patristică, şi care a 
alcătuit cea mai complexă şi sistematică „Expunere a credinţei 


! Filocalia sfintelor nevoinţe ale desăvârşirii, vol. II, traducere, 
introducere şi note de Pr. Prof. Dr. Dumitru Stăniloae, membru al Academiei 
Române, Ediţia a II-a, Editura Harisma, Bucureşti, 1993, p. 150. 

> Ibidem, p. 151. 

3 Ibidem, pp. 151-152. 


ortodoxe” de până la el, a scris: „«Pe Dumnezeu nimeni nu L-a 
văzut vreodată, Fiul Cel Unul-Născut, Care este în sânul Tatălui, 
EI L-a făcut cunoscut» (loan 1,18). Prin urmare, dumnezeirea este 
inefabilă şi incomprehensibilă, «căci nimeni nu-L cunoaşte pe 
Tatăl decât numai Fiul şi nici pe Fiul decât numai Tatăl» (Matei 
11,27). Sfântul Duh, însă, cunoaşte cele ale lui Dumnezeu, în 
chipul în care duhul omului cunoaşte cele ce sunt în el, căci - 
după cum a afirmat Apostolul neamurilor - «Cine dintre oameni 
le ştie pe cele ale omului, în afară de duhul omului, care este în 
el? Aşa şi cele ale lui Dumnezeu, nimeni nu le-a cunoscut, în 
afară de Duhul lui Dumnezeu» (| Corinteni 2,11). În afară de firea 
dumnezeiască, nimeni nu L-a cunoscut vreodată pe Dumnezeu, 
decât numai acela căruia ea i s-a descoperit”. 

Părintele Profesor Dumitru Stăniloae, cel mai mare teolog 
român şi unul dintre cei mai remarcabili teologi ortodocşi ai 
secolului al XX-lea, a afirmat că „Dumnezeu ca existenţă 
ipostatică supraesenţială nu se încadrează în categoria existenţei 
cunoscute sau închipuite de noi, ci este mai presus de ea, pentru 
că toate cele ce le cunoaştem noi ca existente îşi au existenţa de 
la altceva şi depind în existenţa lor de un sistem de referinţe. 
Aceasta indică o relativitate sau o slăbiciune a existenţelor. 
Cel ce există însă prin Sine are o existenţă liberă de orice 
relativitate. EI nu este încadrat într-un sistem de referinţe. El 
nu are nicio slăbiciune. El este existenţa nu numai la modul 
superlativ, ci o existență supraexistentă. Ca atare, El nu suportă 
existenţa în mod pasiv şi nu este supus deci niciunei pasiuni sau 
pătimiri. Toată viaţa lui Dumnezeu este act sau putere. Toate 
atributele le are de la Sine, deci nu prin împărtăşire de la altul. 
De aceea, toate le are în mod incomparabil superior creaturilor, 


! Sfântul loan Damaschin, Dogmatica, Ediţia a III-a, traducere de Pr. 
Dumitru Fecioru, Editura Scripta, Bucureşti, 1993, p. 15. 

căci toate acestea îşi au atributele lor prin împărtăşire de la 
atributele Lui, prin lucrările Lui”. 

„În supraexistenţialitatea lui Dumnezeu stă cauza impo- 
sibilităţii definirii Lui, căci toate cuvintele sunt din ordinea 
existenţei, care este definibilă'?. 

„Dumnezeu - fiind existent prin Sine, adică neintrând în 
niciun fel în vreun sistem de referinţe şi fiind prin aceasta în 
mod culminant supraexistent, sau persoană - este prin excelență 
apofatic, indefinibil. Întrucât existenţa nu-l este dată din afară, 
ci EI Însuşi este izvorul existenţei şi, prin aceasta, realitatea 
personală supremă, nici El Însuşi nu este definit şi nu este numit 
decât prin pronume personale, sau este identificat cu existenţa prin 
excelenţă, sau cu izvorul existenţei mai presus de existenţă'”. 

„Dogmaticile creştine din ziua de astăzi ne arată că 
Dumnezeu este fiinţa absolută, adică cea care există prin Sine 
Însăşi şi are în Sine plenitudinea tuturor perfecţiunilor, aşa că nu 
este condiționat de nimeni şi de nimic în afară de El. Dumnezeu 
este ființă personală, adică are conştiinţă de Sine şi posedă 
minte, voinţă şi simţire în cel mai înalt grad. Dacă Dumnezeu 
n-ar fi fiinţă personală, ci un simplu principiu sau substanță 
care însufleţeşte totul, atunci omul n-ar putea sta în legătură cu 
EI, iar religia n-ar exista sau ar fi numai o iluzie sau amăgire. 
Mai mult chiar, dacă Dumnezeu n-ar fi ființă personală, EI ar fi 
inferior omului, fiindcă ar fi lipsit de cele mai elementare atribute 
spirituale, cu un cuvânt n-ar fi Dumnezeu”. 


! Preotul Profesor Dumitru Stăniloae, 7eologia Dogmatică Orto- 
doxă, vol. I, Ediţia a III-a, Editura Institutului Biblic şi de Misiune al Bisericii 
Ortodoxe Române, Bucureşti, 2003, pp. 156-157. 

> Ibidem, p. 162. 

* Ibidem. 

+ Pr. Prof. Athanase Negoiţă, Teologia biblică a Vechiului Testament, 
Editura Sofia, Bucureşti, 2004, p. 5. 

„Dumnezeu, fiind ființă absolută, în afară de EI nu poate să 
existe ceva care să nu aibă cauza în EI, adică la care să nu fi dat 
naştere, pe care să nu-l fi creat El. Dumnezeu este deci autorul sau 
creatorul a tot ceea ce există. Numai răul nu este opera Lui”. 

Conform Dicţionarului Explicativ al limbii române, 
„Dumnezeu este fiinţa supremă personală, cauză transcendentă 
primordială, principiu fundamental al existenţei şi ordinii 
universale, creator şi judecător al lumii, binele absolut şi principiu 
al mântuirii care acţionează în istorie”?. 

Cu toate că Dumnezeu nu poate fi cunoscut, El „nu ne-a 
lăsat în completă neştiinţă, deoarece cunoştinţa existenţei Lui 
este însămânţată de EI în chip firesc în toți oamenii. Pe lângă 
aceasta, însăşi creaţia, conservarea şi guvernarea acesteia 
vestesc măreţia firii dumnezeieşti”5, conform celor afirmate de 
psalmistul David: „Cerurile spun slava lui Dumnezeu şi facerea 
mâinilor Lui o vesteşte tăria” (Psalmul 18,1) şi de Sfântul Apostol 
Pavel: „Cele nevăzute ale lui Dumnezeu se văd de la facerea 
lumii, înțelegându-se din făpturi, adică veşnica Lui putere şi 
dumnezeire” (Romani 1,20). 


' Ibidem. 

2 Dicţionarul Explicativ al limbii române, Academia Română, Insti- 
tutul de lingvistică „Iorgu Iordan”, Ediţia a II-a, Univers Enciclopedic, 
Bucureşti, 1996, p. 324. 

3 Sfântul loan Damaschin, Op. cit., p. 15. 

Sfânta Treime 


Când noi, creştinii, vorbim despre Dumnezeu, înţelegem 
Sfânta Treime, în sensul că Dumnezeu este unul în ființă, adică 
esenţa, substanţa sau natura dumnezeiască este una singură. 
Această ființă subzistă însă în trei persoane: în Tatăl, în Fiul şi în 
Sfântul Duh. Aceştia nu sunt trei dumnezei sau trei manifestări 
ale aceluiaşi Dumnezeu, ci cele trei persoane ale lui Dumnezeu, 
care este unul singur, pentru că fiinţa divină este una singură. 

Care este relaţia dintre aceste trei persoane? În afara 
timpului, deci în veşnicie, Tatăl naşte pe Fiul şi purcede pe 
Sfântul Duh. Dar Fiul şi Sfântul Duh nu vin la existenţă după 
Tatăl, ci există împreună din veci, pentru că „toate cele trei 
persoane sunt din eternitate, nu venite pe rând la existenţă”. 
Deci nu a existat o vreme în care Tatăl era singur şi nu avea pe 
Fiul şi pe Sfântul Duh. Toate aceste trei persoane există deodată, 
etern, numai că Tatăl naşte pe Fiul şi purcede pe Sfântul Duh. 
Aceasta este relaţia dintre ele. 

În Sfânta Treime „Tatăl este cauza primordială a toate, 
Fiul este cauza care acţionează, iar Duhul Sfânt cauza care 
desăvârşeşte. Totuşi, ipostasurile nu sunt trei principii, existând 
un singur principiu al fiinţei: Tatăl, Care acționează prin Fiul şi 
desăvârşeşte prin Duhul Sfânt'?. „Cele trei persoane dumnezeieşti 
sunt atât de unite în fiinţă încât cunoaşterea uneia duce mintea 


! Preot Acad. Prof. Dr. Dumitru Stăniloae, Sfânta Treime sau La 
început a fost iubirea, Editura Institutului Biblic şi de Misiune al Bisericii 
Ortodoxe Române, Bucureşti, 1993, p. 38. 

> Mgr. Irineu Popa, Metropolite d'Oltenie, La personne et la 
communion des personnes dans la Theologie de Saint Basile le Grand, 
Editura Basilica, Bucureşti, 2011, p. 52. 

umană la cunoaşterea celorlalte două. Dacă în Dumnezeu 
există trei ipostasuri, nu vorbim de trei dumnezei, Tatăl şi Fiul 
distingându-se sub raportul proprietăţilor personale, dar sub 
raportul comun al fiinţei sunt o singură existenţă, diferenţa 
dintre ipostasuri nealterând unitatea naturii şi deoființimea 
neconfundând caracteristicile personale”!. 

„Fiul lui Dumnezeu, Care este împreună veşnic cu Tatăl, 
fiind născut din fiinţa Acestuia şi nu din voinţa Lui, este de o 
fiinţă cu Tatăl'?. „Sfântul Duh are aceeaşi ființă ca şi Tatăl şi 
ca şi Fiul, dar EI purcede doar din Tatăl. Fiul este din Tatăl prin 
naştere, iar Duhul Sfânt este din Dumnezeu Tatăl, printr-un mod 
sfânt şi tainic. Duhul Sfânt se bucură de aceeaşi cinste ca şi Tatăl 
şi Fiul, având aceeaşi fiinţă cu Tatăl şi cu Fiul'?. 

„Sfânta Treime este temelia de neclintit a tuturor cugetărilor 
religioase, a oricărei evlavii, a oricărei vieţi duhovniceşti şi a 
oricărei experienţe. Pe Aceasta o căutăm când Îl căutăm pe 
Dumnezeu, când căutăm desăvârşirea existenţei, sensul şi scopul 
acesteia. Nicio speculație filosofică n-a fost în stare să se înalțe 
până la taina Sfintei Treimi, de aceea nici mintea omenească 
n-a putut primi în mod deplin această revelaţie din partea lui 
Dumnezeu decât după ce crucea Domnului Hristos a biruit 
moartea şi adâncurile iadului. În fine, revelarea lui Dumnezeu 
Treimic, Tatăl, Fiul şi Sfântul Duh, este fundamentul oricărei 
teologii creştine”. 

„Cunoaşterea lui Dumnezeu implică, printre altele, o 
acțiune revelatoare din partea Acestuia. Toate numirile lui 
Dumnezeu pe care le găsim în Sfânta Scriptură ÎL arată pe Acesta 
aşa cum se descoperă fiinţelor create. Deci noi nu-L cunoaştem 


! Ibidem, pp. 53-54. 
> Ibidem, p. 54. 
3 Ibidem, pp. 55-56. 
+ Ibidem, p. 59. 

pe Dumnezeu decât prin însuşirile şi lucrările Lui, pe care Sfântul 
Vasile cel Mare le numeşte energii care coboară asupra noastră, 
în timp ce fiinţa Sa rămâne inaccesibilă”!. „Fiinţa lui Dumnezeu 
nu poate fi definită. În această lume nu există niciun atribut 
care să poată cuprinde fiinţa lui Dumnezeu. Chiar dacă noi ] le 
atribuim pe toate lui Dumnezeu, aceasta nu înseamnă că ele se 
referă la fiinţa Lui, pentru că, în acest caz, am face din ființă ceva 
compus. Atributele se referă la lucrările lui Dumnezeu. Oamenii 
nu pot cunoaşte ființa lui Dumnezeu. Aceasta nu se revelează. Cel 
necreat Îşi descoperă doar numele Său creaturii. Printre numirile 
dumnezeieşti cea mai sublimă este aceea de Sfânta Treime'?. 

„Dumnezeu se manifestă prin lucrări sau energii. Afirmând 
că noi Îl cunoaştem pe Dumnezeu prin lucrările Sale nu înseamnă 
că ne putem apropia de fiinţa Lui, căci în timp ce lucrările Sale 
coboară până la noi, fiinţa Lui rămâne inaccesibilă””>. 

„Sfântul Vasile cel Mare consideră manifestările exterioare 
ale lui Dumnezeu sau raporturile pe care le are cu fiinţa creată de 
domeniul iconomiei. lconomia, pentru el, este o lucrare a voinţei, 
în timp ce existenţa trinitară aparţine fiinţei transcendente a lui 
Dumnezeu. Noi nu-L putem cunoaşte pe Dumnezeu în afara 
iconomiei prin care s-a descoperit. Tatăl se revelează prin Fiul în 
Duhul Sfânt şi această revelaţie a Sfintei Treimi va fi totdeauna 
prin iconomie, căci în afara harului primit de la Sfântul Duh 
nimeni n-ar putea recunoaşte în Hristos pe Fiul lui Dumnezeu 
şi prin aceasta să se ridice la cunoaşterea lui Dumnezeu Tatăl. 
Dumnezeu nu şi-a revelat fiinţa, ci viaţa Lui personală. Revelația 
persoanei, care culminează cu întruparea Fiului lui Dumnezeu, 
introduce omul în intimitatea dumnezeiască. Această intimitate 
nu este a fiinţei, ci a vieţii, un mod de a fi. Aici avem, în loc 


! Ibidem, p. 68. 
2 Ibidem, p. 7l. 
3 Ibidem, p. 72. 

de contemplarea fiinţei divine, comuniunea cu Dumnezeul 
Treime. Această comuniune nu se exprimă exclusiv în termenii 
cunoaşterii. Sfânta Treime vrea să fie cunoscută în comuniunea 
persoanelor libere, pentru că şi Ea este comuniune de persoane. 
Ea face posibilă această cunoaştere venind către noi şi, în acelaşi 
timp, ne cheamă să ajungem la cunoaşterea nealterată şi «să 
devenim părtaşi ai firii celei dumnezeieşti» (Il Petru 1,4). Fiind 
Dumnezeu prin fire, Sfântul Duh îi îndumnezeieşte prin har pe cei 
ce aparţin firii supuse schimbării. Prin Sfântul Duh noi ÎL putem 
contempla pe Dumnezeu. Asemenea soarelui, care luminează 
ochiul curat, Sfântul Duh arată în Sine Însuşi imaginea Celui 
nevăzut. În contemplarea binecuvântată a acestei imagini se vede 
frumuseţea de negrăit a Arhetipului. În Sfântul Duh, noi vedem 
imaginea Fiului şi prin EL, Arhetipul, pe Tatăl. Întreaga cunoaştere 
a lui Dumnezeu este treimică: în Sfântul Duh, prin Fiul, către 
Tatăl. Noi nu ÎL primim pe Sfântul Duh decât prin credinţa în 
Isus Hristos şi nu putem crede în lisus Hristos decât prin Duhul 
Sfânt. În consecinţă, credinţa este indispensabilă cunoaşterii, iar 
cunoaşterea nu este posibilă decât în Duhul Sfânt. Astfel, fiind 
vorba despre cunoaşterea creştină, acţiunea Fiului lui Dumnezeu 
şi cea a Sfântului Duh presupun reciprocitate. Fiul şi Sfântul 
Duh sunt uniţi în Tatăl, care este sursa lor comună, lucrarea Lor 
ducând în cele din urmă la cunoaşterea Lui. Fiul a venit în lume 
prin Duhul şi tot prin EI Şi-a împlinit lucrarea”. 

„Dumnezeu S-a revelat în trei persoane: Tatăl-sursa, Fiul- 
manifestarea, Duhul-suflul şi comunicarea. Cele trei persoane 
sunt unite în mod indestructibil. În Sfânta Treime există o fiinţă 
trei persoane, dar cele trei persoane sunt unite prin însuşirea şi 
familiaritatea fiinţei şi prin identitatea unei singure dumnezeiri. 
Fiinţa divină nu este împărţită, ci plinătatea dumnezeirii Tatălui 


! Ibidem, pp. 73-74. 

este fiinţa Fiului şi a Duhului Sfânt, Fiul şi Duhul sunt pe de-a 
întregul Dumnezeu, pentru că dumnezeirea este una, aceleaşi 
lucruri fiind afirmate despre Fiul şi despre Sfântul Duh ca şi 
despre Tatăl. Unitatea lui Dumnezeu sălăşluieşte în unitatea 
întreită a Tatălui, a Fiului şi a Sfântului Duh, care nu Îi preced, 
nici nu Îi urmează. De altfel, fiecare persoană a Sfintei Treimi 
are o relație diferită cu celelalte două persoane. Sfântul Duh nu 
primeşte caracterul de persoană al Fiului, ci prin purcederea 
Sa din Tatăl, care însoţeşte naşterea Fiului din Tatăl, EI este 
pus în relaţie cu celelalte două persoane dumnezeieşti, adică în 
comuniunea Sfintei Treimi”. 

„Iubirea dintre Tatăl şi Fiul se exprimă într-un mod desă- 
vârşit în comuniune cu Duhul. Iubirea pură, deplină dintre cei trei, 
îmbrăţişează totul, fiind lipsită de egoism şi de orice preferinţă 
însoţită de nedreptate'?. 

„Sfânta Treime nu este dependentă în niciun fel de fiinţa 
creată. Creaturile ar putea să nu existe, însă Dumnezeu ar rămâne 
Treime: Tatăl, Fiul şi Sfântul Duh, întrucât creaţia este un act 
al voinţei, pe când naşterea Fiului şi purcederea Sfântului Duh 
din Tatăl sunt acte ale fiinţei. Să nu ne închipuim că în fiinţa 
dumnezeiască există vreo separație sau diviziune de orice fel, 
nefiindu-ne nici îngăduit să ni-L imaginăm pe Fiul fără Tatăl sau 
să-L separăm pe Duhul de Fiul, ci comuniunea şi distincția dintre 
persoanele Sfintei Treimi sunt percepute ca un lucru de neînțeles 
şi de neexprimat. Astfel, după cum deosebirea dintre persoane 
nu afectează unitatea fiinţei, nici ființa comună nu depăşeşte 
caracteristicile distinctive şi proprietățile personale. Tatăl posedă 
fiinţa desăvârşită, El fiind sursa existenţei Fiului şi a Sfântului 
Duh. Fiul deţine şi EI plinătatea dumnezeirii, fiind Cuvânt viu 
şi vlăstar perfect al Tatălui. Desăvârşit este şi Duhul. Fiul este 


! Ibidem, p. 75. 
2 Ibidem, p. 76. 

unit în mod nedespărțit cu Tatăl, iar Duhul este unit cu Fiul. Nu 
există nimic care să poată separa sau despărţi fiinţa veşnică a lui 
Dumnezeu. Fiecare persoană a Sfintei Treimi se descoperă lumii 
şi acționează în şi prin oameni, manifestând unitatea de ființă 
desăvârşită cu celelalte două persoane. Fiecare acţiune treimică 
este realizată de cele trei persoane, dar fiecare persoană efectuează 
acţiunea comună în felul Său propriu. Comuniunea desăvârşită în 
Dumnezeu nu există doar în fiinţa comună, ci şi în fiecare acţiune. 
Tatăl nu săvârşeşte singur nimic la care Fiul să nu ia parte, iar 
Fiul nu lucrează fără Duhul. Însă întreaga activitate care este 
îndreptată spre creaţie, purtând diverse denumiri, porneşte de la 
Tatăl, se înfăptuieşte prin Fiul şi se desăvârşeşte în Sfântul Duh”. 
„În Sfânta Treime nu există doar unitate de fiinţă, ci şi de voinţă. 
Unitatea Sfintei Treimi este văzută de Sfântul Vasile cel Mare 
în unitatea venerării. Pentru Sfântul Vasile cel Mare, Dumnezeu 
poate fi slăvit doar în unitatea Treimii. Cu adevărat, nu putem să 
aducem slavă lui Dumnezeu, Tatăl Domnului nostru lisus Hristos 
şi Fiului Său Cel Unul Născut, altfel decât în Sfântul Duh. În 
venerare, Sfântul Duh este nedespărţit de Tatăl şi de Fiul'?. 

„Concretă, simplă şi comună, fiinţa fiecărui ipostas al 
Sfintei Treimi este identică, de o fiinţă, ea fiind de asemenea 
identică ipostasurilor, prin care ele se raportează unul la celălalt. 
Cele trei ipostasuri se găsesc în legătură, după fiinţa lor identică. 
Cele trei persoane divine au acelaşi conţinut al fiinţei şi ele 
se conţin reciproc. Fiecare dă celorlalte tot ce are. Tatăl, sursă 
personală a dumnezeirii, comunică în întregime fiinţa Sa Fiului 
şi Sfântului Duh, astfel încât dumnezeirea absolută a ipostasurilor 
se împlineşte în unitatea lor absolută”*. 


' Ibidem, pp. 77-78. 
2 Ibidem, pp. 79-80. 
3 Ibidem, p. 82. 

„Dumnezeu Tatăl este sursa veşnică de viaţă deplină a 
Fiului Cel de o fiinţă şi a Sfântului Duh. EI este, de asemenea, 
sursa unui plan de iubire infinită, opera creaţiei prin Fiul în 
Duhul, E] fiind şi izvor de viaţă dumnezeiască şi de mântuire 
a creaţiei. Aceasta nu are nimic de-a face cu vreo oarecare 
necesitate în Dumnezeu, nici cu o voinţă divină pur arbitrară. 
Proprietăţile celor trei ipostasuri sunt absolut ireductibile una 
la cealaltă, fiecare persoană fiind înţeleasă în chip diferit prin 
caracteristicile sale distinctive particulare, astfel încât putem 
cunoaşte ceea ce deosebeşte ipostasurile. Astfel, Duhului îi este 
propriu să purceadă din Tatăl şi să fie cunoscut de Fiul, iar Fiului 
îi este caracteristic să Se nască din Tatăl şi să Îl facă cunoscut 
pe Duhul. Între persoanele dumnezeieşti nu se interpune nimic, 
nici nu subzistă ceva alături de fiinţa dumnezeiască. Nu se află 
nici golul vreunui interval lipsit de consistenţă, care să producă 
vreo absenţă în armonia intimă a fiinţei dumnezeieşti, divizân- 
du-i continuitatea prin introducerea unui gol. Astfel, ipostasurilor 
le este propriu să se manifeste unul prin celălalt, unul fiind 
expresia celuilalt. Atunci când pronunţăm numele Fiului este 
imposibil să nu ne gândim la Tatăl, deoarece această denumire Îl 
arată, în acelaşi timp, în relaţie cu Tatăl. Dumnezeu nu poate fi 
cunoscut altfel decât ca Tatăl, Fiul şi Sfântul Duh, fiindcă în ceea 
ce Îl priveşte pe Dumnezeu, întotdeauna cunoaştem persoanele 
dumnezeieşti într-o anumită ordine, aceea a manifestării lor”!. 

„Duhul este cunoscut după şi cu Fiul şi purcede din 
Tatăl. Fiul Îl face cunoscut prin EI şi după EI pe Duhul şi este 
născut din Tatăl. Numai Tatăl nu se manifestă prin niciun alt 
ipostas dumnezeiesc, pentru că EI este Tatăl şi sursa celorlalte 
persoane dumnezeieşti. Lui Îi este propriu să nu aibă o cauză a 
existenţei sale. Doar Fiul Îl face cunoscut pe Tatăl şi Duhul Îi 
dă cunoştinţa Fiului. Astfel, persoanei Fiului Îi este propriu să 


! Ibidem, pp. 89-90. 

reveleze persoana Tatălui, să fie chipul Acestuia. Proprietățile 
persoanelor Sfintei Treimi sunt netransmisibile şi unice, dar 
ele sunt, în acelaşi timp, expresia supremă a acestei comuniuni 
inexprimabile care este Dumnezeu: Tatăl, Fiul şi Sfântul Duh, 
nouă şi paradoxală despărţire unică şi unire despărțită. În cadrul 
Sfintei Treimi, fiecare persoană posedă fiinţa întreagă, care este 
comună celorlalte două persoane. Persoanele dumnezeieşti nu îşi 
împart fiinţa divină ca şi cum aceasta ar fi divizată între ele”!. 

„Înaintea persoanelor dumnezeieşti nu există nimic, 
deoarece ele sunt din veci. În Dumnezeu Tatăl şi în Dumnezeu 
Fiul fiinţa nu este mai veche decât Ei şi nu o putem considera 
ca fiind mai presus de unul şi de celălalt. Pentru Sfinţii 
Părinţi, fiinţa nu există înaintea persoanelor. Sfântul Maxim 
Mărturisitorul a afirmat în acest sens că nu există fiinţă fără 
persoană, fiinţa în afara persoanei fiind o noţiune abstractă. 
Persoana este singura realitate concretă care posedă în sine 
fiinţa. Persoanele nu sunt în ființă, ci fiinţa este în persoane. 
Fiinţa reprezintă conţinutul substanţial al persoanei, întrucât 
fără fiinţă persoana nu ar fi decât o ficţiune”?. „Pentru Sfântul 
Vasile cel Mare, între ființă şi persoană există aceeaşi diferență 
ca şi între comun şi particular”?. 

„Dumnezeirea, zice Sfântul Vasile cel Mare, este una. 
Dumnezeirea pe care o contemplu în Tatăl o văd şi în Fiul. Cele 
trei persoane au fiinţa lor nu numai în comun, ci şi ca ființă unică 
pentru fiecare dintre ele. Ele nu formează doar o unitate, ci şi o 
unitate de o fiinţă. Aceasta este antinomia unirii neamestecate şi 
a deosebirii nedespărţite a fiinţei şi a persoanei, pe de o parte, 
şi a persoanelor dumnezeieşti între ele, pe de altă parte. Pentru 
Sfântul Vasile cel Mare, unitatea se referă la fiinţă, la fire, la 


! Ibidem, pp. 90-91. 
? Ibidem, pp. 91-92. 
3 Ibidem, p. 93. 

absolut, iar multiplicitatea priveşte persoanele, relația, de unde 
rezultă că unitatea şi multiplicitatea aparțin unor rânduieli diferite, 
neputându-se nici întâlni, nici intra în conflict una cu cealaltă”!. 

„Cele trei persoane ale Sfintei Treimi se revelează împre- 
ună, fără a primi un număr de ordine. Fiecare persoană este 
unică în felul său de a fi: un Tată, un Fiu şi un Duh Sfânt. Per- 
soanele nu sunt numerotate pentru că nu s-a spus primul, al doi- 
lea şi al treilea, ci prin aceste nume sfinte, Dumnezeu ne dă 
harul cunoaşterii, credinţa ducând la mântuire. Dacă în formula 
botezului, în doxologie şi în mărturisirea Sfintei Treimi Tatăl este 
primul, Fiul al doilea şi Sfântul Duh al treilea, aceasta se petrece 
pentru că Tatăl, în calitate de «cauză», are o prioritate logică în 
faţa Fiului şi a Sfântului Duh, care vin în existenţă din Tatăl. Fiul 
este, în mod firesc, al doilea termen al enumerării, iar Sfântul 
Duh al treilea, deoarece dacă pe acesta din urmă L-am aşeza după 
Tatăl, s-ar înţelege că El este de asemenea şi Fiu'?. 

„Unitatea fiinţei dumnezeieşti veşnic ipostaziată şi expri- 
mată în persoană se manifestă mai ales în comuniunea persoanelor 
dumnezeieşti. Tatăl are şi este toată fiinţa dumnezeiască. El este 
principiul acesteia, aşa cum este şi principiul Sfintei Treimi, 
dar fiinţa Lui nu este izolată. Tatăl are propria fiinţă nu pentru 
Sine Însuşi, ci pentru Fiul, pe care ÎL naşte în veşnicie şi pentru 
Sfântul Duh. Din iubire, Tatăl doreşte existenţa altcuiva în afară 
de Sine, fără a împărţi prin aceasta taina lui Dumnezeu în mai 
multe bucăţi. El Se smereşte aducând în existenţă pe altcineva în 
afară de Sine, pentru că în Dumnezeu Tatăl şi în Dumnezeu Cel 
Unul-Născut vedem doar un singur chip care se reflectă ca într-o 
oglindă în dumnezeirea ce nu cunoaşte deosebire. Tatăl dăruieşte 
tot ceea ce are şi tot ceea ce este, dar nu împărțindu-se, nu oferind 
o parte din El Însuşi, ci dăruindu-Se întreg, fără limită. Nu numai 

că este de acord, dar şi doreşte din veci ca fiinţa Lui creatoare 
şi dătătoare de viaţă să fie ipostaziată în Fiul şi în Sfântul Duh. 
Nepăstrând nimic pentru Sine, Tatăl se goleşte de Sine Însuşi 
pentru a Se avea, nu în Sine, ci în afara Sa. Tatăl se împlineşte 
în iubirea extatică, golindu-Se de Sine Însuşi pentru a se regăsi 
în Fiul, Cuvântul ipostatic rostit de Tatăl. Fiul este, cu adevărat, 
în Tatăl şi Tatăl este în Fiul, pentru că aşa cum este unul este şi 
celălalt şi unul este celălalt, şi prin asta nu sunt decât unul. În 
consecință, spune Sfântul Vasile cel Mare, conform proprietății 
persoanelor, Ei sunt unul şi unul, însă conform fiinţei lor comune 
cei doi nu sunt decât unul”!. 

„Tatăl dă tot ceea ce are şi tot ceea ce este Fiului şi Duhului, 
în aşa fel încât aceştia să aibă fiinţa Lui ca pe a Lor proprie. Tatăl 
a dat viaţa pe care o are şi a dat-o, în principal, Celui care este, 
«căci precum Tatăl are viaţă în Sine, aşa l-a dat şi Fiului să aibă 
viață în Sine» (loan 5,26). Fiul şi Duhul, primind totul veşnic de 
la Tatăl, au la rândul Lor puterea de a-L face cunoscut, pentru că 
«nimeni nu-L cunoaşte pe Tatăl decăt numai Fiul şi cel căruia va 
vrea Fiul să-i descopere» (Matei 11,27). De asemenea, Sfântul 
Duh este unit, prin fiinţă, cu Tatăl şi cu Fiul şi are revelaţia 
întreagă, căci «EI ne va învăţa toate» (loan 14,26) şi «ne va 
călăuzi la tot adevărul» (loan 16,13)”. 

„Tatăl Se manifestă şi vorbeşte dând naştere Fiului şi 
este întreg în manifestarea Sa. Din acest motiv, Fiul va putea 
spune: «Cel ce Mă vede pe Mine Îl vede pe Cel ce M-a trimis 
pe Mine» (loan 12,45). lar întrucât Tatăl Îi dă totul Fiului, nu 
putem ajunge la Tatăl fără a trece prin Fiul. Drumul cunoaşterii 
lui Dumnezeu trece, deci, de la Duhul, care este unul, prin Fiul, 
care este unul, până la Tatăl, care este unul. Astfel, mărturisim 
ipostasurile fără a prejudicia monarhia Tatălui. (Termenul 

grecesc «monarhia» (uovapyia) este compus din cuvintele 
«monos» (pu6voc), care înseamnă «singur» şi «arhi» (apyn), 
care se traduce prin «principiu», indicând cu mare precizie 
faptul că Tatăl este singurul principiu sau izvor al existenţei 
în Sfânta Treime). Faptul că trebuie trecut prin Fiul pentru a 
ajunge la Tatăl nu implică un spaţiu între persoane, pentru că 
Tatăl, Fiul şi Sfântul Duh nu sunt despărțiți. Sfântul Vasile 
cel Mare spune că la oameni natura este dispersată şi noi o 
vedem răspândită în persoane, pe când la persoanele Sfintei 
Treimi există o comuniune continuă şi nedespărțită, pentru că 
nu se poate concepe niciun interval între Tatăl, Fiul şi Sfântul 
Duh. Într-adevăr, nu există nimic, niciun lucru subzistent, care 
să intervină în mijlocul Lor, lângă natura divină, care să o 
poată împărți prin interpunerea unui element străin, nici golul 
vreunui spaţiu lipsit de consistenţă, care să producă o absenţă 
în armonia ființei dumnezeieşti, divizându-i continuitatea 
prin introducerea unui gol. Atunci când ne gândim la Tatăl ca 
necuprins şi necreat, în acelaşi timp, ne gândim la fel şi la Fiul 
şi la Sfântul Duh, pentru că infinitatea, slava şi înţelepciunea 
Tatălui nu sunt despărțite de Fiul şi de Sfântul Duh, ci în Ei 
contemplăm o comuniune şi o distincţie inexprimabilă, pentru 
că este cu totul imposibil să ne imaginăm o ruptură sau o 
separare, încât Fiul să poată fi conceput fără Tatăl sau Sfântul 
Duh despărțit de Fiul, căci percepem în Ei atât o comuniune 
cât şi o deosebire de neexprimat, fără ca diferenţa ipostasurilor 
să rupă continuitatea fiinţei, iar deoființimea să elimine 
particularitatea însuşirilor caracteristice”. 

„Tot ceea ce are Tatăl aparţine şi Fiului, în afara naşterii. 
Tot ceea ce este propriu Fiului este caracteristic şi Duhului, în 
afara faptului că cel dintâi a fost născut. Toate acestea nu fac 

ca între Ei să existe vreo diferenţă de fiinţă, pentru că Ei sunt 
deosebiți în aceeaşi ființă”. 

„Fiinţa, care subzistă numai în persoană, implică întot- 
deauna o relaţie conştientă între persoane, deci enipostazierea sa 
în mai multe persoane se face în întrepătrundere şi transparență 
reciprocă desăvârşită, ceea ce Sfântul loan Damaschin a numit 
perihoreză, căci o persoană nu se poate bucura de existenţă fără 
comuniunea cu alte persoane. În unitatea desăvârşită a Treimii, 
în conştiinţa fiecărei persoane trebuie să fie perfect cuprinse şi 
transparente conştiinţele celorlalte două persoane, iar pentru 
aceasta, persoanele lor însele, ca suport al conştiinţei. Tatăl, 
Care este sursa fiinţei, Îşi comunică propria Sa ființă Fiului şi 
Sfântului Duh. Fiinţa dumnezeiască, primită prin naştere sau prin 
purcedere, subzistă neschimbată şi neîmpărțită, deci întreagă, 
iar din punct de vedere numeric una şi identică, în Fiul şi în 
Sfântul Duh. Datorită acestei învățături, Sfântul Vasile cel Mare 
a stabilit, în mod definitiv, sensul termenului «de o fiinţă», care 
exprimă atât consubstanţialitatea persoanelor, cât şi comuniunea 
lor în Sfânta Treime'”?. 

„Comuniunea se arată de asemenea şi în proprietăţile 
personale, nu numai în natură sau ființă. În Dumnezeu, fiecare 
persoană este şi cuprinde totul, însă comuniunea sau iubirea 
desăvârşită constă în faptul că fiecare, fiind totul, cuprinde pe 
ceilalți, care, de asemenea, sunt totul. În comuniunea lor, iposta- 
surile divine nu se întâlnesc din exterior, ca şi persoanele umane, 
ci ele sunt din veac în mod desăvârşit interioare una celeilalte, 
dar nu identice. Sfântul Duh este întru totul nedespărţit de Tatăl 
şi de Fiul şi între Ei nu există niciun spaţiu”. 

„În Sfânta Treime nu este posibil ca o persoană să prevaleze 
asupra altei persoane şi nicio persoană nu se revelează prin sine 
însăşi, ci celelalte două împreună o fac cunoscută pe cea de-a 
treia. Din acest motiv, în fiecare ipostas se pot vedea celelalte 
două. Sfântul Vasile cel Mare a afirmat că uneori Tatăl Îl revelează 
pe Fiul, alteori Fiul ÎL arată pe Tatăl, deci dumnezeirea întreagă se 
revelează când în Tatăl, când în Fiul, când în Sfântul Duh”!. 

„Numele de Tată desemnează rolul Său de sursă, de creator, 
de autor a toate'?. „Prima persoană a Sfintei Treimi este deci 
Tatăl, cel care, în mod direct şi nemijlocit, naşte în afara timpului 
şi veşnic pe Fiul. Fiind principiul şi sursa în dumnezeire, de la 
EI purcede şi a treia persoană, Sfântul Duh. Din acest motiv, El 
este numit Tatăl, principiul a toate, cauza fiinţei celor care există. 
EI este singurul nenăscut şi Tată, care posedă această proprietate 
personală şi netransmisibilă, pe care nu o împarte cu niciuna 
dintre celelalte persoane. Acest semn distinctiv excepţional al 
ipostasului Său, de a fi Tată şi de a nu depinde de nicio cauză, este 
singurul pe care Îl are. Din acest motiv, El este numit Dumnezeu 
în Sine şi Dumnezeu adevărat”:. 

„Sfântul Vasile cel Mare a afirmat întotdeauna că principiul 
unităţii în Sfânta Treime este persoana Tatălui, vorbind despre 
monarhia Acestuia. Tatăl este principiul celorlalte două persoane, 
din care acestea îşi primesc trăsăturile caracteristice. El este atât 
principiul, cât şi recapitularea Treimii. Există un singur principiu 
al dumnezeirii şi, în consecinţă, există monarhie în modul cel mai 
absolut. În monarhia Tatălui, Fiul nu este asemenea unui supus, ci, 
spune Sfântul Vasile cel Mare, să ne închipuim într-un mod demn 
de Dumnezeu o transmitere a voinţei care se face din veşnicie de 
la Tatăl la Fiul, precum chipul se reflectă într-o oglindă. Tatăl, 


! Ibidem, p. 109. 
2 Ibidem, p. 110. 
3 Ibidem, p. II]. 

izvor al întregii dumnezeiri din Sfânta Treime, naşte pe Fiul şi 
purcede pe Sfântul Duh, dăruindu-le fiinţa Sa, care rămâne una 
şi nedespărţită, identică cu sine însăşi în cei trei”. 

„Tatăl este Cel care face distincţia între ipostasuri. El dă- 
ruieşte ființa Sa cea unică în mod egal atât Fiului cât şi Sfân- 
tului Duh, în care aceasta rămâne una, nedespărţită şi neîm- 
părțită. Ea este oferită în mod diferit Fiului şi Sfântului Duh, 
căci purcederea Sfântului Duh din Tatăl nu este identică cu 
naşterea Fiului din acelaşi Tată. Sfântul Duh subzistă ca persoană 
dumnezeiască purcezând din Tatăl. Din Tatăl Se naşte şi Fiul, 
prin Care sunt toate lucrurile şi cu Care Sfântul Duh întotdeauna 
este cunoscut nedespărţit, fiindcă nu ne putem gândi la Fiul 
fără a fi luminaţi de Duhul. Astfel, pe de-o parte, Sfântul Duh, 
izvorul tuturor binefacerilor oferite creaturilor, este unit cu Fiul, 
cu Care este conceput nedespărțit, iar pe de altă parte, fiinţa Sa 
ţine de Tatăl, din care purcede. În consecință, proprietatea Sa 
personală caracteristică este aceea de a Se manifesta după Fiul 
şi împreună cu El şi de a subzista prin purcedere din Tatăl. În 
privinţa Fiului, Acesta Se manifestă prin Sine Însuşi şi cu El 
Însuşi pe Duhul, numai El răspândind lumina necreată ca Fiu 
unic, aceasta fiind caracteristica Lui personală, care ÎL distinge 
de Tatăl şi de Sfântul Duh. În privinţa lui Dumnezeu Tatăl, Care 
este mai presus de toate, proprietatea caracteristică eminentă a 
ipostasului Său este aceea că EI singur este Tată, Care nu Şi-a 
luat existenţa din niciun principiu'?. 

„Tatăl are drept caracteristică inalienabilă faptul că este 
sursa Fiului şi a Duhului. Monarhia Tatălui afirmă în mod 
necesar naşterea Fiului şi purcederea Duhului din veci. Tatăl face 
distincţie între persoanele dumnezeieşti ale Fiului şi ale Duhului 
şi le dăruieşte existenţa din veci. EI le oferă fiinţa Sa nemărginită 


' Ibidem, pp. 112-113. 
2 Ibidem, p. 114. 

prin taina naşterii şi a purcederii. Cele două persoane au aceeaşi 
fiinţă dumnezeiască asemenea Tatălui. Prin naşterea Sa din Tatăl, 
Fiul este şi El din veci, neavând un început al existenţei, pentru 
că de când a existat Tatăl a existat şi Fiul şi în noţiunea de Tată 
intră imediat şi cea de Fiu”. 

„Oare această monarhie a Tatălui nu este o formă de subor- 
dinaţianism? Tatălui, sursă unică, nu 1 se atribuie, în această 
concepţie, caracterul unei persoane dumnezeieşti prin exce- 
lenţă? Sfântul Grigorie de Nazianz ne dă un răspuns foarte clar 
la această întrebare: «Mi-ar fi plăcut, spune el, să-L laud pe 
Tatăl, ca pe Cel mai mare, pe EI, Cel ai Cărui egali Şi-au do- 
bândit egalitatea deodată cu fiinţa Lor, mă tem însă să nu fac din 
Principiu un principiu al inferiorilor şi să nu supăr dorind prea 
mult să-L laud, căci slăvirea Principiului nu constă în înjosirea 
Celor Care Şi-au primit existenţa din EI, fiindcă veşnicia infinită 
este din trei persoane infinite. Fiecare este considerat în Sine 
Însuşi Dumnezeu întreg, deopotrivă Fiul şi Tatăl, deopotrivă 
Sfântul Duh şi Fiul, fiecare păstrându-şi caracteristicile personale 
şi toţi trei împreună fiind considerați Dumnezeu. Fiecare este 
Dumnezeu, având aceeaşi fiinţă, toţi trei sunt Dumnezeu din 
pricina monarhiei. Faptul că Fiul şi Sfântul Duh nu sunt Tată 
nu Îi face să le lipsească ceva, pentru că în Dumnezeu nu există 
nicio lipsă, Fiul şi Sfântul Duh fiind întru totul egali cu Tatăl. 
Fiului nu Îi lipseşte nimic pentru a fi Tată, căci a fi Fiu nu este o 
lipsă, şi cu toate acestea nu este Tată. De asemenea, Tatălui nu Îi 
lipseşte nimic pentru a fi Fiu, şi totuşi Tatăl nu este Fiul. În aceste 
lucruri nu este vorba nici de lipsă nici de micşorare a fiinţei. A 
fi nenăscut, născut şi purces Îi caracterizează pe Tatăl, pe Fiul 
şi pe Sfântul Duh, aşa încât să păstrăm nealterată deosebirea 
dintre cele trei ipostasuri în fiinţa cea unică, precum şi măreția 
lui Dumnezeu. Cu toate că Fiul nu este Tatăl, pentru că există 

un singur Tată, El este ceea ce este şi Tatăl. Sfântul Duh, deşi 
purcede de la Dumnezeu Tatăl, nu este Fiul, pentru că există un 
singur Fiu, dar EI este ceea ce este şi Fiul. Una este dumnezeirea 
Celor trei şi Cel Unul este în trei persoane”. 

„Tatăl este cauza Fiului şi a Sfântului Duh. Dar această idee 
de cauză trebuie înţeleasă ca împlinire a iubirii personale, care nu 
poate produce efecte inferioare. Cauza doreşte persoane egale în 
demnitate, acesta fiind şi motivul egalităţii lor. În Dumnezeu, de 
altfel, nu este ca la oameni, unde cauza este superioară efectului. 
În Dumnezeu nu există niciun interval între cauză şi efect, ci 
cauzalitate în interiorul uneia şi aceleiaşi naturi. Cauzalitatea nu 
provoacă aici un efect exterior, ca în lumea materială, nici un 
efect care se resoarbe în cauza sa, ea este doar imaginea limitată 
de o comuniune inexprimabilă. Cauzalitatea este deci proprie 
Tatălui, fund principiul teologic fundamental al monarhiei, căci 
acolo unde este un singur principiu, scrie Sfântul Vasile cel Mare, 
acolo unitatea nu este desfiinţată”?. „Tatăl este singura cauză a 
dumnezeirii, iar acest atribut este netransmisibil””. 

„Fiul este necreat şi născut din fiinţa Tatălui, în afara 
timpului şi veşnic, fiind infinit ca natură, asemenea Tatălui şi este 
de o fiinţă cu Acesta. EI singur Îl cunoaşte pe Tatăl şi numai Tatăl 
Îl cunoaşte pe Fiul. EI este egal cu Tatăl, fiind chipul adevărat şi 
viu al Acestuia şi este venerat asemenea Tatălui, bucurându-se de 
aceeaşi cinste şi împreună-lucrare cu Tatăl”?. 

„Sfântul Vasile cel Mare a afirmat că tot ceea ce Îi este 
propriu Tatălui este văzut şi în Fiul şi tot ceea ce Îi este propriu 
Fiului Îi este propriu şi Tatălui, pentru că Fiul sălăşluieşte întreg 
în Tatăl şi la rândul Său îl are pe Tatăl întreg în Sine. Din acest 


! Ibidem, pp. 115-116. 
2 Ibidem, p. 117. 
5 Ibidem, p. 118. 

motiv, ipostasul Fiului devine ca o formă şi un chip care permite 
să-L recunoaştem pe Tatăl şi ipostasul Tatălui este recunoscut 
în forma Fiului”. 

„În Sfânta Treime, Fiul şi Sfântul Duh au ipostasuri proprii, 
deşi ei rămân nedespărțiți şi indivizibili de cauza lor. Cu toate 
acestea Fiul este născut din Tatăl ca persoană proprie, iar Sfântul 
Duh este purces, de asemenea, ca persoană. La oameni, de fiecare 
dată când proiecţiile interioare primesc un impuls spre exterior, fie 
se răspândesc dispărând complet, cum este cazul cuvântului rostit, 
fie se separă complet de cauza care le-a produs, cum este cazul 
mamei care a născut şi a pruncului născut. O astfel de separare nu 
are loc în Sfânta Treime, pentru că naşterea Fiului şi purcederea 
Sfântului Duh din Tatăl, deşi se deosebesc una de cealaltă, rămân 
neseparate de Tatăl, Care le-a comunicat Fiului şi Sfântului Duh 
întreaga ființă nedespărţită şi indivizibilă a dumnezeirii. În 
niciun caz nu trebuie îngăduit vreodată să fie utilizate denumirile 
noastre lumeşti şi modul în care devenim părinţi pentru a descrie 
dumnezeirea, adică relația dintre Tatăl şi Fiul, prin comparaţie cu 
ceea ce se întâmplă la oameni. Dumnezeu nu trebuie socotit ca un 
om şi doar pentru că El este numit Tată, aceasta nu înseamnă că 
ne este îngăduit să ne închipuim o dumnezeire bărbat şi femeie, 
sau să ne gândim că Sfântul Duh este de gen neutru, pentru că 
Acesta nu poate avea gen'?. 

„Fiul este născut din veşnicie, nefiind creat, El este 
Dumnezeu adevărat, născut din Dumnezeu adevărat; întrucât 
fiinţa Fiului este cea a Tatălui, Fiul este Dumnezeu aşa cum Tatăl 
este Dumnezeu. EI este născut din fiinţa Tatălui, în afara timpului 
şi fără de început”?. „Paternitatea Tatălui Îi este caracteristică 
din veşnicie, ceea ce înseamnă că Fiul este dinainte de veacuri 

şi veşnic, fără să aibă un început al existenţei. Sfântul Vasile cel 
Mare afirmă: De când există Tatăl există şi Fiul, iar în noțiunea 
de Tată intră imediat şi cea de Fiu, pentru că, în mod evident, 
Tatăl are un Fiu. Tatăl nu are niciun principiu al existenţei, iar 
EI este principiul existenţei Fiului, fără a exista ceva intermediar 
între Ei. Comuniunea lui Dumnezeu Fiul cu Dumnezeu Tatăl este 
veşnică, pentru că gândul nostru trece de la Fiul spre Tatăl fără 
să traverseze vreun spaţiu gol, căci Fiul este nedespărțit de Tatăl. 
Tatăl naşte pe Fiul fără patimă. Fiinţa Lui Îi este împărtăşită în 
întregime Fiului, Care este nedespărțit de Tatăl din veci”. 

„Pentru unii eretici (arieni şi eunomieni), raţiunea ultimă a 
subordonării Fiului lui Dumnezeu faţă de Tatăl constă în faptul 
că Acesta este născut. Pentru ei, naşterea Fiului implică, în mod 
necesar, un raport de inferioritate faţă de Dumnezeu Tatăl. Din 
acest motiv, Sfântul Vasile cel Mare accentuează faptul că Tatăl 
naşte pe Fiul înainte de veci. De când există Tatăl există şi Fiul, 
în noțiunea de Tată intrând imediat şi cea de Fiu, pentru că, în 
mod evident, Tatăl are un Fiu. Tatăl nu are niciun principiu al 
existenţei, iar El este principiul existenţei Fiului, fără a exista 
ceva intermediar între Ei'?. „Naşterea Fiului nu implică deci 
niciun raport de inferioritate; din contră, ea se găseşte în centrul 
acestui raport inexprimabil dintre Fiu şi Tată, care face din Fiul 
chipul desăvârşit al Tatălui5. 

„Fiul este chipul desăvârşit al Tatălui, căci ipostasurilor 
dumnezeieşti le este propriu să se manifeste unul prin altul, 
unul fiind expresia celuilalt. Dumnezeu nu poate fi cunoscut 
altfel decât ca Tatăl, Fiul şi Sfântul Duh, pentru că în ceea ce 
Îl priveşte pe Dumnezeu, cunoaştem întotdeauna persoanele 
dumnezeieşti, dar ele sunt cunoscute într-o anumită ordine, cea 

a manifestării lor, astfel, Duhul este cunoscut după şi împreună 
cu Fiul, purcezând de la Tatăl, iar Fiul ÎL face cunoscut prin El 
şi după EI pe Duhul, fiind născut din Tatăl. Dumnezeu Tatăl este 
singurul care nu se manifestă prin alt ipostas divin, pentru că este 
Tatăl şi originea celorlalte persoane divine, Lui fiindu-l propriu 
să nu subziste prin nicio altă cauză. Numai Fiul Îl face cunoscut 
pe Tatăl, iar Duhul dă cunoştinţa Fiului. Astfel, persoanei Fiului 
Îi este propriu să reveleze persoana Tatălui, să fie chipul acesteia. 
Pentru a preciza caracteristica proprie a ipostasului Fiului este 
deci nevoie să menţionăm în ce fel El este chipul Tatălui”!. 
„Aşadar, frumuseţea Fiului este aceeaşi cu cea a Tatălui, fiind 
frumuseţea unică a lui Dumnezeu. Dar ea se află în Tatăl în 
mod nenăscut, patern, iar în Fiul în mod născut, filial, acesta 
fiind sensul definiţiei paradoxale a chipului: «el este acelaşi cu 
prototipul, chiar dacă este altceva». Fiul este deci, în mod real, 
chipul Tatălui, fiind în acelaşi timp altceva, adică un ipostas 
propriu. El poate fi într-adevăr amprenta, caracterul ipostasului 
Tatălui, pentru că El Însuşi este un ipostas, fiind acelaşi lucru cu 
prototipul, adică frumuseţe din frumuseţe, Dumnezeu adevărat 
din Dumnezeu adevărat, lumină din lumină, chiar dacă este 
altceva, adică ipostas născut şi nu nenăscut. Fiul este chipul 
Dumnezeului Celui nevăzut, nu chip al unei feţe trupeşti, 
spune Sfântul Vasile cel Mare, ci chipul divinității şi al tuturor 
perfecţiunilor pe care le atribuim fiinţei lui Dumnezeu, chipul 
puterii, al înţelepciunii, după cum Hristos este numit Dumnezeu 
al puterii şi Dumnezeu al înţelepciunii. Precum reflexia formei 
dintr-o oglindă produce cunoaşterea clară a chipului reprezentat, 
în acelaşi fel, atunci când Îl cunoaştem pe Fiul primim în 
inimă amprenta ipostasului Tatălui prin cunoaşterea Fiului. În 
consecinţă, tot ceea ce Îi este propriu Tatălui este văzut în Fiul 
şi tot ceea ce Îi este propriu Fiului aparţine Tatălui, pentru că 

Fiul sălăşluieşte întreg în Tatăl şi la rândul Său ÎI are pe Tatăl 
întreg în El. De aceea, ipostasul Fiului devine ca o formă şi un 
chip care ne permite să Îl recunoaştem pe Tatăl, iar ipostasul 
Tatălui este recunoscut în forma Fiului, deşi particularităţile 
proprii ale fiecăruia rămân neschimbate, pentru a putea face 
distincţie clară între ipostasuri”!. „Chipul Dumnezeului Celui 
nevăzut nu a fost realizat ulterior, după un arhetip, asemenea 
celor făcute de mâna omului, ci acesta există împreună cu Tatăl, 
fiind ceea ce este şi arhetipul, pentru că nu a fost modelat prin 
imitație, ci întreaga fiinţă a Tatălui Îşi arată amprenta în Fiul ca 
într-o pecete. Astfel, chipul sigiliului care se imprimă se observă 
în mod clar în pecete şi prin chip cunoaştem modelul. Iar acest 
chip păstrează întotdeauna intactă absenţa oricărei diferenţe, nu 
printr-o asemănare de aparenţă, ci în fiinţa însăşi'?. 

„Faptul că Tatăl creează prin Fiul nu poate însemna decât 
unirea indisolubilă a celor doi într-o voinţă unică, o voinţă care 
izvorăşte din Tatăl şi pe care Fiul şi-o însuşeşte total, caracte- 
ristica proprie a ipostasului Fiului fiind aceea de a împlini întru 
totul voia Tatălui. Faptul că Tatăl creează prin Fiul nu face mai 
puţin desăvârşită lucrarea creatoare a Tatălui şi nu implică nicio 
slăbiciune în acţiunea Fiului, ci sugerează unitatea de voinţă. 
În Dumnezeu nu există raporturi de dominație a superiorului 
față de inferior. Ascultarea Fiului este identică cu libertatea. De 
aceea, când Domnul Hristos spune: «Fu fac aşa cum Tatăl Mi-a 
poruncit» (loan 14,31), nu se exprimă în acest fel pentru că ar fi 
lipsit de libertate sau de voinţă, ci pentru că manifestă unitatea şi 
continuitatea propriului Său sentiment cu cel al Tatălui”. 

„Tatăl, Fiul şi Sfântul Duh sunt nedespărțiţi pentru că 
sunt egali ca sfinţenie, toţi trei fiind sfinţi prin fiinţă şi având 

aceeaşi demnitate. Astfel, este important să nu facem distincţie 
în slava pe care le-o arătăm, să credem aşa cum am fost botezați 
şi să slăvim aşa cum credem: pe Tatăl, pe Fiul şi pe Sfântul 
Duh”). „Pentru Sfântul Vasile cel Mare există echivalență între 
egalitatea de cinstire sau de slăvire şi deoființimea Duhului cu 
Tatăl şi cu Fiul'?. 

„Cea de-a treia persoană a Sfintei Treimi are ca şi proprie- 
tate ipostatică purcederea din Tatăl. Această purcedere constituie 
în natura şi profunzimea sa o taină de nepătruns pentru mintea 
noastră. Purcederea Duhului este din veci şi în afara timpului, 
ca şi naşterea Fiului. Purcederea trebuie deci să se deosebească 
de naştere şi să nu se confunde sau să se identifice cu aceasta, 
pentru ca Duhul să nu fie considerat ca un frate al Fiului, căci 
dacă ar fi născut din Tatăl, atunci în Sfânta Treime ar exista 
doi Fii şi fraţi”?. 

„Persoanele Sfintei Treimi se află într-o comuniune abso- 
lută, Sfântul Duh fiind, prin excelenţă, Duhul comuniunii, iar 
principiul unităţii rezidă în comuniunea dumnezeirii”?. „Între 
Sfântul Duh, Tatăl şi Fiul nu există nicio diferenţă. Faptul că 
Sfântul Duh este menţionat al treilea în Simbolul credinţei nu 
înseamnă că El este al treilea în ierarhia Sfintei Treimi”5. „Duhul 
are o sfinţenie naturală, pe care nu a primit-o prin har, ci care 
face parte din fiinţa Lui. Duhul este Sfânt prin natură, aşa cum 
Tatăl este Sfânt prin natură şi cum Fiul este Sfânt prin natură. 
Duhul adevărului care purcede din Tatăl este o persoană lipsită 
de trup, cu desăvârşire imaterială şi simplă. Fiinţa Sa nu este 
limitată, supusă schimbării şi modificărilor, asemenea creaturilor, 

ci din contră, este inteligentă, infinită în putere, de o măreție fără 
limite şi nimeni dintre oameni nu-l poate măsura fiinţa. Fiind 
inaccesibil prin fiinţă, noi ÎL putem înţelege prin bunătatea Sa. 
Umplând totul cu puterea Sa, El nu se comunică decât celor care 
sunt vrednici de EI, nu după aceeaşi măsură, ci răspândindu-şi 
lucrarea în funcţie de credinţa fiecăruia. Fiind simplu prin fiinţă, 
este divers în minunile Sale şi prezent în întregime în fiecare şi 
în întregime pretutindeni”. 

„Duhul Sfânt este izvorul sfinţeniei. Precum Tatăl este sfânt 
prin natura Sa şi Fiul este sfânt prin natura Sa, aşa şi Duhul 
adevărului este sfânt prin natura Sa. Din acest motiv, EI a fost 
considerat demn să poarte denumirea specială şi particulară de 
Sfânt. De altfel, Sfântul Vasile cel Mare consideră sfinţenia ca 
o caracteristică personală a Sfântului Duh, deşi ea este comună 
şi Tatălui şi Fiului. Tatăl şi Fiul sunt sfinți, dar Sfântul Duh este 
plinătatea sfinţeniei. Din acest motiv, El nu este sfințit, ci sfințitor. 
Sfântul Vasile cel Mare a afirmat: Duhul Sfânt este sfânt prin 
fiinţă, fiind numit izvorul sfinţeniei. Puterea sfinţitoare este 
caracteristica ipostatică a Sfântului Duh. În Dumnezeu ceea ce 
corespunde fiinţei este comun, precum bunătatea, dumnezeirea 
şi orice alt concept asemănător. Însă ipostasul este cunoscut prin 
caracteristici precum: paternitatea, filiația sau puterea sfinţitoare. 
Fără Sfântul Duh nu există sfințire, spune Sfântul Vasile cel Mare. 
Duhul este esenţa proprie a sfinţeniei'”?. 

„Dar nu numai sfinţenia Îi este comună cu Tatăl ŞI cu 
Fiul, ci şi denumirea însăşi de Duh, pentru că «Duh este 
Dumnezeu şi cei ce 1 se închină trebuie să 1 se închine în duh 
şi adevăr» (loan 4,24). Și Apostolul neamurilor menţionează 
denumirea de Duh cu privire la Dumnezeu, spunând că 
«Domnul este Duhul» (IL Corinteni 3,17). De asemenea, 


! Ibidem, p. 155. 
2 Ibidem, p. 157. 

spunem că Dumnezeu este bun şi aşa este, dar şi Sfântul Duh 
este bun, EI fiind numit şi Paracletul”!. 

„Sfântul Duh ia parte la lucrarea comună a Tatălui şi a 
Fiului. Cauza de principiu a tot ceea ce se face este Tatăl, cauza 
creatoare este Fiul, iar cauza care desăvârşeşte este Sfântul Duh. 
Astfel, putem cunoaşte că în orice acţiune Duhul este unit cu 
Tatăl şi cu Fiul, nefiind despărţit de Ei. Când Dumnezeu Tatăl Îşi 
înmulţeşte lucrările şi Fiul slujirile, Sfântul Duh este şi EI de faţă, 
pentru a împărți darurile spirituale după cum consideră, fiecăruia 
după vrednicia lui'?. 

Este firesc ca taina Sfintei Treimi să nu poată fi înţeleasă 
de mintea umană, pentru că altfel omul ar fi egal sau chiar 
superior lui Dumnezeu, dacă ar fi în stare să cunoască adâncurile 
dumnezeieşti. 

Cu toate acestea, oamenii s-au întrebat mereu: „Cum este 
posibil ca unul să existe în trei?”. Pentru a încerca să înţeleagă 
această taină, Sfinţii Părinţi au făcut tot felul de asemănări sau 
similitudini. În acest sens vom prezenta discuţia purtată de Sfântul 
Ierarh Spiridon, episcopul Trimitundei, la Sinodul 1 Ecumenic de 
la Niceea, din anul 325, cu adepţii arianismului. 

La acest Sinod au participat 318 episcopi. Aici a fost prezent 
şi preotul Arie din Alexandria, pentru a-şi susține învăţătura 
eretică. Ereziarhul avea de partea lui mai mulți susţinători, dintre 
care se remarcau câţiva filosofi foarte învăţaţi. 

Între ortodocşi şi arieni s-a purtat un dialog fundamentat 
scripturistic şi patristic, fără a se ajunge la niciun rezultat. La un 
moment dat, Sfântul Spiridon şi-a manifestat dorinţa de a purta o 
discuţie, în plen, cu cel mai renumit filosof, adept al arianismului. 
După ce ierarhul i-a explicat acestuia învăţătura despre Sfânta 
Treime şi faptul că lisus Hristos este Fiul lui Dumnezeu întrupat, 


! Ibidem. 
2 Ibidem, p. 158. 

nu o simplă creatură, filosoful nu s-a lăsat convins. Atunci 
episcopul Trimitundei 1-a spus: „«Cu toate că în Sfânta Treime 
sunt trei persoane distincte, este un singur Dumnezeu. Acest lucru 
nu este uşor de înţeles, pentru că mintea umană este prea măruntă 
pentru a cuprinde oceanul infinit al dumnezeirii. Însă eu te întreb: 
Vrei să vezi cu ochii tăi ceea ce nu poţi înţelege cu mintea?y. Pe 
când spunea aceste cuvinte, ierarhul a luat în mână o cărămidă, 
pe care a ridicat-o deasupra capului, pentru a fi văzută de toată 
lumea, apoi a zis: «Filosofule, priveşte această cărămidă. Dacă 
te întreb câte obiecte ţin în mână, ce o să-mi răspunzi?». «Unul 
singur, a zis acesta. Sfântul a continuat: «Ceea ce voi, arienii, 
învăţaţi că este una, în realitate nu este una şi o să vă dovedesc 
acest fapt imediab». În timp ce ţinea cărămida în mâna stângă, 
episcopul a făcut asupra acesteia semnul Sfintei Cruci, cu mâna 
dreaptă, şi a spus: «În numele Tatălui şi al Fiului şi al Sfântului 
Duh» şi, strângând cărămida, din aceasta s-a înălţat o flacără 
înspre cer, în jos a curs apă, iar în mâna Sfântului a rămas o 
bucată moale de lut. Atunci episcopul Trimitundei a zis: «Precum 
această cărămidă este alcătuită din trei elemente: foc, apă şi lut, 
dar ea e una singură, tot aşa este şi în Sfânta Treime, unde sunt 
trei persoane, dar un singur Dumnezeu». Văzând această minune, 
filosoful a recunoscut că Sfântul Spiridon are dreptate şi i-a 


>] 


îndemnat pe arieni să renunţe la învăţătura lor greşită”. 


! Sfântul Simeon Metafrastul, Sfântul Spiridon Taumaturgul, tradu- 
cere, prefaţă, note şi studii critice de pr. conf. univ. dr. Constantin Necula, 
Ediţia a III-a, Editura Agnos, Sibiu, 2013, pp. 30-31. 

„Dumnezeu este iubire” 


Sfântul loan Evanghelistul, ucenicul iubit al Domnului 
Hristos, a afirmat că „Dumnezeu este iubire” (| loan 4,8), de 
aceea „când noi, oamenii, pătrundem în taina iubirii, pătrundem 
în Dumnezeu şi călătoria noastră s-a terminat; suntem astfel ajunşi 
în insula de dincolo de lume, în împărăția Tatălui şi a Fiului şi 
a Sfântului Duh”!, unde „nu vom contempla fiinţa divină, ci 
ne vom hrăni din iubirea desăvârşită a comuniunii persoanelor 
Sfintei Treimi. Din iubirea Aceleia se va revărsa unda iubirii peste 
oameni, care va realiza comunicarea între ei, fericindu-i'?. 

După cum am vorbit mai sus, Dumnezeu este Sfânta Treime 
ŞI „numai existând în trei persoane, aceste trei persoane sunt 
dumnezeieşti, pentru că au o valoare şi o relaţie între ele care le 
face demne şi capabile de iubirea absolută”. 

„Dacă fiinţa dumnezeiască ar fi într-o unică persoană, nu ar 
fi bună sau iubitoare din eternitate, deci nu ar fi dumnezeiască”. 
Un Dumnezeu monopersonal nu ar fi capabil de iubire. Cel mult 
s-ar iubi pe Sine, dar aceasta ar fi o iubire sterilă, stearpă şi „nu 
ar arăta creaţiei pilda şi puterea unei armonii”*. 

Dacă în Dumnezeu ar exista doar două persoane, iubirea 
dintre acestea ar fi egoistă. O persoană ar iubi-o pe cealaltă şi ar fi 
iubită de ea şi această iubire s-ar închide între cele două persoane. 


! Kallistos Ware, Rugăciunea lui lisus, p. 51. 

2 Pr. Prof. Dr. Dumitru Stăniloae, Chipul nemuritor al lui Dumnezeu, 
Editura Mitropoliei Olteniei, Craiova, 1987, p. 217. 

3 Idem, Sfânta Treime..., p. 26. 

+ Ibidem. 

5 Ibidem, p. 16. 

Acest gen de iubire nu s-ar putea extinde şi nu ar justifica crearea 
din iubire a lumii. 

Iubirea perfectă este doar cea treimică, pentru că iubirea 
între două persoane sporeşte când este însoțită de bucuria unei a 
treia persoane. „Noi simţim nevoia să fim iubiţi de al treilea şi să 
iubim pe al treilea, şi cu cât îl iubim mai mult împreună, cu atât 
ne iubim şi noi mai mult”!. „Eu nu vreau să fiu iubit numai de o 
persoană, ci vreau ca această persoană să fie însoțită în iubirea 
ei faţă de mine şi de o a treia persoană şi tu, cealaltă persoană, 
voieşti la fel, să am şi pe altul care te iubeşte împreună cu mine. 
Dar şi cel de-al treilea vrea să ne vadă uniţi în iubirea faţă de el şi 
în iubirea lui pentru noi'?. Acest fapt îl cunosc toţi cei căsătoriţi 
care au copii. Prin naşterea de prunci sporeşte iubirea dintre soți, 
care se răsfrânge multiplicată asupra copilului. 

Dacă însă în Dumnezeu ar fi patru sau mai multe persoane, 
între ele n-ar mai exista acea relaţie directă, nemijlocită şi 
perfectă, ci ar fi o gloată de zei care ar trăi în dezordine şi haos, 
asemenea zeilor din mitologia greacă. 

„Deci nu putem vorbi decât de un singur Dumnezeu, 
dar întreit în persoane, pentru că Acesta este de fapt un unic 
Dumnezeu prin unitatea de fiinţă şi de iubire nemărginită ce-l este 
proprie prin relaţia de Tată şi Fiu uniţi în Duhul Sfânt”>. 

Treimea este perfectă, de aceea Dumnezeu este Sfânta 
Treime. Şi dovada că această iubire în Sfânta Treime este perfectă 
o avem în crearea lumii. lubirea lui Dumnezeu a fost atât de 
mare, încât a vrut să o reverse şi în afara Sa, să se bucure şi alții 
de ea, de aceea a creat tot ceea ce există (în afară de rău, care este 
un accident în creaţie). 


! Ibidem, p. 65. 
2 Ibidem, p. 66. 
3 Ibidem, p. 30. 

„Sfânta Treime este o iubire fără de început şi urmăreşte o 
extindere a iubirii. Şi ce poate justifica existenţa mai mult decât 
iubirea? Iubirea nu satură pe nimeni, niciodată. Deci poate fi fără 
de sfârşit; şi de aceea poate fi şi fără de început. Iubirea fără de 
început şi fără de sfârşit dă o mulţumire deplină existenţei, deci 
o lumină”!, pentru că „viaţa adevărată nu este fără iubire, care 
este armonia între persoane şi al cărei model şi izvor suprem este 
Dumnezeu'?. 

„Iubirea interpersonală treimică a precedat creaţia, ea a 
motivat aducerea la fiinţă, din nimic, a lumii şi a omului şi tot ea 
a îmbrăţişat toată zidirea spre a o face, prin îndumnezeirea după 
har a omului, părtaşă nespusei bunătăţi dumnezeieşti””. 

„Numai pentru că este un Tată care are din veci un Fiu, 
Dumnezeu a creat şi o categorie de făpturi căreia să-i arate o 
iubire asemenea celei dintre EI şi Fiul Său şi pe care Tatăl şi 
Fiul Său să o ajute să se înalțe la iubirea față de Tatăl, asemenea 
Fiului şi la iubirea frăţească faţă de Fiul şi din puterea Lui, ca şi 
la iubirea frăţească între ele. De aceea Fiul a avut o lucrare mai 
apropiată în crearea lumii şi a oamenilor din ea”, căci după cum 
citim în Sfânta Scriptură, „La început era Cuvântul şi Cuvântul 
era la Dumnezeu şi Cuvântul era Dumnezeu. Acesta era dintru 
început la Dumnezeu. Toate prin El s-au făcut şi fără EL nimic 
nu S-a făcut din ceea ce s-a făcut” (loan 1,1-3). 

„Sfinții Părinţi ai Bisericii spun că dacă nu ar fi un Fiu al lui 
Dumnezeu de o fiinţă cu Tatăl, Tatăl nu ar fi binevoit să-i creeze 
pe oameni ca pe nişte fii asemănători Fiului Unul-Născut pe care 


! Ibidem, p. 7. 

2 Ibidem, p. 43. 

3 Teoctist, Patriarhul Bisericii Ortodoxe Române, Cuvânt înainte, 
publicat în volumul: Preot Acad. Prof. Dr. Dumitru Stăniloae, Sfânta 
Treime sau La început a fost iubirea, Editura Institutului Biblic şi de Misiune 
al Bisericii Ortodoxe Române, Bucureşti, 1993, p. 6. 

+ Preot Acad. Prof. Dr. Dumitru Stăniloae, Sfânta Treime... p. 47. 

să-i iubească şi care să-L iubească, şi nefiind acest Fiu, nu ar fi 
fost cineva care din iubire faţă de Tatăl, să voiască să se creeze 
şi alţi fii care să-L iubească pe Tatăl asemenea Lui”. 

„În acelaşi timp, Dumnezeu îi iubeşte pe oameni cu iubirea 
care izvorăşte din cea pe care o nutreşte către celelalte persoane 
ale Sfintei Treimi. Noi suntem chemaţi să creştem în această 
iubire desăvârşită între noi şi pentru Dumnezeu, prin energiile 
divine necreate, care manifestă unitatea fiinţei dumnezeieşti cobo- 
râte printre noi pentru a ne întări firea umană în unitate'?. 

„Oamenilor li se cere şi voinţa lor ca să răspundă iubirii 
lui Dumnezeu cu iubirea lor faţă de Dumnezeu şi întreolaltă. Și 
au în această voinţă şi tendinţa de a spori în conţinutul vieţii lor, 
dată fiind mărginirea lor”. 

„Chiar şi «minţile cereşti» sau duhurile îngereşti ne sunt 
descoperite de marea lumină a lui Dumnezeu Cuvântul. Dacă 
Dumnezeu nu este existență personală, dacă nu este Tată care 
are un Fiu iubit şi iubitor, nu pot exista nici «minţile îngereşti» 
personale, care să voiască să-L cunoască şi să-L iubească, pentru 
că şi ele sunt înzestrate cu capacitatea conştiinţei iubitoare”*. 

Din iubire, Dumnezeu vrea mai mulţi fii, de aceea hotărăşte 
crearea lumii şi are şi puterea şi ştiinţa necesare pentru aceasta. 

„Existenţa prin Sine, ca plinătate a vieţii, sau a fiinţei, 
cuprinde tot ce este actual şi poate fi viaţă din eternitate. Ea 
poate fi văzută în următoarele trei forme: una este bunătatea sau 
voinţa iubitoare de a se dărui. Şi în aceasta se arată că nu este 
numai o persoană, ci încă una sau două persoane eterne, cărora 
să se dăruiască şi care să 1 se dăruiască deplin, dar şi voinţa de a 


! Ibidem, pp. 47-48. 

 Mgr. Irineu Popa, Metropolite d'Oltenie, Op. cit., p. 78. 

3 Preot Acad. Prof. Dr. Dumitru Stăniloae, Sfânta Treime... p. 48. 

+ Sfântul Dionisie Areopagitul, Opere complete, traducere, intro- 
ducere şi note de Pr. Dumitru Stăniloae, Editura PAIDEIA, Bucureşti, 1996, 
p. 62, nota 3. 

se dărui şi unor persoane create din nimic, spre bucuria existenţei 
în unire cu ea dar şi între ele. Dar ea are şi atotputernicia pusă 
în slujba acestei bunătăți nemărginite, care voieşte ca făpturile 
mărginite create să se bucure de iubirea ei, bucurie care le dă şi 
lor puterea iubirii şi a efortului spre ea. Această atotputernicie, 
pusă în slujba bunătăţii, a persoanelor eterne, se arată şi în faptul 
că nu se teme de libertatea făpturilor mărginite, pentru că vrea 
ca ele să se bucure în mod liber de iubirea Lui şi a lor faţă de EI. 
De aceea, dacă nu folosesc astfel libertatea lor, nu le desființează, 
arătând şi în aceasta bunătatea Sa nemărginită”!. 

„În Dumnezeu este iubirea atotputernică, sau îmbinarea 
lor, pentru că existenţa desăvârşită este existenţa fără nicio 
lipsă simţită”?. 

„Plinătatea existenţei prin Sine se arată însă şi în cunoaşte- 
rea a tot ce este, căci şi în cunoaştere este o putere””. 

„ȘI bunătatea unită cu atotputernicia şi cunoaşterea lui 
Dumnezeu se exercită neîncetat şi în relaţia cu lumea creată”. 

„Am menţionat trei conţinuturi principale ale fiinţei lui 
Dumnezeu: bunătatea, atotputernicia şi cunoaşterea tuturor. Dar 
între ele este o unitate. Bunătatea sau iubirea este forma cea mai 
fermă a vieţii, atotputernicia este cea care a produs o existență 
deosebită de Dumnezeu şi o face să progreseze, sau dacă nu 
progresează, nu o lasă să piară cu totul, iar cunoaşterea este pusă 
şi ea în slujba binelui”. 

După ce am arătat că Dumnezeu este iubire, trebuie să 
vorbim şi despre atotputernicia şi atotştiinţa Sa, alte două atribute 
necesare pentru crearea lumii. 


! Preot Acad. Prof. Dr. Dumitru Stăniloae, Sfânta Treime..., p. 21. 
2 Ibidem, p. 52. 

3 Ibidem, p. 21. 

* Ibidem. 

* Ibidem, pp. 22-23. 


40 


Atotputernicia lui Dumnezeu 


„Atotputernicia divină este acea însuşire a lui Dumnezeu 
în virtutea căreia EI poate tot ceea ce voieşte. Întrucât voia lui 
Dumnezeu este morală şi sfântă, EI face numai ceea ce este bine 
şi moral şi ceea ce nu contrazice atotştiinţa şi nemărginita Sa 
înţelepciune. Lui Dumnezeu nimic nu-i este cu neputinţă. În acest 
sens citim în Sfânta Scriptură: «Oare este ceva cu neputinţă la 
Dumnezeu?» (Facere 18,14). «Dumnezeul nostru este în cer, în 
ceruri şi pe pământ pe toate câte le-a vrut le-a făcub (Psalmul 
113,11). Juratu-S-a Domnul Savaot şi a zis: Cum am hotărât, 
întocmai va fi, şi cum am plănuit, aşa se va întâmpla!» (Isaia 
14,24). «O, Doamne Dumnezeule, Tu ai făcut cerul şi pământul 
cu puterea Ta cea mare şi cu braţul Tău cel înalt şi măreț, pentru 
Tine nimic nu este cu neputinţă!» (leremia 32,17)”. 

„Atotputernicia lui Dumnezeu se arată în tot universul pe 
care Dumnezeu l-a alcătuit cu puterea Sa şi pe care l-a aşezat să 
se conducă după legile sale. Dumnezeu, cu puterea Lui, conduce 
cursul stelelor şi niciuna din ele nu iese în afară de linia ce i s-a 
fixat. Dumnezeu a rânduit să ia fiinţă ziua şi noaptea, lumina 
şi întunericul. EI trimite vânturile, tulbură marea, face valurile 
să şuiere şi să sune. El dă naştere curenților şi norilor. El face 
să cadă ploaia şi roua. El închide cerul, produce uscăciune şi 
provoacă foametea'”?. 

„Despre toate acestea citim în Sfânta Scriptură: «7u, cu 
puterea Ta, ai întemeiat marea; Tu ai zdrobit capetele balaurilor 
din apă, capul balaurului Tu l-ai sfărâmat, Tu l-ai dat ca hrană 


! Pr. Prof. Athanase Negoiţă, Op. cit., p. 45. 
2 Ibidem. 

popoarelor pustiului. Tu ai făcut să irumpă izvoare şi pâraie; 
Tu ai făcut să sece râurile Etamului. A Ta este ziua şi a Ta este 
noaptea. Tu ai întemeiat lumina şi soarele. Tu ai făcut toate 
marginile pământului; vara şi primăvara Tu le-ai zidit» (Psalmul 
73,13-17). «Doamne, Dumnezeul puterilor, cine este asemenea 
Ţie? Tare eşti, Doamne, şi adevărul Tău este împrejurul Tău. Tu 
stăpâneşti puterea mării şi mişcarea valurilor ei Tu o potoleşti. 
Tu l-ai smerit pe cel mândru ca pe un rănit; cu braţul puterii 
Tale Ţi-ai risipit vrăjmaşii. Ale Tale sunt cerurile şi al Tău este 
pământul, lumea şi plinirea ei Tu le-ai întemeiat. Miazănoapte 
şi miazăzi Tu ai zidit; Taborul şi Ermonul în numele Tău se 
vor bucura. Braţul Tău este cu putere. Să se întărească mâna 
Ta, să se înalțe dreapta Ta. Dreptatea şi judecata sunt temelia 
tronului Tău. Mila şi adevărul vor merge înaintea feţei Tale» 
(Psalmul 88,8-14)”. 

„Dumnezeu este Creatorul cel mare şi Cârmuitorul întregii 
omeniri. El este cel care formează trupul omului în pântecele 
mamei şi dă suflarea de viaţă (sufletul) locuitorilor pământului. 
Despre acestea Dumnezeu grăieşte în Sfânta Scriptură: «Eu am 
făcut pământul şi pe omul de pe el Eu l-am zidit. Eu cu mâinile 
am întins cerurile şi tuturor stelelor le-am dat porunci» (Isaia 
45,12). «Eu am făcut pământul şi pe om şi viețuitoarele cele de 
pe fața pământului, cu puterea Mea cea mare şi cu braţul Meu 
cel înalt, şi l-am dat cui am vrub» (leremia 27,57. 

„Dumnezeu este stăpânul tuturor oamenilor, împăratul 
tuturor popoarelor, toţi stau sub puterea Lui, după cum a afirmat 
prorocul Ieremia: «Cine nu se va teme de Tine, Împărate 
al neamurilor? Că Ţie Ţi se cuvine aceasta. Că nimeni nu-i 


! Ibidem. 
2 Ibidem, pp. 45-46. 

asemenea Ţie între toţi înţelepţii neamurilor şi-n toate regatele 
lor» (leremia 10,7)”. 

„Aşa cum Dumnezeu este în Sine supratemporal şi supra- 
spaţial, dar Se face prezent în timp şi omniprezent prin coborâre 
la relația cu fiinţele create, temporale şi spaţiale, la fel EI este 
mai presus de atotputernicie, dar Se face atotputernic prin 
coborâre la relaţia cu toate cele ce au prin împărtăşire de El 
o oarecare putere. În acest sens, Sfântul Dionisie Areopagitul 
spune că Dumnezeu este deasupra a toată puterea, aşa cum 
o înţelege sau experiază creatura, ca putând realiza orice în 
ordinea creată'?. 

„Dumnezeu depăşeşte orice putere. Dar, Cel ce are de mai 
înainte în Sine sursa a toată puterea, sau a atotputerniciei şi este 
cauza ei, nu e prin aceasta lipsit de putere, ci mai presus de ea, în 
sens pozitiv. Aceasta implică şi caracterul Lui de persoană, căci 
numai persoana este mai mult decât puterea pe care o manifestă 
sau ar vrea s-o manifeste; şi numai persoana dumnezeiască 
este mai presus de puterea pe care o manifestă, sau ar vrea să o 
manifeste şi care e mereu nelimitată în sursa ei, producând toate 
printr-o putere inflexibilă şi necircumscrisă”'”. 

„Definiţia formală a atotputerniciei este: puterea unei 
persoane de a face toate câte vrea. Această definiţie nu are în 
vedere o voinţă care se autolimitează în actele ei, în funcție 
de ceea ce ştie subiectul că poate face. Aceasta n-ar mai fi 
atotputernicie. Puterea acestei persoane ar fi mărginită”. 

„La Dumnezeu, niciun act nu se săvârşeşte independent de 
voinţa Lui. lar voinţa divină nu-şi alege obiectivele nici în funcție 
de conştiinţa unei puteri limitate, nici în mod arbitrar, ci în funcție 


! Ibidem, p. 46. 

? Preotul Profesor Dumitru Stăniloae, 7eologia Dogmatică..., p. 220. 
5 Ibidem, p. 221. 

* Ibidem, p. 222. 

de bine, binele fiind una cu fiinţa Sa. Căci Dumnezeu e «binele 
subzistent, cum spune Dionisie Areopagitul. Or, «la Dumnezeu, 
binele coincide cu fiinţa», cum spune Sfântul loan Damaschin. 
Orice obiectiv ar alege Dumnezeu în mod arbitrar, acesta n-ar 
putea ieşi din ordinea fiinţei Sale, sau din dependenţa de ea, dată 
fund infinitatea ei. A nu putea lucra contra Sa înseamnă a nu putea 
lucra contra fiinţei Sale. Iar dacă atotputernicia este solidară cu 
infinitatea fiinţei divine, a putea lucra contra ei înseamnă a cădea 
din atotputernicie. Deci un singur lucru nu poate Dumnezeu: nu 
poate cădea la starea de a nu mai putea face tot ce vrea”!. 


! Ibidem, p. 223. 


44 


Atotştiinţa lui Dumnezeu 


„Ştim că Dumnezeu cunoaşte totul, dar ce este acest tot 
şi cum îl cunoaşte, nu ştim. Dionisie Areopagitul atribuie lui 
Dumnezeu în mod îmbinat cunoaşterea tuturor şi depăşirea 
oricărei cunoaşteri. «Deşi Sfânta Scriptură spune că Dumnezeu 
cunoaşte toate şi nimic nu scapă cunoaşterii Lui, dar, precum am 
spus adeseori, cele dumnezeieşti trebuie să fie înţelese în mod 
demn de Dumnezeu. Deci nu putem să-l atribuim lui Dumnezeu 
minte şi cunoaştere senzorială, decât prin depăşire, nu prin 
lipsă. La fel, nu-l putem atribui raționalitate Celui mai presus 
de rațiune, sau desăvârşire, Celui mai presus de desăvârşire şi 
anterior oricărei desăvârşiri. De asemenea, considerăm lumina 
neapropiată ca fiind întuneric nearătat şi nevăzut prin depăşirea 
luminii văzute». Dumnezeu este în acest sens «minte neînţeleasă» 
şi «cuvânt negrăity”!. 

„Dumnezeu nu înţelege ca noi, nu gândeşte ca noi, nu 
cunoaşte ca noi, ci într-un mod mai presus de noi. În acest sens, 
Îi negăm aceste activităţi spirituale. Dar El este cauza acestor 
activităţi ale creaturii şi de aceea I le atribuim într-un sens care 
depăşeşte înţelesul lor cunoscut de noi. «Vino să lăudăm, dacă 
vrei, viaţa cea bună şi eternă, şi ca înţeleaptă şi ca înţelepciunea 
de Sine, mai bine zis ca suportul întregii înţelepciuni, aflător 
mai presus de toată înţelepciunea. Căci Dumnezeu nu este 
numai supraplin de toată înţelepciunea şi înţelegerea Lui nu 
are număr, ci este aşezat mai presus de orice rațiune, minte şi 
înţelepciune»'?. 


! Ibidem, p. 236. 
2 Ibidem, pp. 236-237. 

„O deosebire între felul cum cunoaşte Dumnezeu şi felul 
cum cunoaştem noi constă în aceea că EI le cunoaşte pe toate în 
Sine Însuşi, în calitatea Sa de cauză a lor: «Mintea dumnezeiască 
cuprinde toate printr-o cunoaştere ce depăşeşte toate, având de 
mai înainte în Sine cunoştinţa tuturor, în calitate de cauză». «Le 
cunoaşte toate celelalte din lăuntrul Său, şi, ca să zic aşa, din 
originea lor şi mergând la esenţa lor. Căci mintea dumnezeiască 
ştie despre existenţe nu aflând de la existenţe; ci ea are de 
mai înainte, din Sine şi în Sine, în calitate de cauză, ştiinţa şi 
cunoştinţa tuturor în esenţa lor, prin faptul că a conceput-o pe 
aceasta de mai înainte»”!. 

„A doua concluzie care rezultă din faptul că nu există 
cunoaştere deplină în afara uniunii în iubire între cel ce cunoaşte 
şi cel cunoscut - că deci nici distanţa de realitățile personale 
cunoscute, nici singurătatea totală nu oferă putinţa unei cunoaşteri 
depline - este că Dumnezeu are o perfectă cunoaştere de Sine, 
întrucât este întreit în persoane. Cunoaşterea deplină este 
totdeauna şi iubire şi ca atare e îndreptată spre altă persoană. 
Cunoaşterea de sine a unei alte persoane nu-i dă bucuria iubirii 
pentru ceea ce ea cunoaşte. Dumnezeu împlineşte condiţia 
cunoaşterii personale perfecte prin Treimea persoanelor divine 
deplin unite'?. 

„Cunoaşterea este în ultimă analiză referirea iubitoare a 
unui subiect la un alt subiect. Chiar prin referirea la un obiect, 
subiectul cunoscător se referă indirect la un alt subiect. Şi numai 
în această referire se realizează şi cunoaşterea de sine. Numai prin 
această referire se cunoaşte pe sine şi se actualizează pe sine ca 
subiect. Dumnezeu are un astfel de pol de referință perfectă în 
Sine Însuşi. EI Se referă la Sine Însuşi ca la alte persoane şi aceste 
persoane se referă una la alta în mod reciproc, perfect. Tatăl Se 


! Ibidem, p. 237. 
2 Ibidem, p. 241. 

cunoaşte în referirea Sa la Fiul, cunoscând pe Fiul, cunoscându- 
Se în Fiul, în mişcarea Sa continuă spre Fiul care este în Sine 
Însuşi, şi în mişcarea continuă a Fiului spre Tatăl. Cunoaşterea 
perfectă sau atotştiinţa perfectă a lui Dumnezeu constă în faptul 
că fiecare persoană divină cunoaşte pe Cealaltă în Sine Însăşi, 
dar în calitatea Ei de altă persoană. Prin aceasta, fiecare persoană 
Se cunoaşte şi Se actualizează perfect şi etern pe Sine Însăşi. 
Aceasta, datorită interiorităţii dinamice reciproce a persoanelor, 
sau aşa-numitei perihoreze. Dar interioritatea aceasta nu trebuie 
înţeleasă după asemănarea interiorităţii fizice. Ea constă în 
faptul că fiecare persoană este deschisă intenționat Celorlalte şi 
îndreptată spre Ele, într-o iubire totală şi infinită, şi că nu ţine 
nimic pentru Sine, ci e predată întreagă Celorlalte. E o perihoreză 
spirituală totală şi infinită a iubirii conştiente”!. 

„În cunoaşterea reciprocă a persoanelor treimice ca 
subiecte infinite, în Dumnezeu, odată cu eternitatea, este 
dată baza pentru posibilitatea cunoaşterii altor subiecte, deci 
şi pentru crearea lor, a unor subiecte limitate în ele însele. 
Dumnezeu coboară prin iubirea Sa cunoscătoare la inferioritatea 
în subiectele create, limitate; dar în acelaşi timp le ridică prin 
iubirea Sa la interioritatea lor în EI, deschizându-le drumul spre 
cunoaşterea Lui”?. 

„Dat fiind că izvorul acestei acţiuni a lui Dumnezeu stă în 
comuniunea Lui treimică, Sfântul Isaac Sirul zice: «Soarele care 
luminează în cel ce se curăţeşte este lumina Sfintei Treimi”. 

„Nimic nu se înţelege fără Sfânta Treime. De aceea Sfântul 
Grigorie de Nazianz ÎL numeşte pe Dumnezeu un soare întreit 
cu o unică strălucire: «nu se taie prin voinţă, nu se împarte prin 
putere ci e neîmpărţit în cei împărtăşiţi şi ca o unică amestecare a 


' Ibidem, pp. 241-242. 
2 Ibidem, p. 242. 
5 Ibidem. 

luminii în trei sori ce se cuprind reciproc. Dacă nu ar fi trei sori, 
nu ar fi nicio strălucire. Un singur soare nu ar mai străluci. Căci 
dacă ai scoate pe unul din trei, ai suprima totul, mai bine zis ai 
cădea din totul». Dacă între esenţele create unele sunt «minţi» 
subzistente fără trupuri (îngerii), altele, cu trupuri, Dumnezeu este 
«Mintea» supraesenţială, identică oceanului de lumină în care nu 
există niciun întuneric, sau subiectul supraesenţial care «/ocuieşte 
în lumina neapropiată» omului (| Timotei 6,16), acoperit de 
întunericul transcendenţei”!. 

„Sfântul Dionisie Areopagitul spune că lumina îşi are 
izvorul în existenţa supraexistentă şi supraesenţială a lui 
Dumnezeu. Supraexistenţa lui Dumnezeu implică lumina care 
e un grad mai mare al existenţei ce decurge din Dumnezeu. 
Căci lumina uneşte şi desăvârşeşte şi întoarce pe toate la Cel 
ce, existând în mod supraexistent, e izvorul ei, umplându-le de 
una şi aceeaşi lumină unificatoare, precum ignoranţa separă, 
desfigurează şi slăbeşte existenţa”?. 

„Numai această unitate deplină şi cunoaştere treimică 
explică bucuria lui Dumnezeu de a cunoaşte şi alte persoane, 
iubindu-le, şi bucuria acestor alte persoane de a-L cunoaşte pe 
Dumnezeu şi de a se cunoaşte între ele, prin unirea fără confuzie, 
prin «extazul» lor, adică prin ieşirea din ele. Dacă n-ar fi iubirea 
treimică, n-ar fi cunoaştere în Dumnezeu şi n-ar fi nici posibilitate 
de cunoaştere şi de iubire între EI şi persoanele create. Năzuinţa 
cunoaşterii vine din iubirea interpersonală, iar aceasta vine din 
Sfânta Treime”:. 

„Vom da întâi câteva din expresiile primului fel de cunoaş- 
tere. Psalmistul Îi atribuie lui Dumnezeu cunoaşterea intimităţii 
noastre şi a tuturor lucrurilor: «Dumnezeu ştie ascunsurile inimii» 


! Ibidem. 
2 Ibidem, p. 243. 
3 Ibidem. 

(Psalmul 93,11), căci EI este „Cel ce a zidit îndeosebi inimile lor, 
Cel ce cunoaşte toate lucrurile” (Psalmul 32,15). În cartea lui lov 
se spune: «Dumnezeu privea până la marginile pământului şi 
îmbrățişa cu ochii tot ce se afla sub ceruri» (lov 28,24). Sfântul 
Apostol Pavel exclamă: «O, adâncul bogăției, al înţelepciunii şi 
al ştiinţei lui Dumnezeu! Cât sunt de nepătrunse judecăţile Lui şi 
cât de neurmate căile Lui, căci cine a cunoscut gândul Domnului, 
sau cine a fost sfetnicul Lui?» (Romani 11,33-34)”. 

„Înţelepciunea lui Dumnezeu. Sfinţii Părinţi nu separă 
cunoştinţa lui Dumnezeu de înţelepciunea Lui. Ei vorbesc foarte 
des de înţelepciunea lui Dumnezeu şi foarte rar de cunoştinţa 
Lui. Aceasta corespunde şi cu vorbirea Sfintei Scripturi. Despre 
cunoştinţa lui Dumnezeu nu se vorbeşte decât de două ori de 
către Sfântul Apostol Pavel. Şi de fiecare dată ea este menţionată 
împreună cu înţelepciunea Lui (Romani 11,33 şi Coloseni 
2,3). Despre înţelepciunea lui Dumnezeu se vorbeşte însă de 
multe ori atât în Vechiul, cât şi în Noul Testament (Pildele lui 
Solomon 3,13; 3,9; 9,1; Isaia 28,29; Ieremia 51,15; Luca 11,49; 
Faptele Apostolilor 6,10; Romani 11,33; I Corinteni 1,24; 2,7; 
Efeseni 3,10; Iacov 3,17)'?. 

„În Sfânta Scriptură se vorbeşte însă de cunoaşterea lui 
Dumnezeu ca act. «Dumnezeu cunoaşte cele ascunse ale inimii» 
etc. De asemenea, se vorbeşte adeseori despre o cunoştinţă ce o 
dă Dumnezeu celor iubiţi de E/'*. 

„Nu s-ar putea spune că ştiinţa lui Dumnezeu, de care 
vorbeşte Sfânta Scriptură, se referă în mare parte la Sine Însuşi, 
iar înţelepciunea de care vorbeşte ea se referă la lume. E drept că 
Sfânta Scriptură spune foarte adesea că Dumnezeu dă cunoştinţă 
cu referire la Sine, dar şi înţelepciunea pe care le-o dă se referă 


! Ibidem, p. 246. 
2 Ibidem, p. 251. 
3 Ibidem, pp. 251-252. 

în ultimă instanţă tot la El. Iar actele de cunoaştere ale lui 
Dumnezeu, menţionate în Sfânta Scriptură, se referă aproape 
întotdeauna la oameni, sau la lucruri”. 

„Desigur, trebuie să admitem că există o cunoaştere 
a lui Dumnezeu, care se referă la Sine ca deosebit de creaţie, 
dar despre aceasta noi nu ştim nimic, nouă ni s-a descoperit 
numai o cunoaştere a lui Dumnezeu care stă în relaţie cu lumea. 
Dacă Dumnezeu spune multe despre cunoştinţa şi acţiunea Sa 
referitoare la lume, referitor la Sine spune numai atâta cât ne 
este de trebuinţă pentru a înţelege relaţia Lui cu lumea. Deci 
n-am putea face din cunoştinţa lui Dumnezeu referitoare la Sine 
un obiect separat al cunoaşterii noastre. Aici îşi are locul cel mai 
categoric apofatismul”?. 

„Tot ce ne-a revelat Dumnezeu despre cunoştinţa Sa are 
în acelaşi timp un aspect de înţelepciune şi e legat de lume. Nu 
s-ar putea spune că cunoştinţa lui Dumnezeu are un caracter 
teoretic, iar înţelepciunea, un caracter practic. Toate actele de 
cunoaştere ale lui Dumnezeu referitoare la lume au în acelaşi 
timp un caracter practic, urmărind conducerea lumii spre Sine. 
Chiar prin cunoştinţa despre Sine ce ne-o dă nouă urmăreşte 
acelaşi scop”*. 

„Dacă totuşi e îndreptăţită o vorbire deosebită despre cu- 
noaşterea şi înţelepciunea lui Dumnezeu, socotim că această 
îndreptăţire vine din trebuinţa de a privi la diferitele acte parţiale 
în care se manifestă cunoştinţa lui Dumnezeu, cu dăruirea 
cunoştinței Sale către oameni, şi la legătura în care stau aceste 
acte cu toate celelalte acte ale unui plan de ansamblu referitor 


! Ibidem, p. 252. 
2 Ibidem. 
3 Ibidem. 

la lume. Legătura aceasta şi planul acesta de ansamblu poate fi 
numit în mod special înțelepciunea lui Dumnezeu”!. 

„Desigur, înţelepciunea lui Dumnezeu e implicată în 
fiecare act. Căci fiecare act de cunoaştere al lui Dumnezeu e 
legat cu tot ansamblul planului Său referitor la lume. Această 
legătură nu ni se face totuşi vădită nouă decât cu timpul. lar 
deplina cunoştinţă a lui Dumnezeu se manifestă în legătura 
tuturor actelor de cunoaştere, adică în înţelepciune. Cine are 
o cunoştinţă parțială, fără legătură cu ansamblul, nu numai 
că e lipsit de înţelepciune, dar nici cunoştinţa ce o are despre 
lucrul parţial respectiv nu este deplină. Cunoaşterea noastră 
şi înţelepciunea noastră nedeplină nu sunt decât un drum spre 
cunoaşterea şi înţelepciunea maximă obţinută din deplina unire 
cu Dumnezeu. Căci numai în Dumnezeu vom cunoaşte toate 
deplin, în infinita lor cauzalitate şi în legăturile lor cu toate”. 

„În expunerea ce urmează, dedicată înţelepciunii lui 
Dumnezeu, ne vom aţinti privirea mai mult la ansamblul planu- 
lui urmărit de Dumnezeu cu privire la lume. Acest plan al lui 
Dumnezeu referitor la lume reprezintă şi el o chenoză a Lui. 
EI este o coborâre a lui Dumnezeu la dimensiunile, la posibi- 
lităţile şi la necesităţile lumii. Prin înţelepciune, Dumnezeu 
creează şi susţine o armonie între componentele lumii, prin care 
le păstrează pe toate neconfundate şi neseparate. Chiar aceasta 
este un reflex al unităţii şi deosebirii intrinsece a lui Dumnezeu. 
Dar urmărind binele maxim şi definitiv al tuturor componentelor 
lumii şi al lumii ca întreg, nu poate vedea acest bine, ca unire 
maximă şi neconfundată a lor, decât în sălăşluirea maximă a 
lor în Sine Însuşi. De aceea înţelepciunea lui Dumnezeu nu este 
numai o coborâre a Lui la lume, la toate şi la toţi cei din ea, ci 
şi un ansamblu de acţiuni adecvate pentru ridicarea continuă 


! Ibidem, p. 253. 
2 Ibidem. 

la împărtăşirea comună şi armonioasă de viaţa şi fericirea 
dumnezeiască. Înţelepciunea culminantă a lui Dumnezeu 
referitoare la lume se concretizează în «sfatul sau planul cel 
etern» cu privire la mântuirea lumii, la desăvârşirea ei în EI Însuşi 
şi la înfăptuirea acestui plan”. 

„Înţelepciunea lui Dumnezeu descoperită în Revelaţie, iar 
în mod culminant în Hristos care a înviat, deschizându-ne şi 
nouă perspectiva învierii, nu contrazice deci esenţa ordinii lumii, 
ci o reface şi o completează, o înalţă pe alt plan. Dar întrucât 
îndreptează starea în care am căzut, ea apare de multe ori drept 
contrară acesteia”?. 

„Unei judecăţi care nu vede decât ordinea rigidă a naturii, 
înţelepciunea manifestată în aceasta 1 se pare superioară celei 
descoperite în Revelația care culminează în Hristos; sau i se pare 
chiar singura înţelepciune adevărată. Dar, după concepţia noastră, 
mai profundă este în realitate o înţelepciune care revelează 
ordinea lumii ca bază pentru dezvoltarea fiinţei umane spre o 
existență eternă. Căci abia aceasta răspunde valorii şi dorinţei 
fiinţei umane; mai profundă este o înţelepciune care revelează 
ordinea lumii ca bază pentru un dialog superior şi veşnic al fiinţei 
umane cu Dumnezeu şi cu semenii săi; mai profundă este deci o 
înţelepciune care restabileşte ființa umană în ordinea superioară şi 
complexă a relaţiilor interpersonale normale, susținută de dialogul 
de nesfârşită exigenţă, fineţe şi complexitate cu Dumnezeu, dialog 
care poate modela în sens superior şi ordinea naturii”. 

„Ce abis de înţelepciune nu se ascunde în întruparea Fiului 
lui Dumnezeu ca om, care deschide perspectiva vieţii veşnice 
îndumnezeite, a unei slave veşnice şi negrăite a fiinţei umane! 
Sfântul Apostol Pavel se roagă să fie dat duhul acestei înţelepciuni 


! Ibidem, pp. 253-254. 
> Ibidem, p. 254. 
3 Ibidem. 

creştinilor din Efes, ca să priceapă «care este nădejdea la care i-a 
chemat, care este bogăţia slavei moştenirii lui Hristos păstrată 
sfinților» (Efeseni 1,18). Ce abis de înţelepciune nu se ascunde 
în faptul că, prin întrupare, una şi aceeaşi persoană este şi 
Dumnezeu, şi om în acelaşi timp, purtând şi adâncind în Sine ca 
şi în noi toţi, până în infinitatea divină, viaţa spirituală a fiinţei 
umane! Ce abis de înţelepciune nu se ascunde în crucea sau în 
suferinţa pe care o asumă Însuşi Fiul lui Dumnezeu pentru noi 
şi o face, prin renunţarea la Sine şi prin răbdarea implicată în 
ea, condiţia vieţii noastre superioare, adică a relațiilor dintre 
noi şi Dumnezeu! Ce abis de înţelepciune nu este în perspectiva 
vieţii veşnice, în perspectiva învierii deschisă şi dăruită în 
învierea lui Hristos! Ce adâncuri nesfârşite de sens fericitor nu 
dă înţelepciunea arătată în iconomia lui Hristos ordinii lumii, 
care prin ea însăşi ar rămâne într-o frântură de sens, cu care 
nu s-ar putea ajunge la nimic! În ce spor abisal de sens nu ni 
se descoperă un Dumnezeu care este persoană sau Treimea de 
persoane şi intră ca atare, prin căldura comuniunii nesfârşite 
de care este capabil, în relaţie de iubire cu noi ca persoane, - în 
comparaţie cu «dumnezeul» simplist, monoton, uniform, lipsit 
de viaţă, conceput după tipul naturii!”!. 

„În chenoza din iubire, pe care nu o poate asuma decât 
Dumnezeu ca persoană, ni se revelează, dacă ne lăsăm cuceriţi 
de această iubire, ceea ce spune Sfântul Apostol Pavel: 
«înrădăcinaţi şi întemeiaţi fiind în iubire, să puteţi să înţelegeți, 
împreună cu toţi sfinții, care este lărgimea şi lungimea şi 
înălțimea şi adâncimea, şi să cunoaşteţi iubirea lui Elristos, cea 
mai presus de cunoştinţă, ca plini să fiţi de toată plinătatea» 
(Efeseni 3,18-19)%. 


! Ibidem, pp. 254-255. 
2 Ibidem, p. 255. 

„Înţelepciunea în sensul acesta nu poate avea alt temei 
decât perfecțiunea comuniunii treimice. Prin înţelepciune 
Dumnezeu vrea să le conducă pe toate spre perfecțiunea ce ira- 
diază din acea comuniune. Înţelepciunea între noi iradiază ea 
însăşi din comuniunea intertreimică. «Unul» în sens abstract, 
propriu unor filosofi, nu poate fi înţelept. Unde nu e relaţie 
interpersonală, nu este cumpănire şi măsură, ci exagerare într-o 
parte, exclusivism. Eforturile spre înţelepciune le implică sau le 
impune numai viaţa împreună”. 

Atotputernicia şi atotştiinţa lui Dumnezeu se văd în 
faptul că „în timp ce gândeşte, Dumnezeu Tatăl creează; iar 
gândul se face lucru, realizându-se prin Fiul şi desăvârşindu-se 
prin Duhul'?. 


! Ibidem, pp. 255-256. 
? Sfântul loan Damaschin, Op. cit., p. 46. 

Crearea lumii 


Când a creat lumea, Dumnezeu şi-a arătat iubirea sau 
bunătatea, atotputernicia şi atotştiinţa. 

„Potrivit credinţei creştine, Dumnezeu a creat lumea 
dintr-un motiv şi cu un scop. Aceasta dă lumii un sens. Sfinţii 
Părinţi au scos în evidenţă bunătatea lui Dumnezeu ca motiv al 
creaţiei. Dumnezeu a creat lumea din iubire, pentru ca să facă 
părtaşe şi alte fiinţe de iubirea Lui intertrinitară”!. 

„Dacă pe toate le-a creat Dumnezeu ca să se împărtăşească 
de iubirea Lui, scopul lor este să ajungă la o participare deplină la 
această iubire, adică la o comuniune deplină cu Dumnezeu”. 

„Aşadar pentru că bunul şi preabunul Dumnezeu nu s-a 
mulţumit cu contemplarea Lui proprie, ci prin mulţimea bunătăţii 
Sale a binevoit să se facă ceva care să primească binefacerile 
Sale şi să se împărtăşească din bunătatea lui, a adus de la 
neexistenţă la existenţă şi a creat universul, atât pe cele nevăzute, 
cât şi pe cele văzute, şi pe om, care este alcătuit din elemente 
văzute şi nevăzute”. 

„Dumnezeu, Cel nemărginit în bogăţie, nu creează cu zgâr- 
cenie. Creaţia este adusă la existentă pentru a-L revela şi pentru a 
participa la bogăţia fiinţei Lui, avându-și solidaritatea în această 
participare. Ca atare ea reflectă în oarecare măsură, în mod 
corespunzător ei, această bogăţie nemăsurată, prin dimensiunile 
şi varietatea ei, şi ea participă în toate formele la acea bogăţie. 
Pe de altă parte, revelarea lui Dumnezeu trebuie să se facă cuiva, 


! Preotul Profesor Dumitru Stăniloae, 7eologia Dogmatică..., p. 352. 
? Ibidem, pp. 352-353. 
3 Sfântul loan Damaschin, Op. cit., p. 46. 

adică unor fiinţe spirituale. De aceea natura nespirituală nu este 
o revelare adevărată a lui Dumnezeu decât prin faptul că există 
fiinţe umane care să-L cunoască pe Dumnezeu din ea şi prin ea şi 
să-şi dea seama cum ea, revelându-L, participă la Dumnezeu prin 
aceasta şi cum participă şi ele însele într-o măsură şi mai mare şi 
mai conformă cu EL”. 

„Crearea omului şi a lumii în general, este un act gratuit 
al iubirii Sfintei Treimi. Creaţia este un har, un dar al libertăţii 
divine. La originea celor create stă hotărârea sfatului Sfintei 
Treimi ca Dumnezeu să intre într-o relaţie de iubire şi libertate 
cu o realitate nouă. Scopul lumii, posibilitatea sa autentică de 
subzistență constă, prin urmare, în înrădăcinarea într-o relație 
trainică şi continuă cu primul ei principiu al existenţei: Dumnezeu 
Creatorul. În afara acestei relaţii, lumea, prin intermediul omului, 
cade într-o existenţă falsă, neautentică şi în cele din urmă în 
neant, de unde a fost adusă în existenţă. Pentru a depăşi primejdia 
recăderii în neexistenţă, omul trebuie să se unească în mod liber 
cu Dumnezeu, printr-o legătură de iubire'?. 

„Cartea Facerii descrie evenimentele creării cerului şi a 
pământului, a întregii lumi, a omului, şi dezvăluie țelul creației: 
îndumnezeirea omului şi a lumii în vederea unei veşnice 
comuniuni cu Creatorul'%. 


! Preotul Profesor Dumitru Stăniloae, 7eologia Dogmatică... p. 437. 

2 Teofan Savu, La divino-humanite du Christ et la deification de 
I'homme selon Saint Maxime le Confesseur, Paris, 1990, p. 250. 

3 Preot Ioan Sorin Usca, Vechiul Testament în tâlcuirea Sfinţilor 
Părinți. Facerea, Editura Christiana, Bucureşti, 2015, p. 1. 

Referatul biblic despre crearea lumii 


„La început a făcut Dumnezeu cerul şi pământul. Şi 
pământul era netocmit şi gol. Întuneric era deasupra adâncului 
şi Duhul lui Dumnezeu Se purta pe deasupra apelor. Şi a zis 
Dumnezeu: «Să fie lumină!». Şi a fost lumină. Şi a văzut 
Dumnezeu că lumina este bună, şi a despărțit Dumnezeu lumina 
de întuneric. Şi Dumnezeu a numit lumina «ziuă», iar întunericul 
l-a numit «noapte». Și a fost seară şi a fost dimineaţă: ziua întâi. 
Şi a zis Dumnezeu: «Să fie o tărie prin mijlocul apelor şi să 
despartă apele de ape!». Şi a fost aşa. Dumnezeu a făcut tăria 
şi a despărţit Dumnezeu apele cele de sub tărie de apele cele 
de deasupra tăriei. Şi Dumnezeu a numit tăria «cer». Şi a văzut 
Dumnezeu că este bine. ŞI a fost seară şi a fost dimineaţă: ziua a 
doua. Şi a zis Dumnezeu: «Apele de sub cer să se adune la un loc 
Şi să se arate uscatul!». ŞI a fost aşa: apele de sub cer s-au adunat 
la locurile lor şi s-a arătat uscatul. Şi Dumnezeu a numit uscatul 
«pământ», iar adunările apelor le-a numit «mări». Și a văzut 
Dumnezeu că este bine. În ziua când Domnul Dumnezeu a făcut 
cerul şi pământul, pe pământ nu era niciun copăcel şi iarba încă nu 
odrăslise, pentru că Domnul Dumnezeu nu trimisese încă ploaie 
pe pământ şi încă nu era om ca să lucreze pământul; ci numai 
abur ieşea din pământ şi umezea toată faţa pământului. ŞI a zis 
Dumnezeu: «Pământul să odrăslească verdeață: iarbă purtătoare 
de sămânță, după felul şi asemănarea ei, şi pomi roditori care 
după felul lor să dea rod cu sămânță în sine pe pământ!». ŞI a 
fost aşa. Pământul a odrăslit verdeață: iarbă purtătoare de sămânță 
după felul şi asemănarea ei, şi pomi roditori care după felul lor să 
dea rod cu sămânță în sine pe pământ. Şi a văzut Dumnezeu că 

este bine. Şi a fost seară şi a fost dimineaţă: ziua a treia. Și a zis 
Dumnezeu: «Să fie luminători pe tăria cerului care să lumineze 
pământul, să despartă ziua de noapte şi să fie ei spre semne şi spre 
anotimpuri şi spre zile şi spre ani, şi să fie ei luminători pe tăria 
cerului ca să lumineze pământul!». Şi a fost aşa: Dumnezeu i-a 
făcut pe cei doi luminători mari: luminătorul cel mai mare spre 
stăpânirea zilei şi luminătorul cel mai mic spre stăpânirea nopţii, 
şi stelele. Şi le-a pus Dumnezeu pe tăria cerului, ca să lumineze 
pământul, să stăpânească ziua şi noaptea şi să despartă lumina 
de întuneric. Şi a văzut Dumnezeu că este bine. Și a fost seară 
şi a fost dimineaţă: ziua a patra. Şi a zis Dumnezeu: «Să mişune 
apele de vietăţi, fiinţe cu viaţă în ele şi păsări să zboare peste 
pământ în largul tăriei cerului!». Şi a fost aşa. A făcut Dumnezeu 
înotătoarele cele mari şi toate fiinţele vii care mişună, unde ele se 
prăsesc după felul lor, şi toate păsările înaripate după felul lor. Şi 
a văzut Dumnezeu că este bine. Și le-a binecuvântat Dumnezeu 
şi le-a zis: «Prăsiţi-vă şi vă înmulțiţi şi umpleți apele mărilor şi 
păsările să se înmulțească pe pământ!». Şi a fost seară şi a fost 
dimineaţă: ziua a cincea. ŞI a zis Dumnezeu: «Să scoată pământul 
fiinţe vii după felul lor: animale, târâtoare şi fiare sălbatice după 
felul lor». Și a fost aşa: A făcut Dumnezeu fiarele sălbatice după 
felul lor, şi animalele domestice după felul lor, şi toate târâtoarele 
pământului după felul lor. Şi a văzut Dumnezeu că este bine” 
(Facere 1,1-10; 2,4-6 şi 1,11-25). 

„ŞI a zis Dumnezeu: «Să facem om după chipul şi asemă- 
narea Noastră, ca să stăpânească peste peştii mării şi peste păsările 
cerului şi peste animalele domestice şi peste tot pământul şi peste 
toate vietățile ce se târăsc pe pământ!». Atunci, luând Domnul 
Dumnezeu ţărână din pământ, l-a făcut pe om şi a suflat asupra 
lui suflare de viaţă şi s-a făcut omul ființă vie. Apoi Domnul 
Dumnezeu a sădit o grădină în Eden, spre răsărit, şi l-a pus acolo 
pe omul pe care-l zidise. Şi Domnul Dumnezeu a făcut să răsară 

din pământ tot soiul de pomi plăcuţi la vedere şi buni la mâncare, 
precum şi pomul vieţii în mijlocul raiului şi pomul cunoștinței 
binelui şi răului. Şi din Eden ieşea un râu, care uda raiul, iar 
de acolo se împărțea în patru braţe. Numele unuia era Fison. 
Acesta înconjoară toată ţara Havila, în care se află aur, iar aurul 
din ţara aceea este bun; tot acolo se găseşte bdeliu şi piatra de 
onix. Numele râului al doilea este Gihon. Acesta înconjoară tot 
ținutul Etiopiei. Şi râul al treilea este Tigrul; acesta curge prin faţa 
Asiriei; iar râul al patrulea este Eufratul. Și Domnul Dumnezeu l-a 
luat pe omul pe care-l făcuse şi l-a pus în grădina cea din Eden, 
ca s-o lucreze şi s-o păzească. Și Domnul Dumnezeu i-a dat lui 
Adam poruncă şi i-a zis: «Din toţi pomii raiului poţi să mănânci, 
dar din pomul cunoştinţei binelui şi răului să nu mănânci, căci în 
ziua în care vei mânca din el, vei muri negreşit!». Şi din pământ 
a mai zidit Domnul Dumnezeu toate fiarele câmpului şi toate 
păsările cerului şi le-a adus la Adam ca să vadă cum le va numi; 
şi oricum va numi Adam toate fiinţele vii, ele aşa se vor numi. Și 
a pus Adam nume tuturor animalelor şi tuturor păsărilor cerului 
şi tuturor fiarelor sălbatice; dar pentru Adam nu s-a găsit ajutor 
pe potriva lui. Şi a zis Domnul Dumnezeu: «Nu este bine să fie 
omul singur; să-i facem ajutor pe potriva lui». Atunci Domnul 
Dumnezeu a adus asupra lui Adam un somn adânc, şi el a adormit; 
şi a luat una din coastele lui şi locul ei l-a plinit cu carne. Iar 
coasta pe care Domnul Dumnezeu o luase din Adam a prefăcut-o 
în femeie şi a adus-o la Adam. Şi a zis Adam: «lată aceasta-i os 
din oasele mele şi carne din carnea mea; ca se va numi femeie, 
pentru că a fost luată din bărbatul ei». De aceea va lăsa omul pe 
tatăl său şi pe mama sa şi se va uni cu femeia sa şi vor fi amândoi 
un trup” (Facere 1,26 şi 2,7-24). 

Dacă „pentru Adam nu s-a găsit ajutor pe potriva lui” 
între animale şi păsări, din cuvintele protopărintelui rostite când 
a văzut-o pe Eva: „lată aceasta-i os din oasele mele şi carne din 

carnea mea” înţelegem că primul om de pe pământ s-a recunoscut 
şi s-a regăsit instantaneu în femeie. „Vorbind astfel despre Eva, 
Adam mărturiseşte că ea îi împlineşte propria lui natură”. 

„ŞI l-a făcut Dumnezeu pe om după chipul Său; după chipul 
lui Dumnezeu l-a făcut; bărbat şi femeie i-a făcut, iar Adam şi 
femeia lui erau amândoi goi şi nu se ruşinau. Şi Dumnezeu 1-a 
binecuvântat, zicând: «Creşteţi şi înmulțiţi-vă şi umpleţi pământul 
şi supuneți-l; şi stăpâniți peste peştii mării, peste păsările cerului, 
peste toate animalele şi peste tot pământul, peste toate vietăţile 
ce se târăsc pe pământ!». Şi a zis Dumnezeu: «lată, vă dau vouă 
toată iarba dătătoare de sămânță de pe faţa întregului pământ, şi 
tot pomul purtător de rod cu sămânță de pom într-însul; acestea 
vă vor fi vouă spre hrană. ŞI tuturor fiarelor pământului şi tuturor 
păsărilor cerului şi tuturor vietăţilor ce se târăsc pe pământ, şi 
care au în ele suflare de viaţă le dau toată iarba verde spre hrană». 
Şi a fost aşa. Şi a privit Dumnezeu toate câte a făcut: şi iată că 
erau foarte bune. Şi a fost seară şi a fost dimineaţă: ziua a şasea” 
(Facere 1,27-31). 

„După creare, lumea se găsea într-o armonie desăvârşită: 
toate cele create se condiţionau unele pe celelalte şi dădeau 
naştere, prin puterea lui Dumnezeu, altor forme de existenţă. 
Omul a fost creat ca stăpân al lumii sensibile. Lui i se supuneau 
toate. Trupul se supunea sufletului, iar sufletul lui Dumnezeu, în 
largul proces de participare al întregii creaţii la Dumnezeu'?. 

Însă „ca «păzitor» al bunătăţilor încredințate de 
Dumnezeu, omul avea o responsabilitate plină de consecinţe 
pentru propria-i natură şi pentru natura lumii, responsabilitate 


! Maica Alexandra (principesa Ileana a României), Sfinţii îngeri, 
Editura Anastasia, Bucureşti, 1992, p. 43. 

> Pr. Dr. Vasile Răducă, Antropologia Sfântului Grigorie de Nyssa. 
Căderea în păcat şi restaurarea omului, Editura Institutului Biblic şi de 
Misiune al Bisericii Ortodoxe Române, Bucureşti, 1996, p. 171. 

care venea din faptul că el era chip al lui Dumnezeu. Dumnezeu, 
după Sfântul Grigore al Nyssei, este un fel de «veghetor care 
supraveghează lumea». A fi «veghetor» este echivalentul lui a fi 
«părinte», a fi responsabil pentru ceva, pentru cineva. Numele 
dumnezeirii, după episcopul Nyssei, adică acela de «Părinte» 
nu este altceva decât puterea care supraveghează şi care prevede 
toate, putere care este caracteristică şi neamului omenesc. De aici 
deducem aspectul major al funcţiei omului în lume”. 

„Aşa s-au făcut cerul şi pământul şi toată podoaba lor. Şi 
în ziua a şasea Și-a împlinit Dumnezeu lucrarea pe care o făcuse; 
iar în ziua a şaptea S-a odihnit de toate lucrurile Sale pe care le 
făcuse. Și a binecuvântat Dumnezeu ziua a şaptea şi a sfinţit-o, 
pentru că în ea S-a odihnit EI de toate lucrurile Sale, pe care le-a 
făcut şi le-a pus în rânduială. Aceasta-i cartea facerii cerului şi a 
pământului, de la facerea lor” (Facere 2,1-4). 

Deşi omul de astăzi nu are sau nu îşi găseşte timp să 
mediteze la grandoarea operei lui Dumnezeu şi la măreţia rolului 
nostru în creaţie, cu toate acestea trebuie să conştientizeze că 
„lumea este mai mare decât credem noi că este, noi suntem mai 
mult decât ceea ce credem că suntem, iar soarta noastră este 
mai cuprinzătoare decât cea terestră şi acest lucru este subliniat 
când soarta terestră a unei persoane este deosebit de scurtă şi 
de tragică'?. 

În ceea ce priveşte lumea în care trăim, într-o carte de 
antropologie citim: „Deşi limitată în raport cu Dumnezeu, lumea 
se află într-o continuă desfăşurare, dezvoltare şi extensiune. Orice 
tentativă de a cunoaşte limitele extensiunii ei este sortită eşecului, 
cu toate că în calitatea ei de natură creată ea nu-şi va depăşi 


! Ibidem, p. 187. 

> Ptolemy Tompkins & Tyler Beddoes, Dovada existenţei îngerilor, 
traducere din limba engleză de Constantin Dumitru-Palcus, Editura Lifestyle 
Publishing, Bucureşti, 2017, p. 125. 

niciodată limitele puse ei de Creator”!. Astfel, cu toată tehnologia 
perfomantă de astăzi, omul nu este în stare să cunoască întreaga 
creaţie văzută a lui Dumnezeu. 

Vorbind despre lume şi noi, oamenii, Sfântul Grigorie 
Palama a afirmat că „dacă măreţia universului este cantitativă, cea 
a omului este de ordinul demnităţii sale, pentru că sufletul este 
lucru mare şi minunat care transcende tot universul, vede totul, 
stăpâneşte peste toate şi în acelaşi timp ÎI cunoaşte şi Îl primeşte 
pe Dumnezeu, fiind mai mult decât orice un rezultat al măreției 
transcendente a Creatorului său; şi nu numai că ÎL primeşte pe 
Dumnezeu prin luptă ascetică şi har, dar poate şi să se unească 
cu EI într-o unică ipostasă'?. 

În ceea ce priveşte soarta noastră, aceasta este îndum- 
nezeirea, conform celor afirmate de Dumnezeu Însuşi prin gura 
psalmistului: „Eu am zis: «Dumnezei sunteți voi şi toţi sunteți 
fii ai Celui Preaînalt»” (Psalmul 81,6). Sfântul Atanasie cel 
Mare a scris şi el că „Dumnezeu S-a făcut om pentru ca omul 


să devină dumnezeu”5. 


! Pr. Dr. Vasile Răducă, Op. cit., p. 49. 

> Bogdan Tătaru-Cazaban, Corpul îngerilor: fragmente dintr-o 
istorie a ierarhiilor cereşti, Editura Humanitas, Bucureşti, 2017, p. 205. 

3P G. 25,col. 192B. 

Sfinţii îngeri 


Sfinţii îngeri joacă un rol determinant în istoria mântuirii 
lumii. Creştinii, din pruncie, se roagă cu regularitate şi cu evlavie 
îngerului lor păzitor, iar „în Biserica Ortodoxă, pe lângă sărbă- 
torile închinate anumitor îngeri sau tuturor puterilor cereşti, 
fiecare zi de luni este dedicată îngerilor”!. 

Ce sunt de fapt sfinţii îngeri, despre care Sfânta Scriptură 
nu ne dă prea multe date? 

Dacă vrem să pătrundem în tainele puterilor cereşti, suntem 
datori să vorbim despre Sfântul Dionisie Areopagitul, întrucât 
întreaga angelologie creştină, fie ea răsăriteană sau apuseană, are 
la bază viziunea teologică a acestui misterios Sfânt Părinte, care 
pe bună dreptate a fost numit „părintele misticii creştine”?. 


Sfântul Dionisie Areopagitul 

„Prin anii 55-57 d.Hr. Sfântul Apostol Pavel le-a scris 
corintenilor: «Trebuie să mă laud; asta nu-mi foloseşte, dar voi 
veni la vedenii şi la descoperiri ale Domnului. Cunosc un om 
întru Ilristos, care acum paisprezece ani - dacă a fost în trup, nu 
ştiu; dacă a fost în afară de trup, nu ştiu; Dumnezeu ştie - omul 
acesta a fost răpit până la al treilea cer. Și-l ştiu pe acest om 
- fie în trup, fie în afară de trup, nu ştiu; Dumnezeu ştie - că a 
fost în rai şi a auzit cuvinte de nespus, pe care nu-i este îngăduit 
omului să le grăiască» (Il Corinteni 12,1-4). Prin cuvintele sale, 


! Maica Alexandra (principesa Ileana a României), Op. cit., p. 263. 

> Karl Krumbacher, Geschichte der byzantinischen Litteratur von 
Justinian bis zum Ende des Ostromischen Reiches (527-1453), Minchen, 
1897, p. 65. 

Apostolul Pavel afirmă că el nu poate explica dacă a văzut cu 
ochii săi spirituali sau cu cei fizici raiul; tot ce ştie este că acea 
experienţă a fost, fără îndoială, reală, dar ceea ce a văzut nu poate 
descrie în cuvinte”!. 

Referindu-se la cuvintele auzite de Apostolul neamurilor 
în rai, Sfântul Serafim al Dmitrovului a scris că „nu se cuvenea 
ca Sfântul Pavel să le grăiască, fiindcă nu le putea răbda inima, 
nici nu încăpeau în minte. Tocmai de aceea Apostolul neamurilor 
n-a putut să relateze nimănui cuvintele pe care le-a auzit în cer, 
însă despre întocmirea vieţii îngereşti, despre treptele care sunt 
în mijlocul lor, Apostolul i-a povestit ucenicului său Dionisie 
Areopagitul, care a consemnat în scris tot ceea ce a auzit de la 
Sfântul Pavel şi a alcătuit cartea: «Despre Ierarhia cerească”. 

Predica Sfântului Apostol Pavel din Areopagul Atenei a 
cucerit la creştinism, printre alții, pe unul din filosofii atenieni, 
Dionisie Areopagitul, numit aşa pentru că era membru în 
consiliul Areopagului, deci era filosof de vază. Episodul 
câştigării lui Dionisie la învăţătura creştină este relatat în Faptele 
Apostolilor 17,34. 

Dionisie Areopagitul a devenit ucenic al Sfântului Apostol 
Pavel, de care a fost şi botezat. Alte date certe despre viaţa Areopa- 
gitului nu avem. Au fost emise mai multe ipoteze despre viaţa 
Sfântului. Unii spun că a ajuns episcopul Atenei, alții pretind că a 
fost episcop al Parisului etc. Cu toate că părerile despre biografia 
Areopagitului sunt foarte împărţite, toţi cercetătorii vieţii lui 
recunosc că acesta a dus o viaţă sfântă, pe care a încheiat-o 
ca martir al lui Hristos. Ziua martiriului Sfântului Dionisie 
este considerată 3 octombrie, când se face şi pomenirea lui în 
calendarul creştin. 


! Maica Alexandra (principesa Ileana a României), Op. cit., p. 172. 
? Sfântul Serafim al Dmitrovului, Despre îngeri, traducere din limba 
rusă de Adrian Tănăsescu-Vlas, Editura Sofia, Bucureşti, 2013, p. 29. 

Opera Sfântului Dionisie Areopagitul 

Sub numele Sfântului Dionisie Areopagitul au apărut mai 
multe scrieri, dintre care unele s-au păstrat până astăzi, iar altele 
le avem doar amintite în lucrările Sfântului care s-au păstrat. 
Operele pe care le avem sunt: «Despre Numele Divine», «Despre 
Teologia Misticăy, «Despre Ierarhia cerească», «Despre Ierarhia 
Bisericeascăy» şi câteva «Epistole». Lucrările nepăstrate sunt: 
«Schițe teologice», «Despre proprietăţile îngerilor», «Despre 
suflet», «Despre judecata dreaptă şi dumnezeiască», «Despre 
teologia cerească», «Despre imnurile divine», «Despre cele 
inteligibile şi cele sensibile» şi «Teologia simbolică». 

Lucrările consemnate sub numele Sfântului Dionisie 
Areopagitul au fost semnalate pentru prima dată de Sever din 
Antiohia şi au fost folosite de cercurile monofizite şi monotelite 
cu ocazia controverselor dintre ortodocşi şi eretici din 553, când 
a avut loc un colocviu între aceştia, la Constantinopol. „În 553 
monoteliţii au vrut să-şi spijine erezia pe autoritatea lui Dionisie, 
deşi monotelismul nu se putea justifica în opera lui”. 

Cel care a explicat învăţăturile Sfântului Dionisie Areopa- 
gitul în adevărata lor lumină a fost Sfântul Maxim Mărturisitorul, 
„cel mai mare teolog al epocii bizantine târzii'?, „clarificând 
în sens ortodox ceea ce părea nebulos în cugetarea dionisiană. 
De la aceste comentarii datează prestigiul extraordinar şi mereu 
crescând al marelui mistic în lumea creştină'?. Sfântul Maxim, 
prin „comentariile sale, prin ortodoxia explicaţiilor care dau 
siguranță pasajelor nesigure, a făcut ca Dionisie Areopagitul să 


"Nichifor Crainic, Sfințenia-Împlinirea umanului, Editura Mitropoliei 
Moldovei şi Bucovinei, Iaşi, 1993, p. 59. 

> Episcop Alexander Golitzin, Dionisie Areopagitul mistagogul - o 
lectură monahală, traducere de leromonah Nectarie Dărăban, Editura Deisis, 
Sibiu, 2015, pp. 15-16. 

3 Nichifor Crainic, Op. cit., p. 43. 

fie definitiv adoptat de Biserică”!, astfel încât „Sfântul Părinte a 
devenit pentru Sfântul loan Damaschin unul din stâlpii pe care 
se reazămă «Expunerea credinţei ortodoxe”. 

„Prin intermediul Sfântului Maxim Mărturisitorul, Sfântul 
Dionisie a intrat în conştiinţa Bisericii ca o autoritate de prim 
rang a teologiei dogmatice şi liturgice, iar majoritatea Sfinţilor 
Părinţi şi scriitori bisericeşti, începând cu secolul al VI-lea până 
în contemporaneitate, evaluează Corpusul Dionisian şi pe autorul 
său din aceeaşi perspectivă'*. 

„Sfântul Maxim Mărturisitorul vede la Dionisie Areopagitul 
o trecere de la treptele omeneşti ale urcuşului duhovnicesc, la 
treptele îngereşti. Aceasta este o interpretare nouă pe care o dă 
ierarhiei cereşti şi, implicit, celei bisericeşti. Scriptura numeşte 
poate «al treilea cer» cele trei trepte ale sfinţilor îngeri, aşezate la 
rând deasupra noastră. Pe acestea le-a ajuns poate Sfântul Pavel, 
întroducându-se prin negarea cunoştinţelor sale în afirmaţiile 
cunoştinţelor acelora şi prin lepădarea de deprinderile sale, în 
sens de depăşire, în deprinderile acelora”?. Astfel, „interpretarea 
maximiană reia principiile neoplatonice potrivit cărora negarea 
unei trepte inferioare înseamnă afirmarea celei superioare: Sfântul 
Pavel ajunge la nivelul îngerilor negându-şi propria cunoaştere 
şi fiind iniţiat în cunoaşterea angelică””. 

„Cunoaştem cu aproximaţie regiunea în care Dionisie 
Areopagitul şi-a alcătuit opera, Siro-Palestina, chiar dacă nu-l 


! Hans Urs Von Balthasar, Liturgie cosmique, Maxime le Confesseur, 
traduit de l'allemand par L. Lhaumet et H. A. Prentout, Editions Montaigne, 
Paris, 1947, p. 14. 

> Nichifor Crainic, Op. cit., p. 59. 

3 Preot Daniel Pupăză, Taina Frumosului şi Binelui după Sfântul 
Dionisie Areopagitul, Editura Nemira, Bucureşti, 2014, p. 27. 

1 Pr. Dr. lulian Gheţu, Sfinţii îngeri, Editura „Mila Creştină”, 
Fălticeni, 2011, pp. 193-194. 

* Bogdan Tătaru-Cazaban, Op. cit., p. 65. 

putem localiza mai exact. Pur şi simplu nu ştim cine a fost şi 
în afara unor noi dovezi nici nu o vom şti vreodată. În ultimul 
secol au fost propuşi diverşi candidaţi la alcătuirea Corpusului 
Dionisian, de la autori calcedonieni la monofiziţi şi păgâni, dar 
niciuna din aceste propuneri n-a reuşit să convingă pe altcineva 
decât pe propriul susţinător. Toţi aceşti factori - anonimatul, 
localizarea aproximativă şi intervalul de aproape jumătate de 
secol dintre 487 şi 532 - fac aproape imposibil acordul asupra 
contextului de viaţă al lui Dionisie”. 

„Autorul Corpusului Dionisian era intim familiarizat cu o 
considerabilă bibliotecă de filosofie păgână şi literatură creştină. 
Se mişca cu uşurinţă şi măiestrie de la Platon la Proclus între 
elini, de la Scripturi până la capadocieni, Evagrie şi autorii 
sirieni. De aceea Corpusul Dionisian nu este produsul unui om 
tânăr sau chiar la jumătatea vârstei, ci al cuiva care se apropie 
de sfârşitul vieţii, dar în deplina facultate a tuturor puterilor 
sale intelectuale”?. 

„Imaginea lui «Dionisie» care-mi vine în minte - conchide 
Alexander Golitzin - este deci a unui bătrân monah-episcop stând 
înaintea pupitrului de scris în tăcerea reşedinţei sale, probabil o 
mănăstire, aşternând în scris impresiile îndelungatelor sale studii 
alături de roadele experienţei sale ascetice şi mistice, şi căutând să 
le fixeze în scris astfel încât să concentreze cât mai mult posibil 
atenţia asupra ideilor pe care vrea să le evidenţieze şi, întrucât 
strălucirea celebrităţii şi influenţei lumeşti nu-l mai atrag, cât mai 
puţin posibil asupra lui însuşi”:. 

„Ce vehicul mai bun ar fi putut găsi pentru a purta în scris 
scopurile sale decât pseudonimul pe care şi l-a ales? Dionisie 
era un apropiat al Sfântului Pavel şi un filosof. Era un martor al 


! Episcop Alexander Golitzin, Op. cit., p. 30. 
2 Ibidem, p. 473. 
3 Ibidem, pp. 473-474. 

începuturilor apostolice ale creştinismului şi, ca atare, cel puţin 
egal în vechime - şi în autoritate cu vechea tradiţie a singuraticilor. 
În fine, Dionisie se convertise înaintea altarului «Dumnezeului 
necunoscuby despre care Sfântul Pavel încerca să demonstreze în 
predica sa din Faptele Apostolilor 17 că S-a revelat în mod deplin 
în persoana lui lisus din Nazaret, Hristosul şi Cuvântul Tatălui. 
Era o alegere minunată şi a funcţionat foarte bine”!. 

Un alt părinte bisericesc scrie şi el: „Autorul Corpusului 
Dionisian - presupunând că nu este ucenicul Sfântului Apostol 
Pavel - într-o dovadă de profundă smerenie, a luat toate măsurile 
necesare ca persoana sa să dispară în spatele Areopagitului, 
fiind absorbită în ordinea ierarhică şi funcţia corespunzătoare. 
Scopul acestei voite ocultări ar putea fi reflectarea cât mai 
directă şi transparentă către toate ordinele bisericeşti ale luminii 
dumnezeieşti, de care autorul se împărtăşea cu abundență”. 

„În mediul răsăritean bizantin, Corpusul Areopagitic s-a 
bucurat de o admiraţie unanimă, egalând cel puţin la nivelul 
tradiției manuscrise numărul codicelor care transmit operele 
lui Platon şi influențând decisiv gândirea marilor personalități 
bizantine care au fost Sfântul Maxim Mărturisitorul (+662), 
Sfântul loan Damaschinul (+749) şi Sfântul Grigorie Palama 
(+1359). Începând cu secolul al IX-lea, Occidentul latin va 
inaugura o întreagă tradiţie traductologică începând cu Hilduin 
(832), Scotus Eriugena (867, traducere revizuită de Anastasius 
Bibliothecarus în 875), continuând în secolele XV-XVII cu 
nu mai puţin de zece traduceri la scurte intervale. Iar prezenţa 
extinselor comentarii la scrierile areopagitice ale marilor 
scolastici Thomas Gallus (+1246), Robert Grosseteste (+1253), 
Albertus Magnus (+1280) şi Toma de Aquino (+1274) vorbeşte 
despre modul emblematic în care Dionisie a direcționat felul în 


' Ibidem, pp. 474-475. 
> Preot Daniel Pupăză, Op. cit., p. 38. 

care gândirea medievală s-a raportat la problemele eclesiologiei 
ierarhice, teologiei negative şi misticii apofatice. Fapt pentru 
care creştinismul de pretutindeni a văzut în enigmaticul autor al 
areopagiticelor un incontestabil doctor al Bisericii”. 

„În Evul Mediu, începând cu secolul al XII-lea şi în 
special după secolul al XIII-lea, Sfântul Dionisie Areopagitul 
a dobândit o popularitate largă, ba chiar senzaţională. De 
exemplu, Toma de Aquino, cel mai mare dintre scolastici, l-a 
citat aproape la fel de frecvent ca pe Sfânta Scriptură, de peste 
o mie de ori'?, „încorporând deplin învăţătura lui Dionisie în 
opera sa capitală, «Summa Theologica». De asemenea, Bernard 
de Clairvaux, marele mistic cistercian, a perfecționat atât de 
mult învăţătura lui Dionisie, introducând-o în tradiţia Bisericii 
Occidentale, încât a fost numit «Doctorul îngerilory*. 

„Taina autorului tratatelor dionisiene nu a putut fi încă 
dezlegată”*, însă opera păstrată sub numele Sfântului Dionisie 
Areopagitul este cunoscută în toată lumea creştină şi a avut 
un rol capital în formarea misticii creştine, „Dionisie fiind, 
dacă nu inițiatorul, desigur îmbolditorul cel mai puternic al 
misticii creştine”S. 

Cu toate că nu cunoaştem viaţa autorului scrierilor areopa- 
gitice, acest fapt nu scade cu nimic valoarea operei sale. „Dacă 
critica modernă îi contestă autenticitatea ca persoană, opera 


! Arhid. loan IL. Ică jr., Cuvânt înainte la cartea: Preot Daniel 
Pupăză, Taina Frumosului şi Binelui după Sfântul Dionisie Areopagitul, 
Editura Nemira, Bucureşti, 2014, pp. 7-8. 

? Episcop Alexander Golitzin, Op. cit., p. 17. 

3 Maica Alexandra (principesa Ileana a României), Op. cit., p. 23. 

+ Sfântul Dionisie Areopagitul, Epistolele, traducere Pr. Asist. Dr. 
Vasile Răducă şi Pr. Conf. Dr. Gheorghe Drăgulin, Editura ALL, Bucureşti, 
1994, p. 9%. 

s Idem, Despre numele divine. Teologia mistică, traducere de Cicerone 
Iordăchescu şi Theofil Simenschy, Institutul European, Iaşi, 1993, p. 18. 

lui, prin cea mai vastă influenţă pe care a exercitat-o asupra 
dezvoltării ulterioare a teologiei, rămâne consacrată şi încorporată 
pentru totdeauna patrimoniului nostru intelectual”. 

„Fie că este într-adevăr vorba despre atenianul convertit în 
urma cuvântării apologetice a Apostolului Pavel din Areopagul 
atenian (cf. Faptele Apostolilor 17,34), fie despre un genial 
intelectual mistic sirian activ în primele decenii ale veacului al 
VI-lea undeva în mediul palestinian şi care şi-a ascuns identitatea 
în spatele misteriosului filosof din secolul I din raţiuni care 
vorbesc ele însele despre mesajul scrierilor areopagitice, Dionisie 
avea să devină o autoritate excepţională în întregul Ev Mediu 
bizantin, extrem oriental şi latin. Complexa istorie a influenţei 
pe care a avut-o acest misterios gânditor asupra ultimelor 
cincisprezece secole ale culturii europene rămâne unul din cele 
mai interesante capitole de istorie intelectuală”?. 

„Hans Urs von Balthasar a afirmat pe bună dreptate că 
Dionisie Areopagitul este acel Părinte al Bisericii care a realizat 
în mod desăvârşit sinteza teologiei cu estetica, a adevărului cu 
frumosul şi că această sinteză reprezintă de fapt cea mai profundă 
influenţă a sa asupra teologiei creştine. Pentru Dionisie Areopagitul, 
Biserica este desigur locul întâlnirii omului cu Dumnezeu, dar al 
unui Dumnezeu experiat ca frumosul cel veşnic. Sfântul Dionisie 
Areopagitul nu este doar părintele misticii creştine, ci este în acelaşi 
timp şi un poet liturgic. Teologia sa este imnologică, este un poem 
impetuos, care slăveşte procesiunea providenţială a Dumnezeului 
frumos şi bun. Un flux euharistic ascendent, care cheamă fiinţele 
raționale a se alătura fiinţelor cereşti în doxologia lor necurmată, 
în horirea lor neabătută în jurul lui Dumnezeu Cel veşnic”. 


! Nichifor Crainic, Nostalgia Paradisului, Editura Moldova, Iaşi, 
1994, p. 104. 

> Arhid. loan I. Ică jr., Art. cit., p.7. 

3 Ibidem, p. 13. 

Ținând cont de cele prezentate până acum, în privinţa 
operei Sfântului Dionisie Areopagitul, trebuie să fim conştienţi 
de faptul că „niciun studiu al îngerilor nu poate fi complet fără o 
cât de mică cunoaştere a acestui maestru al gândirii secolului al 
V-lea, care a influenţat aşa de puternic teologia mistică, atât în 
Răsărit, cât şi în Apus”!. 


Ce sunt îngerii? 

„Potrivit definiţiei date de Sfântul Atanasie cel Mare, 
«îngerul este o ființă supra-cerească, rațională, materială, capa- 
bilă să cânte imnuri»”?. De asemenea, „îngerul este o esenţă 
inteligentă în continuă mişcare, nemuritor prin har, statornicit în 
bine prin exersarea corectă a libertăţii”>. 

Sfântul Dionisie Areopagitul a scris că „un înger este o 
icoană a lui Dumnezeu, o manifestare a luminii nevăzute, o oglin- 
dă clară, străvezie, neştirbită, neprihănită, nepătată, primind, 
dacă se poate spune aşa, întreaga frumuseţe a absolutei bunătăţi 
dumnezeieşti şi reflectând în ea însăşi, în chip neamestecat, 
bunătatea tăcerii din străfundurile ascunse”*. 

„Din punct de vedere etimologic, cuvântul sau denumirea 
de înger vine din latinescul «angelus», care, la rândul lui, este un 
împrumut din grecescul «&yyshocy» (anghelos), sau din cuvântul 
ebraic «mal'ak», însemnând în limba română «sol», «vestiton», 
«crainic», «mesager», «trimis». Această denumire nu exprimă 
natura anume a îngerilor, ci principala lor funcţie: aceea de a 
fi slujitorii lui Dumnezeu, vestitori ai voii Lui şi organe ale 


! Maica Alexandra (principesa Ileana a României), Op. cit., p. 24. 

> Părintele Rodion, Oameni şi demoni, Editura Cartea Ortodoxă, 
Editura Egumeniţa, Galaţi, 2010, p. 23. 

3 Silvestru Mihaela Raluca, Îngerul păzitor şi pedagogia creştină, 
Lucrare de Licenţă nepublicată, coordonator Lector dr. Feraru Remus, 
Timişoara, 2010, p. 22. 

+ Episcop Alexander Golitzin, Op. cit., p. 254. 

providenţei divine, în lumea pe care a creat-o”), fiindcă ei „sunt 
mesageri ai lui Dumnezeu, pe care Îl anunţă, Îl reprezintă şi Îl 
comunică muritorilor”?. 

De altfel, cea mai exactă definiție în acest sens o găsim în 
Sfânta Scriptură, unde Sfântul Apostol Pavel a scris că îngerii 
sunt „duhuri menite să slujească, trimise în slujba celor care ur- 
mează să moştenească mântuirea” (Evrei 1,14). 

„Cu cât cunoaştem mai multe despre îngerii luminii, 
cu atât suntem mai puternici în înclinarea noastră înspre bine 
şi abilitatea noastră devine mai ascuţită în descoperirea şi 
rezistenţa la capcanele întinse de inamicii noştri cei mai acerbi, 
îngerii întunericului”. 


Crearea îngerilor 

„În relatarea biblică a creării lumii nu ni se spune anume 
când au fost creaţi îngerii, totuşi ea este cuprinsă în cuvintele: 
«La început a făcut Dumnezeu cerul şi pământul» (Facere 1,1)”. 
Astfel, îngerii au fost aduşi în existenţă în prima zi a creaţiei, 
pentru că Sfinţii Părinţi ai Bisericii mărturisesc că prin „cer” se 
înţelege lumea îngerilor, adică lumea spirituală, iar prin „pământ” 
se înţelege lumea materială. 

Pornind de la afirmaţiile din cartea Facerii referitoare la 
crearea lumii, dar şi de la alte relatări ale Sfintei Scripturi, Sfinţii 
Părinţi de la Sinodul I Ecumenic, care a avut loc la Niceea, în 
anul 325, au alcătuit Simbolul credinţei, care începe cu cuvintele: 
„Cred întru Unul Dumnezeu, Tatăl Atotţiitorul, Făcătorul cerului 
şi al pământului, al tuturor celor văzute şi nevăzute”. „«Ceruly» 
şi «cele nevăzute» nu sunt altceva decât lumea îngerilor, altfel 


! Pr. Dr. Iulian Gheţu, Op. cit., p. 21. 

> Bogdan Tătaru-Cazaban, Op. cit., p. 20. 

3 Maica Alexandra (principesa Ileana a României), Op. cit., p. 35. 
1 Pr. Prof. Athanase Negoiţă, Op. cit., p. 109. 

atât şarpele care a ispitit-o pe Eva (Facere 3,1) cât şi heruvimii 
care păzeau drumul către pomul vieţii (Facere 3,24) ar rămâne 
fără explicaţie”!. 

Chiar dacă nu avem amintită expres în Sfânta Scriptură 
crearea îngerilor, în ziua a patra a creaţiei ei existau, pentru că 
în această zi au fost create stelele, iar Dumnezeu mărturiseşte că 
atunci „când s-au făcut stelele, M-au lăudat cu glas mare toţi 
îngerii Mei” (lov 38,7). 

„Îngerii sunt astfel singurele creaturi care au asistat la 
crearea lumii, după ce ei înşişi au fost aduşi în existenţă. Ei sunt 
martori ai începutului, aşa cum vor fi şi martori ai sfârşitului. 
Iar simțământul dominant al martorului, al celui care stă în 
preajma Creatorului în timp ce Acesta lucrează, este euforia, 
încântarea, dansul'?. 

„Întrucât îngerii au misiunea de a-i ajuta pe oameni 
să înţeleagă realitatea eternă a lui Dumnezeu de la începutul 
existenţei lor, ei trebuie să existe când apare omul şi deci lumea 
sensibilă de care este legat omul. Tot ceea ce este necesar omului 
trebuie să existe când el apare. Pe de altă parte, nu trebuie să fie 
o întrerupere între crearea îngerilor şi a lumii, din moment ce 
îngerii nu sunt creaţi numai pentru fericirea lor, ci şi pentru a-i 
ajuta pe oameni la cunoaşterea lui Dumnezeu prin simbolurile 
sensibile ale lumii şi la stăpânirea lumii sensibile prin spirit. 
Având misiunea să-l ajute pe om să se ridice şi să ridice şi lumea 
la eon, în timpul copleşit de eternitate, îngerii sunt creaţi în 
legătură ontologică cu lumea”. 


! Preot loan Sorin Usca, Op. cit., p. 3. 

> Andrei Pleşu, Despre îngeri, Editura Humanitas, Bucureşti, 2003, 
p. 162. 

3 Silvestru Mihaela Raluca, Op. ciz., p. 23. 

Sfântul Duh şi sfinţii îngeri 

„Sfinţii îngeri subzistă prin voinţa Tatălui, sunt aduşi în 
existenţă prin lucrarea Fiului şi sunt desăvârşiţi prin prezenţa 
Sfântului Duh”!. „Dacă creaţia este un act treimic, în care 
se manifestă puterea egală şi unitară a persoanelor Sfintei 
Treimi, Sfântul Duh are o contribuţie specială la ordinea şi 
armonia naturilor raţionale. El le acordă desăvârşirea, adică 
sfinţenia şi capacitatea de a rămâne neclintite în sfinţenie, 
precum şi puterea de a-şi îndeplini rolul. Toată această armo- 
nie supracerească şi inefabilă în slujirea lui Dumnezeu şi în 
înţelegerea reciprocă a puterilor supracosmice nu ar putea fi 
păstrată fără înalta călăuzire a Sfântului Duh. EI este condu- 
cătorul şi corifeul corului; EI le inspiră serafimilor imnul 
trisaghion; EI le comunică mesagerilor cereşti «înţelepciunea 
celor ascunse». Sfinţenia pe care o dăruieşte, prin participare, 
făpturilor raționale, este primită după măsura superiorității 
unora faţă de altele'?. Astfel, „toţi îngerii au fost zidiţi prin 
Cuvânt şi au fost desăvârşiţi de Sfântul Duh prin sfințire, 
participând la luminare şi la har în măsura vredniciei şi 
rangului lor”5. Sfântul Vasile cel Mare a scris şi el în acest 
sens că „proporţional cu existenţa lor relativă, îngerii au ne- 
voie de sfinţenia Duhului Sfânt”. 

„Sfinţenia îngerilor este ceva exterior naturii lor, nu ţine 
de esenţa firii lor, ci se împlineşte prin comuniunea cu Duhul 
Sfânt, de aceea un părinte al Bisericii a scris: «Chiar dacă 
vorbeşti despre îngeri, despre arhangheli şi despre toate puterile 


! Maica Alexandra (principesa Ileana a României), Op. cit. p. 226. 
> Bogdan Tătaru-Cazaban, Op. cit., p. 52. 

3 Sfântul loan Damaschin, Op. cit., p. 47. 

+ Maica Alexandra (principesa Ileana a României), Op. cit., p. 227. 

cele mai presus de lume, totuşi şi ele îşi primesc sfinţenia tot 


ELăI| 


prin ajutorul Duhului Sfânt”. 


Motivul creării îngerilor 

„Sfântul Grigorie Teologul a scris despre motivul creării 
îngerilor: «Bunătatea dumnezeiască nu S-a mulțumit să Se 
contemple pe Sine Însăși. Trebuia ca ea să reverse şi să răspân- 
dească binele, ca mai mulţi să aibă parte de el, şi asta este 
propriu celei mai mari bunătăţi. Astfel, Dumnezeu i-a creat, 
mai întâi, pe îngeriy”?. 

„Când Sfântul Grigorie Teologul vorbeşte despre 
Dumnezeu, el întotdeauna înţelege Tatăl, Fiul şi Duhul Sfânt, 
perfecta comuniune a Celor trei în Unul. El interpretează 
creaţia ca o revărsare a acestei splendide unități. «Dar, deoarece 
această mişcare a contemplării de Sine (Cele trei persoane în 
fiecare) nu ar putea singură să satisfacă exigenţele bunătăţii, 
căci binele trebuie să se reverse şi să meargă mai departe, 
dincolo de sine, pentru a înmulţi scopurile binefacerii lui, tot 
astfel, pentru acest element esenţial, pentru bunătatea supremă, 
Dumnezeu Tatăl a creat puterile îngereşti şi această creare a fost 
o lucrare făcută de Cuvântul Său şi desăvârşită în Duhul Său'>. 

„Prin urmare, Dumnezeu nu i-a creat pe îngeri dintr-o 
oarecare nevoie; ci le-a dat existenţă şi viaţă datorită mişcării 
iubirii Lui de creaţie, cu scopul de a se împărtăşi şi aceştia, ca 
existenţe raţionale ce sunt, de Împărăţia lui Dumnezeu”. 


! Pr. Dr. lulian Gheţu, Op. cit., p. 126. 

? Părintele Rodion, Op. cit., p. 24. 

3 Maica Alexandra (principesa Ileana a României), Op. cit., pp. 
231-232. 

* Minuni ale Sfinţilor Îngeri, traducere din limba greacă de Ion Andrei 
Țârlescu, Editura Bunavestire, Bacău, 2002, p. 13. 

Îngerii sunt după chipul lui Dumnezeu 

Sfinții Părinţi au afirmat că „îngerii sunt făcuţi după 
chipul şi asemănarea lui Dumnezeu, aşa cum mai târziu a fost 
creat şi omul”!. 

„Îngerii sunt chipuri ale lui Dumnezeu. Aceştia au primit 
subzistenţa de la Dumnezeu prin creaţie şi este în puterea lor 
să aibă asemănarea cu EI, ca şi noi, cei creați după asemănare. 
Îngerii însă au puterea nesupusă niciunei căderi, tăind, oprind şi 
nelăsând să îi stăpânească pofta spre cele sensibile”?. 

„Voința spirituală în îngeri este neschimbat bună”, de aceea 
ei „au chipul lui Dumnezeu prin deprindere, iar deprinderea este 
o calitate permanentă”. 

„Fiind fiinţele «cele mai apropiate» de Dumnezeu, 
«primele» create, îngerii oglindesc cel mai desăvârşit Provi- 
dența dumnezeiască. Ei sunt cele mai apropiate asemănări 
(theoeideis) şi imitări (theomimetoi) ale lui Dumnezeu, Care 
ca Providenţă atât sălăşluieşte în transcendenţă, cât şi înain- 
tează spre creaţie. Fiind aşezaţi în contemplare în jurul lui 
Dumnezeu, îngerii înaintează totodată şi spre pronierea celor 
inferiori lor”. 

„În ceea ce priveşte asemănarea cu Dumnezeu, între puterile 
cereşti există deosebiri mari; căci cetele superioare au o asemănare 
mare cu Dumnezeu şi una inferioară cu celelalte cete, precum o 
cere şi treapta lor, până la ultimele; şi încă inferioară celor din 
urmă le este asemănarea cu sufletele noastre; pentru că îi lipseşte 
mult sufletului nostru din ce au toate puterile îngereşti”*. 


! Părintele Rodion, Op. cit., p. 23. 

> Petru Florea, Opera exegetică a Sfântului Maxim Mărturisitorul, 
Editura Academos, Târgu-Mureş, 1998, p. 44. 

3 Preotul Profesor Dumitru Stăniloae, Teologia Dogmatică... p. 448. 

+ Petru Florea, Op. cit., p. 47. 

* Episcop Alexander Golitzin, Op. cit., p. 179. 

* Sfântul Dionisie Areopagitul, Opere..., p. 56. 

„Desăvârşirea întru asemănarea cu Dumnezeu se 
înfăptuieşte prin iluminarea dumnezeiască de la Dumnezeu, 
de care sunt lipsiţi îngerii cei răi, din care pricină au ajuns sub 
întuneric (Iuda 1,6), dar sunt pline mințile dumnezeieşti (îngerii 
buni), din care pricină se numesc şi lumina cea de a doua şi 
iradierea din prima lumină”. 

„Omul este, dintr-un punct de vedere, mai mult după chipul 
lui Dumnezeu decât îngerii. Creat pentru a patrona lumea creată, 
omul este înzestrat, de asemenea, cu darul creativităţii, care le 
lipseşte îngerilor'”?. 

„Îngerii sunt după chipul lui Dumnezeu, deşi altfel decât 
oamenii, neavând un trup prin care să stăpânească peste lume şi 
să spiritualizeze materia”*. 

„Deşi chipul lui Dumnezeu îl avem noi până astăzi mai 
mult decât îngerii, în asemănarea cu Dumnezeu am rămas, mai 
ales acum, cu mult mai prejos decât puterile cereşti”, iar „îngerii 
sunt mult mai asemănători lui Dumnezeu decât omului”. 

„Fiul lui Dumnezeu Însuşi, ca model al omului, făcându-Se 
om, ia asupra Sa opera aceasta de spiritualizare a omului întâi 
în Sine, apoi în ceilalți oameni şi, prin ei, a universului sensibil, 
care e o operă de revelare a Dumnezeirii prin forme materiale. 
În acest scop i s-a dat omului calitatea de stăpânitor asupra 
ordinii materiale, calitate prin care este, mai mult decât îngerul, 
după chipul lui Dumnezeu, cum spun Sfinţii loan Damaschin şi 
Grigorie Palama”. 


! Filocalia sfintelor nevoinţe ale desăvârşirii, vol. VII, traducere din 
greceşte, introduceri şi note de Dumitru Stăniloae, membru de onoare al 
Academiei Române, Editura Humanitas, Bucureşti, 1997, p. 464. 

> Andrei Pleşu, Op. cit., p. 36. 

3 Filocalia..., vol. VII, p. 435, nota 21. 

+ Ibidem, p. 464. 

Maica Alexandra (principesa Ileana a României), Op. cit., p. 51. 

* Preotul Profesor Dumitru Stăniloae, 7eologia Dogmatică..., p. 447. 

„Îngerul este numai slujitor, slujitor al lui Dumnezeu şi 
al omului, pe când omul este şi stăpânitor. Fără îndoială că prin 
slujirea oferită omului, şi îngerul contribuie la stăpânirea acestuia 
asupra materiei. Dar el este stăpânitor numai întrucât slujeşte 
omului. Îngerii rânduiţi să slujească după puterea lor Creatorului 
au o destinaţie unică, aflându-se sub stăpânire, dar nu li s-a dat 
să stăpânească peste cei ce stau mai Jos decât ei, decât dacă sunt 
trimişi la aceasta de Cel ce susţine toate, pe când omul a fost 
destinat nu numai să fie sub stăpânire, ci şi ca să stăpânească 
peste toate cele ce se află pe pământ”. 

„Omul a fost făcut după chipul lui Dumnezeu mai mult decât 
îngerii, nu numai pentru că are în sine o putere susținătoare şi de 
viaţă făcătoare, ci şi pentru că stăpâneşte. Căci în firea sufletului 
nostru este pe de o parte latura stăpânitoare şi conducătoare, iar 
pe de altă parte cea slujitoare şi ascultătoare, şi anume: voinţa, 
dispoziţia, simţirea şi, simplu, toate câte au fost împreună zidite 
de Dumnezeu cu mintea după Minte'?. 

„Poziţia privilegiată a omului în cosmos se arată mai ales 
în faptul că Fiul lui Dumnezeu S-a făcut om, nu înger şi cu 
natura Sa de om devine stăpânul îngerilor pe tronul dumnezeiesc. 
S-a făcut om, pentru că numai prin natura Sa umană putea aduna 
în Sine şi îndumnezei toată creația, inclusiv pe cea materială. 
Dacă S-ar fi făcut înger, n-ar fi putut face aceasta. Dar El adună 
totuşi şi pe îngeri în Sine căci este în acelaşi timp Spiritul 
atotcuprinzător'*. 

„Unii Sfinţi Părinți ai Bisericii au subliniat superioritatea 
îngerilor față de oameni prin faptul că sunt «minţi pure», neîm- 
preunate cu trupul şi cu afectele care rezultă din aceasta. Dar 
alţii au afirmat că omul este mai mult după chipul lui Dumnezeu, 


! Ibidem. 
? Filocalia... vol. VII, p. 462. 
3 Preotul Profesor Dumitru Stăniloae, Teologia Dogmatică... p. 449. 

întrucât prin trup este şi devine un «stăpân» al lumii, ca şi 
Dumnezeu, câtă vreme îngerii nu au această calitate”!. 

„Dar nevoia de lume pe care o au oamenii şi capacitatea de 
a dispune de ea reprezintă şi o ispită pentru ei de a se ataşa de ea 
şi de a se încrede în puterile lor creatoare. În calitatea de spirite 
întrupate stă şi măreţia, dar şi primejdia căderii lor. În dominarea 
afectelor se poate actualiza o nouă forță a spiritelor. Dar aceste 
afecte pot să-şi închidă infinitele orizonturi spre care este chemat 
spiritul omenesc. Greutățile de care este legată viaţa în trup pot 
dezvolta în om o responsabilitate proprie şi nobila pornire de 
ajutorare cu fapta a semenilor săi, responsabilitate şi capacitate 
de care este lipsit îngerul, dar pot dezvolta şi egoismul şi grija 
lumească exagerată'?. 

„În orice caz, omului i s-a dat măreaţa misiune de a stăpâni 
materia prin spirit, de a o face transparentă pentru ordinea 
spirituală şi dumnezeiască, de a actualiza moduri noi de revelare 
a spiritului şi de ajutorare a semenilor, în primul rând modurile 
etice şi estetice”5. 

„În schimb, spiritul pur, sau îngerul, are claritatea gândirii 
şi un «amor intellectualis», greu de închipuit de fiinţa noastră. 
Dar până nu a fost consolidat în bine, a fost pândit şi el de o altă 
formă de egoism, nefiind legat prin sânge de alte fiinţe, care 
pun o frână acestui egoism. A fost pândit de egoismul nelimitat 
al orgoliului cunoaşterii şi existenţei prin sine, al libertăţii de 
grijile trupului”. 


! Ibidem, p. 462. 
2 Ibidem, p. 463. 
5 Ibidem. 
+ Ibidem. 

A 


Scopul creării îngerilor 


a. Pentru a fi îndumnezeiţi 

„Scopul ierarhiei cereşti este asemănarea şi unirea cu 
Dumnezeu, pe cât este cu putinţă, avându-L pe EI drept călău- 
zitor în sfânta ştiinţă şi lucrare. Căci, privind neclintit spre 
frumuseţea Lui atotdumnezeiască, ierarhia cerească se face 
întipărită de EI în părtaşii ei ca în unii ce sunt dumnezeieşti, 
ca în nişte oglinzi atotstrăvezii şi nepătate, primitoare ale stră- 
lucirii luminii începătoare şi dumnezeieşti; chipuri umplute de 
strălucirea dăruită, pe care o împărtăşesc iarăşi celor următori, 
potrivit rânduielilor dumnezeieşti. Căci desăvârşirea fiecăruia 
din ierarhie constă în a fi fost înălţat la imitarea lui Dumnezeu, 
pe măsura lui. lar ceea ce este mai dumnezeiesc decât toate, 
este a fi împreună lucrător al lui Dumnezeu şi a primi lucrarea 
dumnezeiască, arătând-o, după putinţă, în sine. Astfel, fiindcă 
rânduiala ierarhiei constă în a se curăţi unii şi a curăţi pe alții 
şi a se lumina unii şi a lumina pe alţii, în a se desăvârşi unii 
şi a desăvârşi pe alții, căci fiecăruia i se cuvine să imite pe 
Dumnezeu în modul lui propriu”. 

„Toate făpturile inteligibile, pure, alcătuiesc o ierarhie, 
adică, o ordine sacră, o ştiinţă şi o lucrare, al căror scop este în- 
dumnezeirea: asemănarea şi unirea cu Dumnezeu'?. 

„Slujirea ierarhiei cereşti este cunoaşterea şi deprinderea 
după putere în cele ale lui Dumnezeu. Iniţiatoare sunt primele 
cete din jurul lui Dumnezeu, iar cele de după ele sunt iniţiate, 
învăţate şi se desăvârşesc de primele”. 


! Sfântul Dionisie Areopagitul, Opere..., pp. 19-20. 
> Bogdan Tătaru-Cazaban, Op. cit., p. 59. 
3 Petru Florea, Op. cit., p. 50. 

b. Pentru a le fi de folos oamenilor 

„Dumnezeu, după ce a creat lumea sensibilă, l-a creat pe om 
ca toată lumea sensibilă să-i fie de folos, iar fiinţele inteligente, 
adică îngerii, să-şi arate grija lor faţă de el”. 

„Omul este chemat de Dumnezeu să transfigureze lumea 
văzută, înainte de toate dobândind propria sa frumuseţe: 
aceea care iradiază spiritual prin trupul văzut. Toate fiinţele 
spirituale sunt însărcinate să îl ajute pe om în săvârşirea 
acestei opere de ridicare a lumii văzute la frumuseţea de natură 
duhovnicească”?. 

„Îngerii au misiunea de a-i ajuta pe oameni să înţeleagă 
realitatea eternă a lui Dumnezeu. Însăşi numirea de înger 
(mesager, vestitor) arată menirea sau chemarea lor, aceea de a fi 
slujitorii lui Dumnezeu şi organe ale providenţei dumnezeieşti, în 
lumea creată de Dumnezeu. Deci lumea îngerească a fost creată 
spre a-L face cunoscut pe Dumnezeu, vestindu-le oamenilor voia 
Sa şi în special pentru a sluji planului de mântuire a omului, plan 
care a fost gândit de Dumnezeu din veci”?. 

„Lumea esenţelor inteligibile are drept funcție să-L 
scoată pe Dumnezeu din tăcerea Lui, este ordinul revelator prin 
excelenţă. Dacă Dumnezeu este într-adevăr ascuns şi de necu- 
noscut şi totuşi făcut cunoscut în lucrările Sale în creație, atunci 
funcția lumii inteligibile create, funcția unică a îngerilor, este să 
arate în ei înşişi bunătatea ascunsă şi să fie ca nişte vestitori ai 
tăcerii divine şi ca nişte lumini arătate care tâlcuiesc pe Cel care 
este în străfundurile ascunse. Îngerii sunt mesageri, manifestări, 
proclamatori, icoane şi revelatori ai necreatului prin natura lor 
şi în însăşi împlinirea fiinţării lor. Plămădiţi ca să se bucure 


' Părintele Daniel de la Rarău, Sfinții Îngeri. Sfântul înger păzitor, 
Editura Agaton, Făgăraş, 2012, p. Il. 

2 Silvestru Mihaela Raluca, Op. ciz., p. 24. 

3 Părintele Daniel de la Rarău, Op. cit., pp. 9-10. 

înainte de restul creaţiei de o luminare nemijlocită în ce priveşte 
raţiunile tuturor lucrurilor create şi a lucrărilor divine, îngerii 
sunt în chip primordial şi în multe feluri revelatori ai ascunzimii 
lui Dumnezeu”!. 

Sfântul Grigorie Palama a scris că „înainte de noi şi pentru 
noi Dumnezeu i-a creat pe îngeri, pe care-i trimite să slujească 
acelora care o să moştenească mântuirea (Evrei 1,14). Sfinţii 
Părinţi văd unitatea creaţiei în faptul că îngerii au fost creaţi 
pentru a sluji planului de mântuire a oamenilor, plan care este 
gândit de Dumnezeu din veci. Desigur aceasta nu înseamnă că 
îngerii nu sunt creaţi şi pentru propria lor fericire, ca şi oamenii. 
Dar fericirea şi-o ajung şi unii şi alţii într-o comuniune a tuturor. 
Iar în această comuniune îngerii ca fiinţe superioare au un anumit 
rol de ajutorare a noastră. Însă prin acesta, deşi dintr-un punct 
de vedere sunt superiori oamenilor, ei se fac slujitori ai mântuirii 
acestora şi, prin aceasta, ai misiunii acestora de a spiritualiza 
creaţia văzută'?. 

„Numai împreună, lumea sensibilă, având drept coroană 
omul, şi lumea inteligibilă a îngerilor sunt un receptacol deplin 
al revelării lui Dumnezeu şi al valorificării ei. Numai împreună, 
îngerii şi oamenii, pot înălța o slavoslovie mai completă lui 
Dumnezeu. Aşa trebuie să înţelegem că îngerii sunt creaţi pe de 
o parte pentru a-L lăuda pe Dumnezeu, pe de alta pentru a sluji 
lui Dumnezeu în solicitudinea Lui pentru oameni, pentru a fi 
trimişii lui Dumnezeu la oameni, pentru a fi vestitorii Lui şi, prin 
aceasta, pentru a ajuta la ridicarea oamenilor la o lăudare comună 
a Lui cu ei; iar prin aceasta, a sluji la mântuirea lor. Dar aceasta 
înseamnă şi o capacitate a îngerilor de a-i conduce pe oameni spre 
Dumnezeu. În acelaşi timp prin aceasta chiar îngerii îşi sporesc 
cunoaşterea de Dumnezeu şi slavoslovia lor, asociind-o şi pe a 


! Episcop Alexander Golitzin, Op. cit., pp. 254-255. 
? Preotul Profesor Dumitru Stăniloae, 7eologia Dogmatică..., p. 444. 

oamenilor. Corul îngeresc-uman este mai măreț decât corul simplu 
uman sau simplu îngeresc. Partea îngerească şi cea omenească a 
corului se completează şi se înfrumuseţează reciproc. Fiecare din 
cele două părţi câştigă, în elanul slavosloviei, de la cealaltă”!. 

„Spre Dumnezeu urcăm prin slujirea liturgică. Toată creaţia 
conştientă, îngerească şi omenească, este o ierarhie ce urcă spre 
Dumnezeu în unire cu cele de pe treptele mai înalte, acestea 
atrăgându-le, prin marea putere dobândită din apropierea lor de 
Dumnezeu, pe cele mai de jos. Dumnezeu le inspiră tuturor închi- 
narea, nu numai ca Unul ce este mai mare decât toţi, ci ca Unul 
ce este în acelaşi timp un mister negrăit şi atractiv. Acest urcuş al 
treptelor ierarhiilor spre Dumnezeu prin slujirea Lui liturgică este 
una cu continua lor desăvârşire, trecând prin alte şi alte nivele de 
curăţire şi de iluminare'?. 

„Lucrarea principală a îngerilor nu este propriu-zis lucrarea 
directă asupra naturii, ci cea asupra subiectelor umane pentru a 
le întări şi susţine în acţiunea lor de spiritualizare, de nealipire la 
cele materiale care se repercutează asupra trupurilor lor şi, prin 
ele, asupra lumii exterioare. Ca subiecte mult mai ferme prin 
spiritualitatea proprie, îngerii infuzează forță subiectelor umane 
pentru a imprima trupurilor lor o spiritualitate sesizabilă sensibil. 
Căci îngerii nu au numai misiunea de a îmbogăţi cunoaşterea de 
Dumnezeu a oamenilor, ci şi de a le comunica un ajutor energetic 
de spiritualizare, ca prin aceasta să-L poată cunoaşte mai uşor pe 
Dumnezeu. În acest sens îngerii au fost creaţi în solidaritate cu 
lumea sensibilă. Dacă în revelarea sensibilă a lui Dumnezeu prin 
om se revelează şi spiritul omului, se poate spune că în această 
revelaţie este implicată susţinerea fermă acordată subiectului 


! Ibidem, p. 462. 
? Sfântul Dionisie Areopagitul, Opere..., p. 62, nota 3. 

uman, de îngeri. Într-un trup uman spiritualizat - nealipit la cele 
materiale - se vede şi ceva din spiritualitatea îngerilor”!. 

Sfântul Apostol Pavel a scris: „Îngerii oare nu Sunt toți 
duhuri Slujitoare, trimise ca să slujească, pentru cei ce vor fi 
moştenitorii mântuirii?” (Evrei 1,14). „Îngerii sunt trimişi ca să 
slujească. Făptura trupească este cârmuită de către îngeri. Toma 
de Aquino explică aceasta astfel: «Când trebuie făcut ceva de 
către un anumit înger, aceasta provine din poruncă dumnezeiască. 
Îngerul este trimis de Dumnezeu. Dar acţiunea pe care o exercită 
îngerul trimis provine de la Dumnezeu ca de la un principiu prim, 
prin a cărui voinţă şi autoritate lucrează îngerii şi se împlineşte 
în Dumnezeu ca scop ultim. Aceasta este rațiunea de a fi a unui 
slujitor, căci slujitorul este ca un instrument inteligent. Acţiunile 
îngerilor se numesc slujiri şi de aceea se spune despre ei că sunt 
trimişi să slujească'?. 

„Îngerul a fost creat pentru a-i sluji omului, având în acest 
sens două funcţii: una anagogică, de a urca lumea în eon, în 
temporalitatea înaintării neîncetate în Dumnezeu, şi una her- 
meneutică, de a-i ajuta pe oameni să înţeleagă realitatea eternă 
a lui Dumnezeu prin simbolurile sensibile ale lumii, întrucât 
simbolurile sunt forma receptării umane a intuiţiei divine pe care 
o comunică îngerii”5. 

„Superioritatea pe care o au îngerii, dintr-un anumit 
punct de vedere, nu este contrazisă de funcția lor de slujitori 
ai omului, în vederea mântuirii. Cel mai mare slujeşte adeseori 
celui mai mic, mai ales când îşi vădeşte, în misiunea importantă 
pe care o împlineşte, prin aceasta, mărirea sa. Altfel slujesc cuiva 
cele inferioare şi altfel cele superioare. Cele inferioare slujesc 
pentru a se împărtăşi de superioritatea celor superioare, sau 


! Preotul Profesor Dumitru Stăniloae, 7eologia Dogmatică... p. 464. 
> Pr. Dr. lulian Gheţu, Op. cit., pp. 227-228. 
3 Bogdan Tătaru-Cazaban, Op. cit., p. 200. 

dintr-o necesitate de ascultare, sau dintr-o dependenţă implicată în 
minusul existenţei lor. Cele superioare slujesc din conştiinţa unei 
răspunderi, a unei datorii de a le ajuta pe cele inferioare, de a le 
face parte acelora de surplusul lor de existenţă, sau de dar”. 

„Dacă subiectul uman se îmbogăţeşte în măsura în care 
se află în relaţie cu mai multe subiecte umane şi în măsura în 
care aceste subiecte se află pe trepte de spiritualitate mai înaltă, 
el desigur se va îmbogăţi şi mai mult dacă va avea relație şi 
cu o mare mulțime de subiecte îngereşti aflate pe trepte spiri- 
tuale superioare”?. 

„Cu privire la definirea slujirii îngereşti, Sfântul Grigorie 
cel Mare a afirmat că doar îngerii de pe ultima treaptă a scării 
cereşti sunt trimişi în misiune la oameni, în vreme ce îngerii 
superiori nu se îndepărtează niciodată de locul lor, neavând 
obişnuinţa misiunilor externe”, „pentru că să slujeşti este un 
lucru, iar să stai înaintea lui Dumnezeu, altul”. 


Rolul îngerilor 

„Îngerii au un singur lucru de făcut: să-L laude pe 
Dumnezeu”, însă „nu pentru că El ar avea nevoie de aceasta” 
„şi să slujească voinţei Lui dumnezeieşti””. 

„Prin «puterea naturală» pe care o au ca făpturi spirituale şi 
prin cea care «li se adaugă», rolul îngerilor este de a sluji voinţa 
divină cu maximă disponibilitate, agilitate şi promptitudine, 


= 


exercitând providenţa regională încredinţată”. 


! Pr. Dr. lulian Gheţu, Op. ciz., pp. 276-277. 

? Ibidem, p. 276, nota 415. 

3 Bogdan Tătaru-Cazaban, Op. cit., p. 70. 

+ Maica Alexandra (principesa Ileana a României), Op. cit., p. 254. 
* Pr. Dr. Iulian Gheţu, Op. cit., p. 202. 

* Bogdan Tătaru-Cazaban, Op. cit., p. 47. 

7 Pr. Dr. Iulian Gheţu, Op. cit., p. 202. 

Bogdan Tătaru-Cazaban, Op. cit., p. 54. 

Sfinţii îngeri sunt fericiţi 

„Îngerii au fost creaţi pentru preamărirea lui Dumnezeu şi 
pentru a se bucura de fericire deplină. Adică, menirea îngerilor 
este preamărirea lui Dumnezeu, în cunoaştere dreaptă şi în necon- 
diționată împlinire a voinţei Sale, câştigându-şi prin aceasta 
fericirea veşnică”. 

„Fiind de la început înălţaţi spre Dumnezeu, cea mai 
mare bucurie a îngerilor a fost să-L aleagă liber pe Dumnezeu 
şi să-l ofere viaţa lor toată într-o nesfârşită iubire şi cinstire. 
Toate cetele cereşti au luat parte dintru început la împlinirea 
voinţei lui Dumnezeu'?. 

„Pentru că slujesc necontenit în jurul tronului lui Dumnezeu, 
îngerii sunt într-o necontenită bucurie, într-o veşnică desfătare, 
într-o veselie neîncetată, bucurându-se, săltând, doxologind fără 
încetare. Şederea înaintea slavei Sfintei Treimi, şi luminarea lor 
cu strălucirea care străfulgeră din acea slavă, le este şi bucuria, 
le este şi veselia, le este şi desfătarea, le este şi slava”. 

„Sfinţii îngeri sunt cu adevărat fericiţi şi cupa bucuriei 
lor este întotdeauna plină ochi”, de aceea Sfântul Serafim al 
Dmitrovului a afirmat: „Viaţă, prieteni, doar viaţă se află în cer, 
viaţă veşnică, fericită, împreună cu Dumnezeu şi în Dumnezeu, 
căci «în E] este viaţă» (loan 1,4)”. 

„Sfinţii îngeri, din pricina bucuriei şi a uimirii nemărginite, 
nu se mai satură de a-L preamări pe Dumnezeu. Şi pentru că 
s-au învrednicit să preamărească un astfel de Stăpân, neîncetat 


! Pr. Dr. Iulian Gheţu, Op. cit., p. 33. 

> Maica Alexandra (principesa Ileana a României), Op. cit., p. 33. 

3 Sfântul loan Gură de Aur, Omilii la Ana, omilii la David şi Saul, 
omilii la serafimi, traducere din limba greacă veche şi note de Preotul 
Profesor Dumitru Fecioru, Editura Institutului Biblic şi de Misiune al Bisericii 
Ortodoxe Române, Bucureşti, 2007, p. 135. 

+ Maica Alexandra (principesa Ileana a României), Op. cit., p. 41. 

* Sfântul Serafim al Dmitrovului, Op. cit., p. 22. 

Îl preamăresc, minunându-se de cele făcute de EI şi sporind la o 
tot mai mare cunoştinţă”. 

„Cetele îngereşti cântă toate lauda lui Dumnezeu într-o 
perfectă armonie. Îngerii cunosc deci împreună pe Dumnezeu 
şi-şi comunică unii altora bucuria cunoaşterii”?. 

De asemenea, „îngerii îşi mai exprimă bucuria prin dans”. 

„Viaţa îngerilor este o viaţă de bucurie şi de veselie, pentru 
că au fost învredniciţi să stea înaintea lui Dumnezeu şi să se 
bucure de frumuseţea nespusă a slavei Ziditorului, de aceea 
Sfântul Apostol Pavel ne îndeamnă să ne asemănăm cu îngerii şi 
să ne bucurăm pururea (1 Tesaloniceni 5,16)”. 

„Sfântul loan Gură de Aur a afirmat că fericirea îngerilor 
este extremă, pentru că ei nu au dorinţe. De aceea, cu cât noi 
avem mai puţine dorinţe, cu atât mai mult ne aflăm mai aproape 
de ei; iar cu cât dorim mai multe, cu atât mai mult ne afundăm în 
această viaţă pieritoare”5. 


Natura îngerilor 

„Vorbind despre îngeri, Sfântul Dionisie Areopagitul 
spune că aceştia au trei calităţi distincte: fiinţa, puterea şi 
lucrarea. Sfântul Maxim Mărturisitorul lămureşte că, în general, 
prin termenul ființă dumnezeiescul Dionisie exprimă esenţa 
creaturii, aceea care-i dă unicitatea; prin termenul putere 


! Filocalia sfintelor nevoinţe ale desăvârşirii, vol. V, traducere, intro- 
ducere şi note de Pr. Prof. Dr. Dumitru Stăniloae, membru al Academiei 
Române, Ediţia a II-a, Editura Harisma, Bucureşti, 1995, p. 166. 

2 Preotul Profesor Dumitru Stăniloae, 7eo/ogia Dogmatică..., p. 468. 

3 Filocalia sfintelor nevoinţe ale desăvârşirii, vol. X, traducere, 
introduceri şi note de Pr. Prof. Dr. Dumitru Stăniloae, Editura Institutului 
Biblic şi de Misiune al Bisericii Ortodoxe Române, Bucureşti, 1981, p. 405, 
nota 503. 

+ Pr. Dr. lulian Gheţu, Op. ciz., pp. 127-128. 

5 Maica Alexandra (principesa Ileana a României), Op. cit., p. 240. 

exprimă calitatea intrinsecă a fiinţei, capacitatea ei potențială 
de a lucra; în fine, prin termenul lucrare este exprimată punerea 
în lucrare a puterii, rezultatul ei”!. 

„Îngerul este un duh pur, fără vârstă, independent, 
imaterial, un principiu de viaţă; complet în el însuşi, o formă 
pură în mod integral, în totalitate în el însuşi. El este dependent 
de Dumnezeu şi independent de toate celelalte lucruri: reflectând 
strălucirea dumnezeiască în întreaga ei puritate, duhul pur creat 
oglindind frumuseţea incandescentă a Duhului pur necreat Care 
este Dumnezeu”?. 

„Îngerii sunt caracterizați prin măreție, iuţime, putere, 
frumuseţe, înţelepciune şi dragoste. Activităţile lor sunt de a-L 
cinsti şi preaslăvi pe Dumnezeu, ale Cărui porunci le execută; 
iar misiunea lor faţă de om este să-l apere, să-l călăuzească şi 
să-l dojenească”:. 

„Îngerii sunt în întregime spirite pure: nu sunt delimitate 
NICI în timp Şi nici în spaţiu, nici nu cunosc tinereţea sau bătrâ- 
neţea, ci numai viaţa veşnică în deplinătatea ei. Greu ne putem 
închipui, şi doar ca o umbră, măreţia, tăria şi puterea lor, sau 
să înţelegem mişcarea lor, care este ca fulgerul, conform celor 
afirmate de prorocul lezechiel: «Făpturile vii alergau înainte şi 
înapoi iute ca fulgerul» (lezechiel 1,14)”. 

Referindu-se la puterile cereşti, Fericitul Augustin a întrebat 
retoric şi tot el a răspuns: „Doreşti să ştii numele firii îngereşti? 
Numele ei este cel de duh. Vrei să ştii rostul ei? Acesta este cel de 
înger. Prin firea sa este duh, iar prin lucrarea sa - înger”. 


! Preot Daniel Pupăză, Op. cit., p. 264. 

Maica Alexandra (principesa Ileana a României), Op. cit., p. 36. 
3 Ibidem, p. 106. 

1 Ibidem, p. 33. 

* Sfântul Serafim al Dmitrovului, Op. ciz., p. 15. 

„Dacă îngerii sunt superiori oamenilor, ca duhuri curate, ei 
sunt însă inferiori lui Dumnezeu, ca făpturi ale Acestuia. Fiind 
făpturi create, sfinţilor îngeri le lipseşte puterea creatoare şi, în 
acelaşi timp, le lipseşte puterea de a săvârşi minuni, aceasta fiind 
o însuşire exclusivă a lui Dumnezeu”. 

Există nouă cete îngereşti, dispuse în trei triade. „În ce 
anume constă deosebirea dintre cetele îngereşti şi de ce există 
ea, rămâne pentru noi un mister'?. „Nu ştim dacă fiinţa lor este 
aceeaşi sau se deosebeşte a unora de a altora. Numai Dumnezeu, 
care i-a făcut, ştie, EI care ştie toate. Îngerii se deosebesc însă 
unii de alții prin iluminare şi prin rang, fie că au rangul potrivit 
gradului de iluminare, fie că participă iluminării potrivit rangului 
în care sunt; ei se iluminează reciproc potrivit superiorității 
rangului sau firii. Este, însă, evident, că cei care sunt mai sus 
împărtăşesc celor mai de jos iluminarea şi cunoştinţa”. 

„Dumnezeu menţine şi păstrează puterile îngereşti să 
rămână neschimbate şi să nu cadă. Le păstrează neschimbate 
în fiinţa lor, adică în viaţă, în nemurire, pentru care şi-au luat 
existenţa, de a fi lumină. Dumnezeu le păstrează nestrămutate 
faţă de dorinţele străine firii lor, pentru că acestea au liber 
arbitru. A tinde către Dumnezeu este propriu voii lor libere, dar 
să se menţină pururea în aceasta este rezultat al ajutorului lui 
Dumnezeu, căci toate au nevoie de ajutorul Lui. 


Inteligibil şi înţelegător 
„Puterile îngereşti se numesc inteligibile în raport cu noi şi 
spirituale sau înţelegătoare în raport cu Dumnezeu”%. 


! Pr. Dr. Iulian Gheţu, Op. cit., pp. 27-28. 
? Ibidem, p. 31. 

3 Sfântul loan Damaschin, Op. cit., p. 48. 
+ Petru Florea, Op. cit., p. 47. 

5 Ibidem, p. 44. 

„Sfântul Dionisie Areopagitul explică: inteligibil este ceea 
ce este înţeles, care este numit cu dreptate şi lumina care lumi- 
nează; iar înţelegător este numit cel ce înţelege şi este totodată 
luminat; vorbind pe scurt, fiinţele superioare sunt inteligibile, iar 
cele inferioare înţelegătoare; şi cel ce înţelege este inferior celui 
înţeles. Firea dumnezeiască luminează ca inteligibilă; iar cea 
îngerească este luminată în chip înţelegător”!. 

„Sfântul Maxim Mărturisitorul lămureşte şi el diferenţa 
dintre inteligibil şi înţelegător, explicând că inteligibilul este 
un fel de hrană a înţelegătorului. Inteligibilul este anterior şi 
mai mare decât înţelegătorul. Astfel, cetele îngereşti aflate în 
jurul lui Dumnezeu sunt numite în sens strict inteligibile, iar 
cele mai îndepărtate sunt numite înţelegătoare, deoarece acestea 
cugetă la cele care le depăşesc. De altfel, nu trebuie socotit că 
inteligibilele nu cugetă, ci dimpotrivă, că ele cugetă rațiunile 
dumnezeieşti ce sunt mai presus de ele. Din această perspectivă, 
un ordin intermediar este inteligibil pentru ordinul ce urmează 
după el şi, totodată, înţelegător în raport cu ordinul anterior. 
În contemplarea ordinului superior, fiecăruia trebuie să i se 
reveleze în acesta inteligibilitatea dumnezeiască, atât cât îi este 
dăruit lui de Dumnezeu. Fiecare ordin îngeresc este, simultan, 
inteligibil şi înţelegător, în sensul că reprezintă manifestarea 
inteligibilă a lui Dumnezeu adaptată ordinelor ce urmează după 
acesta (inteligibilul) şi, totodată, reprezintă un intelect activ 
(înţelegătorul) întors spre contemplarea lui Dumnezeu, Care Se 
manifestă în ordinul anterior. Prin urmare, ierarhia cerească poate 
fi considerată fie ca o serie descendentă de inteligibile - care, 
avându-şi principiul în Dumnezeu, se obscurizează progresiv 
- fie ca o serie ascendentă de înţelegătoare - care, pornind de la 
ultimele minţi, urcă progresiv spre Dumnezeu'?. 


! Sfântul Dionisie Areopagitul, Opere..., p. 58. 
> Preot Daniel Pupăză, Op. cit., pp. 293-294. 

Îngerii sunt veşnici 

„Sfinţii îngeri sunt veşnici, conform celor afirmate de 
Sfântul Apostol Pavel: «Cele ce se văd sunt trecătoare, iar cele 
ce nu se văd sunt veşnice» (IL Corinteni 4,18). Vorbind despre 
puterile cereşti, psalmistul zice că Dumnezeu: «le-a aşezat în 
veac şi în veacul veacului» (Psalmul 148,6)”. 

„Cele netrupeşti şi inteligibile se împlinesc în afara 
timpului, veşnic şi fără întârziere. La cele inteligibile nu trebuie 
să vorbim de timp. Puterile îngereşti sunt veşnice, sunt ne- 
schimbate în fiinţă şi rămân cum au fost făcute. Îngerii au cali- 
tatea să rămână în identitate”?. 

„Nu tot ceea ce este veşnic este şi fără de început. Astfel, 
puterile cereşti sunt veşnice, dar nu împreună veşnice cu 
Dumnezeu cel dinainte de veacuri, pentru că au fost create de 
Dumnezeu, deci au un început, pe când Dumnezeu este fără de 
început. Ele au fost făcute nemuritoare şi veşnice prin voinţa 
lui Dumnezeu”. 

Îngerii au o existenţă supratemporală, adică viețuiesc 
într-un fel de timp copleşit de eternitate, dar nu sunt coeterni 
cu Dumnezeu. Modul lor de existenţă este asemenea celui din 
planul eshatologic, adică după sfârşitul lumii. La ei nu există 
timpul fizic, deci nici îmbătrânire ori moarte (care sunt de fapt 
consecinţe ale păcatului). 

„Îngerul nu este nemuritor prin fire, ci prin har, căci tot 
ceea ce are început are şi sfârşit potrivit naturii lui. Numai 
Dumnezeu este veşnic, dar mai degrabă este mai presus de 
veşnicie, căci Cel care a făcut timpul nu este sub timp, ci 
deasupra timpului”. 


! Petru Florea, Op. cit., p. 45. 

? Ibidem. 

3 Ibidem. 

+ Sfântul loan Damaschin, Op. cit., p. 47. 

„Sfinţii îngeri, deşi au fost creaţi în timp, acum ei au o eter- 
nitate fără sfârşit, o cunoaştere fără obstacole şi o fericire fără 
tulburări. Chiar dacă îngerii nu sunt coeterni cu Dumnezeu, au 
certitudinera fericirii neschimbătoare”!. 

„Îngerii, fiind duhuri netrupeşti, nu sunt împiedicaţi ca noi 
de spaţiu. Ei au şi alt raport cu timpul, pentru că în cer nu există 
nici ieri, nici azi, nici mâine, mai bine zis, acolo este doar astăzi, 
pururea fiinţare. Îngerii nu ştiu nici de zilele, nici de nopţile, nici 
de orele, nici de minutele noastre. În împărăţia cerurilor nu este 
iarnă, nici primăvară, nici vară, nici toamnă sau, mai bine zis, 
acolo este doar primăvară luminoasă şi veselă; iar între îngeri 
este întotdeauna Paşte, sărbătoare neîncetată, veselie veşnică. 
După cuvântul Domnului Hristos, «ingerii buni nu mai pot să 
moară» (Luca 20,36)?. 

„Sfântul Dionisie Areopagitul numeşte timpul specific 
îngerilor fie veşnicie temporală, fie timp veşnic, pe când pentru 
Dumnezeu şi cele dumnezeieşti preferă termenul etern, respectiv 
eterne. Acest timp specific îngerilor reprezintă o durată spirituală 
ce transcende timpul şi spaţiul omenesc; este vorba despre o 
durată-spaţială care nu are nimic comun cu timpul şi spaţiul 
cunoscut nouă, dar care le permite minţilor cereşti un progres în 
iluminarea lor'%. 


Corporalitatea îngerilor 

„Dumnezeu este făcătorul şi creatorul îngerilor, EI i-a adus 
de la neexistenţă la existenţă şi i-a zidit după propriul Lui chip, 
o natură necorporală, un fel de duh şi de foc imaterial, după cum 
spune prorocul David: «Cel ce faci pe îngerii Tăi duhuri şi pe 
slujitorii Tăi pară de foc» (Psalmul 103,5). Prin aceste cuvinte 


! Pr. Dr. lulian Gheţu, Op. cit., p. 214. 
> Sfântul Serafim al Dmitrovului, Op. cit., p. 22. 
3 Preot Daniel Pupăză, Op. cit., p. 301. 

se arată că îngerii sunt uşori, arzători, calzi, străbătători, grabnici 
spre dorul de Dumnezeu şi slujirea lui, îndreptaţi spre cele de sus 
şi liberi de orice gând material”!. 

„Aşadar îngerul este o ființă spirituală, veşnic mişcătoare, 
liberă, necorporală; slujeşte lui Dumnezeu şi a primit în firea 
lui nemurirea în har. Care este, însă, natura şi definiția fiinţei 
lui, numai Ziditorul o ştie. Se spune că îngerul este necorporal 
şi imaterial în raport cu noi, deoarece tot ceea ce se spune în 
comparaţie cu Dumnezeu, singurul incomparabil, este grosolan 
şi material. Numai Dumnezeirea este în realitate imaterială şi 
necorporală”?. 

„În comparaţie cu firea cea dumnezeiască, necreată, cu totul 
netrupească şi necircumscrisă, îngerii sunt creaţi şi circumscrişi, 
dar faţă de noi sunt cu totul netrupeşti, necuprinşi şi nevăzuţi'>. 

„Puterile îngereşti nu sunt cu totul nemateriale, dar subți- 
rimea lor extremă şi de o unică substanţă este aproape de nema- 
terialitate. Puterile cereşti sunt simplităţi de chip dumnezeiesc şi 
cu totul necompuse, nefiind un amestec de elemente, căci aşa sunt 
corpurile, dar puterile îngereşti sunt netrupeşti””. 

„Îngerii nu sunt complet necorporali. Când se spune despre 
ei că nu au trup, aceasta înseamnă că nu au o corporalitate mate- 
rială, similară cu a oamenilor”. 

„Materialitatea din care sunt plăsmuiţi îngerii este mult 
mai subţire decât materialitatea trupului omenesc, şi tocmai din 
această pricină, după părerea Sfântului Ignatie Briancianinov, 


! Sfântul loan Damaschin, Op. cit., pp. 46-47. 

” Ibidem, p. 47. 

3 Filocalia sfintelor nevoinţe ale desăvârşirii, vol. VL, traducere, intro- 
ducere şi note de Pr. Prof. Dumitru Stăniloae, Editura Humanitas, Bucureşti, 
1997, pp. 135-136. 

+ Petru Florea, Op. cit., p. 53. 

* Bogdan Tătaru-Cazaban, Op. cit., p. 9%. 

puterile cereşti, în acțiunile lor, sunt mult mai nestingherite, mult 
mai dezvoltate în capacităţile lor, decât oamenii”. 

Dacă au o anumită corporalitate, îngerii nu pot fi atotpre- 
zenţi ca Dumnezeu. 

„Îngerii nu au nici cea mai mică însuşire simţuală; căci 
noi în cele ale noastre suntem un chip îngroşat al lor şi se spune 
despre om că este cel din urmă în ceea ce priveşte simţualitatea, 
în sensul că animalele au mai multe simţuri, mai eficiente şi 
mai ascuţite”?. 

„Îngerii nu cunosc cele viitoare. Cu toate acestea, pro- 
rocesc, pentru că Dumnezeu le revelează şi le porunceşte să 
prorocească. Pentru aceea se realizează toate câte le spun ei”. 
De asemenea, „îngerii nu cunosc cugetul omului (III Regi 8,39 
şi Ieremia 17,99%. 


Îngerii sunt circumscrişi spaţial 

„Îngerii locuiesc în cer, dar apar şi pe pământ”5. Oare 
aceasta înseamnă că puterile cereşti nu sunt circumscrise? 

„Fiind spirite, îngerii sunt în locuri spirituale. Ei nu sunt 
circumscrişi în felul celor corporale, natura lor nu are o formă 
trupească şi nici nu au cele trei dimensiuni (lungimea, lăţimea 
şi înălţimea), ci sunt prezenţi în chip spiritual şi activează acolo 
unde li se porunceşte; cu toate acestea ei nu pot să fie şi să acti- 
veze simultan în două locuri deosebite”. 

„Îngerii sunt circumscrişi, căci atunci când sunt în cer, nu 
sunt pe pământ şi când sunt trimişi de Dumnezeu pe pământ, nu 


! Părintele Rodion, Op. cit., p. 29. 

> Sfântul Dionisie Areopagitul, Opere..., p. 57. 

3 Pr. Dr. lulian Gheţu, Op. cit. p. 204. 

+ Ibidem, p. 28. 

5 Daniil Nacu Stoenescu, /oyuazrkd oromeia ora AnopOeyuara 
Tspovrov, Tesalonic, 1996, p. 43. 

* Sfântul loan Damaschin, Op. cit., pp. 47-48. 

sunt şi în cer. Ei nu sunt limitați de pereţi, de uşi, de încuietori 
şi de peceţi, căci sunt nelimitaţi. Însă, nelimitat prin fire şi în 
sensul propriu al cuvântului, este numai Dumnezeu, Cel care 
este nezidit, întrucât toată zidirea este limitată de Dumnezeu, 
Care a zidit-o”!. 

„Fiind fiinţe mărginite, deşi spirite, îngerii, fără a fi legaţi 
de un anumit loc, se găsesc totuşi în fiecare moment într-un loc, 
dar nu pretutindeni. Numai Dumnezeu este omniprezent. Îngerii 
nu pot fi în acelaşi timp în mai multe locuri. Căci atunci când sunt 
în cer, nu sunt şi pe pământ, iar când sunt trimişi pe pământ, nu 
sunt şi în cer. Se mişcă cu o uşurinţă neînţeleasă de om, dintr-un 
loc într-altul. Astfel că, fiind spirite, este nepotrivit să ne întrebăm 
asupra spaţiului în care au fost aşezaţi, în care petrec şi care le 
este rezervat lor. Dacă Sfânta Scriptură arată cerul ca locuinţă a 
îngerilor, prin aceasta nu vrea să determine un anumit loc pentru 
îngeri, ci indică numai o regiune superioară, nepământească, a 
existenţei căreia ei aparțin. De aceea, îngerii pot fi pretutindeni, 
unde li se porunceşte de Dumnezeu”. 

„Când îngerul este trimis de sus de Dumnezeu, ca să slu- 
Jească poruncii dumnezeieşti pe pământ, părăseşte cetele cereşti 
şi vine aproape de noi şi de cele din lume, ceea ce arată că este 
circumscris”?. 

„Îngerii stau înaintea lui Dumnezeu şi se bucură de contem- 
plarea apropierii Lui. Atunci însă când sunt trimişi pe pământ, 
îşi îndeplinesc misiunea atât de atent, încât niciodată, nici chiar 
pentru o clipă, nu părăsesc contemplația divină. Ei sunt trimişi, 
dar în acelaşi timp stau înaintea tronului lui Dumnezeu; pentru 
că, deşi duhul îngeresc este circumscris, supremul Duh al lui 


! Pr. Dr. lulian Gheţu, Op. ciz., p. 201. 
” Ibidem, pp. 26-27. 
3 Filocalia..., vol. VI, p. 135. 

Dumnezeu nu este. Astfel, îngerul poate fi cu noi şi totuşi poate 


>>] 


vedea faţa lui Dumnezeu”. 


Ordinea ierarhiei îngereşti a fost stabilită de Dumnezeu 
la creare 

„Rudolf Steiner şi alţi antropozofi, în genere, au tentativa 
de a introduce în ordinea ierarhiilor cereşti un fel de evoluționism, 
în sensul că toate treptele fiinţei sunt într-o continuă dezvoltare: 
omul va ajunge, cândva, pe treapta îngerilor, după cum şi aceştia 
au trecut, la un moment dat, printr-un stadiu uman, pentru a se 
îndrepta, acum, spre stadiul de arhangheli, în vreme ce arhanghelii 
de azi sunt începătoriile de mâine etc”?. 

De asemenea, unii rătăciți de la dreapta credinţă pretindeau 
că datorită manifestării iubirii în grade diferite faţă de Dumnezeu 
a îngerilor precum şi a iluminărilor primite, aceştia au ajuns pe 
diferite trepte, în timp ce „alţii spuneau că pe măsura abaterii 
proprii fiecare dintre cetele cereşti au primit numirea şi treapta 
şi au fost legate de trupuri mai subțiri, pentru pedepsirea abaterii 
lor spre rău”. 

Sfântul Maxim Mărturisitorul le răspunde celor din urmă 
că „îngerii sunt cu totul curaţi, cum au fost creaţi de la înce- 
put. Niciuna dintre puterile cereşti nu a săvârşit vreun păcat 
după căderea demonilor, căci aceasta nu am cunoscut-o nici 
din Sfânta Scriptură şi nici vreunul din Părinții înţelepţiți de 
Dumnezeu n-a spus-o". 

„Puterile îngereşti sunt atotcurate şi fără păcat şi n-au 
nevoie de curăţire, pentru că dacă acceptăm că vreunele din 


! Maica Alexandra (principesa Ileana a României), Op. cit., p. 254. 
2 Andrei Pleşu, Op. cit., p. 34, nota 16. 

3 Petru Florea, Op. cit., p. 46. 

+P G. 4, col. 172 C. 

ele ar fi căzut în vreun păcat, acelea ar fi trecut de partea 
puterilor contrare”. 

„Puterile îngereşti nu au niciun păcat şi nu participă la rău, 
nici la uitare”?, care este o consecinţă a păcatului strămoşesc. 

„Îngerii nu admit nicio închipuire materială şi nu au nicio 
relaţie scoborâtoare. Aceştia sunt lipsiţi de orice pată şi întină- 
ciune, nu sunt înrâuriţi de vreo micşorare şi nu cunosc nicio 
împuţinare a fiinţei din cauza celor rele. Acestea nu pentru că 
sunt neschimbători prin fire, ci au hotărât aceasta prin ei înşişi, şi 
datorită râvnei lor supranaturale spre bine au rămas înclinați spre 
Dumnezeu, având ca deprindere a lor nestrămutarea. Singurul 
neschimbător prin fire este Dumnezeu. Dacă îngerii ar fi fost 
creaţi neschimbători, diavolul nu ar fi căzut, şi toate puterile 
cereşti ar fi fost o singură ceată uniformă, pentru că binele prin 
firea lui nu are coborâş'*. 

„Lumea din care fac parte şi îngerii este un univers în care 
fiecare îşi are stabilit prin creaţie un loc şi un rost, îngerii fiind 
împreună slujitori”?. 

„De la început, aceste cete îngereşti au fost concepute ca 
împărțite în trei triade. Sfântul Dionisie Areopagitul le numeşte 
«coruri». Acesta este termenul cel mai potrivit, pentru că întreaga 
lor activitate este ca un veşnic cânt de laudă şi de mulţumire 
Celui Preaînalt”%. 

„Divizarea fiecărui plan al creaţiei în diferite trepte sau 
ordine este în primul rând expresia faptului că lumea făcută de 
Dumnezeu este felurită. Sfântul Dionisie Areopagitul descrie 
activitatea principiilor fiecărei ierarhii ca «multiplicând» 


! Petru Florea, Op. cit., p. 46. 

2 Ibidem. 

3 Ibidem, p. 47. 

+ Bogdan Tătaru-Cazaban, Op. cit., p. 47. 

Maica Alexandra (principesa Ileana a României), Op. cit., p. 34. 

simplitatea participării lor la Dumnezeu potrivit diferenţelor celor 
subordonate lor şi ca «adunând la un loc» varietatea celor din 
urmă în propria lor simplitate în felul Providenţei”!. 

„Lerarhia cerească îşi are originea în creație, după voinţa lui 
Dumnezeu. Ea există deci de la începutul lumii spirituale. Sfânta 
Scriptură învaţă lămurit că duhurile netrupeşti au fost create 
într-o anumită ierarhie, dându-li-se ranguri şi funcții deosebite, 
când zice că «în Fiul lui Dumnezeu au fost zidite toate, cele din 
ceruri şi de pe pământ, cele văzute şi cele nevăzute, fie Tronuri, 
fie Domnii, fie Începătorii, fie Stăpânii. Toate prin El şi pentru 
EI s-au zidit» (Coloseni 1,16). Dumnezeu este însă şi rămâne bun 
şi drept, chiar dacă distribuie deopotrivă darurile Sale în lumea 
spirituală, ca şi dacă le distribuie diferit şi nu în aceeaşi măsură, 
stabilind astfel o ierarhie, după cum tot bun şi drept este prin 
stabilirea unei ierarhii în lumea văzută. Adevărul acesta devine 
şi mai clar, dacă se are în vedere că starea primă a puterilor 
netrupeşti, ca şi a omului, nu era una definitivă, ci trebuia să 
devină astfel în urma şi în măsura străduinţei în direcţia binelui, 
adică a colaborării libere cu harul lui Dumnezeu. Tocmai pentru 
aceea, unele dintre spiritele superioare au putut să cadă, cu 
toată superioritatea lor, iar altele, mai prejos în ceea ce priveşte 
înzestrarea şi puterea, au putut să ajungă la sfinţenie deplină şi 
la impecabilitate”?. 

„Din perspectiva creaturii ordinea ierarhică este o realitate 
a creaţiei rezultată din voinţa dumnezeiască. Dumnezeu vrea o 
lume ordonată ierarhic şi o creează în consecinţă. Ordinea ierar- 
hică este o realitate la orice nivel de existenţă şi în ansamblul 
existenţei. Ordinea ierarhică este rezultat al intenţiei dumnezeieşti 
şi, totodată, expresie a iubirii lui Dumnezeu pentru creaţie. 
Ordinea în ierarhie este întemeiată printr-o lege dumnezeiască, 


! Episcop Alexander Golitzin, Op. cit., p. 227. 
? Pr. Dr. lulian Gheţu, Op. cit., pp. 31-32. 

deci transcendentă, ordinea însăşi fiind o expresie a acestei legi. 
Ordinea şi legea sunt, de altfel, două realități legate inseparabil 
în cosmosul gândit de Sfântul Dionisie Areopagitul”!. 

„Legea pe care Dumnezeu a stabilit-o pentru toate rangurile 
ce împodobesc cosmosul ierarhic este ca în fiecare ierarhie să 
existe ordine şi puteri prime, secunde şi ultime. Iar această triho- 
tomie este valabilă nu numai pentru ansamblul ierarhiei, ci şi 
pentru fiecare ordin, pentru fiecare rang, chiar şi pentru fiecare 
minte înţelegătoare sau raţională. Conform Sfântului Dionisie 
Areopagitul, divizarea triadică alcătuieşte regula ierarhiei, în 
ansamblu şi pe orice nivel de existenţă, exterior şi interior. 
Ordinea ierarhică este, astfel, o progresie de triade ce străbat pe 
verticală universul, de la îngeri până la oameni, de la inteligibil 
până la sensibil într-o scară a icoanelor lui Dumnezeu cel 
Triipostatic. Astfel, întreitul chip al Sfintei Treimi se reflectă în 
formă triadică în cosmosul inteligibil, în Biserică şi în om'?. 

„De altfel, ordonarea puterilor interioare ale ființei, condiţie 
hotărâtoare pentru unitatea ei, este realizabilă numai în interiorul 
ierarhiei. Asemănarea şi unirea cu Dumnezeu reprezintă măsura 
îndumnezeirii fiinţei cunoscătoare şi, totodată, măsura urcării ei 
pe scara ierarhiei”>. 

„Dorinţa şi înţelegerea puterilor îngereşti sunt pricinile 
treptelor lor superioare, căci acestea se curățesc, se iluminează 
şi se desăvârşesc. Deci Dumnezeu preştiind mişcarea dorinţei lor 
le-a dat şi treptele vrednice de ele, din care este cu neputinţă să 
cadă, pentru că au dobândit o oarecare deprindere spre bine prin 
marea lor voinţă”?. 


! Preot Daniel Pupăză, Op. cit., p. 263. 
2 Ibidem. 

3 Ibidem, pp. 266-267. 

+ Petru Florea, Op. cit., p. 46. 

„Reluând un argument din Comentariul lui Hugo din 
Saint-Victor la Ierarhia cerească, Robert Grosseteste consideră 
că multitudinea rangurilor angelice ţine de ordinea naturii, dar 
se desăvârşeşte în ordinea harului. Altfel spus, diversitatea 
ierarhică a fost instituită de la bun început pentru a putea recepta 
plenitudinea darului creaţiei. Însă această receptare priveşte 
capacitatea fiecărui înger şi a fiecărui ordin de a participa la 
dinamica ierarhiei, adică la purificare, iluminare şi desăvârşire, al 
cărei scop este unirea cu Dumnezeu. Natura simplă, pur spirituală, 
a îngerilor se află astfel ca un receptacul al luminii, care o face 
să se depăşească, oferind celorlalți ceea ce primeşte şi urcând în 
dorinţa sa de contemplaţie spre Dumnezeu, Principiul luminii şi 
al desăvârşirii”!. În concluzie putem afirma că „îngerii cunosc un 
progres continuu în bine, dar nu-şi pot schimba locul pe care l-au 
primit şi la care aderă în mod spontan, într-o sinergie perpetuă 
cu voinţa divină'?. 


Starea morală a îngerilor 

„Pe toate cele cereşti Dumnezeu le-a creat libere, căci dacă 
omul a fost făcut liber, fiind compus din țărâna pământului şi 
suflet, cu atât mai mult au fost create libere puterile îngereşti, care 
nu au nimic pământesc”. „Aşadar îngerul are o fire raţională, 
spirituală, lhberă şi schimbătoare în felul de a gândi sau de a voi, 
căci tot ceea ce este creat este schimbător. Numai ceea ce este 
necreat este neschimbător. Tot ceea ce este raţional este şi liber. 
Aşadar pentru că îngerul are o fire rațională şi spirituală, este 
liber; iar pentru că este creat şi schimbător, are facultatea de a 
rămâne şi a progresa în bine sau de a se îndrepta spre rău'”. 


! Bogdan Tătaru-Cazaban, Op. cit., p. 88. 
> Ibidem, p. 197. 

3 Petru Florea, Op. cit., p. 45. 

+ Sfântul loan Damaschin, Op. cit., p. 47. 

Cu toate acestea, „îngerii cugetă şi săvârşesc numai cele ale 
lui Dumnezeu, conştiinţa lor este luminată şi dreaptă, iar voinţa 
înclină întotdeauna spre bine şi nu poate fi mişcată spre rău”! 
„întrucât sunt în preajma lui Dumnezeu”?. 

„Puterile îngereşti nu pot cădea din treapta în care au fost 
create pentru faptul că au dobândit o oarecare deprindere a binelui 
printr-o mare voinţă”:. 

„Puterilor îngereşti nu li se potriveşte nicio închipuire ma- 
terială şi nu sunt amestecate cu nicio stare umilită, pentru că 
acestea nu numai că sunt libere de pete şi întinăciuni, ci sunt şi 
străine de orice închipuire materială şi sunt neamestecate cu nicio 
împuţinare şi nu cunosc nicio micşorare spre cele rele. lar aceasta 
nu pentru că sunt neschimbate după fire, ci pentru că hotărând 
prin ele însele, prin marea dorinţă a binelui, au rămas înclinate 
spre Dumnezeu, având nemişcarea ca o deprindere. Căci singur 
Dumnezeu este neschimbător prin fire. lar dacă ele ar fi fost 
create astfel, diavolul n-ar fi căzut”. 

„Îngerii se înclină greu spre rău, dar nu sunt neînclinaţi. 
Acum, însă, au ajuns neînclinaţi, nu din pricina firii lor, ci prin 
har şi prin stăruința în unicul bine'%. 

„După învăţătura Fericitului Augustin, la început îngerii 
au fost zidiţi de Dumnezeu cu putinţa de a păcătui; după aceea, 
exersându-şi neabătut voinţa în bine şi întărindu-se în ascultarea 
de Dumnezeu, prin puterea harului dumnezeiesc, s-au desăvârşit 
până într-atât, încât au ajuns la starea în care nu mai pot să 
păcătuiască”€. 


! Pr. Dr. lulian Gheţu, Op. ciz., p. 35. 

? Ibidem, p. 135. 

3 Sfântul Dionisie Areopagitul, Opere..., p. 54. 

+ Ibidem, p. 49. 

* Sfântul loan Damaschin, Op. cit., p. 48. 

* Sfântul Serafim al Dmitrovului, Op. cit., p. 18. 

„Starea morală actuală a îngerilor este una de sfinţenie 
şi impecabilitate. Această impecabilitate a îngerilor buni este 
rezultatul persistenţei lor în bine şi al întăririi lor prin harul 
dumnezeiesc. Aşadar, îngerii buni nu sunt impecabili prin natura 
lor, căci prin natură, fiind hberi, ar fi putut să se hotărască şi spre 
rău, aşa după cum au procedat îngerii cei răi. Pentru că nu s-au 
abătut din veşnica legătură de comuniune cu Dumnezeu, ei au 
ajuns la starea de desăvârşire morală, care le-a dat posibilitatea 
să nu mai poată fi atraşi spre păcat”!. 

„Dumnezeu, Creatorul tuturor şi al celor inteligibile (al 
fiinţelor îngereşti), susține şi primele fiinţe şi le păstrează spre ne- 
schimbare şi necădere. Acestea trebuie înţelese ca neschimbate în 
sensul că sunt ca în nemurire, în viaţă, pentru care s-au ființializat 
spre a fi lumină. Mai sunt neschimbate în mod fiinţial şi spre a 
nu se schimba spre pofte străine. Dumnezeu le păstrează şi ca 
pe unele ce sunt libere. Căci a tinde spre EI ţine de alegerea lor 
proprie; dar stăruirea pururea în jurul Lui are nevoie şi de ajutorul 
lui Dumnezeu; căci toate au nevoie de ajutorul Lui”?. 

„Îngerii s-au întărit prin harul lui Dumnezeu pentru 
totdeauna, fiindcă nu s-au unit cu Lucifer, ca să se ridice îm- 
potriva lui Dumnezeu şi pentru aceea au şi primit acest har, aşa 
încât ei nu pot să păcătuiască. Însă aceasta nu prin firea lor, ci 
prin harul dumnezeiesc”:. 

„După învăţătura Bisericii, îngerii şi-au împlinit calea lor, 
au ajuns la capătul drumului”, însă „starea de sfinţenie şi curăţie 
a îngerilor nu se datorează naturii lor, ci harului lui Dumnezeu, 
care lucrează prin ei”5. 


! Pr. Dr. Iulian Gheţu, Op. cit., p. 35. 

> Sfântul Dionisie Areopagitul, Opere..., p. 56. 
3 Pr. Dr. lulian Gheţu, Op. cit., p. 35. 

1 Ibidem, p. 29. 

* Părintele Daniel de la Rarău, Op. ciz., p. 6. 

Virtuţile îngerilor 

„Orice virtute este fără de început, neavând vremea mai 
bătrână decât ea, ca una ce are pe Dumnezeu din veci ca singur 
izvor al existenţei sale”!. „Începătorul oricărei virtuţi este 
Dumnezeu, precum soarele, al luminii de toate zilele”?. 

„Virtuţile sunt faptele lui Dumnezeu, pentru că se nasc din 
puterea Lui". „Fiecare din virtuțile generale are ca început şi 
sfârşit pe Dumnezeu, întrucât porneşte din EI şi sfârşeşte în EI şi 
este una cu Dumnezeu, deosebindu-se numai prin cugetare. Căci 
este vădit că de la EI şi spre EI îşi are originea orice virtute”?. 

„Puterile cereşti sunt libere şi au dobândit virtuțile prin 
deprindere'%, „iar deprinderea este calitatea permanentă”. 

„În cazul celor inteligibile, virtuțile nu sunt prin accident 
ca şi la noi, ci Dumnezeu este virtutea vie şi prin sine desăvârşită 
şi fără nevoie de ceva, fiindcă s-a substanţializat în chip mai 
presus de fiinţă şi iese din sine transmiţându-se la cele din ea, 
cărora le este cauză, adică la cele spirituale, care există concret. 
Deci Dumnezeu este izvorul virtuţii vii şi îndumnezeitoare, după 
cât se poate, a celor ce se împărtăşesc de El; dar iese în chip 
providenţial, prin procesiune, la cele spirituale ființializate prin 
EI; şi prin aceasta nu le permite îngerilor culmea şi desăvârşirea. 
Deci puterile cereşti nu au virtutea prin accident, ca şi noi; 
nu au, de exemplu, înţelepciunea prin nevoinţă şi învăţătură, 


! Filocalia... vol. VII, p. 416. 

2 Filocalia sfintelor nevoinţe ale desăvăârşirii, vol. I, traducere, 
introducere şi note de Pr. Prof. Dr. Dumitru Stăniloae, membru al Academiei 
Române, Ediţia a II-a, Editura Harisma, Bucureşti, 1992, p. 274. 

3 Filocalia sfintelor nevoinţe ale desăvărşirii, vol. IUL, traducere, 
introducere şi note de Pr. Prof. Dr. Dumitru Stăniloae, membru al Academiei 
Române, Ediţia a II-a, Editura Harisma, Bucureşti, 1994, p. 466, nota 29. 

+ Ibidem, p. 268. 

* Petru Florea, Op. cit., p. 52. 

* Sfântul Dionisie Areopagitul, Opere..., p. 49. 

dreptatea şi cumpătarea din înfrânare sau bărbăţia din buna 
orânduire a trupului şi a nervilor; căci în îngeri virtutea nu este 
ca ceva în altceva, ci ea constă în a lucra cele proprii şi a tinde 
fără odihnă spre Dumnezeu şi spre ei înşişi. Virtutea lor constă 
în imitarea lui Dumnezeu; ea păzeşte rânduiala de a fi ca unul în 
altul, ca: «în mine vieţuieşte sufletul tău», nu ca o transmitere de 
învăţătură. lar accidentul înseamnă a fi subiect a ceea ce nu este 
din el; căci puterile îngereşti sunt necompuse şi nemateriale, nu 
ca în materie”!. 

„Dorinţa puterilor îngereşti este iubirea de Dumnezeu 
nereținută de nimic şi străină de materie. Cele de acelaşi fel sunt 
în comuniune cu cele de aceeaşi treaptă şi se iubesc unele pe 
altele şi pe ele însele'?. 

„După Dumnezeu, începutul a toată virtutea sunt cetele 
cereşti cele mai înalte, primele prin care avem iluminarea lui 
Dumnezeuw'%. 


Cele nouă cete îngereşti 

„În ceea ce priveşte ierarhia cerească, Sfântul Dionisie 
Areopagitul vede cetele îngereşti în număr de nouă, aşezate în 
câte trei grupuri suprapuse: tronuri, heruvimi, serafimi, domnii, 
puteri, stăpânii, începătorii, arhangheli şi îngeri”*. 

Toate cele nouă cete îngereşti sunt menţionate în Sfânta 
Scriptură: tronuri (Coloseni 1,16), heruvimi (Facere 3,24 şi 
lezechiel 10,1), serafimi (Isaia 6,2), domnii (Efeseni 1,21 şi 
Coloseni 1,16), puteri (Romani 8,38; Efeseni 1,21 şi | Petru 3,22), 
stăpânii (Romani 8,38; Efeseni 1,21; Efeseni 3,10; Coloseni 1,16 
şi I Petru 3,22), începătorii (Efeseni 1,21; Efeseni 3,10 şi Coloseni 


! Ibidem, p. 55. 

> Petru Florea, Op. cit., p. 53. 

3 Sfântul Dionisie Areopagitul, Opere... p. 56. 

1 Preotul Profesor Dumitru Stăniloae, 7eologia Dogmatică..., p. 465. 

1,16), arhangheli (I Tesaloniceni 4,16), îngeri (Tobit 5,4; Romani 
8,38 şi 1 Petru 3,22). 

Vorbind despre cele nouă cete îngereşti dispuse în trei 
triade, Sfântul Serafim al Dmitrovului a afirmat: „Ce rânduială 
dumnezeiască, ce ordine minunată! Nu băgaţi de seamă, iubiţilor, 
în rânduiala lumii îngereşti amprenta vădită a lui Dumnezeu 
Însuşi? Dumnezeu este Unul, dar întreit în Persoane. Uitaţi-vă: şi 
în lumea îngerească străluceşte Această Lumină în Trei Străluciri 
- şi băgaţi de seamă ce progresie strictă, ce dispoziţie treimică 
uimitoare, ce unitate treimică: o ceată şi trei cinuri, Şi iarăşi o 
ceată şi trei cinuri, şi iarăşi o ceată şi trei cinuri”!. 

„Pentru care pricină puterile cereşti sunt ierarhizate în trei 
triade: una mai sus, una la mijloc şi una la urmă?”?. La această 
întrebare Sfântul Dionisie Areopagitul răspunde că „Dumnezeu 
a rânduit ca în fiecare ierarhie să fie trepte şi puteri prime şi 
mijlocii şi ultime, pentru ca cei mai dumnezeieşti dintre îngeri 
să-i introducă în taine pe cei mai de jos şi să le fie călăuzitori în 
apropiere de Dumnezeu în iluminare şi împărtăşire”>. 

Părintele Dumitru Stăniloae explică faptul că „ierarhia, de 
la cea mai înaltă treaptă îngerească până la cea mai de jos, implică 
- prin rolul conducător încredinţat fiecărei trepte pentru cea mai 
de jos - nu numai o «stăpânire», ci şi o răspundere. Toată ierarhia 
este străbătută de o responsabilitate care îi leagă pe cei mai înalți 
de cei mai de Jos, o responsabilitate care este şi o solidaritate a 
întregii creaţii conştiente”?. 

Treptele mai de sus ne sunt mai ascunse decât cele mai 
apropiate de noi. Dar sunt şi în ele însele mai pline de taină decât 
cele mai apropiate de noi. Căci sunt mai apropiate, ca fiinţe, de 


! Sfântul Serafim al Dmitrovului, Op. cit., p. 30. 
” Petru Florea, Op. cit., p. 45. 

3 Sfântul Dionisie Areopagitul, Opere..., p. 21. 

+ Ibidem, p. 67, nota 19. 

misterul abisal al dumnezeirii sau mai asemănătoare cu El. Dar 
chiar treapta îngerilor are un anumit mister sau o ascunzime 
neînţeleasă şi netrăită complet de noi. Cu atât mai ascunse ne 
sunt treptele superioare îngerilor. Dar, întrucât le simţim şi pe 
ele ca nefiind ultimele, trăim - dar ca mai ascunse - şi treptele 
superioare acelora. Ca pe Cel mai ascuns sau ca pe Cel mai 
mare mister Îl trăim pe Dumnezeu -, dar ÎL trăim totuşi şi pe 
EI, căci luminile şi experienţele lui Dumnezeu ce ne vin prin 
treptele îngereşti simţim că nu sunt de la ele sau ca ele, deşi 
atât de misterioase pentru noi, sunt totuşi mai prejos de misterul 


ELă | 


începător al lor şi neînceput al lui Dumnezeu”. 

Dumnezeu este lumină şi îi iluminează pe îngeri, iar 
aceştia pe oameni 

În Sfânta Scriptură citim că „Dumnezeu este lumină şi 
niciun întuneric nu este întru EI” ( loan 1,5). „Sfântul Dionisie 
Areopagitul ÎL socoteşte pe Dumnezeu însăşi fiinţa luminii. Căci 
existenţa este ea însăşi lumină, sens"?, iar un părinte al Bisericii 
a scris că „Dumnezeu este firea luminoasă prin excelenţă. El Se 
cunoaşte deplin în bogăţia Lui nesfârşită şi cunoaşte toate câte 
le-a făcut şi se fac”. 

„Lumina nu poate fi lipsită de unitatea ei intrinsecă, chiar 
când este difuzată în mulţimi; pentru că ea îi uneşte, îi iluminează 
şi îi încălzeşte pe acei pe care îi atinge. Lumina dumnezeiască 
se revarsă în afară, prin iubire, neirosindu-se câtuşi de puţin ca 
entitate; ea înnobilează totul, îmbrățişând şi pe cele asupra cărora 
se pogoară. Lumina locuieşte veşnic înăuntrul ei, în neschimbare, 


! Ibidem. 
> Ibidem, p. 68, nota 28. 
3 Filocalia... vol. VII, p. 471, nota 77. 

şi fiind identică cu sine însăşi, ridică la ea, proporţional cu 
putinţele lor, pe aceia care se întorc înspre ea”. 

Întrucât Dumnezeu împărtăşeşte lumina Sa şi altora, Sfântul 
Iacov Îl numeşte Părintele luminilor. Astfel, în epistola sa citim 
că „toată darea cea bună şi tot darul desăvârşit de sus este, 
pogorându-se de la Părintele luminilor, la care nu este schimbare 
sau umbră de mutare” (lacov 1,17). 

„Dumnezeu, ca Izvorul existenţei create, de diferite trepte, 
este Izvorul luminii de diferite grade. Fiecare creatură este o ființă 
a luminii produse de Dumnezeu. Dar, cu cât o existenţă creată 
este mai aproape de Dumnezeu, cu atât este mai multă lumină şi 
capabilă să primească mai mult lumina lui Dumnezeu, dar mai 
capabilă şi să o transmită'?. 

„Ceea ce este soarele pentru cele sensibile, aceea este 
Dumnezeu pentru cele inteligibile. EI este lumina cea dintâi şi 
cea mai culminantă, care luminează întreaga fire rațională, căci 
Însuşi Dumnezeu este lumină celor veşnici şi nu altceva”?. 

„Îngerii îi întrec pe oameni prin har, prin strălucire şi 
prin unirea cu Dumnezeu. De aceea puterile înţelegătoare şi 
duhurile slujitoare sunt luminile cele de al doilea, slujitori ai 
luminii de sus şi, ca lumini de al doilea, răsfrângeri ale primei 
lumini. Îngerul este cea dintâi fire luminoasă după cea dintâi, 
răsfrângând-o pe aceea. Este lumina a doua, o iradiere sau o 
împărtăşire a celei dintâi lumini. Şi mişcându-se în cerc, mințile 
îndumnezeite se unesc cu razele fără de început şi fără de sfârşit 
ale frumosului şi binelui”?. 

„Îngerii sunt numiţi «a doua lumină», un râu care curge 
din prima Lumină şi participă la ea, iar oamenii «a treia lumină». 


! Maica Alexandra (principesa Ileana a României), Op. cit., p. 246. 
? Sfântul Dionisie Areopagitul, Opere..., p. 68, nota 28. 

3 Filocalia... vol. VII, pp. 471-472. 

* Ibidem, pp. 470-471. 

Proximitatea puterilor cereşti față de Dumnezeu le conferă 
întâietate în receptarea Luminii din care se adapă, «a cuvântului 
adevărului», şi totodată în reflectarea acesteia”!. 

„Întrucât fiinţele create cele mai înalte reprezintă cea mai 
înaltă lumină făcută mai sesizabilă celor de după ea şi primul 
mediu al transmiterii luminii dumnezeieşti, cele din urmă le 
socotesc pe acelea început a toată cunoştinţa şi imitarea lui 
Dumnezeu, deoarece prin acelea se transmite la toate şi la noi 
înşine iluminarea începătoare a lui Dumnezeu. Ele sunt primele 
lucrătoare şi învăţătoare ale celor dumnezeieşti. Lumina lui 
Dumnezeu este primită într-un fel în mod direct; dar este văzută 
numai în sau prin străveziul primelor puteri create. Astfel, noi 
nu suntem scoşi în cunoaşterea şi trăirea puterii lui Dumnezeu 
din solidaritate cu toată creaţia, care are ca cea mai înaltă şi 
unificatoare şi străvezie treaptă pe cea a fiinţelor îngereşti 
celor mai înalte”?. 

„Îngerii sunt a doua fire luminoasă. Omul este şi el fire lumi- 
noasă, dar numai prin sălăşluirea lui Dumnezeu în el poate deveni 
deplin luminos. EI este conştiinţa de sine şi de toate, dar numai 
în parte. Îngerul răsfrânge pe Dumnezeu în lumina lui. Omul 
răsfrânge şi el pe Dumnezeu. Îngerul este «iradiere», «curgere» din 
Dumnezeu şi omul la fel într-un grad mai mic. ŞI numai în lumina 
ce o primeşte din Dumnezeu ajunge la împlinirea lui, după ce 
prin creare s-a împărtăşit de lumina Lui firească de la Dumnezeu. 
Aceasta nu este totuşi neoplatonism, ci relaţie interpersonală. 
Îngerul este creat ca subiect pur mintal, pur înţelegător, iar omul 
este şi el subiect înţelegător, dar are şi o latură de natură sensibilă 
în el. Dar şi îngerul şi omul sunt creaţi ca subiecte pentru a se 
împărtăşi în relaţie cu subiectul dumnezeiesc de toată lumina 


! Bogdan Tătaru-Cazaban, Op. cit., p. 53. 
> Sfântul Dionisie Areopagitul, Opere..., p. 68, nota 28. 

şi viaţa Lui. Iradierea este modul de intrare al lui Dumnezeu în 
relaţie interpersonală cu făptura Lui”. 

„Pentru a marca diferenţa dintre necreat şi creat, Sfântul 
Grigorie de Nazianz precizează că îngerii nu primesc integral 
lumina primă, dar iluminarea lor este mai completă decât în cazul 
oamenilor, în virtutea vecinătăţii față de sursă, şi nu omogenă, ci 
în funcţie de rangul fiecărui cin îngeresc'?. 

„Minţile îndumnezeite sau îngerii se mişcă în cerc în jurul 
luminii prime pentru a se împărtăşi de Ea tot mai mult. Căci prin 
mişcarea în cerc se apropie tot mai mult de Dumnezeu din toate 
părţile, în toate privinţele”?. 

„Toma de Aquino vorbeşte despre lumina triplă din îngeri: 
a naturii, a harului şi a slavei. Un înger este iluminat prin lumina 
naturii de către Creatorul, prin lumina harului, de către Cel ce 
îndreptăţeşte şi prin lumina slavei, de către cel ce fericeşte. Toată 
această lumină este în întregime a lui Dumnezeu”. 

Un părinte al Bisericii a scris că „lumina văzută de îngeri: 
a) nu este creatură, b) nu este fiinţa lui Dumnezeu, c) este o 
lumină necreată, nedespărțită de fiinţa lui Dumnezeu”. 

„Imnul creaţiei descrie însăşi dinamica ierarhică: pe de o 
parte, multitudinea strălucirilor îngereşti, după natura şi rangul 
lor, se mişcă neîncetat în cor, în jurul Cauzei prime, iar pe de altă 
parte, modelaţi şi pecetluiţi de Frumuseţea acesteia, devin lumini 
capabile să comunice şi altora lumina pe care o primesc. Relaţia 
dintre arhetip şi imagine defineşte viaţa însăşi a îngerilor care 
reproduc acţiunea arhetipului de-a lungul ierarhiei, transmițând 
nu lumina lor, ci lumina pe care o primesc”. 


! Filocalia..., vol. VII, p. 471, nota 77. 
Bogdan Tătaru-Cazaban, Op. cit., p. 53. 
3 Filocalia..., vol. VII, p. 471, nota 78. 

+ Pr. Dr. lulian Gheţu, Op. cit., p. 217. 

s Filocalia..., vol. VII, p. 465, nota 66. 

* Bogdan Tătaru-Cazaban, Op. cit., p. 54. 

„Astfel, lumea îngerilor nu este doar o ordine stabilită 
de voinţa divină, ci are un sens dinamic: ea se află în relaţie 
cu Creatorul, Care, prin darul Său, este prezent în creaţie şi 
îi imprimă sensul, vocaţia de a-L oglindi şi de a reveni, prin 
această asemănare, la unitate. În ierarhie, Dumnezeu se oferă 
ca lumină - simbol al cunoaşterii şi al iubirii - ce urmează a fi 
receptată în funcţie de capacitatea fiecărui ordin şi transmisă 
mai departe ordinelor inferioare. În acest fel, fiecare receptare, 
proprie fiinţelor care formează un rang, este o măsură deopotrivă 
ontologică (indică proximitatea faţă de Dumnezeu prin capacitatea 
de a primi lumina Sa) şi soteriologică (transmite celor inferioare 
sensul ierarhiei, adică dinamismul ascensional al îndumnezeirii). 
Ierarhia nu este o structură determinată de libertatea elementelor 
ei constitutive, ca la Origen, ci una voită de Creator: o arhitectură 
a libertăţilor create inegal, a unei pluralități ordonate dintru 
început, a cărei funcție este medierea, transmiterea cunoaşterii 
care purifică, luminează şi desăvârşeşte pe fiecare la locul său. 
Astfel, ierarhia este instituită şi ca o comuniune a darului primit, 
împărtăşit, transmis; a unui dar care nu se lasă doar receptat, ci 
şi lucrează întreit; un dar devenit multiplu, prin efectele sale, dar 
unic şi unificator în comuniunea «banchetului tearhic». Locul 
în ierarhie dă şi măsura desăvârşirii la care poate ajunge fiecare 
membru al ei, în cadrul fiecărui ordin existând o ierarhie sau o 
comunicare ierarhică”!. 

„Îngerii cei mai înalţi devin oglinzi şi imagini expresive 
ale lui Dumnezeu care îi îmbogăţesc cu propria lor contemplare 
a lui Dumnezeu pe cei din ierarhiile inferioare”?. „În felul acesta 
au fost create luminile secunde, care slujesc cea dintâi lumină. 
Aidoma unei lumi nesfârşite de cântăreţi de imnuri, ei înconjoară 
Cauza primară, sau fac mai mult, după propria aptitudine, decât 


! Ibidem, p. 59. 
2 Ibidem, p. 94. 

să cânte osanale, iradiind o lumină curată, de cele mai diferite 
culori, potrivit cu esenţa sau cu cinul lor”!. 

„Lumina este astfel un dar comunitar, transmiterea ei 
structurează o solidaritate a îngerilor şi a oamenilor: Sfintele 
Puteri, comunicându-şi una alteia lumina, precum o comunică şi 
firii omeneşti, împărtăşesc sau din virtutea lor, sau din cunoştinţa 
care este în ele. Împărtăşind din virtute, adică dintr-o bunătate 
ce imită bunătatea dumnezeiască, îşi fac bine atât lor însele, cât 
şi una alteia şi celor mai prejos de ele, devenind toate deiforme. 
Iar împărtăşind din cunoştinţă, dau sau ceva mai înalt despre 
Dumnezeu, conform celor afirmate de psalmistul David: «7u, 
Doamne, eşti Cel mai înalt pururea» (Psalmul 91,9), sau ceva mai 
limpede despre fiinţele netrupeşti, sau ceva mai limpede despre 
Providenţă, sau ceva mai lămurit despre Judecată”?. 

„Îngerii îi luminează pe oameni, iar ei primesc luminarea 
de la arhangheli şi aceia de la începătorii; şi aşa fiecare ceată 
primeşte luminarea şi cunoştinţa de la alta'>. Cu toate acestea, 
„îngerii nu au primit puterea de a transmite fiinţă, viaţă, nici chiar 
capacitatea de a înţelege. Ei pot doar revela celor deja create 
în acest scop ceea ce au primit ei înşişi: primele trepte primind 
direct de la Dumnezeu Care le mişcă, iar celelalte în chip analogic 
de la cei mişcaţi de Dumnezeu. Toate sunt de la Dumnezeu, 
fiecare luminare vine de la «Părintele luminilor» (lacov 1.17), 
iar capacitatea mediatoare a lumii inteligibile se limitează strict 
la înţelegere, la vestire sau la declaraţii informative”. 

„Iluminarea pe care îngerii o fac oamenilor este îngreuiată 
de imposibilitatea omului de a înţelege adevărul inteligibil pur, 
decât sub aspectul unor lucruri sensibile, dar această capacitate 


! Părintele Rodion, Op. cit., p. 24. 

? Bogdan Tătaru-Cazaban, Op. cit., p. 64. 

3 Filocalia..., vol. V, p. 113. 

+ Episcop Alexander Golitzin, Op. cit., p. 255. 

este cultivată şi întărită de acţiunea îngerului. Ingerii lucrează cu 
asiduitate pentru întărirea credinţei, fie prin iluminare directă, fie 
prin alţi oameni”. 


Îngerii sunt învăţaţi de Dumnezeu 

„Puterile cereşti sunt învăţate, ceea ce arată că nu sunt 
astfel prin fire'?. „Sfântul Ambrozie al Milanului consideră că 
îngerii progresează din perfecţiune în perfecţiune şi înainteză 
în cunoaştere'”. 

„Deşi cetele îngereşti inferioare sunt mai prejos decât 
puterile dinainte, cu toate acestea se împărtăşesc şi ele de 
înţelepciune şi cunoştinţă”*, pentru că „Dumnezeu luminează 
puterile îngereşti de gradul al doilea prin cele dintâi şi este 
adus din ascunsul Lui spre puterile din rândul al doilea, prin 
cele prime”5. 

„Cetele superioare îngereşti cunosc cele în care sunt 
introduse cele inferioare prin iluminare, dar cunosc şi altele, 
necunoscute celor inferioare”. 

„Îngerii primesc din interior luminarea puterii lor înţele- 
gătoare şi întipărirea voii dumnezeieşti, adică se modelează spre 
asemănarea lui Dumnezeu şi spre cunoaşterea făpturilor”. 

„Cum iluminările dumnezeieşti mişcă puterile îngereşti din 
lăuntru şi nu din afară? Dumnezeu le luminează pe acestea în chip 
inteligibil. Fiindcă înţelegător înseamnă a înţelege, iar ceea ce 
este înţeles este inteligibil, ceea ce este înţeles este hrană şi putere 
de întărire a celui ce înţelege. Dumnezeu li se face inteligibil şi 


! Pr. Dr. Iulian Gheţu, Op. cit., p. 227. 

? Petru Florea, Op. cit., p. 50. 

3 Maica Alexandra (principesa Ileana a României), Op. cit., p. 237. 
+ Petru Florea, Op. cit., p. 44. 

* Sfântul Dionisie Areopagitul, Opere... p. 34. 

* Petru Florea, Op. cit., p. 50. 

7 Ibidem. 


112 


înţeles pe cât le este posibil fiinţelor netrupeşti, care sunt minţi. El 
Se sălăşluieşte înlăuntrul lor, le luminează şi mintea lor ÎL înțelege 


>>] 


pe Dumnezeu şi se hrăneşte”!. 


Cele trei triade îngereşti 

„După un studiu aprofundat al celor două Testamente, 
Sfântul Dionisie Areopagitul aranjează fiinţele cereşti în ierarhii. 
În viziunea acestuia, ierarhia este un ordin sfânt şi cunoaştere şi 
activitate care, atât cât este realizabil, participă la asemănarea 
lui Dumnezeu şi este înălţat la iluminările date ei de către 
Dumnezeu şi, în mod corespunzător, la imitarea lui Dumnezeu. 
Scopul ierarhiei este să realizeze cea mai mare asemănare prin 
unirea cu Dumnezeu, de a deveni ca EI, atât cât îi este îngăduit, 
contemplând neîncetat frumuseţea dumnezeiască. Sfântul Dionisie 
a văzut inteligenţele cereşti ca pe trei triade, formând cu totul 
nouă ordine sau ierarhii, ale căror nume reprezintă atributele 
divine. Corurile reflectă succesiv şi canalizează perfecțiunea ce 
se revarsă din Dumnezeu. Ordinele îngereşti îşi împărtăşesc unul 
altuia sfintele iluminări, până când ajung la noi şi ne iluminează 
potrivit diverselor noastre înzestrări. Corurile s-ar putea asemăna 
cu o întreită cădere de apă, care cade în trei cascade consecutive, 
aducând apă limpede de munte câmpiei însetate. În acelaşi timp, 
ar putea fi asemănate cu o scară care urcă, prin care putem ajunge 
mereu mai sus, chiar până la îndumnezeire”?. 

„Pentru a înţelege diferenţele dintre ordinele şi triadele 
îngerilor, ierarhia superioară ar putea fi definită în jurul contem- 
plaţiei, care în cazul tronurilor ia forma venerării Slavei divine, 
în cazul heruvimilor a cunoaşterii, iar la serafimi a iubirii. A 
doua ierarhie este definită de putere, reflectată ca putere de a 


! Ibidem, pp. 50-51 
> Maica Alexandra (principesa Ileana a României), Op. cit., pp. 
247-248. 

comanda în cazul domniilor, de a executa în cel al puterilor şi de 
a lupta, când ne referim la stăpânii. În fine, ierarhia inferioară este 
una a slujirii: începătoriile au vocaţia guvernării, arhanghelii a 
transmiterii revelaţiilor, iar îngerii a ajutorării oamenilor”. 

„Cele trei triade de îngeri se bucură de comuniunea lui 
Dumnezeu, ca nişte cercuri care se lărgesc unul după altul, 
depărtându-se, asemenea a trei ghirlande uriaşe şi inegale, 
dintre care fiecare este împletită din trei feluri deosebite de flori 
spirituale. Triada întâia primeşte direct acţiunea desăvârşitoare a 
lui Dumnezeu, desăvârşindu-se prin ea şi transmițând celorlalte 
două lumina desăvârşirii. Fiecare membru, din orice rang ar 
fi, primeşte şi transmite, se simte atras şi atrage, se supune şi 
porunceşte, se modelează pe sine şi modelează pe alţii, după 
imaginea perfecțiunii divine. lerahia este astfel un organism viu 
şi activ prin care coboară din rang în rang, din treaptă în treaptă, 
lumina sfinţitoare. Ultima triadă a ei se suprapune ierarhiei 
bisericeşti şi ultimul cor al acestei triade, îngerii propriu-zişi, 
vin în atingere directă cu ierarhia oamenilor. Prin ei ni se transmit 
nouă desăvârşirile harurilor”?. 

„Toate puterile cereşti cântă imne de laudă, alcătuind un 
cor treimic, care stă în faţa Sfintei Treimi în chip treimic şi Îi 
aduce cântarea lor de laudă, slujind cu frică şi cu cutremur. 
Dintre aceste puteri, unele se află la picioarele Începutului şi 
Cauzei tuturor, de la Care îşi au începutul cele care sunt mai 
apropiate şi conduc cântările de laudă. Numele lor sunt: tronuri, 
heruvimi şi serafimi. Lor le este proprie înţelepciunea înfocată şi 
cunoştinţa celor cereşti. Cele ce se află la mijloc între acestea şi 
cele ce urmează stau în jurul lui Dumnezeu şi se numesc: stăpânii, 
domnii şi puteri. Lor le sunt proprii întocmirea lucrurilor mari, 
lucrările minunate şi ale semnelor. Cele ce sfârşesc aproape de 


! Bogdan Tătaru-Cazaban, Op. cit., p. 8. 
? Pr. Dr. lulian Gheţu, Op. cit., pp. 167-168. 

noi, care sunt deasupra noastră, dar dedesubtul celor de sus, stau 
de asemenea în jurul lui Dumnezeu. Ele se numesc: începătorii, 
arhangheli şi îngeri. Lor le este propriu să împlinească slujiri 
dumnezeieşti. De darurile lor dumnezeieşti se împărtăşeşte firea 
rațională a oamenilor, care se desăvârşeşte prin toată virtutea şi se 
înalță prin toată cunoştinţa şi înţelepciunea Duhului şi a focului 
dumnezeiesc, atrăgându-şi de la toate ceea ce le este propriu, prin 
curăţie. De la ultimele cete îngereşti se împărtăşeşte de slujire şi 
de împlinirea poruncilor lui Dumnezeu, de la cele din mijloc de 
grija şi ocrotirea celor de un neam, ca şi de orânduirea lucrurilor 
mari şi dumnezeieşti şi de lucrările Duhului; iar de la cele mai 
de sus, de înţelepciunea înfocată a cuvântului şi de cunoştinţa 
lucrurilor dumnezeieşti şi omeneşti. Desăvârşindu-se astfel şi 
dobândind daruri care aparţin puterilor cereşti, firea noastră 
rațională se uneşte prin ele cu Dumnezeul celor zece tagme (cele 
nouă cete îngereşti, la care se adaugă ceata sfinților), pentru că I-a 
adus Acestuia, prin sine însăşi, pârga celei de a zecea tagme”!, 
pe Domnul nostru Iisus Hristos „Ce! înviat din morţi, pârgă 
celor adormiţi. Că de vreme ce printr-un om a venit moartea, 
tot printr-un om a venit şi învierea morţilor. Că după cum toţi 
mor în Adam, tot aşa toți vor învia întru Hristos. Dar fiecare în 
ceata sa: Hristos, ca pârgă; apoi cei ai lui Hristos, la venirea 
Lui” (| Corinteni 15,20-23). 

„Ordinul cel mai înalt, fiind aproape de Cel ascuns ca prima 
treaptă, îndeplineşte rolul ierarhic faţă de cel de al doilea în mod 
ascuns. lar cel de al doilea, ce constă din sfintele domnii şi puteri 
şi stăpânii, ce conduce ierarhia începătoriilor, arhanghelilor şi 
îngerilor, este mai arătat decât întâia treaptă ierarhică, dar mai 
ascuns decât cel de după ea. Iar ordinul revelator al începătoriilor, 
arhanghelilor şi îngerilor călăuzeşte ierarhiile omeneşti, lucrând 
o ceată prin alta, ca să se înfăptuiască în rânduială înălțarea 


! Filocalia..., vol. VI, pp. 340-341. 

şi întoarcerea spre Dumnezeu şi unirea cu El, dar şi ieşirea 
puterilor lui Dumnezeu cu bunătate la toate treptele ierarhice şi 
comunicarea lor într-o frumoasă şi preasfântă rânduială”. 

„Toate cetele îngereşti sunt descoperitoare şi vestitoare 
ale cetelor dinaintea lor. Cele mai înalte sunt descoperitoare şi 
vestitoare ale lui Dumnezeu care le mişcă. Celelalte, pe măsura 
lor, ale celor mişcate mai înainte de Dumnezeu. Căci armonia 
mai presus de fiinţă a tuturor a cugetat mai înainte buna şi sfânta 
ordine şi conducerea încredinţată fiecăreia dintre cetele raționale 
şi înţelegătoare aşa de mult, încât fiecare dintre cetele ierarhice 
susţine alte trepte sfințite. Şi astfel vedem toată ierarhia împărțită 
în puterile cele dintâi, cele de la mijloc şi cele din urmă'?. 

„Fiecare minte cerească are în sine treptele şi puterile prime 
şi mijlocii şi ultime, primele arătându-se faţă de celelalte ca 
înălțimi proprii, pe măsura fiecăreia, în iluminările lor ierarhice. 
Prin această ordine fiecare se face părtaş, după cât îi este îngăduit 
şi cu putinţă, de curăția mai presus de curăţie, de lumina mai 
presus de plinătate şi de desăvârşirea mai presus de desăvârşire. 
Căci nimic nu este desăvârşit prin sine sau lipsit în general de 
nevoia desăvârşirii, decât cel cu adevărat prin Sine desăvârşit şi 
mai presus de desăvârşire”. 

„Puterea dumnezeiască începătoare pătrunde în toate 
cetele îngereşti şi străbate prin toate în mod nereţinut şi este 
iarăşi nearătată, nu numai ca una ce este ridicată peste toate în 
chip mai presus de ființă, ci şi ca una ce trece în mod ascuns 
prin toate lucrările ei providenţiale, dar se şi arată tuturor 
fiinţelor înţelegătoare pe măsura lor şi comunică dărnicia ei 
de lumină fiinţelor celor mai înalte; şi prin ele se transmite în 
chip bine rânduit celor mai de jos, potrivit puterii de Dumnezeu 


! Sfântul Dionisie Areopagitul, Opere..., p. 28. 
2 Ibidem, p. 30. 
3 Ibidem. 

văzătoare, corespunzătoare fiecărei cete. Sau, ca să spun mai 
clar şi să mă folosesc de pilde familiare (chiar dacă sunt departe 
de Dumnezeu cel mai presus de toate, dar pentru noi sunt mai 
lămuritoare), raza soarelui transmiţându-se, pătrunde străbătând 
cu uşurinţă în prima materie, cea mai străvezie din toate şi prin 
ea face să strălucească mai vădit scânteierile ei; dar înaintând 
în materiile mai îngroşate îşi face mai întunecoasă arătarea 
străbătătoare, pentru că materiile luminate nu au însuşirile în 
stare să răspândească mai deplin lumina dăruită. lar din pricina 
aceasta raza ajunge cu desăvârşire nestrăbătătoare. La fel căldura 
focului se transmite mai mult la cele mai primitoare şi în stare să 
se facă asemenea ei şi să se ridice la înălțimea ei; dar în fiinţele 
contrare prin felul lor, nu arată nicio urmă sau una slăbită a 
lucrării încălzitoare. lar ceea ce-i mai mult decât aceasta, este că 
atunci când vine în atingere cu cele înrudite cu ea prin însuşirile 
lor, întâi, de se întâmplă să înfierbânte pe cele în stare să se 
aprindă, prin ele încălzeşte, pe măsura lor, şi pe cele ce nu se 
aprind uşor, de pildă apa sau altceva”. 

„Potrivit aceleiaşi raţiuni a bunei rânduieli naturale, cauza 
întregii orânduiri ierarhice văzute şi nevăzute arată strălucirea 
dărniciei sale de lumină în revărsări îmbelşugate fiinţelor celor 
mai înalte şi prin aceasta se împărtăşesc de raza dumnezeiască şi 
cele de după ele. Căci acelea, cunoscând primele pe Dumnezeu 
şi îmbrăcându-se mai presus de toate în puterea dumnezeiască, 
s-au învrednicit să pună cele dintâi în lucrare, pe cât e cu putinţă, 
puterea şi lucrarea prin care imită pe Dumnezeu. lar prin aceasta 
fac, din bunătate, ca şi fiinţele de după ele, să se întindă cu toată 
puterea spre înălțimea lor, transmiţându-le cu îmbelşugare din 
strălucirea venită la ele. Iar acelea fac la fel pentru cele mai jos 
de ele. Şi aşa fiecare fiinţă primă transmite celei de după ea din 
darul primit şi lumina dumnezeiască trece prin providenţă la 


! Ibidem, p. 32. 

toate, pe măsura lor. Dumnezeu este deci tuturor celor luminate 
prin fire, începutul luminării şi cu adevărat şi propriu fiinţa 
luminii şi cauzatorul existenţei însăşi şi al vederii. lar prin voie 
şi prin imitare, ființa primă (din treapta superioară), venită în 
parte la toate şi la fiecare de după ea, transmite prin ea acelora 
lumini dumnezeieşti. Fiinţele tuturor celorlalți îngeri socotesc 
ceata cea mai de deasupra a minţilor cereşti, în mod cuvenit, 
după Dumnezeu, început a toată cunoştinţa şi imitarea lui 
Dumnezeu, deoarece prin acelea se transmite la toate şi la noi 
înşine iluminarea începătoare a lui Dumnezeu. De aceea socotesc 
venind de la Dumnezeu cauzatorul toată lucrarea sfântă prin 
care este imitat Dumnezeu, iar minţile prime şi asemănătoare 
lui Dumnezeu le socotesc ca prime lucrătoare şi învăţătoare ale 
celor dumnezeieşti”!. 

„Deci întâiul ordin al sfinţilor îngeri are mai mult decât 
toate însuşirea arzătoare şi revărsarea transmiţătoare a înţe- 
lepciunii izvorului dumnezeiesc şi cunoaşterea celei mai înalte 
ştiinţe a iluminărilor dumnezeieşti şi însuşirea de tron primitor 
al lui Dumnezeu spre odihnirea lui. lar ordinele fiinţelor de mai 
Jos se împărtăşesc de căldura, de înţelepciunea, de cunoştinţa şi 
de puterea primirii lui Dumnezeu, dar într-un mod mai scăzut. 
Ele privesc spre cele dintâi şi prin ele ca prin cele învrednicite 
de prima lucrare a imitării lui Dumnezeu sunt înălțate, pe 
cât se poate, spre asemănarea cu Dumnezeu. Deci calităţile 
sfinte amintite de care se împărtăşesc prin primele fiinţe cele 
de după ele, trebuie atribuite acelora ca treptelor ierarhice de 
după Dumnezeu'”?. 

„Numai îngerii aflaţi în jurul lui Dumnezeu se împărtăşesc, 
pe cât le stă în putinţă, de la întreaga strălucire a luminii dum- 
nezeieşti. Datorită participării lor directe şi mai limpede, 


! Ibidem, pp. 32-33. 
2 Ibidem, p. 33. 

minţile primilor îngeri se umplu în mod desăvârşit de lumina 
dumnezeiască, pe când contemplările celor ce se împărtăşesc prin 
mijlocire sunt mai puţin desăvârşite. În consecinţă, iluminarea ce 
se petrece prin mijlocire este mai obscură. Folosind simbolismul 
refracției luminii, Sfântul Dionisie Areopagitul spune că propa- 
garea razei luminoase este mai desăvârşită prin materiale ce 
sunt mai străvezii, decât propagarea prin materiale mai opace. 
Lumina este aceeaşi, dar diferă capacitatea transmiterii ei spre 
cei ce sunt luminaţi. De aceea, odată cu coborârea treptelor 
ierarhice, propagarea iluminării tearhice se restrânge gradual spre 
starea de aproape completă nepropagare. În mod asemănător se 
petrece şi cu lucrarea tearhică: toate cele trei funcțiuni ale lucrării 
ierarhice se restrâng progresiv, pierd din strălucire şi putere 
odată cu creşterea numărului de intermedieri în cursul mijlocirii 
descendente. Trebuie accentuat încă o dată: nu se micşorează 
lumina dumnezeiască, ci receptivitatea duhovnicească a minţilor 
din fiecare ordin ierarhic; această capacitate duhovnicească 
corespunde analogiei proprii şi reprezintă o măsură a vredniciei 
personale şi a intensității iubirii fiinţei faţă de Dumnezeu; această 
capacitate este exact aceea care stabileşte pentru fiecare fiinţă 
ierarhică un loc mai apropiat sau mai îndepărtat de Dumnezeu în 
cadrul ierarhiei. Sfântul Dionisie are grijă a ne atrage atenţia să nu 
înţelegem această apropiere în mod spaţial, ci ca pe o aptitudine 
de a-L primi pe Dumnezeu, aceasta fiind o caracteristică a fiecărui 
membru al ierarhiei, expresia analogiei lui create”!. 

„Treptele îngereşti cele mai de sus au cele ale celor de după 
ele, dar cele mai de jos nu au cele ale celor mai de sus, fiindcă 
cele dintâi au în întregime iluminarea, iar cele de pe urmă în parte 
şi fiecare Îl vede pe Dumnezeu pe măsura proprie”?. 


! Preot Daniel Pupăză, Op. cit., pp. 284-285. 
> Petru Florea, Op. cit., p. 48. 

„Primele cete cereşti Îl au ca învăţător pe Dumnezeu, cele 
de-al doilea învaţă de la primele, cele de-al treilea de la cele de- 
al doilea, şi aşa în ordine până la ultimele, căci cei superiori în 
cunoaştere şi virtute îi învaţă pe cei inferiori în cunoaştere”. 

„Precum norul «cheamă apa mării şi o varsă pe fața 
pământului» (Amos 5,8), tot aşa şi îngerii, primind cunoştinţa, 
asemenea norilor o varsă peste cei mai de jos'?. 

„Toţi îngerii arată celor mai de jos luminile venite la ei de 
la cei dinaintea lor şi prin cei de mai sus sunt ridicaţi cei de mai 
jos spre Dumnezeu'”. 

„Puterile îngereşti superioare le transmit din ale lor celor 
de după ele şi le împuternicesc pe cele de sub ele. De asemenea, 
puterile cereşti le transmit celor de după ele, ca unora ce sunt 


îngeri, şi din stăpânirea lor, atât cât le este cu putinţă”. 


Prima triadă îngerească 

Prima triadă îngerească este formată din tronuri, heruvimi 
şi serafimi. „Aceste prime trei cete îngereşti sunt mai mari decât 
orice altă putere nevăzută şi văzută creată de Dumnezeu”5. 

„Îngerii din această triadă nu au de-a face direct cu 
oamenii, ci sunt cufundaţi într-o nesfârşită iubire şi adorare a lui 
Dumnezeu. Nicio altă creatură nu este capabilă de o iubire atât 
de intensă faţă de Dumnezeu”. 

„Prima triadă îngerească este iluminată de însăşi firea dum- 
nezeiască, fiindcă tinde nemijlocit spre ea şi nu are ceva înaintea 
ei; de aceea se luminează şi se desăvârşeşte de însuşi începutul 
dumnezeiesc al desăvârşirii. Fiindcă dacă a fost creată astfel ca 


! Episcop Alexander Golitzin, Op. cit., p. 252. 

> Petru Florea, Op. cit., p. 48. 

3 Ibidem. 

+ Sfântul Dionisie Areopagitul, Opere..., p. SI. 

* Ibidem, p. 49. 

* Maica Alexandra (principesa Ileana a României), Op. cit., p. 34. 

să fie întâia şi să nu aibă nevoie de curățirea, nici de luminarea 
altora, a fost plăsmuită aşa ca să fie vrednică de prima treaptă. Şi 
este mai ascunsă, pentru că este mai spirituală (mai inteligibilă) şi 
mai simplă (un paradox; cu cât este o existenţă mai ridicată peste 
cele sensibile, deci mai gândită de minte, cu atât este mai ascunsă, 
iar ce este mai străin de cele sensibile este mai puţin compus, 
mai simplu). Din acestea se poate cunoaşte şi libertatea (liberul 
arbitru) primilor îngeri; căci, dacă nu s-ar trăi şi înţelege decât ca 
cele mai de jos, nu ar fi apropiată de Dumnezeu; iar apropiindu-se 
de bunăvoie de Dumnezeu, se curăţeşte, se luminează şi se desă- 
vârşeşte mai mult, adică lucrează cele desăvârşite sau cele din 
jurul lui Dumnezeu; şi aceasta o dă de înţeles psalmistul David 
când spune: «Apropiaţi-vă de Domnul şi luminaţi-vă şi feţele 
voastre nu se vor ruşina» (Psalmul 33,5). Aceasta trebuie s-o 
înţelegem şi despre puterile următoare, anume că fiecare Îl vede 
pe Dumnezeu pe măsura proprie”. 

„Cele trei cete din prima treaptă îngerească sunt aprinse 
de iubirea faţă de Dumnezeu, aflându-se în directă relaţie cu 
Dumnezeu, fără nicio mijlocire. Numai pe EI ÎL văd şi-L simt 
ca mai înalt decât ele. Sunt aprinse de iubire, dar nepătimaşe. 
Căci iubirea aceasta le înalță, nu le coboară. Dar ele încălzesc, la 
rândul lor, pe cele de sub ele. Le încălzesc pe acelea spre iubire, 
prin iubirea lor. Căci cel ce iubeşte nu numai se încălzeşte de 
iubirea pe care o are faţă de cel mai de sus, ci şi încălzeşte cu 
iubirea lui pe cel mai de jos”?. 

„Toate cele trei cete din prima triadă se mişcă în jurul lui 
Dumnezeu, dar şi persistă în jurul Lui. De aceea se spune despre 
ele că se şi mişcă, dar şi stau în jurul Lui. Sunt statornice, pentru 
că nu coboară spre stările celor mai de jos. Dar se mişcă pentru 


! Sfântul Dionisie Areopagitul, Opere..., pp. 53-54. 
? Ibidem, p. 65, nota 13. 

că nu se mulțumesc nicicând să rămână unde sunt şi să nu urce 
mai sus în împărtăşirea de Dumnezeu”. 

„Cetele din prima triadă îngerească nu-L cunosc pe 
Dumnezeu prin niciunele din cele create, ci numai direct din El. 
De aceea au curăţia cea mai înaltă, lumina dumnezeiască cea mai 
bogată şi desăvârşirea cea mai deplină în comparaţie cu treptele 
de după ele, dar înaintează mereu mai sus în curăţia lor sau în 
eliberarea de alte şi alte îngustimi ale neştiinţei şi, ca urmare, în 
luminarea lor directă din Dumnezeu şi deci şi în desăvârşire în 
asemănarea cu Dumnezeu'?. 

„Ele sunt în relaţie nemijlocită cu Dumnezeu, căci nu se 
poate cugeta că sunt la infinit alte şi alte trepte mereu mai înalte 
în apropiere de El. Aceasta ar însemna că creaţia este infinită, 
ceea ce L-ar face pe Dumnezeu lipsit de capacitatea de a limita 
creaţia. lar faptul că prima triadă se află într-o relație nemijlocită 
cu Dumnezeu nu o face cu totul deosebită de cele de după ea, 
pentru că şi ele se împărtăşesc în mod nemijlocit de Dumnezeu, 
care este verticala ce se înalță printre toate. Deosebirea primei 
triade constă numai în faptul că nu are nevoie de alte triade pentru 
a urca în comunicarea tot mai apropiată cu Dumnezeu, cum au 
acelea. Dar este ţinută şi ca în solidaritate cu triadele de mai 
Jos, prin răspunderea de a le atrage şi pe ele la o comunicare 
tot mai bogată cu Dumnezeu. Urcuşul tuturor în apropierea de 
Dumnezeu în solidaritate este, după cum spune Sfântul Maxim 
Mărturisitorul, ca o horă suitoare în jurul lui Dumnezeu, în cadrul 
căreia cele mai de jos fiind atrase de cele mai de sus înaintează şi 
ele într-o comunicare nemijlocită, dar mai de jos, cu Dumnezeu. 
Întreaga creaţie se mişcă spre o tot mai mare comunicare directă 
cu Dumnezeu, în cadrul acestei hore universale”5. 


! Ibidem. 
> Ibidem, p. 65, nota 14. 
3 Ibidem, pp. 65-66, nota 14. 

„În mod mijlocit Fiul lui Dumnezeu cel întrupat a introdus 
această triadă îngerească şi în taina întrupării şi a lucrării Lui 
mântuitoare. Dar poate tocmai făcându-le să-şi dea seama de 
mărimea acestei taine, a făcut aceste cete să se întrebe cu îndoială 
cum s-a putut realiza aceasta? Căci era de neînțeles iubirea atât 
de mare a Fiului lui Dumnezeu care L-a făcut să Se coboare până 
la a Se face om”. 

Îndoiala cetelor îngereșşti din prima triadă, despre care 
vorbeşte părintele Dumitru Stăniloae în comentariile la scrierile 
Sfântului Dionisie Areopagitul, se referă la dialogul purtat între 
îngerii din cetele inferioare şi cei din prima triadă la înălţarea 
Domnului Hristos cu trupul la cer, despre care a profeţit regele 
David în psalmi: „Ridicaţi, căpetenii, porțile voastre şi vă ridicaţi 
voi, porți veşnice, ca să intre Împăratul slavei. Cine este Acesta 
Împăratul slavei? Domnul puterilor. Acesta este Împăratul slavei” 
(Psalmul 23,9-10). 

Acest text din psalmi îl explică Sfântul Maxim Mărturi- 
sitorul: „lisus Hristos cel ce Se înălța cu trupul la cer este Domnul 
tuturor îngerilor şi Împăratul slavei. Auzind cetele superioare 
îngereşti de la cele inferioare: «Ridicaţi, căpetenii, porțile voastre 
şi vă ridicaţi voi, porți veşnice, ca să intre Împăratul slave» 
au întrebat: «Cine este Acesta Împăratul slavei?» şi au auzit: 
«Domnul puterilor, Acesta este Împăratul slavei». Astfel, triada 
cea mai înaltă a îngerilor a aflat de la cei mai de jos că lisus 
Hristos este Dumnezeu, pentru că aceştia sunt mai aproape de 
oameni. Şi cu toate că este Domnul puterilor, lisus Hristos este 
om adevărat, ceea ce uimeşte primele puteri””?. 

Acest text din psalmi mai lasă loc la o interpretare. După 
ce protopărinţii Adam şi Eva au încălcat porunca lui Dumnezeu 
de a nu mânca din roadele pomului oprit, „Domnul Dumnezeu 


! Ibidem, p. 66, nota 15. 
” Ibidem, p. 50. 

le-a făcut lui Adam şi femeii sale îmbrăcăminte de piele şi i-a 
îmbrăcat. Și a zis Domnul Dumnezeu: «lată, Adam s-a făcut ca 
unul dintre Noi, cunoscând binele şi răul. Și acum, ca nu cumva 
să-şi întindă el mâna şi să ia roade din pomul vieţii, să mănânce 
şi să trăiască în veci», Domnul Dumnezeu l-a scos din grădina 
Edenului, ca să lucreze pământul din care fusese luat. Și l-a 
izgonit pe Adam şi l-a aşezat în faţa grădinii Edenului; şi a pus 
heruvimi şi sabie de flacără vâlvâitoare să păzească drumul către 
pomul vieţii” (Facere 3,1-24). 

Din moment ce heruvimii fac parte din prima triadă 
îngerească şi au primit de la Dumnezeu misiunea de a nu 
lăsa niciun om să se apropie de pomul vieţii, aceştia nu au 
vrut să ridice porțile cele veşnice şi să-L lase nici pe Domnul 
Hristos ca om să intre în rai, până când nu au auzit de la 
cetele îngereşti inferioare că „Acesta este Domnul puterilor 
şi Împăratul slavei». 

Într-un capitol ulterior vom aborda din altă perspectivă şi 
vom aprofunda dialogul purtat între îngerii din cetele inferioare 
cu cei din cetele superioare la înălțarea Domnului Hristos cu 
trupul la cer. 

„Prima triadă a îngerilor este concentrată spre măreția 
infinită a lui Dumnezeu. Ea este alcătuită din cei în a căror 
iubire Se odihneşte Dumnezeu (tronurile) şi care rămân 
nemişcaţi în bucuria de a-L avea pe Dumnezeu odihnindu-Se 
în ei şi de a se odihni ei înşişi în EI; din serafimii care ard de 
focul iubirii lui Dumnezeu faţă de ei şi al lor faţă de EI; şi din 
heruvimii care adaugă la acest foc al iubirii şi cea mai înaltă 
lumină a înţelepciunii”!. 

„Dumnezeu însă nu este doar cel mai apropiat de prima 
triadă îngerească, ci este şi ascuns în marele Lui mister de 
izvor neînceput al luminilor şi al sfinţeniei ce le vine de la EI. 


! Ibidem, p. 66, nota 17. 

Poate aceasta a făcut posibilă şi căderea unora dintre îngerii 
cei mai înalți, întrucât li se cerea şi lor un efort pentru trăirea 
şi cunoaşterea măririi necuprinse a lui Dumnezeu, pe care ei 
nu l-au depus”. 

„Prima triadă îngerească se împărtăşeşte de o lumină mai 
ascunsă, pentru că este în nemijlocită comunicare cu Dumnezeu 
cel ascuns în profunzimile Lui faţă de făpturi. Cu cât eşti mai 
aproape de Dumnezeu, cu atât îți dai mai mult seama de taina 
Lui, cum ţi se întâmplă şi în relaţia cu persoana iubită. Dar lumina 
dumnezeiască ce i se arată primei trepte este mai curată, fiind mai 
bogată şi arătându-se mai direct şi mai adâncă. Aici avem de-a 
face cu un alt paradox"?. 

„Prima triadă îngerească se situează în apropierea imediată 
a lui Dumnezeu, în «vestibulul» Principiului ierarhiei (Tearhia), 
în puritate absolută şi stabilitate desăvârşită, şi receptează 
nemijlocit lumina inteligibilă. Superioritatea lor, ca rang şi ca 
putere, se manifestă prin cea mai înaltă şi mai intensă imitare 
a lui Dumnezeu şi inițiere în tainele sacre. Tronurile, heru- 
vimii ŞI serafimii primesc revărsarea de lumină originară şi 
integrală, cea mai tainică (pentru că este cea mai inteligibilă, 
mai simplificatoare, mai unificatoare) şi totodată cea mai strălu- 
citoare (pentru că este cea mai directă şi mai «universalăy»). 
Această dublă înfăţişare, transparentă şi orbitoare, defineşte 
descoperirea sau dăruirea de Sine a lui Dumnezeu, care Se oferă 
contemplaţiei primelor cete îngereşti, umplându-le de o lumină 
mai înaltă decât orice cunoaştere imaterială şi conferindu-le 
frumuseţe. Ele primesc cele dintâi iluminările care vin direct de 
la Dumnezeu, revelaţia providenţei Sale. Viaţa lor este definită 
de un neîncetat dans în jurul veşnicei cunoaşteri a lui Dumnezeu, 
o veşnică mişcare circulară, expresie a stabilităţii condiției lor: 


! Ibidem, p. 67, nota 19. 
2 Ibidem, p. 67, nota 21. 

viziune pură, iluminare imediată, hrană dumnezeiască. Urmând 
tradiția biblică, Sfântul Dionisie Areopagitul le atribuie primelor 
cete îngereşti cele trei imne de slavă: «Binecuvântată fie slava 
Domnului în locul Său!» (ezechiel 3,12), «Aliluia! (Lăudaţi pe 
Domnul!). Mântuirea şi slava şi puterea sunt ale Dumnezeului 
nostru» (Apocalipsa 19,1) şi «Sfânt, Sfânt, Sfânt este Domnul 
Atolţiitorul, plin este tot pământul de slava Sa!» (Isaia 6,3 şi 
Apocalipsa 4,8)”!, „iar cântarea îngerească, «Sfânt, Sfânt, Sfânt» 
are ecouri în întreaga ierarhie a îngerilor”?, pentru că „cea mai 
însemnată lucrare a puterilor cereşti este slava neîncetată pe care 
o înalţă lui Dumnezeu'* „şi să privească necontenit faţa Tatălui 
nostru cel din ceruri, precum a zis Domnul Hristos Însuşi, «că 
îngerii din ceruri pururea văd faţa Tatălui Meu Care este în 
ceruri» (Matei 18,10)%. 

„Datorită înălţimii sale duhovniceşti, Sfântul Ignatie 
Teoforul, episcopul Antiohiei, a fost învrednicit să vadă cum 
îngerii Îl preamăresc pe Dumnezeu. Cu acest prilej binecuvântat, 
episcopul a remarcat că nu toate cetele cereşti cântă împreună, 
ci atunci când o tagmă Îi înalță cântare lui Dumnezeu, celelalte 
ascultă, fiecare dintre ele proslăvindu-L, pe rând, pe Împăratul 
cerurilor. Urmând acest frumos exemplu, ierarhul a stabilit ca 
şi răspunsurile la sfintele slujbe săvârşite în biserică să fie date 
de două strane, care să cânte alternativ. Această rânduială a fost 
statornicită pentru prima dată în Biserica Antiohiei, de unde s-a 
răspândit ulterior în întreaga lume creştină”. 

„Cântările de laudă ale primei triade îngereşti ne mai 
învaţă că Dumnezeirea este o monadă şi o unitate în trei 


! Bogdan Tătaru-Cazaban, Op. cit., p. 60. 

> Episcop Alexander Golitzin, Op. cit., p. 256. 

3 Minuni ale Sfinţilor Îngeri..., p. 20. 

+ Filocalia... vol. VIII, p. 403. 

s Petroniu Florea, Casnicii lui Dumnezeu, Editura Episcopiei Sălajului 
„Credinţă şi viaţă în Hristos”, Zalău, 2017, p. 383. 

ipostasuri, ce-şi revarsă purtarea de grijă de necuprinsă iubire 
peste întreaga creaţie, de la ființele cele mai presus de ceruri, 
până la existenţele cele mai depărtate ale acestui pământ, pentru 
că este obârşia şi cauza a toată existenţa şi cuprinde toate într-un 
mod mai presus de fiinţă, într-o îmbrăţişare necuprinsă”!. 

„Triada situată în proximitatea Dumnezeirii este una a 
păcii, a cunoaşterii şi a iubirii, reflectând cu intensitate sporită 
atributele divine: tronurile emană o linişte care depăşeşte orice 
înţelegere; heruvimii primesc râuri de cunoaştere de pe buzele 
Celui Preaînalt şi le transmit tuturor cetăţenilor cereşti, iar sera- 
fimii ard de focul divin pe care îl propagă tuturor, astfel încât 
Ierusalimul ceresc este plin de lumini care ard şi strălucesc: ard 
de iubire şi strălucesc de cunoaştere'?. 

„Îngerilor din prima triadă Dumnezeu le revarsă lumina 
dumnezeiască într-o curgere unică, abundentă şi neîntreruptă şi-i 
hrăneşte cu o rodnicie de-viaţă-dătătoare. Ei sunt făpturile care 
se învrednicesc de cea mai ascunsă şi mai luminoasă dăruire de 
lumină a lui Dumnezeu. Cea mai ascunsă înseamnă că această 
revărsare de lumină este cea mai tainică şi mai inteligibilă, având 
puterea supremă de a simplifica şi unifica; este cea mai luminoasă 
revărsare de lumină, deoarece este întâi-dăruită, întâi-arătată, mai 
totalizatoare şi mai penetrantă, ca fiind cea mai străvezie””. 

„Deoarece iluminările dumnezeieşti se revarsă direct spre 
primul ordin, îngerii aceştia tind spre Dumnezeu direct, cu o 
putere superioară celor deţinute de alte fiinţe create; ei ţintesc 
către Acesta în mod supra-lumesc dorind să-şi formeze chipul 
lor inteligibil şi să se asemene, pe cât este posibil, cu EI prin 
imitare. Primele fiinţe cereşti au cu Dumnezeu comuniunea 
cea mai îmbelşugată şi participarea cea mai limpede. Ca 


! Sfântul Dionisie Areopagitul, Opere..., p. 26. 
Bogdan Tătaru-Cazaban, Op. cit., p. 74. 
3 Preot Daniel Pupăză, Op. cit., p. 297. 

făpturi împreună-aşezate cu Dumnezeu, ele sunt copleşite de 
iluminările Lui şi, prin asimilarea acestora, deprind o viaţă în 
întregime înţelegătoare”!. 

„Iluminarea desăvârşitoare revărsată din Dumnezeu 
ierarhizează primii îngeri în serafimi, heruvimi şi tronuri. În 
primul ordin, distincțiile dintre fiinţele cereşti, deşi existente, 
nu pricinuiesc o ierarhizare abruptă, de aceea Sfântul Dionisie 
Areopagitul spune că prima ierarhie este constituită din fiinţe 
înrudite şi de acelaşi chip. Numele angelice exprimă, în general, 
calităţile imitatoare-de-Dumnezeu ale însuşirii lor deiforme, cu 
alte cuvinte manifestă însuşirile dumnezeieşti, pe care le imită, sau 
puterea dumnezeiască, la care participă în mod proeminent. Astfel, 
numele de serafim înseamnă în limba ebraică «cel care arde» sau 
«cei care încălzesc». După Sfântul Dionisie, acest nume exprimă 
capacitatea lor de a se mişca veşnic în jurul tainelor dumnezeieşti, 
din care se încălzesc şi se aprind cu puterea de curăţire şi iluminare 
a Focului dumnezeiesc. De aceea îi şi luminează şi îi aprind pe 
îngerii de după ei şi-i înalță spre Focul dumnezeiesc. Numele 
heruvim în limba ebraică înseamnă «mulțime de cunoaşteri» 
sau «revărsare a înţelepciunii», iar Sfântul Dionisie Areopagitul 
înțelege acest nume ca pe o expresie a capacităţii lor de cunoaştere 
şi contemplare, datorită căreia primesc o supremă dare-de-lumină 
şi ÎL contemplă pe Dumnezeu în puterea Lui primordială. Prin 
participarea lor predominantă la înţelepciunea dumnezeiască, 
heruvimii se umplu de darurile Ei făcătoare-de-înţelepciune, pe 
care le transmit spre duhurile de-al doilea. În fine, numele de 
tronuri exprimă capacitatea de a se înălța statornic, cu putere 
supra-lumească în jurul Celui Preaînalt, de la Care primesc în 
deplină imaterialitate insuflarea tearhică, devenind purtători de 
Dumnezeu şi slujitori ai poruncilor dumnezeieşti”?. 


! Ibidem. 
2 Ibidem, pp. 297-298. 

„Toate aceste calităţi deiforme sunt deţinute de primii 
îngeri în mod permanent ca deprinderi statornice datorită 
participării lor la întreaga revărsare tearhică, deşi la fiecare 
rang precumpăneşte o anumită însuşire. De aceea, primii 
îngeri sunt curaţi datorită întemeierii lor într-o imaculare şi 
sfinţenie supremă şi sunt stăpâniţi de o iubire neschimbătoare 
de Dumnezeu; ei sunt, de asemenea, şi contemplativi, deoarece 
sunt plini de imateriala cunoaştere a Luminii dumnezeieşti şi 
sunt copleşiţi de întreit-luminata vedere a Frumuseţii primordiale 
şi făcătoare de frumuseţe. În fine, sunt şi desăvârşiţi, deoarece 
sunt plini de o îndumnezeire supremă, conformă cu o cunoaştere 
primordială a energiilor dumnezeieşti”!. 

Datorită iubirii neţărmurite a lui Dumnezeu, făpturile 
raționale au fost aduse în existenţă pentru a fi îndumnezeite, 
după cum a afirmat Dumnezeu Însuşi, prin gura psalmistului, 
„Eu am zis: «Dumnezei sunteți şi toți fii ai Celui Preainalt»” 
(Psalmul 81,6). 

„Îndumnezeirea este, în primul rând, lucrarea esenţială 
a lui Dumnezeu şi doar în al doilea rând este starea supremă 
a creaturii”. 

„Îndumnezeirea firii omenești în Hristos constă în înălţarea 
acesteia, prin har, şi pătrunderea ei de către energiile dumnezeieşti 
necreate; ori în faptul că Duhul Sfânt, Care Se odihneşte din veci 
asupra Fiului lui Dumnezeu, Se odihneşte de acum şi asupra 
omenităţii Sale'*. 

În ceea ce îi priveşte pe îngeri, „îndumnezeirea reprezintă 
darul dumnezeiesc de a participa la lucrarea îndumnezeitoare a 
lui Dumnezeu în ierarhie”. 


! Ibidem, p. 298. 

2 Ibidem, p. 286. 

3 Teofan Savu, Op. cit., p. 100. 

+ Preot Daniel Pupăză, Op. cit., p. 286. 

„Sfântul Dionisie Areopagitul afirmă că fiinţele aflate 
în pridvoarele Tearhiei deţin cea mai înaltă îndumnezeire în 
comparaţie cu toate celelalte creaturi. Aceasta deoarece îndum- 
nezeirea primilor îngeri corespunde celei mai desăvârşite par- 
ticipări la iluminarea dumnezeiască sau, cu alte cuvinte, co- 
respunde celei mai desăvârşite participări la ştiinţa tearhică. 
Minţile cele mai înalte sunt inițiate direct, de către Dumnezeu 
Însuşi, în tainele ştiinţei dumnezeieşti şi, prin intermediul lor, sunt 
învăţate şi minţile următoare ştiinţele teurgice. Dumnezeu este 
lucrător în procesiunea Sa şi luminează nemijlocit fiinţele din jurul 
Său, revelându-le din inteligibilitatea dumnezeiască proporțional 
cu capacitatea lor de înţelegere. Astfel, primii îngeri sunt luminaţi 
cu cunoaşterea atât a rațiunilor ştiinţifice ale teurgiilor, cât şi a raţiu- 
nilor fiinţelor. Dumnezeu cunoaşte toate lucrurile prin cunoaşterea 
rațiunilor fiinţelor, pe care le cuprinde în Sine; pe cele materiale le 
cunoaşte în mod nematerial, pe cele împărțite în mod neîmpărțit 
şi pe cele multe în mod unitar. Cunoaşterea primilor îngeri se 
aseamănă cu cunoaşterea dumnezeiască, întrucât şi aceştia cunosc 
fiinţele sensibile nu prin simţuri, ci prin cunoaşterea Inteligibilului 
dumnezeiesc şi a raţiunilor fiinţelor cu puterea minţii lor deiforme. 
Datorită acestei ştiinţe supra-lumeşti, fiinţele cele mai înalte sunt 
primele care se învrednicesc de participarea la luminile teurgice 
ale Fiului lui Dumnezeu şi, astfel, se împărtăşesc cu EI îmbelşugat 
mai presus de toate fiinţele inteligibile”. 

„Suprema ştiinţă despre Dumnezeu şi cele dumnezeieşti 
umple minţile cele dintâi cu iluminările tearhice, făcându-le 
supra-pline de contemplarea frumuseţii Sfintei Treimi. Această 
frumuseţe supra-ființială a Monadei triipostatice înfrumuseţează 
minţile cele mai înalte prin întipărirea în ele a chipului Fru- 
mosului-şi-Binelui astfel, primii îngeri devin oglinzi preacurate 
şi prea-străvezii, care primesc în ele întreaga frumuseţe a 


! Ibidem, p. 299. 

deiformităţii de-tipul-binelui. În acest fel, prin cunoaşterea lor 
supra-cerească de Dumnezeu primii îngeri sunt cele mai frumoase 
şi mai bune făpturi ale Dumnezeului frumos şi bun”!. 

„Cunoscând raţiunile teurgice şi raţiunile fiinţelor, primul 
ordin ceresc cunoaşte, pe cât este posibil, voinţa dumnezeiască, 
deoarece raţiunile dumnezeieşti sunt bunele voințe ale lui 
Dumnezeu. Primii îngeri primesc iluminarea din voinţa divină, 
care îi mişcă spre cele dumnezeieşti nu din afară, ci dinlăuntru, 
în chip nematerial şi în întregime inteligibil. De vreme ce primul 
ordin are cea mai deplină împărtăşire de revărsările din Frumos- 
şi-Bine, el participă şi la înţelepciunea dumnezeiască şi are înţe- 
legeri simple şi intuitive ale inteligibilelor dumnezeieşti. Aşadar, 
ei cunosc lucrurile dumnezeieşti înţelegător şi unitar. Puterea lor 
intelectuală este strălucită şi nedivizată, deoarece este curată de 
orice materialitate şi multiplicitate, de aceea şi au capacitatea de a 
sesiza inteligibilele dumnezeieşti dintr-o privire, neîmpărțit şi unit. 
Pe de altă parte, primii îngeri participă şi la pacea dumnezeiască, 
ce-i uneşte pe participanţi întreolaltă şi cu Frumosul-şi-Binele. 
Prin urmare, aceşti îngeri se unesc cu înțelegerile lor şi cu cele 
înţelese şi se înalță, în mod necunoscut, în vecinătatea lucrurilor 
ce sunt mai presus de înţelegere. Datorită vieţii lor în întregime 
înţelegătoare, cei dintâi îngeri au o desăvârşită interioritate a 
cunoaşterii, prin care mintea lor se uneşte cu realităţile înţelese 
precum şi cu Dumnezeu, nu atât prin cunoaştere, cât mai ales prin 
necunoaştere. Cu alte cuvinte, în cazul lor subiectul se identifică 
cu funcția sa cunoscătoare şi totodată se uneşte desăvârşit 
cu «obiectul» cunoaşterii, cu Cel frumos şi bun. Aici trebuie 
specificat faptul că în realitate Dumnezeu este unicul şi supra- 
fiinţialul Subiect a toată cunoaşterea şi ştiinţa”. 


! Ibidem, pp. 299-300. 
2 Ibidem, pp. 300-301. 

„Dumnezeu este, în sens propriu, Cunoscătorul şi, totodată, 
Cel ce depăşeşte comorile a toată cunoştinţa, deoarece este Cel 
mai dinainte de veci, Cel etern şi Creatorul unic al veşniciei. 
Uniţi cu Cunoscătorul Cel supra-ființial, primi îngeri participă 
la ştiinţa Lui şi, totodată, la veşnicia Lui, fără să fie însă şi co- 
eterni. Astfel, ştiinţa îngerilor, cea în întregime interioară şi 
înţelegătoare, se află perpetuu în curs de desăvârşire. Îngerii 
doresc cu evlavie iluminările tearhice, fără a îndrăzni însă să se 
avânte mai înainte de a primi iluminarea ce le este îngăduită, în 
mod analog, conform cu procesiunea dumnezeiască. În acest fel, 
chiar şi cei mai înalți îngeri nu cunosc din veşnicie iconomia 
întrupării Fiului lui Dumnezeu şi, voind să cunoască mai mult, 
sunt iniţiaţi nemijlocit de Însuşi Iisus Hristos, Care le revelează 
binefacerea Sa cea iubitoare de oameni. Ştiinţa îngerească, 
aşadar, reprezintă o mişcare veşnică spre unirea cu Acela Care 
rămâne veşnic ne-deplin cunoscut; este o neîntreruptă înălţare 
spre înţelegerea Celui neînțeles, o neabătută întindere spre 
dezmărginirea Celui unu frumos şi bun, a unicului cu adevărat 
vrednic de iubit. Înălţarea lor nu este socotită însă, o uzurpare 
a tainelor dumnezeieşti, căci se petrece analog cu iluminarea 
ce o primesc de la Tearhie. Ea îi iniţiază, proporţional cu capa- 
citatea lor de a primi cele dumnezeieşti, şi le transmite analog 
plinătatea curăţirii, a iluminării şi a desăvârşirii. Astfel, împăr- 
tăşindu-se de la întâi-dăruita cunoaştere şi ştiinţă tearhică, 
minţile primului ordin îngeresc se curăţă, se iluminează şi se 
desăvârşesc în întregime”!. 

„Participarea primului ordin ceresc la ştiinţa tearhică este, 
desigur, simultană cu participarea la lucrarea tearhică. Ceea ce 
am menţionat referitor la toate fiinţele cereşti - adică faptul că 
lucrarea ierarhică este pentru acestea un proces eminamente in- 
telectual - este valabil prin excelenţă pentru primele minţi, ca 


! Ibidem, pp. 301-302. 

fiinţe cereşti ce sunt în cel mai înalt grad inteligibile şi înţele- 
gătoare. Astfel, pentru primele minţi, curățirea constituie o 
purificare de necunoaştere prin cunoaşterea inițierilor celor 
mai desăvârşite. Iluminarea se petrece prin însăşi cunoaşterea, 
pe care anterior nu o avuseseră intuitiv şi acum o realizează 
cu o şi mai înaltă iluminare. Desăvârşirea este iarăşi lucrată 
de către lumină, deoarece se împlineşte prin ştiinţa iniţierilor 
preastrălucitoare, care le-a devenit deprindere. Curăţirea, 
iluminarea şi desăvârşirea primilor îngeri, ca roade ale celei 
mai înalte comuniuni cu ştiinţa tearhică, sunt etape nedespărţite 
ale unui proces veşnic de înaintare în unirea cunoscătoare şi 
iubitoare cu Frumosul-şi-Binele”!. 

„Pe de altă parte, pentru primii îngeri, desăvârşirea 
se realizează şi ca un neîntrerupt progres în asemănarea 
cu Dumnezeul Cel frumos şi bun. Desăvârşirea presupune 
dobândirea deplină a deprinderii imitatoare-de-Dumnezeu 
a deiformităţii. Minţile cele dintâi sunt cele mai strălucitoare 
chipuri ale Celui unu frumos şi bun şi deţin neabătut culmea 
deiformităţii proprii. De aceea primele fiinţe cereşti reprezintă 
oglinzile preacurate ce reflectă întreaga Frumuseţe dumnezeiască, 
icoanele preadesăvârşite ale Frumosului-şi-Binelui. Primii îngeri 
au, astfel, posibilitatea celei mai înalte îndumnezeiri şi sunt, în 
consecinţă, cei mai frumoşi şi buni dumnezei după har'?. 

„De vreme ce primii îngeri au primit darul de a fi cele 
mai deiforme fiinţe create, ei sunt puterile vestitoare ale tăcerii 
dumnezeieşti, icoanele ce revelează în sine, în mod analog, 
bunătatea tăcerii din adâncuri. Aşadar, primul ordin ceresc 
revelează, vesteşte şi tâlcuieşte, atât cât este posibil unei creaturi, 
o urmă a ascunderii Dumnezeirii, a Celei de dincolo de orice 
nume, Care supra-există supra-ființial în inaccesibil. Minţile cele 


! Ibidem, p. 302. 
? Ibidem, pp. 302-303. 

dintâi vestesc Tearhia ca Monadă Triipostatică, afirmă prezenţa 
Frumosului-şi-Binelui în ierarhia cerească şi sunt mesagerii Lui 
în întreaga ierarhie”!. 

„Primele fiinţe sunt imitatoare-de-Dumnezeu în mod 
esenţial prin imitarea teurgiilor lui Hristos, deoarece se împăr- 
tăşesc cu o putere primordială de virtuțile Lui teurgice şi iu- 
bitoare de oameni. Prin participarea lor supremă la lumina 
tearhică a Domnului, primitorii-de-Dumnezeu îngeri devin 
primii vestitori şi învăţători ai tainelor dumnezeieşti şi, totodată, 
primii lucrători şi mijlocitori ai iluminării ce străluceşte din Cel 
frumos şi bun. De aceea, primul ordin îngeresc este iluminătorul 
şi conducătorul întregii ierarhii. Lucrarea lui fundamentală este 
transmiterea cunoaşterii Frumosului-şi-Binelui ordinelor de mai 
Jos şi această funcţie reprezintă veriga indispensabilă de legătură 
dintre Dumnezeu şi ierarhie. Primul ordin îngeresc mijloceşte, 
aşadar, pentru toate ordinele ierarhice cunoaşterea Celui unu 
frumos şi bun. Datorită lui lucrarea de transmitere a iluminării 
dumnezeieşti se întinde în toată ierarhia îngerească dăruind, 
astfel, contemplarea Frumuseţii dumnezeieşti. Prin această vedere 
se curăţă, se luminează şi se desăvârşesc toate minţile imateriale 
ale ierarhiei cereşti'?. 

„Călugărul franciscan Bonaventura face o corespondenţă 
între persoanele Sfintei Treimi şi diferitele ordine îngereşti. Astfel, 
tronurile Îl reflectă pe Dumnezeu Tatăl aşa cum este în Sine 
Însuşi, heruvimii ÎL oglindesc aşa cum este în Fiul, iar serafimii 
aşa cum este în Duhul Sfânt. În această ordine, ierarhia de mijloc 
corespunde relaţiilor interpersonale treimice din perspectiva 
Fiului, iar ultima triadă revine perspectivei Duhului Sfânt. Cu 
alte cuvinte, relaţiile intratrinitare se răsfrâng în puterile cereşti, 
constituindu-le ca diversitate în unitate, după model perihoretic. 


! Ibidem, p. 303. 
> Ibidem, pp. 303-304. 

Dar şi raportul lui Dumnezeu cu lumea este oglindit de triade 
într-o ordine care afirmă superioritatea lucrării sfințitoare față 
de actul creator şi a acestuia față de actul mântuitor, pentru că 
Dumnezeu Sfințitorul se oglindeşte în prima triadă, Dumnezeu 
Creatorul în cea de-a doua şi Dumnezeu Mântuitorul în ultima şi 
cea mai apropiată de oameni”. 


Tronurile 

Cea dintâi ceată îngerească din prima triadă şi dintre toate 
puterile cereşti este cea a tronurilor. 

„Tronul «9povoc» (thronos în limba greacă) este un scaun, 
Jeţ sau jilţ lucrat şi împodobit în chip deosebit, în care stau 
monarhii sau ierarhii la ceremonii”. 

Tronurile, prima ceată îngerească, au exact acelaşi rol, doar 
că în ele nu stă un suveran lumesc sau un ierarh al Bisericii, ci 
Însuşi Domnul Dumnezeu, conform celor afirmate de psalmist: 
„Dumnezeu şade pe tronul Său cel sfânt” (Psalmul 46,8), pentru 
că „Acesta Se odihneşte în fiinţele simple şi netrupeşti”5, de aceea 
„tronurile sunt teofore, adică purtătoare de Dumnezeu, pentru că 
Îl poartă pe Dumnezeu odihnindu-Se în mod spiritual în ele”. 

„În tronuri iese în relief cu deosebire însuşirea de a fi cel 
mai înalt «loc» de odihnă al lui Dumnezeu prin iubirea lor faţă de 
EP'5. De asemenea, „numele de tronuri exprimă capacitatea de a se 
înălța statornic, cu putere supra-lumească în jurul Celui Preaînalt, 
de la Care primesc în deplină imaterialitate insuflarea tearhică, 
devenind teofori şi slujitori ai poruncilor dumnezeieşti”. 


! Bogdan Tătaru-Cazaban, Op. cit., p. 86. 

? Dicţionarul Explicativ..., p. 1116. 

3 Filocalia... vol. UL, p. 209. 

+ Petru Florea, Op. cit., p. 47. 

* Sfântul Dionisie Areopagitul, Opere..., p. 65, nota 13. 
* Preot Daniel Pupăză, Op. cit., p. 298. 

Toma de Aquino chiar face o comparaţie între tronurile 
materiale şi prima ceată îngerească, afirmând că cele mai înalte 
dintre puterile cereşti „se aseamănă tronurilor materiale. Astfel, 
îngerii care sunt numiţi tronuri se ridică până acolo, încât cunosc 
nemijlocit, în Dumnezeu, rațiunile lucrurilor. În al doilea rând, 
în jilţurile materiale se ia în considerare trăinicia, fiindcă cineva 
şade trainic în ele. Aici însă este invers, fiindcă îngerii înşişi 
primesc trăinicia de la Dumnezeu. În al treilea rând, fiindcă jilţul 
îl primeşte pe cel ce se aşează şi acesta poate fi purtat în el. Astfel 
şi aceşti îngeri Îl primesc pe Dumnezeu în EI Însuşi şi ÎL poartă 
cumva către cei inferiori. În al patrulea rând, datorită înfăţişării, 
fiindcă jilţul, dintr-o parte, este deschis, pentru a-l primi pe cel ce 
se aşează, tot aşa şi aceşti îngeri sunt gata, prin promptitudinea 
lor, să-L primească pe Dumnezeu şi să Îi slujească”. 

„Tronurile, avându-L în ei pe Dumnezeu după har, în 
mod negrăit de cuvânt şi neînțeles de cugetare, se numesc 
pentru aceasta purtători de Dumnezeu, fiindcă sunt puterile lui 
Dumnezeu ce se împărtăşesc cele dintâi de Dumnezeu”? şi se 
unesc în mod spiritual cu EI. Însă „modurile unirii îngerilor cei 
mai de sus cu Dumnezeu sunt neînţelese nu numai de noi, ci şi 
de îngerii mai de jos. Aceste moduri sunt cunoscute numai de 
Dumnezeu şi de îngerii cei mai de sus, pentru că s-au învrednicit 
să primească această unire”?. 

Sfântul Dionisie Areopagitul a scris despre tronuri că 
sunt „cele dintâi fiinţe, care iau primul loc după Dumnezeire, 
Căreia îi datorează existenţa şi sunt oarecum aşezate în 
pridvoarele Acesteia, fiind mai presus de toate puterile văzute 


şi nevăzute făcute”?. 


!Pr. Dr. lulian Gheţu, Op. cit., p. 224. 

> Sfântul Dionisie Areopagitul, Opere..., p. 49. 
3 Petru Florea, Op. cit., p. 47. 

+ Sfântul Dionisie Areopagitul, Opere..., p. 24. 

„Tronurile au firea cea mai înaltă şi sunt aşezate imediat 
după Dumnezeu. Nu au nicio legătură cu cele materiale şi nicio 
tendinţă spre cele de jos sau vreo înclinare spre cele inferioare, 
însă au o ascensiune care tinde în sus, către Dumnezeu”. 

„Superioritatea tronurilor vine din distanţa desăvârşită 
faţă de orice supunere pământească, din puterea neclintită şi 
ordinea prezenţei lor în preajma Creatorului, şi totodată din impa- 
sibilitatea, starea de suprafirească linişte care face ca receptarea 
darurilor divine să fie ca o purtare a lui Dumnezeu”. 

„Deci, în mod potrivit, întâia dintre ierarhiile cereşti 
săvârşeşte slujirea sfântă a fiinţelor celor mai înalte, fiindcă 
are treapta cea mai de sus şi ei i s-au dăruit, ca celei mai 
apropiate, arătările dumnezeieşti lucrătoare şi desăvârşirile în 
mod începător”*. 

Astfel, „tronurile sunt ridicate mai presus de lume şi tind 
fără reţinere spre ceea ce este la înălțime şi aşezat deasupra celor 
ce urmează. Ele tind cu toate puterile, în mod neclintit şi cu bună 
încordare spre ceea ce este fixat cu adevărat la cea mai mare 
înălţime, primind venirea Dumnezeirii cu toată nepătimirea şi 
înstrăinarea de materie, căci aşteaptă în duh slujitor cele ce le 
vin de la Dumnezeu, ca unele ce sunt prin excelenţă purtătoare 
de Dumnezeu”. 

„Tronurile trebuie să le socotim curate nu numai pentru 
că sunt libere de pete întinate şi de necurăţenii şi sunt neajunse 
de închipuirile materiale, ci şi pentru că sunt neamestecate şi 
ferite de orice coborâre şi mai presus de orice stare sfântă din 
josul lor. Căci prin curăția lor, ele ocupă un loc mai înalt decât 
toate puterile şi sunt cele mai asemănătoare Dumnezeirii şi-şi 


! Petru Florea, Op. cit., p. 47. 

Bogdan Tătaru-Cazaban, Op. cit., p. 61. 

3 Sfântul Dionisie Areopagitul, Opere..., p. 23. 
* Ibidem, p. 24. 

susţin pururea neclintită mişcarea proprie lor prin sine şi unitară, 
spre dragostea neschimbată de Dumnezeu. Astfel, necunoscând 
nicio coborâre spre cele fără sens, îşi păstrează fără şovăire 
sau schimbare statornicia nezdruncinată, potrivit râvnei lor de 
a fi asemenea Dumnezeirii. De aceea - scrie Sfântul Dionisie 
Areopagitul - trebuie să le cugetăm ca minţi văzătoare spiritual, 
nu ca pe unele ce ar contempla vederile spirituale prin simboluri 
sensibile şi s-ar înălța spre cele dumnezeieşti cu ajutorul privirii 
unei felurimi de forme privite, sprijinindu-se pe chipuri sfinte. 
Trebuie să le cugetăm ca fiind pline de o lumină mai presus de 
orice cunoştinţă nematerială şi copleşite, pe cât se poate, de 
vederea acelei frumuseți izvorâtoare care creează frumosul şi 
este obârşia frumuseţii celei mai presus de ființă şi străluceşte 
într-o lumină întreită. Să cugetăm că ele s-au învrednicit în 
acelaşi mod de împărtăşirea lui lisus Hristos nu prin mijlocirea 
chipurilor lucrate cu sfinţenie, care în forme asemănătoare 
arată asemănarea cu lucrarea dumnezeiască, ci prin apropierea 
adevărată de EI şi prin împărtăşirea nemijlocită de cunoştinţa din 
luminile Lui ce îndumnezeiesc. Şi, în sfârşit, să cugetăm că lor 
le este dat, în gradul cel mai mare, să ÎL imite pe Dumnezeu şi, 
pe cât este îngăduit, să se împărtăşească, printr-o primă lucrare 
şi printr-o lucrare nemijlocită, de virtuțile Lui dumnezeieşti şi 
de oameni iubitoare”!. 

„La fel să le cugetăm desăvârşite, nu pentru că ar fi 
luminate de o cunoştinţă raţională distinctivă, scoasă din 
simboluri diferite, ci pentru că sunt pline de harul cel mai 
înalt al îndumnezeirii, potrivit cunoştinţei celei mai înalte a 
celor dumnezeieşti, care este cu putinţă numai îngerilor. Căci 
sunt aşezate în treapta lor ierarhică în mod nemijlocit lângă 
Dumnezeu şi nu prin mijlocirea altor fiinţe sfinte. Ele se înalță 
în chip nemijlocit spre Dumnezeire prin puterea şi treapta lor 


! Ibidem. 

mai presus de toate. De aceea sunt statornicite într-o sfinţenie 
desăvârşită şi în cel mai înalt grad de neclintire se înalţă, pe cât 
este cu putinţă, spre frumuseţea nematerială şi spirituală, spre 
contemplarea ei. Şi, deoarece sunt primele în jurul lui Dumnezeu, 
ele sunt introduse în chip nemijlocit de către izvorul şi obârşia 
sfinţeniei în planurile dumnezeieşti, fiind aşezate ierarhic în 
modul cel mai minunat”!. 

„Deci prima ierarhie a minţilor cereşti fiind aşezată 
ierarhic în mod nemijlocit lângă obârşia a toată sfinţenia, pentru 
o înălţare directă spre Aceasta, fiind plină de cea mai sfântă 
curăţie a luminii celei nemăsurate ce se răspândeşte din lucrarea 
de sfințire cea mai presus de desăvârşire - este curată, luminată 
şi desăvârşită. Ea este netulburată de vreo aplecare spre cele de 
Jos. Este plină de lumina cea mai începătoare şi prima şi este 
desăvârşită prin deprinderea cu împărtăşirea de cunoştinţa şi 
ştiinţa ce i s-a dat cel dintâi. Pe scurt, aş putea spune cu dreptate 
şi aceasta, că atât curățirea, cât şi iluminarea şi desăvârşirea 
nu sunt altceva decât împărtăşirea de harul dumnezeiesc, 
care curăţeşte de neştiință prin dăruirea cunoaşterii sfințirii 
desăvârşite. Pe aceasta o împarte după cuviinţă, luminând prin 
însăşi acea cunoştinţă dumnezeiască, prin care şi curăţeşte 
treapta de mai înainte a ştiinţei, cu care cineva nu vede încă totul. 
Această curăţire se face printr-o luminare mai înaltă. În sfârşit, 
ea desăvârşeşte prin acea lumină, adică prin ştiinţa statornică a 
sfinţirilor luminoase”. 

„Aceasta este prima treaptă a fiinţelor cereşti, care stă 
în cerc (cf. Isaia 6,2; Apocalipsa 4,4 şi 7,11) şi nemijlocit în 
jurul lui Dumnezeu şi care se doreşte în mod simplu şi neclintit 
după cunoaşterea veşnică a Lui, potrivit cu frica înaltă şi nobilă 
ce o au îngerii. Acest ordin are multe şi fericite vederi, însă 


! Ibidem, pp. 24-25. 
” Ibidem, p. 25. 

este luminat de raze simple şi nemijlocite şi se hrăneşte cu 
hrana dumnezeiască ce este cu adevărat îmbelşugată în prima 
ei revărsare şi totuşi una prin unitatea ei nediferenţiată şi 
unificatoare. El se învredniceşte de multă dăruire şi înrâurire de 
la Dumnezeu şi deci de asemănarea cu EI, pe cât este cu putinţă, 
în însuşirile şi formele Lui spirituale şi frumoase. Căci cunoaşte 
în chip deosebit multe din tainele dumnezeieşti şi se face părtaş, 
pe cât se poate, de ştiinţa şi cunoştinţa lui Dumnezeu. De aceea 
şi Sfânta Scriptură le-a predat oamenilor cântări de ale lor, în 
care se descrie cu sfinţenie înălțimea luminării lor. Căci cei din 
acest ordin, ca să grăim poetic, strigă asemenea unui glas de ape 
multe (cf. lezechiel 1,24 şi Apocalipsa 19,6): «Binecuvântată 
fie slava Domnului în locul Său!» (ezechiel 3,12)”. 

„Mai mult decât toate celelalte cinuri îngereşti, tronurile 
ÎI simt, ÎL contemplă pe Dumnezeu ca împărat al slavei, împărat 
al întregii zidiri, împărat Ce face judecată şi dreptate, împărat 
al împăraților, ca «Dumnezeu mare şi puternic şi minunaby 
(Deuteronom 10,17). Tronurile însă nu doar că simt şi laudă 
măreţia lui Dumnezeu, ci se umplu ei înşişi de această măreție 
şi slavă şi le dau şi altora să o simtă, revărsând-o asupra cetelor 
îngereşti de mai Jos şi asupra oamenilor, umplându-le inimile cu 
prisosinţă de valurile măreției şi slavei dumnezeieşti”?. 

„Primele puteri cereşti primesc prin ele însele iluminările 
dumnezeieşti (adică nu prin alţii), căci celelalte puteri nu primesc 
darurile dumnezeieşti ale cunoştinţei prin ele însele, ci prin cele 
superioare”. De asemenea, „în tronuri se manifestă judecata 
dumnezeiască fără părtinire, căci în Dumnezeu cunoaşterea 
creaturilor este însoțită de iubirea faţă de ele”?. 


! Ibidem. 

> Sfântul Serafim al Dmitrovului, Op. cit., pp. 47-48. 
3 Sfântul Dionisie Areopagitul, Opere..., p. 51. 

+ Bogdan Tătaru-Cazaban, Op. cit., p. 75. 


140 


„Primul ordin îngeresc, după ce a fost luminat, pe cât 
era cu putinţă, cu ştiinţa despre Dumnezeu de către bunătatea 
dumnezeiască de la obârşie, a comunicat-o pe aceasta pe rând 
şi treptelor ce se află sub el într-o ierarhie bine orânduită. Din 
acestea se vede, ca să spunem pe scurt, că se cuvine cu dreptate 
ca Dumnezeirea, care se cere şi trebuie să fie cinstită, lăudată şi 
proslăvită, să fie cunoscută şi preamărită, pe cât este cu putinţă, 
şi de celelalte tagme îngereşti”!. 

„Ordinul cel mai de sus al îngerilor face lumina dumne- 
zeiască arătată în prima adaptare a ei creaturii. Chiar dacă omul 
poate vedea lumina dumnezeiască şi direct, la locul spiritual unde 
se află el, totuşi nu o vede fără trupul său. În general însă, lumina 
dumnezeiască comunicată prin ordinul suprem al îngerilor este 
lumina dumnezeiască «în a doua arătarey»”. 

Pe pereţii bisericilor şi în icoane, „tronurile se zugrăvesc 
ca nişte roţi de foc, având de jur-împrejur aripi, iar în mijlocul 
aripilor, ochi. Ele se împletesc unele cu altele, închipuind un 
tron împărătesc”:. 


Heruvimii 

Cea de-a doua ceată îngerească din prima triadă a puterilor 
cereşti este cea a heruvimilor. 

Dumnezeu nu Se odihneşte numai în tronuri, prima ceată 
îngerească, ci şi în heruvimi, conform celor afirmate de psalmist: 
„Tu, Cel ce şezi pe heruvimi, arată-Te” (Psalmul 79,2) şi de 
prorocul Isaia: „Doamne Atotţiitorule, Dumnezeul lui Israel, Tu, 
Cel ce şezi pe heruvimi, doar Tu eşti Dumnezeu a toată împărăția 
lumii: Tu eşti Cel ce ai făcut cerul şi pământul” (Isaia 37,16). 


! Sfântul Dionisie Areopagitul, Opere..., pp. 25-26. 

? Ibidem, p. 70, nota 38. 

3 Dionisie din Furna, FErminia picturii bizantine, Editura Sofia, 
Bucureşti, 2000, p. 67. 

Numele de „heruvim” în limba ebraică înseamnă „bogăţia 
cunoştinţei”!, „plinătatea cunoaşterii”? sau „revărsarea înţelep- 
ciunii”5, „revărsare de cunoaştere”. 

În viziunea Sfântului Dionisie Areopagitul, „numele heru- 
vimilor arată puterea lor cunoscătoare şi de Dumnezeu văzătoare 
şi primitoare a darului cel mai înalt al luminii, capacitatea vederii 
măreției dumnezeieşti în cea dintâi putere lucrătoare a acesteia 
Şi a comunicării ei de înţelepciune făcătoare, dar şi puterea de 
a o împărtăşi cu îmbelşugare îngerilor din a doua triadă, prin 
revărsarea înţelepciunii dăruite lor”5. 

„Între cele mai înalte cete îngereşti, heruvimii sunt cu 
atât mai plini de ştiinţă cu cât este mai mică distanţa de la care 
contemplă slava lui Dumnezeu”. 

„Pentru heruvimi Dumnezeu este înţelepciune pururea 
luminătoare. Heruvimii se adâncesc neîncetat în mintea dumne- 
zeiască, o cântă în cântările lor, contemplă tainele dumnezeieşti 
şi pătrund în ele cu cutremur”. 

Imnul cântat de heruvimi este: „Aliluia! (Lăudaţi pe 
Domnul!). Mântuirea şi slava şi puterea sunt ale Dumnezeului 
nostru!” (Apocalipsa 19,1). 

În opinia lui Bernard de Clairvaux, „în heruvimi poate fi 
contemplat «Domnul cunoaşterii, Căruia Îi este străină doar necu- 
noaştereay, «lumină fără pată», precum şi «numai ochi, care nu 
se înşală, pentru că nu se închid niciodată”. 


! Sfântul Dionisie Areopagitul, Opere..., p. 23. 

> Bogdan Tătaru-Cazaban, Op. cit., p. 61. 

3 Sfântul Dionisie Areopagitul, Opere..., p. 23. 

+ Bogdan Tătaru-Cazaban, Op. cit., p. 61. 

* Sfântul Dionisie Areopagitul, Opere..., p. 24. 

* Bogdan Tătaru-Cazaban, Op. cit., p. 2. 

7 Sfântul Serafim al Dmitrovului, Op. cit., p. 41. 
Bogdan Tătaru-Cazaban, Op. cit., p. 75. 

„În heruvimi se află, pe lângă căldura iubirii lor, înţelep- 
ciunea câştigată din vederea lui Dumnezeu, pe care de asemenea 
o transmit celor trei cete din triada de după cea dintâi”. 

În sfintele icoane, „heruvimii se zugrăvesc doar cu cap şi 
cu două aripi'?. 


Serafimii 

Cea de-a treia ceată îngerească din prima triadă a puterilor 
cereşti este cea a serafimilor. 

„Despre numele sfânt al serafimilor, cunoscătorii limbii 
ebraice spun că el îi arată fie ca pe «cei ce ard», fie ca pe «cei ce 
înflăcărează»”:. 

„Dumnezeu-lubirea este foc mistuitor, şi serafimii, apro- 
piindu-se mereu de această lubire de foc, se umplu de focul 
Dumnezeirii mai mult decât toate celelalte cinuri îngereşti”?. 
Astfel, „pentru serafimi, Dumnezeu Se arată ca iubire înflăcărată”5 
„ŞI ceea ce îi uimeşte cel mai mult la Dumnezeu este iubirea Lui 
nesfârşită, veşnică, nemăsurată şi nepătrunsă cu mintea”. 

„Serafimii au față de Dumnezeu proximitatea care le dă 
intensitatea incomparabilă a iubirii. În cazul lor, reflecția asupra 
numelui şi a virtuţii care le aparține în modul cel mai înalt prile- 
Juieşte o esenţială determinare a raportului dintre contemplaţie/ 
cunoaştere şi iubire: cu cât văd mai desăvârşit slava Dumnezeirii 
cu atât iubesc mai puternic. Simbolul serafimilor este focul, 
pentru că Dumnezeu este «foc mistuitor» (Deuteronom 4,24), care 
cu flăcările iubirii Sale incendiază inimile pe care le umple”. 


! Sfântul Dionisie Areopagitul, Opere..., p. 65, nota 13. 
2 Dionisie din Furna, Op. cit., p. 67. 

3 Sfântul Dionisie Areopagitul, Opere..., p. 23. 

+ Sfântul Serafim al Dmitrovului, Op. cit., p. 36. 

* Ibidem, p. 41. 

* Ibidem, p. 35. 

7 Bogdan Tătaru-Cazaban, Op. cit., p. D. 

Despre asocierea serafimilor cu focul citim şi în cartea 
profetului Isaia, care a consemnat vedenia pe care a avut-o: „În 
anul în care a murit regele Ozia L-am văzut pe Domnul şezând 
pe un tron înalt şi măreț, şi casa Lui era plină de slavă. Serafimi 
şedeau împrejurul Său; fiecare avea câte şase aripi: cu două 
îşi acopereau faţa, cu două îşi acopereau picioarele şi cu două 
zburau. Și strigau unul către altul şi ziceau: «Sfânt, Sfânt, Sfânt 
este Domnul Atotţiitorul, plin este tot pământul de slava Sal». Și 
pragul cel de sus al uşii se sălta de glasul cu care ei strigau, iar 
casa s-a umplut de fum. Și am zis: «O, ticălosul de mine, că-mi 
tremură sufletul; că fiind eu un biet om şi având buze necurate 
şi locuind eu în mijlocul unui popor cu buze necurate, cu ochii 
mei L-am văzut pe Domnul Atotţiitorul». Și unul dintre serafimi 
a fost trimis la mine; el avea în mână un cărbune pe care-l luase 
cu cleştele de pe jertfelnic. Și l-a atins de gura mea şi a zis: «lată, 
acesta s-a atins de buzele tale şi-ţi va şterge fărădelegile, iar 
păcatele tale le va curăţi»” (Isaia 6,1-7). 

„Etimologic, numele serafimilor trimite la foc şi căldură, 
semnificând, în cazul lor, puritatea cea mai înaltă, elanul arzător, 
aspiraţia ființială, plină de fervoare, de a se uni cu Dumnezeu, 
şi puterea de a-i aduce pe îngerii de sub ei şi pe oameni, prin 
purificare, la o ardoare asemănătoare”!. 

În aceeași vedenie constatăm că serafimii i-au apărut proro- 
cului Isaia cu şase aripi. 

Sfântul loan Gură de Aur întreabă retoric şi apoi răspunde: 
„Ce ne arată aceste şase aripi ale serafimilor? Ne arată firea lor 
înaltă, înălţimea lor, zborul şi iuţeala lor”?. 

Sfântul Dionisie Areopagitul scrie şi el că serafimii „au 
aripi pentru a arăta că se mişcă singuri şi au tendinţă suitoare 
către Dumnezeu şi nu se împărtăşesc de cele pământeşti, 


! Ibidem, pp. 60-61. 
? Sfântul loan Gură de Aur, Op. cit., p. 197. 

întrucât nu este în ei vreo împătimire, fiindcă s-au arătat şi pe 
pământ ca îngeri”!. 

În privinţa acţiunilor celor şase aripi ale serafimilor din 
vedenia profetului Isaia există mai multe interpretări. 

Sfântul loan Gură de Aur a scris în acest sens: „Serafimii 
sunt plini de frică şi de uimire înaintea lui Dumnezeu, iar prin 
înfăţişarea lor arată nespusa lor teamă, de aceea îşi acoperă 
feţele cu două aripi, pentru a-i apăra de raza trimisă de tronuri, 
căci nu pot suferi neacoperiţi slava firii dumnezeieşti, dar, 
în acelaşi timp, şi pentru a arăta evlavia pe care o au faţă de 
Dumnezeu”?, fiindcă „în Orient, a-şi acoperi faţa şi picioarele 
indica semn de respect”?. 

Sfântul Serafim al Dmitrovului a afirmat: „Arzătoarea 
iubire dumnezeiască face întotdeauna ca serafimii să fie cuprinşi 
de un fior sfânt ce nu poate fi descris, îi înspăimântă, face să se 
cutremure toată fiinţa lor. Ei nu pot îndura mărimea acestei iubiri, 
de aceea cu două aripi îşi acoperă feţele, cu două aripi picioarele, 
şi cu două zboară, cu frică şi cutremur”. 

Sfântul Dionisie Areopagitul în schimb „înţelege cele şase 
aripi ale serafimilor ca exprimând: cele două de sus acoperirea lui 
Dumnezeu de multele lor feţe sau priviri în taina Lui, care totuşi 
îi atrage şi spre care zboară, pe cele de jos acoperind adâncurile 
lui Dumnezeu, dar totuşi zburând spre ele, şi cele din mijloc 
exprimând mişcarea lor spre alte şi alte cunoştinţe. Aceste două 
aripi se află între tainele ce le depăşesc în înălțime şi în adâncime, 


ca un mijloc corespunzător lor”. 


! Sfântul Dionisie Areopagitul, Opere..., p. 58. 

? Sfântul loan Gură de Aur, Op. cit, p. 136. 

3 Pr. Prof. Athanase Negoiţă, Op. cit., p. 119. 

+ Sfântul Serafim al Dmitrovului, Op. cit., p. 36. 

* Sfântul Dionisie Areopagitul, Opere..., p. 68, nota 31. 

În cele două aripi cu care serafimii zboară, Sfântul loan 
Gură de Aur vede „un semn că aceştia doresc neîncetat după cele 
de sus şi că nu privesc niciodată în jos”!. 

„Pentru ce serafimii strigă unii către alţii: «Sfânt, Sfânt, 
Sfânt este Domnul Atotţiitorul, plin este tot pământul de slava 
Sa!»? Pentru că primii vestesc celor de după ei tainele dumne- 
zeieşti. Cântarea întreit sfântă care Îl preamăreşte pe Dumnezeu 
transmite şi cetelor mai de jos prilejul de a-L cunoaşte şi proslăvi 
pe Dumnezeu, pentru că, pe cât le este cu putinţă, îngerii transmit 
din puterea lor celor de după ei'?. 

„Dar chiar îngerii din aceeaşi treaptă îşi comunică unii 
altora ceea ce văd spiritual, ceea ce cunosc din Dumnezeu. Este şi 
între ei o comunicare. Altfel nu s-ar bucura împreună. Niciunul nu 
se bucură singur de ceea ce cunoaşte din Dumnezeu. Se arată şi 
în aceasta o solidaritate între ei, o solidaritate prin dialog, singura 
formă de comunicare posibilă între existenţele conştiente. De 
aceea serafimii strigă unul către altul”. 

Sfântul loan Gură de Aur explică şi el de ce serafimii strigă 
unii către alţii: „Pentru noi, strigătul serafimilor este cea mai 
mare dovadă a uimirii lor; căci nu cântă numai, ci cântă cu strigăt 
puternic, şi nici numai cu strigăt, ci fac aceasta neîncetat. Stelele 
cele strălucitoare, oricât de mare le-ar fi strălucirea, de obicei ne 
umplu de uimire numai când le vedem întâia oară. Dacă le privim 
de mai multe ori, din pricina obişnuinţei, uimirea încetează, 
pentru că ochii noştri se deprind cu acele corpuri cereşti. De 
aceea, ne minunăm de tabloul împăratului expus de curând, când 
îl vedem strălucind de frumuseţea culorilor; dar, după o zi sau 
două, nu ne mai minunăm. Dar pentru ce vorbesc eu de tabloul 
împăratului, când ni se întâmplă aceasta chiar cu razele soarelui? 


! Sfântul loan Gură de Aur, Op. cit., p. 197. 
> Petru Florea, Op. cit., p. 48. 
3 Sfântul Dionisie Areopagitul, Opere..., p. 67, nota 22. 

Şi care astru este mai strălucitor decât el? Astfel se întâmplă cu 
toate corpurile cereşti, obişnuința pune capăt uimirii. Cu slava lui 
Dumnezeu însă nu este aşa, ci cu totul dimpotrivă. Cu cât puterile 
cereşti privesc la slava lui Dumnezeu, cu atât se minunează mai 
mult şi le creşte uimirea. De aceea, de la crearea lor şi până acum, 
privesc slava aceea, dar n-au încetat niciodată de a striga cu 
uimire. Şi ceea ce suferim noi când, pentru scurtă vreme, fulgerul 
ne izbeşte privirile, aceea suferă necontenit puterile îngereşti 
şi, fără de încetare, au unită uimirea cu bucuria. Și nu numai că 
strigă, dar strigă unul către altul, ceea ce este un semn al marii 
lor uimiri. Tot aşa şi noi, când tună de se cutremură pământul, nu 
numai că sărim şi strigăm, ci fugim cu toţii în casă. La fel fac şi 
serafimii, de aceea strigă unul către altul: Sfânt, Sfânt, Sfânt”. 

„Numele de serafimi arată prin descoperire mişcarea 
neîncetată şi nesfârşită a lor în jurul celor dumnezeieşti şi căldura 
ŞI iuţimea şi mai mult decât fierbintea şi pururea lor mişcare 
apropiată şi neobosită şi neclintită de Dumnezeu. Este o mişcare 
care face prin lucrarea ei înălțătoare şi lucrătoare asemenea lor pe 
cele mai jos decât ele, ca una care le înfierbântă şi le înflăcărează 
spre o căldură asemănătoare. Ea are de asemenea pururea puterea 
curăţitoare înflăcărată şi atotarzătoare, neacoperită şi nestinsă, ca 
o însuşire luminoasă şi luminătoare, care alungă orice întuneric 
neluminat şi acoperitor'?, pentru că „toată ființa serafimilor este 
foc aprins de iubirea lui Dumnezeu şi, prin aceasta, foc curățitor 
al celor de mai jos şi al nostru. Ei fac focul transcendent al lui 
Dumnezeu accesibil creaţiei”. 

„Cetele îngereşti inferioare se împărtăşesc de darurile 
lui Dumnezeu prin cetele superioare şi mai apropiate de EI, 
ca printr-un vas care izvorăşte şi se revarsă, şi vasele cele mai 


! Sfântul loan Gură de Aur, Op. cit., pp. 197-198. 
? Sfântul Dionisie Areopagitul, Opere..., pp. 23-24. 
3 Ibidem, p. 68, nota 28. 

apropiate se umplu cele dintâi, primind ceea ce le vine lor şi 
apoi se revarsă şi acestea la alte vase inferioare. Aşa trebuie 
înţeleasă îmbelşugata împărtăşire a darurilor lui Dumnezeu la 
toate prin cele dintâi cete”!. 

„lată cum înţelege Bernard de Clairvaux prezenţa eficace 
a lui Dumnezeu în îngeri: în serafimi se poate vedea iubirea 
divină dezinteresată, care nu respinge pe nimeni, ci, dimpotrivă, 
primeşte, purifică prin focul său păcatele şi ignoranţa şi face 
creaturile să progreseze”?. 

În icoane, „serafimii se zugrăvesc cu câte şase aripi: cu 
două îşi acoperă obrazul, cu alte două picioarele şi cu celelalte 
două zburând, iar în mâini au ripide, pe care sunt scrise 
cuvintele: «Sfânt, Sfânt, Sfânt este Domnul Atotţiitorul, plin este 
tot pământul de slava Sa!», pentru că aşa i-a văzut pe aceştia 
prorocul Isaia”. 


Concluzie la prima triadă îngerească 

Sfântul Dionisie Areopagitul a scris: „Am arătat că scopul 
oricărei ierarhii este îndreptat în chip neclintit spre imitarea lui 
Dumnezeu şi spre asemănarea cu EL; iar toată lucrarea ierarhică 
se împarte în primirea şi comunicarea sfântă de curăţie, de lumină 
dumnezeiască şi de cunoştinţă desăvârşitoare”*. Astfel, „în faptul 
că spusa unui înger vine la auzul altuia, vom vedea un simbol al 
desăvârşirii ce se transmite mai departe, mai întunecoasă. Căci, 
după cum spun cei pricepuţi în cele sfinte, prin trecerea la gradul 
al doilea, desăvârşirile dumnezeieşti se fac mai întunecoase, fiind 
un lucru mai puţin desăvârşit decât împărtăşirea nemijlocită de 
vederile dumnezeieşti. Aceasta socotesc că se poate spune şi 


! Petru Florea, Op. cit., p. 48. 

Bogdan Tătaru-Cazaban, Op. cit., pp. 74-75. 
3 Dionisie din Furna, Op. cit., p. 67. 

+ Sfântul Dionisie Areopagitul, Opere..., p. 24. 

de împărtăşirea mijlocită a acelor trepte îngereşti ce se înalță 
prin ele spre împărtăşirea în mod nemijlocit de Dumnezeu: ea 
este mai luminoasă decât aceea a celor ce se împărtăşesc în 
chip mijlocit. Din această pricină se şi numesc de către tradiția 
preoțească primele minţi - puteri ce desăvârşesc, luminează şi 
curăţă pe cei mai de jos, pentru că aceştia sunt înălțaţi de către 
acelea spre izvorul cel mai presus de fiinţă al tuturor celor ce sunt 
şi se împărtăşesc, pe cât le este îngăduit, de curățiri, iluminări şi 
desăvârşiri prin mijlociri. Este o rânduială stabilită în general de 
către izvorul dumnezeiesc a toată ierarhia ca cei ce aparţin celui de 
al doilea grad să se împărtăşească de iluminările dumnezeieşti prin 
mijlocirea celor ce aparţin primului grad. Iar acest lucru îl vei afla 
exprimat de autorii Sfintei Scripturi în multe locuri. Astfel, după 
ce iubirea dumnezeiască şi părintească de oameni l-a pedepsit pe 
Israel în scopul întoarcerii şi mântuirii lui şi l-a predat neamurilor 
răzbunătoare şi crude pentru a-l îndrepta, l-a scos din nou din robie 
şi, prin conducerea de multe feluri de către cei însuflețiţi de binele 
lui, l-a adus încă o dată cu blândeţe la starea fericită de mai înainte. 
În legătură cu aceasta, prorocul Zaharia a văzut un înger (Zaharia 
1,8) care este, după socotinţa mea, dintre primii care stau în jurul 
lui Dumnezeu (căci, precum am spus, numele de înger este comun 
tuturor), care a aflat, după cum s-a spus, în mod nemijlocit de la 
Dumnezeu «cuvintele mângâietoare» (Zaharia 1,13) în legătură 
cu acest fapt. Apoi a văzut pe un altul dintre îngerii mai de jos 
alergând în întâmpinarea celui dintâi, spre primirea luminii şi 
împărtăşirea de ea. Acesta, introdus fiind de către cel dintâi în 
treapta lui ierarhică potrivit sfatului dumnezeiesc, a văzut cum i 
se dă însărcinarea să comunice profetului în mod tainic vestea că 
«Ierusalimul va fi locuit de o mulțime mare de oameni» (Zaharia 
2,8), bucurându-se de un mare belşug”). „Din analiza acestui 


! Ibidem, p. 27. 

text reiese că dinamica lumii angelice include puterea unora de a 
comanda şi de a-i trimite pe alţii să îndeplinească misiuni”. 

Sfântul Dionisie continuă: „lar un altul dintre proroci, 
lezechiel, spune că această hotărâre a fost luată, în chip sfânt, 
de către Dumnezeu Însuşi, care tronează mai presus de heruvimi 
(lezechiel 10,1 şi 10,18) şi este mai slăvit decât ei. lar când 
iubirea de oameni, cea părintească, l-a condus pe Israel, cum 
s-a spus, prin pedeapsă spre bine, a hotărât să-i despartă pe 
cei nevinovaţi de cei vinovaţi. Lucrul acesta l-a aflat mai întâi, 
după heruvimi, acela «îmbrăcat în haină lungă până la pământ, 
care avea cingătoare peste mijloc» (lezechiel 9,3), ca semn al 
demnităţii sale ierarhice”?, deci un înger dintr-o ceată inferioară 
celei a heruvimilor. 


A doua triadă îngerească 

Cea de-a doua triadă a puterilor cereşti este formată din 
domnii, puteri şi stăpânii. 

„Dacă prima triadă îngerească este definită prin puritate, 
contemplaţie şi impasibilitate, cea de-a doua exprimă cu o stră- 
lucire mai mică puterea dumnezeiască'*. 

„Triada a doua se împărtăşeşte cu deosebire de caracterul 
lui Dumnezeu de Domn, de Puternic şi de Stăpân. Prima ceată a 
e1 simte libertatea ei deplină, nesupusă niciunei porniri interioare 
sau puteri exterioare. Simte numai domnia dătătoare de libertate a 
lui Dumnezeu. A doua ceată trăieşte puterea lui Dumnezeu, care o 
face şi pe ea puternică. A treia ceată îşi simte stăpânirea de sine, 
care este o domnie activă, o domnie în tot ceea ce face”. 


! Bogdan Tătaru-Cazaban, Op. cit., pp. 70-71. 

> Sfântul Dionisie Areopagitul, Opere..., p. 27. 

3 Bogdan Tătaru-Cazaban, Op. cit., p. 61. 

+ Sfântul Dionisie Areopagitul, Opere..., p. 66, nota 17. 

„Manifestările îngerilor acestei triade sunt citite în cheia 
puterii: stăpâniile se împotrivesc puterilor întunericului din 
văzduh; puterile au rolul de a-i conduce pe cei care guvernează 
pe pământ; în fine, domniile le depăşesc într-atât de mult pe cele 
de sub ele, încât le fac să pară supuse. De aceste trei cete depind: 
puterea guvernatoare a începătoriilor, descoperirile arhanghelilor 
şi solicitudinea îngerilor”!. 

„Triada îngerească de mijloc se curăţă, se iluminează şi se 
desăvârşeşte prin participarea la iluminările tearhice - primite prin 
mijlocirea primei triade - pe care le împropriază şi le transmite cu 
o strălucire de-a doua celei de a treia triade îngereşti”?. 

„Domniile, puterile şi stăpâniile se zugrăvesc în icoane 
purtând stihare lungi până la glezne şi fiind încinşi cu orare 
verzi aurite (uneori pe umeri cu mantii până la genunchi), 
în mâinile drepte ţin toiege de aur, iar în mâinile lor cele 
stângi o pecete (rotundă ca un taler), cu crucea (adică sigiliul 
Domnului Hristos)”. 


Domniile 

Prima ceată îngerească din cea de-a doua triadă a puterilor 
cereşti este cea a domniilor. 

Sfântul Dionisie Areopagitul a scris: „Socotesc că numirea 
care ne descoperă pe sfintele domnii arată înălțimea nerobită 
şi liberă de toată dorinţa după cele de jos. Arată domnia lor 
liberă de orice supunere sub vreuna din neasemănările tiranice, 
fiind deasupra a toată înrobirea ce micşorează, nesilită la nicio 
coborâre şi ridicată peste orice neasemănare. Căci ea se doreşte 
la nesfârşit după domnia adevărată şi după izvorul domniei şi 
spre asemănarea cu ea, pe cât este cu putinţă, cu domnia cea mai 


! Bogdan Tătaru-Cazaban, Op. cit., p. 74. 
2 Preot Daniel Pupăză, Op. cit., p. 304. 
3 Dionisie din Furna, Op. cit., p. 67. 

înaltă de deasupra ei, nemodelându-se prin acea bunătate pe ea 
şi nemodelând pe cele de după ea după nimic din cele ce au o 
domnie părută, ci după ceea ce este cu adevărat şi în întregime 
domnie, stăruind, după puterea ei, pururea în împărtăşirea de 
izvorul domniei şi de asemănarea dumnezeiască cu ea”. 

„Domniile aspiră neîncetat către principiul oricărei domnii, 
libere de orice servitute sau înclinaţie inferioară, şi de orice 
«neasemănare tiranicăy», formulă ce sugerează puterile adverse, 
îngerii căzuţi. Atributul suveranității dumnezeieşti se reflectă 
în această libertate a domniilor, care lucrează asemănarea cu 
Principiul suveran în ele însele şi în fiinţele de pe treptele infe- 
rioare ale ierarhiei, pe care le atrag într-un elan aspiraţional către 
originca fiinţei şi vieţii lor'?. 

„Domniile lasă să se vadă în ele slava lui Dumnezeu şi 
voinţa Sa, care este o putere fară margini'*. 


Puterile 

A doua ceată îngerească din cea de-a doua triadă a fiinţelor 
netrupeşti este cea a puterilor. 

Sfântul Dionisie Areopagitul a scris: „Numirea sfintelor 
puteri exprimă o bărbăție puternică şi neclătinată în toate lucrările 
lor de asemănare dumnezeiască, o bărbăţie ce nu slăbeşte deloc 
în primirea luminărilor dumnezeieşti ce li se împărtăşesc şi în 
urcuşul puternic în imitarea lui Dumnezeu, nepărăsind deloc 
prin vreo lipsă de bărbăție mişcarea lor spre asemănarea cu 
Dumnezeu, ci privind neclintit spre Puterea cea mai presus de 
fiinţă şi întăritoare. Ele se prefac continuu în chip al Aceleia, 
pe cât este cu putinţă, şi tind spre ea cu tărie, ca spre izvorul 


! Sfântul Dionisie Areopagitul, Opere... p. 26. 
> Bogdan Tătaru-Cazaban, Op. cit., p. 61. 
3 Ibidem, p. 75. 

Puterii, dar se îndreaptă şi spre puterile cele de după ele, cărora 
le comunică putere în chip dumnezeiesc”!. 

„Puterile cereşti arată existenţa în creaţie a unui singur 
Principiu dătător de viaţă şi eficace. Deşi acesta este nevăzut, 
el este cauza minunilor - efecte neobişnuite ale acţiunii lui 
constante -, şi, deşi este nemişcat, determină mişcarea spre bine 
a oricărui lucru'?. 

„Ceata puterilor cereşti împlineşte fără odihnă voia cea 
tare şi puternică a lui Dumnezeu, stăpânind şi ocârmuind plane- 
tele şi stelele universului. Această ceată îngerească dă oamenilor 
darul prorociei şi darul facerii de minuni şi îi ajută pe creştini 
să rabde cu tărie necazurile vieţii şi să împlinească poruncile 
Domnului Hristos”. 


Stăpâniile 

A treia ceată îngerească din cea de-a doua triadă a puterilor 
cereşti este cea a stăpâniilor. 

Sfântul Dionisie Areopagitul a scris: „Numirea sfintelor 
stăpânii, care fac parte din aceeaşi triadă cu domniile şi puterile, 
arată armonia bine rânduită şi neamestecată în buna primire a 
celor dumnezeieşti. Ele arată buna rânduială a stăpâniilor mai 
presus de lume şi spirituale, care nu se folosesc rău, în chip 
necuvenit şi tiranic de puterile stăpânirii ce li s-au dat, ci, înălțate 
în chip bine orânduit spre cele dumnezeieşti, le înalță şi pe cele 
de sub ele cu bunăvoință, asemănându-se în aceasta, pe cât le stă 
în putere, Izvorului celui dătător de stăpânire, care le luminează 
pe ele, pe cât este cu putinţă îngerilor, în chip orânduit, în treapta 
puterii lor stăpânitoare”*. 


! Sfântul Dionisie Areopagitul, Opere..., p. 26. 
Bogdan Tătaru-Cazaban, Op. cit., p. 75. 

3 Părintele Daniel de la Rarău, Op. cit., p. 20. 
+ Sfântul Dionisie Areopagitul, Opere..., p. 26. 

În lumea inteligibilă, puterea nu este doar suverană, ci 
respinge orice formă de exercitare tiranică, aşa cum fac stăpâniile. 
Purificate, iluminate şi aduse la desăvârşire prin capacitatea media- 
toare a ordinelor îngereşti superioare, ele primesc şi transmit 
puterea ca generozitate a binelui. 

„Ceata stăpâniilor se numeşte aşa, pentru că aceşti îngeri 
au mare stăpânire peste diavoli. Ei risipesc puterea diavolilor şi-i 
izbăvesc pe oameni, ca să nu cadă în ispitele cele cumplite care 
îi duc la moarte şi la osânda cea veşnică a iadului”!. 


Concluzie la a doua triadă îngerească 

Sfântul Dionisie Areopagitul a scris că „având aceste însuşiri 
asemănătoare celor dumnezeieşti, triada cea de la mijloc a puterilor 
cereşti este şi ea curățită, iluminată şi desăvârşită în modul în care 
s-a spus despre luminile dumnezeieşti începătoare, dându-i-se al 
doilea grad după treapta ierarhică cea dintâi şi descoperindu-se ca 
gradul al doilea, prin mijlocirea celui dintâi”?. 

„Astfel, întregul ordin de mijloc al ierarhiei cereşti participă 
analog la puterea împărătească universală a lui Dumnezeu, prin 
care Acesta domneşte şi stăpâneşte frumos şi bine zidirile Sale 
frumoase şi bune””. 


A treia triadă îngerească 

„lerarhia cerească se încheie cu cea de-a treia triadă, cea a 
începătoriilor, arhanghelilor şi îngerilor. Această triadă este cea 
mai îndepărtată de Dumnezeu şi totodată cea mai apropiată față 
de universul sensibil al fiinţelor raţionale, în raport cu care are 
o funcţie specială”*. 


! Părintele Daniel de la Rarău, Op. cit., p. 20. 
> Sfântul Dionisie Areopagitul, Opere..., p. 26. 
3 Preot Daniel Pupăză, Op. cit., p. 306. 

+ Ibidem. 

„Triada a treia este însărcinată cu slujirea vestitoare către 
oameni, fiind în legătură nemijlocită cu ei. Ea le comunică 
oamenilor locul iubirii lui Dumnezeu şi de Dumnezeu şi puterea 
libertăţii sau a stăpânirii de sine, primite de la Dumnezeu prin 
triadele superioare, dar trăite şi de oameni într-un mod direct, dar 
de mai departe, de la Dumnezeu”. 

„Uneori, îngerii din treapta cea mai de jos sau arhanghelii 
sunt trimişi direct de Dumnezeu sau, la porunca lui Dumnezeu, 
de către îngerii din treptele superioare, pentru a le comunica 
oamenilor veşti despre viitor sau îndemnuri spre anumite fapte. Ei 
sunt reprezentaţi uneori în această slujire îmbrăcaţi în haină lungă 
până la călcâie, prin care se dă de înţeles slujirea lor ierarhică 
sfințitoare. Această haină închipuie veşmântul îmbrăcat de preoții 
şi arhiereii Bisericii, care le acoperă formele trupului, pentru că 
acestea pot ispiti la porniri pătimaşe. Acestora le rămâne desco- 
perit doar capul, unde se găsesc mintea înţelegătoare şi gura care 
comunică voia lui Dumnezeu'?. 

Pentru Sfântul Grigore cel Mare, „îngerii, aflaţi în vecină- 
tatea oamenilor, au rolul de a-i asista permanent. Spre deosebire 
de slujirea lor constantă, arhanghelii, iniţiaţi în tainele dum- 
nezeieşti, sunt trimişi la oameni în mod excepţional, iar deasupra 
lor se află începătoriile, responsabile cu producerea minunilor, 
ca semne pentru muritori. Astfel, funcțiile ierarhiei inferioare, în 
varianta gregoriană, sunt slujiri în favoarea oamenilor, frecvente 
sau excepționale, cu menirea de a-i pregăti pentru intrarea în 
cetatea cerească”>. 

„Începătoriile, arhanghelii şi îngerii din cea de-a treia triadă 
a puterilor cereşti se zugrăvesc cu capul descoperit, cu părul 
strâns cu o panglică albă legată la ceafă şi purtând haine ostăşeşti, 


! Sfântul Dionisie Areopagitul, Opere..., p. 66, nota 17. 
2 Ibidem, nota 18. 
3 Bogdan Tătaru-Cazaban, Op. cit., pp. 73-74. 

încinşi cu brâie de aur (şi cu mantie pe umeri) şi ţinând în mâini 
(arcuri şi) lănci cu topoare şi sulițe la vârfuri. Ingerii au şi chipul 
unor tineri cu stihare luminoase şi lungi”. 


Începătoriile 

Prima ceată îngerească din cea de-a treia triadă a puterilor 
cereşti este cea a începătoriilor. 

Sfântul Dionisie Areopagitul a scris că numele îngerilor din 
această tagmă „exprimă însuşirea lor începătoare şi conducătoare 
spre cele dumnezeieşti, potrivit treptei lor sfinte, însuşire arătată 
în mod cuvenit ei, în puterile lor începătoare, îndreptate în între- 
gime spre Începutul mai presus de început, dar şi conducând în 
chip începător pe altele. Ele sunt întipărite, pe cât este cu putinţă, 
de chipul Acelui Început făcător de început, arătându-L ca înce- 
putul mai presus de fiinţă al treptelor îngereşti, în frumoasa ordine 
a puterilor începătoare'”?. 

„Îngerii din ceata începătoriilor sunt pentru noi începutul 
sfinţeniei sau al conducerii spre Dumnezeu. Ei privesc spre triada 
domniilor, puterilor şi stăpânilor, dar şi spre arhangheli şi îngeri, 
care ne comunică nouă direct ceea ce primesc de la Dumnezeu 
prin treptele superioare'*. 

„Începătoriile au o asemănare specială cu Principiul care 
depăşeşte orice principiu, prin puterea lor de a comanda şi a 
călăuzi”* şi „Îl descoperă pe Dumnezeu ca origine a tuturor 
lucrurilor”5. 

„Ceata îngerească a începătoriilor poartă acest nume pentru 
că îngerii care fac parte din ea au stăpânire peste îngerii ce se află 


! Dionisie din Furna, Op. cit., p. 67. 

> Sfântul Dionisie Areopagitul, Opere..., p. 28. 
3 Ibidem, p. 66, nota 19. 

+ Bogdan Tătaru-Cazaban, Op. cit., p. 62. 

* Ibidem, p. 75. 

sub ascultarea lor, făcându-le cunoscută voia lui Dumnezeu. Ceata 
începătoriilor are misiunea de a îndrepta toată lumea, pentru că 
aceşti îngeri păzesc hotarele ţărilor, tronurile împăraţilor, hotarele 
neamurilor, oraşele, cetățile, satele, bisericile, preoţii şi ierarhii. 
Ei ajută popoarele şi Bisericile să facă voia lui Dumnezeu”!. 


Arhanghelii 

A doua ceată îngerească din cea de-a treia triadă a puterilor 
cereşti este cea a arhanghelilor. 

Numele de „opyăyyeioc” (arhanghelos) înseamnă în limba 
greacă „cel dintâi dintre îngeri”. 

Sfântul Dionisie Areopagitul a scris că „ceata sfinților 
arhangheli stă pe aceeaşi treaptă cu cea a începătoriilor cereşti. 
Iar treapta lor ierarhică şi ordinea lor şi a îngerilor este una. 
Dar fiindcă nu există ierarhie care să nu aibă puteri prime, 
mijlocii şi ultime, sfânta treaptă a arhanghelilor, prin locul ei 
ierarhic mijlociu, ţine în legătură cele de la margini, căci co- 
munică atât cu preasfintele începătorii, cât şi cu sfinţii îngeri. 
Cu cele dintâi pentru că este întoarsă spre Începutul cel mai 
presus de fiinţă, având un început şi se întipăreşte, pe cât este 
cu putinţă, de EI şi uneşte cu EI şi pe sfinţii îngeri prin puterile 
ei conducătoare bine orânduite, statornice şi nevăzute. lar cu 
îngerii comunică pentru că este o treaptă tălmăcitoare, primind 
iluminările dumnezeieşti începătoare în mod ierarhic prin prima 
ceată şi vestindu-le îngerilor în chip îngeresc şi prin îngeri 
descoperindu-ni-le nouă, pe măsura sfințită a fiecăruia dintre 
noi cu cei iluminaţi în chip dumnezeiesc'?. 

„Arhanghelii împărtăşesc trăsăturile atât ale începătoriilor, 
pentru că îi conduc şi îi unifică pe îngeri, graţie calităţii de 


! Părintele Daniel de la Rarău, Op. cit., p. 21. 
? Sfântul Dionisie Areopagitul, Opere..., p. 28. 

ordonatori şi de conducători, cât şi ale îngerilor, pentru că le 
transmit, ca interpreţi, iluminările dumnezeieşti”!. 

„Ceata sfinților arhangheli are misiunea de a le vesti oa- 
menilor tainele cele mari ale lui Dumnezeu, de a descoperi pro- 


rociile cele înalte îngerilor şi prin ei, oamenilor”?. 


Îngerii 

A treia ceată îngerească din cea de-a treia triadă a puterilor 
cereşti este cea a îngerilor. 

Numele de „&yyehoc” (anghelos) înseamnă în limba greacă 
„mesager”, „sol”, „trimis”. 

Alături de numele „heruvimilor” şi al „serafimilor”, care au 
fost preluate în limba română netraduse din ebraică, numirile folo- 
site pentru „arhangheli” şi „îngeri” au fost preluate tot netraduse, 
dar din limba greacă. 

Despre îngeri, Sfântul Dionisie Areopagitul a scris că 
„încheie toate ordinele puterilor cereşti, având cea din urmă 
calitate îngerească între fiinţele cereşti. Şi ei sunt numiţi de 
către noi îngeri în chip, cu atât mai propriu decât cei mai 
dinainte, cu cât treapta lor ierarhică este cea mai vădită şi mai 
apropiată de lume”?. 

„Numele îngerilor exprimă însuşirea vestitoare a tuturor 
puterilor cereşti, care le este atribuită acestora în modul cel mai 
propriu; şi aceasta deoarece îngerii nu constituie doar ceata 
angelică cea mai apropiată de lumea omenească, dar este şi cea 
mai manifestată şi mai lucrătoare între oameni. Sfântul Dionisie 
Areopagitul atribuie în mod explicit întregii triade îngereşti celei mai 
de jos, pe care o şi numeşte ordin revelator, funcția de a supraveghea 


! Bogdan Tătaru-Cazaban, Op. cit., p. 62. 
> Părintele Daniel de la Rarău, Op. cit., p. 21. 
3 Sfântul Dionisie Areopagitul, Opere..., p. 28. 

ierarhia omenească”!, pentru că, zice el, „Dumnezeu a încredinţat 
ierarhia de la noi îngerilor. Ei sunt ierarhii ierarhilor pământeşti sau 
conducătorii şi începătorii lor în sfinţenia pe care ierarhii bisericeşti 
o comunică preoților, iar aceştia poporului, ceea ce nu exclude şi 
unirea acestuia cu Dumnezeu. Iar prin ierarhi îngerii comunică şi 
poporului sfințenia sau legătura cu Dumnezeu'?. 

„Uneori, îngerii le vestesc oamenilor fapte de viitor ale lui 
Dumnezeu sau prorocii. Sau Dumnezeu arată că îşi va împlini prin 
îngeri anumite fapte cu oamenii. Aşa este porunca dată unui înger 
de a pune în viitor semnul crucii lui Hristos pe fruntea celor ce vor 
crede în EI, semn prin care se va întipări în fiinţa acelora puterea 
lui Dumnezeu care-i va mântui şi-i va scăpa de vrăjmaşul””*. 

„Abia îngerii, aflați pe ultima treaptă a ierarhiei cereşti, în 
proximitatea imediată a oamenilor, sunt chipul acesteia întors spre 
lumea sensibilă, mesagerii, inițiatorii, pedagogii popoarelor şi ai 
conducătorilor umanităţii”. 

„Astfel, prin îngeri şi arhangheli, Dumnezeul iubirii şi al 
cunoaşterii, puterea creatoare şi protectoare, devine un Dumnezeu 
al proximităţii şi al solicitudinii față de oameni, provocând 
bucurie atunci când îi vizitează, cunoaştere când le transmite 
revelații, dar şi certare sau mângâiere”. 


Înălţarea Domnului Hristos cu trupul la cer şi sfinţii 
îngeri 

„Autorii Sfintei Scripturi arată în mod clar faptul că cetele 
cele mai de jos ale puterilor cereşti sunt introduse în cunoştinţa 
lucrărilor dumnezeieşti de către cele mai înalte, iar cetele cele 


! Preot Daniel Pupăză, Op. cit., p. 307. 

? Sfântul Dionisie Areopagitul, Opere..., pp. 66-67, nota 19. 
3 Ibidem, p. 66, nota 18. 

+ Bogdan Tătaru-Cazaban, Op. cit., p. 62. 

* Ibidem, p. 75. 

mai înalte dintre toate sunt luminate, pe cât este cu putinţă, cu 
învățături tainice, chiar de către Dumnezeu”. 

Cu toate acestea, îngerii din cetele superioare nu au fost 
în stare să înţeleagă taina întrupării Fiului lui Dumnezeu, căci la 
Înălţarea Domnului Hristos cu trupul la cer, când îngerii de jos 
le-au spus celor din cetele superioare: „Ridicaţi, căpetenii, porțile 
voastre şi vă ridicați voi, porți veşnice, ca să intre Împăratul 
slavei” (Psalmul 23,9), aceştia au întrebat: „Cine este Acesta 
Împăratul slavei?” (Psalmul 23,10), „ceea ce arată neştiinţa, 
pentru că modul întrupării nu-i este cunoscut nici celui mai înalt 
dintre îngeri'?. „Și au auzit aceştia: «Domnul puterilor, Acesta 
este Împăratul slavei» (Psalmul 23,10). Astfel, triada cea mai 
înaltă a puterilor cereşti a aflat că lisus Hristos este Dumnezeu 
de la îngerii mai de jos, pentru că aceştia sunt mai aproape de 
oameni. Și cu toate că este Domnul puterilor, lisus Hristos este 
om adevărat, ceea ce uimeşte primele puteri'*. 

„Până atunci, îngerii nu ştiau la ce slavă va fi ridicat Fiul 
lui Dumnezeu întrupat”'“, „de aceea, înălțându-Se cu trupul la cer, 
pe îngerii din ceata inferioară i-a făcut luminători şi desăvârşitori 
ai cetei superioare. Astfel li s-a dat putinţa să poruncească celor 
ce le sunt superiori să ridice porțile veşnice şi i-au învăţat că Cel 
ce S-a îmbrăcat în trup pentru negrăita iubire de oameni va intra 
şi Se va urca şi va şedea «mai presus decât toată începătoria şi 
stăpânia şi puterea şi domnia» (Efeseni 1,21). Fiindcă EI este 
Domnul puterilor şi Împăratul slavei, le poate pe toate, putând 
face când voieşte şi pe cei din urmă mai mari decât pe cei dintâi”%, 
după cum I-a zis Mântuitorul lui Dumnezeu Tatăl: „ţi mulțumesc, 


! Sfântul Dionisie Areopagitul, Opere... p. 25. 

> Petru Florea, Op. cit., p. 52. 

3 Sfântul Dionisie Areopagitul, Opere..., p. 50. 

1 Preotul Profesor Dumitru Stăniloae, 7eo/ogia Dogmatică..., p. 41. 
* Ibidem, p. 454. 

Părinte, Doamne al cerului şi al pământului, că ai ascuns acestea 
de cei înţelepţi şi de cei pricepuţi şi le-ai descoperit pruncilor” 
(Luca 10,21) şi după cum a afirmat Sfântul Apostol Pavel: 
„Dumnezeu le-a ales tocmai pe cele nebune ale lumii ca să-i 
ruşineze pe cei înţelepţi; Dumnezeu le-a ales tocmai pe cele 
slabe ale lumii ca să-i ruşineze pe cei tari; Dumnezeu le-a ales 
tocmai pe cele de neam de jos ale lumii, pe cele dispreţuite; 
pe cele ce nu sunt, ca să le facă de nimic pe cele ce sunt” 
(| Corinteni 1,27-28). 

„Dacă Naşterea Pruncului lisus este, în viziunea multor 
Sfinți Părinţi, momentul jubilaţiei angelice - Fiul lui Dumnezeu 
venind într-ajutor şi îngerilor neamurilor, care nu mai reuşeau 
în vremea din urmă să-i îndrume pe oameni spre Dumnezeu -, 
Înălţarea cu trupul la cer este momentul stuporii angelice: deşi 
aud vestea biruinţei, adusă cu glas mare de îngerii din cetele mai 
de Jos, mai aproape de pământ, îngerii din cetele superioare nu-L 
recunosc pe Fiul lui Dumnezeu care se înalță cu trupul omenesc 
purtător al semnelor pătimirii Sale. Şi nu doar aceasta îi umple 
de uimire, ci mai ales înălțarea naturii umane, asumate de Fiul 
lui Dumnezeu, pe tronul slavei Sfintei Treimi”. 

„Dacă taina Naşterii Pruncului lisus inaugurează lucrarea 
Domnului Hristos, cea a Înălţării o desăvârşeşte. După cum 
îngerilor le-a fost încredinţată taina celei dintâi, ei devin martorii 
plini de cucernicie ai celei de-a doua, după ce au fost alături 
de Domnul Hristos în intervalul de timp dintre aceste două 
momente, de la ispitirea din Carantania, până la învierea cu 
trupul din morţi. Sfântul Grigorie Teologul Îl înfăţişează pe 
Domnul Hristos înălțându-Se la cer după ce a găsit drahma 
cea pierdută şi a invitat puterile cereşti pentru a le împărtăşi 
această bucurie a Sa, în acelaşi mod în care le-a iniţiat în taina 
Întrupării Sale. Sfântul loan Gură de Aur, vorbind despre 


! Bogdan Tătaru-Cazaban, Op. cit., p. 210. 

Înălţare, compară modul de participare al îngerilor la cele două 
taine: Când Domnul nostru lisus Hristos S-a născut cu trup în 
Betleemul Iudeii, îngerii, văzându-L şi înțelegând că astfel S-a 
împăcat cu umanitatea, au cântat: «Slavă întru cei de sus lui 
Dumnezeu şi pe pământ pace, între oameni bunăvoire!» (Luca 
2,14). Vreţi să ştiţi în ce chip s-au bucurat ei la Înălţare? Ascultaţi 
relatările din Sfânta Scriptură, care ne învaţă că ei pururea urcă 
şi coboară între cer şi pământ: «Iacob, ieşind din Beer-Șeba, s-a 
dus la Haran. Ajungând însă într-un oarecare loc, a rămas acolo 
pentru noapte, căci asfinţise soarele. Și luând una din pietrele 
locului şi punându-şi-o căpătâi, s-a culcat în locul acela. Și a 
avut un vis. lată, o scară era sprijinită pe pământ, al cărei vârf 
atingea cerul; iar îngerii lui Dumnezeu se suiau şi se pogorau pe 
ea» (Facere 28,10-12). După scurta Sa convorbire cu Natanael, 
Domnul Hristos le-a spus Sfinţilor Săi Apostoli: «Adevăr, adevăr 
vă spun: De acum veți vedea cerul deschizându-se şi pe îngerii 
lui Dumnezeu suindu-se şi pogorându-se peste Fiul Omului!» 
(loan 1,51). Îngerii au atitudinea celor ce doresc să contemple o 
privelişte neobişnuită vederii. Doresc să vadă nemaipomenitul 
chip al Omului care se înalţă la cer. Din acest motiv îngerii sunt 
prezenţi: la Naşterea Pruncului lisus, la moartea Sa şi la înălțarea 
Lui cu trupul la cer”!. 

„Dar să continuăm. Rațiunea prezenţei îngerilor la Înălţare 
are un sens mult mai adânc. Acest sens este legat de esenţa tainei. 
Înălţarea nu este doar o urcare a Domnului Hristos cu trupul 
înconjurat de îngeri. Pentru a fi mai precişi din punct de vedere 
teologic vom vorbi despre proslăvirea firii umane, pe care Fiul lui 
Dumnezeu a unit-o cu Sine, ridicând-o deasupra tuturor cetelor 


! Jean Danitlou, The angels and their missions according to the 
Fathers of the Church, Translated from the French by David Heimann, Four 
courts press Dublin - Ireland, Christian classics Westminster MD U.S.A., 
1957, pp. 34-35. 

îngereşti care îi sunt superioare acesteia. Aceasta este o inversare 
totală a ierarhiei obişnuite şi acest fapt le dezvăluie îngerilor o 
privelişte nemaiîntâlnită vreodată în întreaga creaţie”! 

„Dacă taina Naşterii este în egală măsură şi aceea a ilumină- 
rii de către îngerii de sus a celor mai de jos, atunci taina Înălţării 
este aceea a iluminării făcute de către îngerii de rang inferior 
celor de deasupra lor. După cum, la Naştere Îl vedem pe Fiul lui 
Dumnezeu coborând, înconjurat de îngeri din împărăţia cerurilor 
şi întâlnindu-i pe îngerii păzitori de pe pământ, tot astfel, Îl vedem 
acum înălţându-Se, înconjurat de îngerii din cetele inferioare şi 
întâlnindu-i pe îngerii păzitori ai porților raiului, care însă nu 
Îl recunosc, fiindcă EI li se înfăţişează unit cu natura umană pe 
care Şi-a asumat-o şi purtând semnele pătimirii Sale. Astfel, 
ei îi întreabă pe îngerii care ÎL însoțesc pentru a afla cine este 
EI. Această temă tradițională se sprijină pe două texte biblice, 
pe: «Ridicaţi, căpetenii, porţile voastre şi vă ridicaţi voi, porți 
veşnice, ca să intre Împăratul slavei. Cine este Acesta Împăratul 
slavei? Domnul puterilor, Acesta este Împăratul slavei» (Psalmul 
23,9-10) şi pe cuvântul prorocului Isaia: «Cine este Acesta care 
vine din Edom, cu veşminte roşii din Bosor, atât de frumos în 
veşmântul Său şi strigând cu glas mare: Eu vorbesc de dreptate 
şi de judecată mântuitoare!?» (Isaia 63,1)%?. 

„Domnul puterilor nu este Solomon, ci nimeni altul decât 
Domnul nostru lisus Hristos Cel înviat din morţi şi aflat pe 
calea spre împărăţia cerurilor. Păzitorii desemnaţi de Dumnezeu 
să vegheze asupra porților cereşti sunt chemaţi să le deschidă 
pentru a intra Împăratul slavei ca să-Şi ocupe locul de-a dreapta 
Tatălui, «până ce-i va pune pe vrăjmaşii Săi aşternut picioarelor 
Sale» (Psalmul 109,1). Însă când mai-marii puterilor îngereşti 
L-au văzut fără chip şi frumuseţe şi dezbrăcat de slavă, nu L-au 


! Ibidem, p. 36. 
? Ibidem, pp. 37-38. 

recunoscut şi au întrebat: «Cine este Acesta Împăratul slavei?»”., 
„neînţelegând că Împăratul slavei ieşise biruitor în lupta cu 
puterile întunericului. Înălţarea la cer a Fiului lui Dumnezeu 
întrupat apare în cel mai evident mod ca o revelație nebănuită 
pentru puterile cereşti”?. 

„În consecinţă, taina Înălţării a surprins cu desăvârşire pute- 
rile cereşti. Aceasta s-a datorat faptului că ceea ce i s-a revelat 
acestora, fiind mai înainte ascunsă, a fost o realitate complet nouă 
şi, la prima vedere, tulburătoare”. 

„Dar, mai presus de toate, Înălţarea Domnului cu trupul 
la cer ne apare ca fiind o compensare a căderii omului în păcat. 
Invidia îngerilor căzuţi a determinat izgonirea omului din rai, în 
timp ce bucuria îngerilor luminii a întâmpinat restaurarea omului 
în rai. Căderea a frânt unitatea creaţiei spirituale, răpindu-l pe om 
din compania îngerilor. Din acel moment, îngerii au fost mereu 
în expectativă, nădăjduind că unitatea Liturghiei cereşti va fi 
cândva refăcută. Astfel au dat ei mărturie prin bucuria de a-L 
vedea pe Domnul Hristos reaşezând umanitatea în mijlocul lor, 
iar firea omenească a fost reunită cu începătoriile, cu stăpâniile, 
cu puterile şi cu tronurile, într-o mare sărbătoare a tuturor”?. 

Sfântul Apostol Petru a scris că Mântuitorul, „după ce S-a 
înălțat cu trupul la cer, este de-a dreapta lui Dumnezeu Tatăl, şi 
1 se supun Lui îngerii şi stăpâniile şi puterile” (| Petru 3,22), care 
„au sporit în slavă, pentru că au devenit părtaşe şi privitoare nu 
numai ale unicei slave treimice, ci şi ale arătării luminoase a lui 
Iisus Hristos, Care S-a descoperit ucenicilor Petru, Iacov şi loan 
pe Muntele Tabor, la Schimbarea Sa la faţă”?. 


! Ibidem, p. 38. 

2 Ibidem, p. 40. 

3 Ibidem, p. 41. 

+ Ibidem, pp. 47-48. 

Bogdan Tătaru-Cazaban, Op. cit., p. 204. 

„Domnul Hristos, întorcându-Se în cer cu oaia cea pierdută 
pe umerii Săi, este Fiul lui Dumnezeu Care Şi-a asumat firea 
omenească pe care o conduce înapoi în împărăţia cerurilor la 
Înălţare. EI ridică oaia întreagă pe umerii Săi. Iar oaia purtată 
pe umerii Păstorului devine una cu EI, prin firea dumnezeiască 
a Acestuia, fiind astfel înălțată la cer. Concluzia parabolei 
Mântuitorului despre oaia cea pierdută este că «mai mare bucurie 
va fi în cer pentru un păcătos care se pocăieşte decât pentru 
nouăzeci şi nouă de drepți, care n-au nevoie de pocăință» (Luca 
15,7). Aceasta este bucuria îngerilor, pentru că Sfinții Părinţi au 
spus că ei sunt cele nouăzeci şi nouă de oi pe care Păstorul le-a 
lăsat în urmă, pentru a pleca pe urmele celei rătăcite şi care acum 
Îl întâmpină cu bucurie în momentul revenirii cu ea”!. 

„Această bucurie a îngerilor pentru întoarcerea oii celei 
rătăcite începe odată cu Înălţarea Domnului Hristos cu trupul la 
cer, însă nu va atinge plinătatea decât la a doua Sa venire, către 
care toate se mişcă neîncetat, în aşteptarea noastră, până când 
şi ultima dintre oi li se va alătura, pentru a întregi turma. Noi 
toţi, întreg neamul omenesc, suntem oaia cea pierdută, pe care 
Păstorul cel Bun a mântuit-o devenind Primul-Născut dintre noi. 
Însă acum, mai presus de toate, într-o stare de adâncă recunoştinţă 
pentru ceea ce s-a făcut cu noi, îngerii Îl proslăvesc pe Fiul lui 

Dumnezeu, Care s-a îndepărtat de sânul Tatălui”. 


Domnul Hristos i-a recapitulat pe oameni şi pe îngeri 

Prin Fiul lui Dumnezeu a fost adusă în existenţă întreaga 
creatură, după cum mărturiseşte Sfântul Evanghelist loan: „La 
început era Cuvântul şi Cuvântul era la Dumnezeu şi Dumnezeu 
era Cuvântul. Acesta era întru început la Dumnezeu. Toate prin 
EI s-au făcut; şi fără EI nimic nu s-a făcut din ce s-a făcut” (loan 


! Jean Danitlou, Op. cit., pp. 49-50. 
” Ibidem, p. 50. 

1,1-3). Despre crearea îngerilor de către Fiul lui Dumnezeu, 
Sfântul Apostol Pavel a scris că „întru EI au fost zidite toate, 
cele din ceruri şi de pe pământ, cele văzute şi cele nevăzute, fie 
tronuri, fie domnii, fie începătorii, fie stăpânii. Toate prin El şi 
pentru EI s-au zidit şi El este mai înainte decât toate, şi toate 
întru EI se ţin împreună” (Coloseni 1,16-17). 

Prin Fiul lui Dumnezeu făcut om a fost mântuită lumea, 
„Că într-atât a iubit Dumnezeu lumea, încât pe Fiul Său Cel 
Unul-Născut L-a dat, pentru ca tot cel ce crede într-Însul să nu 
piară, ci să aibă viaţă veşnică. Că Dumnezeu nu L-a trimis pe 
Fiul Său în lume ca să judece lumea, ci pentru ca lumea să se 
mântuiască printr-ÎnsuP” (loan 3,16-17). 

De asemenea, prin viaţa şi activitatea Fiului lui Dumnezeu 
întrupat au fost recapitulaţi oamenii şi puterile cereşti, după cum 
a afirmat Sfântul Apostol Pavel: „Dumnezeu ne-a făcut cunoscută 
taina voii Sale pe care, potrivit bunăvoinţei Lui, mai dinainte 
întru Sine o plănuise spre buna rânduială a plinirii vremilor, ca 
toate să fie iarăşi unite în Hristos, cele din ceruri şi cele de pe 
pământ - toate întru EL. Și prin El pe toate întru EI să le împace, 
fie cele de pe pământ, fie cele din ceruri, pace făcând prin El, 
prin sângele crucii Sale” (Efeseni 1,9-10 şi Coloseni 1,20). 

„Pe baza acestor texte scripturistice, Sfântul loan Gură de 
Aur spune că şi îngerii au fos recapitulaţi împreună cu oamenii 
în Capul comun al Bisericii, Care este Hristos, iar prin aceasta 
au devenit mai aproape unii de alţii”!. 

„Întruparea, Învierea şi Înălţarea Domnului Hristos cu 
trupul la cer au determinat o schimbare în relaţia dintre oameni 
şi ierarhiile cereşti. De pildă, pentru Sfântul loan Gură de Aur, 
revelația Domnului Hristos depăşeşte cu mult aşteptările îngerilor, 
care sperau în eliberarea oamenilor din idolatrie, dar nu îşi puteau 
închipui că păgânii vor fi chemaţi să devină fu ai lui Dumnezeu, 


! Preotul Profesor Dumitru Stăniloae, 7eologia Dogmatică... p. 469. 

să alcătuiască Biserica, trup şi Mireasă a lui Hristos, în care ei, 
ca prieteni ai Mirelui, vor contempla o înţelepciune cu care nu 
erau obişnuiţi. În această tradiţie se înscrie şi Sfântul Grigorie 
Palama, afirmând că întruparea Cuvântului şi ceea ce a urmat 
reprezintă chiar şi pentru îngeri o noutate capabilă să-i uimească 
şi să le suscite dorinţa de a o cunoaşte”!. 

„Înălţarea Domnului Hristos cu trupul la cer este, în 
această privinţă, semnul unei noi ordini şi pentru îngerii care 
beneficiau de o cunoaştere superioară. Ei au primit abia atunci 
revelația deplină a tainei întrupării şi a înţelepciunii infinite a 
lui Dumnezeu. Această cezură în istoria medierilor îngereşti 
este reafirmată şi în teologia părintelui Dumitru Stăniloae: Câtă 
vreme Dumnezeu stătea mai la distanță, cunoaşterea despre EI 
era comunicată în mare parte prin îngeri. Oamenii primeau prin 
îngeri, care le sunt mai accesibili, o anumită fermitate a intuiţiei 
absolutului, încă foarte depărtat spiritual de ei. Dar când Fiul lui 
Dumnezeu ia trup omenesc, Dumnezeirea se revelează prin trăi- 
rea şi transfigurarea celor omeneşti într-un mod care nu poate fi 
experiat sau înţeles de îngeri'?. 

„Pe lângă formele de manifestare divină în sensibil, făcute 
posibile de întrupare şi vestind îngerilor dimensiunea chenotică 
şi suprem iubitoare a Dumnezeirii, relația directă cu omul prile- 
Juieşte totodată făpturilor cereşti o apropiere de felul de a fi al 
spiritului întrupat. Aşadar, nu este vorba doar de descoperirea 
unor aspecte noi, proprii acţiunii divine în lumea materială, ci şi 
de o comuniune lăuntrică atât de intimă a îngerilor cu oamenii, 
încât aceştia pot vedea prin ochii oamenilor ca şi când ar fi ai lor 
şi pot simţi cu oamenii bucuriile şi durerile provocate în ei de 
lumea sensibilă”:. 


! Bogdan Tătaru-Cazaban, Op. cit., p. 202. 
2 Ibidem, pp. 210-211. 
3 Ibidem, p. 211. 

„Astfel, finitudinea creaturală a îngerului este dată tocmai 
de ceea ce îl defineşte ca superior: intuiţia intelectuală. EI vede 
întâlnirea dintre Dumnezeu şi om, o înţelege fără greş, dar ră- 
mâne doar la acest înţeles, lipsindu-i capacitatea de a-i gusta 
savoarea proprie petrecerii sale într-un suflet întrupat. Venirea lui 
Hristos înseamnă, după cum am spus, o suprimare a distanţei, o 
intensificare a proximităţii, care nu priveşte doar fiecare lume în 
parte, ci se reflectă în relația dintre îngeri şi oameni inclusiv prin 
înclinația acestora de a se apropia de cunoaşterea tipic umană, 
fără a o putea atinge şi asuma”. 

„Îngerii şi oamenii nu se întâlnesc pentru că se asea- 
mănă, ci pentru că vor să se împărtăşească de revelaţia pe care 
Dumnezeu o rezervă fiecărei lumi. Comuniunea dintre aceste 
lumi este, în cele din urmă, o vedere în profunzime, o ascen- 
siune lăuntrică, dobândirea unei transparenţe depline în viaţa 
spirituală, atunci când prin om se vede îngerul şi prin îngerul 
din om Dumnezeu'?. 

„Prin înălţarea Sa cu trupul la cer Domnul Hristos a tra- 
versat universul puterilor inteligibile şi a răspuns unei aspirații 
intime a creaţiei, aceea de a o readuce la unitate. Hristos, noul 
Adam, a realizat prin aceasta sarcina iniţială a naturii umane 
de a exprima unitatea creației. Astfel, vocaţia contemplativă a 
omului este aceea de a dobândi asemănarea cu îngerii, prin cu- 
noaştere. Prin aceasta omul va atinge limita contemplaţiei natu- 
rale (principiul unităţii creației) şi totodată dispoziţia de a primi 
prin har cunoaşterea lui Dumnezeu, devenind un mediator cu 
funcţie liturgică”:. 

„Prin viaţa şi activitatea Sa, Domnul Hristos nu doar a 
recapitulat oamenii şi îngerii, ci a avut un efect chiar şi în planul 


! Ibidem, p. 212. 
2 Ibidem, pp. 212-213. 
3 Ibidem, p. 64. 


168 


ierarhiei cereşti printr-o diminuare a distanţei dintre îngeri, care 
au devenit astfel mai aproape unii de alţii”!. 


Pogorârea Sfântului Duh şi îngerii 

În timpul activităţii publice a Domnului Hristos, „Duhul pe 
Care aveau să-L primească ucenicii încă nu era dat, pentru că 
Iisus încă nu Se preamărise” (loan 7,39), de aceea Mântuitorul 
le-a spus Sfinţilor Săi Apostoli: „Eu vă spun adevărul: Vă este de 
folos ca Eu să Mă duc. Că dacă nu Mă voi duce, Mângâietorul 
nu va veni la voi; iar dacă Mă voi duce, Îl voi trimite la voi” 
(loan 16,7). 

Întrucât Pogorârea Sfântului Duh este o consecinţă a 
Înălţării Domnului Hristos cu trupul la cer, în cele ce urmează 
vom vorbi despre prezenţa îngerilor la acest eveniment major 
din viaţa lumii. 

„La Pogorârea Sfântului Duh, îngerii priveau noul univers 
în care era re-creat omul, pentru că întemeierea Bisericii 
înseamnă crearea unui nou univers. În interiorul acestuia, după 
prorocul Isaia, sunt create un cer nou şi un pământ nou, iar 
înlăuntrul acestuia este plămădit un alt om, după chipul Celui 
care l-a creat”?. 

„Cartea lui lov arată corurile îngereşti izbucnind în 
strigăte de bucurie când Îl priveau pe Dumnezeu aşezând 
temeliile pământului (lov 38,4-7). Cu o şi mai adâncă bucurie 
acestea au întâmpinat întemeierea Bisericii, noua creaţie şi 
făurirea omului celui nou în interiorul Acesteia, reflecţie creată 
a Frumuseţii necreate”. 

Sfântul Maxim Mărturisitorul a întrebat retoric: „De ce 
Sfântul Duh S-a pogorât tocmai după zece zile de la Înălțarea 


! Ibidem, p. 199. 
? Jean Danitlou, Op. cit., p. 48. 
3 Ibidem. 

Domnului Hristos cu trupul la cer? Şi tot el a răspuns: Pentru 
că înălțându-Se Domnul cu trupul la cer (căci după dumnezeire 
toate le umple), a dăruit fiecărei cete îngereşti câte o zi, de la 
prima până la ultima, pentru că aveau şi ele nevoie de venirea 
Domnului la ele. După aceea s-a arătat lui Dumnezeu Tatăl şi apoi 
s-a pogorât Sfântul Duh”. „Astfel, întreaga creaţie nevăzută a 
fost recapitulată în Hristos”?. 


Denumirile îngerilor 

„Sfântul Grigorie cel Mare precizează că denumirea de 
«înger» desemnează funcția de mesager, şi nu natura spiritelor 
cereşti, numele angelice trimițând în genere la misiunea sau 
lucrarea acestora şi la proprietăţile primite în mod desăvârşit, 
deşi, parţial, ele aparţin tuturor fiinţelor cereşti. Prin urmare, 
«îngeri» în sens propriu sunt spiritele care anunţă evenimente 
mai puţin importante, iar arhangheli, cele care transmit comu- 
nicări esenţiale”. 

„Însuşi cuvântul «înger», în traducere din limba greacă, 
înseamnă «trimis», «sol». Îngerii au căpătat acest nume generic 
datorită caracterului slujirii lor, îndreptată de Atotmilostivul 
Dumnezeu către mântuirea neamului omenesc. Tocmai acest lucru 
ni-l mărturiseşte Sfântul Apostol Pavel când zice: «Îngerii nu 
sunt, oare, toți duhuri menite să slujească, trimise în slujba celor 
care urmează să moştenească mântuirea?» (Evrei 1,14). 

Sfântul Dionisie Areopagitul a scris şi el că „cineva poate 
să spună şi aceasta, că toate numele îngereşti sunt comune pentru 
faptul că toate puterile cereşti au comun chipul lui Dumnezeu 
şi împărtăşirea mai puţină sau mai multă de darul iluminării de 


! Filocalia..., vol. IL, pp. 245-246. 

Bogdan Tătaru-Cazaban, Op. cit., p. 64. 
3 Ibidem, p. 71. 

+ Părintele Rodion, Op. cit., pp. 24-25. 

la Dumnezeu”!. Astfel, „cunoscând această ordine a sfintelor 
ierarhii, spunem că orice numire dată minţilor cereşti redă însu- 
şirea de chip dumnezeiesc a fiecăruia”?, „căci fiecare numire a 
fiinţelor mai presus de noi descoperă însuşirile lor asemănătoare 
cu Dumnezeu, care-L imită pe Dumnezeu'”. 

Dintre denumirile date puterilor cereşti le vom prezenta pe 
cele mai cunoscute, ţinând totuşi cont de faptul că unele dintre 
acestea sunt utilizate doar în alte limbi, fără să fi intrat în uzul 
limbii române. 

a) Îngeri 

Sfântul Dionisie Areopagitul a scris că „ultima treaptă a 
celor inteligibile trebuie să se numească în sens propriu îngeri, 
iar cele superioare, altfel. Treptele superioare cunosc cele în care 
sunt introduse cele inferioare prin iluminare, dar cunosc şi altele, 
necunoscute celor inferioare. Dar chiar dacă este aşa, totuşi 
uneori toate treptele inteligibile sunt numite cu numele general 
de îngeri, pentru că în Sfânta Scriptură citim: «Binecuvântați 
pe Domnul toţi îngerii Lui» (Psalmul 102,20) şi «Cel ce faci 
pe îngerii Tăi duhuri» (Psalmul 103,5), dar cuvântul nu spune 
şi inversul: căci cele inferioare nu se numesc cu numele celor 
mai înalte; pentru că cele mai de jos sunt introduse în taine prin 
puterile cele mai de sus”. 

De asemenea, „toate cetele cereşti se numesc îngeri, pentru 
rolul lor de vestitori ai tainelor dumnezeieşti””. 

b) Puteri 

Sfântul Dionisie Areopagitul a afirmat: „Se cere să înţele- 
gem pentru care pricină ne-am obişnuit să numim toate fiinţele 


! Sfântul Dionisie Areopagitul, Opere..., p. 22. 
” Ibidem, p. 23. 

3 Ibidem, p. 26. 

+ Ibidem, p. 47. 

* Ibidem, p. 68, nota 26. 

îngereşti puteri cereşti (cf. Psalmul 23,10; 79,5; 102,21 şi 148,2). 
Căci nu se poate spune, fiindcă se zice îngeri că toate ordinele 
au calitatea ultimului ordin şi, prin aceasta, calitatea de sfinte 
puteri. Dar se poate spune că ființele mai înalte se împărtăşesc 
în întregime de lumina cea sfântă, iar cele din urmă nicidecum, 
asemenea acelora. De aceea toate minţile dumnezeiești se numesc 
puteri cereşti, dar nicidecum tronuri şi serafimi şi domnii, căci 
cele din urmă nu se împărtăşesc de însuşirile întregi ale celor 
mai presus de ele. Dar îngerii şi înainte de îngeri, arhanghelii şi 
începătoriile şi stăpâniile fiind aşezaţi de Scriptură după puteri, 
sunt numiți de către noi adeseori împreună cu celelalte sfinte 
fiinţe, puteri cereşti”!. 

„Dar spunem că folosindu-ne în comun pentru toate 
cetele îngereşti de numirea de puteri cereşti, nu pricinuim 
vreo amestecare a însuşirilor tuturor ordinelor. Ci fiindcă prin 
rațiunea mai presus de lume, toate minţile dumnezeieşti se 
împart în trei: în fiinţă, putere şi lucrare, când le numim pe 
toate, fără deosebire, sau pe unele dintre ele, fiinţe sau puteri 
cereşti, trebuie să socotim că le numim pe acelea despre care 
este vorba, în întregime, după fiinţa sau puterea fiecăreia dintre 
ele. Căci nu trebuie să socotim că atribuind această însuşire a 
sfintelor puteri mai înalte, deosebite de celelalte, şi fiinţelor mai 
de jos, o facem aceasta spre răsturnarea ordinii neamestecate a 
treptelor îngereşti. Căci potrivit cu ceea ce am spus de multe ori 
cu dreptate, ordinele mai înalte au în chip prisositor şi sfinţitele 
însuşiri ale celor mai de jos, iar ultimele nu au întregimile mai 
înalte ale celor mai de sus, mijlocindu-li-se numai în parte, pe 
măsura lor, primele iluminări arătate prin cele mai înalte, pe 
măsura acelora”?. 


! Ibidem, p. 30. 
> Ibidem, pp. 30-31. 

„Toate cetele cereşti se pot numi puteri, pentru că toate 
constau din ființă, putere şi lucrare şi se împărtăşesc de puterile 
dumnezeieşti. Dar cetele mai de jos nu au toată puterea celor 
mai înalte, cum o au cele mai de sus, în niciun înţeles. Serafimul 
este putere sau înger, dar îngerul în sens strict nu se poate numi 
serafim, deşi se poate numi şi el putere cerească”. 

„Nu trebuie văzută o contrazicere în faptul că Scriptura, 
deşi socoteşte unele cete îngereşti superioare altora, le recunoaşte 
tuturor aceleaşi puteri. Căci ele au aceleaşi puteri în grad pro- 
porţional cu treapta pe care se află. Aceasta arată, dimpotrivă, o 
legătură şi o comunicare de către fiinţele superioare a puterilor lor 
celor inferioare în gradul potrivit treptei inferioare a acestora”?. 

„Cea de-a doua ceată îngerească a triadei din mijloc poartă 
numele de puteri, însă acest nume este comun tuturor ordinelor 
îngereşti pentru că toate au o anumită putere”. 

Pe lângă denumirea simplă de puteri, îngerii mai sunt 
numiţi şi puteri îngereşti, puteri cereşti, puteri netrupeşti, puteri 
nevăzute etc. 

c) Minţi 

„Puterile înţelegătoare sau îngereşti sunt numite «minţi», 
pentru că fiecare dintre ele este cu totul minte şi întreaga lor ființă 
este minte vie care trăieşte esențialmente în specia lor şi ele înţeleg 
în mod unic şi direct cele ce curg spre ele de la Dumnezeu”. 

„Sfântul Maxim Mărturisitorul spune că îngerii sunt 
numiţi «minţi cereşti» pentru că sunt întregi numai minţi sau 
numai înţelegeri, câtă vreme noi, oamenii, suntem şi trupuri şi 
ca atare avem pofte de satisfacere a trebuinţelor trupeşti. Mintea 
sau înţelegerea care caută sensul existenţei este vârful fiinţei 


! Ibidem, p. 68, nota 26. 

” Ibidem, p. 69, nota 34. 

3 Petru Florea, Op. cit., p. 45. 
* Ibidem. 

conştiente create. Ea este îndreptată ca atare spre Dumnezeu, 
sensul suprem, atotcuprinzător. Îngerii fiind numai minţi sunt 
totodată minţile cele mai capabile să înţeleagă şi să înainteze 
spre sensul suprem al existenţei, care este Dumnezeu. Însuşi 
faptul că mintea înseamnă înţelegere şi voinţă de înţelegere, 
iar înţelegerea nu o poate avea toată în ceea ce este mărginit, 
o arată ca făcută pentru Dumnezeu cel nemărginit, în mişcarea 
nesfârşită spre EI”!. 

„Îngerii sunt «minţi pure», fiinţe necunoscute cu simţurile, 
ci numai cu mintea sau cu înţelegerea”. 

Un părinte al Bisericii a scris că „îngerul este «duh mintal, 
pentru că este duh şi în acelaşi timp minte pură'*. 

„Îngerului i se spune intelect sau minte, căci întreaga sa 
cunoaştere este intelectuală, pe când cunoaşterea cu sufletul este 
în parte intelectuală, în parte sensibilă”. 

Sfinţii îngeri sunt reprezentaţi în icoane cu păr bogat, ca 
semn că au multă minte, iar părul lor este întotdeauna strâns cu 
o panglică albă legată la ceafă, pentru a arăta că tot gândul lor 
este numai la Dumnezeu. 

d) Fiinţe cereşti 

„Treptele îngereşti, deşi pot fi numite puteri cereşti, sunt 
toate fiinţe, ca izvoare de puteri şi de lucrări. Ca «fiinţe cereşti» 
sau spirituale nu pot fi fără puteri şi lucrări, căci fără puterile şi 
lucrările lor n-ar putea folosi puterile şi lucrările dumnezeieşti”5. 

e) Flăcări de foc 

„Fiinţele dumnezeieşti mai sunt numite «flăcări de foc», 
dar nu arzătoare, ci pline de viaţă”. 


! Sfântul Dionisie Areopagitul, Opere..., p. 62, nota 3. 
2 Filocalia..., vol. VII, p. 466, nota 69. 

3 Filocalia... vol. VI, p. 297, nota 12. 

1 Andrei Pleşu, Op. cit., p. 220, nota 27. 

* Sfântul Dionisie Areopagitul, Opere..., p. 68, nota 25. 
* Ibidem, p. 43. 

pP Oşti cereşti 
„Puterile îngereşti mai sunt numite şi oşti cereşti, fiind 
duhuri slujitoare ale Împăratului tuturor”!. 


Numele îngerilor revelate în Sfânta Scriptură 

Sfânta Scriptură abundă în informaţii despre puterile cereşti, 
însă în pofida acestui fapt, doar trei îngeri sunt amintiţi cu numele 
în paginile ei, este vorba despre Mihail, Rafail şi Gavriil. 

Mihail este cunoscut drept conducătorul oştilor îngereşti 
în lupta cu îngerii căzuţi, conduşi de Lucifer. Rafail ne este 
cunoscut din cartea Tobit din Vechiul Testament, iar Gavriil 
apare ca vestitor al naşterii Mântuitorului şi a Sfântului loan 
Botezătorul. 

Sfântul Grigorie cel Mare a afirmat că „numele celor trei 
îngeri nu exprimă identitatea acestora în cetatea cerească, ci 
rolul pe care îl au de îndeplinit în relaţie cu oamenii, sensul 
acţiunii lor”?. „În cer, îngerii nu au nevoie să fie diferențiați prin 
nume, pentru că acolo, din cauza vederii lui Dumnezeu, fiecare 
dintre ei se bucură de o perfectă cunoaştere, dar, pentru noi, cei 
de pe pământ, ei iau nume care se potrivesc misiunii lor”, iar 
acestea sunt întotdeauna legate de numele lui Dumnezeu, fiindcă 
„orice denumire a inteligenţelor cereşti exprimă proprietatea 
dumnezeiască în fiecare dintre ele”. 

Vechiul Testament a fost scris în ebraică. În această limbă 
Dumnezeu este numit Elohim, sau prescurtat EI, de aceea în 
numele celor trei îngeri este inclusă particula „EI”, pentru a lega 
misiunea acestora pe pământ de numele lui Dumnezeu. 


! Filocalia..., vol. V, p. 243. 

? Bogdan Tătaru-Cazaban, Op. cit., p. 71. 

3 Maica Alexandra (principesa Ileana a României), Op. cit., p. 253. 
+ Bogdan Tătaru-Cazaban, Op. cit., p. 59. 

Arhanghelul Mihail 

„Când Lucifer s-a răzvrătit în cer şi au început a cădea mulţi- 
me de îngeri, toate puterile cereşti s-au tulburat. Atunci arhanghelul 
Mihail a venit în mijlocul lor şi a strigat: «Să luăm aminte!». 
Din clipa aceea a încetat căderea îngerilor, căci toţi, luând 
aminte la glasul arhanghelului şi la răzvrătirea îngerilor căzuţi, 
s-au închinat înaintea lui Dumnezeu, preamărindu-l numele”!. 

Atunci îngerii buni, sub conducerea arhanghelului Mihail 
(Michael în ebraică), au pornit război împotriva îngerilor căzuţi 
şi i-au biruit în numele Domnului. Mihail în limba ebraică 
înseamnă: „Cine este ca Dumnezeu?”. 


Îngerul Rafail 

Îngerul Rafail (Rafael în ebraică) a fost trimis de Dumnezeu 
lui Tobie, pentru a-l tămădui pe Tobit, tatăl acestuia, de o boală 
grea de ochi. Rafail în limba ebraică înseamnă: „Dumnezeu este 
vindecătorul meu”. 


Arhanghelul Gavriil 

Omul a păcătuit şi se îndepărta tot mai mult de Dumnezeu, 
care a hotărât să-l mântuiască, de aceea, la plinirea vremii, l-a 
trimis pe arhanghelul Gavriil (Gabriel în ebraică) să-i bineves- 
tească Fecioarei Maria hotărârea lui Dumnezeu şi faptul că 
ea a fost aleasă să nască pe Mântuitorul lumii. La întrebarea 
Preacuratei: „Cum va fi aceasta, de vreme ce eu nu ştiu de 
bărbat? Răspunzând, îngerul i-a zis: Duhul Sfânt se va pogori 
peste tine şi puterea Celui Preaînalt te va umbri” (Luca 1,34-35). 
Gavriil în limba ebraică înseamnă: „Bărbat este Dumnezeu” sau 
„Dumnezeu este puterea mea”. 


! Părintele Daniel de la Rarău, Op. cit., p. 23. 

Îngerii se curăţesc, se iluminează, se desăvârșesc şi se 
mişcă circular în jurul lui Dumnezeu 

Într-un capitol anterior am arătat că îngerii sunt fericiţi, iar 
fericirea lor înseamnă curăţire, iluminare şi desăvârşire, pentru că 
„fericirea dumnezeiască curăţeşte învățând, luminează înălțând 
şi desăvârşeşte îndumnezeind”!. 

„Puterile cereşti se curăţesc, se luminează şi se desăvârşesc, 
dar curățirea lor nu este ca şi curățirea oamenilor, ci purifica- 
rea puterilor îngereşti este iluminarea spre o cunoaştere mai 
desăvârşită””?. 

„Curăţia îngerilor constă în tot mai deplina eliberare de 
preocuparea de altceva deosebit de Dumnezeu. Ea este con- 
diția pentru cunoaşterea tot mai adevărată şi mai adâncă a 
lui Dumnezeu, fiind eliberarea de îngusta şi nepotrivita Lui 
cunoaştere. lar aceasta este ceea ce îi face pe îngeri tot mai 
asemenea cu Dumnezeu sau mai desăvârşiţi în bunătatea şi 
iubirea care Îi este proprie Lui. Toate aceste nivele atinse se 
comunică celor care urmează după ei. Prin firea ei, curăţia, 
lumina, asemănarea cu Dumnezeu în bunătate se comunică de 
la cei ce sunt mai ridicaţi şi se ridică mereu la cei ce sunt mai 
Jos, dar în imediată legătură cu ei, iar aceştia sunt atraşi de 
curăţia, lumina şi desăvârşirea acelora”?. 

„Înălţarea în curăţie, în cunoaşterea lui Dumnezeu, în desă- 
vârşirea ca asemănare cu El, sunt însufleţite de iubirea Lui. lar 
iubirea faţă de Dumnezeu a unora nu poate să nu devină şi iubire 
a lor faţă de cei de după ei”. 

„Totuşi, curățirea, luminarea şi desăvârşirea unor îngeri prin 
atracția lor de către Dumnezeu şi comunicarea acestor stări celor 


! Sfântul Dionisie Areopagitul, Opere... p. 45. 

> Petru Florea, Op. cit., p. 46. 

3 Sfântul Dionisie Areopagitul, Opere..., p. 64, nota 7. 
* Ibidem. 

următori nu se face în mod necesar conform unei legi. Iubirea din 
ele nu poate avea loc fără libertate. În firea tuturor este o pornire 
spre iubire, dar iubirea a putut fi atrasă chiar de unii îngeri şi spre 
sinea lor înţeleasă în chip egoist, ceea ce a dus la căderea unora 
dintre ei, iar în oameni şi spre plăcerile de cele materiale, dat fiind 
că ei sunt îmbrăcaţi în trupuri”!. 

„Fiinţele îngereşti formează o ierarhie de trei trepte ce se 
suprapun de trei ori. Ele urcă veşnic în participarea tot mai sporită 
la energiile dumnezeieşti şi la asemănarea cu Dumnezeu. Lucrarea 
lor este unită cu lucrarea dumnezeiască. Acest urcuş se realizează 
prin trei etape ce se repetă: prin curăţire, luminare şi desăvârşire. 
Toate acestea îşi au izvorul în Dumnezeu. Dumnezeu este curăţia 
absolută. EI este lumina absolută, neprimind lumina de la altul. El 
este desăvârşirea absolută. Curăţirea constă în eliberarea fiecărei 
trepte de orice amestecare cu altceva, în concentrarea exclusivă 
spre Dumnezeu. Dar absoluta neamestecare cu orice altceva 
o are Dumnezeu. O treaptă îngerească, terminând curățirea de 
amestecarea cu altceva, trece la o iluminare superioară, prin lumina 
ce-i vine de la Dumnezeu. Dar ca una ce s-a curățit, transmite treptei 
îngereşti de sub ea puterea acestei curăţiri. Şi după ce treapta de 
deasupra e1 s-a iluminat, a trecut la desăvârşire. Dar, ajunsă la capătul 
iluminării, poate ajuta şi treapta de sub ea să se ilumineze'”?. 

„Dar curățirea treptei inferioare nu se face numai prin pu- 
terea ce-i vine de la treapta superioară, care a ajuns la capătul 
curăţirii sale, ci şi din puterea lui Dumnezeu, odată ce curățirea 
înseamnă eliberarea de amestecul cu altceva şi dobândirea 
preocupării exclusive de Dumnezeu”. Astfel, „Dumnezeu este 
începutul mai presus de început a tot ceea ce au cetele îngereşti 
şi toate creaturile şi culmea înălțată peste tot în nesfârşit. În EI 


! Ibidem. 
2 Ibidem. 
3 Ibidem. 

este toată curăţia mai presus de curăţia ce se comunică îngerilor 
şi oamenilor”!. 

„Curăţia este împărtăşire de strălucirea curăţiei dumne- 
zeieşti celor întrucâtva curaţi, pe cât le este cu putinţă. Această 
curăţie ce se lucrează spre desăvârşire, din pricini preaînalte, de 
însuşi izvorul dumnezeiesc sau de ascunzimea mai presus de 
fiinţă, în toţi îngerii, le este mai descoperită şi li se comunică 
mai mult puterilor din jurul lui Dumnezeu, ca să li se arate, ca 
celor mai înalte”?. 

Astfel, „curăţia şi toate lucrările au început în Dumnezeu 
şi strălucesc din Dumnezeu prin primele puteri îngereşti, dar se 
transmit tuturor celorlalte pe măsura împărtăşirii fiecăreia de 
sfintele lucrări dumnezeieșşti””. 

„Deci cei ce se curăţesc trebuie să se facă cu totul nea- 
mestecaţi cu cele nepotrivite şi să se elibereze de împreunarea cu 
ceea ce este neasemenea cu ei. lar cei ce se luminează trebuie să 
se umple de lumina dumnezeiască, înălțându-se la deprinderea 
şi puterea contemplaţiei cu ochii preacuraţi ai minţii. lar cei ce 
se desăvârşesc să se mute de la ceea ce este nedesăvârşit şi să se 
facă părtaşi de cunoaşterea desăvârşitoare a tainelor sfinte. Apoi 
cei ce se curăţesc trebuie să transmită altora, prin abundența 
curăţiei lor, din neîntinarea proprie. lar cei ce se luminează, ca 
minţi mai pătimitoare, ce şi-au însuşit participarea la lumina 
şi la comunicarea ei şi s-au învrednicit în mod preafericit de 
strălucirea sfântă, trebuie să reverse spre alţii lumina lor, care 
întrece totul. În sfârşit, cei ce se desăvârşesc, ca cei ce cunosc 
comunicarea desăvârşitoare, trebuie să desăvârşească pe cei ce se 
împărtăşesc de iniţierea atotsfântă în ştiinţa celor sfinte văzute. 
Deci fiecare treaptă ierarhică este ridicată la dumnezeiasca 


! Ibidem, p. 68, nota 31. 
” Ibidem, pp. 33-34. 
3 Ibidem, p. 34. 

împreună-lucrare pe măsura ei, săvârşind, prin harul şi puterea 
dată de Dumnezeu, cele ce se află în Dumnezeire în mod natural 
şi mai presus de fire şi sunt lucrate de ea în chip mai presus de 
fiinţă, descoperindu-i-se în chip ierarhic, pe cât se poate, spre 
imitarea minţilor iubitoare de Dumnezeu”. 

„Toate cetele îngereşti sunt în mişcare, trecând prin: 
purificare, iluminare şi desăvârşire. Când ceata de jos din 
fiecare triadă este în faza purificării, ceata de mijloc este în 
faza iluminării, iar cea de sus, în faza desăvârşirii. După aceea, 
cetele de sus trec iarăşi la o purificare mai înaltă, cele din mijloc 
la o desăvârşire mai înaltă şi cele de jos la o iluminare mai 
înaltă. Dar cetele de mai jos sunt ajutate în acest urcuş de cele 
de mai sus”?. 

„Lucrarea tearhică decurge din ştiinţa tearhică. Lucrarea 
proniatoare a lui Dumnezeu se face conform cu ştiinţa Lui 
supra-ființială referitoare la univers şi la toate câte se află în 
univers. «Hristos este puterea lui Dumnezeu şi înţelepciunea lui 
Dumnezeu» (| Corinteni 1,24), de aceea îngerii, participând la 
ştiinţa tearhică, participă şi la lucrarea Tearhiei, care pentru ei este 
curăţire, iluminare şi desăvârşire: este, mai întâi, curățirea lor de 
ignoranță prin cunoaşterea tainelor tearhice; este, de asemenea, 
iluminarea lor prin însăşi cunoaşterea dumnezeiască, cu care 
se curăţă de nedesăvârşita cunoaştere anterioară; în final, este 
desăvârşirea lor prin deprinderea ştiinţei despre Dumnezeu şi 
cele dumnezeieşti”*. 

„Toată lucrarea ierarhică există şi se realizează prin partici- 
parea la lucrarea tearhică; ea constă, aşadar, din curăţire, iluminare 
şi desăvârşire şi se exercită, ca act cu precădere intelectual, 
asupra fiinţei ierarhice în orice ordin sau rang aparține. Astfel, 


! Ibidem, p. 20. 
2 Preotul Profesor Dumitru Stăniloae, 7eo/ogia Dogmatică..., p. 465. 
3 Preot Daniel Pupăză, Op. cit., pp. 277-278. 

curățirea este eliberarea minţii de tot ceea ce o face neasemenea 
cu Dumnezeu; odată purificată, mintea se poate umple de lumină 
dumnezeiască, poate fi iluminată şi să se înalțe până la puterea 
şi deprinderea contemplativă; în final, desăvârşirea minţii este 
participarea ei la ştiinţa desăvârşitoare a tainelor pe care le 
contemplă. Desăvârşirea este legată inseparabil de ştiinţa lui 
Dumnezeu şi a lucrurilor dumnezeieşti”!. 

Comentând un text al Sfântului Dionisie Areopagitul, Sfântul 
Maxim Mărturisitorul scrie: „Deoarece Dionisie spune că primele 
trepte ierarhice stau şi se mişcă în cerc nemijlocit împrejurul lui 
Dumnezeu, trebuie lămurit cum stau şi sunt şi mişcate în jurul lui 
Dumnezeu, ca într-o horă. Dionisie a luat prilej pentru aceasta 
de la prorocul Isaia, care zice: «L-am văzut pe Domnul şezând 
pe un tron înalt şi măreț, şi casa Lui era plină de slavă. Serafimi 
şedeau împrejurul Său; fiecare avea câte şase aripi: cu două 
îşi acopereau faţa, cu două îşi acopereau picioarele şi cu două 
zburau» (Isaia 6,1-2). Cum adică stând, zburau împrejur? Acest 
text trebuie înţeles astfel: fiecare minte care este iluminată de 
Dumnezeu Cel ce a creat-o se spune că este mişcată împrejurul 
Lui, ca în jurul unui centru, fără ca mişcarea să fie una spaţială, 
ci înțelegătoare şi vie. Această mişcare circulară este a minţii şi 
întrucât fiind minte, înţelege, se spune că este mişcată. Această 
mişcare este socotită circulară, pentru că întorcându-se şi rotindu- 
se în jurul său se înţelege şi pe sine şi pe cel dinaintea sa de la care 
s-a luminat. Astfel, având înţelegerea proiectată din Dumnezeu 
Cel care îl voieşte, se spune că se mişcă în jurul Său, adică în 
jurul dorinţei şi iubirii lui Dumnezeu, şi prin ea în jurul centrului. 
Cele de al doilea nu se unesc cu cele dinaintea lor, şi ceea ce se 
săvârşeşte se aseamănă cu o horă (într-o horă fiecare se şi mișcă 
şi este şi mişcat de cel dinaintea sa). Cele ce se nasc tinzând spre 
ceea ce le este propriu, privesc de jur împrejur pe Cel ce le-a 


! Ibidem, p. 278. 


181 


născut. Aşadar cel ce se întoarce prin înţelegere spre cel dinaintea 
lui, introduce cugetarea mişcării circulare. Pentru că Dumnezeu 
este pretutindeni, puterile ce-l urmează Lui pretutindeni prin 
voinţa de a-L înţelege totdeauna se bucură de aceasta şi se mişcă 
împrejurul Lui cu bucurie. Astfel mintea este în ea însăşi şi se 
grăbeşte spre ea însăşi. Cel care este în sine însuşi şi vădeşte 
nemurirea are stabilitate. Iar ceea ce este în sine însuşi, adică prin 
nemurire, se înţelege că stă, dar prin faptul că se grăbeşte spre 
sine însuşi, se mişcă, nedorind să se risipească în afară de sine 
spre înţelesuri legate de materie. Deci, întrucât se mişcă prin sine, 
nu stă, ci se mişcă, dar după fiinţă, care este întotdeauna aceeaşi, 
este în repaos şi nu în mişcare. Astfel fiecare minte are şi prin fire 
un elan, o dorinţă către Dumnezeu şi în jurul Lui, ca o mişcare 
circulară în jurul unui centru, precum este mişcarea cercurilor 
în jurul punctului sau a centrului din care îşi au originea. Şi din 
necesitate firească fiecare dintre cele ce sunt se mişcă în horă în 
jurul lui Dumnezeu, dorind prin însăşi existenţă să existe. Astfel 
toate sunt împrejurul Împăratului tuturor şi toate există datorită Lui 
şi EI este cauza tuturor bunătăţilor. Iar spunând că cele dintâi cete 
îngereşti horesc nemijlocit în jurul lui Dumnezeu, neavând altceva 
înaintea lor, arată că cele din a doua şi a treia triadă horesc şi 
acestea în jurul lui Dumnezeu conform firii lor, dar prin mijlocirea 
celor dinaintea lor”. 

Părintele Dumitru Stăniloae a scris despre purificarea, 
iluminarea şi desăvârşirea îngerilor, precum şi despre mişcarea 
circulară a acestora în jurul lui Dumnezeu: „Ceata primă din 
fiecare grup îngeresc, devenind superioară desăvârşirii la 
care se află, căci îi vede marginile, se purifică de ea. Urcuşul 
acesta este întreg un urcuş în cunoaşterea lui Dumnezeu şi în 
desăvârşirea prin participarea tot mai mare la El. Purificarea 
reprezintă un fel de renunțare apofatică la cunoştinţa ce o are 


! Sfântul Dionisie Areopagitul, Opere... p. 50. 

o treaptă, pentru înălţarea la o iluminare şi, ca urmare, la o 
desăvârşire mai înaltă. Urcuşul acesta se face în spirală în jurul 
lui Dumnezeu, apropiindu-se tot mai mult de El. Provenită din 
voia lui Dumnezeu, mintea va fi cu dorirea şi iubirea în jurul 
Lui, ca în jurul unui centru. Căci nu se unesc cele secundare cu 
cele dinainte de ele, ci ceea ce se petrece se aseamănă cu un dans 
circular. Căci cele produse doresc în chip circular să îmbrăţişeze 
pe cele ce le-au produs, dar numai privindu-le de jur împrejur 
şi umplându-se de frumuseţea de la El. Fiindcă Dumnezeu este 
pretutindeni, iar cele ce-L urmează pretutindeni şi voiesc să-L 
cunoască pururea se bucură de EI şi se mişcă prin înţelegere. De 
altfel toată existenţa creată face o mişcare circulară continuă în 
Jurul lui Dumnezeu, tinzând spre cauza ei. Propriu-zis, un urcuş 
infinit nici nu poate avea loc în linie suitoare dreaptă, pentru că 
în această privire cei mai de Jos privesc mereu numai la cei mai 
de sus, nu şi direct la Dumnezeu”. 

„Mişcarea fiinţelor spirituale este un urcuş care va dura 
etern, pentru că subiectul creat nu termină niciodată înţelegerea 
Subiectului absolut. Dar mişcarea aceasta este numită în acelaşi 
timp stabilitate, căci este o permanentă menţinere în ea. Aceasta 
este stabilitatea îngerilor. Cum deci stau şi se mişcă? Este evident 
că stau în jurul lui Dumnezeu, dar se mişcă spre acea iluminare. 
Căci, deşi acest univers, ca să zicem aşa, se mişcă în cerc, el este 
şi pururea mobil, şi nemișcat. Este nemișcat ca întreg căci nu se 
mişcă de la un loc la altul dar este pururea mobil după părțile 
lui. Aşa trebuie cugetată şi mişcarea circulară cerească. Căci şi 
ea este statornică într-un chip pururea mobil şi rămâne stabilă, 
mişcându-se pururea în jurul Aceluiaşi şi căutând acolo, cum nu 
se întâmplă în mişcarea liniară”?. 


! Preotul Profesor Dumitru Stăniloae, Teologia Dogmatică..., pp. 
465-466. 
? Ibidem, pp. 468-469. 

„Astfel există o dezvoltare treptată a lumii spirituale care nu 
este numai pasivă, ci implică şi o lucrare proprie. Dar pe de altă 
parte, fiind consolidată în bine şi în comuniunea cu Dumnezeu, 
ea este stabilă. Este o continuă urcare din treaptă în treaptă, din 
slavă în slavă”!. 

„Urcuşul acesta universal este etern. Sfântul Dionisie 
Areopagitul vede urcuşul acesta realizându-se în formă de spirală 
în jurul lui Dumnezeu, într-o apropiere continuă de Dumnezeu, 
ca un fel de «coloană a infinitului», în mişcare de înălţare şi în 
acelaşi timp de apropiere de Dumnezeu. Mişcarea aceasta eternă 
se face spre persoanele dumnezeieşti ale Sfintei Treimi, dar în 
mod special spre Fiul lui Dumnezeu, aşezat ca om pe tronul 
dumnezeiesc, manifestând prin umanitatea Sa în mod deplin 
transparent adâncul vieţii şi al judecăților Sale'?. 

Episcopul Alexander Golitzin a scris şi el despre mişcarea 
îngerilor în jurul lui Dumnezeu: „Minţile dumnezeieşti se spune 
că se mişcă circular când sunt unite cu luminările fără început 
şi fără sfârşit ale lui Dumnezeu; rectiliniu când înaintează spre 
pronierea celor inferioare, ducând la capăt direct toate; şi în 
spirală când, proniindu-le pe cele inferioare, rămân neclintite 
în identitate horind fără sfârşit în jurul lui Dumnezeu, cauza 
identităţii”:. 

„Mişcarea îngerilor stă în afara categoriilor timpului şi 
spaţiului care afectează fiinţele umane supuse exigenţelor şi 
limitărilor existenţei corporale. Îngerii sunt fiinţele cele mai 
apropiate de Dumnezeu - nemateriale, necorporale - sunt, pe scurt, 
lumea inteligibilă. Prin urmare, mişcarea lor ţine pur şi simplu 
de intelect, căci Dumnezeu nu le mişcă spre cele dumnezeieşti 


! Ibidem, p. 469. 
? Ibidem. 
3 Episcop Alexander Golitzin, Op. cit, p. 174. 

din afară, ci în mod inteligibil, ele fiind luminate de sfatul 
preadumnezeiesc dinăuntru printr-o rază pură şi nematerială”!. 

„Nefiind însoţită de complexitate sau ambiguitate, mişcarea 
îngerilor merge direct spre intelecţiile simple, pentru că fiind 
liberi de multiplicitatea şi diviziunea materială, îngerii se bucură 
de o vedere unitară şi atotcuprinzătoare a intelecțiilor divine 
dincolo de distincţia între cunoscător şi cunoscut, puterea şi 
activitatea lor inteligentă fiind neîncetat modelată de Intelectul 
şi Rațiunea divină'?. 

„Mişcarea veşnică a puterilor cereşti nu este pur şi simplu 
un gen de rotație perpetuă în jurul cunoaşterii lui Dumnezeu, 
ci un urcuş continuu şi o unire tot mai profundă în şi cu 
Dumnezeul contemplat”. 

„Darurile, harurile, bunătatea şi iubirea lui Dumnezeu faţă 
de creaturile Sale raţionale sunt infinite, încât în acest nesfârşit 
dar de iubire descoperim sensul mişcării perpetue a îngerilor în 
jurul lui Dumnezeu. De asemenea, suntem datori să ştim că nu 
poate exista un sfârşit al urcuşului în Dumnezeu, nici cicluri, 
pentru că orice dorinţă a creaturii după Dumnezeu trebuie să 
rămână pe veci dorinţă. Ea nu poate fi satisfăcută niciodată, ceea 
ce înseamnă că în faţa unei Providenţe infinit generoase nu poate 
afla un capăt al dăruirii de Sine Însuşi a lui Dumnezeu. Îngerii au 
o dorinţă nemicşorată după Bine, sunt mereu în stare de dorinţă. 
Desfătarea lor de Dumnezeu, contemplarea lor nu poate fi altceva 
decât un urcuş neîncetat în cunoaştere, o mişcare perpetuă spre 
fericire şi unire - deşi acest ultim termen reprezintă deopotrivă, 
chiar dacă în mod înrudit, o experienţă creată aflată strict vorbind 
în afara capacităţilor fiinţei create. Aceasta înseamnă că, la rândul 
ei, fiinţa inteligentă creată, ca microcosmos, este departe de a fi 


! Ibidem. 
? Ibidem, p. 175. 
3 Ibidem, p. 176. 

o realitate deja împlinită. Este de fapt o deschidere spre divin, un 
proces continuu de asemănare şi reflectare a darului şi a mişcării 
lui Dumnezeu, al cărui capăt dispare în ascunzimea infinită a 
fiinţei Sale”!. 

„Acest urcuş al creaturilor conştiente spre o tot mai intimă 
relaţie cu Dumnezeu, fără contopire, nu se poate realiza fără o 
comuniune între creaturi, care are forma ierarhiei'?. 

„Creaturile nu urcă spre Dumnezeu toate deodată prin 
aceeaşi experienţă a Lui. În acest caz, n-ar avea ce să-şi comunice 
între ele. Sau în voinţa lui Dumnezeu de a le apropia de EI tot mai 
mult este implicată totodată voinţa de a spori comuniunea între 
ele, prin comunicările experienţei ce o fac cele mai înaintate în 
apropierea de Dumnezeu celor mai puţin înaintate. Dar cele mai 
puţin înaintate nu sunt lipsite nici ele de experiența lui Dumnezeu, 
dar văd în treapta mai înaltă la care au ajuns acelea după ce au 
trecut prin experienţa făcută de cele dinaintea lor, perspectiva ce 
li se deschide şi lor, dacă imită treapta prin care au trecut acelea. 
Cele ajunse la treapta iluminării, după ce au trecut prin treapta 
curăţirii, le conving pe cele de mai Jos de ele să se silească cu 
toată puterea pentru curățirea lor, ca să ajungă şi ele la iluminarea 
la care au ajuns acelea prin curăţire”?. 

„Cei mai înaintați trăiesc răspunderea de a le comunica şi 
celor de după ei treapta mai înaltă la care au ajuns în experiența 
lui Dumnezeu, prin împlinirea îndatoririlor faţă de treapta de 
mai Jos, iar cei mai de jos trăiesc în iubirea acelora faţă de ei 
apropierea mai mare a lui Dumnezeu de care s-au împărtăşit 
aceia. Această înaintare a tuturor în experienţa lui Dumnezeu 
prin comuniunea întreolaltă este prezentată de Sfântul Dionisie 
Areopagitul ca o înaintare a tuturor în jurul lui Dumnezeu, în 


! Ibidem, pp. 178-179. 
> Sfântul Dionisie Areopagitul, Opere..., p. 61, nota |. 
3 Ibidem. 

formă de spirală. Dumnezeu lucrează asupra tuturor pe de o 
parte în mod direct, dar asupra celor mai înaintați spre EI de la 
o distanţă mai mică, iar asupra celor mai puţin apropiaţi de la 
o distanță mai mare, ceea ce are ca urmare că lucrează asupra 
celor mai puţin înaintați şi prin cei mai înaintați. De aceea este 
reprezentat ca o coloană ce se înalță în mijlocul tuturor, cei 
mai înaintați fiind mai apropiaţi de EI prin urcuşul în spirală 
parcurs, iar cei mai puţin înaintați cunoscându-L şi ei direct, 
dar de la o distanţă mai mare, însă fiind atraşi pe drumul în 
spirală parcurs de ei pentru a se apropia şi ei mai mult de 
coloana prezenţei dumnezeieşti”!. 

„Dacă toţi s-ar apropia de Dumnezeu aflat numai deasupra 
tuturor, nu L-ar cunoaşte direct decât îngerii din treapta cea mai 
înaltă. Dacă fiecare s-ar apropia de Dumnezeu numai în cerc pe 
poziţia lui proprie, cei mai apropiați de Dumnezeu n-ar comunica 
celor de după ei experienţa lui Dumnezeu, căci nu s-ar afla toţi 
într-o legătură”?. 

„Cele mai de jos fiinţe raţionale, adică oamenii, sunt şi ei 
într-o legătură directă cu Dumnezeu, dar într-un grad mai redus. 
Ei ştiu că Dumnezeu există, printr-o simţire şi o credinţă care le 
ajută raţiunea să nu vadă un sens în existență fără Dumnezeu. 
Este şi în aceasta o lumină. Dar sunt încă lipsiţi de o simţire mai 
intensă a prezenţei lui Dumnezeu, de o experienţă mai sigură a 
Lui. Dar credinţa şi simţirea lor îi ajută să se curăţească de ceața 
patimilor care-i leagă prea mult de senzațiile trupeşti şi de planul 
material al lumii. Iar cei ce s-au curăţit în parte de aceste patimi Îl 
văd pe Dumnezeu într-o anumită lumină şi înaintând în aceasta, 
ajung la un fel de desăvârşire a vieţii. Însă desăvârşirea îi face să 
vadă că trebuie să se curăţească şi mai mult de necunoaşterea lui 
Dumnezeu, ca să înainteze la o nouă treaptă de lumină şi de la 


' Ibidem. 
2 Ibidem. 

ea, la o nouă treaptă de desăvârşire. Însă în această înaintare sunt 
ajutaţi dincolo de apropierea de Dumnezeu, trăită de ei în mod 
direct, şi de trăirea experienţei mai înalte a lui Dumnezeu la care 
au ajuns cei de deasupra lor”!. 


Numărul îngerilor 

„Revelația dumnezeiască nu determină numărul îngerilor, 
dar arată că acesta este foarte mare. Sfânta Scriptură vorbeşte 
despre «oştiri şi tabere de îngeri» (Facere 32,1-2), «mii de mii 
şi Zeci de mii şi miriade de miriade de îngeri» (Daniel 7,10; 
Evrei 12,22 şi Apocalipsa 5,11), «mulțime de oaste cerească» 
(Luca 2,13), «legiuni de îngeri» (Matei 26,53). Chiar dacă 
citim în Sfânta Scriptură despre «miriade de miriade de îngeri» 
(Daniel 7,10), nu înseamnă că acesta ar fi numărul puterilor 
cereşti, ci numai că profetul nu a putut exprima în alt chip un 
număr mai mare'?. 

Sfântul Dionisie Areopagitul a scris: „Acest lucru îl soco- 
tesc că este demn de un comentar al gândirii, că tradiția despre 
îngeri, din Scriptură, spune că ei sunt mii de mii (milioane) sau 
zeci de mii de zeci de mii (miliarde), întorcând în cerc şi în 
mulțimi cele mai mari numere pe care le avem şi prin aceasta 
arătând clar ordinele, pentru noi de nenumărat, ale fiinţelor 
cereşti. Căci sunt multe fericitele oştiri ale minţilor mai presus 
de lume, întrecând slaba şi redusa rațiune a numerelor noastre 
materiale. Fiindcă numărul lor nu poate fi definit prin primire de 
cunoştinţă decât numai de înţelegerea şi ştiinţa lor mai presus de 
lume şi cerească, dăruită lor cu îmbelşugare de Dumnezeu”. 

„Sfântul loan Gură de Aur vorbeşte de popoare infinite de 
puteri netrupeşti, ale căror mii nu le poate număra nimeni, iar 


! Ibidem, pp. 61-62, nota 1. 
2 Pr. Dr. lulian Gheţu, Op. cit., p. 30. 
3 Preotul Profesor Dumitru Stăniloae, Teologia Dogmatică... p. 442. 

Clement Alexandrinul presupune că îngerii sunt în număr infinit. 
Infinitatea însă nu înseamnă lipsa oricărei limite a numărului 
lor, ci neputința pentru oameni de a ajunge vreodată la capăt în 
numărarea lor. Sfântul Dionisie Areopagitul a scris în acest sens 
că fiinţele cereşti sunt aşa de numeroase şi de desăvârşite, că 
numai Cel ce susţine rânduiala lor le poate şti”!. 

În concluzie, „numărul îngerilor este atât de mare, că nu 
poate fi cunoscut prin numărare de către noi”. 

Îngerii sunt foarte mulţi şi depăşesc numerele noastre 
materiale, de aceea nu putem şti câţi sunt. Pornind de la parabola 
rostită de Domnul Hristos: „Care om dintre voi, având o sută de 
oi şi pierzând din ele una, nu lasă pe cele nouăzeci şi nouă în 
pustie şi se duce după cea pierdută, până ce o găseşte?” (Luca 
15,4), unii Sfinți Părinți au afirmat că cele nouăzeci şi nouă de 
oi sunt îngerii, iar oaia cea pierdută suntem nois. Deci numărul 
îngerilor este mult mai mare decât al oamenilor. 

Acest număr este tot timpul constant, pentru că îngerii nu 
au gen şi nu se înmulţesc, nici nu se împuţinează, pentru „că nu 
sunt muritori”?. 

Numărul mare al îngerilor „arată măreţia negrăită a lui 
Dumnezeu, pe când o creaţie săracă, ce ar putea fi cuprinsă 
în numerele omeneşti, ar fi un semn al mărginirii puterii lui 
Dumnezeu”5. 

„Numai Dumnezeu ştie câte ordine îngereşti sunt. Nouă 
ni s-au descoperit trei triade, de câte trei trepte. S-ar putea ca, 
aşa cum vor veni la existenţă pentru veci miliarde de oameni, să 
existe şi miliarde de îngeri, de ipostasuri conştiente netrupeşti, 


! Ibidem, p. 443. 

? Sfântul Dionisie Areopagitul, Opere..., p. 69, nota 33. 
3 Filocalia..., vol. V, p. 113. 

+ Sfântul loan Damaschin, Op. cit., p. 47. 

* Sfântul Dionisie Areopagitul, Opere..., p. 69, nota 33. 

pentru a cuprinde cât mai multe din înțelesurile şi formele de 
iubire ale lui Dumnezeu cel infinit şi pentru ca pe măsură ce 
vin noi şi noi oameni la existenţa pentru veci, să-i aibă în grija 
lor prietenească alți şi alți îngeri apropiaţi spiritual de unicitatea 
fiecăruia. În planul nevăzut din jurul nostru pot fi minţi imposibil 
de numărat, care să-L înţeleagă pe Dumnezeu cel mai mult, 
să-L laude în comun şi să se intereseze de noi. Dumnezeu nu a 
adus în existenţă o lume văzută şi nevăzută săracă. Precum nu 
putem da de marginile lumii văzute, aşa nu putem da nici de 
marginile celei nevăzute, cu atât mai valoroase, care contribuie 
la îmbogățirea noastră spirituală din Dumnezeu, infinitul luminii 
şi al înţelesurilor. Puterile îngereşti îşi comunică trăirea mereu 
sporită a lui Dumnezeu şi bucuria de EI - cum ne-o comunicăm 
ŞI noi - şi care este cu atât mai bogată, cu cât suntem mai mulți 
cei ce ne-o comunicăm”!. 

„În privinţa numărului îngerilor, observând aserţiunile 
unor Sfinţi Părinţi asupra acestui subiect, Părintele Profesor 
Dumitru Stăniloae ne spune că doar Dumnezeu are posibilitatea 
să cuprindă numărul îngerilor. Ordinea, sau ordinele fiinţelor 
spirituale, trebuie să fie în număr ce depăşeşte puterea noastră 
de cuprindere, pentru a-şi comunica în moduri indefinite de 
reflectare, participare şi înţelegere, cunoştinţa existenţei supreme 
a lui Dumnezeu şi pentru ca aceste moduri să le comunice şi 
oamenilor, cum şi oamenii le-o comunică îngerilor pe a lor. 
Volumul şi varietatea cunoaşterii creşte nemăsurat mai mult prin 
această sobornicitate angelo-umană”?. 

Comentând un text al Sfântului Dionisie Areopagitul, 
Sfântul Maxim Mărturisitorul a scris că „îngerii înşişi ştiu 
prin primire de cunoştinţă, nu matematic, hotarele lor, întrucât 
câtimea numărului fiinţelor cereşti îl ştiu numai cei luminaţi de 


! Ibidem, p. 65, nota 12. 
> Pr. Dr. Iulian Gheţu, Op. cit., pp. 275-276, nota 414. 

Dumnezeu. Ei nu se pot număra, ci ştiu în general de numărul 
lor numai de la Dumnezeu”. 

De asemenea, demn de remarcat este faptul că „varietatea 
îngerilor este tot aşa de mare ca şi între popoarele lumii văzute, 
sau cu mult mai mare. Sfântul loan Gură de Aur zice în acest 
sens: Există îngeri, arhangheli, tronuri, domnii, începătorii, 
puteri. Totuşi mulțimile cereşti nu sunt acelea, ci şi popoare 
infinite, rase negrăite, pe care niciun cuvânt nu le poate înfățişa, 
pentru care există între ele numiri care vor fi cunoscute în viitor 
şi care nu sunt cunoscute în prezent. Sfinţii Părinţi vorbesc de 
varietatea infinită a puterilor spirituale. În această infinitate se 
manifestă bogăţia infinită a imaginaţiei şi a puterii lui Dumnezeu. 
În lauda acestei mulţimi infinite de duhuri se vesteşte slava 
infinită a lui Dumnezeu'?. 


Îngerii Îl văd pe Dumnezeu în mod direct 

Sfântul Apostol Pavel a scris că „Dumnezeu locuieşte întru 
lumină neapropiată” (| Timotei 6,16), de aceea Sfântul Isaac Sirul 
a întrebat retoric: «Unde este Acela al Cărui locaş este întunericul, 
care orbeşte ochii serafimilor?y5. 

Îngerii Îl văd pe Dumnezeu în mod direct, nemijlocit de 
ceva material, cum vedem noi, oamenii. Dar nici ei nu Îl văd 
pe Dumnezeu aşa cum este EI, ci cât pot ei cuprinde. Fiinţa lui 
Dumnezeu le este necunoscută şi îngerilor. 

Primele cete îngereşti primesc direct de la Dumnezeu 
iluminările Lui. Celelalte cete primesc iluminările şi darurile lui 
Dumnezeu prin intermediul cetelor superioare lor. De exemplu 


! Sfântul Dionisie Areopagitul, Opere..., p. 57. 

2 Preotul Profesor Dumitru Stăniloae, 7eo/ogia Dogmatică. .., p. 443. 

3 Filocalia sfintelor nevoinţe ale desăvărşirii, volumul X, traducere, 
introduceri şi note de Pr. Prof. Dr. Dumitru Stăniloae, Editura Institutului 
Biblic şi de Misiune al Bisericii Ortodoxe Române, Bucureşti, 1981, p. 405. 


II 


soarele luminează cu toată lumina sa norii, dar cei de sub nori 
văd doar ce trece de aceştia. Aceasta se întâmplă pentru că nu pot 
primi toţi îngerii aceeaşi cunoştinţă, cei din cetele de jos nefiind 
capabili să se umple de Dumnezeu ca şi cetele de sus. 


Hrana îngerilor 

Sfântul loan Damaschin a scris că „îngerii Îl văd pe 
Dumnezeu atât cât le este cu putinţă şi aceasta este hrana lor”!. 
Un părinte al Bisericii a afirmat că „hrana îngerilor este lumina 
dumnezeiască””?, iar în altă parte citim că „rugăciunea este pâinea 
îngerilor”. 

În Psalmi scrie că „Domnul le-a dat poruncă norilor de 
deasupra şi porţile cerului le-a deschis şi peste iudei a plouat 
mană să mănânce, şi pâine cerească le-a dat. Pâine îngerească 
a mâncat omul, hrană le-a trimis din destul” (Psalmul 77,23- 
25), de aceea Sfântul Iustin Martirul şi Filosoful „socoteşte că 
îngerii se hrănesc cu mană””. „Deşi îngerii din cer nu au o hrană 
asemănătoare cu aceea de care ne folosim noi, oamenii, căci despre 
mană, cu care s-au hrănit evreii în deşert, Scriptura zice că ei au 
mâncat «pâine îngerească», aş putea spune că atunci cuvântul, care 
afirmă că ei au mâncat, grăieşte tot aşa cum grăim şi noi atunci 
când spunem despre foc că a înghiţit totul. Cu toate acestea, noi nu 
înţelegem câtuşi de puţin că îngerii au mâncat mestecând cu dinţii 
şi cu măselele. Aşa că şi aici nu este nicio încurcătură, dacă ne-am 
arăta câtuşi de puţin cunoscători ai limbajului figurat'%. 


! Sfântul loan Damaschin, Op. cit., p. 48. 

2 Filocalia sfintelor nevoinţe ale desăvârşirii, volumul VIII, traducere, 
introduceri şi note de Pr. Prof. Dr. Dumitru Stăniloae, Editura Institutului 
Biblic şi de Misiune al Bisericii Ortodoxe Române, Bucureşti, 1979, p. 334, 
nota 658. 

3 Filocalia... vol. X, p. 496, nota 600. 

1 Pr. Dr. lulian Gheţu, Op. cit., p. 88. 

* Ibidem, p. 88, nota 124. 

„Dacă în Înţelepciunea lui Solomon 16,20 şi în Psalmul 
77,25 citim că mana este numită «hrană îngereascăy sau «pâine 
îngereascăy», aceasta se spune nu pentru a arăta că îngerii 
mănâncă, ci pentru a exprima numai superioritatea şi originea 
supranaturală a manei”. 

Sfântul Serafim al Dmitrovului a scris: „Ce-i drept, puterile 
cereşti simt foame şi sete, însă nu foamea noastră dureroasă, nu 
setea noastră chinuitoare. Foamea lor este nevoia neîncetată de 
a se sătura cu dulceaţa contemplării frumuseţii dumnezeieşti, cu 
dulceaţa cunoaşterii înţelepciunii veşnice, a săturării cu singura 
Pâine Vie'?. 

„Îngerii din ceruri se hrănesc din belşug, şi tot vor, iar 
Şi iar, să se sature cu dulceaţa contemplării Dumnezeirii. Ce 
foame înaltă, cu adevărat cerească, preafericită! Îngerii sunt 
cuprinşi şi de sete, însă de o sete tot cerească şi fericită - de 
setea împărtăşirii tot mai strânse cu Dumnezeu, a pătrunderii de 
Dumnezeire, a luminării de către Sfânta Treime. Setea lor este 
năzuinţa neîncetată spre Dumnezeu”. 


Îngerii nu cunosc fiinţa lui Dumnezeu 

„Puterile cereşti locuiesc în cer şi au un singur lucru 
de făcut: să Îl laude pe Dumnezeu şi să slujească voinţei 
lui dumnezeieşti”“, dar cu toate acestea, „există numeroase 
texte biblice în care se spune că îngerii nu cunosc adâncurile 
fiinţei dumnezeieşti (| Corinteni 2,11), nici tainele lui 
Dumnezeu (Efeseni 3,9-10 şi I Petru 1,12), nici gândul Lui 
(Romani 11,34). 


! Pr. Prof. Athanase Negoiţă, Op. cit., p. 112, nota 132. 
? Sfântul Serafim al Dmitrovului, Op. cit., p. 16. 

3 Ibidem. 

+ Sfântul loan Damaschin, Op. cit., p. 48. 

5 Părintele Daniel de la Rarău, Op. cit., p. 3. 

Sfântul Grigorie de Nazianz a scris că „deşi puterile 
cereşti laudă măreţia dumnezeiască şi contemplă veşnic slava 
divină nu pot cunoaşte natura Sfintei Treimi, care rămâne 
dincolo de îngeri, căci orice ființă, cerească sau supracerească, 
chiar dacă ar fi mai înaltă decât oamenii prin natura sa şi 
apropierea de Dumnezeu, rămâne mai departe de Dumnezeu 
şi de înţelegerea Lui desăvârşită decât este faţă de oameni”!, 
„deoarece cunoaşterea lui Dumnezeu după fiinţă şi ipostas nu 
este cu putinţă în niciun fel nimănui, fiind la fel de inaccesibilă 
tuturor îngerilor şi oamenilor”?. 

Astfel, „îngerii înşişi nu ajung la cunoştinţa de Dumnezeu, 
care este mai presus de firea lor”. 

Sfântul loan Gură de Aur a scris: „Dacă cineva - de-ar fi 
cu putinţă - s-ar urca în primul cer şi i-ar privi pe îngerii care 
se găsesc acolo şi dacă, apropiindu-se de ei, i-ar întreba cum 
L-a născut Dumnezeu Tatăl pe Fiul Său, probabil că aceştia i-ar 
răspunde: «Deasupra noastră avem îngeri mai mari; întreabă-i 
pe aceia. Urcă-te la al doilea cer, ajungi chiar la al treilea, iar de 
poţi, la începătorii, la stăpânii, la domnii şi tronuri; chiar dacă 
ar ajunge cineva până la aceia, lucru cu neputinţă, nici ei nu vor 
spune ceva, căci nici ei nu ştiu”. 

În altă parte, Sfântul loan Gură de Aur a scris: „Să-i lăsăm 
pe Sfântul Pavel şi pe profeţi şi să ne urcăm la ceruri. Poate că 
acolo va şti careva ce este fiinţa lui Dumnezeu. Dar chiar de-am 
găsi pe cineva care să o ştie, aceasta nu are nicio legătură cu noi, 
pentru că deosebirea între îngeri şi oameni este mare. Totuşi, ca 
să cunoşti pe deplin că nici acolo, în ceruri, nicio putere zidită 
nu ştie aceasta, să-i asculţi pe îngeri. Ce vrei să spui? Îngerii în 


! Bogdan Tătaru-Cazaban, Op. cit., p. 54. 
2 Filocalia... vol. II, p. 205. 

3 Filocalia..., vol. VII, p. 300, nota 78. 

+ Bogdan Tătaru-Cazaban, Op. cit., p. 55. 

ceruri vorbesc despre fiinţa lui Dumnezeu? Discută ei, îngerii, 
despre ea? Nicidecum! Dar atunci, ce vrei să spui? Vreau să 
spun că ei Îl slăvesc pe Dumnezeu, Îi înalţă neîncetat cântări 
tainice de biruinţă, cu multă frică. Unii spun: «Binecuvântată 
fie slava Domnului în locul Său!» (lezechiel 3,12), alţii zic: 
«Aliluia! (Lăudaţi pe Domnul!). Mântuirea şi slava şi puterea 
sunt ale Dumnezeului nostru!» (Apocalipsa 19,1), iar serafimii 
spun: «Sfânt, Sfânt, Sfânt este Domnul Atotţiitorul, plin este tot 
pământul de slava Sa!» (Isaia 6,3 şi Apocalipsa 4,8), şi îşi întorc 
ochii, că nu pot să sufere pogorământul lui Dumnezeu”!. 

„Sfântul loan Gură de Aur insistă asupra acestei relaţii 
dintre Dumnezeu, care Se arată în aşa fel încât să poată fi văzut 
de creaturile Sale spirituale, dar nu aşa cum este în EI Însuşi, în 
natura Sa, şi incapacitatea îngerilor de a privi această manifestare, 
de a primi intensitatea acestui pogorământ. Însă nu doar natura 
lui Dumnezeu le rămâne ascunsă puterilor cereşti, ci şi voinţa 
Sa, pe care, deşi aflaţi în aproprierea tronului, ei o cunosc, în 
mod paradoxal, contemplând providenţa, grija faţă de oameni 
şi lucrarea lui Dumnezeu în lume, mai ales ca efect al întrupării 
Fiului lui Dumnezeu'?. 

„Preaînţeleptele şi preaînaltele puteri cereşti arată şi prin 
înfăţişare în chip clar că faţa lui Dumnezeu nu este îngăduit să 
fie văzută de cineva. Căci firea (natura) cea mai presus de toată 
mintea nu poate fi văzută şi locuieşte într-o lumină neapropiată. 
Cu toate acestea, potrivit Sfântului Chiril al Alexandriei, îngerii 
participă la strălucirea naturii divine, iar această participare este 
asemănătoare reflectării luminii care pătrunde cu strălucirea sa 
ceea ce întâlneşte. Mai târziu Diadoh al Foticeei avea să spună că 
îngerii înalță imnuri cu frică şi cu cutremur, orbiți de lumina slavei 


! Ibidem. 
2 Ibidem, pp. 56-57. 

care-L ascunde pe Dumnezeu de la faţa lor, pentru că nimeni, nici 
măcar puterile cereşti, nu ştiu unde este Dumnezeu”. 

Un părinte al Bisericii a scris că „Dumnezeu Se dăruieşte 
pe Sine şi îndumnezeieşte cu adevărat, însă, fiind EI însuşi darul 
îndumnezeitor, transcende totodată toate relaţiile în care intră, Îşi 
dăruieşte lucrările sau puterile, dar nu fiinţa Sa'?. 

„Într-una dintre scrierile sale cele mai importante pentru 
problematica angelologiei, Sfântul loan Gură de Aur susţine 
inaccesibilitatea şi incognoscibilitatea fiinţei divine chiar şi 
pentru îngeri, cunoaşterea lui Dumnezeu fiind posibilă doar 
prin pogorământ: Dar, ca să afli că nu numai oamenii, ci şi 
puterile cele de sus nu se pot apropia de fiinţa lui Dumnezeu, 
ascultă ce spune prorocul Isaia: «L-am văzut pe Domnul 
şezând pe un tron înalt şi măreț, şi casa Lui era plină de slavă. 
Serafimi şedeau împrejurul Său; fiecare avea câte şase aripi: 
cu două îşi acopereau fața, cu două îşi acopereau picioarele 
şi cu două zburau» (Isaia 6,1-2). Spune-mi, pentru ce pricină 
serafimii îşi acoperă feţele şi pun înainte aripile? Pentru care 
altă pricină dacă nu pentru aceea că nu pot suferi fulgerul care 
iese de la tronul lui Dumnezeu, şi sclipirile acelea? Aceasta 
cu toate că serafimii nu văd lumina curată, nici însăşi fiinţa 
preacurată a lui Dumnezeu, ci cele ce văd este un pogorământ. 
Dar ce este pogorământul? Atunci când Dumnezeu nu Se arată 
aşa cum este El, ci Se arată atât cât este în stare să-L vadă 
cel ce poate, când îşi potriveşte arătarea feţei Lui pe măsura 
slăbiciunii celor ce-L văd”?. 

„Membrii ierarhiei cereşti nu-L cunosc pe Dumnezeu după 
natura Lui, ci din puterile Sale şi, totodată, din însăşi rânduiala 
ansamblului fiinţelor. Prin urmare, ordinea ierarhiei oferă fiinţelor 


! Ibidem, pp. 57-58. 
2 Episcop Alexander Golitzin, Op. cit., pp. 83-84. 
3 Bogdan Tătaru-Cazaban, Op. cit., pp. 204-205. 

înţelegătoare şi raționale posibilitatea cunoaşterii contemplative 
a lui Dumnezeu. Ştiinţa ierarhică se împlineşte, deci, şi prin 
contemplarea ordinii ierarhice”!. 

„Puterile cereşti nu cunosc ce este Dumnezeu în fiinţa Lui, 
dar şi cel mai de jos dintre îngeri are mai multă cunoştinţă despre 
Dumnezeu decât Sfinţii Apostoli şi decât toţi teologii Bisericii'?, 
pentru că „teologul cel mai înalt este mai mic decât cel mai de pe 
urmă dintre îngeri'*. 

În concluzie la cele afirmate, un părinte al Bisericii a 
scris: „Pentru micimea noastră, atâta cât cunoaştem din măreția 
nemăsurată şi de necuprins a lui Dumnezeu este totuşi enorm, 
căci este foarte important faptul «că ştim că este», chiar dacă nu 
ştim «ce este». 

Pornind de la afirmaţia Sfântului Apostol Pavel: „O, 
adâncul bogăției şi al înţelepciunii şi al ştiinţei lui Dumnezeu! 
Cât sunt căile Lui de necercetat şi judecăţile Sale de nepătruns! 
Căci cine a cunoscut gândul Domnului sau cine a fost sfetnicul 
Lui?” (Romani 11,33-34), un părinte al Bisericii a întrebat retoric: 
„Care dintre îngeri sau oameni ar putea cunoaşte judecăţile 
proniei lui Dumnezeu numai prin puterea firii”. Şi tot el a 
răspuns: acest lucru este cu neputinţă, fiindcă „din Dumnezeu se 
revarsă tăcere peste îngeri. Pe de o parte, puterile cereşti nu pot 
cunoaşte gândurile lui Dumnezeu, iar pe de altă parte, pentru că 
EI este atât de minunat, îngerii nu pot exprima ceea ce simt în 
preajma Lui. Numai cei ce sunt departe de un lucru minunat pot 
vorbi despre el”. 


! Preot Daniel Pupăză, Op. cit., p. 271. 

> Petru Florea, Op. cit., p. ȘI. 

3 Filocalia..., vol. II, p. 238. 

+ Preot Acad. Prof. Dr. Dumitru Stăniloae, Sfânta Treime..., p. 18. 
s Filocalia..., vol. X, p. 420, nota 534. 

* Ibidem, p. 405, nota 503. 

Cum Îl cunosc îngerii pe Dumnezeu? 

Citând un pasaj din Vechiul Testament, Sfântul Grigorie 
Palama a scris: „«Nimeni n-a trăit cu adevărat, care să fi 
văzut sau să fi arătat cu graiul fiinţa sau firea lui Dumnezeu» 
(leremia 23,18). Şi nu numai nimeni dintre oameni, dar nici 
dintre îngeri. Căci chiar şi serafimii cei cu şase aripi, îşi acoperă 
feţele cu aripile înaintea luminii covârşitoare ce iese de la tronul 
lui Dumnezeu (Isaia 6,2). Deci de vreme ce suprafiinţa lui 
Dumnezeu nu a fost văzută niciodată de nimeni, este adevărat 
cuvântul scris de Sfântul Apostol loan: «4m văzut slava Lui» 
(loan 1,14), fiindcă el, împreună cu fratele său Iacov şi cu 
Apostolul Petru au văzut slava lui Dumnezeu când au fost cu 
Domnul Hristos în Muntele Taborului”!. 

„Sfinţii îngeri stau într-o permanentă comuniune cu 
Dumnezeu. Ei au cunoştinţă despre Dumnezeu nu prin sono- 
ritatea cuvintelor, ci prin prezenţa în ei a Însuşi Adevărului 
imuabil, care este Cuvântul, Fiul Unul-Născut al lui Dumnezeu, 
pe care Îl cunosc astfel împreună cu Tatăl şi cu Duhul Sfânt. 
Ei văd că Sfânta Treime este inseparabilă, că în Ea, persoanele 
distincte sunt fiecare o substanţă şi că totuşi cele trei persoane 
împreună nu sunt trei dumnezei, ci un singur Dumnezeu. Îngerii 
cunosc toate acestea mai bine decât ne cunoaştem noi pe noi 
înşine. Ei cunosc orice creatură în Înţelepciunea lui Dumnezeu, 
ca în arta potrivit căreia a fost făcută. Prin urmare, la rândul lor, 
ei se cunosc mai bine în Cuvântul lui Dumnezeu, decât în ei 
înşişi, fără ca aceasta să însemne că nu se cunosc şi în ei înşişi, 
căci au fost creaţi şi sunt una cu Cel care i-a creat'?. 

De asemenea, „puterile cereşti Îl cunosc pe Fiul lui 
Dumnezeu ca Obârşia, Cauzatorul şi Creatorul lor, şi cele despre 
întruparea Sa li s-au făcut cunoscute întâi îngerilor, cum arată cele 


! Filocalia... vol. VII, p. 515. 
2 Pr. Dr. Iulian Gheţu, Op. cit., pp. 213-214. 

întâmplate cu arhanghelul Gavriil, care a aflat cele despre Sfântul 
loan Botezătorul şi le-a vestit preotului Zaharia în templu şi a 
binevestit şi Sfintei Fecioare Maria că va zămisli pe Dumnezeu 
Cuvântul, care se va întrupa de la Duhul Sfânt. Iar Gavriil nu este 
dintre puterile cele mai înalte, ci dintre cele mai de jos”!. 

Sfântul Grigorie Palama a scris: „Fiinţa Lui Dumnezeu 
rămâne neatinsă de orice creatură. Este posibilă doar o împărtăşire 
de darul luminii inteligibile, cu mintea total eliberată de orice 
patimă. Când va înceta orice putere de cunoaştere, atunci 
Dumnezeu Se va face văzut şi cunoscut în mod direct prin puterea 
Duhului Său'?. 

„Dacă soarele face parte dintre cele sensibile, Dumnezeu 
este dincolo nu numai de cele sensibile, ci este mai presus şi 
de cele inteligibile. EI le este transcendent şi acelora. El nu 
poate fi cunoscut nici prin lucrarea minţii, sau prin înţelegerea 
naturală, ci numai prin lucrarea sau prin lumina Lui devenită 
proprie îngerilor'*. 

„Dumnezeu Se cunoaşte pe Sine în fiinţa Sa cea fericită; 
iar pe cele făcute de EI din înţelepciunea Sa, prin care şi în care 
a făcut toate. Dar sfintele puteri Îl cunosc pe Dumnezeu prin 
participare, El fiind deasupra participării; iar cele făcute de 
Dumnezeu le cunosc prin perceperea aspectelor şi a sensurilor 
din ele”. 

„Printre slujirile divine sunt mai multe trepte şi de aceea, 
nimic nu se opune faptului ca îngerii, care sunt inegali, să fie 
trimişi nemijlocit spre slujiri mai înalte iar cei inferiori la cele 
mai de jos. Toţi pot să-L vadă pe Dumnezeu, dar nu toţi îngerii 
pot percepe tainele misterelor divine cu aceeaşi limpezime 


! Petru Florea, Op. cit., p. ȘI. 

? Pr. Dr. lulian Gheţu, Op. cit., p. 230. 
3 Filocalia..., vol. VII, p. 471, nota 80. 
+ Filocalia..., vol. II, p. 106. 

a esenței divine, ci doar cei superiori, care le vestesc celor 
inferiori. În această privinţă, numai despre cei superiori, din 
prima ierarhie, se spune că stau înaintea lui Dumnezeu. Despre 
ei Sfântul Dionisie Areopagitul spune că le este propriu să fie 
luminaţi nemijlocit de Dumnezeu”. 

„Dumnezeu îşi dezvăluie voinţa în faţa îngerilor superiori, 
iar aceştia, la rândul lor, îi consacră pe ceilalţi. În felul acesta, 
tainele Domnului urmează în ordine descendentă de la serafimi 
la îngeri, şi fiecare ierarhie inferioară este consacrată numai în 
acele cunoştinţe pe care este capabilă să le cuprindă la nivelul 
respectiv al dezvoltării sale spirituale”?. 

„Cunoaşterea pe care o au îngerii, prin participare la viaţa 
intratreimică, este superioară aceleia pe care o au oamenii. 
Această cunoaştere este participativă şi nemijlocită de ceva ma- 
terial. Ca spirite simple şi fără prihană, îngerii se bucură direct 
de vederea lui Dumnezeu şi contemplă ideile divine, printr-o 
cunoaştere simplă, spirituală, asemănătoare, pe cât este posibil, 
cu modul cunoaşterii divine'”. 


Îngerii se cunosc pe ei înşişi 

„Îngerii şi cele nemateriale pătrund una în alta fără să se 
confunde şi se retrag. Îngerii se învârtesc în jurul lor, nu într-o 
învârtire trupească, ci supralumească şi spirituală şi ieşind din 
sine înşişi spre înţelegere, se întorc în sine, neieşind din sine prin 
împrăştiere şi separare. Aceasta o dau de înţeles roţile cu mulţi 
ochi de la profetul lezechiel”*. 

„Minţile dumnezeieşti (îngerii) se înţeleg pe ele însele 
şi pe cele superioare şi inferioare şi rămân în ele însele când 


! Pr. Dr. Iulian Gheţu, Op. cit., p. 228. 
> Părintele Rodion, Op. cit., p. 24. 

3 Pr. Dr. Iulian Gheţu, Op. cit., p. 160. 
+ Petru Florea, Op. cit., p. 50. 

lucrează ale lor, unite cu înțelesurile lor. Par că înaintează spre 
cele exterioare când cugetă la cele superioare şi la cele inferioare 
şi aşa urcă, pe cât se poate, la înţelegerea Cauzatorului tuturor. 
Astfel minţile dumnezeieşti înțelegând, se unesc în chip conştient 
cu cele înţelese, căci înțelegând, prin cunoştinţă se unesc cu cel 
cunoscut şi înţeles. Astfel această minte înțelegând se încovoaie 
spre sine nerisipindu-se în afara sa şi se uneşte cu sine prin cele 
ce le-a întors spre sine însăşi”! 

„Mişcarea lor este aceeaşi mişcare, ca una ce este ne- 
schimbată şi nemutată, fiind la fel. lar mişcările sunt socotite 
lucrări neîncetate referitoare la înţelesuri”? 

„Toate fiinţele cereşti tind în sus şi se întorc în chip neclintit 
spre ele însele, păzind cele ce le sunt proprii, şi comuniunea cu 
cele de după ele le este mijloc de împărtăşire a lor de puterea provi- 
denţiatoare, chiar dacă aceste calități sunt proprii unora în grad 
mai înalt şi în întregime, iar altora în parte şi în grad inferior”. 


Îngerii nu au glas, ci comunică cu mintea, în tăcere 

„Îngerii nu au glas material, ci cu mintea lor Îi aduc lui 
Dumnezeu doxologie neîncetată. Aceasta este lucrarea lor. Ei îi 
este închinată toată fiinţa lor”* 

De vreme ce „din Dumnezeu se revarsă tăcere peste îngeri” 
„puterile îngereşti comunică în oarecare fel măreţia dumnezeiască 
prin tăcerea lor grăitoare uimită, sau prin glasul tăcut”. Astfel, „ei 
nu au nevoie de limbă şi de auz, ci îşi transmit unii altora propriile 
lor gânduri şi hotărâri fără să rostească un cuvânt”. 


! Ibidem. 

? Ibidem. 

3 Sfântul Dionisie Areopagitul, Opere..., p. 35. 
+ Filocalia... vol. VIII, p. 552. 

s Filocalia..., vol. X, p. 405, nota 503. 

* Ibidem, p. 345, nota 424. 

7 Sfântul loan Damaschin, Op. cit., p. 47. 

În ceea ce priveşte comunicarea îngerilor, renumitul poet 
Dante Alighieri a scris: „Existenţa limbajului devine cu 
atât mai superfluă cu cât îngerii se cunosc unii pe alţii pri- 
vindu-se în oglinda divinității, ceea ce înseamnă o reducţie in 
divinis a problemei cunoaşterii angelice şi, implicit, a limbajului. 
Contemplarea neîncetată a lui Dumnezeu este actul prin care se 
asigură în chip desăvârşit cunoaşterea de către fiecare înger a 
tuturor celorlalţi. Dintre toate făpturile câte sunt, numai omului 
i-a fost dat să vorbească, fiindcă numai lui i-a fost de trebuinţă. 
Nu le-a fost de trebuinţă îngerilor, nici făpturilor mai prejos 
de om. Lor degeaba le-ar fi fost dată vorbirea, iar Dumnezeu 
se fereşte să facă ceva degeaba. Într-adevăr, dacă cercetăm 
lucrurile în adânc, ca să înţelegem ce anume urmărim atunci 
când vorbim, se arată limpede că nimic altceva nu urmărim decât 
să dezvăluim altora gândul minţii noastre. lar îngerii, pentru 
a-şi face cunoscute gândurile lor luminate, au o putere a minţii 
foarte iute şi tainică, datorită căreia îşi dezvăluie în întregime 
gândul unul altuia, fie de-a dreptul, fie doar prin mijlocirea acelei 
oglinzi foarte strălucitoare, în care toţi sunt arătaţi în marea lor 
frumuseţe şi în care toţi se oglindesc. Aşa fiind, este vădit că nu 
au avut nevoie de semnele vorbirii”. 

„Pentru a ilustra limbajul îngerilor, Toma de Aquino face 
o comparaţie referitoare la relaţia dintre voinţă şi intelect. Voința 
mişcă intelectul spre lucrarea sa, spune autorul. Iar inteligibilul se 
află în intelect în trei feluri: în primul rând, în mod obişnuit, sau 
în conformitate cu memoria, după cum spune Fericitul Augustin; 
apoi ca în actul considerat sau conceput; apoi în relație cu altul. 
Este limpede că de la primul grad, la al doilea, inteligibilul 
este transferat prin intermediul voinţei. De aceea, în definirea 
dispoziţiei, se vorbeşte despre ceva pe care cineva îl foloseşte când 
vrea. Însă în mod asemănător, el este transferat în al treilea grad 


! Bogdan Tătaru-Cazaban, Op. cit., pp. 128-129. 

prin voinţă. Căci prin voinţă, un concept al minţii este orânduit 
pentru altul, bunăoară, fie ca să se producă ceva, fie ca să fie 
dezvăluit altuia. Însă când mintea se întoarce la considerarea în 
act a ceea ce are în dispoziţie, cineva îşi vorbeşte sieşi, căci însuşi 
conceptul interior minţii se numeşte cuvânt. Dar datorită faptului 
că conceptul minţii angelice este orânduit spre a fi dezvăluit altuia 
prin voinţa îngerului însuşi, conceptul minţii unui înger se face 
cunoscut altuia şi în acest fel vorbeşte un înger altuia. Căci a 
vorbi altuia nu este nimic altceva decât a dezvălui altuia conceptul 
minţii. Nu există impedimente de înţelegere şi dezvăluire a unui 
concept anume. Spre deosebire de om, îngerul nu are nevoie de 
voce externă, ci uzează de cea interioară, dată de virtutea îngerului, 
iar însăşi virtutea îngerului, prin care îşi dezvăluie conceptul său, 
este numită metaforic limba îngerilor. Îngerul dă posibilitatea de 
a i se atrage atenţia printr-o virtute inteligibilă”. 

„Vorbirea îngerului este o operaţie intelectuală, abstrasă 
locului şi timpului, iar în ceea ce este cu totul abstras locului 
şi timpului, nu operează nimic, nici deosebirea de timp, nici 
depărtarea de loc. Deci pentru vorbirea îngerului, depărtarea de 
loc nu produce niciun impediment. Distanţa locală nu împiedică 
un înger a-l vedea pe un altul şi astfel nici nu îl împiedică să 
perceapă ce este ordonat în acela în privinţa lui, asemeni să îi 
perceapă vorbirea. Strigătul unul către altul al îngerilor de la 
Isaia 6,3 nu este cauzat de distanţa locală, ci semnifică mărimea 
lucrului spus, importanţa lui, în speţă, măreţia Sfintei Treimi”?. 

„Noi, oamenii, exprimăm raționalul prin organul limbii şi 
prin forme fonetice, producând vibrații ale aerului prin dialog, şi 
cuvântul se mută de la noi la urechile celor ce ascultă, de la trup la 
trup. Dar în împărăţia cerurilor nu este aşa, ci îngerii fiind lipsiţi 
de trupuri înaintează unii către alţii şi se îndepărtează recunoscând 


!Pr. Dr. Iulian Gheţu, Op. cit., pp. 220-221. 
Ibidem, p. 221. 

gândurile unii altora mai clar decât prin orice cuvânt, conversând 
între ei şi transmițând cuvintele unii altora în tăcere”. 


Îngerii le sunt superiori oamenilor 

„Prin natura lor, îngerii le sunt superiori oamenilor, conform 
afirmației psalmistului David preluate de Sfântul Apostol Pavel: 
«Ce este omul, că-Ți aminteşti de el? Sau fiul omului, că-l 
cercetezi pe el? Micşoratu-l-ai cu puţin faţă de îngeri, cu slavă 
şi cu cinste l-ai încununat şi l-ai pus peste lucrul mâinilor Tale, 
pe toate le-ai supus sub picioarele lui» (Psalmul 8,4-6)%?. 

„Cu privire la natură şi fiinţă, îngerii apar ca fiinţe 
spirituale, înarmate cu cunoştinţă şi voinţă, ca şi spiritul omului, 
totuşi cu diferenţa că ei posedă aceste puteri într-un grad mai înalt 
decât omul. Înţelepciunea lor este un ideal pentru înţelepciunea 
omenească, după cum i-a zis femeia din Tecoa regelui David: 
«Domnul meu, regele, este aşa de înţelept, ca un înger al lui 
Dumnezeu, căci el cunoaşte toate cele de pe pământ» Ul Regi 
14,20). Profeţii erau instruiți de îngeri. În psalmi citim despre 
marea putere cu care sunt înzestrați îngerii: «Binecuvântaţi 
pe Domnul, voi, toţi îngerii Lui, cei puternici în tărie, care-l 
împliniți cuvântul şi auziţi glasul cuvintelor Lui. Binecuvântaţi 
pe Domnul, voi, toate puterile Lui, slujitorii Lui, care faceți voia 
Lui» (Psalmul 102,20-21)%. 

„Îngerii sunt puternici şi gata spre a îndeplini voia lui 
Dumnezeu. Prin iuţeala firii lor ei se găsesc îndată pretutindeni 
unde ar porunci voinţa dumnezeiască. Ei păzesc părţile 
pământului. Sunt înainte stătătorii neamurilor şi ai locurilor, 
după cum au fost orânduiţi de Creator. Ne conduc şi ne ajută 
în lucrările noastre. Negreşit, potrivit voinţei şi poruncii 


! Petru Florea, Op. cit., pp. 49-50. 
> Ellen G. White, Adevărul despre îngeri, Ellen G. White Estate, p. 24. 
3 Pr. Prof. Athanase Negoiţă, Op. cit., p. 110. 

dumnezeieşti, ei ne sunt superiori nouă şi stau întotdeauna 
împrejurul lui Dumnezeu”!. 

„Îngerii sunt mai presus de noi, pentru că sunt necorporali 
şi liberi de orice pasiune trupească; cu toate acestea ei nu sunt 
impasibili, căci numai Dumnezeirea este impasibilă””?. 

Cu toate că puterile cereşti sunt mai presus de noi, „superio- 
ritatea îngerilor asupra lumii fizice nu poate fi nicidecum com- 
parată cu suveranitatea lui Dumnezeu. Cea a îngerilor este una 
executivă, o superioritate relativă, nu una absolut creativă; ei pot 
folosi puterile şi principiile înrădăcinate în natură de Dumnezeu, 
dar nu pot crea aceste puteri şi principii”. 

„Superioritatea pe care o au îngerii dintr-un anumit punct 
de vedere nu este contrazisă de misiunea lor de slujitori ai omului 
în vederea mântuirii. Cel mai mare slujeşte adeseori celui mai 
mic, mai ales când îşi vădeşte, în misiunea importantă pe care 
o împlineşte prin aceasta, mărirea sa”*. Domnul Hristos le-a 
spus în acest sens Sfinților Săi Apostoli: „Știți că ocârmuitorii 
neamurilor domnesc peste ele şi cei mari le stăpânesc. Nu tot 
aşa va fi între voi, ci acela care va vrea să fie mare între voi, 
să fie slujitorul vostru; şi acela care va vrea să fie întâiul între 
voi, să vă fie vouă slugă; precum nici Fiul Omului n-a venit să 
se slujească, ci El să slujească şi să-și dea viața răscumpărare 
pentru mulți” (Matei 20,25-28). 

„Omul este slujit de cele mai mici decât el şi de cele mai 
mari, de aceea intră ultimul în creaţie, ca un stăpân, vietățile 
inferioare având să slujească trebuinţelor lui vitale, iar îngerii 
superiori, mântuirii lui. Teodoret de Cyr spune că după ce 
Dumnezeu a creat lumea sensibilă şi inteligibilă, l-a creat pe om 


! Sfântul loan Damaschin, Op. cit., p. 48. 

2 Ibidem. 

3 Maica Alexandra (principesa Ileana a României), Op. cit., p. 36. 
+ Preotul Profesor Dumitru Stăniloae, 7eologia Dogmatică..., p. 445. 

ca toată lumea sensibilă să-i fie de folos, iar firile inteligibile, 
adică îngerii, să-şi arate grija lor faţă de el. Aceasta pentru 
că omul este, dintr-un punct de vedere, mai mult după chipul 
lui Dumnezeu decât îngerii. El are darul creator, cum nu-l au 
îngerii, dar şi misiunea grea de a spiritualiza lumea văzută. EI 
are misiunea de a respinge tentaţiile trupului şi ale lumii şi, prin 


ELăI 


aceasta, de a transfigura natura materială”. 


În anumite privinţe oamenii le sunt superiori îngerilor 

„Îngerii rămân pentru noi un model greu de atins şi un 
sprijin vital. Numai că primatul ierarhic nu antrenează, în mod 
necesar, o superioritate ontologică. Iar funcţia omului are un 
orizont mai amplu decât cea a îngerului. În definitiv, omul este 
scopul creaţiei, suma şi stăpânul ei. Faţă de acesta, instalat 
providenţial în centrul lumii, îngerii zboară pe somptuoase 
orbite marginale. Îngerul este un dispozitiv perfect funcţional, 
creat pentru a transporta toate ale lumii spre propriul lor rost, 
spre încununarea eshatologică a destinului lor. Dar omul este 
însuşi rostul şi încununarea lumii. El adună, în jurul verticalei 
sale, toată vasta lărgime a universului, căreia îngerul îi arată, 
doar, direcţia. Îngerul este un vector, o indicație de traseu, 
o săgeată. Omul este o cruce: structura şi suferinţa lumii, 
adunate într-o singură imagine. Incapabil să psalmodieze ne- 
întrerupt, neputincios să zboare, obligat, prin fire, să alter- 
neze munca la grajduri cu rugăciunea, omul îi poate relata 
îngerului ceva fără echivalent în lumea îngerească: cum să te 
mântuieşti prin răstignire. Îngerii - spune părintele Dumitru 
Stăniloae - cunosc mai mult adâncurile Dumnezeirii; oamenii, 
mai mult taina Ei făcută evidentă prin înviere. S-ar zice că, 
după întrupare, omul ştie mai multe despre Dumnezeu decât 
îngerii. Îngerii comunică oamenilor o experienţă nesensibilă 


! Ibidem, p. 446. 

a lui Dumnezeu şi oamenii comunică îngerilor o experienţă 
mai sensibilă a lui Dumnezeu”. 

„În toate cele văzute, cel mai înalt şi neasemuit mai bun 
după fire este omul. Ba prin har este cu adevărat mai sus şi 
decât îngerii, iar o dată ce Sfântul Duh s-a sălăşluit în el, omul 
are vrednicie de proroc, de Apostol, de înger, deşi este pământ 
şi cenuşă'?. 

„Sfântul Grigorie cel Mare socoteşte că oricine se stră- 
duieşte cu adevărat poate ajunge egalul tuturor rangurilor 
cereşti. Preoţii şi predicatorii pot sta pe treapta îngerilor păzitori, 
cei care îşi stăpânesc patimile pot sta pe treapta domniilor, 
cei care au darul de a alunga demonii, pe treapta stăpâniilor, 
cei înalt iubitori, pe treapta heruvimilor, cei arzând de focul 
contemplaţiei, pe treapta serafimilor ş.a.m.d. Omul deplin, 
instalat, la sfârşitul veacurilor, pe treptele rămase vacante prin 
căderea duhurilor corupte, va stârni admiraţia îngerilor şi invidia 
demonilor. Toma de Aquino admite şi el că oamenii pot fi egalii 
îngerilor, iar în anumite cazuri (feciorie, martiriu etc.) îi pot 
depăşi”5, cum s-a întâmplat cu Maica Domnului, care este 
„mai cinstită decât heruvimii şi mai mărită, fără de asemănare, 
decât serafimii”. 

„În ceea ce priveşte chipul lui Dumnezeu din puterile 
cereşti şi din oameni, îngerii sunt superiori prin incorporalitate 
şi proximitate față de Dumnezeu, dar sunt slujitori împreună cu 
oamenii. Superioritatea îngerilor priveşte rangul sau poziţia în 
ordinea creaţiei, în vreme ce omul le este superior ca vocaţie 
şi finalitate”. 


! Andrei Pleşu, Op. cit., pp. 35-36. 

” Ibidem, p. 37. 

3 Ibidem, pp. 37-38. 

+ Bogdan Tătaru-Cazaban, Op. cit., p. 206. 

„În calitate de chip al lui Dumnezeu, omul a fost creat să 
stăpânească creaţia vizibilă, în timp ce îngerii au fost rânduiţi să 
supravegheze creaţia abia după căderea omului”. 

„Fiinţa sau esenţa puterilor cereşti este viaţa. Însă, spre 
deosebire de îngeri, viaţa oamenilor este şi energie care face 
ca trupul unit cu sufletul să fie viu şi să poată participa la 
nemurire”?. 

„Dintre toate creaturile, omul cuprinde orice gen de 
cunoaştere, fiindcă, pe lângă facultatea inteligentă, noi singuri 
o avem şi pe cea rațională şi pe cea senzitivă, fiind în stare 
să inventăm o mulțime extrem de diversă de meşteşuguri şi 
ştiinţe”>. 

„Dar poziţia privilegiată a omului în cosmos se arată 
mai ales în faptul că Fiul lui Dumnezeu s-a făcut om, nu înger 
şi cu natura Sa de Om a devenit stăpânul îngerilor pe tronul 
dumnezeiesc”*. 


Puterea îngerilor în raport cu cea a oamenilor 

Puterea îngerilor este incomparabilă cu cea a oamenilor ori 
cu a oricărei alte creaturi, motiv pentru care aceştia se şi numesc 
puteri cereşti. Există nenumărate exemple în acest sens, de aceea 
în cele ce urmează vom înfățişa doar trei exemple din Sfânta 
Scriptură, pe care le vom regăsi prezentate pe larg şi în capitolul: 
„Îngerii şi lucrarea lor în Sfânta Scriptură” din această carte şi 
patru din vieţile sfinților şi din literatura duhovnicească. 

„Când Sanherib, trufaşul rege asirian, L-a ocărât şi L-a 
hulit pe Dumnezeu şi i-a ameninţat pe israeliți cu nimicirea, «în 
noaptea aceea a venit îngerul Domnului şi a ucis din tabăra 


! Ibidem, p. 208. 
2 Ibidem, p. 206. 
3 Ibidem, p. 209. 
+ Pr. Dr. Iulian Gheţu, Op. cit., p. 231. 

asirienilor o sută optzeci şi cinci de mii. Și când s-au sculat 
dimineaţa, iată că peste tot erau numai trupuri moarte. lar 
Sanherib, regele asirienilor, s-a ridicat şi a plecat şi s-a întors şi 
a locuit în Ninive. Și în timp ce el se închina în templul lui Nisroc, 
dumnezeul său, Adramelec şi Șareţer, fiii săi, l-au ucis cu sabia şi 
au fugit în țara Araratului; iar în locul lui a domnit Asarhadon, 
fiul săw (UV Regi 19,35-37)".. 

Întrucât evreii nu i-au îngăduit regelui Ptolemeu Filopator 
al Egiptului să intre în sfânta-sfintelor din templul lor, unde, 
conform poruncii lui Dumnezeu, intra „numai arhiereul, o dată 
pe an, şi nu fără de sânge, pe care îl aducea pentru sine însuşi 
şi pentru păcatele cele din neştiinţă ale poporului” (Evrei 9,7), 
Faraonul s-a supărat şi a poruncit ca „toți iudeii care trăiau în 
Egipt să fie degrabă adunaţi într-un singur loc şi cu moarte 
crâncenă să fie ucişi” (IL Macabei 3,1). După ce evreii au fost 
adunaţi în hipodromul din Alexandria, „regele l-a chemat pe 
Ermon, care purta grijă de elefanţi. Spumegând de mânie, întru 
totul robit de furiosul său plan, i-a poruncit ca a doua zi, de 
dimineaţă, cu belşug de vin - neamestecat - şi cu destulă tămâie 
să îmbete cei cinci sute de elefanţi şi, după ce aceştia se vor 
sălbătici de atâtea înghițituri de băutură cu tămâie, să le dea 
drumul asupra iudeilor, ca să-i omoare” (III Macabei 5,1-2). 

„Iar mai-marele peste elefanți a adus fiarele într-o stare 
vecină cu nebunia, adăpându-le cu vin amestecat cu tămâie şi 
le-a gătit cu tot felul de instrumente înfricoşătoare. În faptul 
dimineții, când cetatea era plină de o mare mulţime de oameni 
ce se îndreptau spre hipodrom, el a intrat în palat şi l-a poftit 
pe rege la priveliştea ce fusese pregătită. Cu inima forfotind 
de furie nelegiuită, regele a alergat laolaltă cu gloatele şi 
cu sălbăticiunile. Simţiri aspre şi ochi nemiloşi, iată starea 
sufletească cu care dorea să se uite la jalnica şi groaznica moarte 


! Ellen G. White, Op. cit., p. 12. 

a celor amintiți mai sus. Regele a sosit la hipodrom împreună 
cu sălbăticiunile şi cu tot vălmăşagul puterii lui, iar când iudeii 
au văzut aceasta, au ridicat spre cer strigăte atât de puternice, 
încât răsunau până şi văile vecine, şi plângere mare s-a făcut în 
toată tabăra. Atunci Preamăritul, Atotputernicul şi Adevăratul 
Dumnezeu Și-a arătat sfânta Sa faţă: a deschis porţile cerului, 
de unde s-au pogorât doi îngeri cu înfăţişare menită să 
înspăimânte, toţi îi vedeau, în afară de iudei; şi s-au oprit în 
fața oştirii dușmane, pe care au umplut-o de cumplită spaimă şi 
au ferecat-o în lanţuri de nedezlegat. Un fior de gheaţă a trecut 
prin trupul regelui, iar duhul uitării i-a spulberat aprinderea. 
Cei doi îngeri au întors sălbăticiunile cu faţa spre ostaşii care 
le urmau, iar ele i-au călcat în picioare şi i-au nimicit. Mânia 
regelui s-a preschimbat în jale; plângându-şi propriile uneltiri” 
(II Macabei 5,45-47 şi 6,16-22). 

„După ce a trecut sâmbăta, când se lumina de ziua cea 
dintâi a săptămânii, Maria Magdalena şi cealaltă Marie au venit 
să vadă mormântul. Și iată, s-a făcut cutremur mare; că îngerul 
Domnului, pogorându-se din cer şi venind, a prăvălit piatra de la 
uşă şi şedea deasupra ei. Și înfăţişarea lui era ca a fulgerului, iar 
îmbrăcămintea lui, albă ca zăpada. Și de frica lui s-au cutremurat 
străjerii şi s-au făcut ca nişte morţi” (Matei 28,1-4). 

Pe când Sfânta Ecaterina avea optsprezece ani, a sosit în 
Alexandria Egiptului împăratul Maximian (286-305), pentru 
celebrarea unei mari sărbători păgâne, la care a invitat să ia parte 
cât mai multă lume din cetate şi din împrejurimi. 

După ce au început să se aducă numeroase jertfe idolilor, 
Sfânta Ecaterina s-a dus la templul în care se afla împăratul şi i-a 
spus că închinarea la zei este o înşelăciune diavolească, singurul 
Dumnezeu adevărat fiind cel al creştinilor. În această situaţie, 
Maximian a poruncit ca tânăra creştină să fie supusă la cazne. 
„Crezând că o va înspăimânta pe Ecaterina şi o va convinge să 


210 


se supună împăratului, eparhul Hursaden i-a zis lui Maximian: 
«Împărate, eu m-am gândit la o tortură prin care o vei birui pe 
această fecioară. Porunceşte să fie prinse patru roţi de lemn 
într-o osie şi să fie fixate împrejurul lor sulițe şi alte fiare ascuţite. 
Două roţi să se rotească în partea stângă şi două în partea dreaptă, 
iar în mijlocul lor să fie legată fata şi, cum se vor învârti roțile, 
îi vor sfârteca tot trupul. Însă înainte de a începe supliciul, să se 
rotească roțile în gol înaintea fecioarei, pentru ca, văzându-le, să se 
înfricoşeze de această caznă cumplită şi să se supună voii tale, iar 
de nu o va face, atunci să sufere moarte îngrozitoare». Acest sfat a 
fost pe placul împăratului, care a dat ordin să se facă acel fel de roți. 
Şi fiind adusă Sfânta lângă teribilul instrument de tortură, roțile au 
fost învârtite înaintea ei, pentru a o înspăimânta. Apoi Maximian i-a 
zis: «Vezi tu ce caznă ţi-a fost pregătită, prin care vei suferi moarte 
cumplită dacă nu te vei închina zeilor?. lar fecioara 1-a răspuns: 
«De multe ori ţi-am făcut cunoscut gândul meu, de aceea nu mai 
pierde vremea, ci fă ceea ce voieşti». Văzând împăratul că nu o 
poate înfricoşa cu nimic pentru a o face să se lepede de Hristos, a 
poruncit să o lege între roți şi să le învârtă repede, pentru ca fiarele 
cele ascuţite să o sfârtece în bucăţi şi să o facă să sufere o moarte 
îngrozitoare. Când călăii au vrut să înceapă supliciul, un înger a 
dezlegat-o pe muceniţă din legături, a sfărâmat roțile în bucăţi, iar 
acelea, sărind din locul lor, i-au rănit şi omorât pe numeroşi păgâni, 
încât mulţimea care era de faţă, văzând această minune, a strigat: 
«Mare este Dumnezeul creştinilor!»”!. 

„Sfântul mucenic Pafnutie s-a nevoit în Ghediria Egiptului, 
în anii necuviinciosului împărat Dioclețian. Într-o noapte, în timp 
ce acesta priveghea, rugându-se în munte, i-a apărut un înger, 
care i-a spus: «Bucură-te, Pafnutie, robul lui Hristos!». «Bucură- 
te şi tu, Domnul meu», a răspuns fără zăbavă cuviosul. «Dacă 


! Viaţa şi Acatistul Sfintei Mare Muceniţe Ecaterina, fecioara cea prea- 
înțeleaptă, Editura Agapis, Bucureşti, 2010, pp. 34-35. 

vrei, a continuat îngerul, să găzduieşti mucenicia în locuinţa 
sufletului tău, pe care ai început s-o clădeşti încă de mic copil, 
fă tot ce-ţi voi spune: du-te în primul rând la chilia ta şi poartă 
veşmântul preoţesc, deoarece te cheamă Domnul în cerescul Lui 
palat. După aceea urmează-mi. lată, stăpânul Egiptului, Arie, 
a trimis două sute de soldaţi ca să te prindă şi să te arunce în 
temniţă. Înarmează-te cu curaj şi să nu-ţi fie frică! Eu sunt îngerul 
Domnului. Precum am fost în vechime lângă părinţii tăi, aşa şi 
acum voi fi lângă tine. Hristos te va întări şi îl vei ruşina pe Arie 
şi pe idolii lui. Cuviosul s-a pregătit după cum i-a spus îngerul 
şi a pornit cu bucurie către mucenicie. Pe drum îngerul l-a însoțit 
şi a discutat cu el despre tainele cereşti. Au mers împreună până 
la râul Nil. Atunci îngerul i-a arătat toate câte avea să pătimească, 
după care s-a făcut nevăzut. În acelaşi timp a ieşit şi Arie dintr-o 
barcă pe malul râului. Nu a întârziat să se întâlnească cu cuviosul, 
care s-a prezentat singur şi a respins orice propunere de împăcare. 
Tiranul l-a predat călăilor. Aceia l-au luat şi l-au chinuit atât de 
mult, încât au început să-i iasă măruntaiele, umplând pământul de 
sânge. «Doamne, a exclamat martirul, sunt pregătit să mor pentru 
numele Tău, dar vreau mai întâi să-l ruşinez pe Arie şi pe zeii lui, 
ca să Te slăvesc pe Tine». În acelaşi moment s-a arătat sfântul 
înger, trimis din cer, care l-a dezlegat pe mucenic şi l-a coborât de 
pe lemn. După aceea 1-a luat măruntaiele scoase şi le-a băgat din 
nou la locul lor. Însemnând pe mucenicul lui Dumnezeu de trei ori 
cu semnul Sfintei Cruci, l-a vindecat, rămânând ca mai înainte. 
Călăii au rămas uluiţi de minunea văzută cu ochii lor, l-au adus 
imediat pe călugăr la temnicer, şi-au scos centurile soldăţeşti şi au 
mărturisit credinţa creştină. Cu cuvântul şi exemplul lui, Pafnutie 
i-a condus pe mulţi la credinţa cea adevărată şi la martiriu. În 
final, tiranul a poruncit ca mucenicul să fie urcat pe o roată. 
Roata era aşa de ascuţită, încât a tăiat trupul călugărului în patru 
bucăţi. «Unde este Dumnezeul tău, Pafnutie? De ce nu vine să 

te salveze?y, a strigat sarcastic tiranul, în timp ce se îndepărta de 
acel loc. Dumnezeu însă a vegheat asupra robului Său şi a trimis 
un înger, care a adunat trupul făcut bucăţi. La urmă a coborât 
Însuşi Domnul din cer, cu arhanghelii Mihail şi Gavriil. Cei doi 
arhangheli au luat bucăţile trupului şi le-au unit. Apoi Dumnezeu 
Şi-a întins mâna şi a zis: «Mâna care l-a creat pe primul om acum 
te reclădeşte şi pe tine» şi a suflat de trei ori peste el, iar sfântul a 
revenit la viaţă. Sfârşitul martiriului său a fost răstignirea. În anul 
303 Sfântul Pafnutie a fost învrednicit să fie răstignit, asemenea 
Domnului Hristos, şi să guste, ca un cuvios martir, din bogata 
răsplată pentru nevoinţele lui”! . 

„Când Sfinţii Apostoli au pornit să propovăduiască cuvântul 
Evangheliei în toată lumea, evanghelistul loan s-a îndreptat pentru 
început spre Efes. A doua oprire a fost în lerapoli, la graniţa cu 
Frigia şi Lidia. Lângă lerapoli exista aşezarea Heretopos. Acolo 
Sfântul loan, după ce a propovăduit şi a făcut minuni, a profeţit 
că va izvori aghiasmă multă, care va face numeroase minuni şi 
va fi cercetată de Arhistrategul Mihail, ceea ce s-a şi întâmplat. 
Aghiasma care a izvorât, a vindecat în fiecare zi, cu puterea 
arhanghelului, nu numai creştini, dar chiar şi păgâni. Un idolatru din 
Laodiceea avea o fiică mută. Sfântul arhanghel Mihail a făcut-o bine 
cu aghiasmă şi tatăl ei, din recunoştinţă, a ridicat acolo o biserică 
purtând numele Arhistrategului. Au trecut nouăzeci de ani de la 
construirea bisericii, când într-o zi a venit un copil de zece ani 
din lerapoli, cu scopul de a se închina în această biserică. Numele 
lui era Arhipos. Acesta a rămas acolo ca paracliser şi a început 
o viaţă aspră de ascet, cu toate că era doar un copil. Viaţa lui 
sfântă, precum şi minunile de zi cu zi ale arhanghelului Mihail îi 
deranjau pe necredincioşi. Aceştia au încercat o dată să-l omoare 
pe Arhipos şi să ascundă aghiasma. Când s-au apropiat însă, au 
văzut că din apă iese foc şi au fugit înfricoşaţi. În partea stângă 


' Minuni ale Sfinţilor Îngeri... pp. 84-86. 

a bisericii curgea râul Hrisos. Idolatrii s-au gândit să schimbe 
cursul acestui râu către aghiasmă, încât aceasta să se amestece 
cu apa râului, iar creştinii să nu o poată folosi. Într-adevăr, au 
schimbat cursul râului Hrisos către aghiasmă, dar dintr-o dată 
râul, ca şi cum ar fi cinstit harul arhanghelului, s-a întors către 
dreapta bisericii pe o distanţă tot atât de mare cât avusese înainte 
în stânga. De atunci apele lui au acelaşi curs. După acest eşec, 
păgânii s-au gândit la altă faptă necuviincioasă. În partea de 
răsărit, unde se afla aghiasma, curgeau două râuri mari, şi anume 
Likokastros şi Kufos. Albiile celor două râuri treceau pe de o 
parte şi pe de alta a bisericii, însă la o distanţă apreciabilă de 
aceasta. După aceea, mai departe, râurile se uneau, treceau prin 
mijlocul Liciei şi se vărsau în mare, în partea opusă a insulei 
Rodos. Păgânii s-au gândit să îndrepte aceste două râuri către 
biserică şi aghiasmă încât să nu mai rămână nici urmă de acestea, 
iar locul era prielnic pentru aşa ceva, fiind foarte înclinat şi apa 
ar fi coborât cu viteză. Idolatrii au săpat pământul, au scobit 
un bolovan, au făcut şanţuri şi au ridicat un baraj ca să strângă 
apa. După ce aceasta s-a adunat timp de zece zile, barbarii au 
deschis barajul şi apa râurilor a năvălit cu putere către aghiasmă. 
Arhipos, neştiind de toate acestea, se ruga în biserică. Pe când 
apele se apropiau cu viteză, băiatul a auzit un tunet şi l-a văzut 
pe arhanghelul Mihail coborând în biserică şi zicându-i cu voce 
puternică: «Arhipos, ieşi din biserică înainte să te înghită apele!». 
Arhipos a ieşit şi, neputând să privească la chipul ca de fulger al 
arhanghelului, care semăna cu o coloană de foc ce ajungea până 
la cer, a căzut la pământ. Arhanghelul a strigat din nou către 
Arhipos: «Ridică-te, stai în stânga mea şi nu-ţi fie frică!. Imediat 
îngerul şi-a ridicat mâna, a făcut semnul crucii asupra stâncii care 
era înfiptă în spatele bisericii şi a poruncit: «Până aici ţi-a fost!». 
Şi cu bastonul pe care-l ţinea în mână a lovit puternic stânca 
despicând-o adânc. Apele l-au văzut, s-au speriat şi au rămas pe 

loc acolo. Arhanghelul a mai făcut semnul crucii asupra unui loc 
şi a poruncit: «Apele să curgă aici!. Imediat s-a făcut cutremur 
mare şi apele râurilor au fost înghiţite de văgăuna aceea. De aceea 
şi locul acela s-a numit de atunci Hones (mistuire). Biserica a 
rămas intactă iar paracliserul Arhipos L-a slăvit pe Dumnezeu şi 
pe Arhistrategul Mihail pentru nemaipomenita lui minune”. 
„În Scopelos era miezul nopţii, iar porţile cetăţii erau 
închise de la apusul soarelui. Doi oameni, care abia sosiseră 
din Volos, aduceau cu ei veşti sumbre: cinci fregate turceşti o să 
vină să prade insula. Mica populaţie era în picioare. Toţi locui- 
torii, refugiaţi în biserici, se rugau în genunchi lui Dumnezeu 
şi arhanghelului Mihail să le vină în ajutor. La ora unu după 
miezul nopţii s-au auzit ţipete: «Vin, Vin!». Erau santinelele 
care străjuiau. Tuturor li s-a ridicat părul măciucă. Fregatele 
turceşti păreau să se bată cu cineva pe mare. Timpul se scurgea 
iar locuitorii aşteptau cu respirația tăiată să audă paşii grei ai 
necredincioşilor. Trecuse mult timp, dar nu se auzea nimic. 
Rugăciunile din biserici au continuat până ce s-a arătat prima 
rază de soare şi vântul s-a oprit. Locuitorii scrutau de departe 
marea şi deodată ce-au văzut: corăbiile turceşti erau zdrobite 
de stânci şi peste tot era plin de cufere. Numai un turc a urcat 
pe țărm, clătinându-se. Localnicii au tras imediat zăvoarele, 
deschizând porțile cetăţii. Cei mai îndrăzneţi au ieşit afară şi 
priveau la fregatele distruse ale duşmanilor. Pe turc l-au primit şi 
i-au acordat îngrijire. Când şi-a revenit îndeajuns, acesta s-a uitat 
cu frică în Jur şi a întrebat: «Unde este comandantul vostru?». 
Locuitorii insulei s-au uitat la el fără să înţeleagă. Atunci acela, 
care era comandantul armatei turceşti, a prins curaj şi a povestit 
ce s-a întâmplat: «Pe când am intrat în portul insulei, marea cea 
furtunoasă a fost cât pe ce să ne înghită. Am văzut cum corăbiile 
se striveau de stânci, fără să pot face nimic. Ca şi cum acest 


! Ibidem, pp. 69-71. 

necaz nu ar fi fost de ajuns, dintr-o dată s-a arătat un bărbat uriaş 
care a început să taie cu sabia, şi să taie. L-am văzut tăind fără 
milă pânzele corăbiei mele, fără să-l pot opri. Atunci am căzut 
în genunchi şi l-am rugat să-mi cruţe viaţa, pentru că am înţeles 
că nu o să o scot la capăt cu el, fiindcă din sabia lui ieşea foc. 
Cine este acest soldat dumnezeiesc al vostru? Vreau să mă închin 
lui! Localnicii l-au condus în biserică şi i-au arătat icoanele 
de pe catapeteasmă. Acela a privit peste tot şi, dintr-o dată, a 
îngenuncheat în faţa icoanei arhanghelului Mihail, ascunzân- 
du-şi faţa în faldurile pelerinei. Arhanghelul, ocrotitorul bisericii 
la care locuitorii insulei s-au rugat fierbinte toată noaptea, acela 
a fost salvatorul lor. Turcul, plin de recunoştinţă pentru că viaţa 
i-a fost cruţată, a donat bisericii un clopot mare, care bate şi în 
ziua de astăzi, amintind de recunoştinţa unui necredincios către 
salvatorul lui, Arhistrategul Mihail”!. 


Oamenii Îl cunosc pe Dumnezeu prin îngeri 

„Îngerii au fost creaţi nu numai pentru fericirea lor, ci şi 
pentru a-i ajuta pe oameni la cunoaşterea lui Dumnezeu (prin 
simbolurile sensibile ale lumii) şi la stăpânirea lumii sensibile 
(prin spirit)”. 

„Este o iconomie a lui Dumnezeu să-şi facă din îngeri 
înaintemergătorii Săi la oameni, pentru treptata ridicare a 
acestora la copleşitoarea experienţă a lucrării Lui'5, fiindcă „prin 
îngeri suntem introduşi în taine, prin ei s-a dat Legea Veche şi 
îngerii i-au ridicat la Dumnezeu şi pe Părinţii cei de dinainte de 
Lege, şi pe cei de după Lege”. 


! Ibidem, pp. 177-179. 

2 Pr. Dr. lulian Gheţu, Op. cir. p. 121. 

3 Sfântul Dionisie Areopagitul, Opere... p. 65. 
+ Petru Florea, Op. cit., p. 52. 

„Îngerii se apropie de oameni şi de la aceştia oamenii 
învaţă cele dumnezeieşti, pentru că îngerii îi înalță pe oamenii 
sfinţi spre zorile dumnezeieşti cunoscute lor. Îngerul primeşte 
iluminarea dumnezeiască după puterea lui, dar transmite oame- 
nilor cât pot aceştia să primească, nu cât cunoaşte el”!. 

„Cunoaşterea lui Dumnezeu s-a transmis omului prin 
îngeri, după mărturia Noului Testament, care menţionează 
că Legea Veche s-a dat prin îngeri (Faptele Apostolilor 7,53 
şi Galateni 3,19). Întruparea şi venirea în lume a Fiului lui 
Dumnezeu trece însă această relație la un nou nivel, fiindcă 
Dumnezeirea se revelează prin trăirea şi transfigurarea celor 
omeneşti într-un mod care nu poate fi experiat sau înţeles de 
îngeri. De aceea Sfântul Apostol Pavel spune că îngerii află de 
la Biserică înţelepciunea felurită a lui Dumnezeu, descoperită de 
Hristos oamenilor (Efeseni 3,10)?. 

Astfel, „şi îngerii câştigă din legătura lor cu oamenii. Ei 
le comunică oamenilor o experienţă nesensibilă a lui Dumnezeu 
şi oamenii le comunică îngerilor o experienţă mai sensibilă 
a lui Dumnezeu, adică revelarea lui Dumnezeu prin estetica 
spirituală”>. 


Oamenii au îngeri păzitori 

„Un înger păzitor este rânduit pentru fiecare om. Aceşti 
străjeri cereşti îi apără pe cei neprihăniţi de puterea celor nele- 
giuiţi. Acest lucru l-a recunoscut Satana însuşi, atunci când a 
spus: «Oare degeaba Îl cinsteşte Iov pe Dumnezeu? Nu l-ai 
ocrotit Tu pe el, casa lui şi tot ce este al lui? Ai binecuvântat 
lucrul mâinilor lui şi turmele lui umple pământul?” (ov 1,9-10). 
Mijlocul prin care Dumnezeu Îşi apără poporul este prezentat în 


! Ibidem. 
2 Pr. Dr. lulian Gheţu, Op. cit. pp. 121-122. 
3 Ibidem, p. 121. 

cuvintele psalmistului: «Îngerul Domnului îi va străjui pe cei 
ce se tem de EI şi îi va izbăvi» (Psalmul 33,7). Mântuitorul a 
spus despre cei ce se încred în EI: «Luaţi seama să nu dispreţuiţi 
pe vreunul din aceştia mici; că vă spun Eu vouă că îngerii lor 
din ceruri pururea văd fața Tatălui Meu Care este în ceruri» 
(Matei 18,10)”. 

Astfel, „fiecare dintre noi are câte un înger păzitor, dar, deşi 
îl avem, el nu ne aparţine, ci ne este dat de Creatorul lumii”?. 

„În Vechiul Testament sunt destule locuri care sugerează, 
dacă nu vorbesc explicit, despre o prezenţă angelică protectoare 
alături de oameni. De pildă, în Psalmul 90,11, citim: «Dumnezeu 
va porunci îngerilor Săi să te păzească în toate căile tale». Pasaje 
asemănătoare apar şi în Psalmul 33,7: «Îngerul Domnului îi va 
străjui pe cei ce se tem de EI şi îi va izbăvi», în Facere 48,16 
«Îngerul care m-a izbăvit pe mine de tot răul să-i binecuvinteze 
pe copiii aceştia, şi întru ei să dăinuiască numele meu şi numele 
părinţilor mei Avraam şi Isaac, şi să crească ei întru mulțime 
mare pe pământ!», în Leşire 23,20 «Iată, Eu îl trimit pe îngerul 
Meu înaintea feţei tale, ca să te păzească pe cale, să te ducă în 
țara pe care ţi-am gătit-o», ca să nu pomenim de Cartea lui Tobit. 
Nu există om, oricât de neînsemnat, oricât de mic, care să nu aibă 
în ceruri un înger al său, cu ochii aţintiți spre Faţa Tatălui - spune 
Domnul Hristos (Matei 18,10). În Epistola către Evrei, Sfântul 
Apostol Pavel întreabă retoric: «Îngerii nu sunt oare toți duhuri 
slujitoare, trimise ca să slujească, pentru cei ce vor moşteni 
mântuirea?» (Evrei 1,14), adică pentru oameni?”. 

Astfel, ne-am lămurit că „există îngeri păzitori care se 
ocupă de omul individual pe tot parcursul vieţii sale”. 


Ellen G. White, Op. cit., p. 15. 
> Andrei Pleşu, Op. cit., p. 81. 

3 Ibidem, p. 82. 

+ Ibidem, p. 87. 

„Îngerul păzitor are o legătură directă cu sufletul nostru, 
fuind mediatorul întâlnirii noastre personale cu Dumnezeu. El este 
martorul tăcut a tot ceea ce făptuim şi gândim, îndreptându-ne 
spre bine şi izbăvindu-ne de rău. Trăirea într-o relaţie de con- 
lucrare cu îngerul păzitor înseamnă o trăire în apropierea lui 
Dumnezeu şi o trăire conform cu planurile Sale sfinte”!. 

„Este minunat să ştim că în imediata noastră apropiere 
există mereu o prezenţă cerească, un sol coborât de sus. De cele 
mai multe ori, el lucrează tainic, iar uneori pentru a comunica cu 
noi, din porunca lui Dumnezeu, îşi poate face simțită prezenţa în 
mod activ. Deci, fiecare om, în călătoria sa prin lumea aceasta, are 
călăuzirea îngerului păzitor, care îl slujeşte şi-l ajută să trăiască 
după voia lui Dumnezeu'?. 


Toţi oamenii sau doar creştinii au înger păzitor? 

În privinţa îngerilor păzitori există două opinii. Adepții 
uneia consideră că fiecare om este încredinţat, de la naştere, 
în grija unui înger păzitor, pe când susţinătorii celeilalte 
pretind că acest lucru se întâmplă doar la primirea Sfintei 
Taine a Botezului. 

„Locul invocat, de regulă, ca temei scripturistic pentru 
cea de-a doua părere este cel din Evrei 1,14, unde Sfântul 
Apostol Pavel a scris: «Îngerii nu sunt oare toți duhuri 
slujitoare, trimise ca să slujească, pentru cei ce vor moşteni 
mântuirea?». În ceea ce ne priveşte, nu găsim în această 
formulare nicio conotaţie baptismală. În plus, toţi oamenii sunt, 
virtual, moştenitori ai mântuirii”. 


' Irineu, Arhiepiscop al Alba Iuliei, Îngerul păzitor, Editura Reîntre- 
girea, Alba Iulia, 2012, pp. 5-6. 

2 Ibidem, p. 6. 

3 Andrei Pleşu, Op. cit., p. 88, nota Il. 

„Problema se poate formula şi altfel: primim cu toţii un 
înger delegat în clipa naşterii (sau a zămislirii?), în virtutea 
faptului de a fi oameni, sau îngerul ni se distribuie abia la Botez, 
în virtutea faptului de a fi intrat în comunitatea credincioşilor? 
Demnitatea omului, creat după chipul şi asemănarea lui 
Dumnezeu, este un argument suficient pentru a face plauzibilă 
ipoteza îngerului conferit la naştere. Botezul aduce alte privilegii 
(de pildă, Taina Euharistiei) şi intensifică, fără doar şi poate, 
exercițiul protecţiei angelice, dar pruncul nebotezat, al cărui 
suflet începe de îndată să fie disputat de duhurile rele, nu are 
mai puţină nevoie de apărare şi sprijin decât cel botezat. Nu e 
logic să acceptăm că există îngeri ai apelor şi ai vântului, dar că 
unii oameni - necreştinii, sau nebotezaţii - nu au acest privilegiu. 
Din moment ce Sfânta Scriptură vorbeşte despre îngerul păzitor 
al Persiei (Daniel 10,13) şi despre cel al Greciei (Daniel 10,20), 
cum să credem că tutela îngerească este refuzată necreştinilor? 
Îngerul nu pare să fie, prin urmare, un cadou de Botez, ci acesta 
însoţeşte omul încă din momentul venirii sale în lume”. 

„Câtă vreme este în pântecele mamei sale, este posibil ca 
îngerul acesteia să protejeze şi pruncul. La naştere, în schimb, 
pruncul îşi primeşte propriul înger. După naştere, începe legătura 
dintre om şi înger. Ea nu încetează niciodată total, doar în anumite 
momente, în care îngerul nu împiedică supunerea la o cădere în 
păcat a omului”?. 

O confirmare a faptului că îngerul păzitor nu este dobândit 
la primirea Tainei Sfântului Botez o avem în aceea că şi 
necreştinii acceptă existenţa îngerilor. Bunăoară, musulmanii 
consideră că Sfântul Arhanghel Gavriil i-a dictat profetului lor, 
Mahomed, Coranul, iar în budism şi hinduism, religii politeiste, 
îngerii sunt numiţi deva. 


' Ibidem, pp. 88-89. 
2 Pr. Dr. Iulian Gheţu, Op. cit., p. 228. 

Un renumit teolog occidental a scris că „omul primeşte 
un înger păzitor la naştere, dar acesta joacă un rol cu totul 
nou după Botez. De fapt, rolul îngerului păzitor de dinaintea 
Botezului este similar celui jucat de îngerii neamurilor. Este 
adevărat că la naştere i se dă fiecărui om câte un înger. Aceasta 
este o credinţă adânc împământenită în tradiţie. Însă, pe de altă 
parte, din prima zi de viaţă copilul devine ţinta celui rău, fie 
datorită dreptului demonului asupra neamului omenesc născut 
din Adam, fie pentru că acel copil i-a fost închinat prin idolatrie. 
Prin urmare, îngerul păzitor este aproape lipsit de orice putere, 
asemenea celui ocrotitor al neamurilor. lată motivul pentru care 
îngerii păzitori aşteaptă ajutorul lui Dumnezeu. Venirea în lume 
a Fiului lui Dumnezeu a schimbat însă situaţia şi acum îngerii 
luminii sunt mai puternici, capabili să îl apere pe copilul care le 
este încredinţat de către Mântuitorul”. 


Îngerul păzitor şi monahul 

Oamenii lui Dumnezeu care au vieţuit în mari nevoinţe 
ascetice şi s-au bucurat de o înaltă trăire duhovnicească, precum 
Sfântul proroc Ilie, Sfântul loan Botezătorul, dar şi renumiţii 
călugări din pustia Egiptului, au fost numiţi „îngeri pământeşti” 
ŞI „oameni cereşti” sau adevăraţi „îngeri în trup”. 

Despre cei tunşi în monahism sau care au depus voturile 
monahale se spune că au primit „chipul îngeresc”, pentru că 
aceştia făgăduiesc să imite prin modul vieţuirii lor viaţa 
îngerească, de aceea în Pateric citim că „îngerii şi monahii, care 
poartă «schima îngereascăy, comunică şi trăiesc într-o fami- 
liaritate paradisiacă'?. 

„Apoftegmele îi prezintă pe îngeri ca pe cei mai apropiaţi 
prieteni ai călugărilor, pe care îi călăuzesc şi îi păzesc pe parcursul 


! Jean Danitlou, Op. cit., p. 71. 
2 Daniil Nacu Stoenescu, Op. cit., p. 43. 

întregii vieţi, în ceasul morţii şi în cel al judecății particulare. 
Pentru un monah, îngerul păzitor este «prietenul de sus» şi 
ucenicul este «prietenul de jos»”!. 

Rolul sfinților îngeri de martori ai faptelor monahilor îl 
vedem la slujba călugăriei sau a tunderii în monahism, în care cel 
care oficiază această slujbă îi atrage luarea aminte celui care se 
călugăreşte: „Cu adeverire cunoaşte că Însuşi Mântuitorul nostru, 
împreună cu întru tot lăudata Sa Maică şi cu sfinţii îngeri şi cu 
toţi sfinţii Lui, stau aici de faţă, auzind cuvintele cele ce vor ieşi 
de la tine, pentru ca să-ţi răsplătească ţie, când va veni să judece 
viii şi morţii, nu după cum vei făgădui şi mărturisi, ci după cum 
vei păzi cele ce vei făgădui'?. 


De ce oamenii au îngeri păzitori? 

„O fiinţă creată nu este atât de puternică încât să nu aibă 
nevoie de protecţie sau ocrotire. Astfel, în imediata apropiere 
a omului se află un înger păzitor care însoţeşte existenţa 
noastră”?. 

„Sfinţii Părinţi spun că îngerul păzitor are de îndeplinit trei 
feluri de însărcinări pe lângă persoana încredinţată spre ocrotire. 
După Sfântul loan Gură de Aur, acesta este un înger al păcii, 
pentru că fereşte sufletul de ispitele din lăuntru şi din afară. După 
Hermas, este un înger al pocăinţei, pentru că mustră şi pedepseşte 
sufletul care a părăsit calea lui Dumnezeu, iar după Tertullian, 
este un înger al rugăciunii, pentru că îl ajută pe om la rugăciune 
şi îi transmite cererile lui Dumnezeu”. 


! Ibidem, p. 44. 

> Rânduielile călugăriei, Slujba înmormântării călugărilor şi Regulamen- 
tul monahal, Curtea de Argeş, 2002, p. 16. 

3 Irineu, Arhiepiscop al Alba Iuliei, Op. cit., p. 9. 

1 Jean Danitlou, Op. cit., p. 73. 

„Sufletul omului trăieşte însoțit de un responsabil ceresc, 
aflat în legătură cu un nivel spiritual mai înalt; este o însoţire 
asemănătoare celei care îl reuneşte pe fiul risipitor cu fratele 
său cuminte, care nu s-a îndepărtat de Tatăl, pentru că statorni- 
cindu-se în bine prin alegerea sa, îngerul bun este cel care şi-a 
folosit bine libertatea”!. 

„Fără protecţia permanentă a îngerului păzitor, omul 
s-ar afla la dispoziţia răutăţilor de tot felul ale demonilor. Având 
însă ocrotire angelică, omul cunoaşte o asistență complexă din 
partea fiinţelor spirituale, care au reuşit să învingă în cadrul 
luptei morale ispitirea lui Lucifer. Astfel, îngerul este capabil 
să consilieze persoana umană în drumul ei spre casa Tatălui. El 
se comportă ca un sfetnic de încredere, se comportă asemenea 
unui ghid, căci cunoaşte prin experienţă valenţele vieţii şi trăirii 
în confruntare cu ispitele şi păcatele determinate de vrăjmaşul. 
Omul, prin îngerul său păzitor, cunoaşte vicleşugurile diavolului, 
punctele sale tari, dar şi slăbiciunile acestuia şi posibilitatea de 
a-l învinge. Îngerul păzitor îl păzeşte pe om de atacurile puternice 
pe care le întreprinde ispititorul, de aceea vicleanul doreşte să-l 
despartă pe înger de om. Dar îngerul păzitor nu se lasă până nu 
alungă din preajma omului toate duhurile rele”?. 

„Protecția îngerului păzitor este dublă: el vindecă de păcat 
dar şi apără viaţa noastră fizică. EI fereşte omul de răul sufletesc 
şi trupesc. Dacă în fizicul real avem ca îndreptător Biserica şi 
duhovnicul, în spaţialitatea spirituală avem ca îndreptător pe 
Sfânta Treime şi pe îngerul păzitor. EI se implică şi în asistenţa la 
nivel material, încercând să ferească omul de suferinţa trupescă. 
Când totuşi avem o suferinţă, el încearcă să o aline, să o restrângă, 
s-o atenueze. Pe Cuviosul Tihon Athonitul îngerul păzitor îl 
ajuta în neputinţe şi îl veghea când liturghisea. Îngerul păzitor 


! Silvestru Mihaela Raluca, Op. cit., p. 21. 
? Irineu, Arhiepiscop al Alba Iuliei, Op. ciz., pp. 12-13. 

apără omul de acţiunile potrivnicului diavol, dar şi de acţiunile 
dăunătoare ale mediului înconjurător, de acţiunile societăţii care 
periclitează persoana umană. EI este pregătit să intervină ferm în 
fiecare clipă pentru om, pentru a păstra integritatea fizică, morală 
şi spirituală a acestuia, chiar dacă această activitate presupune cele 
mai mari sacrificii, cele mai grele acţiuni şi cele mai periculoase 
căi. În acest fel, putem vorbi de un martiraj veşnic al îngerului 
pentru binele nostru, pentru desăvârşirea existenţei umane”!. 

„Îngerul păzitor este sfătuitorul nostru, slujitor credincios 
al celor ce ne aflăm pe calea mântuirii. În apropierea noastră, el 
devine martor tăcut. În supremă ascultare şi smerenie, îngerul 
păzitor tace, pentru a face cunoscută prezenţa lui Dumnezeu 
lângă făptura Sa dragă. După cum arată Filon din Alexandria, 
îngerul este mesager al transcendentului în imanent. Cuvântul 
lui Dumnezeu este doar transmis de înger şi nu este transformat; 
el se păstrează intact, pentru ca omul să-l primească în plinătatea 
puterii sale. Îngerul este cel care primeşte orice misiune de la 
Dumnezeu şi o îndeplineşte cu promptitudine şi cu bucurie, fără 
niciun comentariu, fără împotrivire. Omul care se află în legătură 
de conlucrare cu îngerul său păzitor, ascultă sfatul acestuia şi se 
lasă în voia Celui Preaînalt. Ascultând şi împlinind poruncile lui 
Dumnezeu, învinge impulsionările eului şi, în smerenie, trăieşte 
în comuniunea iubitoare cu Preasfânta Treime, asemenea puterilor 
cereşti care neîncetat îl laudă pe Dumnezeu Cel întreit Sfânt'”?. 

Aici se impune totuşi o întrebare: „De ce avem nevoie 
de asistenţa îngerului, când suntem, oricum, sub oblăduirea lui 
Dumnezeu? Îngerii nu-L substituie pe Dumnezeu, ci ÎL slujesc: 
sunt instrumentele Lui, trimişii Lui. Aşadar, îngerii nu dublează 
Providența, ci o realizează, o împlinesc'*. 


! Ibidem, pp. 15-16. 
> Ibidem, pp. 16-17. 
3 Andrei Pleşu, Op. cit., p. 121. 

„Îngerii sunt modalităţi de a fi în act ale Providenţei. Când 
ni se spune că Dumnezeu ne este mereu aproape, ni se vorbeşte 
despre atotprezenţa Lui, despre legătura Lui personală cu fiecare 
dintre noi, dar şi despre îngerul nostru păzitor, care, în fond, 
este apropiere ipostaziată, întruchipare nevăzută a proximităţii 
dumnezeieşti. Am adăuga că, pentru a se adresa multiplicităţii 
create (cu imperfecțiunile ei circumstanţiale), Dumnezeu recurge, 
în chip firesc, la o altă multiplicitate creată, liberă de obstacolul 
corporal, aceea a îngerilor. O multiplicitate inspirată de EI, 
împotriva legiunii conduse de Satana”!. 

„Îngăduind îngerilor să se implice în fiziologia lumii create, 
Dumnezeu oferă creaturii ocazia de a participa, alături de EI, 
la faptul însuşi al creaţiei. S-ar spune că Dumnezeu multiplică 
puterea creatoare a creaturii, înțelegând să-i pună dinainte 
întreaga, infinită, splendoare a tuturor posibilităţilor ei”?. 


Unde se află îngerul păzitor? 

„Îngerii sunt creaturi spirituale care viețuiesc şi activează la 
fruntariile Celui Veşnic şi ale creaţiei, ale eternității şi timpului. 
Sunt intenţii dumnezeieşti, mesageri, slujitori cu zbor fulgurant, 
a căror iuţeală este însăşi cea a gândului, şi aceasta este cauza 
pentru care ei sunt nevăzuţi pentru noi”>. 

„După criteriile curente, îngerul păzitor este greu de situat. 
EI este în acelaşi timp interior şi exterior, acasă în lumea de 
dincolo, ca şi în lumea de aici, imanent şi transcendent”. Cu toate 
acestea, putem spune fără să greşim că „îngerul este în interiorul 


! Ibidem. 

2 Ibidem, p. 122. 

3 Denis de Rougemont, Partea diavolului, Editura Anastasia, 1994, 
p. 20. 

+ Andrei Pleşu, Op. cit., p. 75, nota 25. 

omului, şi în interiorul îngerului este Dumnezeu. Ei sunt pe o 
scară, dar treptele scării sunt străvezii”!. 

De asemenea, „îngerul păzitor nu este niciodată solitar. El 
este în contact permanent cu întreaga lume a ierarhiilor cereşti, 
acţionează în comuniune cu celelalte puteri cereşti, într-un sistem 
rafinat de mijlociri salutare””?. 


Rolul îngerului păzitor 

În concepţia Sfântului Dionisie Areopagitul, „îngerul 
păzitor ne este dat ca să putem cunoaşte prin el Singurul 
Principiu al tuturor lucrurilor, şi ca toţi îngerii care au grijă 
de diversele naţiuni să înalțe spre acea Providenţă, care este şi 
propriul lor Principiu, după cum stă în puterea lor, pe cei care, 
voit, îi urmează””. 

„Funcţiile îngerului păzitor sunt, în mare, patru, ca braţele 
unei cruci: el ne este învăţător (ne luminează, aduce un spor de 
cunoaştere), protector (ne fereşte de rele, de toate felurile de 
rele), sfătuitor (ne îndeamnă spre fapte bune, ne propune criterii 
ale acţiunii îndreptăţite) şi călăuză duhovnicească (ne arată calea 
mântuirii). Cu un singur cuvânt, funcţia generică a îngerului 
este buna noastră orientare. Bună orientare în plan cognitiv, 
pragmatic, moral şi soteriologic”*. 

„Prin puterea spirituală mai mare, îngerii transmit şi im- 
primă elanul duhovnicesc în sufletele oamenilor”?. „Cei care 
s-au făcut următori ai puterilor cereşti au dat mărturie despre 
biruinţa care se cere tuturor: trecerea de la chip la asemănarea 
cu Dumnezeu. Îngerul păzitor are mai multe manifestări sau 


! Silvestru Mihaela Raluca, Op. cit, p. 47. 

2 Andrei Pleşu, Op. cit., pp. 121-122. 

3 Maica Alexandra (principesa Ileana a României), Op. cit., p. 249. 
+ Andrei Pleşu, Op. cit., p. 81. 

s Silvestru Mihaela Raluca, Op. ciz., p. 45. 

atribute ale alcătuirii sale ipostatice: este văzut ca un om şi ca 
un prieten de către cei care şi-au curăţit ochii lor de imaginile 
lumii trecătoare; este vorbitor cu glas omenesc, folosindu-se 
de categoriile verbale ale gândirii discursive, este călăuzitor în 
călătorii, ţinând la distanţă primejdiile; este salvator în încercări; 
este prevenitor, anticipând vreo schimbare de situaţie; este 
încurajator şi întăritor spre lucrările duhovniceşti; este tămăduitor 
al suferințelor sufleteşti şi trupeşti; este hrănitorul sufletului 
îngrijit de el, asemenea unui frate mai mare sau unui părinte faţă 
de odrasla sa; este proroc, orientând sufletul să îşi aştearnă cu 
grijă o bună aşezare în veşnicie, înştiințându-l, dacă este vrednic, 
despre ieşirea sa din trup”!. 

„În această viaţă pământească, îngerul păzitor se 
străduieşte să ne ferească de căderea în păcat. EI ne întăreşte 
în ispite şi ne îmbărbătează când suntem chinuiţi de diavolul. 
Îngerul păzitor are rolul de a oferi garanţia unui refugiu din 
faţa pericolului”?. 

„Sfântul Vasile cel Mare zice: «Fiecare credincios are ală- 
turi un înger ca apărător şi păstor, care să-l îndrume în viaţă». 
Această fiinţă rațională, spirituală şi liberă ne-a fost dată de 
Dumnezeu ca să ne ajute a păşi pe calea mântuirii. Apropiindu-se 
de om, îngerul păzitor îl înconjoară pe acesta cu protecţia iubirii, 
o ocrotire superioară oricărei încercări de protecţie omenească. 
Ne stă alături chiar în timpul nopţii, ca lângă Cuviosul Paisie, 
pe care-l păzea cu evlavie în timp ce dormea. O primă acţiune a 
sa este de a sfătui omul în înfrânarea instinctelor. Îngerul apără 
persoana umană de ispitele şi păcatele cu care aceasta intră în 
contact. Cel Atotputernic îl mandatează pe îngerul păzitor să îi 
trezească şi să îi menţină omului starea de veghe în rugăciune. 


! Ibidem, p. 49. 
? Irineu, Arhiepiscop al Alba Iuliei, Op. cit., pp. 6-7. 

EI poartă de grijă persoanei umane şi o ajută să-şi îndeplinească 
menirea în lumea pământească”!. 

„Prin veşnica privire a luminii lui Dumnezeu şi fără limi- 
tarea spaţialității de către trup, îngerul păzitor poate să-l ajute 
pe om, în efortul acestuia de a urca spre unirea cu Dumnezeu. 
Nefiind legat de încadrarea într-un anumit spaţiu, ci fiind liber 
de a călători în toată creaţia şi în spaţiul cerurilor, el poate fi 
o legătură imediată între om şi Dumnezeu. Îngerul păzitor ne 
descoperă o parte a vieţii viitoare şi ne prezintă adevărul potrivit 
căruia existența pe pământ este doar o anticameră a eternității. 
«Îngerul - afirmă Fericitul Augustin - este cel ce se apropie de 
om, ca imagine a fericirii supreme». El ne face să înţelegem că 
putem avea parte de acel viitor veşnic în fericire, dacă avem o 
conduită morală corespunzătoare. Îngerii au avut relaţie cu omul 
în mijlocul raiului, iar după cădere ei sunt călăuzele iubitoare care 
ne arată drumul spre împărăția lui Dumnezeu, spre Ierusalimul 
ceresc. Ei ne îndrumă, fiindcă doresc să ne facă părtaşi mântuirii 
şi concetăţeni ai lor în rai'?. 

„Misiunea îngerului păzitor cuprinde şi îndemnarea per- 
soanei umane spre căutarea lui Dumnezeu. El îi arată omului că 
este chipul lui Dumnezeu şi este menit să fie «/a fel cu îngerii» 
(Luca 20,36), să ajungă în rai. De asemenea, îi mai arată că va 
da socoteală de faptele sale. Luând aminte la şoapta îngerului, 
omul poate să îndepărteze ispitele vrăjmaşului diavol. Cunoscând 
căile de înfruntare, biruire şi depăşire a răutăţilor de tot felul şi a 
piedicilor puse de diavol, îngerul păzitor oferă îndrumarea morală 
necesară persoanei umane pentru ca ea să poată urma urcuşul 
sinuos spre ţinta desăvârşirii. Cu alte cuvinte, el îl sprijină pe 
creştin să-şi atingă scopul ultim, împlinirea destinului uman, cel 
de reîntoarcere în rai, de reîntoarcere la Dumnezeu. Ca mesager 


! Ibidem, pp. 9-10. 
2 Ibidem, pp. 10-11. 

al voinţei divine, îngerul păzitor face cunoscută omului slava 
Părintelui ceresc. Fiecare om în parte, prin îngerul său, poate să 
devină parte integrantă a planului lui Dumnezeu de mântuire, în 
ceea ce priveşte existenţa umană şi lumea. Îngerul ne ajută să ne 
împlinim rolul de fiinţă creată, «micşorată cu puţin faţă de îngeri, 
încununată cu slavă şi cu cinste» (Psalmul 8,5)". 

„Îngerul păzitor, trăind în proximitatea omului şi aparţinând 
spaţiului intermediar dintre cer şi pământ, se constituie drept 
pedagog al omului spre Dumnezeire. Aceasta înseamnă că 
are sarcina de a învăţa. Învățătura oferită de el îndreaptă spre 
Dumnezeu. Îngerul păzitor se descoperă ca o prezență morală de 
îndreptare a vieţii personale umane. Funcţia de pedagog implică 
un model de trăire morală desăvârşită şi de călăuzire sau învăţare 
prin acte morale”. 

„După cum arată Evagrie Monahul, îngerii se apropie 
de cei credincioşi ca de prorocul Daniel şi luminează înţe- 
lesurile celor ce li se întâmplă. Într-adevăr, îngerul păzitor 
se străduieşte să-l înveţe pe om ca să nu cadă în cursele de- 
monilor, iar dacă persoana umană a căzut în păcat, îngerul 
păzitor luptă pentru a o restabili pe linia binelui. Îngerul 
oferă un model de conduită morală în vieţuirea pământească 
a omului. De la el învăţăm smerenia, ascultarea, rugăciunea, 
înţelepciunea, iubirea faţă de om. Sfântul loan Gură de Aur 
îi prezintă pe îngeri ca modele bune de urmat. Noi trebuie să 
asimilăm acest model îngeresc şi să-l transpunem în acţiunile 
zilnice ale vieţii noastre, iubind pe Dumnezeu şi pe aproapele 
nostru. Asimilând cele primite prin intermediul inspiraţiei 
angelice, persoana umană urcă spre Dumnezeu”. 


! Ibidem, pp. 11-12. 
* Ibidem, p. 17. 
3 Ibidem, p. 18. 

„Îngerul păzitor este un înger al rugăciunii, căci în 
momentul rugăciunii, omul îl are mereu în apropiere pe îngerul 
său păzitor, care îl întăreşte în preamărirea lui Dumnezeu şi 
în vieţuirea după voia dumnezeiască. El este mesagerul lui 
Dumnezeu către om şi solul sufletului uman către Dumnezeu. 
Chiar lângă Domnul Hristos a stat un înger în momentul 
rugăciunii Sale din grădina Ghetsimani (Luca 22,43-44). Îngerul 
veghează rugăciunea şi o duce în faţa lui Dumnezeu (cf. Tobit 
12,12). Fiind nu numai intermediar ci şi persoana care ajută, 
se străduieşte pentru ca dorinţele cele bune ale oamenilor să 
fie împlinite. Îngerul păzitor îl protejează pe om în momentele 
de rugăciune pentru a nu fi ispitit de diavoli, spre a nu fi întors 
din rugăciune spre păcat. El încearcă să întoarcă chipul omului 
spre Dumnezeu, Care este ţinta supremă a căutării umane. În 
rugăciune, pe lângă îngerul păzitor, 1 se alătură omului şi alți 
îngeri din cer, ei fiind fiinţe rugătoare prin excelenţă. Sfântul 
Maxim Mărturisitorul arată că omul şi îngerul se întâlnesc, în 
biserică, la Sfânta Liturghie, unde se roagă împreună şi aduc 
doxologie lui Dumnezeu”!. 

„Îngerul păzitor vine numaidecât în apropierea omului în 
momentul în care acesta se află într-o situaţie dificilă. Pe stareţul 
Gheorghe de la sihăstriile Katunakiei îl slujea sfântul înger păzitor 
atunci când oamenii l-au părăsit. În cele mai grele perioade ale 
vieţii, omul simte o prezenţă tainică, o apropiere personală. Din 
acel moment, restabilirea fiinţială, reabilitarea morală pe calea 
mântuirii devine mai uşoară. Ieşirea din unele impasuri complexe 
este posibilă datorită apropierii îngerului, care indică drumul de 
ieşire şi măsurile pe care le poate adopta omul pentru a se izbăvi. 
Omul nu iese singur, ci îngerul vine în greutatea în care se află 
şi împreună cu acesta omul se ridică. Îngerul păzitor cunoaşte 
diverse metode de intervenţie şi operare în viața omului pentru 


! Ibidem, pp. 18-19. 

a-l păzi în toate căile sale. Fiecare modalitate aleasă de înger 
este conformă cu situaţia cu care intră în contact. Astfel, fiecare 
întâmplare şi acţiune umană primeşte un alt răspuns, de fiecare 
dată, din partea îngerului păzitor, prin care Dumnezeu evaluează 
şi modelează acţiunile omeneşti. Împreună cu persoana umană, 
îngerul urcă, luptă şi restabileşte o situaţie propice continuării 
de dobândire a mântuirii. Îngerul păzeşte drumul omului, atât 
cel pământesc al existenţei în creaţie, cât şi cel duhovnicesc, de 
înălţare spre desăvârşire şi sfinţenie”. 

„Câtă bucurie avem ştiind că Dumnezeu ne-a dat câte 
un înger păzitor ca să ne fie sprijin în viaţa noastră de pe acest 
pământ. Îngerul păzitor ne îndeamnă la virtute şi ne ajută să 
ne îndepărtăm de obstacolele care ne stau în faţă. Multe rele 
săvârşite de om pricinuiesc mâhnire îngerului păzitor, care 
încearcă să-l apere cu orice preţ pe cel încredinţat lui. Nici nu 
ne închipuim câtă capacitate de îndurare are îngerul, biruind 
orice suferinţă pentru păstrarea legăturii sale cu omul. Chiar 
diavolii, prin acţiunile lor directe, nu pot desfiinţa relaţia dintre 
înger şi om. Numai păcatul îl poate îndepărta pe îngerul păzitor, 
însă nu-l poate alunga şi nici nu poate anihila comuniunea sa 
cu omul. Îngerul păzitor aduce echilibru sufletesc celor ce se 
află în pragul căderii. El oferă tărie, mângâiere şi încurajare în 
mijlocul tulburărilor, cum arată Sfântul Isaac Sirul. Îngerul păzitor 
atenuează răul şi suferinţa, oprind orice impulsivitate spre mânie, 
răzbunare şi duşmănie. El dăruieşte pace şi linişte fiinţei umane 
şi transfigurează omul cel lăuntric. De aceea, fiecare creştin este 
dator să-l cinstească, să-l asculte şi să se roage lui. Astfel se va 
bucura totdeauna de intervenţia energică a prietenului său ceresc. 
Astfel va fi mereu învăluit în iubirea îngerului său păzitor ca 


2 


într-o sferă protectoare”. 


! Ibidem, pp. 19-21. 
? Ibidem, pp. 22-23. 

Îngerul păzitor ne iubeşte 

„Substanţa relaţiei dintre om şi îngerul său păzitor - spune 
Serghei Bulgakov - este iubirea”!, pentru că „fiecare înger îşi iu- 
beşte protejatul, oricât ar fi el de nevolnic'”?. 

Sfântul Serafim al Dmitrovului a scris că „acest înger ne 
iubeşte atât de mult, cum nu ne poate iubi nimeni de pe pământ. 
Îngerul păzitor este prietenul nostru nelipsit, interlocutorul nostru 
nevăzut şi lin, mângâietorul nostru preadulce'*. 


Omul nu este niciodată singur 

„În Biserică se realizează nu numai o comuniune între 
membrii ei văzuţi, ci şi cu îngerii. Sobornicitatea Bisericii îi 
cuprinde şi pe îngeri. De aceea, omul nu este singur nici când 
pare că este complet singur. Dimpotrivă, tocmai când se adună în 
sine mai mult din împrăştierea atenţiei spre tot felul de lucruri sau 
amintiri de lucruri exterioare, se deschide înrâuririi unor prezenţe 
spirituale. Când se adună mai mult în rugăciune, rugăciunea lui 
este încălzită de rugăciunea unui duh, sau a mai multor duhuri 
netrupeşti, dacă rugăciunea este o deschidere interioară spre 
absolutul divin. Evagrie Monahul spune: «Cunoaşte că sfinţii 
îngeri ne îndeamnă la rugăciune şi stau de faţă împreună cu 
noi, bucurându-se şi rugându-se pentru noi». Dacă te rogi cu 
adevărat, vei afla multă întărire şi încredințare, şi îngerii vor 
veni la tine ca şi la prorocul Daniel şi-ţi vor lumina înțelesurile 
celor ce ţi se întâmplă”. 

Sfântul Antonie cel Mare a scris: „Când închizi uşile că- 
mării tale şi eşti singur, cunoaşte că este cu tine îngerul rânduit 
de Dumnezeu fiecărui om. Păgânii îl numesc demonul propriu. 


! Andrei Pleşu, Op. cit., p. 191. 

2 Ibidem, p. 19%. 

3 Sfântul Serafim al Dmitrovului, Op. cit., p. 75. 

1 Preotul Profesor Dumitru Stăniloae, 7eologia Dogmatică..., p. 459. 

Acesta fiind neadormit şi neputând fi înşelat, este pururea cu tine, 
toate văzându-le, fără să fie împiedicat de întuneric. Dar cu el este 
şi Dumnezeu, Cel ce se află pretutindeni”. 


Îngerul păzitor se apropie şi se îndepărtează de oameni 
datorită păcatelor 

„Îngerul păzitor nu ne forţează libertatea cu care ne-a 
înzestrat Creatorul. Urmând o tradiție de gândire duhovnicească, 
Sfântul Isaac Sirul vorbeşte despre posibila îndepărtare a 
îngerului, care vizează suspendarea protecţiei sale directe pentru 
o vreme'?. 

Sfântul Vasile cel Mare a scris că „îngerul păzitor îl înso- 
ţeşte pe om pretutindeni, dar se îndepărtează de cel care face 
fapte rele”5, iar atunci „se apropie de om vrăjmaşul”?. 

„Distanţa îngerului păzitor faţă de om indică măsura vieţii 
sale duhovniceşti. Un călugăr văzător cu duhul a văzut cum 
îngerii se apropiau de un grup de monahi când aceştia purtau 
discuţii duhovniceşti şi se îndepărtau de aceştia când treceau la 
discuţii lumești”. 

„Îngerul păzitor este prietenul aflat veşnic în proximitatea 
noastră. Să fim siguri că un prieten te poate părăsi, dar îngerul 
păzitor niciodată”. Aceasta înseamnă că îngerul se îndepărtează 
de cel care păcătuieşte, însă nu îl părăseşte definitiv, nu îşi 
abandonează misiunea pe care i-a încredințat-o Dumnezeu. 

„Toma de Aquino consideră că deşi uneori îngerul păzitor 
se îndepărtează de om din punct de vedere fizic, totuşi nu îl 


! Filocalia..., vol. I, p. 25. 

? Silvestru Mihaela Raluca, Op. cit., p. 25. 

3 Pr. Dr. lulian Gheţu, Op. cit., p. 128. 

* Silvestru Mihaela Raluca, Op. ciz., p. 25. 

5 Daniil Nacu Stoenescu, Op. cit., p. 45. 

* Irineu, Arhiepiscop al Alba Iuliei, Op. cit., p.7. 

părăseşte în privinţa efectului pazei, căci chiar atunci când este 
în cer, el ştie ce se întâmplă cu omul”. 

„Când omul păcătuieşte, îngerul este mâhnit şi dezgustat, 
iar mirosul urât al păcatelor noastre îl izgoneşte de la noi. Dar 
acesta nu dezertează de la misiunea sa. El încearcă să se reapropie 
de om şi să-l determine a-şi revizui atitudinea şi comportamentul. 
Nu-l părăseşte niciun moment pe cel ce i-a fost dat în grijă, fiind 
mereu pregătit pentru a interveni energic, ca să-l ajute pe acesta 
şi să-i arate calea spre Dumnezeu'?. 

„Ceea ce îl întristează şi îl îndepărtează pe îngerul păzitor 
de lângă om este făptuirea păcatului. Stăruind în păcat, omul 
nu numai că se îndepărtează de Dumnezeu şi îşi îndepărtează 
îngerul păzitor, dar se şi situează în câmpul malefic al influenţei 
diavoleşti, spaţialitate fără norme morale care oferă numai 
neîmpliniri, dureri şi suferinţe. Îngerul nu intervine când omul 
păcătuieşte, în mod deliberat şi conştient, ci doar se îndepărtează, 
fără să dezerteze însă de la misiunea pe care o are de îndeplinit. 
EI se retrage pentru a putea reveni în forță şi a răsturna situaţia 
dramatică în care se găseşte omul păcătos. Întorcându-se, îngerul 
păzitor încearcă cu multe eforturi să restabilească persoana 
în contactul de comuniune harică, comuniune de iubire, cu 
Dumnezeu. El încearcă să-l reabiliteze pe om în calea evlaviei 
şi să-l determine să părăsească definitiv calea păcatului. Îngerul 
nu se lasă învins de niciun păcat al omului, ci se luptă pentru a-l 
ajuta să-şi vină în sine ca fiul risipitor; el îl veghează pe om şi 
îl apără de orice rău”*. 

„Cu toate că greşeşte adesea, omul este iubit de îngerul 
păzitor şi nu este părăsit de acesta. Atunci când înfăptuieşte 
păcatul, omul aduce suferinţă şi întristare îngerului său. Însă 


! Pr. Dr. Iulian Gheţu, Op. cit., p. 228. 
> Irineu, Arhiepiscop al Alba Iuliei, Op. cit., p. 6. 
3 Ibidem, pp. 13-14. 

ocrotitorul nostru ceresc este înger al pocăinţei. Acesta desface 
legăturile păcatelor îndemnându-l pe creştin să şi le mărturisească 
duhovnicului său, ca apoi să se împărtăşească cu Trupul şi 
Sângele lui Hristos. Îngerul nu este decât un sfătuitor. Cel Ce 
şterge păcatul este Hristos. Îngerul păzitor, ca un înger al căinței, 
îndeamnă la mărturisire şi iertare, la milostenie şi fapte bune. El 
oferă posibilitatea unui nou început în viaţă, un început al trăirii în 
Hristos, pe calea neprihănirii. Îngerul ne ajută să ne însănătoşim 
duhovniceşte, determină o transformare lăuntrică. Întoarcerea la 
Dumnezeu prin pocăință adevărată îl bucură pe îngerul păzitor (cf. 
Luca 15,10). Îngerul păzitor i-a spus stâlpnicului din Edesa: «Pentru 
că te-ai smerit şi te-ai pocăit, Dumnezeu mi-a poruncit să fiu cu 
tine şi în veacul acesta şi în cel viitor». Deci, funcţia principală a 
îngerului păzitor este de a ne descoperi calea de reîntoarcere la 
Dumnezeu. Prin îngerul păzitor, persoana umană este repusă în 
contact cu Creatorul şi aşa se regenerează spiritual şi moral”. 

„Oare noi ne putem da seama când îngerul păzitor este 
aproape şi când se îndepărtează de la noi? Da: după dispoziția 
lăuntrică a sufletului nostru. Atunci când simţi lumină în 
suflet, uşurime, linişte şi pace în inimă, atunci când mintea ta 
este ocupată cu cugetarea la cele dumnezeieşti, atunci când te 
pocăieşti, îngerul este aproape. Atunci când la anumite cuvinte 
din rugăciunea ta simţi desfătare ori străpungere lăuntrică, stăruie 
asupra cuvintelor acelora, fiindcă atunci îngerul păzitor se roagă 
împreună cu tine. Atunci când în sufletul tău este furtună, când 
în inima ta clocotesc patimile, când mintea ta se îngâmfă, să 
ştii că îngerul păzitor s-a îndepărtat de la tine şi în locul lui s-a 
apropiat demonul. Cheamă-l atunci cât mai degrabă pe îngerul 
păzitor, îngenunchează înaintea icoanelor, cazi cu faţa la pământ, 
roagă-te, fă-ţi semnul Sfintei Cruci, plângi'?. 


! Ibidem, pp. 14-15. 
? Sfântul Serafim al Dmitrovului, Op. cit., pp. 76-77. 

„Pentru ca îngerul păzitor să nu se îndepărteze de la noi 
suntem datori să ne împodobim sufletele cu fapte vrednice de 


>>] 


pază îngerească, cu fapte de virtute”!. 


Îngerul păzitor ne însoţeşte până la locul nostru din 
veşnicie 

Misiunea îngerului păzitor nu se încheie odată cu ultima 
suflare a persoanei încredințate spre purtarea de grijă, ci „îngerul 
îi stă alături în clipa ieşirii sufletului din trup, călăuzeşte sufletul 
prin vămile văzduhului, îi este «avocat» la Judecata particulară 
şi însoțitor ceresc către locul pe care l-a câştigat în timpul vieţii 
pământeşti”. 

„După ce i-au vegheat pe oameni de-a lungul vieţii lor 
pământeşti, îngerii păzitori joacă un rol covârşitor în momentul 
morţii acestora. În acest sens citim în Noul Testament că «a 
murit săracul Lazăr şi a fost dus de îngeri în sânul lui Avraam» 
(Luca. 16,29)*, 

Sfântul loan Gură de Aur spune: „Dacă avem nevoie de 
un ghid pentru a călători dintr-un oraş în altul, cu cât mai mult 
are nevoie sufletul de cineva care să îl călăuzească în momentul 
morţii, la trecerea spre viaţa viitoare”. 

În cele ce urmează vom prezenta sfârşitul vieţii unui sfânt 
şi a unui păcătos nepocăit, pentru a vedea ce fel de îngeri i-au 
petrecut pe cei doi în ceasul morţii. 

„Părinţii din mănăstire şedeau lângă avva Sisoe când era 
să se săvârşească. Și a strălucit faţa lui ca soarele şi le-a zis lor: 
iată, a venit avva Antonie! Şi după puţin a zis: iată, a venit ceata 
prorocilor! Şi iarăşi faţa lui s-a umplut de o strălucire mai mare, 


! Pr. Dr. Iulian Gheţu, Op. cit., p. 128. 

2 Silvestru Mihaela Raluca, Op. cit., p. 26. 
3 Jean Danitlou, Op. cit., p. 95. 

1 Ibidem, p. 9%. 

şi a zis: iată, a venit ceata Apostolilor. Şi faţa lui a strălucit îndoit 
şi se vedea că vorbeşte cu cineva. Călugării l-au întrebat: părinte, 
cu cine vorbeşti? lar el a zis: iată, îngerii au venit să mă ia şi mă 
rog să fiu lăsat să mă pocăiesc puţin. ŞI i-au zis monahii: părinte, 
nu ai nevoie să te pocăieşti. Şi le-a zis bătrânul: cu adevărat, nu 
mă ştiu pe mine să fi pus început pocăinţei. Atunci au cunoscut 
cu toţii că este desăvârşit”!. 

„Un călugăr bătrân s-a dus într-o zi în oraş pentru a-şi 
vinde coşurile pe care le făcuse. Ostenit de călătorie, s-a aşezat 
pe treptele unei case mari din drumul său. În acele momente, 
proprietarul casei se afla în agonie. În timp ce avva se odihnea, 
fără să ştie ce se întâmplă înăuntru, a văzut dintr-o dată o 
mulţime de călăreţi, cumpliţi la înfăţişare, venind în galop. La 
poartă au descălecat de pe cai şi au pătruns cu furie în casă. 
Monahul şi-a dat seama ce se întâmplă şi i-a urmat în casă, 
până în camera celui aflat pe moarte. Când acesta 1-a văzut, a 
scos un strigăt sfâşietor: «Dumnezeule, scapă-mă!». Călăreţii 
însă l-au ironizat: «Acum, la sfârşitul vieţii tale îţi aminteşti 
de Dumnezeu? Foarte târziu ţi-a venit acest gând. De ce nu 
L-ai chemat din copilărie? Acum eşti al nostru!». În timp ce 
rosteau aceste cuvinte, i-au smuls în grabă sufletul şi, cu un chiot 
biruitor, s-au îndepărtat”?. 

„Îngerii păzitori care poartă sufletele desprinse de trup la 
cer manifestă o compasiune vădită faţă de acestea, arătându-şi 
bunătatea dezinteresată, pe care au dobândit-o prin alegerea 
lor. Cu atât mai mult, îngerii păzitori suferă şi se bucură alături 
de fratele-suflet pe care l-au străjuit pe durata petrecerii lui 
pământeşti. Fiind fiinţe netrupeşti, stările afective ale îngerilor 


! Patericul, Editura Arhiepiscopiei Ortodoxe Române a Alba Iuliei, 
Alba Iulia, 1999, p. 225. 
2 Daniil Nacu Stoenescu, Op. cit., p. 62. 

sunt mult mai intense, pur spirituale, străine de orice patimă, 
specificul lor derivând din raportarea la Dumnezeu”. 

După moarte, „îngerul păzitor preia în grija sa sufletul 
persoanei decedate şi îl ajută să treacă «vămile văzduhului», 
unde apar legiunile de diavoli. Aceste duhuri rele încearcă să 
răpească sufletul de la îngerul său păzitor şi să-l ducă în iad. Ele 
argumentează cu numeroasele catastife ale păcatelor omului. În 
aceste condiţii, îngerul se războieşte pentru sufletul ce i-a fost dat 
în grijă şi contracarează cu faptele bune, cu milosteniile pe care 
le-a făcut omul în viaţa sa pământească”? şi cu cele asemenea. 
„ŞI ştiţi cine biruie? Acela de partea căruia suntem noi, acela 
biruie! Dacă ai fost de partea diavolului, l-a biruit pe frumuseţea 
asta de înger bun”. 

„Sfântul Nifon, episcopul Constantianei Ciprului, stând 
odată la rugăciune, a văzut cerurile deschise şi o mulţime de 
îngeri, dintre care unii se pogorau pe pământ, iar alţii urcau, 
înălţând sufletele omeneşti la locaşurile cereşti. A început să ia 
aminte la această privelişte, şi iată că doi îngeri suiau ducând un 
suflet. Când s-au apropiat de vama desfrâului, au ieşit vameşii 
draci şi au grăit cu mânie: «Acest suflet este al nostru! Cum 
îndrăzniţi să-l duceţi pe lângă noi când el este al nostru?». Îngerii 
au răspuns: «Pe ce temei este al vostru?». Dracii au zis: «Până la 
moarte a păcătuit, întinându-se nu numai cu păcate fireşti, ci şi 
împotriva firii. Pe deasupra, îşi osândea aproapele şi, ceea ce este 
mai rău, a murit fără pocăință. Ce aveţi de zis la asta?». Îngerii 
au răspuns: «Nu vă vom da crezare nici vouă, nici tatălui vostru 
satana, până ce nu-l vom întreba pe îngerul păzitor al acestui 
suflet». Fiind întrebat, îngerul păzitor a zis: «Într-adevăr, mult a 
păcătuit omul acesta, dar îndată ce s-a îmbolnăvit, a început să 


! Silvestru Mihaela Raluca, Op. cit, p. 41. 
> Irineu, Arhiepiscop al Alba Iuliei, Op. cir., p. 21. 
3 Silvestru Mihaela Raluca, Op. ciz., p. 40. 


238 


plângă şi să-şi mărturisească păcatele înaintea lui Dumnezeu. lar 
dacă Dumnezeu l-a iertat, El singur ştie. A Lui este stăpânirea. 
Slavă dreptei Lui judecăţi!. Atunci îngerii, fără să ia în seamă 
învinuirile dracilor, au intrat cu sufletul acela pe porţile Cerului. 
După aceea, Sfântul a văzut alt suflet înălțat de îngeri. Dând 
fuga către el, dracii au strigat către îngeri: «De ce duceţi suflete 
fără ştirea noastră, ca de pildă pe acesta, care este iubitor de 
argint, desfrânat, iute la mânie şi s-a îndeletnicit cu tâlhăria?». 
Îngerii au răspuns: «Ştim bine că deşi a căzut în toate acestea, 
a plâns, a suspinat, s-a spovedit şi a dat milostenie, şi de aceea 
Dumnezeu i-a dăruit iertare». Dracii au zis: «Dacă acest suflet 
este vrednic de mila lui Dumnezeu, luaţi-i pe toţi păcătoşii din 
lume, că noi de ce ne mai ostenim aici?». Îngerii le-au răspuns: 
«Toţi păcătoşii care îşi mărturisesc păcatele cu smerenie şi cu 
lacrimi vor primi iertare după mila lui Dumnezeu; iar pe cei ce 
mor fără pocăință îi va judeca El». Iarăşi a văzut Sfântul cum era 
înălțat sufletul unui bărbat iubitor de Dumnezeu, curat, milostiv, 
cu dragoste faţă de toți. Dracii stăteau departe şi scrâşneau din 
dinți împotriva acelui suflet, iar îngerii lui Dumnezeu i-au ieşit 
în întîmpinare pe porțile Cerului şi, heretisindu-l, grăiau: «Slavă 
Ție, Hristoase Împărate, că nu l-ai dat în mâinile vrăjmaşilor, şi 
l-ai izbăvit pe el de iadul cel mai dedesubt!»”!. 

„A mai văzut apoi Sfântul Nifon că dracii târau un suflet 
spre iad. Era sufletul unui rob pe care stăpânul îl chinuise cu 
foame şi cu bătăi şi care, nesuferind chinurile, şi-a luat singur 
viaţa, fiind învăţat la aceasta de un drac. Îngerul păzitor mergea 
la depărtare de acest suflet şi plângea cu amar, iar dracii se 
bucurau. Şi a ieşit poruncă de la Dumnezeu către îngerul care 
plângea să se ducă la Roma, urmând ca acolo să ia asupra sa 
paza unui prunc nou-născut”?. 


' Tbidem, pp. 43-44. 
” Ibidem, p. 44. 

„Dacă sufletul reuşeşte să depăşească «vămile văzduhului», 
se prezintă în faţa tronului de judecată al lui Hristos”!. Aici 
„îngerul păzitor va arăta ce a făcut pentru mântuirea omului 
încredinţat lui de Dumnezeu. Sfântul înger păzitor va da la iveală 
tot ce l-a învăţat pe acesta spre mântuirea lui, cum l-a apărat de 
ispite, cum l-a ajutat în primejdii, cum 1-a alinat greutăţile vieţii, 
cum 1-a fost prieten credincios şi îndrumător statornic pe drumul 
binelui, făcând totul pentru mântuirea lui”?. 

Apoi „îngerul păzitor va deveni apărător dar şi martor al 
vieţii pământeşti a sufletului prezentat la judecată. EI va încerca 
să aducă toate argumentele potrivite pentru ca sufletul omului 
să primească verdictul favorabil din partea Dreptului Judecător. 
Mărturia lui va fi dreaptă, dar va fi o mărturie care va încerca să 
ajute sufletul cel prezentat pentru judecată'*. 

Sfântul loan Gură de Aur a scris: „Un preot minunat mi-a 
istorisit că a fost învrednicit să vadă şi să audă aceasta: că cei 
împărtăşiți cu Trupul şi Sângele Mântuitorului şi cu conştiinţa 
curată, când vor muri, îngerii îi vor duce de aici în alai, pentru 
Cel cu care s-au împărtăşit”*. 


Fiecare popor are un înger păzitor 

În Sfânta Scriptură citim că „atunci când Cel-Preainalt 
a împărțit neamurile, când i-a răsfirat pe fiii lui Adam, a 
pus hotarele neamurilor după numărul îngerilor Lui” 
(Deuteronom 32,8). 

„Unele comentarii iudaice la legenda Turnului Babel preci- 
zează că răspândirea urmaşilor lui Noe pe întreg pământul s-a 


! Irineu, Arhiepiscop al Alba Iuliei, Op. ciz., p. 21. 

> Silvestru Mihaela Raluca, Op. cit., p. 38. 

3 Trineu, Arhiepiscop al Alba Iuliei, Op. ci., pp. 21-22. 
1 Filocalia..., vol. VIII, p. 204. 

făcut cu ajutorul unei armate de şaptezeci de îngeri, care i-au 
învăţat pe oameni şaptezeci de limbi diferite”!. 

Cert este, că de la întemeierea lor, toate popoarele au câte 
un înger păzitor. Astfel, la Daniel 10,13 citim despre îngerul 
păzitor al Persiei, la Daniel 10,20 despre îngerul păzitor al 
Greciei, iar Fiul Omului i-a spus prorocului Daniel că arhanghelul 
Mihail este îngerul păzitor al evreilor (Daniel 10,21 şi 12,1). 

„Aşa cum fiecare persoană umană are un înger păzitor, 
care seamănă pe un plan mai înalt cu acea persoană, aşa are 
şi fiecare popor un înger mai înalt, cu capacitatea unei con- 
duceri, al unui izvor de sfinţenie potrivit acelui popor. De 
aceea Dumnezeu a pus graniţele între neamuri corespunzător 
deosebirii între îngerii destinaţi lor'?. 

„Dar faptul că fiecare popor este încredinţat conducerii 
unui înger nu înseamnă că aceşti îngeri trebuie înţeleşi ca 
nişte zei independenţi sau nu arată că Dumnezeu şi-a limitat 
stăpânirea numai la poporul iudeu. Îngerii popoarelor sunt toţi 
în slujba lui Dumnezeu. De aceea Dumnezeu încredinţează unui 
înger sau altuia şi misiunea vreunei vestiri speciale unui popor. 
lar dacă unele popoare sau unele persoane umane nu ascultă 
de Dumnezeu, cunoscut şi prin îngeri, aceasta se datorează 
libertăţii lor”:. 

„Despre îngerii păzitori ai neamurilor şi ai oraşelor, Sfântul 
loan Gură de Aur ne aduce o frumoasă imagine: «Aşa cum un 
împărat puternic aşează oşti în diferite oraşe, ca să le apere de 
năvălirile barbare, aşa şi Dumnezeu a aşezat în zonele locuite 
oşti îngereşti, ca să stăvilească atacurile diavolilor celor răi şi să 
străjuiască pacea oamenilony”. 


! Andrei Pleşu, Op. cit., p. 165. 

? Sfântul Dionisie Areopagitul, Opere..., p. 67, nota 19. 
3 Ibidem, p. 67, nota 20. 

+ Minuni ale Sfinţilor Îngeri... p. 23. 

„Îngerul păzitor al neamului nu veghează doar asupra 
poporului său, ci îi şi înalţă spre Dumnezeu pe toţi oamenii 
care-l urmează de bunăvoie. Astfel, proniile angelice sunt şi 
lucrează prin participare la Pronia dumnezeiască unică aşezată în 
mod supra-fiinţial dincolo de toate puterile cereşti”!. 

„Îngerii păzitori ai neamurilor sunt buni şi de oameni 
iubitori. Ei se roagă lui Dumnezeu pentru popoare şi îi ceartă 
pe demoni'?. 

„Prin îngeri i-au venit lui Faraon şi lui Nabucodonosor 
visele pe care le-au avut, precum şi tălmăcirile lor. Iosif la 
egipteni şi Daniel în Babilon au descoperit şi au interpretat 
vedeniile prin intermediul îngerilor păzitori ai acelor neamuri, 
care le-au descoperit visele din voia lui Dumnezeu'*. 

„Sfinţii Părinţi ai Bisericii s-au întrebat şi ei, cum ne 
întrebăm şi noi astăzi, cum se explică războaiele, ura inter-etnică, 
deriva temporară a câte unei naţiuni înspre inumanitate. În mare, 
putem vorbi de trei răspunsuri posibile. Unul este al Sfântului 
Apostol Pavel: există şi îngeri căzuţi, care, la un moment dat, se 
substituie protectorilor iniţiali ai popoarelor. Ei devin «stăpânitorii 
acestei lumi» şi se străduiesc să-i îndepărteze pe oameni de 
Dumnezeu. Un al doilea răspuns se referă la strategia generală a 
îngerilor (fie că sunt ai persoanei, sau ai unei colectivităţi): ei au 
însemnate puteri spirituale, dar nu pe aceea de a manipula voinţa 
omului. Darul suprem oferit de Creator creaturii sale privilegiate 
este libertatea. Iar pentru ca omul să fie liber interior, el trebuie să 
aibă posibilitatea de a alege între bine şi rău, cu riscul implicit de 
a alege răul. La fel popoarele. Îngerii lor nu au dreptul să le îngră- 
dească, în vreun fel, liberul arbitru. Asta înseamnă că orice popor 
îşi poate nesocoti, dacă vrea, tutela angelică, lăsându-se ispitit de 


! Preot Daniel Pupăză, Op. cit., p. 307. 
2 Petru Florea, Op. cit., p. 53. 
3 Ibidem, p. 52. 

impulsuri inferioare. Mai interesant, din punctul nostru de vedere, 
este însă un al treilea răspuns. Poţi greşi nu numai întorcând 
spatele îngerului, ci, dimpotrivă, idolatrizându-l, acordându-i 
o obedienţă şi un cult care, în mod normal, nu se acordă decât 
lui Dumnezeu. Acest tip de eroare repetă, întrucâtva, eroarea 
îngerilor căzuţi. Cauza căderii lor a fost pornirea orgolioasă 
de a uzurpa tronul lui Dumnezeu, sentimentul că sunt egali 
cu El. Eroarea naţionalismelor agresive constă şi ea în supra- 
dimensionarea instanţei naţionale, în amplasarea valorilor ei 
deasupra tuturor celorlalte valori. Națiunea ia locul iubirii de 
aproapele, ia locul înţelepciunii, ia, la urma urmelor, locul lui 
Dumnezeu. Când națiunea devine un Absolut, Absolutul devine 
relativ. Uităm că «patria noastră este» - după cum spune Sfântul 
Apostol Pavel - «în ceruri» şi facem din aşezământul nostru 
pământesc un templu idolatru, o limită opacă, singura rațiune 
de a fi a vanităţii noastre”!. 

„lar de întreabă cineva: şi cum stând îngerii lângă neamuri 
singur poporul evreu a fost înălțat la iluminările începătoare 
ale lui Dumnezeu? Răspundem că pentru rătăcirea celorlalte 
popoare spre zeii care nu sunt, nu trebuie învinuite dreptele 
călăuziri ale îngerilor, ci acelea înseşi au căzut de la dreapta 
urcare spre Dumnezeu, prin abaterea lor sau prin iubirea de sine, 
prin îndrăzneala şi prin închinarea acordată pe măsura lor celor 
socotiți de ei zei. Aceasta a suferit-o şi poporul evreu când a 
lepădat cunoştinţa lui Dumnezeu şi a umblat după inima lui'?. 

Un părinte al Bisericii a scris că „în general nici îngerii 
nu aduc întotdeauna vestirile sau tălmăcirile lor direct unei mul- 
imi, cum a fost la naşterea Pruncului Iisus, ci uneori le comu- 
nică poporului prin bărbaţi aleşi, capabili să le primească prin 
treapta lor duhovnicească mai înălţată. Căci, pe lângă ierarhia 


! Andrei Pleşu, Op. cit., pp. 167-168. 
? Sfântul Dionisie Areopagitul, Opere..., pp. 28-29. 

bisericească rânduită de Dumnezeu ca ierarhie vizibilă, există 
şi o ierarhie duhovnicească între oameni, adică trepte diferite 
de trăire şi înţelegere duhovnicească, dintre care unele sunt 
foarte înalte. Aceasta este o altă formă prin care Dumnezeu 
susţine o răspundere şi o solidaritate între îngeri şi oameni, în 
urcuşul lor spre EI”. 


Toate nivelurile lumii create au un înger protector 

„Prezenţa îngerului alături de om este, de fapt, cazul parti- 
cular al unei prezenţe angelice la toate nivelurile lumii create. 
Aceasta o confirmă foarte explicit Sfânta Scriptură. Astfel, în 
Cartea Apocalipsei se vorbeşte despre îngeri care controlează 
vânturile, pământul şi marea (Apocalipsa 7,1-3), au stăpânire 
asupra focului (Apocalipsa 14,18) şi asupra apelor (Apocalipsa 
16,4-5). Fiecare regiune a lumii create este, aşadar, administrată, 
prin mandat divin, de cetele îngereşti, care constituie un soi de 
potenţare transcendentă a realului'?. 

„Sfântul Grigorie de Nazianz declară că unele puteri cereşti 
au primit o parte a lumii, iar altele au fost însărcinate cu altă parte 
a universului, cum singur Dumnezeu ştie, Care le-a rânduit şi le-a 
determinat”. 

„Îngerii buni au fost rânduiţi de Dumnezeu să vegheze 
asupra părţilor pământului după căderea noastră, şi, în scopul 
acesta, pentru ca, potrivit iubirii de oameni a lui Dumnezeu, 
neamul omenesc să nu se nimicească cu totul”*. 

„Lucrarea principală a îngerilor nu este propriu-zis acţiunea 
directă asupra naturii, ci cea asupra subiectelor umane pentru a 
le întări şi susţine în acțiunea lor de spiritualizare, de nealipire la 


! Ibidem, p. 67, nota 20. 

> Andrei Pleşu, Op. cit., pp. 84-85. 

3 Preotul Profesor Dumitru Stăniloae, Teologia Dogmatică... p. 464. 
+ Ibidem, p. 448. 


244 


cele materiale, care se repercutează asupra trupurilor lor şi, prin 
ele, asupra lumii exterioare”!. 

Astfel, „prin îngeri se întăreşte puterea spirituală a omului 
asupra naturii, din punct de vedere moral, deşi îngerii nu 
stăpânesc direct asupra ei'?. 

„În afară de îngerii neamurilor, ai oraşelor şi ai tuturor 
nivelurilor lumii create, mai există şi îngeri pe care Dumnezeu 
i-a investit să apere şi să sprijine Bisericile locale, pretutindeni 
unde acestea există. Sfântul Vasile cel Mare şi Sfântul Grigorie 
Teologul îi caracterizează pe aceşti îngeri ca fiind nişte supra- 
veghetori ai Bisericilor'*. 


Îngerii au putere asupra materiei, dar nu pot săvârşi 
minuni prin firea lor 

„Acţiunea puterilor cereşti asupra materiei prin intermediul 
unei substanţe necunoscută nouă, ca şi multe alte însuşiri ale 
îngerilor, sunt descrise în următoarea istorisire a Sfintei Scripturi. 
«Îngerul Domnului i-a zis lui Ghedeon: Ia carnea şi azimele şi 
pune-le pe piatră, iar zeama toarn-o deasupra. lar el a făcut aşa. 
Iar îngerul Domnului a întins vârful toiagului pe care-l avea în 
mână şi a atins carnea şi azimele; şi foc a ieşit din piatră şi a 
mistuit carnea şi azimele. Și îngerul Domnului s-a făcut nevăzut 
de la ochii lui» (Judecători 6,20-21)*. 

„După cum vedem în cele descrise mai sus, puterile cereşti, 
create dintr-o substanță mai subtilă decât omul, au fost înzestrate 
de la început cu forţe care le îngăduie să exercite o influenţă 
puternică asupra lumii materiale; în afară de aceasta, ele au 
cunoştinţe incomparabil mai mari despre organizarea şi legile 


! Silvestru Mihaela Raluca, Op. cit., p. 45. 

? Preotul Profesor Dumitru Stăniloae, 7eologia Dogmatică..., p. 449. 
3 Minuni ale Sfinţilor Îngeri... p. 23. 

+ Părintele Rodion, Op. cit., pp. 30-31. 

universului decât noi şi stăpânesc mijloace care le fac în stare să 
înfrunte legile lumii vizibile”. 

Cu toate acestea, „îngerii nu pot săvârşi minuni. Miracolul 
este ceva făcut în afara ordinii naturii unui lucru particular, sau 
a ordinii întregii naturi create. Minunea este posibilă doar lui 
Dumnezeu'?. 

Aceasta nu înseamnă că îngerii nu săvârşesc minuni, din 
moment ce în calendarul creştin, în ziua de 6 septembrie, avem 
pomenirea minunii Sfântului arhanghel Mihail din Colose, iar 
în paginile acestei cărţi am prezentat mai multe minuni ale 
sfinților îngeri, ci subliniază faptul că îngerii săvârşesc aceste 
minuni din încredințarea şi cu puterea lui Dumnezeu, nu prin 
firea şi puterea lor. 

La fel s-a întâmplat şi cu ucenicii Domnului Hristos, cărora 
Acesta le-a zis: „Orice veți cere întru numele Meu, aceea voi 
face, pentru ca Tatăl să se preamărească întru Fiul. Dacă veţi 
cere ceva întru numele Meu, Eu îl voi face. lar după acestea, 
Domnul i-a trimis doi câte doi înaintea feţei Sale, în fiecare cetate 
şi loc unde EI Însuşi avea să meargă. Și s-au întors cei şaptezeci 
cu bucurie şi I-au spus: «Doamne, şi demonii ni se pleacă întru 
numele Tău»” (loan 14,13-14; Luca 10,1 şi 10,17). 

Îngerii îi pot transporta pe oameni 

„Îngerii se deplasează cu mare uşurinţă şi îi pot mişca la 
fel de uşor şi pe oameni: dacă se apropie de unul dintre ei şi-l 
iau pe aripile lor, pentru acela încetează să mai existe spaţiul 
aşa cum îl cunoştea, fiindcă fiind acoperit de aripile îngereşti, el 
străbate cele mai mari distanţe într-o clipită. Aşa se relatează în 
cartea Faptelor Apostolilor despre Sfântul Apostol Filip: «Îngerul 
Domnului a grăit către Filip, zicând: Ridică-te şi mergi spre 


! Ibidem, p. 31. 
? Pr. Dr. lulian Gheţu, Op. cit., p. 227. 

miazăzi, pe calea care coboară de la Ierusalim la Gaza; ea este 
pustie. Și ridicându-se el, a mers. Și iată, un bărbat din Etiopia, 
famen, mare dregător al Candachiei, regina etiopienilor, care era 
peste toată vistieria ei şi care venise la Ierusalim să se închine, 
se întorcea acasă; şi şezând în careta sa, îl citea pe profetul 
Isaia. lar Duhul i-a zis lui Filip: Apropie-te şi te alipeşte de 
careta aceasta. Și Filip a alergat şi l-a auzit citindu-l pe profetul 
Isaia şi i-a zis: Înţelegi tu oare ce citeşti? lar el a zis: Cum aş 
putea-o, dacă nu mă va călăuzi cineva? Și l-a rugat pe Filip să 
se urce şi să şadă cu el. Iar locul din Scriptură pe care-l citea 
era acesta: Ca o oaie spre junghiere S-a adus şi ca un miel fără 
de glas în faţa celui ce-l tunde, aşa EI nu-Și deschide gura. Întru 
smerenia Lui 1 s-a răpit dreptatea. Neamul Său cine-l va spune? 
Că viața 1 se ia de pe pământ. lar famenul, răspunzând, i-a Zis 
lui Filip: Rogu-te, despre cine zice profetul acesta? Despre sine, 
sau despre altcineva? lar Filip, deschizându-şi gura şi începând 
de la scriptura aceasta, i L-a binevestit pe lisus. Și pe când 
mergeau ei pe cale, au ajuns la o apă, iar famenul a zis: lată 
apă. Ce mă împiedică să fiu botezat? Filip a zis: Dacă tu crezi 
din toată inima, este cu putinţă. Și el, răspunzând, a zis: Cred 
că lisus Hristos este Fiul lui Dumnezeu. Și a poruncit să stea 
careta; şi s-au coborât amândoi în apă - şi Filip, şi famenul 
- şi l-a botezat. lar când au ieşit din apă, Duhul Domnului 
l-a răpit pe Filip şi fJamenul nu l-a mai văzut. Și el s-a dus în 
calea sa, bucurându-se. Iar Filip s-a aflat la Azot şi, mergând, 
binevestea prin toate cetăţile, până ce a sosit în Cezareea» 
(Faptele Apostolilor 8,26-40)”.. 

„Un lucru şi mai minunat este povestit în Cuvântul lui 
Dumnezeu despre prorocii Daniel şi Avacum. Profetul Daniel 
se afla în robia babilonică şi în urma răutăţii şi a uneltirilor 
păgânilor babilonieni, a fost aruncat de rege în groapa cu lei. 


! Sfântul Serafim al Dmitrovului, Op. cit., p. 19. 

Şase zile s-a chinuit fără mâncare acolo. Leii nu s-au atins de 
el, însă foamea îl chinuia. «Pe atunci trăia în ludeea un profet, 
anume Avacum. Acesta gătise fiertură, dumicase pâine într-o 
covată şi mergea la câmp să le ducă secerătorilor. lar un înger 
al Domnului a zis către Avacum: Prânzul pe care-l ai, du-l în 
Babilon, la Daniel, care se află în groapa cu lei. Dar Avacum a 
zis: Doamne, eu niciodată n-am văzut Babilonul, şi nici nu ştiu 
unde se află groapa. Atunci îngerul Domnului l-a prins de creştet 
şi, ținându-l de păr, în repeziciunea duhului său, l-a aşezat în 
Babilon, deasupra gropii. Și a strigat Avacum: Daniele! Daniele! 
Ia mâncarea pe care ţi-a trimis-o Dumnezeu! lar Daniel a zis: 
O, Dumnezeule, Ţi-ai adus aminte de mine şi nu i-ai părăsit pe 
cei ce Te caută şi Te iubesc! Și s-a sculat Daniel şi a mâncat; iar 
îngerul Domnului l-a dus de îndată pe Avacum acolo de unde-l 
luase» (Bel şi balaurul 1,40-46)". 


Omul are un înger şi un duh necurat pe umeri 

Sfântul Grigorie de Nyssa a spus: „când fiinţa noastră a 
căzut în păcat, Dumnezeu n-a lăsat căderea noastră fără purtarea 
Lui de grijă, ci în ajutorul vieţii fiecăruia a pus un înger, din cei 
care au primit formă nematerială, iar, pe de altă parte, corupătorul 
firii încearcă să facă acelaşi lucru prin mijlocirea unui oarecare 
demon viclean şi păgubitor, care ar dăuna vieţii omeneşti. Omul 
însă, aflându-se între înger şi demon, prin el însuşi îl face pe 
unul mai puternic decât celălalt, alegându-şi prin liberă voinţă 
un învăţător din doi. Îngerul cel bun îţi îndreaptă gândurile către 
fapte virtuoase, iar celălalt îţi arată plăcerile materiale, din care 
nu există nicio nădejde de mai bine”?. 

„După cum vedem din afirmaţiile acestui Sfânt Părinte, 
întotdeauna însuşi omul este acela care, în cele din urmă, face 


! Ibidem, pp. 19-20. 
2 Părintele Rodion, Op. cit., p. 44. 

alegerea binelui şi răului. Şi atunci când creştinul trece de 
partea îngerului luminii, cu harul Domnului îl înfruntă uşor pe 
duhul necurat”!. 

„Există opinia - împărtăşită de o amplă tradiţie, pornind de 
la «Păstorul lui Hermay» şi mergând până la părintele Ilie Cleopa 
- că suntem flancaţi simetric de un înger bun şi de unul rău, 
că suntem, aşadar, un permanent teatru de luptă între inspirație 
dreaptă şi ispită. Susţinătorii acestei opinii ar afla, probabil, cu 
oarecare insatisfacţie, că sursa ei este păgână (în Grecia antică se 
vorbea de un duh negru şi de un duh alb, Filon din Alexandria reia 
şi el ideea, iar în lumea musulmană, chiar şi astăzi, mormântul 
fiecărui credincios este străjuit de doi stâlpi, simbolizând cele 
două prezenţe complementare)”. 


Îngerii sunt soli în relaţia lor cu oamenii 

În relaţia lor cu lumea, îngerii sunt mesagerii lui Dumnezeu 
către oameni sau vestitorii voii Lui. În acest sens, Dumnezeu i-a 
zis poporului ales: „Jată, Eu îl trimit pe îngerul Meu înaintea 
feței tale, ca să te păzească pe cale, să te ducă în ţara pe care 
ţi-am gătit-o. la aminte la tine însuţi şi ascultă de el şi să nu-i 
fii necredincios; că nu te va cruța, fiindcă numele Meu este în 
el” (eşire 23,20-21). 

„Ca soli ai lui Dumnezeu, îngerii «aleargă înainte şi înapoi 
iute ca fulgerul» (lezechiel 1,14), pentru că atât este de orbitoare 
slava lor şi atât de iute este zborul lor. Îngerul care a apărut la 
mormântul Mântuitorului «avea înfăţişarea ca a fulgerului, iar 
îmbrăcămintea albă ca zăpada. Și de frica lui s-au cutremurat 


străjerii şi s-au făcut ca nişte morți» (Matei 28,3-4)”*. 


! Ibidem. 
2 Andrei Pleşu, Op. cit., p. 89. 
3 Ellen G. White, Op. cit., p. II. 

„Faptul că îngerii sunt adevărații purtători ai numelui lui 
Dumnezeu ne scapă adesea. Îngerul, cu toate că este o fiinţă 
creată, din cauza proximităţii sale cu Dumnezeu şi prin felul 
desăvârşit în care îndeplineşte voinţa Lui, ni-L dezvăluie pe Însuşi 
Dumnezeu”!. Astfel, „îngerii nu trebuie gândiţi niciodată ca stând 
între noi şi Dumnezeu, ci ca o luminoasă deschidere, legând ca 


2 


un pod orice distanţă dintre noi şi Dumnezeu'?. 


Îngerii le apar numai oamenilor vrednici să îi vadă 

„Lumea inteligibilă este reală, dar este altfel reală decât 
ceea ce socotim, de regulă, real. Nu poţi să mergi spre ea 
uitându-te pe o hartă, nu este «undeva», pentru că este peste 
tot. Ea trăieşte numai ca urmare a unei relaţii: relaţia dintre ea 
însăşi şi cel care o caută. Cu alte cuvinte, ca să se deschidă, are 
nevoie de activarea interesului tău pentru ea şi de o facultate 
specială, din familia credinței. În acest sens, ea este o lume vir- 
tuală, care se desfăşoară obiectiv abia în momentul în care sunt 
dispus să prind contur în faţa ei. Îi fac loc, mă raportez la ea, o 
chem - atunci ea se manifestă. Bat - mi se deschide. Dacă însă 
îmi iau ochii de la luminile ei crepusculare - se volatilizează, 
se închide, reintră în virtual. O observaţie a unei călugăriţe 
vizionare din secolul al XII-lea, Hildegard von Bingen, descrie 
foarte precis acest raport: «Dacă în om nu există întrebare, nu 
există nici în Duhul Sfânt răspuns». Lumea inteligibilă este tot 
atât de reală şi de ireală pe cât este lumea vizibilă pentru un 
orb. Trebuie ca orbului să i se deschidă ochii pentru ca uriaşa 
rezervă de virtualitate în care trăise ca nevăzător să capete 
substanţă reală”*. 


! Maica Alexandra (principesa Ileana a României), Op. cit., p. 54. 
2 Ibidem, p. 249. 
3 Andrei Pleşu, Op. cit., pp. 69-70. 

Cum le apar îngerii oamenilor 

Episcopul loan al Tesalonicului (610-649) a afirmat 
că „îngerii se înfăţişează numai celor care primesc darul de 
a-i vedea”!. 

Cu toate acestea, „este cu neputinţă să nu mori dacă ai 
vedea un înger în adevărata lui lumină'?. Din acest motiv, „îngerii 
nu apar aşa cum sunt, celor vrednici, cărora Dumnezeu vrea ca 
ei să se arate, ci sub o formă oarecare, în aşa fel încât să-i poată 
vedea aceia cărora li se arată”. Puterile îngereşti „iau forma 
pe care le-o porunceşte Stăpânul Dumnezeu şi astfel se arată 
oamenilor şi le revelează tainele dumnezeieşti”?. „Îngerii se fac 
văzuţi în funcţie de ceea ce trebuie să împlinească, şi forma sub 
care apar corespunde cetei lor'%. 

„Până suntem în trup nu ne este cu putinţă să vedem cele 
nemateriale şi netrupeşti fără chipuri şi simboluri, pentru că ne 
este imposibil de a cunoaşte şi de a vedea firea îngerilor. Cele 
inteligibile se cunosc prin cugetare şi nu cad nicidecum sub 
simţuri, pentru că ceea ce este mai presus de lume nu are înţeles 
sensibil, ci spiritual”. De aceea, „nu sunt adevărate formele 
atribuite sfinților îngeri, căci nu sunt cu adevărat aşa cum ni-i 
prezintă Sfânta Scriptură, ci o face aceasta ca să ne ridicăm la 
măreţia lor, descriindu-i nu cum sunt cu adevărat, ci precum 
putem noi să înţelegem”. 

Sfântul Dionisie Areopagitul a scris în acest sens că „în 
mod cuvenit ni s-au propus chipuri ale celor fără chipuri şi forme 
ale celor fără formă. Un motiv pentru aceasta ar putea fi nu numai 


! Bogdan Tătaru-Cazaban, Op. cit., p. %. 
2 Silvestru Mihaela Raluca, Op. cit., p. 40. 
3 Sfântul loan Damaschin, Op. cit., p. 47. 
* Ibidem, p. 48. 

* Petru Florea, Op. cit., p. 54. 

* Ibidem, p. 53. 

7 Ibidem, pp. 53-54. 

cunoaşterea noastră prin analogie, care nu poate să se înalțe 
nemijlocit la contemplaţiile spirituale şi are nevoie de ajutoare 
potrivite cu firea noastră, care ne duc la vederile minţilor fără 
formă şi mai presus de lume, prin forme ce ne sunt apropiate, 
ci şi faptul că, potrivit cu cuvintele tainice ale Sfintei Scripturi, 
acelea se ascund prin negrăite şi sfinte ghicituri şi trebuie făcut 
de neapropiat celor mulţi adevărul sfânt şi ascuns al minţilor mai 
presus de lume”!. 

Un părinte al Bisericii a afirmat că „ierarhia îngerească 
este fără de trupuri de diferite feluri, cum sunt descrise în Sfânta 
Scriptură. Ele sunt prezentate aşa, printr-un pogorământ, la noi. 
Căci în starea lor spirituală nu le-am putea înţelege şi mai ales 
n-am avea o anumită experienţă a lor. Prin aceste forme sau 
simboluri materiale, ni se fac străvezii în realitatea lor spirituală. 
Căci ni se dă totodată de înţeles că aceste chipuri materiale nu 
le aparțin propriu-zis. Şi în felul acesta putem să ne convingem 
de existenţa lui Dumnezeu cel mai presus de ele, care ne este cu 
mult mai neapropiat decât fiinţele îngereşti””?. 

„În urcuşul nostru spre Dumnezeu ne ajută şi faptul că 
totdeauna fiinţele îngereşti se prezintă ca trimise de autoritatea 
existenţei supreme a lui Dumnezeu. O simt aceasta cei ce ajung la 
experierea lor. Tema principală a Sfântului Dionisie este legătura 
între îngeri şi chipurile în care ne sunt descrişi în Sfânta Scriptură 
sau în care se arată uneori organelor revelaţiei. Puterile cereşti 
pot fi descrise sau se pot arăta în chipuri mai potrivite existenţei 
lor spirituale, alteori în chipuri mai nepotrivite (precum lei, cai 
etc.), pentru că toate chipurile redau o asemănare neasemănătoare 
cu fiinţele îngereşti”:. 


! Sfântul Dionisie Areopagitul, Opere..., p. 17. 
> Ibidem, p. 63, nota 4. 
3 Ibidem, p. 63, nota 5. 

„Îngerii, când le apar luminoşi oamenilor, iau pentru a 
se manifesta aparenţa reală a unui trup. În clipa privilegiată a 
contactului cu asemenea făpturi cereşti, omului i se lărgeşte, 
instantaneu, câmpul vizual, în aşa fel încât să perceapă țesătura 
altui grad al existenţei”. 

„Când apar în faţa oamenilor, îngerii au formă omenească 
(Facere capitolele 18 şi 19; Daniel 9,21; 10,5, Cartea Tobit 
A) ani 

„Când se manifestă în faţa noastră, un înger ia înfăţişare 
omenească, dar, fizic, nu este niciodată asemenea unei fiinţe 
umane, ci numai imaginea mentală a ei'%. 

„Îngerilor li s-a dat şi lor putinţa să ia forme văzute, mai 
ales omeneşti, dar trecătoare, nelegate intim de existenţa lor, incon- 
sistente. Dumnezeu a creat toate formele de existenţă pentru o 
solidaritate între ele. A creat şi materia ca o formă de existenţă, 
pentru ca spiritul să-şi arate frumuseţea în formele ei. Acesta este 
lucrul cel mai dumnezeiesc, pentru că în această conlucrare se arată 
răspunsul creaturii la iubirea lui Dumnezeu cu iubirea sa”*. 

„De obicei, îngerii se înfăţişează ca tineri frumoşi, după 
cum reiese din cartea Tobit”%. 

„Însă problema, aşa cum va fi ea reţinută de tradiţia 
creştină până în Evul Mediu, avea să fie formulată interogativ 
de Fericitul Augustin, care, în «De Trinitate» (3,5), ezita între a 
interpreta anghelofaniile ca metamorfoză a unui corp subtil sau 
ca o asumare a unei corporalități elementare: «Mărturisesc că 
este o problemă care îmi depăşeşte capacitatea de cercetare, şi 
anume aceea de a şti dacă îngerii, păstrând calitatea spirituală 


! Andrei Pleşu, Op. cit., p. 69. 

2 Pr. Prof. Athanase Negoiţă, Op. cit., p. 112. 

3 Maica Alexandra (principesa Ileana a României), Op. cit., p. 32. 
* Sfântul Dionisie Areopagitul, Opere..., p. 64, nota 6. 

5 Pr. Prof. Athanase Negoiţă, Op. cit., p. 112. 

a corpului lor, prin intermediul căreia acţionează în mod tainic, 
asumă o materie de ordinul elementelor inferioare, mai trupeşti, 
modificând-o pentru a şi-o adapta naturii lor, asemenea unui 
veşmânt, şi preschimbând-o în aparențele specific corporale 
pe care ei le vor, adică în înseşi cele care sunt adevărate, ca 
atunci când Domnul a preschimbat apa adevărată în vin adevărat; 
sau dacă îşi transformă propriile lor trupuri, după cum vor, 
adecvându-le scopului pe care îl au de îndeplinit”. 

În această privinţă părerile teologilor sunt împărţite, de 
aceea le vom prezenta pe cele mai cunoscute. 

„Dacă în privinţa vieţii intelectuale, între suflet şi înger 
nu există decât o diferenţă verbală, omul în integralitatea sa, 
spre deosebire de înger, este o sinteză a tuturor creaturilor, parti- 
cipând la toate cele patru feluri de viaţă creată: intelectuală, rațio- 
nală, senzitivă şi vegetativă. Îngerul, creat şi el după chipul lui 
Dumnezeu, reprezintă doar o formă a vieţii, întrucât propria sa 
corporalitate este simplă şi spirituală, nonsensibilă, am putea spune, 
din moment ce nu este alcătuită din elementele fundamentale. 
Acestea sunt presupuse însă de exercitarea simţurilor corpului 
uman, vederea având nevoie de participarea focului, auzul de 
calitatea elementară a aerului, mirosul şi gustul de aer, iar simţul 
tactil de pământ. Îngerii nu sunt copleşiţi de greutatea corpurilor 
compuse şi coruptibile şi nici nu au simţuri externe, pentru că nu 
cunosc prin simţuri, ci prin contemplarea cauzelor spirituale ale 
lucrurilor create, la care va accede şi omul când natura sa se va 
transforma într-una egală cu cea a îngerilor'?. 

„Dar, dacă sunt simple şi spirituale şi există o relație 
de identitate între ele şi apariţiile lor, pe care oamenii le pot 
percepe, cum se explică faptul că aceste corpuri devin vizibile? 
Exemplul discutat este cel al apariţiei lui Moise şi a lui Ilie în 


! Bogdan Tătaru-Cazaban, Op. cit., p. 101. 
> Ibidem, p. 110. 

momentul Schimbării la Faţă de pe Muntele Tabor. loan Scotus 
Eriugena susţine că puterile netrupeşti devin vizibile într-un mod 
«imaginaly» sau „anghelofanic”, fără ca apariţia lor să comporte 
vreo materialitate. La baza acestei teorii stă concepţia, expusă 
în prima carte din «De divisione naturae», despre producerea 
materiei ca urmare a combinației de proprietăţi inteligibile, 
precum calitatea şi cantitatea. Astfel, materia informă este în 
sine invizibilă şi incorporală, dar devine tangibilă şi vizibilă prin 
formă sau culoare, la rândul lor proprietăţi incorporale în sine. 
Acest substrat asigurat de proprietăţile incorporale face posibile 
apariţiile, fără ca acestea să însemne asumarea unei corporalități 
sensibile, la care contribuie în mod esenţial cele patru elemente. 
Cu alte cuvinte, îngerii nu au nevoie de nimic exterior pentru a 
apărea, ci beneficiază de capacitatea inerentă invizibilului de a se 
manifesta, reflectând prin aceasta autosuficienţa bunătăţii divine 
atât în procesul creaţiei, cât şi în cel al teofaniei: o viziune rămasă 
fără ecou în Evul Mediu”. 

„Căutând să înţelegem mai bine natura angelică, trebuie 
să apelăm mai curând la cunoaşterea lui Dumnezeu decât la 
cunoaşterea omului. Pentru Sfântul Vasile cel Mare substanţa 
îngerilor este o răsuflare de aer sau un foc nemuritor şi de aceea 
e1 sunt localizaţi ori devin vizibili în forma propriilor lor trupuri, 
acelora care sunt demni să-i vadă. Sfântul Vasile vrea să spună că 
puterile cereşti iau o individualitate vizibilă exprimată în formă 
umană, dar intangibilă. Sfinţii îngeri, de la începutul creaţiei 
lor, sunt fiinţe complete, dar fără formă materială. Sunt de o 
superioritate absolut incomprehensibilă nouă, dar fac parte din 
viaţa noastră: prin bunătatea nemărginită a lui Dumnezeu, sunt 
destinaţi, în marile momente ale istoriei, să fie mesagerii Celui 
Preaînalt către cei de jos. Ei sunt şi cei care ne conduc paşii, ne 


! Ibidem, pp. 110-111. 

păzesc, ne apără, ne povăţuiesc, ne protejează şi ne alină de la 
naştere până la mormânt”!. 

„Îngerii sunt duhuri curate, dar nu este neapărat necesar 
să aibă o consistenţă, o natură care să fie dincolo de înţelegerea 
noastră. Când îi vedem, privim o realitate. Ar fi poate greşit să 
numim 0 asemenea experienţă «viziune», dacă prin cuvântul 
viziune înţelegem o stare ca de transă şi nu pur şi simplu, 
facultatea de a vedea. Ceea ce vedem în asemenea ocazii, per- 
cepem fără efort, ştiind bine că, material vorbind, nu este nimic 
de văzut'?. 

„Ulrich din Strassburg însă, pornind de la afirmaţiile lui 
Albert cel Mare, susţine că îngerii nu apar prin intermediul unor 
corpuri, ci prin formele corpurilor, care se manifestă la nivelul 
simţurilor interne ale oamenilor. Cu alte cuvinte, îngerii apar în 
viziuni, în mod real, dar nu în corpuri aparent umane. «De ce să 
facă», se întreabă Ulrich din Strassburg, «atâta efort pentru ceva 
ce poate fi realizat mai bine printr-o operaţiune spirituală?». 
Aceasta este o versiune care transferă funcția de comunicare a 
trupului îngerilor din planul corporalităţii externe, implicit al 
naturii, în registrul imaginii lăuntrice, asigurând astfel apariţiei 
şi relaţiei dintre înger şi om caracterul integral privat. Ca fiinţă 
spirituală, îngerul apare în mod spiritual, se adresează doar 
celui căruia i se înfăţişează şi, prin urmare, nu poate fi văzut de 
ceilalți. Astfel, în cazul îngerului văzut şi auzit interior, trupul 
său devine doar o problemă de receptare”. 

„Sfântul Grigorie cel Mare şi Toma de Aquino însă admit 
că îngerii pot asuma, în anumite împrejurări, un corp translucid, 
o expresie trupească de tipul aerului condensat. În asemenea 
cazuri, «corpul de aer» nu este iluzoriu, ci real. El este însă, nu 


! Maica Alexandra (principesa Ileana a României), Op. cit., pp. 32-33. 
2 Ibidem, p. 303. 
3 Bogdan Tătaru-Cazaban, Op. cit., pp. 122-123. 

mai puţin, rezultatul unei ieşiri a îngerului în afara sferei sale de 
existență, adică a lumii inteligibile”, fiindcă „trupul lor spiritual 
le permite să utilizeze cu uşurinţă cauzele secunde şi să accelereze 
procesele naturale”?. 

„Deoarece afirmației că noi primim cele de la Dumnezeu 
prin îngeri, unii îi opun faptul că unii sfinți au vorbit despre o 
comunicare directă cu Dumnezeu, Sfântul Dionisie Areopagitul 
a declarat că o comunicare cu Dumnezeu prin îngeri nu se opune 
unei comunicări directe. Ele se îmbină. Îngerii înşişi i-au introdus 
pe sfinţi la comunicarea directă cu Dumnezeu. Îngerii ne-au putut 
ajuta să experiem lucrarea cu totul spirituală a lui Dumnezeu, 
întrucât au luat unele chipuri prin care ni s-au făcut mai accesibili. 
Este şi aceasta un urcuş treptat al nostru la trăirea prezenţei şi 
lucrării spirituale a lui Dumnezeu. Fecioara Maria a trăit minunea 
zămislirii Fiului lui Dumnezeu după ce aceasta 1-a fost vestită 
prin înger. Este o iconomie a lui Dumnezeu să-şi facă din îngeri 
înaintemergătorii săi la oameni, pentru treptata ridicare a acestora 
la copleşitoarea experienţă a lucrării Lui'%. 


Ce simbolizează chipurile cu care îngerii le apar 
oamenilor 

Pe parcursul acestei cărţi am prezentat sub ce chipuri le-au 
apărut puterile cereşti unor oameni cu viaţă sfântă şi cum sunt 
reprezentaţi în iconografie. În cele ce urmează, vom explica 
simbolismul acestor chipuri îngereşti. 

„Vârsta adolescentă şi tinerească înseamnă puterea vieţii 
lor pururea înfloritoare”*. 


! Andrei Pleşu, Op. cit., p. 69, nota 22. 

Bogdan Tătaru-Cazaban, Op. cit., p. 102. 

3 Sfântul Dionisie Areopagitul, Opere..., p. 65, nota 10. 
* Ibidem, p. 36. 

„Îngerul îmbrăcat cu un veşmânt ce ajungea până la călcâie 
şi avea mijlocul încins cu un brâu arăta a preot”!. 

„Unii îngeri aveau în mâini securi, ceea ce înseamnă o 
oarecare putere pedepsitoare'?. 

„Cei ce cântă imnul trisaghion sunt înfăţişaţi cu multe feţe, 
ceea ce arată că lauda lor este netăcută şi multă'*. 

„Îngerii nu sunt plini de ochi sensibili, ci fiinţa lor, ca minte 
vieţuitoare, este ochi atotascuţit, de aceea sunt numiţi în Scriptură 
cu ochi mulți”. 

„Genele şi sprâncenele înseamnă puterea care păstrează 
înțelesurile vederilor dumnezeieşti”:. 

„Puterile văzătoare ale îngerului arată privirea cea mai 
pătrunzătoare spre luminile dumnezeieşti, precum şi primirea 
simplă, fluidă, nepotrivnică, şi foarte mişcătoare, curată, deschisă, 
nepătimaşă a iluminărilor dumnezeieşti”*. 

„Urechile arată puterea acelora de a primi în chip cunos- 
cător inspiraţia dumnezeiască şi de a se împărtăşi de ca”. 

„Dinţii (cf. Isaia 9,11; Ioil 1,6 şi Apocalipsă 9,8) înseamnă 
puterea care alege ceea ce este desăvârşit în hrana primită. Căci 
orice fire înţelegătoare desface şi înmulţeşte înţelesul unitar ce 
i se dăruieşte de fiinţa dumnezeiască prin puterea providenţială, 
potrivit fiinţei ei mai coborâte, spre înălţarea ei”. 


' Ibidem, p. 52. 

> Ibidem. 

3 Petru Florea, Op. cit., p. 54. 

+ Ibidem, pp. 53-54. 

* Sfântul Dionisie Areopagitul, Opere... p. 36. 
* Ibidem. 

7 Ibidem. 

% Ibidem. 

„Simţul gustului arată alegerea hranei inteligibile şi 
primirea alimentelor dumnezeieşti şi bine hrănitoare (cf. Facere 
18,5-8 şi Judecători 6,21)”. 

„lar simţul ce distinge mirosurile arată puterea acelora care 
prind, pe cât se poate, răspândirea bunelor miresme mai presus 
de minte şi le deosebesc cu ştiinţă pe cele care nu sunt astfel, 
respingându-le cu totul'?. 

„Pipăitul arată puterea de a cunoaşte ceea ce este folositor 
sau păgubitor'”. 

„Umerii, braţele şi mâinile înseamnă puterea făcătoare, 
lucrătoare şi activă (cf. Judecători 6,21; Psalmul 90,12; lezechiel 
10,8 şi 10,21; Daniel 12,7 şi Apocalipsa 10,5)%. 

„Pieptul arată puterea nezdrobită şi apărătoare a răspândirii 
de viaţă făcătoare ca dintr-o inimă de sub el”5. 

„lar inima este simbolul vieţii, asemănătoare celei dumne- 
zeieşti, ce-şi răspândeşte cu bunătate propria-i putere de viaţă 
dătătoare spre cele providenţiate (cf. Psalmul 44,1)”. 

„Spatele reprezintă puterea susținătoare a tuturor puterilor 
născătoare de viaţă (cf. lezechiel 1,18)”. 

„Aripa arată graba înălțării şi însuşirea cerească şi călătoria 
spre înălțime şi scăparea de tot ce este coborât prin ridicarea spre 
cele de sus. lar mişcarea uşoară a aripilor arată nealipirea prin 
nimic de pământ, ci ridicarea deplină peste orice amestec şi cu 
totul neîngreunată spre înălțime”:. 


' Ibidem. 
> Ibidem. 
5 Ibidem. 
+ Ibidem. 
5 Ibidem. 
* Ibidem. 
7 Ibidem. 
* Ibidem, p. 37. 

„Aripile mai sunt simboluri ale promptitudinii cu care 
îngerii execută ordinele lui Dumnezeu”. 

„Picioarele îngerilor (cf. lezechiel 1,7) arată mişcarea 
vioaie şi graba şi alergarea pe drumul înaintării neîncetate spre 
cele dumnezeieşti. De aceea Scriptura a închipuit picioarele sfin- 
telor minţi ca aripile dedesubt”. 

„Iar neacoperirea şi lipsa tălpilor (cf. Facere 18,4 şi 19,2) 
arată desfacerea, nelegarea, starea nereţinută, curăția de orice 
adaos din afară şi asemănarea cea mai mare cu putinţă de simpli- 
tatea dumnezeiască”:. 

„Veşmântul luminos şi înfocat al îngerilor (cf. Luca 
24,4; Apocalipsa 9,17 şi Isaia 63,1) înseamnă asemănarea cu 
Dumnezeu prin chipul focului şi prin puterea luminătoare a celor 
din ceruri, unde este lumina ce umple de strălucire îndeobşte 
fiinţele inteligibile şi le iluminează în chip înţelegător”*. 

„Veşmântul lor preoţesc (cf. Daniel 7,9; 10,5-6 şi 
lezechiel 10,6) înseamnă capacitatea îngerilor de a se apropia 
de vederile dumnezeieşti şi tainice (mistice) şi sfânta dăruire 
a întregii lor vieţi”. 

„Cingătoarea (cf. lezechiel 9,2; Daniel 10,5 şi Apocalipsa 
15,6) înseamnă păzirea puterilor de viaţă născătoare şi deprin- 
derea de a se concentra, de a se întoarce în chip unitar spre ei 
înşişi şi de a se învârti în cerc cu bună rânduială în jurul lor, 
rămânând necăzuţi din identitatea lor”. 


! Pr. Prof. Athanase Negoiţă, Op. cit., p. 119. 

> Sfântul Dionisie Areopagitul, Opere..., p. 37. 
3 Ibidem. 

+ Ibidem. 

* Ibidem. 

* Ibidem. 

„Toiegele arată autoritatea împărătească şi conducătoare 
şi puterea de a conduce toate pe calea cea dreaptă (cf. 
Judecători 6,21)”. 

„Lăncile (cf. II Macabei 5,1-3) şi securile (cf. Isaia 
10,15 şi lezechiel 9,2) înseamnă puterea de a deosebi între cele 
neasemănătoare şi ascuţişul activ şi încununat de rezultatul 
puterilor lor deosebitoare'?. 

„Uneltele geometrice de măsurare şi zidire (cf. Zaharia 
2,5; Amos 7,7; lezechiel 40,3; 47,3 şi Apocalipsa 21,15) arată 
puterea îngerilor de întemeiere, de clădire şi de desăvârşire şi 
toate celelalte ale grijii de înălţare şi întoarcere a fiinţelor din a 
doua treaptă”>. 

„Uneori, uneltele închipuite ale sfinţilor îngeri sunt şi 
simboluri ale judecăților dumnezeieşti asupra noastră (cf. 
Amos 7,7-9). Unele arată certarea îndreptătoare sau dreptatea 
pedepsitoare; altele, eliberarea de anumite împrejurări sau scopul 
certării sau recâştigarea fericirii de mai înainte sau adaosul de 
daruri noi, mici sau mari, sensibile sau spirituale. Şi, în general, 
minţii străvăzătoare nu-i va fi greu să vadă în ele o potrivire a 
celor văzute cu cele nevăzute”. 

„Faptul că îngerii sunt numiţi şi vânturi (cf. Psalmul 103,4) 
arată grăbita şi aproape netemporala lor lucrare străbătătoare prin 
toate (cf. Psalmul 104,5) şi mişcarea lor folositoare de la cele 
de sus spre cele de jos şi iarăşi de la cele de Jos la cele de sus, 
mişcare ce ridică pe cele din treapta a doua spre înălțimea mai 
de sus. Este o lucrare ce le mişcă pe cele dintâi spre comunicarea 
cu cele de sub ele şi ieşirea providenţiatoare spre ele. Ar putea 
spune cineva că numele de vânt, care exprimă suflarea aerului, 


! Ibidem. 
2 Ibidem. 
5 Ibidem. 
+ Ibidem. 

arată, precum socotesc, asemănarea cu Dumnezeu a minţilor 
cereşti. Căci suflarea vântului este, prin mişcarea lui naturală şi 
de viaţă cauzatoare şi prin rapida şi nestăpânita pătrundere şi prin 
ascunzimea necunoscută de noi şi nevăzută, un chip şi un simbol 
al începuturilor şi sfârşiturilor mişcătoare. Căci, după cum spune 
Scriptura, «vântul suflă unde vrea şi tu îi auzi glasul, dar nu ştii 
de unde vine şi nici unde se duce» (loan 3,8)”. 

„Dar Scriptura le împleteşte şi un chip de nor (cf. lezechiel 
1,4; 10,3; Isaia 4,5; Faptele Apostolilor 1,9 şi Apocalipsa 10,1), 
arătând prin aceasta, că puterile cereşti sunt umplute pe de o 
parte într-un mod mai presus de lume de lumina ascunsă, pe de 
alta de primirea celei dintâi arătate, transmiţând-o pe aceasta 
fără să o trimită de la ele cu îmbelşugare la cel de al doilea grad, 
într-o a doua arătare şi pe măsura lor. Aceasta arată puterea lor 
roditoare, de viaţă făcătoare, sporitoare şi desăvârşitoare, care 
producând ploaia spirituală, trezeşte prin revărsarea valurilor ei 
în sânul primitor al durerilor naşterea vieţii (cf. lov 36, 27-31 
şi Amos 5,8)?. 

„lar dacă Scriptura îmbracă fiinţele cereşti în chipul aramei 
(cf. lezechiel 1,7; 40,3; Daniel 10,6 şi Apocalipsa 1,15), al aurului 
amestecat cu argintul (cf. lezechiel 1,4; 1,27 şi 8,2) şi al pietrelor 
multicolore (cf. lezechiel 1,26; 10,1; 10,9; Apocalipsa 4,3 şi 
21,18-20), ea arată, prin chipul aurului şi al argintului, lucirea 
neputrezită, neistovită, nemicşorată şi nepătată, ca de aur, şi 
strălucirea arătoasă, luminoasă şi cerească. Arama trebuie să fie 
văzută, după cuvintele dinainte, ca şi chipul focului, sau al aurului. 
Iar înfăţişările multicolore ale pietrelor se arată sau luminoase, ca 
albe, sau aprinse, fiind roşii sau în chipul aurului, fiind galbene. Şi 
în fiecare culoare vei afla înţelesul înălțător al chipurilor”. 


! Ibidem. 
2 Ibidem, pp. 37-38. 
3 Ibidem, p. 38. 

„Descoperirea celor netrupeşti se face prin simboluri şi 
chipuri prin care proslăvim pe îngerii din ceruri. Scriptura trebuie 
să vorbească despre animale cu chip sălbatic, despre vulturi şi 
despre altele prin care închipuie puterile îngereşti, dar nu cumva 
să socotim în mod necuvenit că cetele îngereşti sunt cu multe 
feţe şi picioare”. 

„Trebuie să spunem prin ce chipuri sfinte înfăţişează cele 
cereşti cuvintele Scripturii şi spre ce simplitate trebuie să se facă 
urcuşul prin aceste chipuri. Aceasta ca nu cumva să cugetăm şi 
noi în mod necuvenit, împreună cu cei mulți, că minţile cereşti 
şi de chip dumnezeiesc ar fi nişte fiinţe cu multe picioare şi cu 
multe feţe, coborându-le la chipul dobitocesc al vitelor sau la cel 
sălbatic al leilor, sau să ni le închipuim având cioc încovoiat ca 
vulturii (cf. lezechiel 1,6-10; Daniel 7,4 şi Apocalipsa 4,7) sau 
chip de păsări înaripate, acoperite cu pene (cf. lezechiel 1,11 
şi Isaia 6,2), sau fiind ca nişte roți de foc deasupra cerului (cf. 
lezechiel 1,15 şi Daniel 7,9), tronuri materiale (cf. lezechiel 1,26; 
Daniel 7,9 şi Apocalipsa 4,4), potrivite şederii lui Dumnezeu cel 
stăpânitor, sau ca nişte cai felurit colorați (cf. Zaharia 1,8 şi 
6,2) şi ca nişte căpetenii de oşti, ca purtători de lănci (cf. losua 
Navi 5,14) şi câte alte predate nouă de cuvintele Scripturii 
printr-o sfântă închipuire în felurimea simbolurilor revelaţiei. 
Căci Scriptura s-a folosit foarte simplu de sfintele închipuiri 
poetice pentru minţile fără chipuri, ţinând seama, cum s-a spus, de 
mintea noastră şi gândindu-se la ridicarea potrivită ei şi plăsmuind 
sfinte descrieri în stare să o înalțe”. 

„Chipul leului (cf. lezechiel 1,10 şi Apocalipsa 4,7) înseam- 
nă puterea conducătoare, vigoarea, tăria nezdrobită, asemănarea, 
pe cât este cu putinţă, cu ascunzimea negrăitei începătorii 
dumnezeieşti prin acoperirea urmelor înţelegătoare (cf. Psalmul 


! Petru Florea, Op. cit., p. 54. 
? Sfântul Dionisie Areopagitul, Opere..., p. 16. 

76,18) şi prin învăluirea mersului întins în sus, prin iluminarea 
dumnezeiască, spre adâncimea nemijlocită a dumnezeirii”!. 

„Chipul taurului (cf. lezechiel 1,7; 1,10 şi Apocalipsa 4,7) 
arată tăria, vigoarea şi lărgimea deschisă a brazdelor înțelegătoare 
spre primirea ploilor cereşti şi aducătoare de rod. lar coamele 
arată pavăza apărătoare şi nebiruită”?. 

„Chipul vulturului arată puterea împărătească, pornită spre 
înălțimi (cf. lezechiel 1,10 şi Apocalipsa 4,7), iuţimea şi uşurinţa 
în dobândirea hranei întăritoare şi privirea trează şi uşoară spre 
raza îmbelşugată a revărsării solare a dumnezeirii începătoare 
prin îndreptarea viguroasă, neîmpiedicată, neclintită şi directă a 
puterilor văzătoare spre ea'%. 

„Chipul cailor înseamnă ascultare şi sprintenă alergare (cf. 
Zaharia 1,8-10; 6,2; loil 2,4; IV Regi 2,11; 6,17; II Macabei 5,2-3; 
Apocalipsa 19,11 şi 19,14). Cei albi arată strălucirea şi marea 
înrudire cu lumina dumnezeiască, cei negri arată ascunsul, cei 
roşii, mişcarea înfocată. Iar cei ce îmbină albul cu roşul, unirea 
celor extreme prin pornirea de sine dăruitoare şi legarea treptelor 
dintâi cu cele de al doilea şi a celor de al doilea cu cele dintâi, 
prin întoarcerea unora spre altele în chip providenţial”?. 

„Însă, dacă n-am avea în vedere analogia corespondenţei 
dintre însuşirile îngerilor şi cele din natură, nu am arăta deplin 
în însuşirile animalelor pomenite şi în formele trupeşti ase- 
mănările neasemănătoare ale lor cu cele ale puterilor cereşti. 
N-am urca de la iuţimea lor impulsivă, la bărbăția spirituală, 
a cărei ultimă formă este mânia. lar de la pofta lor la iubirea 
dumnezeiască şi, vorbind pe scurt, de la toate simţurile ani- 
malelor neraţionale şi de la multele lor mădulare la sensurile 


! Ibidem, p. 38. 
2 Ibidem. 
3 Ibidem. 
+ Ibidem. 

nemateriale ale fiinţelor cereşti şi la puterile lor unitare. Dar 
celor înţelepţi nu le trebuiesc toate acestea, ci le ajunge şi 
numai tălmăcirea unui singur chip nu cu totul potrivit pentru 
înţelegerea asemănărilor celor înrudite”!. 

„Dar trebuie cugetat şi la faptul că fiinţele cereşti au 
fost numite râuri, roţi (cf. lezechiel 1,15; 10,6 şi Daniel 7,9) şi 
care unite. Râurile de foc înseamnă undele dumnezeieşti ce le 
dăruiesc acelor fiinţe o revărsare îmbelşugată şi abundentă şi 
o rodnicie de viaţă făcătoare (cf. lezechiel 47,1; Daniel 7,10 şi 
Apocalipsa 22,1%. 

„Apa curgătoare, fluidă este condiţia vieţii pentru crea- 
turile sensibile. Dar această calitate a ei trebuie să-şi aibă o 
corespondență într-o fluiditate vie a Spiritului dumnezeiesc. De 
aceea, îngerii, care au şi ei o viaţă ce sporeşte viaţa oamenilor, 
sunt asemănaţi şi cu râurile, având această calitate dăruitoare de 
viaţă de la Dumnezeu”. 

„Carele unite reprezintă comuniunea unificatoare a celor 
de aceeaşi treaptă (cf. Zaharia 6,1-7). În sfârşit, roţile, care sunt 
înaripate, arată că se învârtesc fără întoarcere şi neclintit spre 
cele dinainte, mişcând puterea lor de mişcare pe drumul drept 
şi neabătut, spre ţinta întregii lor învârtiri spirituale, aflată mai 
presus de lume (cf. lezechiel 1,15-21 şi Daniel 7,9). Cu alte 
cuvinte, „îngerii sunt asemănaţi şi cu roţile ce se învârtesc atât în 
jurul lor, cât şi pe un drum a cărui ultimă ţintă, niciodată ajunsă, 
este Dumnezeu'%. 

„Dar înfăţişarea chipului roţilor înţelegătoare se poate 
lămuri şi în alt înţeles înălțător. Căci au fost numite şi «Gelgel» 


! Ibidem. 

2 Ibidem. 

3 Ibidem, p. 70, nota 42. 
+ Ibidem, p. 38. 

5 Ibidem, p. 70, nota 42. 

(cf. lezechiel 10,13), care înseamnă în limba evreiască reîntoarceri 
în cerc şi redescoperiri. Căci roților înfocate şi asemănătoare 
lui Dumnezeu le este proprie învârtirea în cerc prin mişcarea 
nesfârşită în jurul aceluiaşi Bine. lar descoperirile le sunt proprii 
prin arătarea celor ascunse şi prin înălțarea celor mai de jos şi 
prin iluminările comunicate de cele înalte către cele mai de jos 
prin dăruire coborâtoare”!. 

Comentând acest text al Sfântului Dionisie Areopagitul, 
părintele profesor Dumitru Stăniloae a scris: „Îngerii sunt 
roţi spirituale, roţi înţelegătoare în înaintarea neoprită în cu- 
noaşterea Adevărului din toate părțile lui, roţi unite între ele, 
roţi înaripate, roţi înfocate de iubire pentru Dumnezeu. Căci 
mişcarea lor este totodată un zbor spre înălțimile nesfârşite 
ale Binelui şi în jurul Binelui, care nu poate fi decât personal, 
sau iubirea nemărginită între persoanele Sfintei Treimi. Dar 
înaintarea în bine este nu numai înălţarea spre izvorul lui 
interpersonal suprem, ci şi grija pentru îngerii mai de jos, 
spre atragerea acelora spre binele la care s-au înălţat cei de 
deasupra. Roţile îşi mişcă privirea şi în sus şi în jos. În aceasta 
se arată şi răspunderea trăită pentru înălţarea celor mai de jos, 
răspundere care contribuie şi ea la desăvârşirea celui mai de 
sus şi-l leagă pe cel mai de jos şi dă un rost de mare importanță 
ierarhiei îngereşti”?. 

După ce a vorbit despre simbolurile chipurilor îngereşti, 
Sfântul Dionisie Areopagitul a scris: „Acestea fie spuse de noi 
despre sfinţitele închipuiri, deşi ele au rămas în afara explicării 
exacte, cele spuse de noi ne ajută, precum socotesc, să nu 
rămânem cu totul străini de înțelesurile lor figurate”. 


! Ibidem, pp. 38-39. 
> Ibidem, p. 70, nota 43. 
3 Ibidem, p. 39. 

Îngerii îi ajută pe oameni 

„Îngerii ne ajută fără să le fie greu, de vreme ce simplitatea 
şi libertatea mişcărilor spirituale nu le cere niciun efort”. 

„Îngerii sunt trimişi de Dumnezeu cu diverse misiuni la 
oameni. La Avraam au fost trimişi cu făgăduinţa binecuvântării 
(Facere 18,1-15); la porţile Sodomei, ca să-l elibereze pe 
neprihănitul Lot de la o pieire iminentă (Facere 19,1-26); la 
Ilie, când era pe punctul de a muri de oboseală şi de foame 
în pustie (III Regi 19,3-9); la Elisei, cu care şi cai de foc, 
înconjurând orăşelul în care acesta era împrejmuit de duşmanii 
săi (IV Regi 2,1-14); la Daniel, atunci când a fost dat ca pradă 
leilor (Daniel 6,1-29); la Petru, când era sortit morţii în temniță 
(Faptele Apostolilor 12,1-17); la cei întemnițați în Filipi (Faptele 
Apostolilor 16,16-34); la Pavel şi ceilalţi călători în noaptea 
cu furtuna de pe mare (Faptele Apostolilor 27,5-44); spre a 
deschide mintea lui Corneliu pentru a primi Evanghelia (Faptele 
Apostolilor 10,1-8); spre a-l trimite pe Petru cu solia mântuirii 
la străinul dintre neamuri (Faptele Apostolilor 10,9-48). În acest 
fel, îngerii au slujit din veac oamenilor”?. 

„Astfel, oamenii lui Dumnezeu, expuşi puterii înşelătoare 
şi răutăţii neobosite a prinţului întunericului şi în conflict cu 
toate forțele răului, sunt asiguraţi de paza neîncetată a îngerilor 
cereşti. Această protecţie nu este asigurată fără a fi necesară. Dacă 
Dumnezeu le-a dat oamenilor făgăduinţa harului şi a protecţiei 
Sale, acest lucru se datorează faptului că aceştia au de întâmpinat 
ispite mari din partea Satanei, care are numeroşi slujitori hotărâți 
şi neobosiţi, a căror răutate nu poate fi trecută cu vederea sau 
ignorată fără a fi expuşi riscului”>. 


! Pr. Dr. lulian Gheţu, Op. ciz., p. 214. 
? Ellen G. White, Op. cit., p. I2. 
3 Ibidem. 

Sfântul Apostol Petru a scris în acest sens: „Fiți treji, 
privegheaţi, căci potrivnicul vostru, diavolul, umblă ca un leu 
răcnind, căutând pe cine să înghită; stați-i împotrivă, tari în 
credinţă, ştiind că aceleaşi suferinţe le îndură şi fraţii voştri 
care sunt în lume” (| Petru 5,8-9). lar Cuviosul Nichita Stithatul 
a afirmat şi el: „Furia dracilor este mare împotriva celor ce- 
au făcut mari sporuri în contemplaţie. Ei stau la pândă ziua şi 
noaptea împotriva acelora. Ei le stârnesc ispite cumplite prin 
cei ce viețuiesc împreună cu ei, iar prin ei înşişi le prilejuiesc 
lovituri spre înfricoşare. Sau se năpustesc împotriva lor chiar prin 
cei ce-i laudă. Căci îi pizmuiesc pentru liniştea lor şi îi supără 
în felurite chipuri, măcar că nu pot să-i întoarcă la nedreptate 
pe cei ce s-au predat pe ei lui Dumnezeu. Dacă n-ar fi îngerul 
Domnului Atotţiitorul, care să-i păzească pe ei, nu ar putea scăpa 
de uneltirile lor şi de cursele morţii”!. 

Unele ispite sunt îngăduite de Dumnezeu spre adeverirea 
şi întărirea credinţei, de aceea în timpul acestora îngerul păzitor 
nu ne vine în ajutor. Vom da trei exemple în acest sens: 

După ce a fost botezat în râul Iordan de către Sfântul 
loan Botezătorul, Domnul Hristos „a fost dus de Duhul în 
pustie, ca să fie ispitit de către diavolul. Și după ce a postit 
EI patruzeci de zile şi patruzeci de nopți, în cele din urmă a 
flămânzit. Și apropiindu-se ispititorul, I-a zis: «Dacă Tu eşti 
Fiul lui Dumnezeu, zi ca pietrele acestea să se facă pâini». lar 
EI, răspunzând, i-a zis: «Scris este: Nu numai cu pâine va trăi 
omul, ci cu tot cuvântul care iese din gura lui Dumnezeu». Atunci 
diavolul L-a dus în Sfânta Cetate şi L-a pus pe aripa templului şi 
I-a zis: «Dacă eşti Fiul lui Dumnezeu, aruncă-Te jos, că scris este: 
Îngerilor Săi le va porunci pentru Tine şi ei Te vor ridica pe mâini, 
ca nu cumva piciorul Tău să Ţi-l izbeşti de piatră». lisus i-a zis: 
«Dar mai este scris: Să nu-L ispiteşti pe Domnul Dumnezeul tău». 


! Filocalia..., vol. VI, p. 241. 

Diavolul L-a mai dus pe un munte foarte înalt şi I-a arătat toate 
împărăţiile lumii şi slava lor şi I-a zis: «Pe acestea toate Ți le voi 
da Ție dacă vei cădea înaintea mea şi mi Te vei închina». Atunci 
Iisus i-a zis: «Mergi înapoia Mea, Satano, că scris este: Domnului 
Dumnezeului tău să 1 te închini şi numai Lui să-l Slujeşti!». Atunci 
diavolul L-a lăsat; şi iată, îngerii s-au apropiat de EI şi-l slujeau” 
(Matei 4,1-11). „Să ştim deci, că precum nu s-a scris că în vremea 
ispitirii Mântuitorului îngerii erau de faţă, tot aşa şi când suntem 
noi ispitiţi îngerii lui Dumnezeu se retrag pentru o vreme, nu 
departe de noi. Apoi, după retragerea ispititorilor, vin iarăşi la noi, 
slujindu-ne cu gânduri dumnezeieşti, cu sprijiniri, cu luminare, cu 
străpungere, mângâiere, răbdare, îndulcire şi cu toate câte mântuie, 
întăresc şi refac sufletul ostenit. Căci după scurta Sa convorbire cu 
Natanael, Domnul Hristos le-a spus Sfinţilor Săi Apostoli: «4devăr 
adevăr vă spun: De acum veţi vedea cerul deschizându-se şi 
pe îngerii lui Dumnezeu suindu-se şi pogorându-se peste Fiul 
Omului!» (Uoan 1,51), adică slujirea şi ajutorul îngerilor se vor 
revărsa din belşug peste neamul omenesc”!. 

Sfântul Apostol Pavel relatează propria sa experienţă în 
cazul unei ispite: „Și pentru ca să nu mă trufesc cu bogăţia 
descoperirilor, datu-mi-s-a mie un ghimpe în trup, un înger al 
Satanei să mă bată peste obraz, ca să nu mă trufesc. Pentru 
aceasta de trei ori L-am rugat pe Domnul, ca să-l îndepărteze 
de la mine; şi mi-a zis: De-ajuns îţi este harul Meu, căci puterea 
Mea întru slăbiciune se desăvârşeşte! Aşadar, foarte bucuros mă 
voi lăuda mai degrabă întru slăbiciunile mele, pentru ca întru 
mine să locuiască puterea lui Hristos” Ul Corinteni 12,7-9). 

„Sfântul Antonie cel Mare s-a retras într-un cavou, foarte 
izolat, unde nu primea decât arareori vizita unui cunoscut, care-i 


! Filocalia sfintelor nevoinţe ale desăvârşirii, vol. IV, traducere, 
introducere şi note de Pr. Prof. Dr. Dumitru Stăniloae, membru al Academiei 
Române, Ediţia a II-a, Editura Harisma, Bucureşti, 1994, pp. 163-164. 

aducea hrana ce consta doar din pâine şi apă. Aici, imaginaţia 
a pus stăpânire pe călugăr, iar ideile, imaginile, sentimentele 
şi pasiunile din el începură să prindă viaţă, încât monahul era 
pregătit să întâmpine pe însăşi «căpetenia răutăţii»”!, ceea ce 
s-a şi întâmplat, căci „diavolul l-a vizitat în chip real, încercând 
să-l ducă în ispită. S-au încins chiar lupte adevărate între cei 
doi, de pe urma cărora pustnicul a sângerat. O dată a fost atât de 
epuizat în urma caznelor pe care i le-a pricinuit cel rău, încât fu 
găsit aproape mort şi dus în biserica celui mai apropiat sat, unde 
cunoscuţii şi rudele au început să-l jelească'?. 

„Dar pe la miezul nopţii, venindu-şi în sine şi ridicându-se 
puţin, când i-a văzut pe toţi că dorm şi numai pe cunoscutul lui că 
priveghează, Antonie i-a făcut semn să vină la el şi l-a rugat să-l 
ridice şi să-l ducă înapoi la mormânt, fără să-i trezească pe ceilalți 
din somn. Fiind dus de bărbatul acela acolo şi închizând uşa, a 
rămas iarăşi singur înăuntru. Dar neputând să stea în picioare din 
pricina rănilor, s-a rugat zăcând întins. Și după ce şi-a terminat 
rugăciunea, a început să strige: «Eu, Antonie, sunt aici! Nu fug 
de bătăile voastre. Căci chiar de-mi veţi pricinui mai multe rele, 
nimic nu mă va despărţi de dragostea lui Hristos» (Romani 8,35), 
apoi a rostit din psalmi: «De s-ar rândui în jurul meu tabără, nu 
se va înfricoşa inima mea» (Psalmul 26,5). Mirându-se că după 
rănile pricinuite a îndrăznit să vină din nou în mormânt, satana a 
chemat mai mulți diavoli şi le-a zis plin de furie: «Pe acesta nu 
l-am biruit nici cu duhul desfrânării, nici prin bătăi, ci încă s-a 
umplut şi de îndrăzneală împotriva noastră. Să-l atacăm şi altfel». 
Şi, atunci noaptea, au făcut mare tărăboi, încât părea că tot locul 
se cutremură. Şi parcă desfăcând cei patru pereţi ai mormântului, 
diavolii intrau prin ei prefăcuţi în chipuri de lighioane şi şerpi. 


! Mitropolit Nicolae Corneanu, Viaţa şi petrecerea Sfântului Antonie 
cel Mare, Editura Amarcord, Timişoara, 1998, p. 51. 
2 Ibidem, p. 52. 

ŞI tot locul acela s-a umplut de năluciri de lei, urşi, leoparzi, tauri, 
şerpi, aspide, scorpii şi lupi. Şi fiecare dintre acestea se comporta 
în felul său: leul răgea, vrând să se năpustească asupra lui; taurul 
părea că îl împunge cu coarnele; şarpele se târa şi nu ajungea la 
el şi lupul se repezea la el, dar era ţinut în loc. Hărmălaia tuturor 
era înspăimântătoare şi furia lor cumplită. Antonie, fiind lovit şi 
împins de diavoli, simţea o durere grozavă în trup, dar fără să 
se tulbure, priveghea şi mai mult cu sufletul. Gemea de durerea 
trupului, însă veghea cu mintea. Și bătându-şi joc de draci, zicea: 
«Dacă voi aţi fi avut vreo putere, era de ajuns să vină la mine 
numai unul singur; dar de vreme ce v-a slăbănogit Dumnezeu, 
voi încercaţi să mă înfricoşaţi prin numărul vostru. Este un semn 
al neputinței voastre că aţi luat chipuri de animale. Dacă sunteţi 
tari şi aţi prins putere asupra mea, nu zăboviţi, ci năvăliți, iar dacă 
nu puteţi, de ce vă trudiţi în zadar? Nouă ne este pecete şi zid 
de apărare credinţa în Dumnezeu». Dar aceia, încercând multe, 
scrâşneau din dinţi, însă se făceau mai degrabă pe ei de râs, decât 
pe călugăr. Dumnezeu însă nu a uitat de pătimirea lui Antonie, ci 
a venit în ajutorul lui, căci privind acesta în sus, a văzut cum se 
deschide acoperişul şi o rază de lumină coboară spre el. Atunci 
dracii s-au făcut dintr-o dată nevăzuţi, durerea trupului monahului 
a încetat şi mormântul întreg a fost luminat. Simţind ajutorul 
şi răsuflând uşurat, Antonie a întrebat: «Unde ai fost Doamne? 
Pentru ce nu Te-ai arătat de la început, ca să-mi curmi suferința?». 
Şi a auzit un glas: «Antonie, eram aici, dar am aşteptat să-ți văd 
lupta. Deci, de vreme ce ai răbdat şi nu te-ai lăsat biruit, de acum 
îți voi sta pururea în ajutor şi numele tău îl voi face cunoscut 
pretutindeni». Auzind acestea, călugărul a plecat genunchii la 
rugăciune şi s-a întărit atât de mult, încât simţea că acum are mai 
multă putere în trup, decât avusese mai înainte”. 


! Sfântul Atanasie cel Mare, Viaţa Cuviosului Părintelui nostru 
Antonie, traducere din greceşte, introducere şi note de Preot Profesor Dr. 

„Participarea îngerilor la existenţa noastră şi ajutorul ce 
ni-l dau înseamnă şi o relaţie cu existenţa noastră împovărată de 
trup şi o luptă pentru uşurarea piedicilor ce ni le pune trupul în 
calea mântuirii”). 

Sfântul Dionisie Areopagitul a scris: „Dacă biruim ispitele, 
ajutaţi şi de îngeri, noi urcăm prin lumina dumnezeiască aflată 
ŞI în ei, spre lumina simplă începătoare şi fără de început a lui 
Dumnezeu, dar fără să ne contopim cu EI'?. 


Îngerii se desăvârşesc împreună cu oamenii 

Sfântul Isaac Sirul a afirmat că „îngerilor nu li s-a dat să se 
desăvârşească fără noi'*. 

Comentând acest text, părintele profesor Dumitru Stăniloae 
a spus: „Cu cât se întăreşte cineva mai mult în încredințarea că a 
sporit în apropierea de Dumnezeu, cu atât asalturile duhurilor rele 
sunt mai stăruitoare. Dar şi în respingerea acestora ne bucurăm 
mai mult de ajutorul îngerilor. În felul acesta îngerii înşişi sporesc 
împreună cu noi în desăvârşire, luptând şi ei împreună cu noi 
împotriva atacurilor rele. Dacă îngerii înşişi ar fi supuşi unor 
asemenea încercări şi ar trebui să lupte pentru respingerea lor de 
la ei înşişi, ei ar face fără noi suişul lor spre Dumnezeu. Dar nu 
li s-a dat să urce fără noi, fără să ne ajute pe noi. De altfel s-ar 
putea spune că aceasta este o rânduială generală. Niciun om nu 
poate urca spre Dumnezeu, dacă nu îi ajută şi pe alții să urce, şi 
dacă nu este ajutat şi el de alţii”?. 


Dumitru Stăniloae, Editura Institutului Biblic şi de Misiune al Bisericii 
Ortodoxe Române, Bucureşti, 1988, pp. 198-199. 

! Filocalia..., vol. X, p. 447, nota 562. 

? Sfântul Dionisie Areopagitul, Opere..., p. 62, nota 3. 

3 Filocalia..., vol. X, p. 263. 

+ Ibidem, nota 290. 

Îngerii ne duc rugăciunile la Dumnezeu şi se roagă 
pentru noi 

Îngerii duc înaintea lui Dumnezeu rugăciunile oamenilor 
(Tobit 12,12). 

„Îngerii duc rugăciunile noastre la Dumnezeu, unind 
rugăciunile lor cu ale noastre într-un singur act de rugăciune”. 

„Îngerul nostru personal şi, de asemenea, păzitorii dife- 
ritelor naţiuni, îşi amestecă rugăciunile lor cu ale noastre, purtân- 
du-le la Dumnezeu în înalt, până când vom sta cu toţii înaintea 
tronului lui Dumnezeu şi vom cunoaşte pe deplin precum şi noi 
suntem cunoscuţi (I Corinteni 13,122. 

„Rugăciunea este marele liant al unităţii. Substanţa ei 
sudează şi prin ea întreaga creaţie a lui Dumnezeu stă laolaltă 
în faţa Lui”5. Astfel, „toţi îngerii şi toţi sfinţii se roagă în cor 
pentru a-l avea părtaş la fericirea lor veşnică pe fiecare suflet. 
Şi Dumnezeu pecetluieşte rugăciunea lor cu împlinirea ei, 
dacă şi acel suflet se sileşte să înainteze spre acea fericire în 
comuniunea universală. Căci Dumnezeu nu lucrează în izolare 
cu fiecare suflet. Ci toţi lucrează împreună cu EI, pentru că aşa 
îi place Lui”. 


Îngerii ne îndeamnă la rugăciune 

Sfântul Maxim Mărturisitorul a scris că „sfintele puteri 
ne îndeamnă spre cele bune”5, iar Evagrie Monahul ne-a 
atras luarea aminte: „Cunoaşte că sfinţii îngeri ne îndeamnă 


! Maica Alexandra (principesa Ileana a României), Op. ciz., p. 254. 

2 Ibidem, p. 305. 

3 Ibidem, p. 304. 

+ Filocalia sfintelor nevoinţe ale desăvârşirii, vol. XI, traducere din 
greceşte, introducere şi note de Pr. Prof. Dr. Dumitru Stăniloae, Editura 
Episcopiei Romanului şi Huşilor, Huşi, 1990, p. 536, nota 776. 

s Filocalia... vol. II, p. 122. 

la rugăciune şi stau de faţă împreună cu noi, bucurându-se şi 
rugându-se pentru noi”. 

„Îngerii ne ajută în rugăciunile noastre. Harul rugăciunii 
ne este împărtăşit de către înger, pentru că acesta, înfățişându- 
se, cu un singur cuvânt curmă în noi toată lucrarea celui 
potrivnic şi pune în mişcare lumina minţii, ca aceasta să lucreze 
fără de rătăcire”?. 

„De asemenea, îngerii ne ajută în contemplaţie. Ei ne 
luminează în aşa fel că devenim în stare să percepem temeiurile 


ideale ale fiinţelor zidite, care sunt întemeiate în Dumnezeu”?. 


Sfinţii îngeri slujesc împreună cu arhiereii, preoţii şi 
diaconii la Sfânta Liturghie 

În Biserica Ortodoxă există trei Sfinte Liturghii: a 
Sfântului loan Gură de Aur, a Sfântului Vasile cel Mare şi a 
Sfântului Grigorie Dialogul, iar „îngerii lui Dumnezeu sunt 
împreună-slujitori cu arhiereii, preoţii şi diaconii în timpul 
Sfintei Liturghii”. 

Îngerii apar ca mijlocitorii noştri înaintea lui Dumnezeu 
în mai multe rugăciuni din rânduiala sfintei împărtăşiri. Astfel, 
în rugăciunea a patra din acest canon de rugăciune, cel ce ur- 
mează să se împărtăşească mărturiseşte: „Precum voi sta înain- 
tea înfricoşătorului şi nefăţarnicului Tău scaun de judecată, 
Hristoase Dumnezeule, primind întrebare şi dând răspuns de 
relele pe care le-am făcut, aşa şi astăzi, mai înainte de a sosi ziua 
osândirii mele, stând la sfântul Tău altar, înaintea Ta şi înaintea 
înfricoşătorilor şi sfinților Tăi îngeri, fiind înduplecat de mărturia 


! Filocalia..., vol. |, p. 102. 

2 Arhiepiscop Vasili Krivoşein, Îngerii şi demonii în viața duhovni- 
cească după învăţătura Părinților Răsăriteni, Editura Sofia, Editura Cartea 
Ortodoxă, Bucureşti. 2006, p. 47. 

3 Ibidem, p. 48. 

+ Daniil Nacu Stoenescu, Op. cit., p. 46. 

cugetului, pun înainte faptele mele cele rele şi fărădelegile, 
dându-le pe faţă şi vădindu-le”!. 

În rugăciunea a opta a aceluiaşi canon de rugăciune, 
cel ce urmează să se împărtăşească îi spune lui Dumnezeu: 
„Pentru rugăciunile Preacuratei Maicii Tale, ale slujitorilor 
Tăi îngeri, ale sfintelor puteri şi ale tuturor sfinţilor care Ți-au 
bineplăcut Ție din veac, binevoieşte ca fără de osândă să pri- 
mesc sfântul şi preacuratul Tău trup şi scumpul Tău sânge 
spre tămăduirea sufletului şi a trupului şi spre curățirea gân- 
durilor mele celor rele”?. 

În rugăciunea a unsprezecea a rânduielii sfintei împărtăşiri, 
cel ce urmează să se împărtăşească se roagă: „Hristoase 
Dumnezeule, luminează-mi simţirile cele sufleteşti, arzând 
nelegiuirile păcatelor mele, pentru rugăciunile celei ce fără de 
sămânță Te-a născut pe Tine şi ale puterilor cereşti”. 

Într-unul dintre troparele aceluiaşi canon de rugăciune, 
spunem: „Întru strălucirile sfinţilor Tăi cum voi intra eu, ne- 
vrednicul? Că de voi îndrăzni să intru în cămară, haina mă 
vădeşte că nu este de nuntă, şi voi fi legat şi lepădat de îngeri. Ci 
curăţeşte, Doamne, întinarea sufletului meu şi mă mântuieşte, ca 
un iubitor de oameni”. 

La slujba proscomidiei, în care preoţii pregătesc cinstitele 
daruri pentru Sfânta Liturghie, se vede rolul îngerilor de 
mijlocitori ai noştri înaintea lui Dumnezeu. 

Astfel, la prima miridă se spune: „Întru cinstea şi pomenirea 
sfinților Arhangheli Mihail şi Gavriil şi a tuturor cereştilor şi 
netrupeştilor puteri”%. 


! Liturghier, Editura Institutului Biblic şi de Misiune Ortodoxă, 
Bucureşti, 2012, p. 354. 

2 Ibidem, p. 362. 

3 Ibidem, pp. 364-365. 

+ Ibidem, p. 366. 

5 Ibidem, p. 120. 

La rugăciunea intrării în sfântul altar a Sfintei Liturghii 
a Sfântului loan Gură de Aur, preotul se roagă: „Stăpâne 
Doamne, Dumnezeul nostru, Cel ce ai aşezat în ceruri cetele şi 
oştile îngerilor şi ale arhanghelilor spre slujba slavei Tale, fă ca, 
împreună cu intrarea noastră, să fie şi intrarea sfinților îngeri, care 
slujesc împreună cu noi şi împreună slăvesc bunătatea Ta. Că ie 
se cuvine toată slava, cinstea şi închinăciunea, Tatălui şi Fiului şi 
Sfântului Duh, acum şi pururea şi în vecii vecilor. Amin”. 

La rugăciunea cântării celei întreit sfinte a Liturghiei 
Sfântului loan Gură de Aur, preotul zice: „Dumnezeule cel 
sfânt, Care întru sfinţi Te odihneşti, Cel ce cu glas întreit-sfânt 
eşti lăudat de serafimi şi slăvit de heruvimi şi de toată puterea 
cerească închinat”?. 

După rugăciunea cântării celei întreit sfinte a aceleiaşi 
Sfinte Liturghii, preotul se roagă lui Dumnezeu: „Binecuvântat 
eşti pe Tronul slavei împărăției Tale, Cel ce şezi pe heruvimi, 
totdeauna, acum şi pururea şi în vecii vecilor. Amin”. 

Spre luarea aminte a preoţilor, cât de înaltă este slujirea 
adusă lui Dumnezeu, la rugăciunea din timpul cântării heru- 
vimice a Sfintei Liturghii a Sfântului loan Gură de Aur se spune: 
„Nimeni din cei legaţi cu pofte şi cu desfătări trupeşti nu este 
vrednic să vină, să se apropie sau să slujească ie, Împărate al 
slavei; căci a sluji Ție este lucru mare şi înfricoşător chiar pentru 
puterile cele cereşti”. 

În timp ce la strană se cântă heruvicul Sfintei Liturghii 
a Sfântului loan Gură de Aur, preotul rosteşte în sfântul altar, 
în taină, cuvintele acestei cântări: „Noi, care pe heruvimi cu 
taină închipuim şi făcătoarei de viaţă Treimi întreit-sfântă cântare 


' Ibidem, pp. 140-141. 
2 Ibidem, p. 143. 
3 Ibidem, p. 146. 
+ Ibidem, p. 159. 

aducem, toată grija cea lumească acum să o lepădăm. Ca pe 
Împăratul tuturor să-L primim, pe Cel înconjurat, în chip nevăzut, 
de cetele îngereşti. Aliluia, Aliluia, Aliluia”!. 

După răspunsurile mari ale Sfintei Liturghii a Sfântului 
loan Gură de Aur, preoţii se roagă lui Dumnezeu: „Mulţumim 
Ție şi pentru Liturghia aceasta, pe care ai binevoit a o primi din 
mâinile noastre, deşi stau înaintea Ta mii de arhangheli şi zeci de 
mii de îngeri, heruvimii cei cu ochi mulţi şi serafimii cei cu câte 
şase aripi, care se înalță zburând”. 

La Sfânta Liturghie a Sfântului loan Gură de Aur, în timp 
ce la strană se cântă: „Sfânt, Sfânt, Sfânt Domnul Savaot...”, 
preotul se roagă lui Dumnezeu: „Cu aceste fericite Puteri şi noi, 
Iubitorule de oameni, Stăpâne, strigăm şi grăim: Sfânt eşti şi 
Preasfânt, Tu şi Unul-Născut Fiul Tău şi Duhul Tău cel Sfânt”. 

La Sfânta Liturghie a Sfântului Vasile cel Mare, heruvicul 
din Sâmbăta Mare are următorul conţinut: „Împăratul împăraţilor 
şi Domnul domnilor vine să Se junghie şi să Se dea mâncare 
credincioşilor; şi merg înaintea Lui cetele îngereşti, cu toată 
începătoria şi stăpânia; heruvimii cei cu ochi mulți şi serafimii 
cei cu câte şase aripi, feţele acoperindu-şi şi strigând cântarea: 
Aliluia, Aliluia, Aliluia”. 

După răspunsurile mari ale Liturghiei Sfântului Vasile 
cel Mare, preotul se roagă lui Dumnezeu: „Pe Tine Te laudă 
îngerii, arhanghelii, tronurile, domniile, începătoriile, stăpâniile, 
puterile şi heruvimii cei cu ochi mulţi; Ție Îţi stau împrejur 
serafimii cei cu câte şase aripi, care, cu două îşi acoperă feţele, 


! Ibidem, p. 160. 
2 Ibidem, p. 172. 
3 Ibidem, p. 173. 
+ Ibidem, p. 235. 

cu două picioarele, iar cu două, zburând, strigă unul către altul, 
cu neîncetate graiuri, cu laude fără tăcere”. 

La rugăciunea a doua pentru credincioşi, de la Liturghia 
Sfântului Grigorie Dialogul, preotul se roagă: „Stăpâne Sfinte, 
Preabunule, Te rugăm pe Tine, Cel bogat în milă: Milostiv fii 
nouă, păcătoşilor şi ne fă vrednici de primirea Unuia-Născut 
Fiului Tău şi Dumnezeului nostru, Împăratul slavei. Căci iată, 
Preacuratul Lui Trup şi de viaţă făcătorul Sânge, în acest ceas 
intrând, va să se pună înainte pe această masă de taină, fiind 
înconjurat, în chip nevăzut, de mulţimea oştirilor îngereşti”?. 

La heruvicul Sfintei Liturghii a darurilor mai înainte 
sfinţite credincioşii cântă: „Acum puterile cereşti împreună cu 
noi nevăzut slujesc, că, iată, intră Împăratul slavei. lată, jertfa 
tainică săvârşită de dânsele este înconjurată”. 

În rugăciunea de la ectenia cererilor a Sfintei Liturghii a 
darurilor mai înainte sfinţite, preotul spune: „Dumnezeul tainelor 
celor negrăite şi nevăzute, caută spre noi, nevrednicii robii Tăi, cei 
ce stăm înaintea sfântului Tău jertfelnic, ca înaintea tronului de 
heruvimi, pe care odihneşte Unul-Născut, Fiul Tău şi Dumnezeul 
nostru, prin înfricoşătoarele Taine ce sunt puse înainte”*. 

În a treia rugăciune de mulţumire după dumnezeiasca 
împărtăşanie, cel ce s-a cuminecat spune: „Rugători aduc pentru 
mine pe toţi sfinţii, pe mai-marii cetelor celor fără de trup, pe 
Înaintemergătorul Tău, pe înţelepţii Apostoli”s. 


! Ibidem, p. 248. 
2 Ibidem, p. 313. 
3 Ibidem, p. 314. 
+ Ibidem, p. 316. 
* Ibidem, p. 370. 

Cum se bucură îngerii pentru oamenii mântuiţi 

Sfântul Dionisie Areopagitul a scris: „Suntem datori să 
lămurim sensul bucuriei ordinelor cereşti din Luca 15,10, fiindcă 
acestea sunt cu totul neprimitoare ale plăcerii noastre pătimaşe. 
Dar se spune că se bucură împreună cu Dumnezeu de aflarea 
celor pierduţi, ceea ce înseamnă o stare de linişte asemănătoare 
celei dumnezeieşti; şi că se veselesc cu bunătate îmbelşugată de 
purtarea de grijă şi de mântuirea celor ce se întorc la Dumnezeu. 
Îngerii trăiesc pentru aceştia acea fericire de care s-au împărtăşit 
de multe ori bărbaţii sfinţi când s-au revărsat asupra lor lucrările 
îndumnezeitoare ale iluminărilor dumnezeieşti”!. 

Comentând acest text, părintele Dumitru Stăniloae a 
spus: „Împlinirea răspunderii celor mai de sus pentru cei mai 
de jos este nu numai o condiţie a desăvârşirii lor în bine, ci 
şi o condiţie a bucuriei când văd efectul pozitiv mântuitor şi 
înălțător ce-l au asupra acelora. Cel cu adevărat superior se 
bucură nu atât pentru înălţarea lui în cunoaşterea şi împărtăşirea 
de bine, cât pentru mântuirea şi înălţarea celor mai de jos. 
Binele şi fericirea pentru el sunt trăite numai în solidaritate. 
Iar solidaritate adevărată, fără răspundere şi fără acţiunea ce 
o impune ea celor mai înălțaţi spiritual pentru cei mai puţin 
înălţaţi, nu există. De aceea a creat Dumnezeu existenţele 
conştiente în trepte ierarhice. Rostul sfânt al ierarhiei sau 
sfinţenia ei constă nu numai în înălţarea continuă a treptelor 
mai de sus spre Dumnezeu, izvorul bunătăţii şi al sfinţeniei, ci 
şi în răspunderea atragerii celor mai de jos la nivelele atinse de 
ei, pentru trăirea comună a iubirii între ele'?. 


! Sfântul Dionisie Areopagitul, Opere..., p. 39. 
” Ibidem, p. 70, nota 44. 

Revelația dumnezeiască şi voia lui Dumnezeu au fost 
descoperite oamenilor prin îngeri 

Sfântul Apostol Pavel întreabă retoric: „Ce este legea? - 
apoi tot el răspunde: - Ea a fost adăugată din pricina călcărilor 
de lege, până când avea să vină Urmaşul Căruia 1 s-a dat 
făgăduinţa; şi a fost rânduită prin îngeri în mâna unui mijlocitor” 
(Galateni 3,19). 

Înainte de a fi martirizat, Sfântul arhidiacon Ştefan le-a 
spus evreilor: „Moise este cel ce în adunarea din pustie a fost 
cu îngerul care i-a vorbit pe muntele Sinai şi cu părinţii noştri 
şi a primit cuvinte de viaţă ca să ni le dea nouă. Voi, cei ce în 
rânduială de la îngeri aţi primit legea şi n-aţi păzit-o!” (Faptele 
Apostolilor 7,38 şi 7,53). 

Sfântul Dionisie Areopagitul a afirmat: „Puterile cereşti 
sunt cele ce au fost făcute prima dată şi sunt în multe feluri 
părtaşe de Dumnezeire şi au fost prima dată şi în multe feluri 
făcute descoperitoare ale ascunzimii dumnezeieştii obârşii. De 
aceea s-au şi învrednicit mai mult decât toate de numele de îngeri, 
pentru că le-a venit prima dată luminarea dumnezeiască şi prin ele 
ni s-au dăruit şi nouă descoperirile cele mai presus de noi. Căci 
precum spune Sfânta Scriptură, legea ni s-a dat prin îngeri (cf. 
Galateni 3,19). Şi pe părinţii noştri cei vestiți, dinainte de lege 
şi de după lege, îngerii i-au urcat spre Dumnezeire (cf. Faptele 
Apostolilor 7,53) sau i-au învăţat cele ce trebuie făcute şi i-au 
mutat din rătăcire şi viaţă nesfinţită la calea cea dreaptă, arătându- 
le şi explicându-le rânduieli sfinte sau vederi ascunse ale tainelor 
mai presus de lume sau unele vestiri de mai înainte”. 

„lar dacă ar spune cineva că unora dintre sfinţi le-au venit 
şi nemijlocit arătări dumnezeieşti (cf. Facere 12,7 şi 28,13), să 
afle limpede şi aceasta din preasfintele Scripturi, că «nimeni n-a 
văzut şi nu va vedea» (cf. leşire 32,20; loan 1,18; I loan 4,12 şi 


! Ibidem, p. 21. 

1 Timotei 6,16) ceea ce este însuşi ascunsul lui Dumnezeu. lar 
arătările dumnezeieşti li s-au dăruit celor cuvioşi potrivit lui 
Dumnezeu prin descoperirea unor sfinţite vederi şi pe măsura 
celor ce le-au văzut. Iar preaînţeleapta Scriptură care a înfăţişat 
în scris asemănarea dumnezeiască numeşte, cu dreptate, acea 
vedere, ca pe o asemănare în formă a celor fără formă, arătare 
a Dumnezeirii ce le vine celor ce văd din înălţarea lor prin 
luminarea dumnezeiască ce li se împărtăşeşte după ce au fost 
introduşi în mod tainic şi în chip sfânt în înseşi cele dumnezeieşti. 
Dar la aceste vederi dumnezeieşti vestiţii noştri părinţi au fost 
introduşi în mod tainic prin mijlocirea puterilor îngereşti”!. 

Preluând ideea exprimată de Sfântul Dionisie Areopagitul 
părintele profesor Dumitru Stăniloae a scris: „Revelația divină s-a 
făcut prin viziuni, sau prin imagini. Dar imaginile, deşi produse 
direct de Dumnezeu, sunt explicate prin îngeri'?. 

„Sfântul Grigorie Palama reține şi el de la Sfântul Dionisie 
Areopagitul ideea că viziunile se produc direct de Dumnezeu ca 
mijloace prin care El Însuşi Se face cunoscut, dar explicarea lor 
se face prin îngeri. Prin aceasta, Sfântul Grigorie accentuează 
ideea unei reciprocităţi între îngeri şi oameni în ceea ce priveşte 
cunoaşterea lui Dumnezeu. În special, oamenii, începând de la 
întruparea Fiului lui Dumnezeu, se împărtăşesc de o revelare 
directă a lui Dumnezeu. lar această revelare o cunosc şi îngerii 
prin oameni”. 

Sfântul Maxim Mărturisitorul, comentând textele Sfântului 
Dionisie Areopagitul, scrie că „îngerii ce le sunt aproape au 
format vedeniile prorocilor spre a-i conduce la închipuirea celor 
ce par să fie văzute; căci aceştia vedeau ghicituri şi simboluri, nu 
lucruri dezvăluite şi substanţe. Iar îngerii care îi inițiau pe proroci 


! Ibidem. 
2 Preotul Profesor Dumitru Stăniloae, 7eo/ogia Dogmatică..., p. 453. 
3 Ibidem. 

împlineau descoperirile astfel: îi înălţau întâi spre Dumnezeu, 
Care este cauza propriu-zisă a tuturor, în al doilea rând, spre 
primele minţi de după Dumnezeu, care stau în fruntea ierarhiei 
îndreptate spre Dumnezeu”!. 

Vorbind despre profeția lui Dumnezeu făcută prin gura 
prorocului Ioil: „Eu voi turna din Duhul Meu peste tot trupul, şi 
fiii voştri şi fiicele voastre vor profeţi, bătrânii voştri vise vor visa 
şi tinerii voştri vedenii vor vedea. Și în zilele acelea Eu peste robi 
şi peste roabe voi revărsa din Duhul Meu” (oil 3,1-2), Sfântul 
Maxim Mărturisitorul scrie că aceasta se referă la „revărsarea 
văzută a înţelepciunii, însă cunoştinţa dumnezeiască trece de la 
Dumnezeu prin puterile îngereşti la oamenii dumnezeieşti, după 
măsura fiecăruia”?. 

De asemenea, este bine de cunoscut faptul că „fiecare 
putere îngerească înmulţeşte cunoştinţa dumnezeiască ce vine 
la ea, adică o lămureşte spre a o face înţeleasă de noi, explicând 
cele văzute, cum am aflat la profetul Daniel, că îngerul i-a tâlcuit 
visele pe care le-a avut regele Nabucodonosor”*. 

Sfântul Dionisie Areopagitul a mai scris: „Văd că şi în 
taina dumnezeiască a iubirii de oameni a Fiului lui Dumnezeu 
au fost introduşi întâi îngerii, apoi prin ei a trecut şi la noi harul 
cunoştinţei. Astfel, preadumnezeiescul Gavriil l-a învăţat tainic 
pe preotul Zaharia (cf. Luca 1,11) că din el se va naşte, prin 
harul dumnezeiesc, contrar nădejdii, pruncul care va fi prorocul 
lucrării divino-umane a lui lisus, care se va arăta în chip bun şi 
mântuitor (cf. Luca 1,5-21). Iar Fecioarei Maria 1-a făcut cunoscut 
tot el că în ea se va săvârși taina dumnezeiască a asumării unei 
forme pipăite de către Dumnezeu (cf. Luca 1,26-38). Iar altul 
dintre îngeri i-a descoperit lui Iosif că cele făgăduite în chip 


! Sfântul Dionisie Areopagitul, Opere..., p. 55. 
2 Ibidem, p. 57. 
3 Ibidem. 

dumnezeiesc prorocului David (cf. Matei 1,20-21) s-au împlinit 
acum cu adevărat. lar altul a binevestit această taină păstorilor, ca 
unora care s-au curăţit prin depărtarea de cei mulți şi prin liniştire. 
Şi cu el «mulţime de oaste cerească» le-a împărtăşit celor de pe 
pământ slavoslovia puternic cântată (cf. Luca 2,8-14). Dar să 
privim şi la cele mai înalte arătări luminoase din Scripturi. Căci 
văd că şi Fiul lui Dumnezeu Însuşi, cauza mai presus de ființă a 
fiinţelor celor mai presus de ceruri, după ce a venit fără schimbare 
la noi, nu iese din buna rânduială potrivită oamenilor, aşezată şi 
aleasă de EI, ci se supune ascultător chipurilor de lucrare stabilite 
de Dumnezeu Tatăl prin îngeri şi prin mijlocirea lor. Astfel 
porunceşte prin înger lui Iosif (cf. Matei 2,13) plecarea cu bun 
rost a Pruncului lisus în Egipt şi iarăşi mutarea (cf. Matei 2,19) 
din Egipt în Iudeea. Astfel Îl vedem supunându-Se prin îngeri 
celor rânduite de Tatăl. Putem vorbi, de asemenea, despre îngerul 
care L-a întărit pe lisus în grădina Ghetsimani (cf. Luca 22,43) 
sau că şi lisus Însuşi, venit în planul revelaţiei spre buna lucrare 
mântuitoare, S-a numit «Înger de mare Sfab» (Isaia 9,5). Căci de 
fapt, cum a spus El Însuşi, câte le-a auzit de la Tatăl ni le-a vestit 
nouă (cf. loan 8,26-28 şi 15,15) în mod cuvenit îngerului”!. 
„Îngerii participă la întreaga iconomie a mântuirii, atât 
în Legea Veche, cât şi în Legea Nouă. Astfel, prin îngeri s-a 
dat legea lui Moise. Îngerii îi curăţau şi-i luminau pe profeţi 
transmiţându-le poruncile dumnezeieşti sau tâlcuindu-le vedeniile 
ascunse. Îngerii îi învățau pe bărbaţii sfinţi calea adevărului şi-i 
înălţau spre Dumnezeu şi tot ei îi pedepseau pe cei păcătoşi”?. 


Cum cunosc îngerii lumea materială 
Cum cunosc puterile cereşti, care sunt lipsite de trup, reali- 
tățile pur materiale ale lumii noastre? 


! Ibidem, pp. 21-22. 
2 Preot Daniel Pupăză, Op. cit., p. 308. 

La această întrebare părintele Dumitru Stăniloae a răspuns: 
„Probabil că îngerii au o sensibilitate cu totul deosebită pentru 
structurile raţionale ale realității materiale, încât să simtă o 
presiune a acestora în spiritul lor. Pe de altă parte, cunoscându-i 
pe oameni ca subiecte, cunosc în ei toate întipăririle trăite ale 
lumii, care au devenit şi au provocat în ei conţinuturi şi stări 
spirituale. Se poate presupune că ei pot intra cu oamenii într-o 
comuniune lăuntrică atât de intimă, încât pot vedea prin ochii 
oamenilor ca şi când ar fi ai lor şi pot simţi cu oamenii bucuriile 
şi durerile provocate în ei de lumea sensibilă, aşa cum şi oamenii 
îşi pot însuşi de la îngeri o vedere mai inteligibilă în imaginile şi 
simbolurile lor”. 

„S-ar mai putea presupune că îngerii, ca spirite create, 
au totuşi o anumită capacitate intrinsecă pentru sesizarea şi 
influențarea lumii materiale, fără ca această capacitate să ajungă 
până la cea a spiritului uman înrădăcinat în trup. Poate în acest 
sens unii Părinţi şi autori bizantini vorbesc chiar de un trup 
foarte subțire al îngerilor, cum sunt de exemplu Sfântul Vasile 
cel Mare şi Mihail Psellos, care se bazează pe textul din psalmi: 
«Cel ce faci pe îngerii Tăi duhuri şi pe slugile Tale pară de foc» 
(Psalmul 103,5). În felul acesta, dar şi prin harul dumnezeiesc, 
ei pot cunoaşte oarecum chiar aspectele materiale ale lucrurilor. 
Desigur, modul acestei cunoaşteri ne rămâne până la urmă cu 
neputinţă de înţeles pe deplin'?. 

„Îngerii înţeleg existenţele în mod superior oamenilor, 
pentru că oamenii le înţeleg din existenţele însele şi fac raţio- 
namente interminabile şi înconjoară totul prin rațiune. Îngerii ştiu 
cele de pe pământ nu întâlnindu-se prin simţuri cu cele sensibile, 
ca Şi noi, ci printr-o putere care o întrece pe a noastră, cum se 
poate vedea din Sfânta Scriptură. Astfel lui Tobie, fiul lui Tobit, 


! Preotul Profesor Dumitru Stăniloae, 7eologia Dogmatică... p. 451. 
2 Ibidem, pp. 451-452. 


284 


îngerul Rafael 1-a zis să ia fierea peştelui pe care l-a prins, pentru 
că vindecă albeaţa ochilor tatălui său ivită de la murdăria unor 
păsări. Să nu socotească cineva că pentru că a suferit îngerul 
însuşi a învăţat terapia. În Judecători capitolul 6 îngerul scoate 
foc din piatră pentru jertfa lui Ghedeon. Cu siguranţă că îngerul 
nu cunoştea, ca şi noi, prin simţuri, că focul arde, ci a acţionat 
printr-un mod mai înalt”!. 

„Îngerii nu cunosc cele sensibile prin simţire, pentru că nu 
folosesc organele simţurilor noastre, ci au această cunoaştere prin 
puterea minţii şi a firii lor. Pentru îngeri este un lucru enigmatic 
să folosească simţurile noastre”?. 

Sfântul Grigorie Palama a scris că „îngerii au cunoştinţa 
celor supuse simţurilor, dar nu le percep printr-o putere a 
simţurilor şi naturală, ci printr-o putere dumnezeiască, căreia 
nu i se poate ascunde nimic din cele în orice fel prezente, trecute 
şi viitoare”?. 

„Umpluţi de iluminarea dumnezeiască, îngerii văd şi 
cele sensibile. De asemenea, ei au primit de la Dumnezeu, prin 
har, şi o stăpânire peste cele pământeşti, după ce au pierdut-o 
în parte oamenii”*. „Iluminarea dumnezeiască nu dă numai 
cunoştinţa celor cereşti, ci şi a făpturilor, făcând transparentă 
temelia lor dumnezeiască, sensurile lor nesfârşite aflate din 
veci în Dumnezeu'%. 


! Petru Florea, Op. cit., p. ȘI. 
2 Ibidem. 

3 Filocalia... vol. VII, p. 464. 
+ Ibidem, p. 464, nota 63. 

5 Ibidem, p. 464, nota 64. 

Îngerii nu au cunoscut valoarea omului până la întru- 
parea Fiului lui Dumnezeu 

Sfântul Grigorie Palama a scris: „După sfintele noastre 
predanii, arhanghelul Gavriil este primul şi singurul înger care 
a fost introdus în taina coborârii (chenozei) negrăite a Fiului 
lui Dumnezeu la noi, deşi el nu face parte din ceata îngerească 
aşezată în rândul întâi şi nemijlocit în jurul lui Dumnezeu”. 

Sfinți Părinți ai Bisericii au afirmat că venirea în lume a 
Fiului lui Dumnezeu le-a fost necunoscută puterilor cereşti pentru 
ca diavolii, care sunt îngeri prin fire, să nu ştie nimic despre ea 
şi să nu lupte împotriva realizării ei. Din acest motiv Sfântul 
Apostol Pavel numeşte planul lui Dumnezeu de mântuire a lumii 
prin întruparea Fiului Său „taina cea din veac ascunsă” (Romani 
16,25; 1 Corinteni 2,7 şi Coloseni 1,26). 

Apostolul neamurilor vorbeşte foarte explicit despre acest 
plan al lui Dumnezeu în Epistola către Efeseni: „Mie, celui mai 
mic dintre toți sfinţii, mi-a fost dat harul acesta de a le binevesti 
neamurilor bogăţia cea de nepătruns a lui Hristos. Și tuturor 
luminat să le arăt care este iconomia tainei celei din veci ascunse 
în Dumnezeu, Cel ce pe toate le-a zidit prin lisus Hristos: anume, 
ca începătoriilor şi stăpâniilor celor din ceruri să li se facă acum 
cunoscută prin Biserică înţelepciunea lui Dumnezeu cea de multe 
feluri, potrivit cu planul cel din veci pe care EI l-a împlinit în 
Hristos lisus, Domnul nostru” (Efeseni 3,8-11). 

„Îngerii n-au cunoscut cât de mare este iubirea de oameni a 
lui Dumnezeu, până la întruparea Fiului Său, nici valoarea omului 
ca şi creatură a lui Dumnezeu, până la învierea şi înălțarea la cer 
ca om a Domnului Hristos, fiindcă până atunci nu ştiau la ce slavă 


2 


va fi ridicat Cuvântul întrupat”. 


! Ibidem, p. 301. 
> Preotul Profesor Dumitru Stăniloae, Teologia Dogmatică... p. 461. 

Îngerii vor participa la înfricoşătoarea judecată a 
Domnului Hristos 

„La sfârşitul veacurilor, îngerii vor fi slujitorii lui 
Dumnezeu la învierea morților. Această activitate a puterilor 
cereşti de la cea de-a doua venire a Domnului Hristos este 
prezentată foarte lămurit în Noul Testament. Astfel, în Evanghelia 
după Matei scrie că Fiul Omului «îi va trimite pe îngerii Săi cu 
sunet mare de trâmbiţă, şi pe cei aleşi ai Săi îi vor aduna din 
cele patru vânturi, de la marginile cerurilor până la celelalte 
margini» (Matei 24,31). În cea dintâi Epistolă către Tesaloniceni, 
Sfântul Apostol Pavel a afirmat că «la un semn poruncitor, la 
glasul arhanghelului şi-n trâmbiţa lui Dumnezeu, Însuşi Domnul 
Se va pogori din cer, şi cei morţi întru Hristos vor învia întâi» 
(| Tesaloniceni 4,16)”. 

„Sfântul Vasile cel Mare spune că la învierea cea de obşte 
îngerul păzitor va conduce fiecare suflet care i-a fost încredinţat 
spre a-şi recunoaşte trupul din pământ”. 

„Secerătorii, care sunt menţionaţi în Sfânta Scriptură că 
aleg sămânţa cea bună de neghină, sunt îngerii trimişi de Fiul 
Omului. Despre aceasta citim: «Și după cum se alege neghina şi 
se arde în foc, aşa va fi la sfârşitul veacului. Fiul Omului îi va 
trimite pe îngerii Săi şi ei vor strânge din împărăţia Lui toate 
pietrele de poticnire şi pe cei ce fac fărădelegea» (Matei 13,40- 
41). Îngerii vor fi de faţă la Judecata de Apoi, fiindcă atunci 
«când Fiul Omului va veni întru slava Sa şi toţi sfinţii îngeri 
cu EI, atunci va şedea pe tronul slavei Sale. Și se vor aduna în 
fața Lui toate neamurile şi-i va despărţi pe unii de alții precum 
desparte păstorul oile de capre» (Matei 25,31-32)%. 


! Jean Danitlou, Op. cit., p. 107. 
2 Părintele Daniel de la Rarău, Op. cit., p. 70. 
3 Jean Danitlou, Op. cit., p. 107. 

„La înfricoşătoarea judecată vor participa atât îngerii buni, 
care-i vor apăra pe oameni, cât şi cei răi, care-i vor acuza”. 

„În cele din urmă, îngerii vor duce la îndeplinire hotărârile 
dumnezeieşti. Despre pedepsirea celor păcătoşi, Evanghelia după 
Matei a consemnat: «şi-i vor arunca în cuptorul de foc; acolo va 
fi plângerea şi scrâşnirea dinţilor» (Matei 13,427. 

„Apoi, pentru ultima dată, în momentul în care şi ultimul 
duşman, moartea, va fi învins, iar Fiul lui Dumnezeu va fi 
pregătit să întoarcă întreaga creaţie Tatălui, îngerii care ÎI 
vor însoţi atunci în plinătatea Înălţării Sale supreme, vor face 
să răsune cerurile cu strigarea lor: «Ridicaţi porţile voastre 
cele veşnice ca să intre Împăratul Slavei!». Când Fiul lui 
Dumnezeu va veni cu slavă şi cu putere multă şi va nimici 
stăpânirea cea rea şi trufaşă a fiului pierzării, făcându-Şi 
simțită prezenţa prin suflarea gurii Sale, când fiinţele cereşti 
şi puterile îngereşti slujitoare ale lui Dumnezeu ÎL vor însoţi 
pe Fiul lui Dumnezeu şi se vor înfăţişa împreună cu EI, atunci 
puterile cerurilor se vor clătina şi aceste cuvinte ale prorocului 
David se vor împlini: «Ridicaţi-vă, porţi veşnice, şi va intra 
Împăratul Slavei!». Unde să intre Acesta dacă nu într-o lume 
nouă, într-un nou univers? Până şi puterile netrupeşti nevăzute, 
prin care sunt orânduite cerurile, vor fi zguduite din starea lor 
neschimbabilă. Raiul însuşi, soarele, luna şi stelele vor pieri; 
cerurile se vor deschide; iar porţile închise de la începutul 
veacurilor se vor da la o parte pentru a fi văzute realitățile cele 
mai presus de ceruri”. 

„Dacă îngerii întâmpină constituirea finală a Bisericii în 
cetatea cerească cu o atât de mare bucurie, aceasta se datorează în 
primul rând iubirii dezinteresate pe care 1-0 poartă, dar şi datorită 


! Pr. Dr. Iulian Gheţu, Op. ciz., p. 156. 
> Jean Danitlou, Op. cit., p. 110. 
3 Ibidem, p. 112. 

avantajelor pe care Aceasta le are de oferit, pentru că ei vor fi 
eliberaţi de îndatoririle lor într-o lume trecătoare”. 

„În acelaşi sens eshatologic interpretează şi Sfântul 
Ilarie de Pictavium expresia «cele spre care îngerii doresc 
să privească» (| Petru 1,12). Fiind eliberate de îndatoririle 
încredințate, pentru că înainte ele erau trimise printre oameni, 
pentru a-i sprijini în devenirea lor, aceste făpturi create îşi pot 
afla şi ele odihna. Această dorinţă de fericire îi stăpânea de 
multă vreme, conform celor afirmate de Sfântul Apostol Petru 
la 1 Petru 1,12. Obiectul năzuinţei îngereşti este starea de 
fericire a oamenilor. Puterile cereşti aşteaptă ca starea noastră 
de stricăciune să se schimbe; ele doresc să vadă realizate 
făgăduinţele evanghelice. Și odată ce acestea vor fi împlinite pe 
deplin, îngerii vor fi chemaţi, împreună cu noi, să-L slăvească 
pe Dumnezeu pentru darul fericirii veşnice”?. 

„Nici îngerii nu ajung la desăvârşirea neschimbată cât timp 
durează lumea aceasta supusă stricăciunii, pentru că şi ei vor 
dobândi suprema desăvârşire de-abia după ce întreaga creație va 
ajunge la desăvârşirea nesupusă stricăciunii”>. 

„Sfântul Grigorie de Nyssa subliniază un alt aspect, şi 
anume bucuria îngerilor la vederea unităţii spirituale a creaţiei 
restaurate, care, conform afirmației Sfântului Apostol Pavel, 
«până acum suspină laolaltă şi suferă, fiindcă a fost supusă 
deşertăciunii» (Romani 18,22). Sfântul Părinte vede în căderea 
noastră în păcat o pierdere a propriei identități, stare valabilă 
până în momentul descoperirii fiilor lui Dumnezeu, pe care 
ŞI îngerii o aşteaptă cu nerăbdare, motivaţi adânc de dorinţa 
ridicării omului - până când oaia cea rătăcită şi aflată se va 
alătura celorlalte nouăzeci şi nouă, pentru a forma împreună 


! Ibidem. 
2 Ibidem, p. 113. 
3 Filocalia..., vol. X, p. 514, nota 620. 

turma sfântă a celor o sută. Noi, cu toţii, suntem oaia aceea, 
pentru care Păstorul cel Bun S-a făcut om şi ne-a salvat. Dar 
atunci, cuprinși de o adâncă recunoştinţă, îngerii Îi vor aduce 
mulţumire Celui Care, prin Fiul Său Cel Unul-Născut, a chemat 
acasă, în sânul Tatălui, toate oile cele rătăcite. Abia atunci va 
putea fi instituită Liturghia cea desăvârşită, spre slava veşnică 
a Presfintei Treimi. Când harul va reuni oamenii cu îngerii, cu 
toţii vor izbucni într-un măreț imn de laudă”. 

„În veacul viitor îngerii şi sfinţii vor spori în adăugirea 
harurilor şi niciodată nu vor sfârşi, sau nu vor slăbi în dorirea 
bunătăţilor, căci în veacul de acolo nu va fi slăbire sau micşorare 
a virtuţii în favoarea păcatului”?. 


! Jean Dani€lou, Op. cit., pp. 113-114. 
2 Filocalia..., vol. VII, p. 112. 

Îngerii şi lucrarea lor în Sfânta Scriptură 


Lupta din cer dintre îngerii buni şi cei pervertiţi 

„S-a făcut război în cer: Mihail şi îngerii lui au pornit 
război cu balaurul. Şi se războia balaurul, şi îngerii lui; şi el 
n-a răzbit, nici locul lor nu s-a mai găsit în cer. Și a fost aruncat 
balaurul cel mare, şarpele cel de demult, care se cheamă diavol şi 
Satana, cel ce pe toată lumea o înşeală - a fost aruncat pe pământ; 
Şi îngerii săi au fost aruncaţi cu el” (Apocalipsa 12,7-9). 


1. Îngerii şi lucrarea lor în Vechiul Testament 


Heruvimii păzesc drumul către pomul vieţii din grădina 
Edenului 

În urma păcatului strămoşesc săvârşit de protopărinţii 
noştri Adam şi Eva în rai, Dumnezeu i-a scos din grădina 
Edenului „şi a pus heruvimi şi sabie de flacără vâlvâitoare să 
păzească drumul către pomul vieţii” (Facere 3,24). 


Un înger i se arată lui Agar 

„Sarai, femeia lui Avram, nu-i dăruia copii. Dar avea o 
slujnică egipteancă, al cărei nume era Agar. Atunci a zis Sarai 
către Avram: «lată, mie mi-a încuiat Domnul putinţa de a naşte. 
Intră dar la slujnica mea; poate că de la ea vei dobândi copii». 
Şi Avram a ascultat de vorba Saraii. Aşadar, după ce Avram 
locuise timp de zece ani în ţara Canaan, Sarai, femeia lui Avram, 
a luat-o pe Agar egipteanca, slujnica sa, şi i-a dat-o de femeie 
lui Avram, bărbatul său. Și el a intrat la Agar; şi ea a zămislit; şi 

văzând că a zămislit, a început a dispreţui pe stăpâna sa. Atunci 
a zis Sarai către Avram: «M-ai făcut de ocară! Eu ţi-am dat-o pe 
slujnica mea la sân, dar de îndată ce ea a văzut că a zămislit, a 
început să mă dispreţuiască. Dumnezeu să judece între mine şi 
tine!». lar Avram a zis către Sarai: «lată, slujnica ta e în mâinile 
tale, fă cu ea ce-ţi place!». Şi Sarai 1-a făcut necazuri şi Agar 
a fugit de la faţa ei. Şi îngerul Domnului a găsit-o la un izvor 
de apă în pustiu, la izvorul de lângă calea ce duce spre Șur. Şi 
i-a zis îngerul Domnului: «Agar, slujnica Saraii, de unde vii 
şi unde te duci?y. lar ea a răspuns: «Fug de la faţa Saraii, 
stăpâna mea». Şi îngerul Domnului i-a zis: «Întoarce-te la 
stăpâna ta şi supune-te sub mâinile e1!». Şi i-a mai zis îngerul 
Domnului: «Atât de mult îi voi înmulţi pe urmaşii tăi, încât 
nu vor putea fi numărați din pricina numărului». Şi i-a zis 
îngerul Domnului: «Iată, tu ai zămislit şi vei naşte un fiu şi-i 
vei pune numele Ismael, pentru că Domnul ţi-a auzit necazul. 
Acela va fi o sălbăticiune de om; mâinile lui împotriva tuturor 
şi mâinile tuturor împotrivă-i, şi el se va aşeza în faţa tuturor 
fraților săi. Și L-a numit Agar pe Domnul Cel ce-i grăise: 
«Tu,-Dumnezeul-vederii», căci a zis ea: «Oare nu L-am văzut 
eu aici pe Cel ce m-a văzut?y. lată de ce fântâna aceea se 
cheamă «Fântâna-Celui-viu-Care-mă vede»; ea se află între 
Cadeş şi Bered. Agar i-a născut lui Avram un fiu; şi fiului său 
pe care i-l născuse Agar i-a pus Avram numele Ismael. lar 
Avram era de optzeci şi şase de ani când Agar i l-a născut pe 
Ismael” (Facere 16,1-16). 

„Domnul a cercetat-o pe Sarra după cum îi spusese, 
Domnul a făcut pentru Sarra după cum îi vestise. Sarra a zămislit 
Şi i-a născut lui Avraam un fiu la bătrâneţe, la vremea despre 
care-i vorbise Dumnezeu. Şi Avraam i-a pus numele Isaac fiului 
ce 1 se născuse, pe care Sarra i-l născuse. Şi Avraam l-a tăiat 
împrejur pe Isaac, fiul său, în ziua a opta, după cum îi poruncise 

Dumnezeu. Avraam însă era de o sută de ani când 1 s-a născut 
Isaac, fiul său, iar Sarra a zis: «Mi-a dat Dumnezeu de ce să râd; 
că oricine va auzi de asta, îmi va surâde». Şi a adăugat: «Cine 
i-ar fi putut spune lui Avraam că Sarra va alăpta prunci la sân? 
Iată însă că i-am născut fiu la bătrâneţele lui!». Şi dacă pruncul 
a crescut, a fost înțărcat. lar Avraam a făcut mare ospăț în ziua 
în care a fost înţărcat Isaac, fiul său. Văzând însă Sarra că fiul 
egiptencei Agar, pe care aceasta i-l născuse lui Avraam, face 
glume pe seama lui Isaac, fiul ei, a zis către Avraam: «Alung-o 
pe roaba aceasta, şi pe fiul ei!; căci fiul acestei roabe nu va fi 
moştenitor laolaltă cu fiul meu, cu Isaac!. Dar lui Avraam i-a 
căzut tare greu cuvântul acesta pe seama fiului său. Dumnezeu 
însă a zis către Avraam: «Să nu-ţi pice greu cuvântul asupra 
băiatului şi asupra roabei tale; toate câte-ţi va spune Sarra, ascultă 
de vorba ei, căci numai cei din Isaac se vor numi urmaşii tăi. Dar 
şi pe fiul acestei roabe îl voi face neam mare, pentru că şi el e din 
sămânţa ta». Atunci s-a sculat Avraam dis-de-dimineaţă, a luat 
pâine şi un burduf cu apă şi i le-a dat Agarei; şi punându-i copilul 
pe umeri, i-a dat drumul. lar ea, plecând, a rătăcit prin pustiul 
Beer-Șeba. Când însă s-a sfârşit apa din burduf, ea şi-a părăsit 
copilul sub una dintre tufe şi s-a dus şi s-a aşezat în preajma lui 
ca la o bătaie de arc, căci îşi zicea: «Nu vreau să-mi văd copilul 
murind». Şi-n timp ce ea şedea acolo în preajmă, el şi-a ridicat 
glasul şi a plâns. Şi Dumnezeu a auzit glasul copilului de acolo 
unde era, şi îngerul lui Dumnezeu a chemat-o din cer pe Agar şi 
a zis: «Ce e, Agar? Nu-ţi fie teamă, fiindcă Dumnezeu a auzit 
glasul copilului din locul unde este! Scoală-te, ridică băiatul şi 
ține-l strâns de mână, căci popor mare voi face din el!». Atunci 
i-a deschis Dumnezeu ochii şi ea a văzut o fântână cu apă; şi s-a 
dus şi şi-a umplut burduful cu apă şi i-a dat copilului să bea. Și 
Dumnezeu era cu băiatul; el a crescut mare, a locuit în pustiu şi 
a devenit vânător cu arcul” (Facere 21,1-20). 

Arătarea Sfintei Treimi la stejarul Mamvri 

„Domnul i S-a arătat lui Avraam la stejarul Mamwri, pe 
când el şedea în pragul cortului său sub zăduful amiezei. Şi 
ridicându-şi el ochii, s-a uitat; şi iată, trei Oameni îi stăteau 
în faţă; şi de cum I-a văzut, a alergat din pragul cortului 
său în întâmpinarea Lor şi s-a închinat până la pământ. Şi 
a zis: «Doamne, dacă am aflat har în ochii Tăi, nu-l ocoli 
pe robul Tău! Să se aducă puţină apă! Spălaţi-Vă picioarele 
şi odihniţi-Vă sub acest copac; eu voi aduce pâine şi veţi 
mânca, după care Vă veţi duce în calea Voastră, de vreme 
ce-aţi trecut pe la robul Vostru!». Zis-au Aceia: «Fă precum 
ai zis!». Și a alergat Avraam în cort la Sarra şi i-a zis: «la 
repede trei măsuri de făină de grâu, frământă şi fă azime!». 
Apoi Avraam a dat fuga la cireadă, a luat un vițel fraged 
şi frumos şi l-a dat slugii, care a dat zor să-l gătească. Şi a 
luat Avraam unt, lapte şi viţelul pe care-l gătise şi le-a pus 
înaintea Lor; şi Ei au mâncat în timp ce el stătea alături de 
Ei, sub copac. Și au zis către el Oamenii aceia: «Unde este 
Sarra, femeia ta?». Răspunzând, el a zis: «lată, în cort!». lar 
Acela a zis: «Iată, la anul pe vremea asta am să vin din nou 
pe la tine, şi Sarra, femeia ta, va avea un fiu». Dar Sarra a 
auzit din uşa cortului, fiind în spatele lui. Avraam şi Sarra 
însă erau bătrâni, înaintați în vârstă, iar Sarrei îi încetase 
rânduiala femeii. Și Sarra a râs în sine, zicându-şi: «Dacă nu 
mi-a fost mie până acum, darmite că stăpânul meu e bătrân». 
Atunci a zis Domnul către Avraam: «De ce a râs Sarra în sine, 
zicându-şi: Oare într-adevăr voi naşte, aşa bătrână cum sunt? 
Oare e ceva cu neputinţă la Dumnezeu? La anul pe vremea 
asta am să vin pe la tine, şi Sarra va avea un fiu!». Dar Sarra 
a tăgăduit, zicând: «N-am râs!», căci se înspăimântase. Acela 
însă i-a zis: «Ba ai râs!» (Facere 18,1-15). 


294 


Avraam negociază cu Dumnezeu salvarea drepţilor din 
Sodoma 

„Apoi sculându-Se de acolo, Oamenii S-au îndreptat spre 
Sodoma şi Gomora; iar Avraam mergea cu Ei să-l petreacă. Dar 
Domnul a zis: «Oare-i voi ascunde Eu lui Avraam, sluga Mea, 
ceea ce am de gând să fac, de vreme ce Avraam va să devină un 
popor mare şi puternic şi printr-însul se vor binecuvânta toate 
neamurile pământului? Căci pe el l-am ales Eu să le poruncească 
fulor lui şi casnicilor săi de după el să umble în calea Domnului 
făcând judecată şi dreptate, pentru ca Domnul să aducă asupra 
lui Avraam toate câte i-a făgăduity. Şi a zis Domnul: «Mare-i 
strigarea împotriva Sodomei şi Gomorei, şi mari fără margini sunt 
păcatele lor. Aşadar, Mă voi pogori şi voi vedea dacă faptele lor 
se potrivesc cu strigarea care împotrivă-le a ajuns până la Mine; 
iar dacă nu, să ştiu». Oamenii au plecat de acolo şi mergeau spre 
Sodoma, în timp ce Avraam încă stătea înaintea Domnului. Şi 
apropiindu-se Avraam, a zis: «Îl vei pierde Tu oare pe cel drept 
odată cu cel păcătos? şi-i va fi oare celui drept ca şi cum ar fi 
păcătos? Presupunând că în cetatea aceea sunt cincizeci de drepți, 
îi vei face să piară? Oare nu vei cruța tot locul acela de dragul 
celor cincizeci de drepţi ce se află în cetate? Departe de Tine să 
faci una ca asta: să-l pierzi pe cel drept odată cu cel păcătos şi să-l 
fie celui drept ca şi cum ar fi păcătos! Departe de Tine! EI, Cel ce 
judecă tot pământul, nu va face dreptate?y. Zis-a Domnul: «Dacă 
la Sodoma găsesc cincizeci de drepţi în sânul cetăţii, de dragul 
lor voi cruța tot locul». Și răspunzând Avraam, a zis: «lată, cutez 
să vorbesc către Domnul meu, eu, care sunt pulbere şi cenuşă! 
Să presupunem că din cei cincizeci de drepţi lipsesc cinci; din 
pricina celor cinci vei pierde oare toată cetatea?y. El a zis: «Nu, 
dacă aflu acolo pe cei patruzeci şi cinci, nu o voi pierde». ŞI 
din nou I-a grăit Avraam şi I-a zis: «Dar de se vor găsi acolo 
patruzeci?y. lar EI a zis: «Nu, de dragul celor patruzeci nu o voi 

pierde». Și a zis Avraam: «Să nu Se mânie Domnul dacă voi mai 
grăi: Dar de se vor găsi acolo doar treizeci?y. lar EI a zis: «Dacă 
aflu acolo treizeci, nu o voi pierde». Și a zis Avraam: «lată că încă 
mai cutez să-l vorbesc Domnului meu: Dar dacă se vor găsi acolo 
doar douăzeci?y. EI a zis: «Nu, de dragul celor douăzeci nu o voi 
pierde». Şi Avraam a zis: «Să nu Se mânie Domnul meu dacă voi 
mai grăi încă o dată: Dar dacă se vor găsi acolo doar zece?y. lar 
Domnul i-a zis: «De dragul celor zece, nu o voi pierde». Şi dacă 
Domnul Și-a isprăvit vorba cu Avraam, S-a dus; iar Avraam s-a 
întors la locul său” (Facere 18,16-33). 


Salvarea lui Lot şi a familiei sale. Nimicirea Sodomei 
şi a Gomorei 

„Cei doi îngeri au ajuns la Sodoma spre seară; iar Lot şedea 
la poarta Sodomei. Şi văzându-l, Lot s-a ridicat să-l întâmpine 
şi s-a plecat cu faţa până la pământ şi a zis: «Rogu-vă, Domnii 
mei, abateţi-Vă pe la casa robului Vostru şi rămâneţi acolo peste 
noapte; spălați-Vă picioarele, iar mâine Vă veţi scula de dimineaţă 
şi Vă veţi duce în drumul Vostruy. Ei însă au zis: «Nu, ci vom 
rămâne în uliţă». Dar el a stăruit atât de mult, încât Ei s-au abătut 
pe la el şi au intrat în casa lui. Atunci el Le-a făcut ospăț; şi azime 
Le-a copt, iar Ei au mâncat. Dar mai înainte ca Ei să se fi culcat, 
oamenii cetăţii - sodomiţii - de la tânăr până la bătrân, tot poporul 
până la unul, au înconjurat casa şi l-au chemat afară pe Lot şi 
i-au zis: «Unde sunt bărbaţii care au venit la tine asupra nopţii? 
Adu-ni-i afară, ca să-i cunoaştem!». Lot a ieşit la ei în faţa uşii, 
a închis uşa după el şi le-a zis: «Nu, fraților, vă rog, nu faceţi 
răul! lată, eu am două fete care n-au cunoscut bărbat; vi le aduc 
să faceţi cu ele ce vă place, numai Acelor Oameni să nu Le faceţi 
nimic, de vreme ce au intrat sub acoperişul casei mele!». Dar ei 
au zis către el: «Dă-te la o parte! Eşti un venetic, şi acum faci pe 
judecătorul? Ţie-ţi vom face mai rău decât lor!». Şi s-au năpustit 

asupra lui Lot şi s-au apropiat de uşă s-o spargă. Dar Oamenii 
Şi-au întins mâna, l-au tras pe Lot la Ei în casă şi au încuiat uşa; 
iar pe oamenii care erau la uşa casei i-au lovit cu orbire, de la mic 
până la mare, aşa că s-au lăsat păgubaşi să mai caute uşa. Apoi 
Oamenii i-au zis lui Lot: «Ai pe cineva din ai tăi aici? Pe ginerii 
tăi, pe fiii tăi, pe fetele tale sau pe oricine mai ai în cetate, scoate-i 
din locul acesta, căci Noi avem să nimicim locul acesta, pentru că 
strigarea împotriva lor s-a suit la faţa Domnului, şi Domnul Ne-a 
trimis să-l pierdem». Atunci a ieşit Lot şi a grăit cu ginerii săi, cei 
ce aveau să le ia pe fetele lui, şi le-a zis: «Sculaţi-vă şi ieşiţi din 
locul acesta, căci Domnul va să piardă cetatea». Ginerilor însă li 
s-a părut că el glumeşte. Iar în revărsatul zorilor, îl zoreau îngerii 
pe Lot, zicând: «Scoală, ia-ţi femeia şi pe cele două fete ale tale 
pe care le ai şi ieşi, ca nu cumva să pieri odată cu nelegiuirile 
cetăţii!». Cum însă el zăbovea, îngerii l-au apucat de mână, pe 
el şi pe femeia lui şi pe cele două fete ale lui, Domnul având 
milă de el. Și a fost că după ce l-au scos afară, unul din Ei a 
zis: «Scapă-ţi viaţa! Să nu te uiţi înapoia ta, nici să te opreşti în 
Câmpie, ci scapă la munte, ca nu cumva să fii mistuit împreună 
cu ei!». Dar Lot Le-a zis: «Nu, Doamne, Te rog! Iată că robul Tău 
a aflat milă în fața ochilor Tăi şi mare-i bunăvoința pe care-o ai față 
de mine, mântuindu-mi viaţa; dar nu voi putea să fug în munte, ca 
nu cumva să mă ajungă prăpădul şi să mor. lată cetatea aceasta: 
destul de aproape ca să fug în ea, e şi destul de neînsemnată. În 
ea îmi va fi scăparea. Lasă-mă să scap într-însa - aşa-i că ea nu 
înseamnă mare lucru? - şi să rămân în viaţă!». ȘI 1-a zis: «lată, 
de dragul feţei tale îţi împlinesc şi această dorinţă: nu voi ruina 
cetatea de care vorbeşti. Grăbeşte-te dar şi fugi în ea; că Eu nu 
pot face nimic până nu vei ajunge tu acolo». De aceea s-a şi numit 
cetatea aceea Țoar. Se ridica soarele deasupra pământului când 
Lot a intrat în Țoar. Atunci Domnul a făcut să plouă peste Sodoma 
şi Gomora pucioasă şi foc de la Domnul, din cer, şi a nimicit 

cetăţile acestea şi toată Câmpia şi pe toţi locuitorii cetăților şi tot 
ce odrăslea din pământ. Femeia lui Lot însă s-a uitat înapoi şi s-a 
prefăcut în stâlp de sare” (Facere 19,1-26). 


Încercarea credinţei lui Avraam 

„Şi a fost că Dumnezeu l-a încercat pe Avraam şi i-a 
zis: «Avraame, Avraame!». lar el a răspuns: «lată-mă!». Și 
Dumnezeu i-a zis: «a-l pe fiul tău cel dorit, Isaac, cel pe 
care-l iubeşti, şi du-te în ţinutul Moria şi adu-l acolo ardere- 
de-tot pe un munte pe care ţi-l voi spune Eu!w. lar Avraam s-a 
sculat dis-de-dimineaţă, a pus samarul pe asinul său şi a luat cu 
sine două slugi şi pe Isaac, fiul său; şi după ce a tăiat lemnele 
pentru jertfă s-a ridicat şi a plecat spre locul de care-i vorbise 
Dumnezeu. lar în cea de-a treia zi, ridicându-şi Avraam ochii, 
a văzut locul de departe. Și le-a zis Avraam slugilor sale: «Voi 
rămâneţi aici, cu asinul; eu şi băiatul ne ducem până acolo, ne 
vom închina şi ne vom întoarce la voi». Avraam a luat lemnele 
cele pentru jertfă şi le-a pus pe umerii lui Isaac, fiul său, iar el 
a luat în mâini focul şi cuțitul, şi amândoi au plecat împreună. 
Dar Isaac i-a grăit lui Avraam, tatăl său şi i-a zis: «Tată!. lar 
acesta a răspuns: «Ce este, fiule?y. Isaac a zis: «lată focul şi 
lemnele; dar mielul pentru jertfă unde este?y. lar Avraam a 
răspuns: «Dumnezeu va vedea EI Însuşi de mielul pentru jertfă, 
fiule!». ŞI s-au dus amândoi mai departe, împreună. lar dacă 
au ajuns la locul de care-i vorbise Dumnezeu, Avraam a ridicat 
acolo jertfelnic; a aşezat lemnele pe el, l-a legat pe Isaac, fiul 
său, şi l-a pus pe jertfelnic, deasupra lemnelor. Apoi Avraam 
şi-a întins mâna şi a luat cuțitul ca să-şi înjunghie fiul. Atunci 
îngerul Domnului a strigat către el din cer şi a zis: «Avraame, 
Avraame!y. El a zis: «lată-mă!». Îngerul a zis: «Să nu-ţi ridici 
mâna asupra băiatului, nici să-i faci vreun rău, căci acum ştiu 
că te temi de Dumnezeu şi că de dragul Meu nu l-ai cruțat nici 

pe fiul tău cel iubit!». Şi ridicându-şi Avraam ochii, a privit; 
şi iată un berbec încurcat cu coarnele într-un tufiş. Și ducân- 
du-se, Avraam a luat berbecul şi l-a adus ca ardere-de-tot în 
locul lui Isaac, fiul său. Avraam a numit locul acela lahve-ire, 
adică «Domnul vede», şi de aceea i se zice astăzi: «În munte 
Domnul va fi văzut». Şi îngerul Domnului a strigat a doua oară 
din cer către Avraam şi a zis: «Juratu-M-am pe Mine Însumi 
- zice Domnul: de vreme ce tu ai făcut aceasta, şi de dragul 
Meu nu l-ai cruțat nici pe fiul tău cel iubit, cu binecuvântare 
te voi binecuvânta, iar pe urmaşii tăi îi voi face numeroşi ca 
stelele cerului şi ca nisipul de pe ţărmul mării, şi urmaşii tăi 
vor stăpâni cetăţile duşmanilor lor; şi prin urmaşul tău se vor 
binecuvânta toate neamurile pământului, pentru că tu ai ascultat 
de glasul Meu». Astfel Avraam s-a întors la slugile sale; şi s-au 
sculat şi au mers împreună la Beer-Şeba; şi a locuit Avraam în 
Beer-Şeba” (Facere 22,1-19). 


Iacob vede îngeri pe o scară care unea cerul cu 
pământul 

„Iacob, ieşind din Beer-Şeba, s-a dus la Haran. Ajungând 
însă într-un oarecare loc, a rămas acolo pentru noapte, căci 
asfinţise soarele. Și luând una din pietrele locului şi punându-şi-o 
căpătâi, s-a culcat în locul acela. Și a avut un vis. lată, o scară 
era sprijinită pe pământ, al cărei vârf atingea cerul; iar îngerii lui 
Dumnezeu se suiau şi se pogorau pe ea. Şi iată că Domnul stătea 
drept în vârful ei şi a zis: «Nu-ţi fie teamă! Eu sunt Domnul, 
Dumnezeul lui Avraam, părintele tău, şi Dumnezeul lui Isaac. 
Pământul pe care dormi ţi-l voi da ţie şi urmaşilor tăi. Urmaşii tăi 
vor fi ca pulberea pământului; te vei întinde la apus şi la răsărit, 
la miazănoapte şi la miazăzi, şi întru tine se vor binecuvânta toate 
neamurile pământului, şi întru urmaşii tăi. lată, Eu cu tine sunt 
şi te voi păzi oriunde vei merge; te voi întoarce în ţara aceasta 

şi nu te voi părăsi până nu voi plini toate câte ţi-am spus». lar 
când s-a trezit din somn, Iacob a zis: «Într-adevăr, Domnul este 
în locul acesta, şi eu n-am ştiut-o!». ŞI s-a înspăimântat şi a zis: 
«Cât de înfricoşător este locul acesta!; el nu-i altceva decât casa 
lui Dumnezeu; aceasta este poarta cerului!». Iacob s-a sculat 
dis-de-dimineaţă, a luat piatra din care-şi făcuse căpătâi, a pus-o 
stâlp şi a turnat pe vârful ei untdelemn. Şi a numit lacob locul 
acela cu numele de Betel; dar la început cetatea aceea se numea 
Luz” (Facere 28,10-19). 


Iacob vede o oştire de îngeri 

„lacob s-a dus în drumul său. Și cătând el cu ochii, a 
văzut oştirea lui Dumnezeu adunată într-o tabără; şi îngerii lui 
Dumnezeu i-au ieşit în întâmpinare. Şi dacă i-a văzut Iacob, a 
zis: «Asta-i tabăra lui Dumnezeu!». Şi 1-a pus acelui loc numele 
Mahanaim, adică Două-tabere” (Facere 32,1-2). 


Moise vede un înger, apoi i se arată Dumnezeu 

„Moise păştea oile lui Ietro, socrul său, preotul din 
Madian. Şi dacă şi-a mânat el turma până dincolo de pustie, a 
ajuns la muntele lui Dumnezeu, la Horeb; iar îngerul Domnului 
i S-a arătat într-o pară de foc din mijlocul unui rug; şi Moise a 
băgat de seamă că rugul ardea, dar rugul nu se mistuia. Atunci 
Moise şi-a zis: «la să fac eu câţiva paşi ca să văd această mare 
vedenie: ce-o fi asta, că rugul nu se mistuie». Când însă Domnul 
a văzut că el se apropie să vadă, i-a făcut Domnul chemare din 
mijlocul rugului, zicând: «Moise! Moise!». Şi el a răspuns: «Ce 
este?». Domnul a zis: «De-aici mai departe să nu te-apropii!; 
scoate-ţi încălțămintea din picioare, că locul pe care stai este 
pământ sfânt!». Și i-a zis: «Eu sunt Dumnezeul tatălui tău, 
Dumnezeul lui Avraam şi Dumnezeul lui Isaac şi Dumnezeul 
lui lacob!». lar Moise şi-a întors faţa, fiindcă se temea să se 

uite deschis către faţa lui Dumnezeu. Și a zis Domnul către 
Moise: «Am văzut necazul poporului Meu în Egipt, i-am auzit 
strigătul de sub apăsarea celor ce-l muncesc; da, îi cunosc durerea. 
M-am pogorât dar să-l scap din mâna egiptenilor, să-l scot din 
țara aceasta şi să-l duc într-un pământ roditor şi larg, în ţara 
unde curge lapte şi miere, în ţinutul canaaneenilor, al heteilor, 
al amoreilor, al ferezeilor, al ghergheseilor, al heveilor şi al 
iebuseilor. lată dar că strigarea fiilor lui Israel a ajuns acum 
până la Mine, şi am văzut apăsarea cu care-i apasă egiptenii. 
Şi acum, vino să te trimit la Faraon, regele Egiptului, şi să 
scoţi din ţara Egiptului pe poporul Meu, pe fiii lui Israel». 
Moise I-a zis lui Dumnezeu: «Cine sunt eu, ca să mă duc eu 
la Faraon, regele Egiptului, şi să-i scot eu pe fiii lui Israel din 
ţara Egiptului?». lar Dumnezeu i-a grăit lui Moise: «Eu voi fi 
cu tinc, şi acesta-ţi va fi semnul că Eu sunt Cel ce te trimite: în 
aceea că-l vei scoate pe poporul Meu din ţara Egiptului şi că vă 
veţi închina lui Dumnezeu în muntele acesta». Şi a zis Moise 
către Dumnezeu: «lată, eu mă voi duce la fiii lui Israel şi le voi 
zice: - Dumnezeul părinților voştri m-a trimis la voi. Dar dacă 
ei îmi vor zice: Cum Îl cheamă?, eu ce să le spun?». Dumnezeu 
i-a zis lui Moise: «Eu sunt Cel ce este». Apoi 1-a zis: «Aşa să le 
spui fiilor lui Israel: Cel ce este, El m-a trimis la voi!». Apoi a 
zis Dumnezeu iarăşi către Moise: «Aşa să le spui fiilor lui Israel: 
- Domnul, Dumnezeul părinților voştri, Dumnezeul lui Avraam, 
Dumnezeul lui Isaac şi Dumnezeul lui Iacob, El m-a trimis la 
voi; Acesta-i numele Meu de-a pururi; aceasta-i pomenirea Mea 
din neam în neam. Aşadar, du-te şi adună-i pe bătrânii fulor 
lui Israel şi spune-le: - Domnul, Dumnezeul părinților voştri, 
Dumnezeul lui Avraam şi Dumnezeul lui Isaac şi Dumnezeul 
lui lacob, mi S-a arătat şi a zis: Îndeaproape v-am cercetat pe 
Voi şi câte vi se întâmplă vouă în Egipt! Și mi-a mai zis: Din 
prigoana egiptenilor vă voi ridica în pământul canaaneenilor, al 

heteilor, al amoreilor, al ferezeilor, al ghergheseilor, al heveilor 
şi al iebuseilor, în ţara unde curge lapte şi miere. Ei îţi vor 
asculta glasul, iar tu şi bătrânii lui Israel veţi intra la Faraon, 
regele Egiptului, şi-i veţi zice: - Domnul, Dumnezeul evreilor, 
ne-a chemat; ca atare, ne vom duce în pustie, cale de trei zile, ca 
să-l aducem jertfă Dumnezeului nostru. Eu însă ştiu că Faraon, 
regele Egiptului, nu vă va lăsa să plecaţi dacă nu va fi silit de 
o mână tare. Voi întinde deci mâna Mea şi voi lovi Egiptul cu 
tot felul de minuni pe care le voi face în mijlocul lui; după care 
vă va lăsa să plecaţi. Voi face ca poporul acesta să aibă trecere 
în ochii egiptenilor şi, când veţi pleca, nu veţi ieşi cu mâinile 
goale; fiecare femeie va cere de la vecina ei şi de la casnica ei 
lucruri de argint, lucruri de aur şi haine, şi le veţi pune pe fiii 
voştri şi pe fetele voastre, şi-i veţi despuia pe egipteni. Moise a 
răspuns şi a zis: «Dar dacă nu mă vor crede şi nu vor asculta de 
glasul meu, ci vor zice: - Nu ţi s-a arătat ţie Dumnezeu!, ce să le 
spun?y. Zisu-i-a Domnul: «Ce ai tu în mână?». ŞI el a răspuns: 
«Un toiag». «Aruncă-l Jos!» i-a zis. Și Moise a aruncat toiagul 
Jos, şi toiagul s-a făcut şarpe. lar Moise a fugit de el. Şi a zis 
Domnul către Moise: «Întinde-ţi mâna şi apucă-l de coadă!». Şi 
şi-a întins mâna şi l-a apucat de coadă şi în mâna lui s-a făcut 
toiag. «Asta, ca să te creadă că ţi S-a arătat ţie Dumnezeul 
părinţilor lor, Dumnezeul lui Avraam, Dumnezeul lui Isaac şi 
Dumnezeul lui lacob!». Și i-a mai zis Domnul: «Vâră-ţi mâna în 
sân!». EI şi-a vârât mâna în sân. Dar când a scos-o din sân, iată că 
mâna îi era albă de lepră, ca zăpada. Domnul i-a zis: «Vâră-ţi din 
nou mâna în sân!». El şi-a vârât mâna în sân; dar când a scos-o 
din sân, iată că ea din nou se făcuse aşa cum era tot trupul. «Dacă 
nu te vor crede şi nu vor asculta de glasul întâiului semn, te vor 
crede prin glasul celui de al doilea; dar dacă nu te vor crede nici 
după amândouă semnele şi nu vor asculta de glasul tău, atunci să 
iei apă din Nil şi s-o verşi pe uscat; acolo, pe uscat, apa luată din 

NIl se va preface în sânge». Atunci Moise a zis către Domnul: 
«lartă-mă, Doamne, dar eu nu-s făcut pentru vorbă - şi asta, nu 
de ieri sau de-alaltăieri, nici de când ai prins Tu să grăieşti cu 
robul Tău -; gura mi-i gângavă, limba mi-i încâlcită». Dumnezeu 
însă a zis către Moise: «Cine i-a dat omului gură? şi cine-l face 
mut sau surd, văzător sau nevăzător? Oare nu Eu, Dumnezeu? 
Şi acum, du-te: Eu sunt Cel ce-ţi voi deschide gura şi te voi 
învăţa ce să grăieşti». Zis-a Moise: «Rogu-mă, Doamne: alege 
pe un altul, care să poată şi pe care să-l trimiţi!». Atunci s-a 
aprins mânia Domnului asupra lui Moise; şi 1-a zis: «Oare nu-i 
pe lume Aaron, fratele tău, levitul?: Eu ştiu că el cu grai va 
grăi în locul tău. lată, el îţi va ieşi în întâmpinare; şi când te va 
vedea, bucura-se-va el în inima sa; iar tu vei grăi către el şi-i 
vei pune în gură cuvintele Mele, iar Eu voi deschide gura ta şi 
voi deschide gura lui şi vă voi învăţa ce să faceţi. EI e cel ce va 
grăi către popor în locul tău, aşa că el va fi gura ta, iar tu vei fi 
pentru el ceea ce e pentru tine Dumnezeu. Cât despre toiagul 
acesta care se prefăcuse în şarpe, ia-l în mână: prin el vei face 
semnele»” (Ieşire 3,1-22 şi 4,1-17). 

Înainte de a fi martirizat, Sfântul Arhidiacon Ştefan le-a 
spus evreilor că lui Moise, „în pustia muntelui Sinai, în flacăra 
unui rug aprins, i s-a arătat îngerul Domnului. lar Moise, 
văzând, s-a minunat de vedenie, dar când s-a apropiat să se uite, 
glasul Domnului a fost către el: «Eu sunt Dumnezeul părinților 
tăi, Dumnezeul lui Avraam şi Dumnezeul lui Isaac şi Dumnezeul 
lui Iacob. Și Moise, tremurând, nu îndrăznea să privească; dar 
Domnul i-a zis: Scoate-ţi încălțămintea picioarelor, căci locul 
pe care stai este pământ sfânt. Privind, am văzut asuprirea 
poporului Meu în Egipt şi suspinul lor l-am auzit şi M-am 
pogorât ca să-i eliberez. Și acum, vino, te trimit în Egipt!” 
(Faptele Apostolilor 7,30-34). 

Dumnezeu îi făgăduieşte lui Moise că îngerul său îi 
va însoţi pe evrei pretutindeni, dacă aceştia Îi vor împlini 
poruncile 

„lată, Eu îl trimit pe îngerul Meu înaintea feţei tale, ca să 
te păzească pe cale, să te ducă în ţara pe care ţi-am gătit-o. la 
aminte la tine însuţi şi ascultă de el şi să nu-i fii necredincios; 
că nu te va cruța, fiindcă numele Meu este deasupra lui. Dacă 
într-adevăr Îmi veţi asculta glasul şi veţi face toate câte vă voi 
porunci şi veţi păzi legământul Meu, Îmi veţi fi popor ales dintre 
toate neamurile, că al Meu este întreg pământul; iar voi Îmi veţi 
fi preoţie împărătească şi neam sfânt. Iată cuvintele pe care le vei 
spune fiilor lui Israel: Dacă într-adevăr Îmi veţi asculta glasul şi 
veţi face tot ceea ce vă voi spune, voi fi duşmanul duşmanilor 
voştri şi potrivnicul potrivnicilor voştri. Căci îngerul Meu, 
povăţuitorul vostru, va merge cu voi şi vă va duce la amorei şi la 
hetei şi la ferezei şi la canaaneeni şi la gherghesei şi la hevei şi 
la iebusei şi Eu îi voi stârpi” (Ieşire 23,20-23). 


Un înger vrea să-l omoare pe fiul lui Moise pentru că 
nu era tăiat împrejur 

Moise cu Sefora, soţia lui, şi cu Gherşom şi Eliezer, cei doi 
fii ai lor, au pornit spre Egipt: „Însă, la un popas de noapte, pe 
cale, îngerul Domnului le-a ieşit în cale şi încerca să-l omoare pe 
un băiat. Dar Sefora, luând un cuţit de piatră, l-a tăiat împrejur pe 
fiul său şi, căzându-i la picioare, a zis: «Stătut-a sângele tăierii 
împrejur a fiului meu». Și s-a dus îngerul de la el, pentru că ea 
zisese: «Stătut-a sângele tăierii împrejur a fiului meu»” (Ieşire 
4,24-26). 

Îngerul morţii (nimicitorul) i-a omorât pe întâi-născuţii 
egiptenilor 

Egiptenii refuzau să îi lase pe evrei să jertfească lui 
Dumnezeu în pustie, de aceea Dumnezeu 1-a pedepsit. Cea mai 
cumplită a fost a zecea plagă. 

„Şi a zis Domnul către Moise: «Încă o plagă voi mai aduce 
asupra lui Faraon şi asupra Egiptului, după care vă vor da drumul 
de aici; iar când vă vor da drumul, cu grăbire vă vor alunga de 
aici». ŞI le-a zis Moise iudeilor: «Aşa grăieşte Domnul: - Pe la 
miezul nopţii voi trece prin Egipt. Şi-n ţara Egiptului va muri tot 
cel întâi-născut, de la întâiul-născut al lui Faraon, cel ce-i urmează 
la tron, până la întâiul-născut al roabei de la râşniţă şi până la tot 
întâiul-născut al dobitoacelor. Plângere mare va fi în toată ţara 
Egiptului, cum n-a mai fost şi nu va mai fi. Dar împotriva fulor 
lui Israel, a tuturor, nici măcar un câine nu va lătra la ei, nici la 
om şi nici la dobitoc, ca să cunoaşteţi ce minunată deosebire face 
Domnul între egipteni şi israeliți». (Ieşire 11,1 şi 11,4-7). 

„Apoi a grăit Domnul cu Moise şi Aaron în ţara Egiptului 
şi le-a zis: «Luna aceasta să fie pentru voi începutul lunilor, să vă 
fie întâia între lunile anului. Vorbeşte deci la toată obştea fiilor 
lui Israel şi spune-le: - În ziua a zecea a acestei luni, fiecare cap 
de familie să ia câte un miel; un miel pentru fiecare casă. Să 
ţineţi mielul până în ziua a paisprezecea a acestei luni, şi atunci 
toată adunarea obştii fiilor lui Israel să-l înjunghie spre seară. 
Să ia din sângele lui şi să ungă amândoi stâlpii uşii şi pragul de 
sus, în casele unde-l vor mânca, pentru că în noaptea aceea voi 
trece peste ţara Egiptului şi voi lovi pe tot întâiul născut în ţara 
Egiptului, de la om până la dobitoc, şi Eu, Domnul, voi face 
judecată asupra tuturor dumnezeilor din ţara Egiptului. Sângele 
va fi semn pentru voi, pe casele în care vă veţi afla: Eu voi vedea 
sângele şi vă voi ocroti şi nu va fi între voi rană nimicitoare când 
voi lovi ţara Egiptului». (leşire 12,1-3; 12,6-7 şi 12,12-13). 

„Apoi i-a chemat Moise pe toţi bătrânii fulor lui Israel şi 
le-a zis: «Duceţi-vă şi luaţi-vă miei după cum vă sunt familiile şi 
înjunghiaţi mielul de Paşti. După aceea luaţi un mănunchi de isop, 
muiaţi-l în sângele strâns de la miel într-un vas, şi ungeţi pragul 
de sus şi amândoi stâlpii uşii cu sângele cel din vas; iar voi să 
nu ieşiţi niciunul din casă până dimineaţa. Căci Domnul va trece 
să-l lovească pe egipteni şi văzând sângele de pe pragul de sus şi 
de pe cei doi stâlpi ai uşii Domnul va trece pe lângă uşă şi nu-l 
va lăsa pe Nimicitor să intre în casele voastre ca să loveascăy” 
(leşire 12,21-23). 

„ȘI mergând fiii lui Israel, au făcut aşa cum le poruncise 
Domnul lui Moise şi Aaron; aşa au făcut. lar la miezul nopţii 
Domnul i-a lovit pe toţi întâi-născuţii în ţara Egiptului, de la 
întâiul-născut al lui Faraon, care trebuia să stea pe tron, până 
la întâiul-născut al robului din temniţă, şi pe toţi întâi-născuţii 
dobitoacelor. Și s-a sculat noaptea Faraon, toate slugile lui şi 
toți egiptenii; şi bocet mare s-a făcut în toată ţara Egiptului, 
că nu era casă în care să nu fie mort. În aceeaşi noapte i-a 
chemat Faraon pe Moise şi pe Aaron şi le-a zis: «Sculaţi-vă şi 
ieşiţi din mijlocul poporului meu!; şi voi, şi fiii lui Israel!; şi 
duceţi-vă de-l faceţi slujbă Domnului, Dumnezeului vostru, 
precum aţi zis! Luaţi-vă şi turmele, şi cirezile, şi duceţi-vă şi 
mă binecuvântaţi şi pe mine!». Egiptenii sileau acum poporul 
evreu să iasă grabnic din ţară, căci ziceau: «O să pierim cu 
toţii!” (leşire 12,28-33). 

Sfântul Apostol Pavel lămureşte faptul că cel ce i-a lovit pe 
întâi-născuţii egiptenilor în acea noapte a fost un înger nimicitor, 
scriindu-le evreilor că „Moise prin credinţă a rânduit Paştile şi 
stropirea cu sânge, ca îngerul nimicitor să nu se atingă de cei 
întâi-născuţi ai iudeilor” (Evrei 11,28). 


306 


Îngerul Domnului i-a călăuzit pe evrei la ieşirea din 
Egipt 

„Domnul i-a zis lui Moise: «Tu du-te acum şi du poporul 
acesta la locul pe care ţi l-am spus. lată, îngerul Meu va merge 
înaintea feţei tale” (Ieşire 32,34). 

„Când i s-a dat de ştire regelui Egiptului că poporul evreu 
a fugit, atunci inima lui Faraon şi a slujitorilor lui s-a schimbat în 
privinţa poporului; ei au zis: «Ce-am făcut, că i-am lăsat pe fiii 
lui Israel să se ducă, şi de-acum nu vor mai munci pentru noi?». 
Şi a înhămat deci Faraon carele de război şi şi-a luat poporul cu 
sine. A luat şase sute de care alese şi toată călărimea egiptenilor 
şi căpeteniile lor. lar Domnul a învârtoşat inima lui Faraon, regele 
Egiptului, şi pe a slujitorilor lui, şi au alergat pe urmele fiilor 
lui Israel; dar fiii lui Israel ieşiseră cu mână înaltă. Și au alergat 
după ei egiptenii cu toţi caii şi carele lui Faraon, cu călăreţii şi 
cu toată oastea lui, şi i-au ajuns când ei îşi aşternuseră tabăra la 
mare, lângă Pi-Hahirot, în faţa lui Baal-Ţefon. Şi dacă Faraon 
s-a apropiat, fiii lui Israel şi-au ridicat ochii şi i-au văzut pe 
egipteni că vin după ei şi foarte s-au înspăimântat fiii lui Israel 
şi au strigat către Domnul. Şi i-au zis lui Moise: «Oare nu erau 
morminte în ţara Egiptului? De ce ne-ai adus să murim aici, 
în pustie? Ce-ai făcut tu cu noi, că ne-ai scos din Egipt? Oare 
nu asta-ţi spuneam noi în Egipt, zicându-ţi: - Lasă-ne să robim 
egiptenilor? Că mai bine era să le fim robi egiptenilor decât să 
murim în pustia aceasta!». Moise însă a zis către popor: «Nu vă 
temeţi! Ţineţi-vă bine şi veţi vedea mântuirea pe care Domnul o 
va face astăzi asupra voastră: pe egiptenii pe care-i vedeţi astăzi 
nu-i veţi mai vedea în vecii vecilor. Domnul se va lupta pentru 
voi; vouă nu vă rămâne decât să fiți liniştii». Atunci a zis Domnul 
către Moise: «Ce strigi către Mine? Spune-le fulor lui Israel să 
pornească, iar tu ridică-ţi toiagul, întinde-ţi mâna asupra mării şi 
despic-o, să treacă fiii lui Israel prin mijlocul mării ca pe uscat! 


307 


Iată, Eu voi învârtoşa inima lui Faraon şi pe a tuturor egiptenilor, 
ca să se ia după ei; şi întru el, în Faraon, ca şi-n toată oastea lui 
şi-n carele lui şi-n călăreții lui va fi ca Eu să Mă preamăresc; şi 
atunci când Eu Mă voi preamări în Faraon şi-n carele lui şi-n 
călăreţii lui, atunci vor cunoaşte egiptenii, toţi vor cunoaşte, că 
Eu sunt Domnul!». Atunci îngerul lui Dumnezeu, care mergea 
înaintea taberei fiilor lui Israel, s-a mutat şi mergea în urma lor; 
şi s-a mutat şi stâlpul norului de dinaintea lor şi le-a stat în urmă, 
intrând astfel şi stând între tabăra egiptenilor şi tabăra fulor lui 
Israel; şi întuneric s-a făcut şi negură, şi noaptea s-a scurs fără 
ca în timpul ei să se poată apropia unii de alţii. Moise şi-a întins 
mâna asupra mării, iar Domnul a mânat marea toată noaptea cu 
vânt puternic de la răsărit; şi a făcut din mare uscat, că apele se 
despicaseră. Iar fiii lui Israel mergeau prin mijlocul mării ca pe 
uscat: apele le erau perete de-a dreapta şi perete de-a stânga. 
Dar egiptenii s-au pus pe urma lor, şi au intrat după ei toți caii 
lui Faraon, carele şi călăreţi lui, în mijlocul mării. Dar în straja 
dimineţii a căutat Domnul din stâlpul cel de foc şi de nor spre 
tabăra egiptenilor şi a umplut tabăra egiptenilor de spaimă. Și le-a 
împiedicat roţile carelor, încât cu anevoie îi mai duceau. Atunci au 
zis egiptenii: «Să fugim de la faţa lui Israel, că Domnul Se luptă 
pentru ei cu egiptenii!». lar Domnul a zis către Moise: «Întinde-ţi 
mâna asupra mării: apele să se întoarcă asupra egiptenilor, asupra 
carelor şi călăreţilor lor». Şi şi-a întins Moise mâna asupra mării: 
spre ziuă s-a întors apa la locul ei, iar egiptenii fugeau de apă; 
dar i-a înecat Domnul pe egipteni în mijlocul mării. lar apele 
s-au tras la loc şi au acoperit carele şi călăreţii şi întreaga oaste 
a lui Faraon, care intrase după ei în mare, şi n-a rămas niciunul. 
Fiii lui Israel însă au trecut prin mare ca pe uscat, apa fiindu-le 
perete de-a dreapta şi perete de-a stânga. Aşa i-a izbăvit Domnul 
în ziua aceea pe israeliți din mâinile egiptenilor; şi i-au văzut 
fini lui Israel pe egipteni morţi pe malurile mării. A văzut Israel 

mâna cea tare pe care Domnul a întins-o împotriva egiptenilor, 
şi s-a temut poporul de Domnul şi I-a crezut lui Dumnezeu şi lui 
Moise, slujitorul Său” (Ieşire 14,5-31). 


Asina lui Balaam vede un înger şi apoi vorbeşte 

„A doua zi s-a sculat Balaam, şi-a pus samarul pe asina 
sa şi s-a dus cu bătrânii Moabului. Dar se aprinsese mânia lui 
Dumnezeu pentru că s-a dus, iar îngerul lui Dumnezeu s-a sculat 
ca să-l împiedice în timp ce el şedea pe asina sa, însoţit de două 
slugi ale sale. Asina l-a văzut atunci pe îngerul lui Dumnezeu 
proptit în drum, cu sabia ridicată în mână; asina s-a abătut din 
drum şi a luat-o pe câmp; iar el îşi bătea asina cu toiagul, ca s-o 
întoarcă la drum. Dar îngerul lui Dumnezeu a stat în drumeagul 
dintre răzoarele viilor, cu gard într-o parte şi gard în cealaltă; iar 
asina, văzându-l pe îngerul lui Dumnezeu, s-a tras către gard şi 
i-a strâns lui Balaam piciorul în gard, iar el a început din nou 
s-o bată. Îngerul lui Dumnezeu însă a mers mai departe şi a stat 
la loc strâmt, unde nu era chip să te abaţi nici la dreapta, nici la 
stânga. lar asina, văzându-l pe îngerul lui Dumnezeu, s-a culcat 
sub Balaam; şi s-a mâniat Balaam şi-şi bătea asina cu toiagul. 
Dar Dumnezeu a deschis gura asinei, iar ea a zis către Balaam: 
«Ce ţi-am făcut eu, de mă baţi acum pentru a treia oară?». lar 
Balaam a zis către asină: «Pentru că ţi-ai râs de mine; de-aş fi 
avut cuţit în mână, pe loc te-aş fi ucis». A zis asina către Balaam: 
«Au nu sunt eu asina ta, pe care ai umblat din tinerețile tale şi 
până în ziua de azi? Crezi oare că din nesăbuinţă ţi-am făcut ţie 
asta?y. lar el a zis: «Nu». Atunci Dumnezeu a deschis ochii lui 
Balaam, iar acesta l-a văzut pe îngerul Domnului proptit în drum, 
cu sabia ridicată în mână; şi s-a plecat şi s-a închinat în faţa lui. 
Iar îngerul lui Dumnezeu i-a zis: «De ce ţi-ai bătut acum asina 
pentru a treia oară? lată, eu am ieşit să te împiedic, deoarece acest 
drum al tău nu-mi e pe plac; şi asina, văzându-mă, de trei ori s-a 

abătut până acum de dinainte-mi; dacă ea nu s-ar fi abătut, acum 
eu pe tine te-aş fi ucis, iar pe ea aş fi cruţat-oy. Zis-a Balaam către 
îngerul Domnului: «Am păcătuit, că n-am ştiut că tu erai proptit 
în drumul meu. lar acum, dacă asta nu-ţi place, mă voi întoarce». 
Zis-a îngerul lui Dumnezeu către Balaam: «Du-te cu oamenii 
aceştia, dar să grăieşti numai ceea ce-ţi voi spune eu!y. Şi s-a dus 
Balaam cu bătrânii lui Balac” (Numeri 22,21-35). 


Iosua Navi vede un înger, apoi evreii cuceresc 
lerihonul 

„ȘI a fost că atunci când Iosua era la Ierihon, s-a uitat 
cu ochii săi şi a văzut un om stând înaintea lui, având în mână 
o sabie goală. Şi, apropiindu-se Iosua, i-a zis: «Eşti de-al 
nostru, sau dintre duşmanii noştri?. lar acela i-a zis: «Eu sunt 
voievodul oştilor Domnului; acum am venit». lar losua a căzut 
cu faţa la pământ şi 1-a zis: «Stăpâne, ce-i porunceşti robului 
tău?». Iar voievodul Domnului a zis către losua: «Dezleagă-ţi 
încălțămintea din picioare, căci locul pe care stai este sfânt». 
Dar lerihonul era straşnic închis şi întărit, şi nimeni nu ieşea 
din el şi nimeni nu intra. Şi a zis Domnul către losua: «lată, Eu 
dau lerihonul în puterea ta, şi pe regele lui în el şi pe cei vârtoşi 
în putere. Şi pune-i pe războinici să-l înconjoare. Înconjuraţi 
cetatea o dată pe zi; aceasta să faceţi timp de şase zile. Șapte 
preoţi vor purta înaintea chivotului şapte trâmbiţe din corn de 
berbec, iar în ziua a şaptea să ocoliţi cetatea de şapte ori, şi 
preoţii să sune din trâmbiţe. Şi va fi că atunci când veţi striga 
cu trâmbiţe de strigare, să strige tot poporul deodată. Şi când ei 
vor striga, zidurile cetăţii vor cădea singure; şi tot poporul va 
intra înlăuntru, fiecare avântându-se de-a dreptul în cetate». Și 
a intrat losua Navi la preoţi şi le-a zis: «Porunciţi-i poporului 
să umble de jur-împrejur şi să înconjoare cetatea; iar războinicii 
să meargă înaintea chivotului Domnului; şapte preoţi, purtând 

şapte trâmbiţe sfinte, să treacă înaintea chivotului Domnului 
şi să trâmbiţeze puternic, iar chivotul legământului Domnului 
să-i urmeze. Războinicii, ţinând aproape, să meargă înainte, iar 
preoţii, sunând din trâmbiţe, precum şi cei de dinapoia oastei, 
în urma chivotului legământului Domnului, să meargă sunând 
din trâmbiţe». lar poporului i-a poruncit Iosua, zicând: «Să nu 
strigaţi, şi nimeni să nu vă audă glasul, şi cuvânt din gura voastră 
să nu iasă până în ziua în care eu vă voi porunci să strigaţi: atunci 
să strigaţi!». ŞI, înconjurând cetatea cu chivotul legământului 
Domnului, îndată s-au întors în tabără şi acolo au rămas peste 
noapte. lar a doua zi s-a sculat Iosua dis-de-dimineaţă, iar 
preoţii au ridicat chivotul legământului Domnului. Și cei şapte 
preoţi care purtau cele şapte trâmbiţe mergeau aproape înaintea 
chivotului Domnului şi sunau din trâmbiţe, iar după ei mergeau 
războinicii şi toată gloata rămasă înapoia chivotului legământului 
Domnului; iar preoţii buciumau din trâmbiţe. Și întreaga gloată 
de dinapoi a înconjurat cetatea, din aproape în mai aproape, după 
care s-a întors în tabără; aşa a făcut vreme de şase zile. Şi a fost 
că în ziua a şaptea s-au sculat dis-de-dimineaţă şi în ziua aceea au 
înconjurat cetatea de şapte ori: de şapte ori au înconjurat-o numai 
în ziua aceea. Şi a fost că atunci când au înconjurat cetatea a 
şaptea oară, preoţii au buciumat din trâmbiţe, iar losua a zis 
către fiii lui Israel: «Strigaţi!, căci Domnul v-a dat cetatea! Şi 
toată cetatea aceasta, cu tot ce se află în ea, Îi va fi afierosită 
Domnului Atotţiitorului, în afară de desfrânata Rahab; pe ea s-o 
cruţaţi, şi tot ceea ce se află în casa ei. lar voi feriţi-vă cu tot 
dinadinsul de ceea ce e dăruit, ca nu cumva pofta să vă împingă 
a lua ceva din danie şi să puneţi tabăra lui Israel sub blestem şi să 
ne daţi pierzării. Şi tot argintul şi aurul şi arama şi fierul Îi vor fi 
sfinte Domnului şi vor fi duse în vistieria Domnului». Și a strigat 
poporul, iar preoţii au buciumat din trâmbiţe; şi când poporul 
a auzit sunetul trâmbiţelor, întregul popor a strigat deodată cu 

strigăt mare şi puternic; şi tot zidul s-a prăbuşit de jur-împrejur; şi 
întregul popor a năvălit în cetate. Și losua a dat-o nimicirii, cu tot 
ce se afla în ea, bărbat şi femeie şi tânăr şi bătrân şi vițel şi oaie şi 
asin, totul prin ascuţişul sabiei. Iar celor doi tineri care iscodiseră 
țara le-a zis losua: «Intraţi în casa femeii şi scoateţi-o de acolo cu 
tot ce are ea). Iar cei doi tineri care iscodiseră cetatea au intrat 
în casa femeii şi au scos-o pe desfrânata Rahab şi pe tatăl ei şi 
pe mama ei şi pe fraţii ei şi rudeniile ei şi tot ce era al ei; şi au 
aşezat-o în afara taberei lui Israel. Iar cetatea, cu tot ce se afla 
în ea, au ars-o cu foc, în afară de argint şi de aur şi de aramă şi 
de fier, pe care le-au dat să fie duse în vistieria Domnului. lar pe 
Rahab desfrânata, cu toată casa tatălui ei, i-a lăsat losua vii, şi a 
făcut ca ea să locuiască în Israel până în ziua de astăzi, fiindcă 
ea a ascuns iscoadele pe care Iosua le trimisese să iscodească 
Ierihonul” (Iosua Navi 5,13-15 şi 6,1-25). 


Un înger îi pedepseşte pe evreii care s-au amestecat cu 
cei de alte neamuri 

După cucerirea lerihonului, evreii au ocupat mai multe 
teritorii şi localităţi, dar pe locuitorii acestora nu i-au trecut prin 
ascuţişul sabiei, nici nu i-au izgonit din hotarele lor, după cum 
le poruncise Dumnezeu, ci i-au lăsat să locuiască în continuare 
acolo, expunându-se riscului de a-L părăsi pe Dumnezeul cel 
adevărat şi de a se închina la dumnezei străini. Astfel, „fiii lui 
Veniamin nu i-au scos pe iebuseii care locuiau în Ierusalim, 
încât iebuseii locuiesc până astăzi în lerusalim împreună cu 
fiii lui Veniamin. Manase, de asemenea, nu i-a alungat pe cei 
din Bet-Şean, care este o cetate a sciților, nici oraşele ei şi nici 
împrejurimile ei; nici pe cei ce locuiau în Taanac, nici oraşele 
acestuia; nici pe locuitorii din Dor, nici oraşele acestuia; nici 
pe locuitorii din Balac şi nici împrejurimile sau oraşele lui, nici 
pe locuitorii Meghiddonului şi nici împrejurimile sau oraşele 

acestuia, nici pe locuitorii Ibleamului şi nici împrejurimile 
sau oraşele acestuia; iar canaaneenii au început să locuiască în 
această ţară. Și a fost că după ce Israel s-a întărit, i-a făcut pe 
canaaneeni să-i plătească bir, dar de alungat nu i-a alungat. Nici 
Efraim nu i-a alungat pe canaaneenii care locuiau în Ghezer; 
iar canaaneenii au locuit în mijlocul lui şi-i plăteau bir. Nici 
Zabulon nu i-a alungat pe cei ce locuiau în Chitron, nici pe cei 
ce locuiau în Nahalol; iar canaaneenii au locuit în mijlocul lui 
şi-l plăteau bir. Nici Aşer nu i-a alungat pe cei ce locuiau în Aco, 
care-i plăteau bir, nici pe locuitorii din Dor, nici pe locuitorii din 
Sidon, nici pe locuitorii din Mahaleb, din Aczib, din Helba, din 
Afec şi din Rehob. Şi a trăit Aşer în mijlocul canaaneenilor care 
locuiau în ţara aceea, de vreme ce nu 1-a izgonit. Nici Neftali 
nu i-a alungat pe locuitorii din Bet-Şemeş, nici pe locuitorii 
din Bet-Anat; şi a trăit Neftali în mijlocul canaaneenilor care 
locuiau în ţara aceea; iar locuitorii din Bet-Şemeş şi din Bet- 
Anat i-au devenit plătitori de bir. Atunci îngerul Domnului s-a 
suit de la Ghilgal la Locul Plângerilor şi la Betel şi la casa lui 
Israel şi le-a zis fiilor lui Israel: «Aşa grăieşte Domnul: Eu v-am 
scos din ţara Egiptului şi v-am adus în ţara pe care m-am jurat 
față de părinţii voştri să v-o dau vouă, zicând: În veac nu voi 
călca legământul pe care l-am făcut cu voi! Dar nici voi să nu 
faceţi vreun legământ cu cei ce locuiesc în această ţară şi nici 
să nu vă închinaţi dumnezeilor lor; dimpotrivă, chipurile lor 
cele cioplite să le nimiciţi, jertfelnicele lor să le surpaţi! Dar voi 
n-aţi ascultat de glasul Meu, de vreme ce aţi făcut toate aceste 
lucruri. lar Eu am zis: Nu-i voi alunga de dinaintea voastră, ci 
e1 vor fi să vă facă necazuri, iar dumnezeii lor să vă fie piatră de 
poticnire». Şi a fost că după ce a grăit îngerul Domnului aceste 
cuvinte către toţi fiii lui Israel, poporul şi-a ridicat glasul şi a 
plâns. De aceea au numit locul acela «al Plângerilon»; şi I-au 
adus acolo jertfă Domnului. Și toată generaţia aceea s-a adăugat 

la părinţii lor; şi după ei s-a ridicat o altă generaţie, care nu 
L-a recunoscut pe Domnul şi nici lucrurile pe care Domnul le 
făcuse cu Israel. Şi fiii lui Israel au făcut rău în faţa Domnului 
şi s-au închinat baalilor. Şi L-au părăsit pe Domnul, Dumnezeul 
părinţilor lor, Cel ce îi scosese din ţara Egiptului, şi au mers 
după dumnezei străini, dumnezeii popoarelor din jurul lor, şi 
li s-au închinat şi L-au mâniat pe Domnul; şi L-au părăsit şi 
le-au slujit lui Baal şi Astartelor. Şi Domnul S-a mâniat cu mare 
aprindere asupra lui Israel; şi i-a dat pe mâna prădătorilor, care 
i-au jefuit; şi i-a vândut în mâna duşmanilor lor de primprejur, 
iar ei n-au mai fost în stare să stea împotriva vrăjmaşilor lor, 
împotriva celor cu care mergeau mână-n mână; dimpotrivă, mâna 
Domnului era împotriva lor, spre rău - aşa cum Domnul grăise 
şi aşa cum Domnul li Se jurase; şi El a adus peste ei necazuri 
mari” (Judecători 1,21; 1,27-33; 2,1-5 şi 2,10-15). 


Un înger îl cheamă pe Ghedeon la conducerea poporului 
ales 

„Fiii lui Israel au făcut răul în faţa Domnului, iar Domnul 
i-a dat în mâna madianiţilor vreme de şapte ani. Mâna lui Madian 
apăsa greu asupra lui Israel; şi din pricina madianiţilor şi-au făcut 
funi lui Israel ascunzători în munţi şi bârloguri şi vizuini în stâncă. 
ŞI era că după ce fiii lui Israel semănau, madianiţii şi amaleciţii şi 
alţii de la răsărit se ridicau şi tăbărau pe ei şi le stricau recoltele 
până la Gaza şi pe pământul lui Israel nu lăsau nimic cu care 
omul să-şi poată ţine viaţa sau oaia sau boul sau asinul; că 
aceia tot veneau, ei şi animalele lor, aducându-și şi corturile; 
ca lăcustele veneau, ei şi nenumăratele lor cămile, veneau pe 
pământul lui Israel şi-l lăsau pustiu. Și tare a sărăcit Israel din 
pricina madianiţilor. Atunci Israel a strigat către Domnul. Și a 
fost că atunci când fiii lui Israel au strigat către Domnul, de răul 
madianiţilor, Domnul a trimis un bărbat, un profet, la fiii lui 

Israel, iar acesta le-a zis: «Aşa grăieşte Domnul, Dumnezeul lui 
Israel: Eu sunt Cel ce v-am ridicat din ţara Egiptului şi v-am scos 
din casa robiei şi v-am izbăvit din mâna Egiptului şi din mâna 
tuturor celor ce vă necăjeau; şi i-am alungat de dinaintea voastră, 
iar pământul lor vi l-am dat vouă. Şi v-am zis: Eu sunt Domnul, 
Dumnezeul vostru; nu vă temeţi de dumnezeii amoreilor în a căror 
țară locuiţi! Dar voi n-aţi ascultat de glasul Meu». Atunci a venit 
un înger al Domnului şi a şezut sub un stejar care se afla la Ofra 
în țarina lui loaş, tatăl lui Abiezer,; iar Ghedeon, fiul său, îmblătea 
grâu într-un vas, ca să scape cu fuga de dinaintea Madianiţilor. lar 
îngerul Domnului i s-a arătat, zicând: «Domnul cel tare-n putere 
este cu tine». lar Ghedeon i-a zis: «Cu mine, Domnul meu? Dar 
dacă Domnul este cu noi, de ce au căzut asupră-ne toate relele 
acestea? ŞI unde sunt toate minunile Lui, despre care părinţii 
noştri ne povesteau, zicând: Oare nu Domnul ne-a scos pe noi 
din Egipt? Acum însă Domnul ne-a lepădat şi ne-a dat în puterea 
lui Madian». Dar îngerul Domnului s-a întors spre el şi i-a zis: 
«Du-te cu această putere pe care o ai, şi-l vei mântui pe Israel 
din mâna lui Madian! lată, Eu te-am trimis!». Dar Ghedeon i-a 
zis: «Pe mine, Doamne? Cum îl voi mântui eu pe Israel? Iată, 
neamurile mele sunt mai slabe în seminţia lui Manase, iar cu 
sunt cel mai tânăr în casa tatălui meu!». lar Domnul 1-a zis: «Eu 
voi fi cu tine şi-l vei bate pe Madian ca pe un om». Și 1-a zis 
Ghedeon: «Dac-am aflat cu trecere în ochii tăi şi dacă vei face 
astăzi pentru mine tot ceea ce mi-ai spus, să nu pleci de aici până 
când eu mă voi întoarce la tine şi voi aduce jertfă şi voi jertfi în 
faţa ta». lar acela i-a zis: «Voi rămâne până când te vei întoarce». 
Şi Ghedeon s-a dus şi a pregătit un ied dintre capre, iar dintr-o 
efă de făină a făcut azime; carnea a pus-o în coş, iar zeama a 
turnat-o într-o oală, şi i le-a adus sub stejar şi s-a apropiat. lar 
îngerul Domnului i-a zis: «la carnea şi azimele şi pune-le pe 
piatră, iar zeama toarn-o deasupra». lar el a făcut aşa. Iar îngerul 

Domnului a întins vârful toiagului pe care-l avea în mână şi a 
atins carnea şi azimele; şi foc a ieşit din piatră şi a mistuit carnea 
şi azimele. Și îngerul Domnului s-a făcut nevăzut de la ochii 
lui. Și a cunoscut Ghedeon că acela fusese îngerul Domnului; 
şi a zis Ghedeon: «Vai de mine, Stăpâne Doamne, că l-am văzut 
pe îngerul Domnului faţă către faţă!». Şi i-a zis Domnul: «Pace 
ție! Nu te teme, căci nu vei muri!». Și Ghedeon I-a zidit acolo 
Domnului un jertfelnic şi l-a numit Pacea Domnului; el se află 
până azi în Ofra lui Abiezer” (Judecători 6,1-24). 


Un înger anunţă naşterea lui Samson 

„Fiii lui Israel au făcut iarăşi răul în faţa Domnului, iar 
Domnul i-a dat în mâna filistenilor vreme de patruzeci de ani. 
Era pe atunci un om din Țora, din seminţia lui Dan, al cărui 
nume era Manoe; femeia lui era stearpă şi nu năştea. Dar îngerul 
Domnului i s-a arătat femeii şi i-a zis: «lată, tu eşti stearpă şi 
n-ai născut, dar vei zămisli şi vei naşte fiu. Şi acum, să fii cu 
mare grijă: să nu bei vin sau băutură tare şi să nu mănânci nimic 
din ceea ce este necurat. Că, iată, vei zămisli şi vei naşte fiu: brici 
de capul său nu se va atinge, căci nazireu Îi va fi pruncul, încă din 
pântece, lui Dumnezeu, şi el va începe să-l mântuiască pe Israel 
din mâna filistenilor». Femeia s-a dus şi i-a spus bărbatului ei, 
zicând: «Un om al lui Dumnezeu a venit la mine - iar înfăţişarea 
lui era ca aceea a unui înger al lui Dumnezeu -, şi l-am întrebat 
de unde este, dar numele său nu mi l-a spus. Și mi-a zis: lată, vei 
zămisli şi vei naşte fiu; şi acum, să nu bei vin sau băutură tare şi 
să nu mănânci nimic din ceea ce este necurat, căci nazireu Îi va 
fi pruncul, încă din pântece, lui Dumnezeu, până în ziua morții 
sale». lar Mance I s-a rugat Domnului, zicând: «O, Doamne, 
omul acela al lui Dumnezeu, pe care Tu l-ai trimis la noi, să 
vină din nou şi să ne înveţe ce anume să-i facem pruncului care 
se va naşte». Şi a auzit Dumnezeu glasul lui Mance, îngerul lui 

Dumnezeu a venit din nou la femeie, la vremea când ea se afla 
la câmp şi bărbatul ei nu era cu ea. Şi femeia a alergat în grabă 
şi i-a spus bărbatului ei: «lată, mi s-a arătat omul care a venit 
la mine în ziua aceea!». lar Mance s-a sculat şi a mers după 
femeia sa; şi a venit la bărbatul acela şi i-a zis: «Tu eşti omul 
care i-a vorbit femeii mele?y. lar îngerul a zis: «Eu sunt». Şi a 
zis Manoe: «Acum, dacă se va împlini cuvântul tău, ce trebuie 
făcut cu copilul, şi de ce să se ferească?». Iar îngerul Domnului 
a zis către Manoe: «De tot ce i-am spus femeii, de acelea să se 
ferească: Să nu mănânce nimic din ceea ce iese din viţa de vie; 
să nu bea vin sau băutură tare; să nu mănânce nimic din ceea ce 
este necurat; să păzească tot ceea ce i-am poruncit ei». Şi a zis 
Manoe către îngerul Domnului: «Nu-ţi vom da drumul să pleci 
până când vom găti un ied. Dar îngerul Domnului a zis către 
Manoe: «Dacă nu mă laşi să plec, nu voi mânca din pâinea ta; iar 
dacă vei vrea să faci o ardere-de-tot, pe aceea Domnului să I-o 
aduci»; fiindcă Manoe nu-şi dădea seama că acela este îngerul 
Domnului. Și a zis Manoe către îngerului Domnului: «Care-ţi 
este numele? Pentru ca, după ce cuvântul tău se va împlini, să te 
preamărimy». Dar îngerul Domnului i-a zis: «De ce întrebi tu de 
numele meu? Că el este minunat!». Atunci Manoe a luat un ied 
şi jertfa de carne şi ] le-a adus Domnului pe o stâncă. lar acela a 
făcut un lucru minunat sub ochii lui Manoe şi ai femeii sale: Când 
flacăra s-a ridicat de pe jertfelnic spre cer, în flacără s-a ridicat 
şi îngerul Domnului; iar Manoe şi femeia sa, văzând aceasta, au 
căzut cu faţa la pământ. lar îngerul Domnului nu li s-a mai arătat 
lui Manoe şi femeii sale. Atunci Mance a ştiut că acela fusese 
îngerul Domnului. Și a zis Manoe către femeia sa: «Negreşit vom 
muri, de vreme ce L-am văzut pe Dumnezeu». lar femeia i-a zis: 
«Dacă Dumnezeu ar fi vrut să ne omoare, n-ar fi primit din mâna 
noastră ardere-de-tot şi jertfă de carne şi nu ne-ar fi arătat toate 
aceste lucruri, şi nici nu ar fi făcut cu noi ceea ce până acum 

nu s-a mai auzit». Și femeia a născut un fiu şi i-a pus numele 
Samson. Și pruncul a crescut, iar Dumnezeu l-a binecuvântat. Şi 
Duhul Domnului a început să lucreze prin el în tabăra lui Dan, 
între Ţora şi Eştaol” (Judecători 13,1-25). 


Ungerea lui David ca rege 

În Psalmul 151 regele David a scris: „Cel mai mic eram 
între fraţii mei şi cel mai tânăr în casa tatălui meu; eu păşteam 
oile tatălui meu. Mâinile mele au făcut o harpă şi degetele mele 
au alcătuit o psaltire. Şi cine-l va vesti Domnului meu? Însuşi 
Domnul, El Însuşi va auzi. EI I-a trimis pe îngerul Său şi m-a luat 
de la oile tatălui meu şi m-a uns cu untdelemnul ungerii Sale. 
Fraţii mei erau buni şi mari, dar nu întru ei a binevoit Domnul” 
(Psalmul 151,1-5). 

Despre ungerea lui David ca rege citim că „Domnul a zis 
către Samuel: «Eu l-am lepădat pe Saul, ca să nu mai domnească 
peste Israel. Umple-ţi cornul cu untdelemn şi vino!; Eu te voi 
trimite la lesei, în Betleem, căci dintre fiii săi mi-am ales un 
rege». Dar Samuel i-a zis: «Cum să mă duc? Că Saul va auzi 
şi mă va ucide!». lar Domnul i-a zis: «a cu tine o junincă din 
cireadă şi vei zice: Am venit să-l aduc Domnului o jertfă. Tu 
îl vei chema la jertfă pe Iesei, iar Eu îţi voi arăta ce trebuie să 
faci; tu îl vei unge pe acela pe care ţi-l voi spune Eu». Şi a făcut 
Samuel tot ceea ce-i grăise Domnul. Şi a venit în Betleem, iar 
bătrânii cetăţii au ieşit să-l întâmpine şi au zis: «Paşnică-i venirea 
ta, văzătorule?y». Iar el a zis: «Paşnică! Am venit să-l jertfesc 
Domnului. Sfințiţi-vă şi vă veseliţi astăzi împreună cu mine!». 
Şi i-a sfinţit pe lesei şi pe fiii săi şi i-a chemat la jertfă. Şi a 
fost că atunci când au intrat, el l-a văzut pe Eliab şi 1-a zis: «Cu 
adevărat, unsul Domnului se află în faţa Lui». Dar Domnul i-a 
zis lui Samuel: «Nu te lua după chipul său şi nici după statura lui 
înaltă, deoarece Eu l-am lepădat; căci Dumnezeu nu vede aşa cum 

vede omul: omul se uită la față, dar Dumnezeu se uită în inimă». 
Atunci lesei l-a chemat pe Aminadab, iar acesta a trecut prin fața 
lui Samuel; şi Samuel a zis: «Nici pe acesta nu l-a ales Domnul». 
lesei l-a adus atunci pe Şama; iar Samuel a zis: «Nici pe acesta 
nu l-a ales Domnul». Şi i-a adus lesei pe cei şapte fii ai săi să 
treacă prin faţa lui Samuel; şi a zis Samuel: «Nu dintre aceştia 
a ales Domnul. Şi a zis Samuel către lesei: «Aceştia sunt oare 
toţi fiii tăi?» Iar lesei a zis: «Mai este cel mai mic; acela paşte 
oile». Şi a zis Samuel către lesei: «Trimite şi adu-l!; că nu vom 
sta la masă până când el nu va veni aici». Și a trimis şi l-a adus. 
Acela era bălan, cu ochi frumoşi şi plăcut înaintea Domnului. Şi 
a zis Domnul către Samuel: «Scoală-te şi unge-l pe David, căci 
el este bun!». Atunci Samuel a luat cornul cu untdelemn şi l-a 
uns în mijlocul fraţilor săi; şi Duhul Domnului a venit năprasnic 
peste David, din ziua aceea şi de atunci înainte. Apoi Samuel s-a 
ridicat şi a plecat la Rama” (I Regi 16,1-13). 


David porunceşte să se efectueze un recensământ, iar 
poporul este lovit cu ciumă 

„Diavolul s-a ridicat împotriva Israelului şi l-a îndemnat 
pe David să facă numărătoarea israeliților. Și a zis regele David 
către loab şi către căpeteniile oastei: «Mergeţi şi număraţi-i pe 
israeliți - de la Beer-Şeba până la Dan - şi aduceţi-mi socoteala, 
iar eu voi şti numărul lor». Dar loab a zis: «Domnul să-Şi înmul- 
țească poporul de o sută de ori cât este acum, iar ochii domnului 
meu, regele, s-o vadă! O, rege, domnul meu, oare nu suntem 
noi toţi nişte robi ai domnului meu? De ce caută domnul meu 
un lucru ca acesta? De ce să fie el spre păcat lui Israel?5. Cu 
toate acestea, cuvântul regelui a fost mai puternic decât al lui 
loab, aşa că loab a ieşit şi a umblat prin tot Israelul şi s-a întors 
la Ierusalim. loab i-a dat lui David numărul ieşit din cercetare; 
întregul Israel era opt sute de mii de bărbaţi purtători de sabie; 

iar fiii lui Iuda erau cinci sute de mii de bărbaţi purtători de 
sabie. Dar pe leviţi şi pe veniaminiţi nu i-a numărat laolaltă cu 
ei, căci lui loab îi displăcuse cuvântul regelui. Lucrul acesta s-a 
arătat rău înaintea lui Dumnezeu, şi EI l-a lovit pe Israel. Şi a 
zis David către Dumnezeu: «Tare mult am greşit făcând lucrul 
acesta! Şi acum, Doamne, şterge răutatea robului Tău, că foarte 
nebuneşte am lucrat!». Atunci Domnul a grăit către Gad, prorocul 
lui David, zicând: «Du-te şi spune-i lui David: - Aşa grăieşte 
Domnul: Trei pedepse aduc asupra ta; alege una dintre ele şi pe 
aceea o voi trimite asupra ta». Şi a venit Gad la David şi i-a zis: 
«Aşa grăieşte Domnul: - Alege-ţi: trei ani de foamete, trei luni 
de-a lungul cărora tu să fugi din faţa vrăjmaşilor tăi în timp ce ei 
te gonesc; sau sabia Domnului şi ciumă pe trei zile, când îngerul 
Domnului va face prăpăd în toate hotarele lui Israel. Vezi acum 
ce trebuie să răspund Celui ce m-a trimis cu acest cuvânt». Și a 
zis David către Gad: «Tare strâmtorat sunt eu din toate cele trei 
părți; cu toate acestea, mai bine e să cad eu în mâinile Domnului, 
că foarte multe sunt îndurările Lui; să nu cad însă în mâinile 
oamenilor». Aşa că Domnul a adus ciumă în Israel; şi au căzut din 
Israel şaptezeci de mii de oameni. Şi a trimis Domnul un înger 
la Ierusalim ca să-l nimicească. Şi-n timp ce acesta îl prăpădea, 
Domnul a văzut şi I s-a făcut milă pentru răul acela şi a zis către 
îngerul care nimicea: «Ajungă-ţi!; trage-ţi mâna!». Iar îngerul 
Domnului se afla la aria lui Aravna lebuseul. David şi-a ridicat 
ochii şi l-a văzut pe îngerul Domnului stând între pământ şi cer, 
cu sabia goală în mână, întinsă asupra Ierusalimului. Atunci 
David şi bătrânii lui Israel, îmbrăcaţi în sac, au căzut cu faţa la 
pământ. Și a zis David către Dumnezeu: «Oare nu eu sunt cel 
ce a poruncit să fie numărat poporul? Eu sunt cel ce a păcătuit, 
cel ce a făcut un lucru atât de rău; dar turma aceasta ce-a făcut? 
Doamne, Dumnezeule, fie-Ţi mâna împotriva mea şi împotriva 
casei tatălui meu, iar nu spre nimicire împotriva poporului Tău, 

Doamne!». Atunci îngerul Domnului i-a spus lui Gad să-i zică 
lui David să se suie şi să-i facă Domnului un jertfelnic în aria lui 
Aravna lebuseul. lar David s-a suit, după cuvântul pe care Gad 
i-l grăise în numele Domnului. Şi dacă Aravna s-a întors, l-a 
văzut pe rege; şi s-a ascuns, împreună cu cei patru fii ai săi, căci 
ei tocmai treierau grâu. Dar David a venit la Aravna, iar Aravna 
a ieşit din arie şi i s-a închinat lui David cu faţa la pământ. Și a 
zis David către Aravna: «Dă-mi mie locul tău de arie, iar eu voi 
zidi pe el jertfelnic Domnului; dă-mi-l pe bani, la cât preţuieşte 
el, ca să înceteze molima din popor». Atunci Aravna a zis către 
David: «a-l, şi să facă domnul meu, regele, ce este bine înaintea 
Domnului! lată, am dat juncii pentru ardere-de-tot şi plugul 
pentru lemne şi grâul pentru jertfă!; pe toate le-am dat». Și a zis 
regele David către Aravna: «Nu!, ci vreau să cumpăr cu bani, la 
cât preţuieşte; că nu vreau să iau pentru Domnul ceea ce e al tău, 
ci eu să-l aduc în dar Domnului ardere-de-tot». Şi i-a dat David 
lui Aravna, pentru locul lui, şase sute de sicli de aur, sumă pusă 
pe cântar. Acolo i-a zidit David jertfelnic Domnului şi a adus 
ardere-de-tot şi jertfe de mântuire. Și a strigat către Domnul, 
şi EI i-a răspuns cu foc din cer pe jertfelnicul arderii-de-tot şi a 
mistuit arderea-de-tot. Atunci Domnul i-a vorbit îngerului, iar 
acesta şi-a vârât sabia în teaca ei. La vremea când David a văzut 
că Domnul i-a răspuns în aria lui Aravna lebuseul, acolo a adus 
jertfă. La acea vreme, cortul Domnului, pe care Moise îl făcuse în 
pustie, ca şi jertfelnicul arderilor-de-tot, se aflau pe înălțimea de 
la Gabaon. Dar David n-a putut să meargă acolo să-L întrebe pe 
Dumnezeu, pentru că era îngrozit de sabia îngerului Domnului” 
(1 Paralipomena 21,1-30). 

„Mânia Domnului s-a aprins din nou în Israel; pentru 
că cineva dintre ei îl îndemnase pe David, zicând: «Mergi şi 
numără-i pe israeliți şi pe iudei!». Şi regele a zis către loab, mai- 
marele oştirii: «Du-te dar prin toate seminţiile lui Israel şi ale 

lui Iuda, de la Dan până la Beer-Şeba, şi numără poporul, iar eu 
voi şti numărul poporului!. Dar loab a zis către rege: «Domnul 
Dumnezeul tău să-i adauge poporului încă o sută de ori cât este 
acum, iar ochii domnului meu, regele, s-o vadă; de ce însă domnul 
meu, regele, doreşte acest lucru?». Cu toate acestea, cuvântul 
regelui a fost mai puternic decât al lui Ioab şi al mai-marilor 
oştirii. Atunci loab şi mai-marii oştirii au plecat de la rege ca să 
numere poporul lui Israel. Şi au trecut Iordanul şi şi-au aşezat 
tabăra la Aroer, de-a dreapta cetăţii ce se află în mijlocul văii 
Gad, aproape de lazer. De acolo au mers în Galaad şi în ţinutul 
Tahtim-Hodşi, adică în Adisai, de unde au venit la Dan-laan, 
ocolind Sidonul; şi au venit la cetatea Tir şi prin toate cetăţile 
heveilor şi ale canaaneenilor şi au ieşit în partea de miazăzi a 
Iudei, la Beer-Şeba. Apoi au străbătut toată ţara, iar după nouă 
luni şi douăzeci de zile au ajuns la Ierusalim. Acolo loab i-a dat 
regelui cartea cu numărătoarea poporului: în Israel se aflau opt 
sute de mii de bărbaţi tari, purtători de sabie, iar bărbaţii din luda 
erau cinci sute de mii de războinici. După această numărătoare 
a poporului, inima lui David a prins a i se zbuciuma în piept. Și 
a zis David către Domnul: «Tare mult am greşit făcând lucrul 
acesta! Şi acum, Doamne, ridică nelegiuirea robului Tău, că 
foarte nebuneşte am lucrat!». A doua zi, David s-a sculat dis-de- 
dimineaţă. Atunci a fost cuvântul Domnului către profetul Gad 
văzătorul, zicând: «Du-te, grăieşte către David şi spune-i: - Aşa 
grăieşte Domnul: Trei pedepse îţi pun înainte: alege una dintre 
ele, şi o voi trimite asupra ta». Gad a venit la David şi i-a grăit, 
zicând: «Alege tu ce anume să ţi se întâmple: trei ani de foamete 
în ţară; trei luni de-a lungul cărora tu să fugi din faţa vrăjmaşilor 
tăi în timp ce ei te gonesc; sau trei zile de ciumă în ţara ta. Acum, 
deci, hotărăşte şi vezi ce răspuns trebuie să-l duc Celui ce m-a 
trimis». Şi a zis David către Gad: «Tare strâmtorat sunt eu din 
toate cele trei părți; cu toate acestea, mai bine este să cad eu în 

mâinile Domnului, că foarte multe sunt îndurările Lui, decât să 
cad în mâinile oamenilor». Aşadar, David a ales ciuma. Şi erau 
zilele seceratului grâului. Și a trimis Domnul ciumă în Israel, 
de dimineaţa până la vremea prânzului, şi a început molima în 
popor; şi au murit, de la Dan până la Beer-Șeba, şaptezeci de 
mii de oameni. Atunci îngerul Domnului şi-a întins mâna asupra 
Ierusalimului, ca să-l nimicească; dar Domnului 1 s-a făcut milă de 
atâta rău şi i-a zis îngerului care nimicea poporul: «Destul acum!; 
trage-ţi mâna!». lar îngerul Domnului se afla lângă aria lui Aravna 
lebuseul. Iar David, văzându-l pe îngerul care lovea poporul, a 
zis către Domnul: «lată, eu sunt cel ce a păcătuit, eu, păstorul, eu 
sunt cel ce a făcut răul; dar oile acestea ce-au făcut? Fie-Ţi mâna 
împotriva mea şi împotriva casei tatălui meu!». În ziua aceea a 
venit Gad la David şi i-a zis: «Ridică-te şi fă-i Domnului jertfelnic 
pe aria lui Aravna lebuseul!». lar David s-a ridicat după cuvântul 
lui Gad, aşa cum îi poruncise Domnul. Acolo Aravna s-a uitat şi 
l-a văzut pe rege venind către el împreună cu slujitorii săi; atunci 
Aravna a ieşit şi i s-a închinat regelui cu faţa la pământ. Şi a zis 
Aravna: «Ce să fie, oare, că a venit domnul meu, regele, la robul 
său?». lar David i-a zis: «Să cumpăr de la tine aria, spre a-l zidi 
Domnului jertfelnic, pentru ca să înceteze molima în popor». ŞI 
a zis Aravna către David: «S-o ia domnul meu, regele, şi să-l 
aducă Domnului tot ceea ce crede el că este bun; iată boii pentru 
ardere-de-tot, şi roțile carelor şi jugurile boilor drept lemne». 
Pe toate i le-a dat Aravna regelui. Şi a zis Aravna către rege: 
«Domnul, Dumnezeul tău, să te binecuvinteze!». Atunci regele a 
zis către Aravna: «Nu, ci eu am să-ți plătesc preţul şi nu voi aduce 
Domnului Dumnezeului meu ardere-de-tot, lucruri luate în dar). 
David a cumpărat aria şi boii cu şase sute de sicli de aur. Acolo i-a 
zidit David jertfelnic Domnului şi a adus ardere-de-tot şi jertfă de 
împăcare. ŞI s-a milostivit Domnul asupra ţării şi a încetat molima 
în Israel” (II Regi 24,1-25). 

Un înger îi aduce mâncare şi apă profetului Ilie 

Regina Izabela i-a trimis vorbă prorocului Ilie că îi va lua 
viaţa, fiindcă acesta i-a omorât pe cei patru sute cincizeci de 
profeţi ai lui Baal (III Regi 18,40), căruia i se închinau evreii. 
„lar Ilie s-a temut şi s-a ridicat să-şi scape viaţa şi a venit la 
Beer-Șeba, în ţara lui luda, unde şi-a lăsat slujitorul. Și a mers 
în pustie, cale de o zi; şi a venit şi s-a aşezat sub un ienupăr şi-şi 
ruga moartea, zicând: «Destul îmi este acum! la-mi, Doamne, 
viaţa, că nu sunt eu mai bun decât părinții mei!». Şi s-a culcat 
şi a adormit acolo, sub ienupăr. Şi, iată, cineva s-a atins de el 
ŞI i-a zis: «Scoală-te şi mănâncă!». Ilie s-a uitat şi, iată, lângă 
căpătâiul său era o azimă de orz şi un urcior cu apă. ŞI s-a sculat 
şi a mâncat şi a băut şi a adormit din nou. Iar îngerul Domnului 
s-a întors şi l-a atins din nou şi i-a zis: «Scoală-te şi te hrăneşte, 
că lungă îţi este calea!». Iar el s-a sculat şi a mâncat şi a băut; şi 
în puterea acelei hrane a mers patruzeci de zile şi patruzeci de 
nopţi până la muntele Horeb. Acolo a intrat într-o peşteră şi a 
locuit în ea” (III Regi 19,3-9). 


Un înger grăieşte cu prorocul Ilie 

„După moartea lui Ahab, Moabul s-a răzvrătit împotriva 
lui Israel. lar Ohozia a căzut printre gratiile foişorului său, cel din 
Samaria, şi s-a îmbolnăvit; şi a trimis soli şi le-a zis: „Duceţi-vă şi 
întrebaţi-l pe Baal-Zebub, dumnezeul Ecronului: Mă voi ridica eu 
oare din această boală?». lar aceia s-au dus să-l întrebe. Atunci în- 
gerul Domnului a grăit către Ilie Tesviteanul, zicând: «Ridică-te 
ŞI ieşi în întâmpinarea solilor lui Ohozia, regele Samariei, şi 
spune-le: - Oare de aceea mergeţi voi să-l întrebaţi pe Baal- 
Zebub, dumnezeul Ecronului, că nu este Dumnezeu în Israel? Dar 
nu va fi aşa! Căci aşa grăieşte Domnul: Din patul în care te-ai suit, 
nu te vei cobori, ci negreşit vei muri». Şi s-a dus Ilie şi le-a spus. 
Iar solii s-au întors, iar Ohozia le-a zis: „De ce v-aţi întors?». 

Iar ei i-au zis: «Un om ne-a ieşit înainte şi ne-a zis: - Mergeţi, 
întoarceţi-vă la regele care v-a trimis şi spuneţi-i: Aşa grăieşte 
Domnul: Că nu este Dumnezeu în Israel, de aceea mergi tu să-l 
întrebi pe Baal-Zebub, dumnezeul Ecronului? Dar nu va fi aşa! 
Din patul în care te-ai suit, nu te vei cobori, ci negreşit vei muri». 
Iar el le-a zis: «Ce înfăţişare avea omul care v-a ieşit înainte şi 
care v-a grăit cuvintele acestea?. Ei au răspuns: «Era un om 
păros şi încins peste mijloc cu o curea». lar el a zis: «Acela-i 
Ilie Tesviteanul!». Şi a trimis la el un căpitan peste cincizeci de 
oameni, împreună cu cei cincizeci de oameni ai lui. Ei s-au dus 
şi au ajuns la el; şi, iată, Ilie şedea pe vârful muntelui. Atunci 
căpitanul i-a grăit, zicând: «Omule al lui Dumnezeu, te cheamă 
regele; coboară!». Iar Ilie, răspunzând, 1-a zis căpitanului: «Dacă 
eu sunt omul lui Dumnezeu, atunci să se pogoare foc din cer şi 
să te mistuie pe tine şi pe cei cincizeci ai tăi!». Şi s-a pogorât foc 
din cer şi i-a mistuit, pe el şi pe cei cincizeci ai lui. Atunci regele 
a trimis la el, pentru a doua oară, un căpitan şi pe cei cincizeci 
ai lui. lar căpitanul celor cincizeci i-a grăit, zicând: «Omule 
al lui Dumnezeu, aşa grăieşte regele: - Coboară-te degrab!». 
Şi răspunzând Ilie, i-a zis: «Dacă eu sunt omul lui Dumnezeu, 
atunci să se pogoare foc din cer şi să te mistuie, pe tine şi pe cei 
cincizeci ai tăi!. ŞI s-a pogorât foc din cer şi i-a mistuit, pe el şi 
pe cei cincizeci ai lui. Atunci regele a mai trimis, a treia oară, un 
căpitan, cu cei cincizeci ai lui. lar cel de al treilea căpitan a venit 
şi i-a căzut lui Ilie în genunchi şi i s-a rugat şi i-a grăit, zicând: 
«Omule al lui Dumnezeu, aibă preţ în ochii tăi viaţa mea şi viaţa 
acestor cincizeci, robii tăi! lată, foc s-a pogorât din cer şi i-a 
mistuit pe primii doi căpitani şi pe cei cincizeci ai fiecăruia din ei; 
acum, însă, aibă preţ în ochii tăi viaţa robilor tăi!». Atunci îngerul 
Domnului a grăit către Ilie, zicând: «Coboară-te cu el, nu-ţi fie 
teamă de ei!. lar Ilie s-a sculat şi s-a coborât cu el la rege. Şi 
i-a grăit Ilie acestuia, zicând: «Aşa grăieşte Domnul: - De ce ai 

trimis tu soli să-l întrebe pe Baal-Zebub, dumnezeul Ecronului? 
Ci nu va fi aşa: Din patul în care te-ai suit, nu te vei cobori, căci 
negreşit vei muri». Şi a murit, după cuvântul pe care Domnul îl 
grăise către Ilie” (IV Regi 1,1-17). 


Regele Sanherib Îl huleşte pe Dumnezeu, iar un înger 
îi nimiceşte armata 

„În cel de al treilea an al domniei lui Osea, fiul lui Ela, 
regele lui Israel, peste Iuda a devenit rege lezechia, fiul lui Ahaz. 
Acesta avea douăzeci şi cinci de ani când a început să domnească; 
şi a domnit în Ierusalim vreme de douăzeci şi nouă de ani. Mama 
sa se numea Abia, şi era fiica lui Zaharia. EI a făcut ceea ce e 
drept în ochii Domnului, pe potriva a tot ceea ce făcuse David, 
părintele său; el a desfiinţat înălțimile şi a sfărâmat toți stâlpii şi 
a nimicit tufişurile, precum şi şarpele de aramă pe care-l făcuse 
Moise, pentru că, până la vremea aceea, fiii lui Israel îi aduceau 
arderi de tămâie. EI l-a numit Nehuştan. El s-a încrezut în 
Domnul, Dumnezeul lui Israel; ca el n-a mai fost altul între regii 
lui Iuda, nici înainte, şi nici după; că s-a lipit de Domnul şi nu 
s-a abătut de la EI şi I-a păzit poruncile, cele pe care i le poruncise 
lui Moise. Și Domnul era cu el; şi era înţelept în tot ce făcea; şi 
s-a răzvrătit de sub mâna regelui Asiriei şi nu i-a mai slujit. El 
i-a bătut pe filisteni, până la Gaza şi până la hotarele ei, de la 
turnul de pază până la cetatea întărită. ŞI a fost că în cel de al 
patrulea an de domnie a regelui lezechia (adică în anul al şaptelea 
al domniei lui Osea, fiul lui Ela, regele lui Israel), s-a ridicat 
Salmanasar, regele Asiriei, împotriva Samariei şi a împresurat-o, 
iar după aproape trei ani a luat-o, adică în cel de al şaselea an al 
domniei lui lezechia (ceea ce înseamnă al zecelea an al domniei 
lui Osea, regele lui Israel: atunci a fost luată Samaria). Atunci 
regele Asiriei 1-a strămutat pe samarineni în Asiria şi 1-a aşezat 
în Halach, în Habor, lângă râul Gozan, în munţii Mediei; aceasta, 

fiindcă ei nu au ascultat de glasul Domnului Dumnezeului lor, şi 
I-au călcat legământul în tot ceea ce Moise, robul lui Dumnezeu, 
le poruncise: nici că le-au ascultat, nici că le-au făcut. Iar în cel 
de al paisprezecelea an al domniei lui lezechia s-a ridicat 
Sanherib, regele Asiriei, împotriva puternicelor cetăţi ale Iudeii 
şi le-a luat. Iar lezechia, regele lui Iuda, a trimis soli la regele 
Asiriei, în Lachiş, zicând: «Am greşit; îndepărtează-te de mine; 
orice povară vei pune asupra mea, o voi duce». lar regele asirie- 
nilor a pus asupra lui lezechia, regele lui Iuda, un bir de trei sute 
de talanţi de argint şi treizeci de talanţi de aur. lezechia a dat tot 
argintul care s-a găsit în templul Domnului şi în vistieria casei 
regale. În vremea aceea a răzuit lezechia aurul de pe uşile 
templului şi de pe stâlpii pe care-i aurise însuşi lezechia, regele 
lui Iuda, şi i l-a dat regelui Asiriei. Regele Asiriei a trimis din 
Lachiş pe Tartan, pe Rabsaris şi pe Rabşache spre regele lezechia, 
cu o mare oaste împotriva Ierusalimului. Aceştia s-au ridicat şi 
au venit la Ierusalim şi s-au oprit lângă canalul lacului de sus, pe 
drumul către țarina nălbitorului. Și chemându-l aceia pe lezechia, 
au ieşit Eliachim, fiul lui Hilchia, căpetenia casei regale, Șebna 
grămăticul şi loah cronicarul, fiul lui Asaf. Și le-a zis Rabşache: 
«Spuneţi-i acum lui lezechia: Acestea zice regele, marele rege al 
asirienilor: Ce fel de nădejde este aceea pe care tu te reazemi? Tu 
al spus numai vorbe goale, că ai sfat şi putere să duci un război! 
Acum, pe cine te bizui tu, de te-ai răzvrătit împotriva mea? lată, 
acum tu ţi-ai pus nădejdea în Egipt, în acest toiag de trestie frântă 
care, de se va rezema cineva în el, îi va intra prin mână şi 1-0 va 
găuri; aşa e Faraon, regele Egiptului, şi toţi cei ce se încred în el. 
Iar dacă-mi veţi zice: - Noi ne încredem în Domnul, Dumnezeul 
nostru, oare nu El e Acela Căruia însuşi lezechia i-a stricat 
înălțimile şi altarele, zicând către Iuda şi Ierusalim: Numai în faţa 
acestui jertfelnic din Ierusalim vă veţi închina? Acum, fă un 
legământ cu domnul meu, regele asirienilor, şi-ţi voi da două mii 

de cai, dacă tu vei fi în stare să urci pe ei tot atâţia călăreţi. Cum 
vei putea tu să faci faţă chiar unui singur satrap, cel din urmă 
dintre slugile domnului meu? Ai cumva nădejde în Egipt pentru 
care de luptă şi călăreţi? Şi acum: Credeţi voi că fără Domnul 
ne-am ridicat noi împotriva acestui loc ca să-l nimicim? Domnul 
este Cel ce mi-a zis: - Mergi împotriva acestei țări şi nimiceşte-o!». 
Atunci Eliachim, fiul lui Hilchia, şi Şebna şi loah au zis către 
Rabşache: «Vorbeşte-le robilor tăi în limba siriană, căci noi o 
înţelegem, şi nu ne vorbi în limba ebraică; o faci oare ca să 
vorbeşti în auzul oamenilor de pe zid?». lar Rabşache le-a zis: 
«Credeţi cumva că la stăpânul vostru sau la voi m-a trimis domnul 
meu să spun aceste cuvinte? Nu m-a trimis oare la oamenii care 
stau pe zid, pentru ca ei împreună cu voi să-şi mănânce fecalele 
şi să-şi bea udul?». Și a stat Rabşache în picioare şi a strigat în 
limba ebraică, zicând: «Ascultaţi cuvintele marelui rege al 
asirienilor: Acestea zice regele: Să nu vă amăgească lezechia cu 
vorbe, căci el nu va fi în stare să vă scape din mâna mea. ŞI să nu 
vă facă lezechia să vă puneţi nădejdea în Domnul, zicând: 
Domnul, negreşit, vă va scăpa; această cetate nu va fi dată în 
mâna regelui asirienilor! Nu-l ascultați pe lezechia! Căci acestea 
zice regele asirienilor: Împăcaţi-vă cu mine şi veniţi la mine, şi 
fiecare om va bea din viţa lui de vie şi va mânca din smochinul 
său şi va bea apă din propria sa fântână până când vin eu şi vă 
voi strămuta într-o ţară care-i asemenea ţării voastre, o ţară de 
grâu şi de vin, de pâine şi de vii, o ţară de untdelemn şi miere, 
unde voi veţi trăi şi nu veţi muri. Și nu-l ascultați pe lezechia, 
fiindcă el vă amăgeşte zicând: Domnul vă va scăpa! A putut oare 
vreunul din dumnezeii neamurilor să-şi scape ţara din mâna 
regelui asirienilor? Unde e dumnezeul Hamatului sau al 
Arpadului? Unde e dumnezeul Sefarvaimului, al Inei sau al 
Hevei? Și unde sunt dumnezeii Samariei? Fost-au ei în stare să 
scape Samaria din mâna mea? Care din dumnezeii acestor ţări 

şi-a scăpat ţara din mâna mea, pentru ca Domnul să scape din 
mâna mea lerusalimul?». Iar ei au tăcut şi nimeni nu i-a răspuns 
măcar o vorbă, fiindcă regele poruncise ca nimeni să nu-i 
răspundă. lar Eliachim, fiul lui Hilchia, căpetenia casei regale, şi 
Şebna grămăticul şi loah cronicarul, fiul lui Asaf, au venit la 
lezechia, avându-și hainele sfâşiate, şi i-au spus cuvintele lui 
Rabşache. Şi a fost că dacă regele lezechia a auzit acestea, şi-a 
sfâşiat hainele şi s-a îmbrăcat în sac şi s-a dus în templul 
Domnului. Şi 1-a trimis pe Eliachim, căpetenia curţii domneşti, 
pe Şebna grămăticul şi pe bătrânii preoţilor, îmbrăcaţi în sac, la 
Isaia profetul, fiul lui Amos. Aceştia i-au zis: «Aşa grăieşte 
lezechia: - Ziua de azi e o zi de necaz, de certare şi de mânie: 
copiii stau să se nască, dar mama n-are putere. Poate că Domnul, 
Dumnezeul tău, va auzi cuvintele lui Rabşache, pe care regele 
asirienilor, stăpânul său, l-a trimis să-L ocărască pe Dumnezeul- 
Cel-Viu, şi anume să-L ocărască chiar cu vorbele pe care Domnul, 
Dumnezeul tău, le-a auzit; aşadar, roagă-te Domnului, 
Dumnezeului tău, pentru aceştia care au rămas. Aşa că slugile 
regelui lezechia au venit la Isaia. lar Isaia le-a zis: «Aşa să-i 
spuneţi domnului vostru: Aşa grăieşte Domnul: Să nu te temi de 
cuvintele pe care le-ai auzit, cu care M-au ocărât slugile regelui 
asirienilor. Iată, Eu voi trimite în el un duh şi va auzi o veste şi 
se va întoarce în ţara sa; şi acolo, în propria lui ţară, îl voi lovi Eu 
cu sabia». Atunci s-a întors Rabşache şi l-a găsit pe regele Asiriei 
războindu-se împotriva Libnei - căci auzise că acesta a plecat din 
Lachiş de îndată ce a auzit despre Tirhaca, regele etiopienilor, 
spunându-se: «lată, vine să se lupte cu tine». Aşa că s-a întors şi 
a trimis soli la lezechia, zicând: «Aşa îi veţi grăi lui lezechia, 
regele lui Iuda: - Să nu te amăgească Dumnezeul tău, în care te 
încrezi, spunând: Ierusalimul nu va fi dat în mâna regelui 
asirienilor! Oare tu n-ai auzit despre tot ceea ce regii asirienilor 
au făcut în toate ţările, cum le-au nimicit? Iar tu crezi c-ai să 

scapi? Oare dumnezeii neamurilor pe care părinţii mei le-au 
nimicit au fost în stare să scape Gozanul şi Haranul şi Reţeful şi 
pe fiii lui Eden care erau în Telasar? Unde e regele Hamatului? 
Unde e regele Arpadului? Și unde-i regele cetății Sefarvaim, al 
Inci şi al Hevei?y. lar lezechia a luat scrisoarea din mâna solilor 
şi a citit-o; şi s-a suit în templul Domnului; şi acolo, înaintea 
Domnului, a deschis-o şi a zis: «Doamne, Dumnezeul lui Israel, 
Tu, Cel ce şezi pe heruvimi, doar Tu eşti Dumnezeu în toate 
împărăţiile pământului; Tu eşti Cel ce ai făcut cerul şi pământul. 
Pleacă-Ţi, Doamne, auzul şi ia aminte; deschide-Ţi, Doamne, 
ochii şi vezi; şi auzi cuvintele lui Sanherib, pe care le-a trimis ca 
să-L ocărască pe Dumnezeul-Cel-Viu. Că, într-adevăr, Doamne, 
regii asirienilor au pustiit neamurile şi pe dumnezeii lor i-au 
aruncat în foc; pentru că aceia nu sunt dumnezei, ci lucru făcut 
de mâini omeneşti, din lemn şi din piatră; şi i-au nimicit. Dar 
acum, Doamne, Dumnezeul nostru, scapă-ne din mâinile lor, 
pentru ca fiecare împărăție de pe pământ să aibă cunoştinţă că Tu 
singur eşti Dumnezeu!w. lar Isaia, fiul lui Amos, a trimis la 
lezechia şi i-a zis: «Aşa grăieşte Domnul, Dumnezeul puterilor, 
Dumnezeul lui Israel: Am auzit rugăciunea cu care Mi te-ai rugat 
asupra lui Sanherib, regele asirienilor. Acesta este cuvântul pe 
care Domnul l-a grăit despre el: Fiica fecioară a Sionului te-a 
disprețuit şi te-a batjocorit; fiica Ierusalimului şi-a râs de tine 
dând din cap. Pe Cine ai ocărât tu şi L-ai întărâtat? Împotriva Cui 
ţi-ai înălţat tu glasul şi ţi-ai ridicat ochii spre înălțimi? Împotriva 
Sfântului lui Israel. Că prin soli L-ai ocărât pe Domnul, fiindcă 
ai zis: «Cu mulţimea carelor de luptă m-am ridicat eu pe înălțimea 
munților şi pe coamele Libanului şi am tăiat vârfurile cedrilor şi 
mândreţea chiparoşilor şi am intrat până în inima codrului, a 
codrului Carmelului şi m-am răcorit bând ape străine, şi cu urma 
piciorului meu am secat toate râurile între maluri». N-ai auzit tu 
oare de aceste lucruri pe care din vechime le-am făcut? Din 

vremuri de demult am rânduit, dar doar acum Mi-am arătat Eu 
planul ca tu să pustieşti cetăţile în puternicia lor. Celor ce locuiau 
în cetăţi întărite le-am slăbit mâinile, iar ei s-au veştejit;, ca iarba 
uscată de pe acoperişuri au devenit, cum e troscotul s-au făcut. 
Dar acum îţi cunosc şederea şi ieşirea şi intrarea şi mânia cu care 
împotriva Mea te-ai mâniat. De vreme ce împotriva Mea te-ai 
mâniat şi cu trufia Mi-ai atins auzul, belciugul Meu în nări am să 
ţi-l pun şi-n buze îţi voi pune o zăbală şi te-oi întoarce în calea 
pe care ai venit. lar pentru tine, lezechia, iată semn: Anul acesta 
veţi mânca din cele ce vor creşte din seminţele scuturate; în anul 
al doilea veţi mânca din cele ce vor creşte de la sine, iar în anul 
al treilea veţi semăna şi veţi secera, veţi sădi vii şi veţi mânca 
roadele lor. Vor creşte cei rămaşi în luda şi-şi vor înfige rădăcini 
în jos şi roadă vor purta în sus; că din Ierusalim va ieşi o rămăşiţă 
şi din muntele Sion vor fi cei mântuiţi; râvna Domnului puterilor 
va face acestea. De aceea, aşa grăieşte Domnul despre regele 
asirienilor: El nu va intra în cetatea aceasta şi nicio săgeată nu va 
arunca asupra ei, nu se va apropia de ea cu scut şi nici cu şanţ nu 
o va împresura; ci pe drumul pe care a venit pe acela se va 
întoarce şi în cetatea aceasta nu va intra, zice Domnul. Eu voi 
ocroti cetatea aceasta ca să o mântuiesc de dragul Meu şi-al 
robului Meu David». Și a fost că în noaptea aceea a venit îngerul 
Domnului şi a ucis din tabăra asirienilor o sută optzeci şi cinci de 
mii. Și când s-au sculat dimineaţa, iată că peste tot erau numai 
trupuri moarte. lar Sanherib, regele asirienilor, s-a ridicat şi a 
plecat şi s-a întors şi a locuit în Ninive. Şi în timp ce el se închina 
în templul lui Nisroc, dumnezeul său, Adramelec şi Şareţer, fiii 
săi, l-au ucis cu sabia şi au fugit în ţara Araratului,; iar în locul lui 
a domnit Asarhadon, fiul său” (IV Regi 18,1-37 şi 19,1-37). 
„Sanherib, regele asirienilor, s-a ridicat şi a venit împotriva 
lui Iuda şi şi-a aşezat tabăra împotriva cetăților întărite cu ziduri, 
zicându-şi să le ia pentru sine. lar lezechia, văzând venirea lui 

Sanherib şi hotărârea lui de a da luptă împotriva Ierusalimului, 
s-a sfătuit cu bătrânii săi şi cu vitejii să astupe izvoarele de apă 
din afara cetăţii; şi l-au ajutat; şi a adunat mult popor şi a astupat 
izvoarele apelor şi râul care curgea prin cetate, zicând: «Nu 
cumva regele Asiriei să vină şi să afle apă multă şi să prindă 
putere». Şi s-a întărit lezechia şi a umplut la loc zidul care 
fusese surpat şi a zidit turnuri şi un alt zid exterior, în faţă, şi a 
întărit turnul cetăţii lui David şi a pregătit arme din belşug. Şi a 
pus căpitani de război peste popor; şi s-au adunat la el în locul 
deschis din poarta văii, iar el le-a grăit, zicând: «Întăriţi-vă şi 
îmbărbătaţi-vă şi să nu vă speriaţi în faţa regelui Asiriei şi în 
faţa tuturor neamurilor care sunt cu el, că mai mulţi sunt cu noi 
decât cu el; cu el sunt braţe de carne, dar cu noi este Domnul, 
Dumnezeul nostru, ca să ne scape şi să ducă lupta noastră». lar 
poporul s-a întărit cu aceste cuvinte ale lui lezechia, regele lui 
Iuda. După aceasta Sanherib, regele Asiriei, care era cu toată 
oştirea lui în faţa Lachişului, a trimis pe nişte slujbaşi ai săi 
la Ierusalim, la lezechia, regele lui Iuda, şi la toți cei din luda 
care erau în Ierusalim, ca să le spună: «Aşa grăieşte Sanherib, 
regele asirienilor: - În cine vă puneţi voi nădejdea, de rămâneţi 
sub împresurare în Ierusalim? Nu cumva lezechia vă înşală, ca 
să vă dea morţii şi foamei şi setei, zicând: Domnul, Dumnezeul 
nostru, ne va scăpa din mâna regelui Asiriei? Oare nu acesta 
este lezechia, cel care I-a dărâmat jertfelnicele şi locurile Lui 
cele înalte şi le-a zis iudeilor şi locuitorilor Ierusalimului: În 
faţa acestui jertfelnic să vă închinaţi şi deasupra lui să tămâiaţi? 
Oare voi nu ştiţi ceea ce eu şi părinții mei le-am făcut tuturor 
neamurilor din țările lor? Au putut oare dumnezeii neamurilor de 
pe întreg pământul să-şi scape popoarele din mâna mea? Dintre 
dumnezeii acestor neamuri pe care părinţii mei le-au nimicit, cine 
a fost în stare să-şi scape poporul din mâna mea? Cum dar va 
putea Dumnezeul vostru să vă mântuiască din mâna mea? Aşadar, 

să nu vă amăgească lezechia şi să nu facă din voi nişte creduli; 
să nu-l credeţi: niciun dumnezeu al vreunui neam şi al vreunui 
regat nu va putea să-şi scape poporul din mâna mea, aşa cum 
nu l-a scăpat din mâna părinților mei; aşadar, nici Dumnezeul 
vostru nu vă va scăpa din mâna mea». Și încă alte multe au grăit 
slugile sale împotriva Domnului Dumnezeu şi împotriva lui 
lezechia, robul Său. El a făcut şi o scrisoare prin care-L defăima 
pe Domnul, Dumnezeul lui Israel, spunând despre EI: «Aşa cum 
dumnezeii neamurilor pământului nu şi-au scos popoarele din 
mâna mea, nici Dumnezeul lui lezechia nu-Şi va scoate din mâna 
mea poporul». Şi au strigat cu glas mare, în limba ebraică, spre 
poporul Ierusalimului, cel de pe zid, să le ajute şi să dărâme 
zidurile, pentru ca ei să ia cetatea. Ei vorbeau despre Dumnezeul 
Ierusalimului ca despre dumnezeii popoarelor pământului, care 
sunt lucruri făcute de mâini omeneşti. Atunci regele lezechia şi 
profetul Isaia, fiul lui Amos, s-au rugat şi au strigat cu glas mare 
la cer. lar Domnul a trimis un înger şi a sfărâmat pe tot viteazul 
şi războinicul şi pe comandanții şi pe căpeteniile cele mari din 
tabăra regelui Asiriei. Acesta s-a întors plin de ruşine în ţara lui 
şi a intrat în capiştea dumnezeului său, iar fiii lui - cei ce ieşiseră 
din coapsele lui - l-au ucis cu sabia. Aşa i-a mântuit Domnul pe 
lezechia şi pe locuitorii Ierusalimului din mâna lui Sanherib, 
regele Asiriei, şi din mâna tuturor celorlalți şi i-a apărat din toate 
părțile” (II Paralipomena 32,1-22). 

„În cel de al paisprezecelea an al domniei lui lezechia s-a 
ridicat Sanherib, regele asirienilor, împotriva puternicelor cetăţi 
ale Iudeii şi le-a luat. lar regele asirienilor l-a trimis pe Rabşache 
cu oaste multă din Lachiş la Ierusalim spre regele lezechia; şi 
acesta şi-a pus tabăra lângă canalul lacului de sus, pe drumul 
către țarina nălbitorului. Şi 1-au ieşit înainte Eliachim, fiul lui 
Hilchia, căpetenia casei regale, Şebna grămăticul şi loah 
cronicarul, fiul lui Asaf. Şi le-a zis Rabşache: «Spuneţi-i lui 


333 


lezechia: Acestea zice regele cel mare, regele asirienilor: Pe ce 
te bizui tu? Crezi cumva că un război se duce cu sfatul sau cu 
vorbele buzelor? Aşadar, pe ce te bizui tu de nu asculți de mine? 
Iată, ţi-ai pus nădejdea în Egipt, în acest toiag de trestie frântă 
care, de se va rezema cineva în el, îi va intra prin mână şi 1-0 va 
găuri; aşa e Faraon, regele Egiptului, şi cei ce se încred în el. lar 
dacă ziceţi: - Noi ne încredem în Domnul, Dumnezeul nostru, 
oare nu El e Acela căruia lezechia I-a oprit închinarea pe locurile 
Lui cele înalte şi jertfele de pe altarele Lui, zicând către luda şi 
Ierusalim: Numai în faţa acestui jertfelnic vă veţi închina? Acum, 
faceţi legământ cu domnul meu, regele asirienilor, şi vă voi da 
două mii de cai, dacă voi veţi fi în stare să urcați pe ei tot atâția 
călăreţi. Şi cum veţi putea voi să faceţi față chiar unui singur 
satrap? Cei ce-şi pun nădejdea în egipteni pentru cai şi călăreți 
sunt slujitorii noştri. Şi acum: Credeţi că fără Domnul ne-am 
ridicat noi împotriva acestei ţări să ne luptăm cu ea? Domnul este 
Cel ce mi-a zis: - Mergi împotriva acestei ţări şi nimiceşte-o!». 
Atunci Eliachim şi Şebna şi loah i-au zis: «Vorbeşte-le robilor 
tăi în limba siriană, căci noi o înţelegem, şi nu ne vorbi în limba 
ebraică. O faci oare ca să vorbeşti pentru auzul oamenilor de pe 
zid?». lar Rabşache le-a zis: «Credeţi cumva că la stăpânul 
vostru sau la voi m-a trimis stăpânul meu să spun aceste cuvinte? 
Nu m-a trimis oare la oamenii care stau pe zid, pentru ca ei 
împreună cu voi să-şi mănânce fecalele şi să-şi bea udul?». Şi a 
stat Rabşache în picioare şi a strigat cu glas mare în limba 
ebraică, zicând: «Ascultaţi cuvintele regelui celui mare, regele 
asirienilor: Acestea zice regele: Să nu vă amăgească lezechia cu 
vorbe; el nu va fi în stare să vă scape. Şi să nu vă spună lezechia 
că Dumnezeu vă va scăpa şi că această cetate nu va cădea 
nicidecum în mâna regelui asirienilor. Nu vă plecaţi urechea la 
lezechia! Acestea le zice regele asirienilor: Dacă vreţi să fiți 
fericiţi, veniţi la mine; şi voi veţi mânca fiecare din via sa şi din 


334 


smochinii săi şi veţi bea apă din propriile voastre fântâni până 
când vin eu şi vă voi strămuta într-o ţară care-i asemenea ţării 
voastre, o ţară de grâu şi de vin, de pâine şi de vii. Să nu vă 
amăgească lezechia, zicând: Dumnezeu vă va scăpa! A putut 
oare vreunul din dumnezeii neamurilor să-şi scape ţara din mâna 
regelui asirienilor? Unde este dumnezeul Hamatului sau al 
Arpadului? Unde este dumnezeul Sefarvaimului? Au fost ei în 
stare să scape Samaria din mâna mea? Care din dumnezeii 
tuturor acestor neamuri şi-a scăpat țara din mâna mea? Cum oare 
va scăpa Dumnezeu Ierusalimul din mâna mea?y. Iar ei au tăcut 
şi nimeni nu i-a răspuns nici măcar o vorbă, fiindcă regele 
poruncise ca nimeni să nu răspundă. lar Eliachim, fiul lui 
Hilchia, căpetenia casei regale, şi Şebna, grămăticul oastei, şi 
Ioah, cronicarul, fiul lui Asaf, au venit la lezechia, avându-și 
hainele sfâşiate, şi i-au spus cuvintele lui Rabşache. Şi a fost că 
atunci când regele lezechia a auzit acestea, şi-a sfâşiat hainele, 
s-a îmbrăcat în sac şi s-a suit în casa Domnului. Şi i-a trimis pe 
Elachim, căpetenia casei regale, şi pe Șebna grămăticul şi pe 
cei mai bătrâni dintre preoţi, îmbrăcaţi în sac, la Isaia, fiul lui 
Amos, profetul, şi au zis: «Acestea zice lezechia: - Ziua de azi 
e o zi de necaz, de certare, de mustrare şi de mânie; că dureri au 
venit asupra femeii ce stă să nască şi nu poate naşte. Poate că 
Domnul Dumnezeul tău va auzi cuvintele lui Rabşache, pe care 
regele asirienilor l-a trimis ca să-L ocărască pe Dumnezeu Cel 
viu, şi anume să ocărască chiar cu cuvintele pe care Domnul 
Dumnezeul tău le-a auzit; aşadar, roagă-te Domnului 
Dumnezeului tău pentru aceştia care au mai rămas». Aşa că slu- 
jitorii lui lezechia au venit la Isaia. lar Isaia le-a zis: «Aşa să-i 
spuneți domnului vostru: Acestea zice Domnul: Să nu te temi de 
cuvintele pe care le-ai auzit, cu care M-au ocărât solii regelui 
asirienilor. lată, Eu voi trimite asupră-i suflare de vânt puternic 
şi el va auzi o veste şi se va întoarce în ţara sa şi acolo, în propria 

lui ţară, de sabie va cădea!». Aşa că Rabşache s-a întors şi l-a 
aflat pe rege împresurând Libna; că auzise că el plecase din 
Lachiş. Fiindcă regele asirienilor a auzit că Tirhaca, regele 
etiopienilor, pornise împotriva lui; şi, auzind aceasta, s-a întors 
şi a trimis soli la lezechia, zicând: «Aşa îi veţi grăi lui lezechia, 
regelui Iudeii: - Să nu te amăgească Dumnezeul tău, în Care te 
încrezi, spunând: Ierusalimul nu va fi dat în mâna regelui 
asirienilor! Oare tu n-ai auzit de cele ce au făcut regii asirienilor, 
cum au nimicit ei întreg pământul? lar tu crezi c-ai să scapi? 
Oare dumnezeii neamurilor pe care părinţii mei le-au nimicit au 
fost în stare să scape Gozanul şi Haranul şi Reţeful, care se află 
în ţara lui Temat? Unde sunt regii Hamatului? Unde este regele 
Arpadului? Și unde-i regele cetăţii Sefarvaim, al Anaguganei?». 
Iar lezechia a luat cartea de la soli şi a citit-o şi s-a suit în casa 
Domnului şi înaintea Domnului a deschis-o. Şi lezechia I s-a 
rugat Domnului, zicând: «Doamne Atotţiitorule, Dumnezeul lui 
Israel, Tu, Cel ce şezi pe heruvimi, Tu singur eşti Dumnezeu al 
tuturor regatelor de pe pământ: Tu eşti Cel ce ai făcut cerul şi 
pământul. Pleacă-Ţi, Doamne, urechea şi ia aminte; deschide-Ţi, 
Doamne, ochii; caută, Doamne, şi vezi şi auzi cuvintele lui 
Sanherib pe care le-a trimis ca să-L ocărască pe Dumnezeu-Cel- 
Viu. Că într-adevăr, Doamne, regii asirienilor au pustiit toate 
neamurile şi ţările lor; şi pe idolii lor i-au aruncat în foc; pentru 
că aceia nu erau dumnezei, ci lucru făcut de mâini omeneşti, din 
lemn şi din piatră; şi i-au nimicit. Dar acum, Doamne, 
Dumnezeul nostru, scapă-ne din mâinile lor, pentru ca fiecare 
împărăție de pe pământ să ştie că Tu singur eşti Dumnezeu!». 
Iar Isaia, fiul lui Amos, a trimis la lezechia şi i-a zis: «Aşa 
grăieşte Domnul, Dumnezeul lui Israel: Am auzit rugăciunea cu 
care Mi te-ai rugat cu privire la Sanherib, regele asirienilor. 
Acesta este cuvântul pe care Dumnezeu l-a grăit despre el: Fiica 
fecioară a Sionului te-a disprețuit şi te-a batjocorit; fiica 

Ierusalimului şi-a râs de tine dând din cap. Pe Cine-ai ocărât tu 
şi L-ai întărâtat? Împotriva Cui ţi-ai înălţat tu glasul şi ţi-ai 
ridicat tu ochii spre înălțimi? Împotriva Sfântului lui Israel! Că 
prin soli L-ai ocărât pe Domnul, fiindcă ai zis: Cu mulţimea 
carelor de luptă m-am ridicat eu pe înălțimea munţilor şi pe 
coamele Libanului şi i-am tăiat vârfurile cedrilor şi mândreţea 
chiparoşilor;, şi am intrat în înălțimea codrilor şi am făcut un pod 
şi am secat apele, fiecare ochi de apă. N-ai auzit tu oare de aceste 
lucruri pe care din vechime le-am făcut? Din vremuri de demult 
am rânduit, dar doar acum Mi-am arătat Eu planul ca tu să 
pustieşti popoarele în puternicia lor. Celor ce locuiau în cetăţi 
întărite le-am slăbit mâinile, iar ei s-au veştejit; ca iarba uscată 
de pe acoperişuri au devenit, cum e troscotul s-au făcut. Dar 
acum îți cunosc odihna şi ieşirea şi intrarea. Şi mânia cu care 
te-ai mâniat şi acreala au ajuns la Mine; de aceea în nasul tău 
voi pune belciug şi zăbală în buzele tale şi te voi întoarce pe 
calea pe care ai venit. Și acesta va fi un semn pentru tine: În anul 
acesta mâncaţi ce aţi semănat; în anul al doilea, ce a rămas; iar 
în anul al treilea semănaţi, seceraţi şi sădiţi vii şi mâncaţi-le 
roadele. Iar cei ce au rămas în Iudeea îşi vor înfige rădăcini în 
Jos şi roadă vor purta ei sus; că din Ierusalim va fi o rămăşiţă şi 
din muntele Sion cei mântuiţi; râvna Domnului Atotţiitorului va 
face acestea. De aceea, aşa zice Domnul despre regele asirienilor: 
Nu va intra el în cetatea aceasta şi nicio săgeată nu va arunca 
asupra ei, nu se va apropia de ea cu scut şi nici cu şanţ nu o va 
împresura; ci pe drumul pe care a venit pe acela se va întoarce 
Şi în cetatea aceasta el nu va intra; acestea zice Domnul. Eu voi 
ocroti cetatea aceasta pentru ca de dragul Meu s-o mântuiesc şi 
de dragul lui David, robul Meu». Și a venit îngerul Domnului şi 
a ucis din tabăra asirienilor o sută optzeci şi cinci de mii şi când 
s-au sculat dimineaţa, au găsit toate aceste trupuri moarte. lar 
Sanherib, regele asirienilor, s-a întors şi a plecat şi a locuit în 

Ninive. Şi în timp ce el se închina în templul lui Nisroc, 
dumnezeul său, Adramelec şi Şareţer, fiii săi, l-au ucis cu sabia 
şi au fugit în Armenia; iar în locul lui a domnit fiul său 
Asarhadon” (Isaia 36,1-22 şi 37,1-38). 

„Lezechia şi-a întărit cetatea şi a adus apa între zidurile ei. 
Cu fierul a săpat în stâncă şi a făcut cămin pentru apă. În vremea 
lui s-a ridicat Sanherib şi l-a trimis pe Rabşache, care s-a dus şi 
şi-a ridicat mâna împotriva Sionului, în semeţia lui, trufaşă 
fără seamăn. Atunci inimile şi mâinile le-au tremurat şi au fost 
cuprinşi de chinuri ca ale femeii care naşte şi L-au chemat pe 
Domnul-Milostivul, spre El întinzându-şi mâinile. Cel-Sfânt 
i-a auzit degrabă din cer şi i-a scăpat prin mâna lui Isaia. A 
lovit tabăra asirienilor, îngerul Său i-a nimicit. Căci lezechia a 
făcut ceea ce era plăcut Domnului şi s-a ţinut tare în căile lui 
David, părintele său, pe care i le-a arătat Isaia, profetul, mare 
şi vrednic de crezare în vedeniile lui” (Înţelepciunea lui Isus, 
fiul lui Sirah 48,17-22). 

„Când trimişii regelui asirienilor au rostit blasfemii, îngerul 
Tău a ieşit şi a lovit o sută optzeci şi cinci de mii dintre ai lui” 
(| Macabei 7,41). 


Prorocul Isaia vede serafimi 

„În anul în care a murit regele Ozia L-am văzut pe Domnul 
şezând pe un tron înalt şi măreț; şi casa Lui era plină de slavă. 
Serafimi şedeau împrejurul Său; fiecare avea câte şase aripi: cu 
două îşi acopereau faţa, cu două îşi acopereau picioarele şi cu 
două zburau. Şi strigau unul către altul şi ziceau: - «Sfânt, sfânt, 
sfânt este Domnul Atotţiitorul, plin este tot pământul de slava 
Lui!». Şi pragul cel de sus al uşii se sălta de glasul cu care ei 
strigau, iar casa s-a umplut de fum. Şi am zis: «O, ticălosul de 
mine, că-mi tremură sufletul; că fiind cu un biet om şi având 
buze necurate şi locuind eu în mijlocul unui popor cu buze 

necurate, cu ochii mei L-am văzut pe Domnul Atotţiitoruly. Și 
unul dintre Serafimi a fost trimis la mine; el avea în mână un 
cărbune pe care-l luase cu cleştele de pe jertfelnic. Şi l-a atins 
de gura mea şi a zis: «lată, acesta s-a atins de buzele tale şi-ţi va 
şterge fărădelegile, iar păcatele tale le va curăţi»” (Isaia 6,1-7). 


Prorocul lezechiel vede heruvimi 

„Privind eu, iată că am văzut deasupra tăriei cereşti ce 
se afla deasupra capetelor heruvimilor asemănarea unui tron, 
cum e piatra de safir. Şi a zis Domnul către bărbatul îmbrăcat în 
haină lungă: «Intră între roțile cele de sub heruvimi şi umple-ţi 
pumnii de cărbuni aprinşi, pe care-i vei lua dintre heruvimi, şi 
aruncă-i asupra cetăţii!!». Şi el a intrat acolo înaintea ochilor 
mei. Când bărbatul a intrat, heruvimii stăteau în partea dreaptă 
a casei şi un nor a umplut curtea cea dinlăuntru. Atunci slava 
Domnului s-a ridicat de la heruvimi spre tinda casei; şi norul a 
umplut casa, iar curtea s-a umplut de strălucirea slavei Domnului. 
Freamătul aripilor heruvimilor se auzea până în curtea cea din 
afară, ca glasul Atotţiitorului Dumnezeu atunci când vorbeşte. 
Când Domnul 1-a poruncit bărbatului îmbrăcat în veşmântul cel 
sfânt, zicând: «la foc dintre roţile ce se află între heruvimi!», el 
a intrat şi a stat lângă roți. Atunci unul din heruvimi şi-a întins 
mâna în mijlocul focului ce se afla între heruvimi şi a luat şi l-a 
pus în mâinile bărbatului îmbrăcat în veşmântul cel sfânt, iar 
el, luându-l, a ieşit Și am văzut că heruvimii aveau dedesubtul 
aripilor lor ceva asemănător cu nişte mâini de om. Şi m-am 
uitat; şi, iată: alături de heruvimi, patru roţi; câte o roată lângă 
fiecare heruvim; iar roţile acestea erau la vedere ca şi crisolitul. 
Înfăţişarea lor era asemănătoare în toate cele patru, ca şi cum ar 
fi fost roată în roată. Când ele mergeau, mergeau în toate patru 
părțile; şi în timpul mersului nu se întorceau, ci oriîncotro se 
îndrepta cea dintâi, după ea mergeau şi celelalte; şi în timpul 

mersului nu se întorceau. Și spatele şi mâinile şi aripile lor şi 
roţile erau pline de ochi de jur-împrejurul celor patru roți. Roţilor 
acestora, după cum am auzit eu, li s-a zis: Galgal. Fiecare avea 
patru feţe: faţa întâi era faţă de heruvim, faţa a doua era faţă de 
om, cea de a treia era faţă de leu şi cea de a patra era faţă de 
vultur. Şi heruvimii erau făptura vie pe care o văzusem la râul 
Chebar. Când mergeau heruvimii, mergeau şi roțile pe lângă ei, 
iar când heruvimii îşi deschideau aripile ca să se înalțe desupra 
pământului, roțile lor nu se învârteau, ci doar se ţineau de ei. 
Când se opreau ei, se opreau şi ele: iar când se înălțau ei, şi 
ele se înălțau, căci duh de viaţă era în ele. Și slava Domnului 
a ieşit din tinda casei şi a stat pe heruvimi. Heruvimii şi-au 
deschis aripile şi sub ochii mei s-au înălţat deasupra pământului; 
când ei înaintau, şi roțile li se ţineau aproape. Şi s-au oprit la 
tinda porţii casei Domnului; şi slava Dumnezeului lui Israel era 
peste ei, deasupra. Aceasta este fiinţa vie pe care o văzusem 
sub Dumnezeul lui Israel la râul Chebar, şi am cunoscut că erau 
heruvimi. Fiecare avea câte patru feţe şi fiecare avea câte opt 
aripi; iar sub aripile lor, asemănare de mâini de om. Chipul 
feţelor şi înfăţişarea lor era ca acelea pe care le văzusem sub 
slava Dumnezeului lui Israel la râul Chebar; şi fiecare mergea 
spre partea pe care o avea în faţă” (lezechiel 10,1-22). 


Visele lui Faraon şi Nabucodonosor şi tâlcuirile lor 

Sfântul Maxim Mărturisitorul a afirmat că „prin îngeri 
i-au venit lui Faraon şi lui Nabucodonosor visele pe care le-au 
avut, precum şi tălmăcirile lor. Iosif la egipteni şi Daniel în 
Babilon au descoperit şi au interpretat vedeniile prin intermediul 
îngerilor păzitori ai acelor neamuri, care le-au descoperit visele 

din voia lui Dumnezeu”. 


! Petru Florea, Op. cit., p. 52. 


340 


In cele ce urmează vom prezenta visele lui Faraon şi ale lui 
Nabucodonosor, precum şi tâlcuirile lor. 


a) Visele lui Faraon şi tâlcuirile lor 

Iosif, fiul patriarhului Iacob, a fost vândut în Egipt, unde a 
fost aruncat în închisoare datorită uneltirilor soției lui Putifar, 
„dregător şi comandant al gărzii la curtea lui Faraon. Și a fost că, 
la o vreme după aceasta, marele paharnic al regelui Egiptului şi 
marele pitar au greşit împotriva stăpânului lor, regele Egiptului. 
Şi s-a mâniat Faraon pe cei doi dregători ai săi: pe marele 
paharnic şi pe marele pitar, şi i-a pus sub pază în casa căpeteniei 
gărzii, în temniţa unde era închis losif. Căpetenia gărzii l-a rânduit 
pe Iosif pe lângă ei, iar el i-a slujit; şi pentru câtăva vreme ei au 
rămas sub pază. Într-o noapte însă marele pitar şi marele paharnic 
al regelui Egiptului, care erau închişi în temniţă, au visat amândoi 
vise; dar fiecare visul său şi fiecare vis cu înţelesul lui. Când Iosif 
a intrat la ei dimineaţa, a văzut că erau abătuţi. ŞI i-a întrebat Iosif 
pe dregătorii lui Faraon, care erau cu el sub pază în casa 
stăpânului său: «De ce vă sunt feţele triste pe ziua de azi?». lar 
ei au răspuns: «Am visat câte un vis şi nu-i nimeni să ni-l 
tâlcuiascăy». losif le-a zis: «Oare tâlcuirile nu sunt ele de la 
Dumnezeu? Aşadar, spuneţi-mi-le mie!». Marele paharnic i-a 
povestit lui Iosif visul său. A zis: «În somnul meu, o viţă de vie 
era înainte-mi; iar pe viţă, trei mlădiţe. Şi dacă a odrăslit, a înflorit 
şi au crescut struguri şi s-au copt. Paharul lui Faraon era în mâna 
mea. Am luat un strugure, l-am stors în paharul lui Faraon şi am 
dat paharul în mâna lui Faraon». Iosif i-a zis: «lată tâlcuirea 
visului tău: Cele trei mlădiţe sunt trei zile. După trei zile Faraon 
îşi va aminti de dregătoria ta şi te va pune iarăşi în slujbă; şi-i vei 
da lui Faraon paharul în mână, aşa cum o făceai şi înainte, când 
erai paharnicul său. Dar când îți va merge bine adu-ţi aminte de 
ce am fost eu pentru tine şi fă-mi binele de a-i aminti lui Faraon 

de mine şi scoate-mă din această închisoare; căci cu vicleşug 
m-au răpit din ţara evreilor, şi nici aici n-am făcut nimic; cu toate 
acestea, iată că m-au aruncat în temnița aceasta». Şi dacă marele 
pitar a văzut cât de bine a tâlcuit, a zis către Iosif: «Am avut şi 
eu un vis: Se făcea că purtam pe cap trei coşuri cu pâine. lar în 
coşul cel mai de deasupra erau tot felul de aluaturi coapte de pitar 
pentru masa lui Faraon, dar păsările cerului le mâncau din coşul 
de pe capul meu». Răspunzând acestuia, Iosif 1-a zis: «lată şi 
tâlcuirea visului tău: Cele trei coşuri sunt trei zile. Încă trei zile, 
şi Faraon îţi va lua capul şi te va spânzura de un copac, iar 
păsările cerului se vor înfrupta din carnea ta». Și a fost că în cea 
de a treia zi, care era ziua de naştere a lui Faraon, acesta a făcut 
ospăț pentru toți curtenii săi; şi în mijlocul curtenilor săi şi-a adus 
aminte de dregătoria marelui paharnic şi de aceea a marelui pitar. 
Pe marele paharnic l-a aşezat din nou în dregătoria lui, iar acesta 
îi dădea lui Faraon paharul în mână; iar pe marele pitar l-a 
spânzurat, aşa cum le tâlcuise Iosif. Dar marele paharnic nu şi-a 
mai adus aminte de Iosif; îl uitase. Și a fost că după doi ani a avut 
şi Faraon un vis. Se făcea că stătea lângă râu; şi iată, din râu au 
ieşit şapte vaci, frumoase la vedere şi grase la trup, şi păşteau pe 
mal. Dar din râu au ieşit după ele alte şapte vaci, urâte la vedere 
şi slabe la trup, şi stăteau pe malul râului lângă celelalte vaci; şi 
vacile cele urâte şi slabe la trup le-au înghițit pe cele şapte vaci 
frumoase la vedere şi grase. Atunci Faraon s-a trezit. Apoi iar a 
adormit şi a avut un al doilea vis: lată că şapte spice de grâu, pline 
şi frumoase, creşteau dintr-un singur pai; dar iată că după ele s-au 
ivit alte şapte spice, subțiri şi pălite de vântul de răsărit; şi cele 
şapte spice subțiri şi pălite le-au înghițit pe cele şapte spice 
frumoase şi pline. Atunci s-a trezit Faraon, şi iată că era un vis! 
Iar dacă s-a făcut dimineaţă, sufletul i s-a tulburat; şi a trimis 
să-i cheme pe toți magii Egiptului şi pe toţi înţelepţi lui; şi le-a 
povestit Faraon visul, dar nu era cine să 1-l tâlcuiască lui Faraon. 

Atunci marele paharnic a prins a-i grăi lui Faraon şi i-a zis: 
«Astăzi îmi aduc aminte de păcatul meu. S-a mâniat odată Faraon 
pe dregătorii săi şi ne-a pus sub pază în casa căpeteniei gărzii, pe 
mine şi pe marele pitar. Amândoi am visat atunci câte un vis în 
aceeaşi noapte - şi eu, şi el -, fiecare având un vis cu o însemnătate 
deosebită. Era cu noi acolo un evreu tânăr, un rob al căpeteniei 
gărzii; şi dacă i le-am spus, el ni le-a tâlcuit. Şi cum ne-a tâlcuit 
el, aşa s-a şi întâmplat: eu am fost din nou aşezat în dregătoria 
mea, iar acela a fost spânzurat». Atunci a trimis Faraon şi l-a 
chemat pe Iosif. Şi de îndată l-au scos din temniţă, l-au tuns, i-au 
dat haine curate, şi aşa a venit la Faraon. lar Faraon i-a zis lui 
Iosif: «Am avut un vis, dar nu-i cine să mi-l tâlcuiască. Eu însă 
am aflat spunându-se despre tine că numai ce auzi visele, le şi 
tâlcuieşti». Iosif i-a răspuns lui Faraon, zicându-i: «Nu eu, ci 
Dumnezeu îi va da lui Faraon un răspuns mântuiton». Faraon i-a 
grăit apoi lui Iosif, zicându-i: «lată că în visul meu stăteam pe 
malul râului; şi iată că din râu au ieşit şapte vaci grase la trup şi 
frumoase la vedere şi păşteau pe mal; şi iată că după ele au ieşit 
alte şapte vaci, rele şi urâte la vedere şi slabe la trup, de-o urâţenie 
cum eu n-am văzut în toată ţara Egiptului; iar cele şapte vaci urâte 
şi slabe le-au înghiţit pe cele şapte vaci dintâi, frumoase şi grase, 
şi măcar că acestea intraseră cu totul în pântecele lor, nu se 
cunoştea că le intraseră în pântece, fiindcă erau tot atât de urâte 
la vedere ca şi la început. Şi dacă m-am trezit, am adormit din 
nou. ŞI în visul meu am văzut cum dintr-un singur pai au ieşit 
şapte spice pline şi frumoase. Și după ele au ieşit alte şapte spice, 
subțiri şi pălite de vântul de răsărit; şi cele şapte spice subțiri şi 
pălite le-au înghiţit pe cele şapte spice frumoase şi pline. Le-am 
spus pe acestea magilor, dar nimeni n-a fost să mi le tâlcuiască». 
Iosif i-a zis lui Faraon: «Visul lui Faraon este unul: Dumnezeu 
i-a arătat lui Faraon ceea ce va să facă. Cele şapte vaci frumoase 
sunt şapte ani, cele şapte spice frumoase sunt şapte ani: visul lui 

Faraon este unul. Cele şapte vaci urâte şi slabe, care au ieşit după 
ele, sunt şapte ani; cele şapte spice subțiri şi pălite de vântul de 
răsărit sunt şapte ani: vor fi şapte ani de foamete. Acesta-i 
cuvântul pe care i l-am spus lui Faraon: Dumnezeu 1-a arătat lui 
Faraon ceea ce va să facă. lată, vin şapte ani de mare belşug în 
tot pământul Egiptului. După ei vor veni şapte ani de foamete şi 
va fi uitat tot belşugul în ţara Egiptului şi foametea va secătui 
țara, iar belşugul nu va mai fi cunoscut în ţară din pricina foametei 
de după el, că va fi foarte grea. Şi dacă visul i s-a arătat lui Faraon 
de două ori, e pentru că Dumnezeu Şi-a hotărât cuvântul şi Se 
grăbeşte să-l plinească. Şi acum, să aleagă Faraon un bărbat 
priceput şi înţelept şi să-l aşeze peste toată ţara Egiptului. Aceasta 
să facă Faraon, şi să aşeze ispravnici peste ţară, pentru ca în cei 
şapte ani de belşug să adune a cincea parte din toate roadele 
Egiptului. Să adune ei toate bucatele de prisos ale celor şapte ani 
buni care vin şi să dea grâul pe mâna lui Faraon, iar bucatele să 
fie puse sub pază prin cetăţi; aceste bucate vor fi rezerva ţării 
pentru cei şapte ani de foamete ce vor veni în ţara Egiptului, şi 
astfel ţara nu va pieri de foame». Aceste cuvinte au plăcut lui 
Faraon şi tuturor dregătorilor săi. Şi le-a zis Faraon tuturor 
dregătorilor săi: «Am mai găsi noi oare un om ca el, în care să 
fie duhul lui Dumnezeu?y. Apoi a zis Faraon către losif: «De 
vreme ce Dumnezeu ţi-a descoperit ţie toate acestea, om mai 
înțelept şi mai priceput decât tine nu se află. Tu să fii dar în 
fruntea casei mele. Tot poporul meu se va supune poruncii tale, 
iar eu numai prin tronul meu voi fi mai mare decât tine!». I-a zis 
Faraon lui Iosif: «Iată, eu te pun astăzi peste toată ţara Egiptului!», 
ŞI şi-a scos Faraon inelul din deget şi l-a pus în degetul lui Iosif, 
l-a îmbrăcat în haină de vison, i-a pus la gât lanţ de aur, şi a făcut 
să fie purtat în cea de a doua sa trăsură, şi crainicul striga 
înainte-i: «Cădeţi în genunchi!». Şi în felul acesta l-a pus peste 
toată ţara Egiptului. Apoi Faraon a zis către Iosif: «Eu sunt 

Faraon! În toată ţara Egiptului nimeni nu-şi va mişca mâna sau 
piciorul fără încuviințarea ta!. Şi l-a numit Faraon pe Iosif cu 
numele de Țafnat-Paneah şi 1-a dat-o de soţie pe Asineta, fiica lui 
Poti-Fera, marele preot din Iliopolis. Iosif era de treizeci de ani 
când s-a înfăţişat înaintea lui Faraon, regele Egiptului. leşind apoi 
Iosif de la faţa lui Faraon, a cutreierat toată ţara Egiptului. Şi în 
cei şapte ani de belşug a rodit pământul cu mare rodnicie. Iar el 
a adunat toate bucatele de prisos ale celor şapte ani care au fost 
cu belşug în ţara Egiptului şi le-a pus prin cetăţi, în fiecare cetate 
punând ceea ce s-a strâns de pe câmpurile dimprejur. A strâns 
Iosif grâu îmbelşugat ca nisipul mării, până ce nu l-au mai putut 
socoti, de mult ce era. Înainte însă de a fi sosit cei şapte ani de 
foamete, lui Iosif i s-au născut doi fii, aduşi pe lume de Asineta, 
fata lui Poti-Fera, preotul din Iliopolis. Celui întâi-născut i-a 
pus Iosif numele Manase, «pentru că şi-a zis el m-a făcut 
Dumnezeu să-mi uit toate necazurile şi toată casa tatălui meu»; 
iar celuilalt i-a pus numele Efraim, «pentru că şi-a zis el 
Dumnezeu m-a făcut roditor în pământul suferinţei mele». lar 
după ce au trecut cei şapte ani de belşug care au fost în ţara 
Egiptului, au prins a veni cei şapte ani de foamete, după cum 
spusese Iosif. Foamete s-a făcut atunci în toate ţările, dar în 
toată ţara Egiptului era pâine. Când însă a flămânzit şi toată ţara 
Egiptului, atunci poporul a strigat la Faraon să-i dea pâine, dar 
Faraon a zis către toţi egiptenii: «Duceţi-vă la Iosif; ce vă va 
spune el, aceea faceţi!». Şi dacă foametea s-a întins pe tot 
cuprinsul ţării, a deschis Iosif toate grânarele şi vindea pâine 
tuturor egiptenilor. Dar toate ţările veneau în Egipt să cumpere 
pâine de la Iosif, căci foametea se înstăpânise în tot pământul” 
(Facere 37,36; 40,1-23 şi 41,1-57). 

b) Primul vis al lui Nabucodonosor şi tâlcuirea lui 

„În cel de-al doilea an de domnie al lui Nabucodonosor, 
a avut Nabucodonosor un vis, iar duhul i s-a tulburat şi somnul 

i-a fugit. Și regele a zis: «Chemaţi-i pe descântători şi pe magi 
şi pe vrăjitori şi pe caldei ca să-i spună regelui visele lui!». Iar 
ei au venit şi au stat înaintea regelui. Şi regele le-a zis: «Am 
visat, iar duhul mi s-a tulburat şi vreau să ştiu visul». lar caldeii 
i-au vorbit regelui în limba siriacă: «O, rege, veşnic să trăieşti; 
spune-le robilor tăi visul tău, iar noi îți vom spune tâlcul». Regele 
le-a răspuns caldeilor: «Să ştiţi că hotărârea am luat-o! Dacă voi 
nu-mi veţi face cunoscut visul şi tâlcuirea lui, veţi fi nimiciţi, 
iar casele voastre vor fi jefuite; dar dacă-mi veţi face cunoscut 
visul şi tâlcuirea lui, veţi primi daruri şi cinste multă de la mine; 
numai spuneţi-mi visul şi tâlcuirea lui». Ei i-au răspuns a doua 
oară, zicând: «Regele să le spună robilor săi visul, iar noi îi vom 
spune tâlcul». Iar regele le-a răspuns, zicând: «Văd eu bine că 
de vreme ce ştiţi că am luat hotărârea voi vreţi să câştigaţi timp. 
Dacă nu-mi spuneţi visul, eu cred că voi aţi pus la cale să-mi 
aduceţi în faţă o poveste mincinoasă până va trece vremea. 
Spuneţi-mi visul şi atunci voi şti că-mi veţi spune şi tâlcul lui». 
Caldeii i-au răspuns regelui: «Nu există om pe pământ care să 
poată şti treburile regelui, iar niciun mare rege sau cârmuitor n-ar 
pune o astfel de întrebare unui înţelept, mag sau caldeu; fiindcă 
întrebarea pe care o pune regele este grea, şi nimeni altcineva 
n-ar putea să dea un răspuns în faţa regelui decât numai zeii, al 
căror sălaş nu se află printre purtătorii de trup». Atunci regele, 
cuprins de mânie, a poruncit ca toţi înţelepţii Babilonului să fie 
daţi pierzării. Aşa a ieşit porunca; şi au început să-i omoare pe 
înţelepţi; şi-l căutau pe Daniel şi pe cei dimpreună cu el, ca să-i 
omoare. Atunci Daniel şi-a îndreptat cuvântul cu înţelepciune şi 
iscusinţă către Arioh, căpetenia gărzii regale, care ieşise să-1 ucidă 
pe înţelepţii Babilonului, întrebându-l şi zicând: «Mare dregător 
al regelui, de ce a dat regele o poruncă aşa de aspră?». După ce 
Arioh i-a lămurit lui Daniel rostul poruncii, Daniel a intrat la rege 
cu rugămintea de a-i da timp să-i spună regelui tâlcuirea. Apoi 

Daniel s-a dus în casa lui şi le-a spus lui Anania, Misael şi Azaria 
despre ce este vorba. Și cereau de la Dumnezeul cerului milă 
pentru taina aceasta, pentru ca Daniel şi prietenii lui să nu piară 
împreună cu restul înțelepţilor Babilonului. Atunci taina 1 s-a 
descoperit lui Daniel într-o vedenie de noapte; şi L-a binecuvântat 
Daniel pe Dumnezeul cerului, zicând: «Binecuvântat fie numele 
Domnului din veac şi până-n veac, că ale Lui sunt înţelepciunea 
şi înţelegerea. El schimbă vremile şi anii, El aşază regi şi El 
îi strămută, El dă înţelepciune celor înţelepţi şi minte iscusită 
celor ce ştiu să înţeleagă; EI descoperă adâncurile şi tainele, El 
cunoaşte ceea ce este în întuneric, Cu EI este lumina. Ţie mă 
mărturisesc şi pe Tine Te laud, Dumnezeul părinţilor mei, căci Tu 
mi-ai dat înţelepciune şi putere şi m-ai făcut să cunosc lucrurile 
pe care Ţi le-am cerut şi visul regelui mi l-ai arătat». Şi a venit 
Daniel la Arioh - cel pe care-l pusese regele să-i nimicească pe 
înţelepții Babilonului - şi i-a zis: «Nu-i da pierzării pe înţelepții 
Babilonului, ci du-mă pe mine în faţa regelui, iar eu îi voi spune 
regelui tâlcul». Atunci Arioh l-a adus grabnic pe Daniel în faţa 
regelui, căruia i-a zis: «Am găsit un iudeu dintre cei aduşi în 
robie care-i va spune regelui tâlcul». Iar regele, răspunzând, i-a 
zis lui Daniel - al cărui nume era Beltşaţar: «Poţi tu să-mi spui 
visul pe care l-am văzut, precum şi tâlcuirea lui?». Şi a răspuns 
Daniel în faţa regelui, zicând: «Taina despre care întreabă regele 
nu este în puterea înţelepţilor, a magilor, a descântătorilor sau 
a ghicitorilor să i-o spună regelui; dar în cer este un Dumnezeu 
Care descoperă tainele şi 1-a arătat regelui Nabucodonosor ce 
lucruri se vor petrece în zilele ce vor veni. lată visul şi vedenia 
pe care le-ai avut când erai în aşternutul tău: O, rege, în aşternutul 
tău te gândeai la cele ce-ar fi să fie mâine-poimâine; iar Cel ce 
descoperă taine ţi-a arătat ceea ce va să fie. lar mie nu mi s-a 
descoperit această taină datorită înţelepciunii ce se află în mine 
mai mult decât în toți cei vii, ci pentru ca eu să-i spun regelui 

tâlcul, aşa ca tu să-ţi poţi cunoaşte gândurile inimii. Tu, rege, 
ai văzut; şi, iată, un chip; acel chip era mare, înfăţişarea lui era 
strălucită stând înaintea feţei tale, iar vederea lui era grozavă; un 
chip al cărui cap era de aur curat, ale cărui mâini şi piept şi braţe 
erau de argint, al cărui pântece şi ale cărui coapse erau de aramă; 
pulpele îi erau de fier; iar picioarele, o parte de fier şi o parte de 
lut. Te-ai uitat până când o piatră tăiată din munte, nu de mână, 
a izbit chipul peste picioarele de fier şi de lut şi le-a sfărâmat. 
Atunci dintr-o dată s-au sfărâmat lutul, fierul, arama, argintul 
şi aurul şi s-au făcut ca praful vara pe arie, şi furia vântului le-a 
spulberat, şi loc pentru ele nu s-a mai aflat; iar piatra care lovise 
chipul s-a făcut un munte mare şi a umplut tot pământul. Acesta 
este visul, iar tâlcuirea lui o voi spune în faţa regelui. Tu, o, rege, 
eşti regele regilor, căruia Dumnezeul cerului i-a dat o împărăție 
puternică şi tare şi cinstită oriunde locuiesc fiii oamenilor; în 
mâna ta a dat fiarele câmpului şi păsările cerului şi peştii mării, 
pe tine te-a făcut domn peste toate; tu eşti capul de aur. După 
tine se va ridica un alt regat, mai mic decât al tău, şi un al treilea 
regat care este arama şi care va avea stăpânire peste tot pământul; 
şi un al patrulea regat, care va fi tare ca fierul; aşa cum fierul 
fărâmiţează şi supune, tot astfel va fărâmiţa el şi va supune. Și 
pentru că ai văzut că picioarele şi degetele sunt o parte de lut şi 
o parte de fier, regatul va fi împărţit; dar în el va fi şi ceva din 
rădăcină de fier, aşa cum ai văzut fierul amestecat cu lutul. Și 
de vreme ce degetele picioarelor erau o parte de fier şi o parte 
de lut, o parte din regatul acela va fi tare, dar ceva din el se va 
sfărâma. Și pentru că ai văzut fierul amestecat cu lutul, aşa se 
vor amesteca întru sămânţa oamenilor, dar de lipit nu se vor 
lipi, aşa cum fierul nu se amestecă cu lutul. Și în zilele acelor 
regi, Dumnezeul cerului va ridica o împărăție care în veci nu 
va fi nimicită; împărăţia Lui nu va fi lăsată unui alt popor, ci va 
fărâmiţa şi va vântura toate regatele, iar ea va rămâne în veci. 


348 


Aşa cum ai văzut că o piatră a fost tăiată din munte, dar nu de 
mână, şi a sfărâmat lutul, fierul, arama, argintul şi aurul, marele 
Dumnezeu i-a arătat regelui ce anume se va petrece după aceasta. 
Visul este adevărat, iar tâlcuirea lui este neîndoielnică». Atunci 
regele Nabucodonosor a căzut cu faţa la pământ şi i s-a închinat 
lui Daniel şi a dat porunci să i se aducă jertfe şi tămâieri. Şi 
răspunzând regele, i-a zis lui Daniel: «Cu adevărat, Dumnezeul 
vostru este Dumnezeul dumnezeilor şi Domnul regilor, Cel ce 
descoperă taine; căci tu ai fost în stare să descoperi această taină». 
ŞI l-a preamărit regele pe Daniel şi i-a dat multe şi bogate daruri 
şi l-a pus peste toată ţara Babilonului şi l-a făcut mai-marele 
satrapilor peste toţi înţelepţi Babilonului. La rugămintea lui 
Daniel, regele i-a pus pe Şadrac, Meşac şi Abed-Nego cârmuitori 
peste ţinutul Babilonului. Daniel însă a rămas la curtea regelui” 
(Daniel 2,1-49). 


c) Al doilea vis al lui Nabucodonosor şi tâlcuirea lui 

„Regele Nabucodonosor către toate popoarele, triburile şi 
limbile care locuiesc în tot pământul: Pacea să vi se înmulțească! 
Plăcut îmi este să vă vestesc semnele şi minunile pe care 
Dumnezeu Cel-Preaînalt le-a făcut cu mine, cât sunt ele de mari 
şi de puternice; împărăţia Lui e împărăție veşnică, iar stăpânia 
Lui din neam în neam. Eu, Nabucodonosor, eram înfloritor în 
casa mea şi bogat în odrasle pe tronul meu. Vis am văzut şi 
m-am înfricoşat; şi m-am tulburat în aşternutul meu şi vedenia 
gândurilor mele m-a răscolit. Și am dat poruncă să mi se aducă 
înainte toţi înţelepţi Babilonului ca să-mi arate tâlcul visului. Şi 
au intrat descântătorii şi magii şi ghicitorii şi caldeii; eu le-am 
spus visul, dar ei nu mi-au spus tâlcuirea până ce a venit Daniel 
- căruia, după numele dumnezeului meu, i se spune Beltşaţar -, 
care Îl poartă în El pe Duhul Sfânt al lui Dumnezeu; şi în faţa 
lui am spus visul: O, Beltşaţar, tu, mai-marele tâlcuitorilor de 

semne, pe care te ştim că-L ai în tine pe Duhul cel Sfânt al lui 
Dumnezeu şi că nicio taină nu-ţi este prea grea, ascultă vedenia 
visului pe care l-am avut şi spune-mi tâlcuirea lui. Vedenie am 
avut în aşternutul meu: m-am uitat; şi, iată, un copac în mijlocul 
pământului; iar înălţimea lui, mare foarte. Copacul creştea, 
mare şi puternic: vârful lui a ajuns până la cer, şi se putea vedea 
până la marginile întregului pământ; frunzele-i erau frumoase, 
roadele îmbelşugate, în el era hrană pentru toţi; sub el îşi aveau 
culcuşul fiarele sălbatice ale câmpului, iar păsările cerului îşi 
aveau sălaş în ramurile lui; şi din el se hrănea tot trupul. Vedeam 
în vedenia de noapte din aşternutul meu; şi, iată, cineva Veghetor 
şi Sfânt s-a pogorât din cer şi a strigat cu glas mare şi a zis 
aşa: «Tăiaţi copacul!; şi smulgeţi-i ramurile şi scuturaţi-i 
frunzele şi risipiţi-i roadele!; să fugă fiarele de sub el şi păsările 
din ramurile lui! Lăsaţi-i însă în pământ butucul rădăcinilor, 
legat în fier şi aramă; şi va rămâne în iarba cea de pe afară şi 
în roua cerului: merticul său va fi împărțit cu sălbăticiunile din 
buruienişul pământului. Inima lui va fi schimbată: în locul celei 
de om i se va da o inimă de fiară; şi şapte vremi vor trece peste 
el. Tâlcuirea visului, prin porunca Veghetorului; întrebarea, 
prin graiul celor sfinţi; ca să cunoască cei vii că Domnul este 
cel mai înalt peste împărăţia oamenilor, că El o va da oricui 
Îi place Lui s-o dea şi că ridică deasupra ei pe cel ce în faţa 
oamenilor e o nimica toată». Acesta este visul pe care eu, regele 
Nabucodonosor, l-am văzut. «Iar tu, Beltşaţar, spune-mi tâlcuirea; 
că niciunul dintre înţelepţii regatului meu n-a fost în stare să-mi 
arate tâlcuirea; tu însă, Daniele, poţi, căci în tine este Duhul Sfânt 
al lui Dumnezeu». Atunci Daniel - al cărui nume era Beltşaţar - a 
rămas pe gânduri vreme de un ceas, cu mintea răvăşită. lar regele, 
răspunzând, i-a zis: «Beltşaţar, nu cumva visul şi tâlcuirea lui să 
te înspăimânte!». lar Beltşaţar i-a răspuns, zicând: «Doamne, 
visul acesta să fie pentru cei ce te urăsc, iar tâlcul său să fie 

pentru duşmanii tăi! Copacul pe care l-ai văzut, cel ce a crescut 
mare şi puternic, al cărui vârf a ajuns până la cer şi se vedea 
până la capătul pământului, cel cu frunze înfloritoare şi roade 
îmbelşugate, cel ce tuturor le era hrană, sub care-şi aflau fiarele 
culcuşul şi-n ale cărui ramuri sălăşluiau păsările cerului, acela 
eşti tu, o, rege; că tu ai crescut mare şi puternic, şi măreţia 
ta s-a tot înălțat şi a ajuns până la cer, iar stăpânirea ta, la 
marginile pământului. Şi când regele l-a văzut pe Veghetor 
şi pe Cel-Sfânt pogorându-Se din cer şi zicând: Smulgeţi 
copacul şi nimiciţi-l!; numai butucul rădăcinilor lăsaţi-i-l în 
pământ, legat în fier şi aramă!; cu iarba cea de pe afară şi cu roua 
cerului va petrece!; merticul său va fi împărţit cu fiarele sălbatice 
până ce şapte vremi vor trece peste el!y, acesta-i tâlcul lui, o, 
rege, şi aceasta-i hotărârea Celui-Preaînalt care a ajuns asupra 
domnului meu, regele: Te vor alunga dintre oameni şi-ţi va fi 
sălaşul laolaltă cu fiarele sălbatice şi ca pe un bou te vor hrăni 
cu iarbă, şi adăpost vei avea sub roua cerului, şi şapte vremi vor 
trece peste tine, până ce vei cunoaşte că Cel-Preaînalt este Domn 
peste împărăţia oamenilor şi că EI o va da oricui Îi place Lui. Şi 
pentru că ei au zis: Lăsaţi butucul rădăcinilor copacului!, regatul 
îți va rămâne din clipa când vei recunoaşte puterea cerească. De 
aceea, o, rege, plăcut să-ţi fie sfatul meu şi răscumpără-ţi păcatele 
prin milostenie, şi nedreptăţile prin aplecarea spre cei sărmani; 
poate că Dumnezeu va fi îndelung-răbdător față de păcatele tale». 
Toate aceste lucruri au venit asupra regelui Nabucodonosor. După 
douăsprezece luni, în timp ce se plimba prin palatul regatului 
său din Babilon, regele a prins a grăi, zicând: «Oare nu-i acesta 
Babilonul cel mare, pe care eu l-am zidit drept casă împărătească 
prin tăria puterii mele spre cinstirea slavei mele?y. N-a rostit 
bine regele vorba, când un glas a venit din cer: «Ţie, rege 
Nabucodonosor, ţie ţi se spune: Regatul ţi s-a dus! Te vor alunga 
dintre oameni şi-ţi va fi sălaşul laolaltă cu fiarele câmpului, şi ca 

pe un bou te vor hrăni cu iarbă şi şapte vremi vor trece peste tine, 
până ce vei recunoaşte că Cel-Preaînalt este Domnul împărăției 
oamenilor şi că EI o dă cui Îi place Lui s-o dea!». În chiar ceasul 
acela s-a plinit cuvântul asupra lui Nabucodonosor: a fost alungat 
dintre oameni, a mâncat iarbă ca un bou, trupul i s-a scăldat în 
roua cerului până ce părul i-a crescut ca părul leilor şi unghiile 
ca ale păsărilor. Și la împlinirea sorocului, eu, Nabucodonosor, 
- mi-am ridicat ochii spre cer şi mintea mi-a revenit şi L-am 
binecuvântat pe Cel-Preaînalt şi L-am lăudat pe Cel de-a pururi 
viu şi l-am dat slavă; că puterea Lui e putere veşnică şi împărăţia 
Lui în neam şi în neam; şi toţi locuitorii pământului sunt ca o 
nimica; El după voia Lui făptuieşte în oştirea cerului şi în sălaşul 
pământului; nimeni nu-i care să stea împotriva mâinii Sale şi să-l 
zică: «Ce-ai făcut?y. În acelaşi timp mintea mi-a venit la loc, iar 
eu am revenit la cinstea regatului meu; şi chipul mi-a revenit; şi 
dregătorii şi nobilii mei m-au căutat, şi regatul mi-a fost dat în 
stăpânire; şi mult mai îmbelşugată mărire mi s-a adăugat. Acum, 
aşadar, eu, Nabucodonosor, Îl laud şi-L preaînalţ şi-L slăvesc pe 
Împăratul cerului: fiindcă toate lucrurile Lui sunt adevărate şi 
cărările Lui sunt drepte; şi pe toţi cei ce umblă în trufie El poate 

să-i smerească” (Daniel 4,1-37). 


Scrisul văzut de regele Baltazar şi tâlcuirea lui 

„Regele Baltazar le-a făcut un ospăț mare celor o mie de 
dregători ai săi; şi vin era înaintea celor o mie. Şi Baltazar, bând, 
după ce a dat de gustul vinului a poruncit să fie aduse vasele de 
aur şi de argint pe care Nabucodonosor, tatăl său, le luase din 
templul din Ierusalim, pentru ca din ele să bea regele şi dregătorii 
săi şi nevestele lui şi ţiitoarele lui. Şi au adus vasele de aur şi 
de argint care fuseseră luate din templul lui Dumnezeu Cel din 
Ierusalim; şi au băut din ele regele şi dregătorii săi şi nevestele 
lui şi ţiitoarele lui; beau ei vin şi-i preamăreau pe dumnezeii 


352 


de aur, de argint, de aramă, de fier, de lemn şi de piatră; dar pe 
Dumnezeul Cel veşnic, Cel ce are putere asupra duhului lor, 
pe Acela nu-L binecuvântau. În chiar ceasul acela au apărut 
degetele unei mâini de om; în lumina sfeşnicului, ele scriau pe 
tencuiala peretelui din casa regală; iar regele vedea încheieturile 
mâinii care scria. Atunci faţa regelui s-a îngălbenit; gândurile 
îl tulburau, încheieturile şoldurilor îi piereau, iar genunchii, 
cuprinşi de tremur, se loveau unul de altul. Şi regele a strigat 
cu glas mare să-i fie aduşi magii, caldeii şi ghicitorii. Şi le-a zis 
înţelepților Babilonului: «Cel ce va citi această scriere şi-mi va 
face cunoscută tâlcuirea, acela, oricare ar fi el, va fi îmbrăcat în 
purpură, Şi va avea lanţ de aur împrejurul gâtului, şi va fi al treilea 
cârmuitor în regatul meu». Atunci au intrat toţi înţelepţii regelui, 
dar n-au putut să citească scrierea, şi nici să-i arate regelui tâlcul. 
Şi regele Baltazar s-a tulburat şi chipul i s-a schimonosit, iar 
sfetnicii săi au fost cuprinşi de spaimă. Atunci regina a intrat în 
casa ospăţului şi a zis: «O, rege, în veci să trăieşti! Gândurile 
tale să nu te tulbure, iar chipul tău să nu se schimbe! În regatul 
tău este un om în care se află Duhul lui Dumnezeu; în zilele 
părintelui tău s-a aflat în el cuget veghetor şi pricepere; iar regele 
Nabucodonosor, părintele tău, l-a pus mai-mare peste tâlcuitorii 
de semne şi peste magi şi peste caldei şi peste ghicitori. Că are în 
el un duh nemaipomenit şi înţelepciune şi pricepere şi tâlcuieşte 
visele şi răspunde la întrebări grele şi deznoadă nodurile: e 
Daniel, dar regele l-a numit Beltşaţar; pune să-l cheme, iar el îţi 
va spune tâlcuirea lui». Atunci Daniel a fost adus în faţa regelui. 
ŞI a zis regele către Daniel: «Tu eşti Daniel, cel dintre robii iudei 
pe care i-a adus tatăl meu din luda? Am auzit de tine, cum că în 
tine este Duhul lui Dumnezeu şi că duh veghetor şi pricepere şi 
înţelepciune nemaipomenită s-au aflat în tine. Și acum au venit 
în faţa mea înţelepţi şi magi şi ghicitori să-mi citească scrierea 
aceasta şi să-mi spună tâlcuirea, dar n-au fost în stare să mi-o 


333 


spună. Dar am auzit de tine, cum că poţi face tâlcuiri; acum dar, 
dacă vei fi în stare să citeşti scrierea aceasta şi să-mi spui tâlcul 
ei, vei fi îmbrăcat în purpură şi vei avea lanţ de aur împrejurul 
gâtului şi vei fi al treilea dregător în regatul meu». Și a grăit 
Daniel în faţa regelui: «Darurile tale poți să le păstrezi pentru tine, 
iar lucrurile de preţ dă-le altora; iar eu îi voi citi regelui scrierea 
ŞI-i voi spune tâlcuirea. O, rege, Dumnezeul Cel-Preaînalt i-a 
dat lui Nabucodonosor, părintele tău, regat şi mărire şi cinste şi 
slavă; şi din pricina măririi pe care i-o dăduse, toate popoarele, 
triburile şi limbile erau înfricoşate şi tremurau înaintea lui: pe 
cine vrea îl omora, pe cine vrea îl lovea, pe cine vrea îl înălța, pe 
cine vrea îl umilea. Dar când inima lui s-a înălțat şi duhul 1-a dat 
ghes să se trufească, atunci a fost coborât de pe tronul regatului 
său şi cinstea i-a fost luată. A fost alungat dintre oameni, şi inima 
i s-a dat după firea fiarelor; sălaşul şi-l avea laolaltă cu asinii 
sălbatici; ca pe un bou îl hrăneau cu iarbă, iar trupul i se scălda 
din roua cerului, până ce a cunoscut că Dumnezeul Cel-Preaînalt 
este Domnul împărăției oamenilor şi că EI o dă cui Îi place Lui. 
Ca atare, tu, Baltazar, tu, fiul său, cel ce nu ţi-ai smerit inima 
înaintea lui Dumnezeu, oare n-ai ştiut tu toate acestea? Tu te-ai 
înălţat împotriva Domnului, Dumnezeul cerului, şi ţi-ai adus 
înainte vasele casei Sale şi aţi băut vin din ele, tu şi dregătorii tăi 
şi nevestele tale şi țiitoarele tale, şi aţi preamărit dumnezeii de aur 
şi de argint şi de fier şi de lemn şi de piatră, care nu văd şi nici nu 
aud şi nici nu cunosc; dar pe Dumnezeu, în a Cărui mână se află 
suflarea ta şi toate căile tale, pe Acela nu L-aţi slăvit. Drept aceea, 
de la El a fost trimisă încheietura mâinii, şi EI a poruncit această 
scriere. lar scrierea cea poruncită este aceasta: Mane, Techel, 
Fares. lar tâlcuirea cuvântului este aceasta: Mane: Dumnezeu 
ţi-a măsurat regatul şi i-a pus capăt; Techel: a cântărit în cântar 
şi a găsit lipsă; Fares: regatul tău este împărţit şi dat mezilor şi 
perşilor». Atunci Baltazar a dat poruncă şi l-au îmbrăcat pe Daniel 

în purpură şi i-au pus lanţ de aur împrejurul gâtului; şi s-a dat 
de veste că el este al treilea dregător în regat. In aceeaşi noapte, 
Baltazar, regele caldeu, a fost ucis” (Daniel 5,1-30). 


Cei trei tineri evrei în cuptorul de foc 

„În cel de-al optsprezecelea an al domniei sale, regele 
Nabucodonosor a făcut un chip de aur, înalt de şaizeci de coţi 
şi lat de şase coţi şi l-a pus în câmpia Dura, în ţara Babilonului. 
Şi a trimis să-i adune pe guvernatori şi pe comandanții de oşti 
ŞI pe ispravnici şi pe principi şi pe tirani şi pe cârmuitori şi 
pe toţi nobilii ţării, ca să vină la sfinţirea chipului. Şi s-au 
adunat ispravnicii şi guvernatorii şi comandanții de oşti şi 
principii ŞI tiranii cei mari şi cârmuitorii şi toţi nobilii ţării la 
sfințirea chipului ridicat de regele Nabucodonosor; şi au stătut 
înaintea chipului. Şi crainicul a strigat cu glas mare: «Vouă vi 
se porunceşte, popoare, triburi, limbi: La ceasul în care veţi 
auzi glasul trâmbiţei şi al flautului şi al chitarei, al harpei şi al 
cimpoiului şi al psaltirii şi al oricărui fel de instrument muzical, 
veţi cădea şi vă veţi închina la chipul cel de aur pe care l-a ridicat 
regele Nabucodonosor. Iar cel ce nu va cădea şi nu se va închina, 
în chiar ceasul acela va fi aruncat în cuptorul ce arde cu foc». Și 
a fost că după ce toate popoarele au auzit glasul trâmbiţei şi al 
flautului şi al chitarei şi al harpei şi al cimpoiului şi al psaltirii şi 
al oricărui alt fel de cântare, toate popoarele şi triburile şi limbile 
au căzut şi s-au închinat la chipul de aur pe care-l ridicase regele 
Nabucodonosor. Atunci s-au apropiat câţiva caldei care i-au pârât 
pe iudei la regele Nabucodonosor, zicând: «O, rege, în veci să 
trăieşti! Tu, rege, ai poruncit ca fiecare om care va auzi glasul 
trâmbiţei şi al flautului şi al chitarei şi al harpei şi al cimpoiului 
şi al psaltirii şi al oricărui alt fel de instrument muzical şi nu va 
cădea şi nu se va închina la chipul de aur pe care tu l-ai ridicat, 
să fie aruncat în cuptorul ce arde cu foc. O, rege, sunt aici nişte 

iudei: Șadrac, Meşac şi Abed-Nego pe care tu i-ai pus cârmuitori 
peste ţinutul Babilonului, care nu s-au supus poruncii tale. Ei nu 
le slujesc dumnezeilor tăi şi nu se închină la chipul pe care tu 
l-ai ridicat». Atunci Nabucodonosor, cuprins de tulburare şi de 
mânie, a poruncit să fie aduşi Şadrac, Meşac şi Abed-Nego. Şi 
e1 au fost aduşi în fața regelui. Şi regele le-a zis: «Şadrac, Meşac 
şi Abed-Nego, este adevărat că voi nu le slujiţi dumnezeilor mei 
şi că nu vă închinaţi la chipul pe care eu l-am ridicat? Acum dar, 
dacă sunteţi gata, când veţi auzi glasul trâmbiţei şi al flautului şi 
al harpei şi al cimpoiului şi al psaltirii şi al oricăror instrumente 
muzicale veţi cădea şi vă veţi închina la chipul de aur pe care eu 
l-am ridicat; dar dacă nu vă închinaţi, în chiar ceasul acela veţi 
fi aruncaţi în cuptorul ce arde cu foc; şi cine este dumnezeul care 
să vă scoată pe voi din mâinile mele?». Şi răspunzând Şadrac, 
Meşac şi Abed-Nego, i-au zis regelui Nabucodonosor: «O, rege, 
nu e nevoie să-ţi răspundem la aşa ceva, căci Dumnezeul nostru, 
Căruia noi Îi slujim, este în ceruri şi EI poate să ne scape din 
cuptorul ce arde cu foc şi să ne izbăvească din mâinile tale. 
Dar dacă nu, să-ţi fie cunoscut, o, rege, că noi nu vom sluji 
dumnezeilor tăi, şi nici nu ne vom închina la chipul pe care tu 
l-ai ridicat». Atunci Nabucodonosor s-a umplut de mânie şi şi-a 
schimbat înfăţişarea feţei sale față de Şadrac, Meşac şi Abed- 
Nego şi a zis: «Încingeţi cuptorul de şapte ori mai mult, până 
ce se va înroşi!». Şi le-a poruncit câtorva oameni vânjoşi să-i 
lege pe Şadrac, Meşac şi Abed-Nego şi să-i arunce în cuptorul 
ce arde cu foc. Atunci i-au legat pe bărbaţii aceia, aşa cum erau, 
cu mantiile lor, cu încălțămintele lor, cu pălăriile lor şi cu toată 
îmbrăcămintea lor, şi i-au aruncat în mijlocul cuptorului ce ardea 
cu foc. Și fiindcă porunca regelui era grabnică şi cuptorul era 
foarte încins, oamenii care i-au aruncat pe Şadrac, Meşac şi 
Abed-Nego au fost arşi de văpaia focului ce răzbătea primprejur. 
Dar acei trei bărbaţi, Şadrac, Meşac şi Abed-Nego, au căzut 

legaţi în mijlocul cuptorului ce ardea cu foc şi umblau prin 
mijlocul văpăui, cântând laudă lui Dumnezeu şi binecuvântând 
pe Domnul. lar Nabucodonosor 1-a auzit cântând laude şi s-a 
mirat şi degrabă s-a sculat şi le-a zis dregătorilor săi: «N-am 
aruncat noi în mijlocul focului trei oameni legaţi?». Şi i-au 
răspuns regelui: «Cu adevărat, aşa este, o, rege!». Şi a zis regele: 
«Eu văd acum patru oameni dezlegaţi, mergând prin mijlocul 
focului fără ca ceva să-i vatăme; iar chipul celui de-al patrulea 
este ca faţa unuia dintre fiii zeilor». Atunci Nabucodonosor s-a 
apropiat de gura cuptorului ce ardea cu foc şi a zis: «Șadrac, 
Meşac şi Abed-Nego, voi, robii Dumnezeului Celui-Preaînalt, 
ieşiţi afară şi veniţi aici!», iar Şadrac, Meşac şi Abed-Nego au 
ieşit din mijlocul focului. ŞI s-au strâns satrapii şi comandanții 
de oşti şi ispravnicii şi principii regali şi i-au văzut pe bărbaţi şi 
că focul nu le arsese trupul, că părul de pe cap nu le era pârlit, 
că hainele le erau neschimbate şi că miros de foc nu era întru ei. 
Iar regele Nabucodonosor a zis: «Binecuvântat este Dumnezeul 
lui Şadrac, Meşac şi Abed-Nego, Cel ce l-a trimis pe îngerul 
Său şi i-a eliberat pe robii Săi, pentru că ei au nădăjduit în 
EI şi n-au ascultat de porunca regelui şi şi-au dat trupurile să 
fie arse, numai ca să nu slujească şi nici să se închine la fiece 
dumnezeu, fără numai Dumnezeului lor. De aceea, eu izvodesc 
poruncă: Fiecare popor, trib sau limbă care va grăi cuvânt de 
defăimare a Dumnezeului lui Şadrac, Meşac şi Abed-Nego 
va fi dat pierzării şi casele lor vor fi date jafului; pentru că 
nu este un alt Dumnezeu Care poate să izbăvească în acest 
chip!». Atunci regele Babilonului i-a reaşezat în slujbele lor 
pe Şadrac, Meşac şi Abed-Nego în ţara Babilonului şi i-a 
înzestrat cu vrednicia de a cârmui peste toţi iudeii care se aflau 
în regatul său” (Daniel 3,1-30). 

„Stând în mijlocul focului, Azaria şi-a deschis gura şi s-a 
rugat aşa: «Binecuvântat eşti, Doamne, Dumnezeul părinţilor 

noştri, şi lăudat eşti Tu şi preamărit Îţi este numele în veci; că 
drept eşti Tu în tot ce ne-ai făcut, adevărate sunt toate lucrurile 
Tale, căile Tale sunt drepte şi judecăţile Tale sunt adevărate. 
Drepte sunt hotărârile Tale în toate câte le-ai adus asupra noastră 
şi asupra Ierusalimului - sfânta cetate a părinţilor noştri; în adevăr 
şi în dreptate ne-ai adus acestea, din pricina păcatelor noastre. 
Că am păcătuit, fărădelege am făcut îndepărtându-ne de Tine; în 
toate am greşit din greu, poruncile nu Ți le-am ascultat şi nici că 
le-am păzit, nici le-am făcut după cum ne-ai poruncit nouă, ca să 
ne fie bine. Şi câte ne-ai adus şi ne-ai făcut, în dreaptă judecată 
sunt. Tu ne-ai dat în mâinile unor vrăjmaşi nelegiuiţi - cei mai 
cumpliţi dintre necredincioşi - şi ale unui rege nedrept - cel mai 
rău de pe pământul întreg. Acum nu cutezăm să ne deschidem 
gura: ruşinea şi ocara au căzut peste robii Tăi şi peste cei care 
Te cinstesc. O, de dragul numelui Tău nu ne părăsi pe noi pentru 
totdeauna, nu-Ți rupe legământul! Nu-Ţi îndepărta mila de noi, 
de dragul lui Avraam, prietenul Tău, şi al lui Isaac, robul Tău, şi 
al lui Israel, sfântul Tău, cărora Tu le-ai făgăduit să le înmulţeşti 
urmaşii ca stelele cerului şi ca nisipul de pe ţărmul mării. Căci, 
Stăpâne, ne-am împuţinat mai mult decât toate neamurile şi 
umiliți suntem acum în tot pământul pentru păcatele noastre. 
Că nu mai este în vremea de acum nici căpetenie şi nici profet 
Şi nici cârmuitor nici ardere-de-tot, nici jertfă, nici prinos şi nici 
tămâie, nici loc în care să-Ţi aducem pârga şi să aflăm milă. 
Dar, peste toate-acestea, primeşte-ne la Tine cu inima zdrobită, 
cu duhul umilit, ca ardere-de-tot de tauri, de berbeci şi de miei 
graşi, la număr cu zecile de mii. Aşa să fie astăzi înaintea Ta jertfa 
noastră şi fă ca noi să Te urmăm cu totul, că nu sunt daţi ruşinii 
cei ce se încred în Tine. Şi-acum, noi Te urmăm cu toată inima 
şi teamă avem de Tine şi faţa-Ţi căutăm. Să nu ne ruşinezi, ci fă 
cu noi după îndurarea Ta şi după bogăţia milei Tale; şi scoate-ne 
pe potriva minunilor Tale şi dă-i mărire numelui Tău, Doamne! 

Să fie daţi ruşinii toţi cei ce le fac rău robilor Tăi; acoperiţi să fie 
de ruşine, lipsiţi de stăpânire şi putere, tăria lor să se sfărâme! 
Şi să cunoască ei că Tu eşti Domnul, Tu, singur Dumnezeu, 
slăvit în tot pământul!». În acest timp, slujitorii regelui, cei care-i 
aruncaseră în cuptor, n-au încetat să-l înfierbânte cu catran şi cu 
smoală şi cu viţă uscată; vâlvătaia se ridica la patruzeci şi nouă 
de coţi deasupra cuptorului şi, izbucnind afară, i-a ars pe caldeii 
ce se aflau în jurul cuptorului. Dar îngerul Domnului se coborâse 
în cuptor deodată cu Azaria şi cu prietenii săi şi a îndepărtat 
văpaia din cuptor; mijlocul cuptorului l-a făcut ca şi cum ar fi 
fost o adiere răcoroasă, un foşnet de rouă, în aşa fel încât focul 
nu i-a atins şi nu le-a pricinuit nici dureri, nici teamă. Atunci 
cei trei, într-un singur glas, L-au lăudat, L-au preamărit şi L-au 
binecuvântat pe Dumnezeu în cuptor, zicând: «Binecuvântat eşti, 
Doamne, Dumnezeul părinților noştri, şi lăudat şi preaînălţat 
întru toţi vecii şi binecuvântat este numele cel sfânt al slavei 
Tale şi lăudat şi preaînălţat întru toţi vecii! Binecuvântat eşti în 
locaşul sfintei Tale slave, lăudat şi preamărit în veci! Binecuvântat 
eşti Tu, Cel ce vezi adâncurile şi şezi pe heruvimi, şi lăudat şi 
preaînălțat eşti în veci! Binecuvântat eşti pe tronul împărăției 
Tale şi lăudat şi preaînălţat în veci! Binecuvântat eşti în tăria 
cerului şi lăudat şi preamărit în veci! Toate lucrurile Domnului, 
binecuvântaţi pe Domnul, lăudaţi-L şi-L preaînălţaţi în veci! 
Ceruri, binecuvântaţi pe Domnul, lăudaţi-L şi-L preaînălţaţi în 
veci! Îngeri ai Domnului, binecuvântaţi pe Domnul, lăudaţi-L 
şi-L preaînălțaţi în veci! Voi, ape cele mai presus de ceruri, 
binecuvântaţi pe Domnul, lăudaţi-L şi-L preaînălţaţi în veci! Voi, 
toate puterile, binecuvântaţi pe Domnul, lăudaţi-L şi-L preaînălțaţi 
în veci! Voi, soare şi lună, binecuvântaţi pe Domnul, lăudați-L 
şi-L preaînălțaţi în veci! Voi, stelele cerului, binecuvântaţi pe 
Domnul, lăudaţi-L şi-L preaînălţaţi în veci! Voi, toată ploaia şi 
roua, binecuvântaţi pe Domnul, lăudaţi-L şi-L preaînălţaţi în veci! 

Voi, toate vânturile, binecuvântaţi pe Domnul, lăudaţi-L şi-L 
preaînălţaţi în veci! Voi, foc şi căldură, binecuvântaţi pe Domnul, 
lăudaţi-L şi-L preaînălțaţi în veci! Voi, frig şi văpaie, binecuvântaţi 
pe Domnul, lăudaţi-L şi-L preaînălţaţi în veci! Voi, rouă şi 
chiciură, binecuvântaţi pe Domnul, lăudaţi-L şi-L preaînălțaţi 
în veci! Voi, nopţi şi zile, binecuvântaţi pe Domnul, lăudaţi-L 
şi-L preaînălţaţi în veci! Voi, lumină şi întuneric, binecuvântaţi 
pe Domnul, lăudaţi-L şi-L preaînălțaţi în veci! Voi, gheaţă şi ger, 
binecuvântaţi pe Domnul, lăudaţi-L şi-L preaînălțaţi în veci! 
Voi, brume şi zăpezi, binecuvântaţi pe Domnul, lăudaţi-L şi-L 
preaînălţaţi în veci! Voi, fulgere şi nori, binecuvântaţi pe Domnul, 
lăudaţi-L şi-L preaînălţaţi în veci! Tu, pământule, binecuvintează 
pe Domnul, laudă-L şi-L preaînalţă în veci! Voi, munţi şi coline, 
binecuvântaţi pe Domnul, lăudaţi-L şi-L preaînălţaţi în veci! Voi, 
toate răsadurile pământului, binecuvântaţi pe Domnul, lăudaţi-L 
şi-L preaînălțaţi în veci! Voi, izvoare, binecuvântaţi pe Domnul, 
lăudaţi-L şi-L preaînălțaţi în veci! Voi, mări şi râuri, binecuvântaţi 
pe Domnul, lăudaţi-L şi-L preaînălțaţi în veci! Voi, chiţi şi toate 
cele ce se mişcă în ape, binecuvântaţi pe Domnul, lăudați-L şi-L 
preaînălţaţi în veci! Voi, toate păsările cerului, binecuvântaţi pe 
Domnul, lăudaţi-L şi-L preaînălţaţi în veci! Voi, toate fiarele şi 
animalele, binecuvântaţi pe Domnul, lăudaţi-L şi-L preaînălţaţi în 
veci! Voi, fiii oamenilor, binecuvântaţi pe Domnul, lăudaţi-L şi-L 
preaînălțaţi în veci! Voi, fiii lui Israel, binecuvântaţi pe Domnul, 
lăudaţi-L şi-L preaînălţaţi în veci! Voi, preoţi, binecuvântaţi pe 
Domnul, lăudaţi-L şi-L preaînălţaţi în veci! Voi, slujitori, 
binecuvântaţi pe Domnul, lăudaţi-L şi-L preaînălţaţi în veci! 
Voi, duhuri şi suflete ale drepţilor, binecuvântaţi pe Domnul, 
lăudaţi-L şi-L preaînălţaţi în veci! Voi, cei sfinţi şi smeriţi cu 
inima, binecuvântaţi pe Domnul, lăudaţi-L şi-L preaînălţaţi în 
veci! Voi, Anania, Azaria şi Misael, binecuvântaţi pe Domnul, 
lăudaţi-L şi-L preaînălţaţi în veci!, că EI ne-a scos din locuinţa 

morţilor şi din mâna morţii ne-a smuls şi ne-a izbăvit din 
mijlocul cuptorului de flăcări şi din mijlocul văpăii ne-a izbăvit. 
Mărturisiţi-vă Domnului, că e bun, că în veac este mila Lui! Voi, 
toţi cei ce vă închinaţi Domnului, binecuvântaţi pe Dumnezeul 
dumnezeilor, lăudaţi-L şi mărturisiţi-L, că în veac este mila 
Lui!»” (Cântarea celor trei tineri 1,1-67). 


Prorocul Daniel în groapa cu lei 

„Darius Medul a preluat regatul când avea vârsta de şaizeci 
şi doi de ani. ŞI i-a plăcut lui Darius să pună peste regat o sută 
douăzeci de satrapi, ca să fie ei în tot regatul său. lar peste ei, 
trei guvernatori, între care Daniel era unul; aceasta, pentru ca 
satrapii să le dea lor socoteală şi să nu-l supere pe rege. Iar 
Daniel era peste ei, căci duh nemaipomenit se afla întru el; iar 
regele l-a rânduit peste regatul său. Atunci guvernatorii şi satrapii 
căutau să afle un oarecare prilej împotriva lui Daniel; dar nu au 
aflat niciun prilej împotriva lui, şi nicio vină sau greşeală, căci 
era credincios. Și au zis guvernatorii: «Nu vom afla un prilej 
împotriva lui Daniel, în afară de rânduielile Dumnezeului său». 
Atunci guvernatorii şi satrapii s-au dus în grabă la rege şi 
i-au zis: «O, rege Darius, în veci să trăieşti! Toţi cei ce stau la 
cârma regatului tău: comandanții de oşti, satrapii, guvernatorii şi 
ispravnicii au făcut sfat ca printr-o anume rânduială regească să 
fie întărită următoarea poruncă: timp de treizeci de zile, oricine 
va cere ceva de la un alt dumnezeu sau om în afară de tine, să fie 
aruncat în groapa cu lei. Și acum, o, rege, fă cunoscută opreliştea 
şi dă poruncă scrisă, care, potrivit legii mezilor şi perşilor, nu se 
mai poate schimba». Atunci regele Darius a poruncit ca opreliştea 
să fie dată în scris. lar Daniel, când a cunoscut că opreliştea 
fusese poruncită, a intrat în casa lui; ferestrele însă erau deschise 
în foişorul ce dădea spre Ierusalim; şi de trei ori pe zi, plecându-şi 
genunchii, se ruga şi lăuda pe Dumnezeu, aşa cum obişnuia să 

facă şi mai înainte. Atunci oamenii aceia l-au pândit şi l-au aflat 
pe Daniel rugându-se şi cerând mila lui Dumnezeu. Și au venit şi 
i-au spus regelui: «O, rege, oare n-ai dat tu poruncă scrisă ca, timp 
de treizeci de zile, oricine va cere ceva de la un alt dumnezeu sau 
om în afară de tine să fie aruncat în groapa cu lei?y. Iar regele 
a zis: «Adevărat este cuvântul: peste legea perşilor şi a mezilor 
nu se va trece!y. Atunci ei, răspunzând, au zis în faţa regelui: 
«Daniel, cel dintre robii iudei, nu s-a supus poruncii tale, ci de 
trei ori pe zi înalță cereri către Dumnezeul său». Atunci regele, 
când a auzit cuvântul acesta, s-a întristat foarte în sinea lui pentru 
Daniel, şi mult s-a străduit să-l scape; până seara s-a străduit să-l 
scape. Atunci oamenii aceia au zis către rege: «Să ştii, o, rege, că 
legea mezilor şi a perşilor nu îngăduie ca noi să schimbăm ceva 
din ceea ce regele a rânduit prin poruncă sau legiuire». Atunci 
regele a poruncit şi l-au adus pe Daniel; şi l-au aruncat în 
groapa cu lei. Dar regele i-a zis lui Daniel: «Dumnezeul tău, 
Căruia tu fără încetare Îi slujeşti, EI te va scăpa!». Și au adus 
o piatră şi au pus-o pe gura gropii; iar regele a pecetluit-o cu 
inelul său şi cu inelul sfetnicilor săi; aceasta, ca nu cumva să 
se pună la cale vreun vicleşug asupra lui Daniel. Atunci regele 
s-a dus în palatul lui şi s-a culcat lăsându-și cina deoparte; 
şi bucate nu i s-au adus, iar somnul nu s-a lipit de el. Iar 
Domnul a închis gurile leilor şi nu l-au vătămat pe Daniel. 
Şi sculându-se regele dis-de-dimineaţă, a venit în grabă la 
groapa cu lei. Şi, apropiindu-se de groapă, l-a strigat cu glas 
mare pe Daniel: «Daniele, tu, robul Dumnezeului Celui viu, oare 
Dumnezeul tău, Căruia tu fără încetare Îi slujeşti, a fost EI în stare 
să te scoată din groapa cu lei?». lar Daniel, răspunzând, i-a zis 
regelui: «O, rege, în veci să trăieşti! Dumnezeul meu l-a trimis 
pe îngerul Său şi a închis gurile leilor, iar ei nu m-au sfâşiat: că 
întru mine s-a aflat dreptate față de EI. Dar nici față de tine, o, 
rege, greşeală n-am făcut». Atunci regele s-a bucurat mult pentru 

el şi a poruncit ca Daniel să fie scos afară din groapă. Și Daniel 
a fost scos afară din groapă şi nicio vătămare nu s-a aflat pe el, 
căci el credea în Dumnezeul său. lar regele a poruncit şi i s-au 
adus oamenii care-l pârâseră pe Daniel şi i-a aruncat în groapa 
cu lei, pe ei şi pe copiii lor şi pe femeile lor; şi n-au ajuns la 
fundul gropii, că leii i-au şi sfâşiat şi le-au mărunțit oasele. Atunci 
regele Darius a scris către toate popoarele şi triburile şi limbile 
care locuiau pe întregul pământ: «Pacea să vi se înmulțească! 
Poruncă s-a dat din partea mea ca în tot cuprinsul regatului meu 
fiecare să se cutremure şi să se teamă înaintea Dumnezeului lui 
Daniel, fiindcă Acesta este Dumnezeul Cel viu şi veşnic, a Cărui 
împărăție nu va fi nimicită şi a cărui stăpânire nu va avea sfârşit. 
Cel ce apără şi izbăveşte şi face semne şi minuni în cer şi pe 
pământ, EI, Cel ce l-a scăpat pe Daniel din groapa cu lei». Și lui 
Daniel i-a mers din ce în ce mai bine sub domnia lui Darius şi 
sub domnia lui Cirus Persanul” (Daniel 6,1-29). 


Prorocul Daniel aruncat pentru a doua oară în groapa 
cu lei 

„Regele Astiag s-a adăugat la părinţii săi, iar regatul său a 
fost preluat de către Cirus al Persiei. Iar Daniel a vieţuit împreună 
cu regele şi i-a întrecut în cinste pe toţi prietenii săi. Babilonienii 
aveau un idol pe care-l chema Bel; pentru el se cheltuiau zilnic 
douăsprezece măsuri de făină de grâu, patruzeci de oi şi şase 
vedre de vin. Regele avea evlavie la el şi venea în fiecare zi să 
i se închine. Daniel însă I se închina Dumnezeului său. Regele 
i-a zis: «Tu de ce nu i te închini lui Bel?y; la care acesta i-a 
răspuns: «Pentru că eu nu cred în idolii făcuţi de mână, ci numai 
în Dumnezeu-Cel-Viu, Cel ce a făcut cerul şi pământul şi are 
stăpânire peste fiecare trup». lar regele i-a zis: «Cum de ţi se 
pare ţie că Bel nu este un dumnezeu viu? Nu vezi cât de mult 
mănâncă şi bea în fiecare zi?y. Atunci Daniel a zâmbit şi a zis: 

«O, rege, nu te amăgi; fiindcă acesta este făcut pe dinlăuntru 
din lut şi pe dinafară din aramă, şi niciodată nu mănâncă şi nu 
bea nimic». lar regele s-a mâniat, i-a chemat pe preoţii lui şi 
le-a zis: „Dacă nu-mi veţi spune cine mănâncă jertfele acestea 
veţi muri; dar dacă-mi veţi arăta că Bel este cel ce le mănâncă, 
atunci va muri Daniel, de vreme ce l-a hulit pe Bel!». Iar Daniel 
a zis către rege: «Fie după cuvântul tău!». Iar preoţii lui Bel 
erau şaptezeci, în afară de femei şi de copii. Și a venit regele 
împreună cu Daniel în capiştea lui Bel. Iar preoții lui Bel au 
zis: «lată, noi ieşim afară, iar tu, o, rege, pune bucatele şi vinul, 
închide uşa şi pecetluieşte-o cu inelul tău; iar mâine-dimineaţă, 
când vei veni, dacă nu vei găsi că Bel a mâncat totul, noi să fim 
daţi morţii; dar dacă va fi altfel, atunci, Daniel să fie dat morţii, 
ca unul care a spus minciuni împotriva noastră». Dar ei ziceau 
aceasta pentru că făcuseră pe sub masă o intrare tainică prin care 
întotdeauna veneau şi mâncau ce era acolo. Şi a fost că după ce 
au ieşit şi după ce regele a pus bucatele înaintea lui Bel, Daniel 
le-a poruncit slugilor sale să aducă cenuşă; şi au presărat-o în toată 
capiştea, de faţă fiind doar regele. Apoi au ieşit, au închis uşa, au 
pecetluit-o cu inelul regelui şi s-au dus. Iar preoţii, aşa cum făceau 
de obicei, au venit noaptea împreună cu femeile şi cu copiii lor 
şi au mâncat tot şi au băut. Iar dimineaţa a venit regele, şi Daniel 
împreună cu el. Şi a zis regele: «Întregi sunt peceţile, Daniele?y. 
Iar el a zis: «Da, stăpâne, sunt întregi». Şi, de îndată ce uşa a 
fost deschisă, regele s-a uitat pe masă şi a strigat cu glas mare: 
«Mare eşti, Bel, şi nicio înşelăciune nu este la tine!». Dar Daniel 
a zâmbit, l-a oprit pe rege să nu intre înlăuntru şi a zis: «Uită-te 
acum pe jos şi bagă de seamă ale cui sunt urmele acestea!». lar 
regele a zis: «Văd că sunt urme de bărbaţi, de femei şi de copii». 
Atunci regele a fost cuprins de mânie şi i-a adus pe preoţi şi pe 
femeile şi pe copiii lor, iar aceia i-au arătat uşile cele ascunse 
prin care intrau şi mâncau ceea ce era pe masă. Regele i-a ucis, 

iar pe Bel l-a dat în puterea lui Daniel, care l-a sfărâmat, pe el şi 
capiştea lui. Tot acolo era şi un balaur mare, la care se închinau 
babilonienii. Iar regele a zis către Daniel: «Nu vei putea spune că 
acesta nu e un dumnezeu viu; aşadar, închină-te la el!». lar Daniel 
a zis: «Eu mă voi închina Domnului, Dumnezeului meu, căci El 
este Dumnezeu-Cel-Viu. Iar tu, o, rege, dă-mi îngăduinţă şi eu 
voi ucide balaurul fără sabie sau toiag». lar regele a zis: «Eşti 
liber s-o faci». Atunci Daniel a luat răşină şi seu şi păr, le-a fiert 
împreună, a făcut bulgări şi i-a aruncat în gura balaurului; iar 
balaurul, mâncând, a plesnit. Și a zis Daniel: «lată la ce vă 
închinaţi voi!». Și a fost că dacă au auzit babilonienii, tare 
s-au mâhnit şi s-au pornit împotriva regelui, zicând: «Regele 
s-a făcut iudeu; pe Bel l-a nimicit, pe balaur l-a ucis, iar pe preoți 
i-a omorât». Şi au venit la rege şi i-au zis: «Dă-ni-l nouă pe 
Daniel!; dacă nu, te vom ucide, pe tine şi casa ta!. Şi dacă regele 
a văzut că erau tare porniţi împotriva lui, şi neavând încotro, l-a 
dat pe Daniel în puterea lor. Iar ei l-au aruncat în groapa cu lei, 
în care el a stat şase zile. În groapă erau şapte lei, cărora li se 
dădeau zilnic de mâncare doi sclavi şi două oi; acum însă nu li 
s-au dat, cu gândul că-l vor mânca pe Daniel. Pe atunci trăia în 
ludeea un profet, anume Avacum. Acesta gătise fiertură, dumicase 
pâine într-o covată şi mergea la câmp să le ducă secerătorilor. 
Iar un înger al Domnului a zis către Avacum: «Prânzul pe care-l 
ai, du-l în Babilon, la Daniel, care se află în groapa cu lei. Dar 
Avacum a zis: «Doamne, eu niciodată n-am văzut Babilonul, 
şi nici nu ştiu unde se află groapa». Atunci îngerul Domnului 
l-a prins de creştet şi, ținându-l de păr, în repeziciunea duhului 
său, l-a aşezat în Babilon, deasupra gropii. Şi a strigat Avacum: 
«Daniele! Daniele! la mâncarea pe care ţi-a trimis-o Dumnezeu!». 
Iar Daniel a zis: «O, Dumnezeule, Ţi-ai adus aminte de mine şi nu 
i-ai părăsit pe cei ce Te caută şi Te iubesc!». Şi s-a sculat Daniel 
şi a mâncat; iar îngerul Domnului l-a dus de îndată pe Avacum 

acolo de unde-l luase. În cea de a şaptea zi, regele s-a dus să-l 
plângă pe Daniel; şi a ajuns la groapă şi s-a uitat înlăuntru şi, 
iată, Daniel şedea! Atunci regele a strigat cu glas mare, zicând: 
«Mare eşti Tu, Doamne, Dumnezeul lui Daniel, şi un altul nu este 
în afară de Tine!y. Şi l-a scos afară pe Daniel, iar pe cei care-i 
voiseră pieirea i-a aruncat în groapă; şi, chiar în faţa lui, au fost 
mâncaţi de îndată” (Bel şi balaurul 1,1-42). 


Îngerul şi marele preot Iosua 

„Domnul mi l-a arătat pe Iosua, marele preot, stând în faţa 
îngerului Domnului; iar diavolul stătea de-a dreapta lui, să i se 
împotrivească. Şi Domnul a zis către diavol: «Ceartă-te pe tine 
Domnul, diavole!; Domnul, Cel ce a ales Ierusalimul, EI să te 
certe! lată, nu e oare acesta ca un tăciune scos din foc?y. lar 
losua era îmbrăcat în haine ponosite şi stătea în faţa îngerului 
Domnului. Şi Domnul a răspuns şi a zis către cei ce stăteau 
în faţa Lui, zicând: «Luaţi de pe el hainele cele ponosite!». 
Iar către el a zis: «lată, Eu ţi-am şters fărădelegile, şi păcatele 
tale le voi curăţi!». Şi a mai zis: «Îmbrăcaţi-l în haină lungă, şi 
mitră curată puneţi-i pe cap!». Și l-au îmbrăcat în haine şi i-au 
pus pe cap mitră curată; iar îngerul Domnului sta de faţă. Şi 
îngerul Domnului 1-a mărturisit lui Iosua, zicând: «Aşa grăieşte 
Domnul Atotţiitorul: Dacă vei umbla în căile Mele şi vei păzi 
poruncile Mele, atunci tu vei cârmui casa Mea; şi dacă-Mi 
vei păzi curtea, atunci îţi voi da oameni care să umble prin 
mijlocul acestora care stau aici. Ascultă deci, tu, Iosua, mare 
preot, tu şi cei mai apropiaţi ai tăi care-ţi stau înainte; căci ei 
sunt bărbaţi prezicători: fiindcă, iată, Eu ÎL aduc pe slujitorul 
Meu, Răsăritul; că piatra pe care am aşezat-o în faţa lui Iosua, 
iat-o: pe o singură piatră sunt şapte ochi; iată, Eu sap o groapă 
- zice Domnul Atotţiitorul - şi într-o singură zi voi şterge toată 
nedreptatea acestei țări. În ziua aceea - zice Domnul Atotţiitorul 

- îl veţi chema fiecare pe aproapele vostru sub viţă de vie şi sub 
smochin»” (Zaharia 3,1-10). 


Tobit, Tobie, Sarra şi îngerul Rafael 

Tobit, un evreu deportat în Ninive, povesteşte: „Într-o 
noapte, după ce m-am întors de la o înmormântare, fiind necurat, 
m-am culcat să dorm afară lângă zidul curții, cu faţa descoperită. 
ŞI n-am băgat de seamă că pe zid erau vrăbii. Şi pe când stăteam 
cu ochii deschişi, găinaţul lor mi-a căzut în ochii mei şi am făcut 
albeaţă. Şi m-am dus la doctori, pentru îngrijire, dar cu cât ei îmi 
puneau mai multe alifii, cu atât albeaţa îmi întuneca ochii; şi până 
la urmă, am rămas orb” (Tobit 2,9-10). 

Într-o zi, fiind foarte necăjit, Tobit s-a rugat lui Dumnezeu: 
„Drept eşti Tu, Doamne; toate lucrurile Tale sunt drepte şi toate 
căile Tale sunt milă şi adevăr; Tu eşti Cel ce judecă lumea. Și 
acum, Doamne, adu-Ți aminte de mine; vezi-mă şi nu mă pedepsi 
după păcatele mele, nici pentru rătăcirile mele sau pentru acelea 
ale părinţilor mei. Ei au păcătuit față de Tine şi nu s-au supus 
poruncilor Tale, iar Tu ne-ai dat spre jaf, spre robie, spre moarte, 
să fim pildă de batjocură şi de ocară în faţa tuturor neamurilor 
printre care Tu ne-ai risipit. Și acum, Tu ai atâtea îndreptăţiri şi 
temeiuri să mă pedepseşti din pricina păcatelor mele, de vreme ce 
noi nu Ţi-am păzit poruncile şi nici nu am umblat înaintea Ta cu 
credincioşie. Și acum, fă cu mine cum vrei! Porunceşte să mi se 
ia suflarea, ca să pier de pe fața pământului şi să mă fac pământ, 
fiindcă îmi e mai bine să mor decât să trăiesc, de vreme ce am 
auzit învinuiri nedrepte şi sunt cuprins de mare tristeţe. Doamne, 
dă poruncă să fiu eliberat din această suferință, du-mă în locul 
cel de veci şi nu-Ţi întoarce faţa de la mine, Doamne! Că mai 
bine îmi este să mor decât să văd atâta suferinţă în viaţa mea; şi 
să nu mai aud cuvinte de ocară. Şi a fost că, chiar în aceeaşi zi, 
s-a întâmplat ca şi Sarra, fiica lui Raguel din Ecbatana Mediei, 

să sufere ocări de la una din slujnicele tatălui său; aceasta, pentru 
că ea fusese măritată cu şapte bărbaţi, pe care însă Asmodeu, 
demonul cel rău, îi omorâse mai înainte ca ei să se fi împreunat 
cu ea, după rânduiala mireselor. Slujnica îi zicea: «Tu eşti aceea 
care-ţi omori bărbaţii. lată, şapte sunt aceia după care ai fost dată 
şi n-ai purtat numele nici unuia dintre ei! Dacă bărbaţii tăi au 
murit, nu trebuie să ne pedepseşti pe noi. Du-te şi tu după ei şi să 
nu vedem niciodată de la tine nici fii, nici fiice!». În ziua aceea ea 
a fost cuprinsă de tristeţe şi a izbucnit în lacrimi şi, urcându-se în 
foişorul tatălui ei, voia să se spânzure. Dar a mai chibzuit o dată 
Şi a zis: «S-ar putea ca şi tatăl meu să fie defăimat şi să i se spună: 
- Nu aveai decât o singură fată, şi aceea s-a spânzurat din pricina 
nenorocirilor ei! Şi astfel, din pricina mea, bătrâneţea tatălui meu 
se va cobori cu tristeţe în locaşul morţilor. Mai bine îmi este să nu 
mă spânzur, ci să-L rog pe Domnul să mor, pentru ca în viaţa mea 
să nu mai aud cuvinte de ocară». În aceeaşi clipă, întinzându-și 
mâinile spre fereastră, s-a rugat, zicând: «Binecuvântat eşti Tu, 
Dumnezeul milostivirii, şi binecuvântat este numele Tău în veci; 
că toate făpturile Tale în veci Te binecuvintează. Și acum, spre 
Tine îmi ridic faţa şi ochii. Porunceşte să mă ia din această lume 
şi-n veci să nu mai aud ocări. Tu ştii, Stăpâne, că sunt curată, că 
niciun bărbat nu s-a atins de mine. Nu mi-am întinat numele, şi 
nici numele tatălui meu în ţara robiei noastre. Sunt singura fiică a 
tatălui meu, el nu mai are un alt copil care să-i fie moştenitor, nici 
vreo altă rudă apropiată pentru care să fiu păstrată ca să-i devin 
soţie; şapte am avut, şapte am pierdut; de ce să mai trăiesc? lar 
dacă Tu nu binevoieşti să faci să mor, atunci, Doamne, pleacă-Ți 
auzul spre ocara mea!». În aceeaşi clipă, rugăciunea celor doi s-a 
făcut auzită înaintea slavei lui Dumnezeu, iar Rafael a fost trimis 
să-i vindece pe amândoi: la Tobit, să-i ridice albeaţa de pe ochi, 
aşa ca el cu ochii lui să vadă lumina lui Dumnezeu, şi la Sarra, 
fiica lui Raguel, ca să i-o dea de soţie lui Tobie, fiul lui Tobit, şi 

s-o scape de Asmodeu, demonul cel rău, de vreme ce Tobie, prin 
dreptul său de moştenire, era îndreptăţit s-o primească înaintea 
tuturor celor ce ar fi voit s-o ia de soţie. În aceeaşi clipă, Tobit s-a 
întors din curte în casa lui, iar Sarra, fiica lui Raguel, s-a coborât 
din foişor” (Tobit 3,2-17). 

„În ziua aceea Tobit şi-a adus aminte de argintul pe care i-l 
lăsase, spre păstrare, lui Gabael din Regheşul Mediei şi şi-a zis 
întru inima sa: «lată că mi-am cerut moartea; de ce nu l-aş chema 
pe Tobie, fiul meu, ca să-i spun de argintul acesta înainte ca eu 
să mor?y. ȘI l-a chemat pe Tobie, fiul său, care i-a venit aproape, 
ŞI i-a zis: «Să mă îngropi cu cinste. Cinsteşte-o pe mama ta şi 
n-o părăsi câte zile vei avea; fă pentru ea ceea ce-i face plăcere 
şi întru nimic să nu-i întristezi duhul. Adu-ţi aminte, fiul meu, că 
multe primejdii a înfruntat ea pentru tine la vremea când tu erai 
în pântecele ei. lar când va muri, tu s-o îngropi alături de mine, 
în acelaşi mormânt. Și acum, fiul meu, îţi fac cunoscut că eu am 
lăsat, spre păstrare, zece talanţi de argint la Gabael, fiul lui Gabri, 
din Regheşul Mediei („talantul era cel mai mare număr folosit în 
calculul monetar din Orientul Apropiat. Un talant din aur cântărea 
34,272 de kilograme, iar unul din argint, 43,620 de kilograme”. 
Dacă facem un calcul simplu, vom constata că zece talanţi din 
argint însemnau 436 de kilograme, ceea ce reprezenta o adevărată 
avere). Nu-ţi fie teamă, fiule, că am rămas săraci; tu ai o mare 
bogăţie dacă te temi de Dumnezeu, dacă fugi de orice păcat şi 
dacă faci ceea ce este bun înaintea Domnului, Dumnezeului tău». 
Şi, răspunzând, Tobie i-a zis tatălui său: «Tată, voi face tot ceea 
ce mi-ai poruncit. Cum însă aş putea eu să primesc argintul de 
la el, de vreme ce el nu mă cunoaşte şi nici eu nu-l cunosc? Ce 
semn să-i dau pentru ca el să mă recunoască, să mă creadă şi 
să-mi dea argintul? Pe de altă parte, eu nu cunosc drumurile care 


! Calinic Botoşăneanul, Duminicile - peceţi ale Învierii, Editura 
Doxologia, Iaşi, 2010, p. 73. 

duc în Media, ca să mă duc acolo». Atunci Tobit, răspunzându-i 
fiului său Tobie, i-a zis: «El mi-a dat un înscris, iar eu i-am dat un 
înscris; l-am rupt în două, fiecare am luat câte o parte, iar eu am 
pus-o laolaltă cu argintul. Şi, iată, sunt douăzeci de ani de când 
am lăsat acest argint spre păstrare! Şi acum, fiule, caută-ţi un om 
vrednic de încredere care să meargă cu tine, iar noi îl vom plăti 
până când tu te vei întoarce; du-te şi vei primi argintul». Tobie 
a ieşit să caute pe cineva care cunoaşte bine drumul, ca să meargă 
cu el în Media. Aşadar, a ieşit şi l-a aflat pe Rafael - îngerul care-i 
mergea înainte -, dar nu şi-a dat seama că acesta era un înger 
al lui Dumnezeu. Şi i-a zis: «De unde eşti, tinere?y». Acela i-a 
răspuns: «Sunt dintre fiii lui Israel, fraţii tăi, şi am venit aici să-mi 
caut de lucru». Tobie 1-a zis: «Cunoşti tu drumul pe care se merge 
în Media?y. Îngerul i-a zis: «Da, deseori am fost acolo, cunosc 
foarte bine toate drumurile. Deseori am fost în Media şi am rămas 
peste noapte la Gabael, fratele nostru, care locuieşte în Regheşul 
Mediei; de la Ecbatana la Regheş sunt două zile de mers, în pas 
potrivit, căci Regheşul e la munte». Tobie i-a zis: «Aşteaptă-mă, 
tinere, ca să mă duc să-i spun tatălui meu; am nevoie ca tu să faci 
drumul împreună cu mine, iar pentru aceasta îţi voi plăti». Acela 
i-a zis: «Bine, am să te aştept aici; numai să nu întârzii». Tobie a 
intrat să-i spună lui Tobit, tatăl său. ŞI i-a zis: «lată că am aflat un 
om dintre fraţii noştri, fiii lui Israel». Tobit i-a zis: «Cheamă-l la 
mine pe acest om, ca să ştiu care-i este neamul şi din ce seminţie 
face parte şi dacă este vrednic de încredere să meargă cu tine, 
fiul meu». Tobie a ieşit, l-a chemat şi i-a zis: «Tinere, te cheamă 
tatăl meu». EI a intrat şi 1-a zis lui Tobit: «Bucuria cea mare 
să fie cu tine!». Şi răspunzând Tobit, i-a zis: «Ce bucurie pot 
eu să mai am? Sunt un om lipsit de vedere, nu mai văd lumina 
cerului, ci zac aruncat în întuneric asemenea morţilor care nu 
se mai bucură de lumină. Deşi viu, mă aflu printre morţi. Aud 
glasurile oamenilor, dar pe ei nu-i văd». Îngerul i-a zis: «Curaj! 

Domnul e gata să te vindece; curaj!». Tobit 1-a zis: «Fiul meu 
Tobie urmează să plece în Media. Ai putea tu să-l însoţeşti şi 
să-i fui călăuză? Pentru aceasta, frate, te voi plăti». Acela i-a zis: 
«Aş putea să merg cu el; cunosc toate drumurile, deseori am fost 
în Media, am străbătut toate câmpiile şi toţi munţii ei şi cunosc 
toate cărările». Tobit i-a zis: «Din ce familie eşti, frate, şi din care 
seminţie?y. Acela i-a zis: «Ce te priveşte seminția mea?». Tobit 
i-a zis: «Vreau să ştiu al cui eşti, frate, şi care-ţi este numele?y». 
Acela i-a zis: «Eu sunt Azaria al lui Anania cel Mare, care este 
unul dintre fraţii tăi». Tobit i-a zis: «Fii binevenit, frate! Să nu 
fu supărat pe mine dacă am vrut să ştiu adevărul despre familia 
ta. lată că eşti fratele meu şi te tragi dintr-o viţă de neam bun şi 
mărinimos. l-am cunoscut pe Anania şi pe Natan, cei doi fii ai lui 
Şimei cel Mare. Am fost împreună la Ierusalim şi ne-am închinat; 
ei nu au căzut în rătăcire. Fraţii tăi sunt oameni de treabă, tu 
eşti de viţă bună, bucură-te!». Şi i-a mai zis: «Te plătesc cu o 
drahmă pe zi şi cu toate cele de trebuinţă pentru tine ca şi pentru 
fiul meu; mergi cu fiul meu, şi-ţi voi da şi un adaos la plată». 
Îngerul i-a zis: «Voi merge cu el; nu-ţi fie teamă de nimic; vom 
pleca cu bine şi cu bine ne vom întoarce la tine; de drumul nostru 
să n-ai grijă». Tobit i-a zis: «Fii binecuvântat, frate!». Apoi l-a 
chemat pe fiul său şi i-a zis: «Fiule, pregăteşte cele de trebuinţă 
pentru drum şi pleacă cu fratele tău. Și Dumnezeu, Cel ce este 
în cer, să vă ţină pe-acolo sănătoşi şi apăraţi de primejdii şi să 
vă aducă înapoi cu bine; iar îngerul Său să meargă cu voi ca să 
vă păzească, fiul meu!». Tobie a ieşit să pornească la drum şi i-a 
îmbrăţişat pe tatăl său şi pe mama sa. Tobit i-a zis: «Drum bun!». 
Mama sa a izbucnit în lacrimi şi i-a zis lui Tobit: «De ce l-ai 
mânat la drum pe fiul meu? Oare nu este el toiagul bătrâneţelor 
noastre, el, care intră şi iese înaintea noastră? Nu te lăcomi să 
aduni ban pe ban; să fie acesta ca un gunoi în faţa fiului nostru! 
Aşa cum ne-a dat Domnul să trăim, aceasta ne este de ajuns!». 

Dar el i-a zis: «Nu-ţi face sânge rău; fiul nostru pleacă cu bine 
şi tot cu bine se va întoarce la noi; iar ochii tăi vor vedea ziua 
când el se va întoarce cu bine la tine. Nu-ţi face sânge rău, nu-ţi 
face griji pentru el, sora mea; pentru că un înger bun îl va însoţi, 
călătoria lui va izbândi, iar el se va întoarce cu bine». Și plânsul 
ei a încetat” (Tobit 4,1-4; 4,20-21 şi 5,1-23). 

„Tânărul a pornit la drum, şi îngerul cu el. A pornit la drum 
cu el şi câinele, care mergea împreună cu ei. Aşadar, amândoi au 
călătorit, iar prima noapte au petrecut-o pe malul Tigrului. Tânărul 
s-a coborât să-şi spele picioarele în Tigru; şi iată că un peşte mare 
s-a iţit din apă şi a vrut să-l înghită pe tânăr. Acesta a strigat, iar 
îngerul 1-a zis: «Prinde peştele şi ţine-l bine!». Tânărul a apucat 
peştele şi l-a adus pe uscat. Iar îngerul i-a zis: «Spintecă peştele 
şi scoate-i fierea, inima şi ficatul; păstrează-le şi aruncă 
măruntaiele; căci fierea, inima şi ficatul acestuia sunt bune de 
leac». Tânărul a făcut cum i-a spus îngerul, iar peştele l-au fript 
şi l-au mâncat. Apoi amândoi şi-au continuat călătoria până ce au 
ajuns în apropiere de Ecbatana. Acolo tânărul l-a întrebat pe înger, 
zicând: «Azaria, fratele meu, ce fel de leac tămăduitor se află în 
inima şi în ficatul peştelui, precum şi în fierea lui?». Acela i-a zis: 
«Dacă cu inima şi cu ficatul peştelui afumi un bărbat sau o femeie 
bântuiţi de un demon sau de un duh rău, toată bântuiala piere şi 
niciun rău nu li se mai poate întâmpla. Cât despre fiere, dacă ungi 
cu ea ochii unui om atins de albeaţă şi sufli peste ei, se vindecă». 
ȘI dacă se apropiau de Ecbatana, Rafael i-a zis tânărului: «Tobie, 
fratele meu!». lar acesta i-a zis: «lată-mă!». Îngerul i-a zis: 
«Noaptea aceasta o s-o petrecem la Raguel. Acest om îţi este rudă 
şi are o fată care se numeşte Sarra. EI nu are niciun urmaş de 
parte bărbătească, nici vreo altă fiică decât pe Sarra. Tu eşti ruda 
ei cea mai apropiată şi eşti îndreptăţit s-o primeşti de soţie 
înaintea oricăruia şi ai dreptul de a moşteni bunurile tatălui ei; 
fata e deşteaptă, curajoasă şi foarte frumoasă; iar tatăl ei, om de 

omenie». Şi i-a mai zis: «Ai dreptul s-o iei de soţie. Ascultă-mă, 
frate!: în noaptea aceasta eu o să-i vorbesc tatălui ei despre fiica 
lui, ca să ţi-o dobândim logodnică; iar când ne vom întoarce de 
la Gabael vom face nunta. Eu ştiu că Raguel nu poate să-ţi spună 
«nw, ori s-o mărite cu altcineva, fiindcă după legea lui Moise 
s-ar face vinovat de moarte, deoarece el ştie că tu eşti îndreptăţit 
să-1 iei fata de soţie înaintea oricăruia altul. Şi acum, ascultă-mă, 
frate!: în noaptea aceasta vom vorbi despre fată şi vom cere ca 
ea să-ți devină soţie; şi când vom pleca de la Gabael, o vom lua 
şi o vom duce la casa ta». Atunci Tobie, răspunzând, a zis către 
Rafael: «Azaria, fratele meu, am auzit spunându-se că ea a mai 
fost dată de soţie la şapte bărbaţi şi că aceştia au murit noaptea 
în cămara de nuntă. Când ei se îndreptau spre ea, cădeau morţi, 
fiindcă pe fată o iubeşte un demon care nu face rău nimănui, decât 
numai celor ce se apropie de ea. Și acum, mie, unul, îmi este 
frică, pentru că eu sunt singurul fiu al tatălui meu; dacă mor, ar 
însemna ca viaţa tatălui meu şi a mamei mele să se pogoare în 
mormânt ca urmare a durerii pe care eu le-am pricinuit-o; şi nu 
au alţi copii care să-i îngroape». Rafael 1-a zis: «Nu-ţi aminteşti 
tu oare de poruncile tatălui tău, cum ţi-a poruncit el să-ţi iei soţie 
din casa tatălui tău? Şi acum, ascultă-mă, frate!: nu-ţi face sânge 
rău din pricina acelui demon, şi ia-o. Eu unul ştiu că în noaptea 
aceasta îţi va fi dată de soţie. Dar când tu vei intra în cămara de 
nuntă, ia ficatul peştelui şi inima lui şi pune-le în căţuia în care 
se ard mirodenii; mirosul se va răspândi, demonul îl va simţi, va 
fugi, şi niciodată nu se va mai întoarce la ea. lar când va fi să te 
apropii de ea, ridicaţi-vă amândoi, rugaţi-vă la Domnul cerului 
Şi cereţi ca asupra voastră să vină îndurare şi mântuire. Nu te 
teme, căci ea ţie ţi-a fost rânduită dintotdeauna. Tu eşti cel care 
O vei scăpa, ea va merge cu tine, iar eu mă pun chezaş că vei avea 
copiby. Când Tobie a auzit cuvintele lui Rafael, că ea era din 
seminţia casei tatălui său, a iubit-o mult şi inima 1 s-a lipit de ea. 

Când au intrat în Ecbatana, Tobie i-a zis: «Azaria, fratele meu, 
du-mă de-a dreptul la Raguel, fratele nostru». EI l-a dus la casa 
lui Raguel, iar Sarra 1-a întâmpinat şi i-a salutat şi au salutat-o şi 
ei, ŞI ea i-a dus în casă. Şi a zis Raguel către Edna, femeia sa: 
«Cum seamănă acest tânăr cu Tobit, fratele meu!». lar Raguel 
i-a întrebat şi le-a zis: «De unde sunteţi, fraţilor?». Ei i-au 
răspuns: «Suntem din fiii lui Neftali surghiuniţi la Ninive». Ea 
le-a zis: «Îl cunoaşteţi pe Tobit, fratele nostru?». Ei i-au zis: «Îl 
cunoaştem». Apoi el i-a întrebat: «E sănătos?y. lar ei au zis: «Este 
în viaţă şi sănătos». Tobie a adăugat: «EI este tatăl meu». Atunci 
Raguel s-a repezit la el, l-a îmbrăţişat şi a izbucnit în lacrimi. 
Apoi a vorbit şi i-a zis: «Fii binecuvântat, copilul meu, fiul unui 
tată de neam bun şi mărinimos!». Auzind însă că Tobit şi-a pierdut 
vederea, a izbucnit în lacrimi. Şi Edna, femeia lui, a plâns şi ea, 
iar Sarra, fiica lor, a izbucnit şi ea în lacrimi. Şi i-au primit foarte 
bine, şi au junghiat un berbec şi le-au dat mâncare din belşug. Iar 
Tobie a zis către Rafael: «Frate Azaria, grăieşte de cele ce mi-ai 
spus pe cale şi să se tocmească şi lucrul acesta». Şi el i-a spus 
vorbele acelea lui Raguel, şi Raguel a zis către Tobie: «Mănâncă, 
bea şi petrece o noapte plăcută; că nimeni nu e îndreptățit s-o ia 
pe Sarra, fiica mea, decât numai tu, frate; şi nici eu nu am dreptul 
s-o dau altui bărbat fără numai ţie, de vreme ce tu îmi eşti ruda 
cea mai apropiată. În acelaşi timp, copilul meu, trebuie să-ţi aduc 
la cunoştinţă adevărul: Eu am dat-o după şapte bărbaţi din frații 
noştri şi toţi au murit în noaptea când se apropiau de ea. Şi acum, 
copilul meu, mănâncă şi bea, şi Domnul va lucra pentru voi». Dar 
Tobie i-a zis: «Nimic nu voi mânca de aici şi nici nu voi bea, de 
vreme ce tu încă n-ai hotărât nimic». Atunci Raguel i-a zis: «lată, 
o fac. Ea îţi este dată prin porunca din cartea lui Moise, şi cerul 
a hotărât să-ţi fie dată: Primeşte-o pe sora ta! Începând din această 
clipă, tu eşti fratele ei, ea este sora ta; ea îţi este dată din chiar 
ziua aceasta şi pentru totdeauna. Și Domnul cerului să facă în 

aşa fel ca în noaptea aceasta totul să se petreacă bine cu voi, 
copilul meu, şi să vă dăruiască milă şi pace». Raguel a 
chemat-o pe Sarra, fiica sa, care a venit la el. Luând-o de mână, 
el i-a dat-o lui Tobie, zicând: «Primeşte-o după lege şi după 
porunca scrisă în cartea lui Moise, care ţi-o dă de soţie. Ia-o şi 
du-o spre tatăl tău sănătoasă şi ocrotită, iar Dumnezeul cerului 
să vă dăruiască izbândă şi pace!». Apoi a chemat-o pe mama ei 
Şi i-a cerut să aducă o foaie de scris; el a aşternut pe ea învoiala 
de căsătorie, cum că i-a dat-o de soţie după porunca din legea 
lui Moise. Apoi s-au aşezat să mănânce şi să bea. Raguel a 
chemat-o pe Edna, femeia sa, şi i-a zis: «Sora mea, pregăteşte 
cealaltă odaie şi du-o pe Sarra acolo». Ea a mers în odaie, a făcut 
patul, aşa cum îi spusese el, şi a adus-o aici pe fiica ei. Edna a 
izbucnit în lacrimi, apoi şi-a potolit plânsul şi i-a zis: «Curaj, 
fata mea! Dumnezeul cerului să-ţi prefacă tristeţea în bucurie! 
Curaj, fata mea!». Şi a ieşit. Când au isprăvit de mâncat şi de 
băut, au pofitit să se culce. Și l-au dus pe tânăr în odaie la Sarra. 
Acolo Tobie şi-a amintit de cuvintele lui Rafael; a scos din sac 
ficatul şi inima peştelui şi le-a pus în căţuia în care se ard 
mirodenii. Mirosul de peşte l-a oprit pe demon, care a fugit în 
ținuturile Egiptului de Sus. Rafael s-a dus acolo şi l-a legat 
fedeleş în câmp. După ce părinţii au ieşit şi au închis uşa odăii, 
Tobie s-a ridicat din pat şi 1-a zis Sarrei: «Sora mea, scoală-te şi 
să-L rugăm pe Domnul, cerându-l să ne miluiascăy. Ea s-a ridicat 
şi au început să se roage, cerând să fie miluiţi. EI a început astfel: 
«Binecuvântat eşti Tu, Dumnezeul părinţilor noştri, şi 
binecuvântat fie numele Tău în veci, din neam în neam! Cerurile 
şi toată făptura să Te binecuvinteze în vecii vecilor! Tu eşti Cel 
ce l-ai făcut pe Adam şi i-ai dat-o ca ajutor şi sprijin, pe Eva, 
femeia lui; şi din ei s-a născut neamul omenesc. Tu eşti Cel ce 
ai zis: Nu este bine să fie omul singur; să-i facem ajutor pe 
potriva lui. Și acum, nu din pornirea simţurilor o iau pe sora mea 

care este de faţă, ci o fac cu inimă curată. Porunceşte să vină 
mila Ta asupra ei şi asupra mea şi să rămânem laolaltă până la 
bătrâneţele noastre!». ŞI au zis amândoi: «Amin! Amin!. Şi s-au 
culcat pentru noapte” (Tobit 6,1-19; 7,1-17 şi 8,1-9). 

„În acest timp Raguel s-a sculat, şi-a chemat slugile şi s-au 
dus să sape o groapă. Căci îşi zisese: «S-ar putea ca el să fi murit, 
iar noi ne vom face de râs şi de ocară». Când au terminat de săpat 
groapa, Raguel s-a întors în casă, a chemat-o pe soţia sa şi 1-a zis: 
«Trimite-o pe una din slujnice să intre şi să vadă dacă el trăieşte; 
că dacă e mort, îl îngropăm fără să ştie nimeni». Şi, deschizând 
slujnica uşa, a intrat şi a văzut că amândoi dorm. Şi ieşind, le-a 
spus că este viu. Şi a binecuvântat Raguel pe Dumnezeu şi a 
zis: «Binecuvântat să fii, Dumnezeule, cu toată binecuvântarea 
curată! Binecuvântat să fii Tu în veci! Binecuvântat să fii, că m-ai 
bucurat; n-a fost aşa cum am bănuit, Tu ai revărsat peste noi 
marea Ta milostivire. Binecuvântat să fii că ai avut milă de doi 
copii singuri la părinţi; dăruieşte-le, Stăpâne, milă şi fă ca viaţa 
lor să se plinească în bucurie şi milă!». Apoi le-a poruncit slugilor 
să astupe groapa înainte de revărsatul zorilor. lar femeii sale 1-a 
poruncit să pregătească un mare număr de pâini; apoi, mergând la 
cireadă, a adus doi boi şi patru berbeci şi a poruncit să-i gătească 
şi au început pregătirile de nuntă. Şi l-a chemat Raguel pe Tobie 
şi i-a zis: «Timp de paisprezece zile nu te vei mişca de aici, ci aici 
vei locui, mâncând şi bând la mine şi bucurând sufletul fiicei mele 
după toate necazurile ce i s-au întâmplat. După aceea ia jumătate 
din averea mea şi mergi sănătos şi ocrotit la tatăl tău. Cealaltă 
jumătate va fi a voastră atunci când noi vom muri, eu şi femeia 
mea. Curaj, copilul meu! Eu sunt tatăl tău, Edna este mama ta; 
începând de azi, suntem alături de voi pentru totdeauna. Curaj, 
copilul meu!” (Tobit 8,10-21). 

„Atunci Tobie l-a chemat pe Rafael şi 1-a zis: «Frate Azaria, 
ia cu tine patru slujitori şi două cămile, du-te la Regheş, mergi la 

Gabael, dă-i înscrisul, primeşte argintul, iar pe el adu-l cu tine la 
nuntă. Tu ştii că tatăl meu numără zilele: dacă eu voi întârzia o 
singură zi, îl voi întrista mult. Tu vezi cum m-a legat Raguel cu 
jurământ, iar eu nu-i pot nesocoti jurământul». Rafael a plecat 
la Regheşul Mediei cu cei patru slujitori şi cele două cămile şi 
au rămas noaptea la Gabael. I-a dat înscrisul, l-a înştiințat că 
Tobie, fiul lui Tobit, şi-a luat femeie şi că-l pofteşte la nuntă. Şi 
a doua zi, dis-de-dimineaţă, s-au sculat, Gabael i-a numărat sacii, 
pecetluiţi, i-au încărcat pe cămile şi au venit împreună la nuntă. Şi 
Gabael a binecuvântat pe Tobie şi pe femeia sa” (Tobit 9,1-6). 

„În acest timp, zi după zi, Tobit număra zilele călătoriei, 
atât la dus, cât şi la întors; şi după ce socoteala a ajuns la capăt, 
văzând că fiul său nu se întorsese, şi-a zis: «Nu cumva a fost 
oprit acolo? Sau nu cumva Gabael a murit şi nu-i nimeni care să-i 
dea argintul?». Și a fost cuprins de întristare. lar Ana, femeia sa, 
zicea: «Mi-a murit copilul; nu mai e printre cei vii». Și a izbucnit 
în lacrimi şi a prins a se tângui pentru fiul ei şi zicea: «Nenorocita 
de mine, fiule! Cum de te-am lăsat să pleci, lumina ochilor mei!». 
Iar Tobit îi zicea: «Taci, soro, nu-ţi face sânge rău; e sănătos şi 
în afară de orice primejdie; cine ştie ce amânare li s-a făcut pe- 
acolo. Omul care s-a dus cu el e om de încredere şi unul din frații 
noştri. Nu te întrista, soro, din pricina lui; în curând va fi aici». 
Dar ea i-a zis: «Ba tu să taci, şi nu mă mai amăgi! Copilul meu a 
pierit». Şi în fiecare zi ieşea să iscodească drumul pe care fiul ei 
plecase. Ziua nu mânca pâine, şi când asfinţea soarele, se întorcea 
acasă şi se punea pe bocit şi toată noaptea o podideau lacrimile 
şi nu putea să doarmă” (Tobit 10,1-7). 

„După ce au trecut cele paisprezece zile pe care Raguel se 
jurase să le ţină pentru nunta fiicei sale, Tobie a intrat la el şi i-a 
zis: «Dă-mi drumul să plec, ştiind eu bine că tatăl meu şi mama 
mea nu mai cred că o să mă vadă. Aşadar, tată, te rog să mă laşi 
să plec spre a mă duce la tatăl meu; ţi-am spus cum l-am lăsat». 

Raguel i-a zis lui Tobie: «Mai rămâi, fiule, mai rămâi cu mine, 
iar eu voi trimite soli la Tobit, tatăl tău, ca să-i ducă veşti despre 
tine». Dar Tobie i-a zis: «Nici nu vreau s-aud; te rog, lasă-mă să 
plec de aici la tatăl meu!». Atunci, pe loc, Raguel i-a dat-o lui 
Tobie pe Sarra, femeia acestuia, precum şi jumătate din toată 
averea lui: slugi şi slujnice, boi şi oi, asini şi cămile, haine, bani 
şi obiecte casnice. Și 1-a lăsat să plece sănătoşi şi i-a zis lui Tobie: 
«Fii sănătos, copilul meu, mergi şi fii sănătos! Domnul cerului să 
vă dea izbândă, ție şi Sarrei, femeia ta, iar mie, să vă văd copiii 
înainte ca eu să mor!». lar către Sarra, fiica lui, a zis: «Mergi la 
socrul tău, fiindcă de acum înainte ei sunt părinţii tăi, întocmai 
cum sunt cei ce ţi-au dat viaţă! Mergi în pace, fiica mea, şi să 
nu aud din partea ta decât de bine, atât cât voi trăi». Şi şi-a luat 
rămas bun de la ei şi i-a lăsat să plece. lar Edna i-a zis lui Tobie: 
«Copil şi frate iubit, Dumnezeu să te aducă înapoi, ca să pot să-i 
văd pe copiii tăi atât cât mai trăiesc, şi pe ai Sarrei înainte ca eu 
să mor! În faţa lui Dumnezeu ţi-o dau pe fiica mea în pază; să 
n-o întristezi în niciuna din zilele vieţii tale. Fiule, mergi în pace! 
De acum, eu sunt mama ta, iar Sarra îţi este soră. Şi noi toţi să 
putem fi deopotrivă fericiţi în toate zilele vieţii noastre!». Şi i-a 
îmbrăţişat cu duioşie pe amândoi şi i-a lăsat să plece sănătoşi. 
Tobie a plecat de la Raguel sănătos şi voios, binecuvântându-L 
pe Domnul cerului şi al pământului, Împăratul lumii, că i-a făcut 
călătoria plină de izbândă. lar Raguel i-a zis: «Să ai fericirea de 
a-1 cinsti pe ai tăi în toate zilele vieţii tale!»” (Tobit 10,8-14). 
„La vremea când se apropiau ei de Caserin, în faţa Ninivei, 
Rafael 1-a zis lui Tobie: «Tu ştii cum l-am lăsat pe tatăl tău; să 
mergem acasă înaintea femeii tale şi să pregătim locuinţa». Au 
plecat amândoi şi câinele mergea cu ei, în urma lui Rafael şi a lui 
Tobie, iar Rafael a zis: «Ia fierea peştelui şi ţine-o în mână». Ana 
şedea, cercetând cu ochii drumul fiului ei. Când şi-a dat seama 
cine venea, a zis către tatăl lui: «Iată că-ţi vine fiul, împreună 

cu omul care a plecat cu el. Înainte ca Tobie să se fi apropiat 
de tatăl său, Rafael i-a zis: «Eu ştiu că ochii lui se vor deschide; 
unge-i ochii cu fierea peştelui; el va simţi o usturime, îi va freca 
şi va cădea albeaţa şi te va vedea». Ana a alergat să se arunce de 
gâtul fiului ei şi i-a zis: «Fiul meu, acum te-am văzut, de-acum 
pot să mor!». Şi amândoi au izbucnit în lacrimi. Atunci Tobit 
a ieşit în uşă şi s-a împiedicat. Fiul său a alergat înaintea lui, 
ținând în mână fierea peştelui. Și-a sprijinit tatăl şi i-a uns ochii 
cu fiere, zicând: «Ai încredere, tată!» şi l-a lăsat câtva timp. Şi au 
început să-l usture ochii şi el i-a şters şi albeaţa s-a desprins de 
pe marginea ochilor lui. Tobit i s-a aruncat pe grumaz, a izbucnit 
în lacrimi şi i-a zis: «Te văd, fiul meu, lumina ochilor mei!». 
Apoi a zis: «Binecuvântat eşti Tu, Dumnezeule, şi binecuvântat 
este numele Tău în veci, şi binecuvântaţi sunt toţi sfinții Tăi 
îngeri, pentru că m-ai pedepsit şi m-ai miluit. lată, eu acum îl văd 
pe Tobie, fiul meu!». Tobie a intrat, vesel şi binecuvântându-L 
cu toată gura pe Dumnezeu. Tobie 1-a spus tatălui său că toată 
călătoria lui s-a isprăvit cu bine, că a recăpătat argintul şi cum şi-a 
luat-o el de soţie pe Sarra, fiica lui Raguel. Vesel şi binecuvântând 
pe Dumnezeu, Tobit a ieşit să-şi întâmpine nora la poarta Ninivei. 
Cei din Ninive, văzându-l cum merge şi cum umblă cu toată 
vigoarea şi fără să fie călăuzit de cineva, se minunau, în timp ce 
Tobit mărturisea în faţa lor că Dumnezeu a avut milă de el şi i-a 
deschis ochii. Şi de îndată ce s-a apropiat de Sarra, femeia lui 
Tobie, fiul său, Tobit a binecuvântat-o şi i-a zis: «Fii binevenită, 
fiica mea! Binecuvântat fie Dumnezeu, Cel ce te-a călăuzit la noi, 
fiica mea. Binecuvântaţi să fie tatăl tău şi mama ta! Binecuvântat 
să fie fiul meu Tobie şi binecuvântată să fii tu, fiica mea! Intră în 
casa ta cu sănătate, binecuvântare şi bucurie! Intră, fiica mea!». 
În ziua aceea a fost bucurie pentru toţi iudeii care se aflau în 
Ninive. lar Ahicar şi Nadab, nepoţii de frate ai lui Tobit, au venit 

ŞI €i şi au prăznuit cu veselie nunta lui Tobie timp de şapte zile” 
(Tobit 11,1-19). 

„Când nunta a luat sfârşit, Tobit l-a chemat pe Tobie, fiul 
său, şi i-a zis: «Fiul meu, pregăteşte plata omului care a mers cu 
tine, şi ceva pe deasupra a ceea ce i se cuvine». lar el a zis: «Tată, 
cum să-i dau simbrie? Nu pierd nimic şi dacă-i dau jumătate din 
bunurile pe care le-am adus cu mine. El m-a adus înapoi sănătos 
şi ocrotit, el a vindecat-o pe femeia mea, el a adus argintul la 
mine şi el te-a vindecat; cât ar mai trebui să-i plătesc?». Tobit 
i-a zis: «Fiul meu, este drept ca el să primească jumătate din tot 
ceea ce aţi adus la întoarcere». Atunci Tobie l-a chemat şi i-a 
zis: «a-ţi ca plată jumătate din ceea ce am adus la întoarcere, şi 
mergi în pace!». Atunci Rafael i-a chemat pe amândoi, în taină, 
şi le-a zis: «Binecuvântaţi-L pe Dumnezeu şi lăudaţi-L în faţa 
tuturor celor vii pentru binele pe care vi l-a făcut, binecuvântând 
şi cântându-l numele! Spuneţi la toţi oamenii, cu fruntea sus, 
lucrurile lui Dumnezeu, şi nu încetaţi să-l aduceţi laudă! Bine e 
să ţii ascunsă taina regelui, dar e bine ca lucrurile lui Dumnezeu 
să le descoperi şi să le lauzi. Faceţi binele, şi răul nu vă va atinge! 
Mai bună e rugăciunea cu post şi milostenia cu dreptate decât 
bogăţia cu nedreptate. Mai bine e să faci milostenie decât să 
aduni aur. Milostenia scapă de la moarte şi curăţă orice păcat; 
cei ce fac milostenie şi dreptate vor trăi mult. Cei ce săvârşesc 
păcat şi nedreptate sunt duşmanii lor înşişi. Vă voi descoperi tot 
adevărul, fără să vă ascund nimic. Vi l-am şi descoperit şi v-am 
zis: - Bine e să ţii ascunsă taina regelui, dar e bine ca lucrurile 
lui Dumnezeu să le descoperi în gura mare. Şi acum, Tobit: Când 
tu te rugai - ca şi Sarra -, eu duceam pomenirea rugăciunii tale 
înaintea slavei Domnului, şi tot aşa când tu îngropai morţii. Și 
când tu te-ai ridicat de la masă şi nu ai şovăit să-ţi laşi prânzul 
neisprăvit ca să te duci să îngropi mortul, atunci eu am fost trimis 
la tine să te însoțesc. Și tot Dumnezeu m-a trimis ca să te vindec, 

ca şi pe Sarra, nora ta. Eu sunt Rafael, unul din cei şapte îngeri, 
care ridică rugăciunile sfinților şi le înalță înaintea slavei Celui 
Sfânt». Atunci amândoi s-au înspăimântat şi au căzut cu faţa la 
pământ, căci erau cuprinşi de frică. Dar el le-a zis: «Nu vă temeţi! 
Pace vouă! Binecuvântaţi-L în veci pe Dumnezeu! Cât despre 
mine, atâta vreme cât am fost cu voi, nu de bunăvoia mea am fost 
cu voi, ci din voia lui Dumnezeu; de aceea să-L şi binecuvântaţi 
în veac! Voi mă priveaţi cum mănânc, dar eu nu mâncam nimic; 
ceea ce vedeaţi voi nu era decât vedenie. Aşadar, preaslăviţi 
acum pe Dumnezeu, căci eu mă înalț la Cel Care m-a trimis, şi 
scrieţi într-o carte tot ceea ce vi s-a întâmplat». Şi s-a înălţat. Şi 
sculându-se ei nu l-au mai văzut. Şi au început să istorisească 
lucrurile cele mari şi minunate ale lui Dumnezeu şi cum li s-a 
arătat îngerul Domnului” (Tobit 12,1-22). 


Îngerii lui Dumnezeu scapă de jaf templul din 
Ierusalim 

„În timp ce Sfânta Cetate era locuită într-o pace deplină şi 
legile erau păzite cu desăvârşire, datorită evlaviei arhiereului Onia 
şi a urii sale față de rău, s-a întâmplat că înşişi regii cinsteau locul 
acesta şi preamăreau templul prin cele mai măreţe daruri, până 
într-atât, încât chiar şi Seleuc, regele Asiei, dădea din veniturile 
sale pentru acoperirea tuturor cheltuielilor legate de slujba 
jertfelor. Dar un oarecare Simon, din neamul lui Veniamin, aşezat 
în dregătoria de ispravnic al templului, a avut o neînțelegere cu 
Onia asupra treburilor negustoreşti din piaţa oraşului. Şi, neputând 
să-l învingă pe Onia, s-a dus să-l găsească pe Apoloniu din Tars, 
care în vremea aceea era guvernatorul Celesiriei şi al Feniciei, 
căruia i-a spus că vistieria din Ierusalim era doldora de bogății 
nesfârşite, până într-atât, încât mulțimea banilor nici nu mai putea 
fi socotită, că nu ar avea nicio legătură cu cheltuielile jertfelor şi 
că era cu putinţă ca aceste comori să ajungă în vistieria regelui. 

Iar când Apoloniu s-a văzut cu regele, l-a înştiinţat pe acesta 
despre bogăţiile de care 1 se vorbise, iar acesta l-a ales pe Eliodor, 
mai-marele treburilor obşteşti, şi l-a trimis cu porunca de a ridica 
bogăţiile pomenite mai sus. lar Eliodor s-a pornit de îndată la 
drum, chipurile să cerceteze cetățile Celesiriei şi ale Feniciei, dar, 
în fapt, să împlinească planul regelui. Sosit la Ierusalim şi primit 
cu prietenie de către arhiereul cetăţii, i-a spus acestuia ceea ce 
i se descoperise şi a înfățişat scopul venirii sale, întrebând dacă 
într-adevăr lucrurile stăteau aşa. Arhiereul i-a spus că era vorba 
de bani ai văduvelor şi ai orfanilor, încredințați templului spre 
păstrare, că o parte din ei sunt ai lui Hircan, fiul lui Tobie, un 
om de mare cinste - aşa că nelegiuitul Simon spusese minciuni 
-, Şi că, de toţi, erau patru sute de talanţi de argint şi două sute 
de talanţi de aur şi că, în sfârşit, era peste putinţă să li se facă un 
astfel de rău unor oameni care s-au încredinţat sfințeniei locului şi 
măreției unui templu de care nimeni nu se poate atinge şi care se 
bucură de cinstire în toată lumea. Dar Eliodor, potrivit poruncilor 
pe care le primise de la rege, pretindea cu tot dinadinsul ca aceste 
bogății să fie duse în vistieria regală. În ziua hotărâtă, a intrat în 
templu pentru a face o cercetare amănunțită. Nu mică, însă, a fost 
zarva care s-a stârnit în cetate. Preoţii, îmbrăcaţi în veşminte şi 
îngenuncheaţi în faţa jertfelnicului, ÎL chemau din cer pe Cel ce 
făcuse legea banilor încredințaţi spre păstrare să păzească de orice 
atingere bunurile celor ce le încredinţaseră. Tot omul care vedea 
faţa arhiereului simţea cum i se sfâşie inima, căci înfăţişarea lui, 
cu chipul schimbat, îi vădea zbuciumul din suflet. Spaima de 
care acesta era cuprins şi tremurul trupului său erau semnele, 
vădite oricui, ale durerii din inima sa. Alţii, ieşiţi de prin casele 
lor, alergau de-a valma să facă rugăciuni de obşte, de vreme ce 
locaşul era ameninţat cu înfruntarea. Femeile, încinse cu sac pe 
sub sâni, se îmbulzeau pe uliţe, în timp ce fecioarele, care erau 
închise înlăuntru, alergau unele la porţi, unele la ziduri, altele 

se aplecau pe ferestre, şi toate, avându-şi mâinile întinse spre 
cer, se rugau. Oricine s-ar fi înduioşat văzând cum o mulțime 
foarte amestecată cădea cu faţa la pământ şi cum arhiereul era 
copleşit de spaimă. Dar, în timp ce aceştia Îl rugau pe Domnul Cel 
Atotputernic să ferească de orice atingere bunurile încredințate 
spre păstrare, pentru ca ele să rămână celor ce le încredințaseră, 
Eliodor înfăptuia ceea ce i se poruncise. Dar în chiar locul acela, 
unde el de-abia venise împreună cu oamenii lui, acolo, lângă 
vistierie, Înaltul Stăpân al duhurilor şi al tuturor Puterilor a făcut 
o minunată arătare, aşa încât toţi cei ce cutezaseră să vină acolo, 
copleşiţi de puterea lui Dumnezeu, s-au pomenit fără vlagă şi fără 
curaj. Că li s-a arătat un cal purtând pe el un călăreț înfricoşător 
şi care era împodobit cu şa, frâu şi căpăstru de mare frumuseţe; 
aruncându-se ca un fulger, l-a lovit pe Eliodor cu copitele de 
dinainte; iar călăreţul părea să aibă armură de aur. Iar în faţa 
lui s-au mai ivit doi tineri, bine legaţi la statură, strălucind de 
frumuseţe, cu îmbrăcăminte sclipitoare; şi, stându-i de-o parte 
şi de alta, îl biciuiau pe Eliodor pe nerăsuflate, stâlcindu-l sub 
lovituri până ce, deodată, el a căzut la pământ, învăluit într-un 
întuneric gros; şi l-au ridicat şi l-au pus pe o targă. Omul acela 
care venise să intre în sus-numita vistierie cu mare alai şi cu 
toată paza lui, era dus pe targă, de acum nemaifiind în stare să 
se ajute pe sine; şi toţi au recunoscut cu limpezime puterea lui 
Dumnezeu. În timp ce acesta, ca urmare a puterii lui Dumnezeu, 
zăcea fără grai, lipsit de orice nădejde şi de orice ajutor, iudeii ÎL 
binecuvântau pe Domnul Cel ce în chip minunat preamărise locul 
acela; iar templul, care cu puţin timp înainte era plin de tulburare 
şi spaimă, se afla, după arătarea Domnului Atotţiitorului, plin de 
bucurie şi veselie. Curând după aceea, câţiva casnici ai lui Eliodor 
i-au cerut lui Onia să-L cheme pe Cel-Preaînalt şi să dobândească 
iertare pentru viaţa celui ce era gata să-şi dea duhul. Iar arhiereul, 
de teamă ca nu cumva regele să creadă că Eliodor căzuse prin 

oarecare vicleşug al iudeilor, a adus jertfă pentru tămăduirea 
acestui om. ȘI, în timp ce arhiereul se ruga, aceiaşi tineri i 
s-au arătat din nou lui Eliodor, purtând aceeaşi îmbrăcăminte; şi, 
stându-i înainte, i-au zis: «Mii de mulţumiri să-i aduci arhiereului 
Onia, că de dragul lui ţi-a cruțat Domnul viaţa; iar tu, cel ce ai 
fost biciuit de către Cer, vesteşte-le tuturor măreţia şi puterea 
lui Dumnezeu». Și, zicând acestea, s-au făcut nevăzuţi. Eliodor 
I-a adus Domnului jertfă, I-a făcut cele mai mari făgăduinţe 
Celui care-i dăruise viaţa, iar apoi, după ce şi-a luat rămas bun 
de la Onia, s-a întors, cu oamenii lui, la rege. Și a dat mărturie 
despre toate lucrurile Întrutot-Marelui-Dumnezeu, pe care el 
le văzuse cu ochii lui. Şi dacă regele i-a cerut să-i spună care 
om ar fi potrivit să fie trimis încă o dată la Ierusalim, acesta 
a spus: «Dacă ai vreun oarecare duşman sau vreun oarecare 
uneltitor împotriva ta, trimite-l acolo, şi dacă va fi să scape cu 
viaţă se va întoarce biciuit, căci, fără nicio îndoială, în preajma 
acelui loc se află o oarecare putere dumnezeiască, fiindcă Cel 
ce-Și are locuinţa în ceruri veghează asupra acelui loc şi-l 
ocroteşte, iar pe cei ce se duc acolo pentru a face rău îi loveşte 
ŞI-I nimiceşte». Aşa s-au petrecut faptele privitoare la Eliodor 
şi la paza vistieriei” (II Macabei 3,1-40). 


Cinci îngeri îi ajută pe evrei în luptă 

„Timotei, cel care mai înainte fusese biruit de către iudei, 
adunând o mare mulțime de ostaşi străini şi nu puţini cai veniţi 
din Asia, a înaintat ca şi cum ar fi vrut să cucerească Iudeea prin 
puterea armelor. Văzând că se apropie, Macabeul şi oamenii săi | 
se rugau Domnului, presărându-şi cenuşă pe cap şi încingându-şi 
coapsele cu sac; aplecaţi la pământ în faţa jertfelnicului, Îi cereau 
Domnului să fie cu ei, să Se facă duşmanul duşmanilor lor şi 
potrivnicul potrivnicilor lor, aşa cum Legea o spune limpede. lar 
când şi-au isprăvit rugăciunea, au pus mâna pe arme, au înaintat 

destul de departe în afara cetăţii şi, odată ajunşi în apropierea 
duşmanului, s-au oprit. Şi chiar în vremea când soarele, răsărind, 
îşi răspândea lumina, au izbit din amândouă părțile, unii având, 
pe lângă curaj, nădejdea în Domnul drept chezăşie a biruinţei, 
iar ceilalţi bizuindu-se pe înflăcărarea care-i mâna în luptă. Dar, 
în toiul bătăliei, duşmanilor li s-au arătat cinci bărbaţi străluciți, 
venind din cer pe cai cu frâie de aur, care înaintau în fruntea 
iudeilor. Luându-l pe Macabeu în mijlocul lor şi apărându-l cu 
armurile, îl ţineau în afara oricărei primejdii, în timp ce el arunca 
săgeți şi trăsnete asupra duşmanilor, care, loviți de orbire şi-n 
prada zăpăcelii, cădeau tăiaţi în bucăţi. Douăzeci de mii şi cinci 
sute au fost ucişi, cărora li s-au adăugat şase sute de călăreţi, iar 
însuşi Timotei a fugit într-o cetate întărită, numită Ghezer, al cărei 
guvernator era Chereea” (II Macabei 10,24-32). 


Doi îngeri îi scapă pe evrei de furia regelui Ptolemeu 
Filopator 

„Ptolemeu Filopator, aflând de la cei ce se întorseseră că 
Antioh s-a înstăpânit în locurile care erau ale lui, a trimis porunci 
către toţi pedestraşii şi călăreții, a luat-o cu sine pe sora sa Arsinoe 
şi a mers până în părțile Rafiei, unde se afla tabăra lui Antioh şi 
a oastei sale. Iar un oarecare Teodot, vrând să-şi împlinească un 
plan ascuns, a luat cu sine pe cei mai viteji ostaşi ai lui Ptolemeu, 
care fuseseră cândva sub comanda lui, şi s-a furişat noaptea în 
cortul lui Ptolemeu, ca să-l omoare el însuşi şi să pună astfel capăt 
războiului. Dar Dositei, fiul lui Drimilos, care prin naştere era 
iudeu, dar care, între timp, se lepădase de legile şi de învăţăturile 
patriei, l-a scos pe Ptolemeu afară, iar în locul său l-a culcat, în 
cort, pe un necunoscut care a suferit ceea ce ar fi trebuit să i se 
întâmple regelui. Apoi a început o bătălie crâncenă; cum însă 
oamenii lui Antioh se dovedeau mai puternici, Arsinoe umbla fără 
încetare în susul şi-n josul liniilor de bătaie, cu părul despletit, cu 

ochii în lacrimi, cerându-le ostaşilor să lupte bărbăteşte pentru ei 
înşişi, pentru copiii şi nevestele lor; şi le-a făgăduit că, dacă vor 
ieşi învingători, îi va da fiecăruia câte două mine de aur (1,142 
kg). ŞI aşa s-a întâmplat că mulți duşmani au fost omorâţi în lupta 
corp la corp, iar mulți au fost robiţi” (III Macabei 1,1-6). 
„Dejucând această uneltire, regele s-a hotărât să meargă 
în cetăţile învecinate, ca să le încurajeze. Făcând aceasta şi 
împărțind daruri capiştilor idoleşti, a sporit încrederea supuşilor 
săi. ludeii au trimis şi ei la el câţiva din sfatul lor şi dintre bătrânii 
lor. Salutările, darurile şi mulţumirile pentru trecut aduse de ei 
i-au sporit dorinţa de a merge să vadă şi cetatea lor. Sosit în 
Ierusalim, a adus jertfă şi prinoase de mulţumire Întrutotmarelui 
Dumnezeu şi a dăruit tot ceea ce mai era de trebuinţă pentru 
sfinţenia locului, după care a intrat în curtea dinlăuntru. Acolo 
a fost atât de izbit de măreţia locului şi atât de uimit de bunele 
orânduieli ale sfântului locaş, încât şi-a pus în minte să intre 
în sfânta-sfintelor. lar când evreii i-au spus că aşa ceva nu este 
îngăduit, că nimeni din neamul lor, nici chiar preoţii nu aveau 
voie să intre acolo, ci doar arhiereul - dar, chiar şi acela, numai 
o dată pe an -, el nici n-a vrut să audă de aşa ceva. Atunci iudeii 
i-au citit legea; dar el s-a încăpățânat, pretinzând că lui trebuie să 
i se îngăduie, zicând: «Fie ei lipsiţi de această cinste, dar eu, nu!. 
Şi a pus această întrebare: De ce, atunci când el a intrat în toate 
templele, niciunul din preoţii ce se aflau de faţă nu l-au oprit? 
Iar un oarecare nesăbuit i-a răspuns: «Rău au făcut!». Asta, ca să 
se fălească el. Iar regele a zis: «De vreme ce am făcut aşa ceva, 
oricum ar fi, oare nu voi intra eu aici, cu sau fără consimțământul 
vostru?y. Şi când preoţii, îmbrăcaţi în veşminte, au căzut cu faţa 
la pământ cerându-l Întrutotmarelui Dumnezeu să vină şi să-i 
ajute la vreme de nevoie şi să-l îndepărteze pe vrăjmaşul acesta 
înverşunat, şi după ce au umplut templul cu plânset şi lacrimi, 
atunci cei rămaşi în cetate s-au speriat şi au dat fuga într-acolo, 

neştiind ce se întâmplă. Fecioarele - de obicei închise în cămările 
lor - au ieşit împreună cu mamele lor, presărându-şi pe cap ţărână 
şi cenuşă şi umplând străzile de strigăte. Femeile tinere, de curând 
închise în cămările lor de nuntă, aşa cum se găseau, lăsând sfiala 
la o parte, au prins a alerga de-a valma prin cetate. Mamele şi 
doicile, lăsându-şi pruncii pe care-i vegheau, ieşeau unele de ici, 
altele de dincolo, de prin case sau de pe câmp, şi cu o ardoare 
nemaiîntâlnită se îmbulzeau în preasfântul templu. Felurite erau 
rugăciunile înălțate de către cei ce se adunaseră în locul acesta, 
aduşi de ceea ce nelegiuitul avea de gând să facă. Împreună cu 
ei se aflau şi o seamă de cetăţeni care prinseseră curajul de a nu 
se supune îndârjirii cu care regele voia să-şi ducă gândul până la 
capăt. Făcând chemare la arme, şi fiind gata să-şi dea viaţa, ca 
nişte viteji, pentru apărarea legii părinților lor, au stârnit o mare 
zarvă în locul acela, şi cu mare greutate au fost împinşi îndărăt 
de către bătrâni şi preoţi, la locul de rugăciune în care fuseseră 
până atunci. În acest timp, mulţimea nu înceta să se roage. Iar 
bătrânii din preajma regelui se străduiau în toate chipurile să-i 
abată gândul cel trufaş de la planul pe care şi-l făcuse. Dar el, în 
încăpăţânarea lui, nesimţitor la toate stăruințele, se apropia tot mai 
mult, închipuindu-şi că-şi poate duce planul până la capăt. Văzând 
aceasta, până şi propriii săi dregători li s-au alăturat iudeilor în 
a-L chema pe Cel Atotputernic, să vină în ajutorul acelei clipe 
de necaz şi să nu închidă ochii asupra unei asemenea semeţe 
nelegiuiri. Atât de mari erau noianul şi înflăcărarea strigătelor pe 
care le scotea mulțimea adunată, încât totul s-a prefăcut într-un 
clocot de nedescris. Nu numai oamenii, dar şi zidurile şi par- 
doseala păreau că strigă, totul voind mai degrabă moartea decât să 
vadă cum sfântul locaş este pângărit. Atunci Simon, arhiereul, a 
îngenuncheat în faţa sfântului locaş, şi-a ridicat cu mare cuviință 
mâinile spre cer şi s-a rugat astfel: «Doamne, Doamne, Împăratul 
cerurilor şi Stăpânul a toată făptura, Cel sfânt între sfinţi, singur 

Stăpânitor, Tu, Atotţiitorule, pleacă-Ţi auzul spre noi, cei asupriți 
de omul rău şi nelegiuit care se umflă în îndrăzneala şi puterea 
lui. Că Tu eşti Ziditorul a toate, şi Tu pe toate le stăpâneşti; drept 
eşti Tu, Doamne, şi Tu îi judeci pe toţi cei ce se poartă cu trufie 
şi neobrăzare. Tu eşti Cel ce i-ai nimicit pe cei ce cândva lucrau 
fărădelegea - printre care se aflau şi uriaşi -, cei ce se încredeau 
în puterea şi îndrăzneala lor, acoperindu-i cu potop nemărginit. 
Tu eşti Cel ce cu foc şi pucioasă I-ai nimicit pe sodomiţi, cei ce 
peste măsură meşteşugeau nedreptatea, fiind vestiți prin păcatele 
lor, făcându-i pildă pentru generaţiile de după ei. Tu eşti Cel 
ce Ţi-ai arătat puterea atunci când pe trufaşul Faraon, care-Ţi 
ținea poporul în robie, l-ai făcut să treacă prin greaua încercare a 
numeroase şi felurite necazuri; Tu eşti Cel ce ai îngrămădit peste 
el valurile mării la vremea când urmărea cu mulțime de gloate 
şi care de luptă, iar pe cei ce-şi puseseră încrederea în Tine, 
Stăpânul a toată făptura, i-ai făcut să treacă nevătămaţi, pe ei, cei 
care au văzut şi au simţit lucrarea mâinilor Tale şi Te-au lăudat 
pe Tine, Atotţiitorule. Tu, Împărate, Cel ce ai făcut pământul cel 
nemăsurat şi nemărginit, Tu eşti Cel ce ai ales această cetate; Tu 
eşti Cel ce ai sfinţit locul acesta întru numele Tău - cu toate că Tu 
nu ai nevoie de nimic - şi l-ai preamărit întru strălucită arătare, 
înălţându-l spre slava marelui şi preacinstitului Tău nume. Tu 
eşti Cel ce, din iubire faţă de casa lui Israel, ai făgăduit că, dacă 
vom cădea de la Tine şi vor veni asupră-ne necazuri, şi dacă 
atunci vom veni în această casă şi ne vom ruga, Tu ne vei auzi 
rugăciunea. Cu adevărat, credincios eşti Tu. Şi, aşa cum adeseori 
i-ai ajutat pe părinţii noştri când se aflau sub grea apăsare şi erau 
umiliţi şi i-ai scăpat din mari primejdii, vezi şi acum, Împărate 
Sfinte, cum, prin multele şi marile noastre păcate, suntem căzuţi la 
pământ şi ne-am făcut pradă duşmanilor noştri şi am devenit slabi 
şi neputincioşi. Fiind noi în această stare de umilinţă, iată că acest 
om neruşinat şi nelegiuit caută să necinstească sfântul tău locaş, 

singurul, de pe pământ, închinat numelui slavei Tale. Locuinţa 
Ta este cerul cerului, de care oamenii nu se pot apropia. Dar, 
de când Tu ai binevoit să-Ți arăţi mărirea în mijlocul poporului 
Tău Israel, încă de atunci ai sfințit locul acesta. Nu Te răzbuna 
pe noi prin necurăţia acestor oameni, şi nici nu ne pedepsi prin 
nelegiuirea lor, ca nu cumva nelegiuiţii să se laude întru mânia 
lor sau să tresalte întru semeţia graiului lor şi să zică: Am călcat 
în picioare sfântul locaş, aşa cum sunt călcate în picioare templele 
idoleşti! Şterge nedreptăţile noastre, risipeşte-ne greşelile şi 
arată-Ţi mila în ceasul acesta! Degrab să ne întâmpine îndurările 
Tale! Dăruieşte-ne pace, aşa încât cei căzuţi la pământ cu inima 
zdrobită să-Ți aducă, cu gura lor, laude!». Atunci Atotvăzătorul 
Dumnezeu, Cel Preasfânt, a auzit cuviincioasa rugăciune şi l-a 
lovit pe omul acela care-şi ridicase capul cu atâta dispreţ şi 
cu atâta obrăznicie. Clătinându-l încoace şi încolo, aşa cum 
o trestie este clătinată de vânt, l-a trântit de pământ, sleit de 
puteri, cu mădularele slăbănogite şi, printr-o dreaptă judecată, 
i-a lut putinţa de a grăi ceva. Prietenii şi gărzile de corp, văzând 
cât de repede venise peste el năprasnica pedeapsă, cuprinşi de 
mare spaimă şi temându-se ca nu cumva el să moară, l-au dus 
în grabă de acolo. Iar când, după câtăva vreme, şi-a revenit în 
fire, această aspră pedeapsă n-a stârnit în el niciun fel de căinţă, 
ci, dimpotrivă, a plecat lăsând în urmă-i amarnice ameninţări” 
(III Macabei 1,7-25 şi 2,1-19). 

„Sosit în Egipt, a sporit şi mai mult în răutate prin 
mijlocirea tovarăşilor săi de pahar, amintiţi mai sus, care 
erau lipsiţi de orice lucru bun; şi, ca şi cum nenumăratele lui 
fapte nelegiuite n-ar fi fost de-ajuns, îndrăzneala lui a mers 
atât de departe, încât pretutindeni grăia cuvinte de ocară, în 
timp ce mulți dintre prietenii săi, urmărindu-i cu luare-aminte 
planurile, se întreceau în a-i face voia. Planul său era acela de 
a-i ocări în mod public pe evrei, aşadar, a ridicat o coloană 

lângă pridvorul turnului şi a săpat pe ea o inscripţie, anume că 
intrarea în propriul lor templu le va fi interzisă tuturor celor 
ce nu vor aduce jertfe; că toţi iudeii vor fi înscrişi de-a valma 
printre poporul de rând; că aceia care se vor împotrivi vor fi 
ridicaţi cu de-a sila şi daţi morţii; că aceia care au fost astfel 
înscrişi urmau să fie însemnați cu semnul lui Dionisos, o frunză 
de iederă încrustată pe trup, şi trecuţi astfel în rândul celor cu 
dreptul de a fi cruţaţi. Dar, ca nu cumva să se creadă că el i-ar 
urî pe toţi, a scris dedesubt că dacă vreunii dintre ei ar alege să 
intre în comunitatea celor din riturile inițiatice, aceia să aibă 
aceleaşi drepturi cu alexandrinii. Ca urmare, unii din cei ce erau 
peste cetate, simțind silă faţă de tot ceea ce însemna evlavia 
cetăţii, s-au dat lesne de partea regelui, aşteptând ca dintr-o 
viitoare legătură cu el să dobândească o cinstire deosebită. 
Cei mai mulţi însă s-au umplut de curaj şi au rămas pe mai 
departe credincioşi faţă de rânduielile religioase; au plătit bani 
în schimbul unei vieţi nehărțuite, căutau să scape de înscriere 
şi priveau cu încredere spre viitor, nădăjduind într-un ajutor, şi 
nu-şi ascundeau sila față de cei din neamul lor care se lepădaseră 
de credinţă, socotindu-i a fi duşmani ai neamului şi ţinându-i 
departe de obişnuitele legături obşteşti” (II Macabei 2,20-28). 

„Descoperind aceasta, nelegiuitul rege într-atât s-a mâniat, 
încât furia sa împotriva iudeilor din Alexandria n-a mai cunoscut 
niciun hotar. Apăsând o mână tot mai grea asupra celor ce trăiau 
în ţară, a poruncit ca aceştia să fie degrabă adunaţi într-un singur 
loc şi cu moarte crâncenă să fie ucişi. În acest timp, un zvon 
neliniştitor era răspândit de către nişte oameni care se legaseră să 
vatăme neamul iudeilor. Miezul învinuirii lor era acela că iudeii 
se ţineau departe de poruncile legii. Aceasta, în vreme ce iudeii 
țineau ca întotdeauna să răspundă cu credincioşie la îndatoririle 
lor faţă de rege, dar, în acelaşi timp, de vreme ce I se închinau 
lui Dumnezeu şi-l păzeau legile, ţineau să facă şi deosebirile 

de trebuinţă şi să se abţină de la anumite lucruri, fapt pentru 
care unii îi ocoleau (deşi, cum ei îşi împodobeau convieţuirea 
cu ceilalţi prin fapte de dreptate, lumea avea despre ei o părere 
bună). Cu toate acestea, părerea celorlalți oameni nu cântărea 
nimic în ochii înstrăinaților de neam care îndrugau multe despre 
faptul că iudeii se păstrau aparte faţă de celelalte neamuri prin 
închinarea şi mâncărurile lor; îi învinuiau că sunt oameni care 
stau deoparte, potrivnici ai intereselor regelui, tăgăduind orice 
alăturare faţă de el sau de oştile lui. Prin acest fel de a vorbi, 
aţâţau multă înverşunare asupra lor. Grecii care trăiau în cetate 
n-au trecut cu vederea această neaşteptată zarvă şi valul acesta 
năprasnic împotriva unor oameni care nu le făcuseră niciodată 
vreun rău; cu toate acestea, nu le stătea în putere să-i ajute, de 
vreme ce totul, de jur-împrejur, era asuprire; ei însă i-au încurajat 
pe iudei arătându-li-se alături în necazurile lor, şi aşteptau o bună 
întorsătură a lucrurilor fiindcă Cel ce pe toate le ştie - ziceau ei 
- nu va părăsi un astfel de popor. O seamă dintre vecinii, prietenii 
şi părtaşii de negoţ ai iudeilor îi chemau în taină să mai stea de 
vorbă, se îndatorau să-i ajute şi făgăduiau că vor face pentru ei 
tot ceea ce se poate face. Iar regele, încurajat de faptul că totul 
îi mergea bine, şi fără să se gândească la mai marea putere a lui 
Dumnezeu, ci gândindu-se să stăruie în ceea ce-şi pusese în minte, 
a întocmit următoarea scrisoare asupra lor: «Regele Ptolemeu 
Filopator către comandanții şi ostaşii din Egipt şi din alte ţinuturi: 
fiți sănătoşi şi puternici! Eu mă simt bine, şi tot aşa sunt treburile 
mele. Războiul pe care l-am dus în Asia, acela pe care îl ştiţi 
şi voi, n-a fost deloc uşor, dar cu ajutorul zeilor şi prin propria 
noastră vitejie l-am dus cu bine la capăt, pe potriva aşteptării 
noastre; de aceea am hotărât ca - nu prin puterea lăncilor, ci prin 
bunătate şi multă omenie - să-i câştigăm pe locuitorii Celesiriei şi 
ai Feniciei şi să ne facem, de bunăvoie, binefăcătorii lor. Şi aşa, 
punând foarte multe venituri la îndemâna templelor din numeroase 

cetăţi, ne-am dus şi la Ierusalim şi ne-am suit să cinstim templul 
acestor nenorociţi care nicicând nu se opresc din nebunia lor. Pe 
dinafară ne-au primit bine, dar prin fapte s-au dovedit altfel. Când 
noi eram gata să intrăm în templul lor şi să-l cinstim prin cele mai 
frumoase şi mai alese daruri, ei s-au lăsat atât de mult cuprinşi 
de vechea lor trufie, încât ne-au oprit intrarea; iar noi, datorită 
răbdării pe care o avem faţă de toţi oamenii, ne-am înfrânat de 
la un răspuns pe potriva puterii noastre. Şi astfel şi-au arătat 
duşmănia faţă de noi, ei, cei care - numai ei dintre neamuri - şi-au 
ridicat capul împotriva regilor şi a binefăcătorilor, ca unii care nu 
înţeleg că trebuie să se supună oricărei drepte orânduiri. lar noi, 
nepunându-ne mintea cu nebunia lor, ne-am întors biruitori în 
Egipt şi ne-am purtat omeneşte cu toţi iudeii, având în vedere tot 
ceea ce poate fi bun. De aceea, fără să avem în noi nici cea mai 
mică reavoinţă faţă de rudele lor din Ierusalim, ci, dimpotrivă, 
amintindu-ne de legăturile noastre cu ei şi de multele treburi 
pe care cu inimă curată le-am făcut împreună cândva, am 
dorit ca ei să nu se simtă cumva pe de-a-ntregul străini 
printre noi, fapt pentru care le-am dăruit drepturile cetăţeneşti 
ale alexandrinilor, precum şi dreptul de a fi primiţi la străvechile 
rituri ale slujbelor noastre. Din nefericire, pe toate acestea ei 
le-au înţeles cu totul altfel. Cu înnăscuta lor răutate, acestei 
frumoase îmbieri i-au dat cu piciorul; şi, fără încetare aplecaţi 
spre rău, n-au vrut să primească nepreţuitele drepturi. Dar nu-i 
numai atât, căci fie prin vorbă, fie prin tăcere, îi dispreţuiesc pe 
puţinii dintre ei care, din inimă, se îndreaptă spre noi, socotind că 
purtarea lor ticăloasă ne va sili să dăm înapoi din faţa a ceea ce 
vrem să facem. Aşadar, având destule dovezi că aceşti iudei sunt 
în toate chipurile răuvoitori faţă de noi, trebuie să ne gândim din 
vreme la putinţa unei neaşteptate tulburări printre noi, atunci când 
aceşti necredincioşi ar putea să ne devină trădători şi potrivnici 
barbari. Prin urmare, de îndată ce cuprinsul acestei scrisori vă 

va fi cunoscut, în acelaşi ceas - poruncim - ca acei iudei care 
locuiesc printre voi, cu femeile şi cu copiii lor, să fie trimişi la 
noi, defăimaţi şi ocărâţi, în lanţuri de fier, spre a fi supuşi unei 
morţi nemiloase şi pline de ruşine, aceea care li se cuvine celor 
răi. Că numai dacă-i vom pedepsi pe toţi odată ne vom da seama 
că am găsit singurul mijloc de a aşeza treburile noastre viitoare pe 
temelii puternice şi mulțumitoare. Oricine va adăposti un iudeu, 
fie că acesta ar fi bătrân sau copil sau sugar, acela, împreună cu 
toţi ai săi, va fi ucis în chinuri. Oricine ne va da ştiri despre un 
iudeu, pe lângă că va primi averea învinuitului, va fi dăruit cu 
două mii de drahme din vistieria regală şi încununat cu libertate. 
Orice loc care va deveni adăpost pentru un iudeu, în timp ce 
acesta este urmărit, să fie pustiit şi ars, în aşa fel încât niciodată 
să nu mai poată fi de folos unei fiinţe vii». Acesta, deci, a fost 
cuprinsul scrisorii” (III Macabei 3,1-22). 

„Oriunde era primită această poruncă, poporul o ţinea tot 
într-o petrecere cu strigăte de veselie; căci ura, care de multă 
vreme le mocnea în inimă, puteau acum să şi-o arate deschis. 
Iudeii îndurau mare mâhnire şi durere şi plâns, cu inima arsă de 
suspine, tânguindu-se în faţa neaşteptatului prăpăd care fusese 
poruncit asupra lor. Care casă, care cetate, care aşezare cât de 
cât locuită, care uliţe, de oriunde, nu s-au umplut de vaiet şi de 
plâns? Cu atâta asprime şi fără milă erau scoşi afară, cu grămada, 
de către mai marii multor cetăţi, încât nemaipomenitele chinuri 
îi mişcau chiar şi pe unii din vrăjmaşii lor, care, prin simţăminte 
de omenie obştească şi gândindu-se cât de neaşteptat poate fi 
sfârşitul unei vieţi, lăcrimau văzând cu ochii lor această jalnică 
izgonire. Erau duşi şi o mulţime de bătrâni, cu părul alb, cu 
picioarele şovăielnice în mersul greoi, împinşi înainte şi, cu 
porniri sălbatice şi neruşinate, erau siliți să meargă repede. 
Fete care de abia intraseră în cămara de nuntă ca să se bucure 
de părtăşia căsătoriei, îşi schimbau bucuria în vaiet; cu ţărână 

presărată peste capetele unse pentru veselie, erau mânate din 
urmă, aşa cum se găseau, fără văl, şi în mijlocul unor nemaiauzite 
batjocuri ridicau laolaltă strigăte de vaiet în locul cântecului de 
nuntă; cu mâinile legate şi sub privirile flămânde ale gloatelor, aşa 
erau împinse în mare grabă pe puntea corăbiei. lar bărbaţii lor, în 
plină putere a tinereţii, în loc de cununi pe frunte purtau ştreanguri 
în jurul gâtului; în loc de sărbătoare şi veselie tinerească, îşi 
petreceau restul zilelor de nuntă în gemete scrâşnite, sub tălpile 
lor desculţe văzând deschis un iad. Erau duşi ca nişte fiare legate 
în lanţuri grunţuroase. Unii dintre ei, aveau grumazul legat de 
scaunul vâslaşilor, în timp ce picioarele altora erau strânse în 
obezi. Podina de scânduri de deasupra oprea lumina să ajungă la 
ei; albul zilei li se astupa din toate părțile, în aşa fel încât, pe toată 
durata călătoriei, ostaşii să se poarte cu ei cum s-ar fi purtat cu 
nişte trădători. Aşa au fost duşi pe această corabie, iar la capătul 
călătoriei au sosit la Ședia. Regele poruncise ca ei să fie duşi în 
marele hipodrom din faţa cetăţii; acesta, prin aşezarea lui, era 
cât se poate de potrivit ca să poată fi văzuţi atât de cei ce veneau 
în cetate, cât şi de cei care ieşeau din cetate. În acest fel, ei nu 
puteau fi în legătură cu oştile regelui şi, totodată, erau ţinuţi acolo 
ca unii care nu erau vrednici de un trai ca lumea. Când totul a fost 
gata, auzind regele că fraţii lor din cetate veneau pe ascuns la ei 
şi deplângeau suferinţele acestor nefericiţi, s-a umplut de mânie 
şi a poruncit ca şi aceştia să fie cu străşnicie supuşi aceluiaşi fel 
de viaţă (Şi, sub niciun cuvânt, unuia mai blând). Pe de altă parte, 
întregul lor neam trebuia înscris. Fiecare ins trebuia înscris pe 
nume; dar nu pentru acea muncă silnică pe care am pomenit-o 
ceva mai sus, ci pentru ca regele să-i poată supune la chinurile 
sus-amintite şi, până la urmă, cruzimea lui să le curme viaţa. 
Cu cruzime s-a făcut înscrierea acestor oameni, cu înverşunare, 
cu stăruinţă, de la răsăritul până la apusul soarelui, dar, cu toate 
acestea, ea nu a putut fi isprăvită în patruzeci de zile. În acest 

timp, regele nu mai putea de bucurie şi petrecea la ospeţe în faţa 
capiştilor idoleşti. Inima lui cea rătăcită, îndepărtată de adevăr, 
şi gura lui păgână îi slăveau pe idolii cei surzi, neputincioşi să 
vorbească ori să ajute, şi rosteau vorbe necuviincioase împotriva 
Preamarelui Dumnezeu. La sfârşitul răstimpului pomenit mai 
sus, scribii l-au înştiințat pe rege că nu pot merge mai departe 
cu înscrierea iudeilor, numărul acestora fiind prea mare; pentru 
că foarte mulţi dintre ei se aflau prin toată ţara, unii în locuinţe, 
alții împrăştiaţi prin felurite locuri, în aşa fel încât toţi cârmuitorii 
Egiptului nu erau destui pentru o astfel de treabă. Atunci regele 
i-a ameninţat şi i-a învinuit că iau mită pentru a-i ajuta pe iudei 
să scape. Cu toate acestea, el a crezut că ceea ce i se spusese era 
adevărat, după ce i-au arătat şi i-au dovedit că nici hârtia şi nici 
condeiele nu le fuseseră de-ajuns ca să-şi termine treaba. Aceasta 
însă a fost o lucrare de nebiruit a purtării de grijă dumnezeieşti, 
care le venea în ajutor iudeilor din cer” (III Macabei 4,1-16). 
„Atunci regele l-a chemat pe Ermon, care purta grijă de 
elefanţi. Spumegând de mânie, întru totul robit de furiosul său 
plan, i-a poruncit ca a doua zi, de dimineaţă, cu belşug de vin - 
neamestecat - şi cu destulă tămâie să îmbete cei cinci sute de 
elefanţi şi, după ce aceştia se vor sălbătici de atâtea înghiţituri de 
băutură cu tămâie, să le dea drumul asupra iudeilor, ca să-i 
omoare. După ce a dat aceste porunci, regele s-a întors la ospăţul 
său, unde-i adusese pe prieteni şi pe oştenii care nutreau cea mai 
înverşunată ură faţă de iudei. lar Ermon, mai-marele peste 
elefanţi, a dus la îndeplinire porunca fără nicio abatere. Slujitorii 
rânduiţi în acest scop s-au dus de cu seară, au legat mâinile acelor 
nenorociţi, iar noaptea au luat şi alte măsuri de prevedere, gândind 
că întregul neam va pieri deodată. Când păgânii credeau că iudeii, 
încătuşaţi cu lanţuri din toate părțile, sunt lipsiţi de orice apărare, 
aceştia L-au chemat pe Domnul cel Atotputernic şi, cu lacrimi, 
fără încetare, L-au rugat pe milostivul lor Dumnezeu şi Părinte, 

Stăpânul a toate şi Domnul tuturor puterilor, ca să răstoarne 
nelegiuitul plan îndreptat împotriva lor şi, printr-o măreaţă 
arătare, să-l scape de moartea ce le sta înainte. Rugăciunea lor, 
atât de stăruitoare, s-a suit la cer. Ermon, care-i ghiftuise pe 
nemiloşii săi elefanți cu nenumărate înghiţituri de vin amestecat 
cu tămâie, a venit devreme la palat ca să-i spună regelui. Dar Cel 
care de la început le-a dăruit oamenilor, după vrerea Lui, un bun 
de mare preţ, somnul, fie pentru noapte, fie pentru zi, i-a trimis 
regelui un somn prelungit, aşa încât, prin lucrarea Domnului, a 
rămas ca legat în strânsoare; şi astfel nelegiuitul său plan s-a 
destrămat repede, iar nestrămutata sa hotărâre s-a dus de râpă. lar 
iudeii, dacă au scăpat de ceasul care fusese rânduit, L-au lăudat 
pe Dumnezeul lor cel Sfânt; şi din nou L-au rugat - pe Cel ce atât 
de repede Se împăcase cu ei - să le arate trufaşilor păgâni tăria 
mâinii Sale celei puternice. Era aproape zece şi jumătate când 
crainicul regesc, văzând că oaspeţii care fuseseră chemaţi la ospăț 
s-au adunat, a venit şi l-a zgâlţâit pe rege, l-a trezit cu destulă 
greutate şi, dându-i a înţelege că vremea ospăţului aproape a 
trecut, i-a vorbit şi despre cele întâmplate. Regele l-a ascultat, 
s-a întors la ospăț şi le-a spus oaspeţilor să şadă în faţa lui, ceea 
ce s-a şi făcut. Apoi le-a cerut să se bucure şi să petreacă în voie, 
aceasta fiind cea mai de cinste parte a ospăţului. Și dacă vorbăria 
s-a întețit, regele a trimis după Ermon şi, măsurându-l cu nişte 
ochi fioroşi, l-a întrebat de ce iudeii erau încă în viaţă. Acesta, 
încercând să-l lămurească, 1-a spus că în cursul nopţii a făcut ceea 
ce i se poruncise; tot aşa au spus şi prietenii săi. Atunci regele, 
cu o cruzime mai mare decât a lui Falaris, a zis: «Să-mi mulţu- 
mească pentru somnul meu de azi. Acum însă nu mai pierde 
vremea; pregăteşte elefanții să fie gata pentru mâine aşa cum au 
fost azi, spre nimicirea acestor blestemaţi de iudei!». Zicând 
regele acestea, cei de faţă s-au înveselit şi au încuviinţat; apoi 
fiecare s-a dus acasă, fără însă a-şi petrece noaptea dormind, ci 

mai degrabă născocind tot felul de batjocuri pentru acei bieţi 
nenorociţi. De abia cântase cocoşul de dimineaţă, când Ermon, 
avându-şi sălbăticiunile pregătite cu tot ce trebuia, le întărâta în 
marea curte cu coloane. Gloatele cetăţii se adunaseră să vadă 
groaznica privelişte şi aşteptau, nerăbdătoare, zorile. Iudeii, cu 
răsuflarea mai mult tăiată, îşi întindeau mâinile spre cer şi Îl rugau 
pe Preamarele Dumnezeu să le vină din nou şi repede într-ajutor. 
Soarele încă nu-şi revărsase razele - în acest timp, regele îşi 
aştepta prietenii - când Ermon a venit la el şi l-a chemat să iasă, 
spunându-i că ceea ce poruncise era gata. Primindu-l, regele a 
rămas tare mirat de această neobişnuită vizită şi, copleşit de un 
duh care-l făcea să nu-şi mai aducă aminte de nimic, a întrebat 
ce se petrece atât de dimineaţă cu aceste pregătiri. Aceasta însă 
era lucrarea Atotputernicului Dumnezeu, Care-l făcuse să-şi uite 
cu desăvârşire planul. Ermon şi prietenii săi au dus până la capăt 
pregătirea elefanților, după care i-au spus regelui: «O, rege, ei 
sunt gata, după straşnica ta poruncă». La aceste cuvinte, regele a 
fost cuprins de o furie cumplită - deoarece, prin purtarea de grijă 
a lui Dumnezeu, mintea acestuia devenise pe de-a-ntregul 
zăpăcită. S-a uitat fioros la Ermon şi l-a ameninţat cu aceste 
cuvinte: «Dacă părinţii sau copiii tăi ar fi aici, ei ar fi trebuit să 
fie daţi ca hrană acestor fiare sălbatice, iar nu aceşti iudei 
nevinovaţi, care ne-au slujit cu credincioşie, atât mie cât şi 
înaintaşilor mei; şi dacă nu m-aş gândi la faptul că am crescut 
împreună şi la trebuinţele slujbei tale, ţie ţi-aş lua viaţa în locul 
lor!». Iar Ermon, fiind ameninţat în acest fel neaşteptat şi 
îngrijorător, s-a tulburat cu duhul şi s-a albit la față. Iar prietenii 
s-au făcut nevăzuţi, unul câte unul, şi au dat drumul gloatelor să 
se ducă la treburile lor. Iudeii, auzind despre ce-i venise regelui 
să spună, L-au lăudat pe Domnul Dumnezeu, Cel ce Se arătase, 
Împăratul împăraţilor, pentru aceea că şi de data aceasta 
căpătaseră ajutor de la EI. După aceea, regele a rânduit un ospăț, 

aşa cum îi era obiceiul, şi a poruncit ca oaspeţii să fie poftiți la 
voie bună. ȘI l-a chemat şi pe Ermon să fie de faţă şi, cu glas 
ameninţător, i-a zis: «Netrebnicule, de câte ori trebuie să-ţi 
poruncesc eu unul şi acelaşi lucru? Încă o dată: Pentru mâine 
pregăteşte elefanții spre nimicirea iudeilor!». Rudele lui, care-i 
şedeau în preajmă, s-au mirat de această nestatornicie şi au zis: 
«O, rege, până când ne vei pune la încercare ca pe nişte proşti? 
Este a treia oară când porunceşti nimicirea lor. Când treaba este 
gata să înceapă, tu te răzgândeşti şi-ţi retragi porunca. lată de ce 
starea aceasta de aşteptare nu face altceva decât să tulbure cetatea; 
prin ea mişună pâlcuri de oameni, şi oricând poate fi jefuită». 
Atunci regele, întocmai ca un nou Falaris, pe de-a-ntregul ieşit 
din minţi, fără să ţină seama de schimbările pe care mintea lui le 
suferise - spre binele iudeilor -, s-a jurat cu aspru jurământ şi a 
poruncit să-i trimită pe iudei în locaşurile morţilor, zdrobiţi de 
genunchii şi de picioarele elefanților. Pe deasupra, va năvăli în 
Iudeea, va trece cetăţile acesteia prin foc şi sabie şi va nimici 
templul acela în care păgânii nu pot să intre, iar locul în care se 
aduceau jertfele va fi pustiit pentru totdeauna. Prietenii şi rudele 
au plecat veseli şi, încrezători în hotărârea lui, şi-au rânduit oştile 
de pază în cele mai potrivite locuri ale cetăţii. lar mai-marele 
peste elefanţi a adus fiarele într-o stare vecină cu nebunia, 
adăpându-le cu vin amestecat cu tămâie şi le-a gătit cu tot felul 
de instrumente înfricoşătoare. În faptul dimineţii, când cetatea 
era plină de o mare mulțime de oameni ce se îndreptau spre 
hipodrom, el a intrat în palat şi l-a poftut pe rege la priveliştea ce 
fusese pregătită. Cu inima forfotind de furie nelegiuită, regele a 
alergat laolaltă cu gloatele şi cu sălbăticiunile. Simţiri aspre şi 
ochi nemiloşi, iată starea sufletească cu care dorea să se uite la 
Jalnica şi groaznica moarte a celor amintiți mai sus. La vremea 
când elefanții ajungeau la poartă, urmaţi de oştire, iudeii, când 
au văzut praful ridicat de picioarele gloatelor şi când au auzit 

puternicele strigăte ale mulțimii, au gândit că se află în cele din 
urmă clipe ale vieţii lor, la capătul a ceea ce aşteptaseră tremu- 
rând. Aşadar, au dat frâu liber plânsului şi suspinelor; se îmbră- 
țişau unul pe altul, iar cei ce erau rude apropiate se aruncau unul 
pe grumazul celuilalt: taţi pe fii, mame pe fiice, iar alte femei îşi 
ţineau pruncii la sân, îmbiindu-i spre ceea ce părea a fi laptele lor 
cel din urmă. Totuşi, când s-au gândit la ajutorul care, mai 
deunăzi, le venise din cer, s-au aşternut la pământ, toţi, ca un 
singur om, încât până şi pruncii erau desprinşi de la sân; şi, 
strigând cu glas mare, L-au rugat pe Stăpânul a toată puterea să 
Se arate şi să aibă milă de cei ce se aflau acum la porţile locaşului 
morţilor” (III Macabei 5,1-51). 

„lar Eleazar, preot de mare vază în ţară, care atinsese o 
vârstă înaintată şi a cărui viaţă era împodobită cu virtuţi, i-a 
oprit pe bătrânii din preajma sa să strige spre Dumnezeu cel 
Sfânt şi s-a rugat astfel: «Împărate, Tu, Cel mare întru putere, 
Tu, Cel-Preaînalt, Dumnezeu Atotputernic, Cel ce toată făptura 
o cârmuieşti cu milă, caută spre seminţia lui Avraam, spre fiii 
lui Iacob cel sfinţit, spre poporul moştenirii Tale celei sfinte, 
străin acum în ţară străină, care piere pe nedrept, Părinte! Tu 
eşti Cel ce l-ai nimicit pe Faraon, cel cu numeroasele lui care de 
luptă, atunci când stăpânul de atunci al aceluiaşi Egipt s-a înălţat 
cu nelegiuită trufie şi cu lăudăroasă limbă; atunci revărsându-Ţi 
razele milei Tale asupra neamului lui Israel, l-ai copleşit, pe 
Faraon şi oastea lui cea plină de semeţie. Când Sanherib, crudul 
rege al asirienilor, mândru de nenumăratele sale oşti, cucerise 
cu sabia toată ţara şi se ridica împotriva sfintei cetăţi cu ocări 
greu de îndurat, Tu, Doamne, l-ai prăbuşit, şi în faţa multor 
neamuri Ţi-ai arătat puterea. Când cei trei tineri ce se aflau în 
Babilon au ales de bunăvoie să fie aruncaţi în cuptorul cel de 
foc, numai să nu se închine la cele deşarte, Tu eşti Cel ce ai 
trimis răcoare rourată în cuptorul încins, iar focul l-ai aruncat 

asupra tuturor potrivnicilor lor. Tu eşti Cel ce, atunci când 
Daniel, prin pâră nedreaptă şi invidie, a fost aruncat ca pradă 
leilor din groapă, l-ai adus înapoi, nevătămat, la lumină. Când 
Iona, în adâncul mării, tânjea după lumină în pântecele chitului, 
Tu, Părinte, ai căutat spre el şi l-ai arătat nevătămat în ochii 
tuturor alor săi. Şi acum, Tu, Cel ce urăşti neobrăzarea, Tu, 
Cel îmbelşugat în milă, Tu, apărătorul tuturor, arată-Te degrab 
celor din neamul lui Israel, care sunt batjocoriți de neamurile 
silnice, nelegiuite! Iar dacă, în vremea înstrăinării noastre, viaţa 
ni s-a întinat cu fapte nedrepte, scapă-ne din mâna vrăjmaşilor 
noştri, şi apoi nimiceşte-ne Tu, Doamne, cu moartea pe care 
Tu o vei alege, ca nu cumva, la nimicirea celor iubiţi ai Tăi, cei 
ce cugetă cele deşarte să le mulţumească găunoşilor lor idoli, 
zicând: - Nici măcar Dumnezeul lor nu i-a scăpat! Dar Tu, Cel 
ce ai putere nemărginită, Tu, Cel-Veşnic, priveşte: ai milă de 
noi, cei ameninţaţi să ne pierdem viaţa, ca nişte trădători, de 
către prosteasca neobrăzare a unor nelegiuiți. Fă-i pe păgâni 
să tremure azi de spaimă în faţa puterii Tale nebiruite, Tu, 
Măritule, Cel ce ai puterea de a izbăvi neamul lui Iacob! Ție 
Ți se roagă, cu lacrimi, toată mulțimea pruncilor, precum şi 
părinţii acestora. Vădit să le fie tuturor păgânilor că Tu eşti cu 
noi, Doamne, şi că nu Ţi-ai întors faţa dinspre noi; că, precum 
al zis că nu-i vei uita pe ai Tăi nici chiar în ţara vrăjmaşilor lor, 
aşa împlineşte-Ţi cuvintele, Doamne!». La vremea când Eleazar 
şi-a sfârşit rugăciunea, regele a sosit la hipodrom împreună 
cu sălbăticiunile şi cu tot vălmăşagul puterii lui. Când iudeii 
au văzut aceasta, au ridicat spre cer strigăte atât de puternice, 
încât răsunau până şi văile vecine; şi plângere mare s-a făcut în 
toată tabăra. Atunci Preamăritul, Atotputernicul şi Adevăratul 
Dumnezeu Şi-a arătat sfânta Sa faţă: a deschis porțile cerului, 
de unde s-au pogorât doi îngeri cu înfăţişare menită să 
înspăimânte; toţi îi vedeau, în afară de iudei; şi s-au oprit în 

faţa oştirii duşmane, pe care au umplut-o de cumplită spaimă şi 
au ferecat-o în lanţuri de nedezlegat. Un fior de gheaţă a trecut 
prin trupul regelui, iar duhul uitării i-a spulberat aprinderea. 
Cei doi îngeri au întors sălbăticiunile cu faţa spre ostaşii care 
le urmau, iar ele i-au călcat în picioare şi i-au nimicit. Mânia 
regelui s-a preschimbat în jale, plângându-şi propriile uneltiri. 
Căci dacă a auzit strigătul şi i-a văzut pe toţi în gura morţii, 
cu lacrimi de mânie şi-a ameninţat prietenii, zicând: «Rău aţi 
cârmuit; în cruzime i-aţi întrecut pe tirani; iar împotriva mea, 
binefăcătorul vostru, uneltiţi să fiu de îndată lipsit de domnie 
şi de viaţă, în taină punând la cale lucruri dăunătoare regatului. 
Cine i-a adunat aici - fără niciun rost ridicându-l pe fiecare de 
la casa lui - pe cei care, din credincioşie faţă de noi, au ţinut 
tăria ţării? Cine i-a împins către pedepse nedrepte pe cei care, 
încă de la început, au întrecut toate neamurile în bunăvoința 
lor faţă de noi şi care adesea s-au aruncat în cele mai mari 
primejdii? Dezlegaţi, dezlegați legăturile nedrepte!; trimiteţi-i 
în pace la casele lor şi cereţi-le iertare pentru ce li s-a făcut până 
acum! Eliberaţi-i pe fiii Atotputernicului, Viului Dumnezeu al 
cerului, cei care, din vremea strămoşilor noştri până în vremea 
de acum, au făcut ca treburile noastre să cunoască slăvită şi 
neîncetată propăşire!». Pe acestea le-a zis, iar ei, eliberaţi pe 
loc şi scăpaţi de moarte, L-au lăudat pe Dumnezeu, sfântul 
lor Izbăvitor. Apoi regele a plecat în cetate, a chemat la el pe 
vistiernicul veniturilor şi i-a poruncit să le dea iudeilor vin cu 
tot ce mai trebuie pentru o prăznuire de şapte zile. Aşa a hotărât 
el, ca ei în veselie să-şi prăznuiască eliberarea chiar acolo, în 
locul unde crezuseră că vor pieri. Aşa că cei ce cu puţin înainte 
erau dispreţuiți şi aproape de locaşul morţilor - mai mult, cu 
un picior în groapă -, în locul unei morţi crude şi jalnice aveau 
parte acum de un ospăț al izbăvirii. Plini de bucurie, locul ce 
le fusese rânduit pentru cădere şi îngropare, pe acela şi l-au 

împărțit în aşternuturi de ospăț. Punând capăt încordării în care-i 
ținuse jalnica lor nenorocire, şi-au readus în minte cântările din 
patria lor, lăudându-L în imnuri pe Dumnezeul Cel-Făcător-de- 
Minuni, Izbăvitorul lor. Orice vaiet, orice plânset au fost lăsate 
deoparte; în semn de senină bucurie, aşa s-au prins la joc. Dar 
şi regele, adunând o seamă de oaspeţi pentru acelaşi prilej, cu 
mare cuviinţă înălța neîncetate mulţumiri pentru neaşteptatul 
deznodământ. lar cei care-i rânduiseră să moară şi să-i mănânce 
păsările, care îi înscriseseră în condici cu veselie, urlau cu voce 
tare, fiind îmbrăcaţi în ruşine şi cu focul îndrăznelii înăbuşit 
în ocară. Dar iudeii, după cum am spus, s-au prins la joc şi 
petreceau cu veselie, mulţumiri şi cântări. Și au luat hotărârea 
obştească de a sărbători, din neam în neam, amintirea acestor 
întâmplări, atâta vreme cât vor trăi ei printre străini. Aşa au 
rânduit ei ca aceste zile să fie zile de veselie, nu cu gândul la 
băutură sau la plăceri, ci pentru că Dumnezeu îi izbăvise. ŞI 
i-au cerut regelui îngăduinţa de a se întoarce acasă. Înscrierea 
lor se petrecuse între a douăzeci şi cincea zi a lunii Pahon şi a 
patra zi a lunii Epifi, adică timp de patruzeci de zile; iar zilele 
în care s-a urmărit nimicirea lor au fost trei, adică din a cincea 
până în a şaptea zi din luna Epifi; acesta a fost timpul în care 
Stăpânul-a-toate Și-a arătat întru slavă mila şi 1-a eliberat pe toți 
deodată, nevătămaţi. Timp de paisprezece zile s-au ospătat din 
ceea ce le dăduse regele, după care au cerut să plece. Regele 
i-a lăudat şi le-a dat la mână mărinimoasa scrisoare de mai jos, 
către mai-marii fiecărei cetăţi” (III Macabei 6,1-41). 

„Regele Ptolemeu Filopator către comandanții din Egipt şi 
către toţi cei rânduiţi peste treburile obşteşti, bucurie şi sănătate! 
Şi noi suntem sănătoşi, precum şi copiii noştri; iar marele 
Dumnezeu ne-a îndreptat treburile aşa cum vrem noi. Anumiți 
prieteni ai noştri, dedaţi la rău, ne-au cerut ca pe iudeii de sub 
stăpânirea noastră să-i pedepsim, pe toţi la un loc, ca pe nişte 

trădători. Ei pretindeau că treburile noastre nu vor fi niciodată 
bine aşezate până ce lucrul acesta nu se va petrece, atât de mare 
fiind ura pe care iudeii o nutresc faţă de celelalte neamuri. Și 
i-au adus ca pe nişte robi, încătuşaţi în lanţuri aspre, ba chiar 
ca pe nişte trădători. Fără niciun fel de cercetare sau examinare 
a faptelor, se străduiau să-i nimicească; şi s-au pus pe treabă 
cu o cruzime de-a dreptul sălbatică, mai rea decât aceea din 
felul de a fi al sciților. Aceasta este pricina pentru care noi 
i-am ameninţat cu asprime; dar, cu îngăduinţa pe care vrem s-o 
avem faţă de toţi oamenii, în cele din urmă i-am lăsat să trăiască. 
Aflând că Dumnezeul cerului ţine asupra iudeilor un scut prin 
care-i apără şi-i păzeşte şi că Se luptă pentru ei aşa cum un tată se 
luptă întotdeauna pentru fiii săi, şi ținând seama de statornicia şi 
credincioşia lor faţă de noi şi faţă de înaintaşii noştri, i-am iertat 
de orice fel de vină. Şi le-am dat drumul să se ducă la casele lor, 
fiecare la a lui, poruncind oamenilor de pretutindeni să nu le facă 
niciun rău, şi nici să nu-i ocărască pentru ceva din trecut. Fiindcă 
să ştiţi că dacă noi vom pune la cale vreun gând care să le fie cât 
de cât împotrivă, sau dacă îi vom amări în vreun fel, întotdeauna 
vom avea ca potrivnic nu un om, ci pe Dumnezeul Cel-Preaînalt, 
Stăpânul a toată puterea. De EI, ca Unul ce pedepseşte astfel de 
fapte, nu va fi scăpare. Fiţi sănătoşi!” (III Macabei 7,1-9). 
„Când au primit în mână această scrisoare, iudeii nu 
s-au grăbit să plece de îndată, ci l-au rugat pe rege să le dea 
împuternicirea de a-i pedepsi, pe potriva faptelor, pe aceia din 
neamul lor care de bunăvoie s-au lepădat de Dumnezeu Cel- 
Sfânt şi de legea lui Dumnezeu, spunând că aceia care de dragul 
burţii lor s-au lepădat de poruncile lui Dumnezeu nu vor fi 
de încredere nici faţă de treburile regelui. Regele şi-a însuşit 
adevărul acestui fel al lor de a gândi şi i-a lăudat. Și li s-a dat 
deplină putere ca, fără niciun fel de îngrădire, să-i stârpească 
pe cei ce cu neruşinare au părăsit legea lui Dumnezeu, oriunde 

s-ar afla ei sub stăpânirea regelui. Atunci preoţii lor, aşa cum 
se cuvenea, l-au salutat cu urări de bine, şi tot poporul a întărit 
cu «Aliluia!». Şi, cu bucurie, au plecat de la el. Şi i-au pedepsit 
ŞI i-au nimicit pe cei din neamul lor care se murdăriseră şi care 
le cădeau în cale; au omorât astfel, în ziua aceea, ca la trei sute 
de oameni, cu simţământul că nimicirea acestor nelegiuiţi le 
este prilej de veselie. Dar cei ce până la moarte se legaseră 
de Dumnezeul lor, şi care acum se bucurau de o eliberare 
deplină, au plecat din cetate încununaţi cu tot felul de flori 
binemirositoare, cu strigăte de bucurie, cu cântări de laudă şi cu 
imnuri melodioase, aducând mulţumiri Dumnezeului părinţilor 
lor, veşnicul Izbăvitor al lui Israel. Și au ajuns la Ptolemaida, 
care, pornind de la o anume însuşire a locului, este numită 
Rodoforon (adică purtătoare de trandafir) unde, potrivit cu 
dorinţa lor, a tuturor, corăbiile i-au aşteptat timp de şapte zile. 
Acolo au făcut ei un ospăț al eliberării, căci regele le dăruise cu 
mărinimie tot ceea ce le trebuia ca să se întoarcă sănătoşi acasă. 
Şi s-au întors cu pace; pe toată durata drumului au înălţat cântări 
de mulţumire, după care au hotărât ca aceste zile ale călătoriei 
lor să fie prăznuite ca zile ale veseliei. Pe acestea le-au săpat, 
ca sfinte, într-o inscripţie pe o coloană, iar locul ospăţului l-au 
sfințit drept loc de rugăciune. Aşa s-au întors, nevătămaţi, liberi, 
plini de bucurie, apăraţi de porunca regelui, pe uscat, pe mare, 
pe fluviu, fiecare la casa lui. Iar printre duşmanii lor aveau 
acum mai multă greutate decât înainte, fiind cinstiţi şi temuţi, 
şi nimeni, în niciun chip, nu s-ar fi atins de averile lor. Fiecare 
şi-a primit înapoi ceea ce era al lui, după condică, iar aceia care 
aveau câte ceva din ale lor le dădeau înapoi, tremurând de frică. 
Toate acestea, deoarece, până la urmă, Dumnezeu Cel Preamare 
a făcut minuni pentru izbăvirea lor. Binecuvântat fie Izbăvitorul 
lui Israel întru toţi vecii! Amin!” (III Macabei 7,10-23). 

2. Îngerii şi lucrarea lor în Noul Testament 


Vestirea naşterii şi naşterea Sfântului loan 
Botezătorul 

„În zilele lui Irod, regele Iudeii, era un preot cu numele 
Zaharia, din ceata preoțească a lui Abia; iar femeia lui era din 
fiicele lui Aaron şi numele ei era Elisabeta. Şi amândoi erau 
drepţi înaintea lui Dumnezeu, umblând fără prihană în toate 
poruncile şi rânduielile Domnului. Şi nu aveau copii, deoarece 
Elisabeta era stearpă şi amândoi erau înaintați în zilele lor. Şi a 
fost că pe când Zaharia slujea înaintea lui Dumnezeu în rândul 
cetei sale, după rânduiala preoţiei i-au ieşit sorții să intre în 
templul Domnului şi să tămâieze. lar la ceasul tămâterii toată 
mulțimea poporului era afară, rugându-se. Şi îngerul Domnului 
i s-a arătat stând de-a dreapta altarului tămâierii. Şi, văzându-l, 
Zaharia s-a tulburat şi frică a căzut peste el. Iar îngerul 1-a grăit: 
«Nu te teme, Zaharia, fiindcă rugăciunea ţi-a fost ascultată şi 
Elisabeta, femeia ta, îţi va naşte un fiu şi-i vei pune numele 
loan. Şi-ţi va fi el bucurie şi veselie, şi mulţi se vor bucura de 
naşterea lui. Că mare va fi el înaintea Domnului; nici vin şi nici 
băutură tare nu va bea, şi încă din pântecele mamei sale se va 
umple de Duh Sfânt; şi pe mulţi din fiii lui Israel îi va întoarce 
la Domnul, Dumnezeul lor; şi Lui Îi va merge el înainte cu 
duhul şi cu puterea lui Ilie, ca să întoarcă inimile părinţilor spre 
copii şi pe cei neascultători la înţelepciunea drepţilor, ca să-i 
gătească Domnului popor pregătit». Şi a zis Zaharia către înger: 
«După ce voi cunoaşte aceasta? Că eu sunt bătrân, iar femeia 
mea, înaintată în zilele ei». Şi răspunzând îngerul, 1-a zis: «Eu 
sunt Gavriil, cel ce stă în faţa lui Dumnezeu. Şi sunt trimis să 
grăiesc către tine şi să-ţi binevestesc acestea. Şi pentru că n-ai 
crezut în cuvintele mele, care se vor plini la vremea lor, iată vei 
fi mut şi nu vei putea vorbi până în ziua când vor fi acestea». Și 

poporul îl aştepta pe Zaharia şi se mira că întârzie în templu. Și 
când a ieşit, nu putea să vorbească. ŞI ei au înţeles că a văzut 
vedenie în templu; şi el le făcea semne şi a rămas mut. ȘI când 
s-au împlinit zilele slujirii lui, s-a dus la casa sa. lar după 
aceste zile, Elisabeta, femeia lui, a zămislit; şi vreme de cinci 
luni s-a tăinuit, zicându-şi: «Că aşa mi-a făcut mie Domnul în 
zilele în care a socotit să-mi ridice ocara de printre oameni». 
lar Elisabetei i s-a împlinit vremea să nască şi a născut un fiu. 
Şi au auzit vecinii şi rudele ei că Domnul Şi-a mărit mila faţă 
de ea şi se bucurau împreună cu ea. lar când a fost în ziua a 
opta au venit să-l taie împrejur pe prunc; şi voiau să-l numească 
Zaharia, cu numele tatălui său. Şi răspunzând, mama sa a zis: 
«Nu; ci loan se va chema». Şi au zis către ea: «În rudenia ta 
nu este nimeni care să se cheme cu numele acesta». Şi i-au 
făcut semn tatălui său, cum ar vrea el să fie numit. Şi cerând o 
tăbliță, el a scris: «Numele lui este loan». Şi toți s-au mirat. Şi 
îndată gura şi limba i s-au deschis; şi vorbea, binecuvântând 
pe Dumnezeu. Şi frică i-a cuprins pe toţi vecinii lor; şi despre 
lucrurile acestea s-a vorbit în tot ţinutul muntos al Iudeii. Şi 
toți cei ce le-au auzit le puneau în inima lor, zicând: «Ce va 
fi oare copilul acesta?». Căci mâna Domnului era cu el. Şi 
Zaharia, tatăl său, s-a umplut de Duh Sfânt şi a profețit, zicând: 
«Binecuvântat este Domnul, Dumnezeul lui Israel, că Şi-a 
cercetat poporul şi l-a răscumpărat; şi putere mântuitoare ne-a 
ridicat din casa lui David, sluga Sa, precum a grăit prin gura 
sfinților Săi profeţi din veac, mântuire de vrăjmaşii noştri şi din 
mâna tuturor celor ce ne urăsc, să facă milă cu părinţii noştri 
şi să-Şi amintească de legământul Său cel sfânt, de jurământul 
cu care i S-a jurat lui Avraam, părintele nostru; fiind noi astfel 
izbăviţi din mâna vrăjmaşilor, să ne dea nouă ca, fără frică, în 
faţa Lui să-l slujim în sfinţenie şi-n dreptate în toate zilele vieţii 
noastre. Iar tu, pruncule, profet al Celui-Preaînalt te vei chema, 

că vei merge înaintea feţei Domnului ca să-l găteşti căile, să-i 
dai poporului Său cunoştinţa mântuirii întru iertarea păcatelor 
lor, prin milostivirea milei Dumnezeului nostru, cu care ne-a 
cercetat pe noi Răsăritul-cel-de-Sus. Ca să-i lumineze pe cei 
ce şed în întuneric şi în umbra morţii şi să îndrepte picioarele 
noastre pe calea păcii». lar copilul creştea şi se întărea cu 
duhul” (Luca 1,5-25 şi 57-80). 


Bunavestire 

„lar în a şasea lună, îngerul Gavriil a fost trimis de 
la Dumnezeu într-o cetate din Galileea, al cărei nume era 
Nazaret, la o fecioară logodită cu un bărbat care se chema 
Iosif, din casa lui David; iar numele fecioarei era Maria. Şi 
intrând îngerul la ea, a zis: «Bucură-te, ceea ce eşti plină de 
har, Domnul este cu tine. Binecuvântată eşti tu între femei!». 
Iar ea, văzându-l, s-a tulburat de cuvântul lui şi cugeta: «Ce 
fel de închinare poate fi aceasta?y. Şi îngerul i-a zis: «Nu 
te teme, Marie, fiindcă ai aflat har la Dumnezeu. Și iată vei 
lua în pântece şi vei naşte Fiu şi numele Lui îl vei chema 
lisus. Acesta va fi mare şi Fiul Celui-Preaînalt Se va chema şi 
Domnul Dumnezeu Îi va da tronul lui David, părintele Său, şi 
va împărăţi peste casa lui Iacov în veci şi împărăţia Lui nu va 
avea sfârşit». Și Maria a zis către înger: «Cum va fi aceasta, de 
vreme ce eu nu ştiu de bărbat?». Şi răspunzând îngerul, i-a zis: 
«Duhul Sfânt Se va pogori peste tine şi puterea Celui-Preaînalt 
te va umbri; pentru aceea şi Sfântul Care Se va naşte din tine, 
Fiul lui Dumnezeu se va chema. Și iată, Elisabeta, rudenia 
ta, a zămislit şi ca fiu la bătrâneţea ei şi aceasta este a şasea 
lună pentru ea, cea numită stearpă. Că la Dumnezeu nimic nu 
este cu neputinţă». lar Maria a zis: «Iată, roaba Domnului. 
Fie mie după cuvântul tău!». Și îngerul a plecat de la dânsa” 
(Luca 1,26-38). 

Îngerul Domnului şi Dreptul Iosif 

„Maria, mama lui lisus, fiind logodită cu Iosif, fără să fi 
fost ei înainte împreună, s-a aflat pe sine având în pântece de la 
Duhul Sfânt. Iar Iosif, logodnicul ei, drept fiind şi nevrând s-o 
dea în vileag, a vrut s-o lase pe ascuns. Și cugetând el acestea, 
iată îngerul Domnului i s-a arătat în vis, grăind: «losife, fiul 
lui David, nu te teme s-o iei pe Maria drept femeia ta, fiindcă 
ceea ce s-a zămislit într-însa este de la Duhul Sfânt; ea va naşte 
Fiu, Căruia tu Îi vei pune numele lisus, căci El va mântui pe 
poporul Său de păcatele lor». lar acestea toate s-au făcut ca să 
se împlinească ceea ce s-a spus de Domnul prin profetul care 
zice: «lată, Fecioara va avea în pântece şi va naşte Fiu şi-L vor 
chema cu numele de Emanuel, care se tâlcuieşte: Cu noi este 
Dumnezeu». Și trezindu-se Iosif din somn, a făcut aşa cum i-a 
poruncit îngerul Domnului şi a luat-o la sine pe logodnica sa” 
(Matei 1,18-24). 


Naşterea Pruncului lisus 

„În zilele acelea a ieşit poruncă de la cezarul August să se 
înscrie toată lumea. Această înscriere, cea dintâi, s-a făcut pe 
când Quirinius guverna în Siria. Şi se duceau toţi să se înscrie, 
fiecare în cetatea sa. Și Iosif s-a suit şi el din Galileea, din 
cetatea Nazaret, în ludeea, în cetatea lui David, care se numeşte 
Betleem, pentru că el era din casa şi din neamul lui David, ca 
să se înscrie împreună cu Maria, cea logodită cu el, care era 
însărcinată. Dar pe când erau ei acolo, s-au împlinit zilele ca 
ea să nască. Şi L-a născut pe Fiul ei Cel Întâi-Născut şi L-a 
înfăşat şi L-a culcat în iesle, fiindcă pentru ei nu era loc de 
găzduire la han. Și în ţinutul acela erau păstori care stăteau 
pe câmp şi-şi păzeau turma făcând noaptea de strajă. Şi iată, 
îngerul Domnului a stat lângă ei şi slava Domnului a strălucit 
împrejurul lor şi ei s-au înfricoşat cu frică mare. Şi îngerul 

Domnului le-a zis: «Nu vă temeţi. Că, iată, vă binevestesc vouă 
bucurie mare, care va fi pentru tot poporul; că-n cetatea lui 
David vi S-a născut azi Mântuitor, Care este Hristos Domnul. 
Şi acesta vă va fi semnul: Veţi găsi un Prunc înfăşat şi culcat 
în iesle». Şi, deodată, laolaltă cu îngerul s-a văzut mulțime 
de oaste cerească lăudându-L pe Dumnezeu şi zicând: «Slavă 
întru cei de sus lui Dumnezeu şi pe pământ pace, între oameni 
bunăvoire!». lar după ce îngerii au plecat de la ei la cer, păstorii 
vorbeau unii către alții: «Să mergem dar până la Betleem şi să 
vedem lucrul acesta ce s-a făcut, pe care Domnul ni l-a făcut 
nouă cunoscut». Şi, grăbindu-se, au venit şi au aflat pe Maria 
şi pe Iosif şi pe Prunc culcat în iesle. Şi văzându-L, au vestit 
cuvântul ce li se grăise despre acest Copil. Şi toţi cei ce au auzit 
se mirau de cele ce le spuneau păstorii. lar Maria păstra toate 
cuvintele acestea, punându-le în inima ei. ŞI s-au întors păstorii 
slăvind şi lăudând pe Dumnezeu pentru toate câte le-au auzit şi 
le-au văzut aşa cum li se spuseseră” (Luca 2,1-20). 


Cei trei magi de la Răsărit 

„ar dacă în zilele regelui Irod S-a născut lisus în Betleemul 
Iudeii, iată magii de la Răsărit au venit în Ierusalim, întrebând: 
«Unde este Cel ce S-a născut rege al iudeilor? Căci în Răsărit 
I-am văzut steaua şi am venit să I ne închinăm». Şi auzind 
acestea, regele Irod s-a tulburat, şi tot Ierusalimul împreună cu 
el. Şi adunând pe toţi arhiereii şi cărturarii poporului, i-a întrebat: 
«Unde este să Se nască Hristos?y. Iar ei i-au zis: «În Betleemul 
Iudeii, că aşa este scris prin profetul: Și tu, Betleeme din pământul 
lui Iuda, nicidecum nu eşti cel mai mic între căpeteniile lui Iuda, 
căci din tine va ieşi Cârmuitorul Care-l va paşte pe poporul 
Meu Israel». Atunci Irod i-a chemat în taină pe magi şi a aflat 
limpede de la ei vremea când li se arătase steaua. ŞI trimiţându-i 
la Betleem, le-a zis: «Mergeţi şi cercetaţi cu de-amănuntul despre 

Prunc şi dacă-L veţi afla, daţi-mi şi mie de veste, pentru ca să vin 
şi eu şi să mă închin Lui». Iar ei, ascultându-l pe rege, au plecat; 
şi iată, steaua pe care o văzuseră în Răsărit mergea înaintea 
lor, până ce a venit şi a stat deasupra locului unde era Pruncul. 
Şi văzând ei steaua, s-au bucurat cu bucurie mare foarte. Şi 
intrând în casă, L-au văzut pe Prunc împreună cu Maria, mama 
Sa; şi căzând la pământ, I s-au închinat; şi deschizându-şi 
vistieriile, I-au adus daruri: aur, tămâie şi smirnă. Dar luând prin 
vis înştiinţare să nu se mai întoarcă la Irod, pe altă cale s-au dus 
în ţara lor” (Matei 2,1-12). 

Cel care le-a apărut magilor în vis a fost un înger al 
Domnului. 


Fuga în Egipt 

„După ce au plecat magii, iată că îngerul Domnului i 
s-a arătat în vis lui Iosif, zicând: «Ridică-te, ia Pruncul şi pe 
maica Sa şi fugi în Egipt şi stai acolo până când îţi voi spune eu, 
fiindcă Irod vrea să caute Pruncul ca să-L omoare». Şi ridicându- 
se Iosif, i-a luat în timpul nopții pe Prunc şi pe maica Sa şi a 
plecat în Egipt. Şi au stat acolo până la moartea lui Irod, ca să se 
împlinească cuvântul spus de Domnul prin profetul ce zice: «Din 
Egipt L-am chemat pe Fiul Meu». lar Irod, văzând că fusese 
amăgit de magi, s-a mâniat foarte şi, trimițând, 1-a ucis pe toţi 
pruncii care erau în Betleem şi-n toate hotarele lui, de doi ani şi 
mai în Jos, după timpul pe care îl aflase de la magi. Atunci s-a 
împlinit ceea ce se spusese prin leremia profetul: «Glas în Rama 
s-a auzit, plângere şi tânguire multă, Rahela îşi plânge copiii şi 
nu vrea să se mângâie, pentru că nu mai sunt». După moartea lui 
Irod, iată îngerul Domnului i s-a arătat în vis lui Iosif, în Egipt, 
zicându-i: «Ridică-te, ia Pruncul şi pe maica Sa şi mergi în 
pământul lui Israel, căci au murit cei ce căutau viața Pruncului». 
Iar el, ridicându-se, a luat Pruncul şi pe maica Sa şi a venit în 

pământul lui Israel. Și auzind că domneşte Arhelau în Iudeea, 
în locul lui Irod, tatăl său, s-a temut să meargă acolo şi, luând 
poruncă prin vis, s-a dus în părţile Galileii. Şi a venit şi a locuit 
în oraşul numit Nazaret, ca să se împlinească ceea ce s-a spus 
prin profeți, că Nazarinean Se va chema” (Matei 2,13-23). 


După ispitirea din Carantania îngerii îi slujeau 
Domnului Hristos 

„Atunci diavolul L-a lăsat; şi iată, îngerii, venind la El ÎI 
slujeau” (Matei 4,11). 


Îngerul de la scăldătoarea Vitezda 

„În Ierusalim, lângă Poarta Oilor, era o scăldătoare 
care se numeşte pe evreieşte Vitezda, având cinci pridvoare. 
În acelea zăcea mulţime de bolnavi: orbi, şchiopi, uscați, 
aşteptând mişcarea apei. Că un înger al Domnului se pogora 
din când în când în scăldătoare şi tulbura apa; şi cel ce intra 
întâi după tulburarea apei se făcea sănătos de orice boală era 
ținut” (loan 5,2-4). 

La scăldătoarea Vitezda nu a avut loc o singură minune, ci 
nenumărate, arătând permanenta purtare de grijă a lui Dumnezeu 
față de poporul Său. 


Un înger L-a întărit pe Domnul Hristos în grădina 
Ghetsimani 

După Cina cea de Taină, Mântuitorul s-a dus împreună 
cu Sfinţii Apostoli în grădina Ghetsimani, unde S-a rugat lui 
Dumnezeu Tatăl: „Părinte, de voieşti, depărtează paharul acesta 
de la Mine. Dar nu voia Mea, ci voia Ta să se facă! lar un înger 
din cer ] s-a arătat şi-L întărea. Şi-n luptă cu moartea fiind, cu mai 
mare stăruinţă Se ruga. Şi sudoarea Lui s-a făcut ca nişte picături 
de sânge ce cădeau pe pământ” (Luca 22,42-44). 

Îngerul (îngerii) de la mormântul Mântuitorului 

„După ce a trecut sâmbăta, când se lumina de ziua cea 
dintâi a săptămânii, Maria Magdalena şi cealaltă Marie au venit 
să vadă mormântul. Şi iată, s-a făcut cutremur mare; că îngerul 
Domnului, pogorându-se din cer şi venind, a prăvălit piatra de la 
uşă şi şedea deasupra ei. Şi înfăţişarea lui era ca a fulgerului, iar 
îmbrăcămintea lui, albă ca zăpada. Şi de frica lui s-au cutremurat 
străjerii şi s-au făcut ca nişte morţi. lar îngerul, răspunzând, le-a 
zis femeilor: «Nu vă temeţi, că ştiu că pe Iisus Cel răstignit Îl 
căutaţi: nu este aici, căci S-a sculat precum a zis. Veniţi de vedeţi 
locul unde fusese pus; şi mergând degrabă, spuneţi-le ucenicilor 
Săi că S-a sculat din morţi; şi iată că va merge mai înainte de voi 
în Galileea; acolo ÎL veţi vedea. Iată, eu v-am spus». Și plecând 
ele în grabă de la mormânt, cu frică şi cu bucurie mare alergau 
să-i vestească pe ucenicii Lui” (Matei 28,1-8). 

„După ce a trecut ziua sâmbetei, Maria Magdalena, 
Maria, mama lui Iacob, şi Salomeea au cumpărat miresme, ca 
să vină să ungă trupul lui lisus. Şi dis-de-dimineaţă, în prima 
zi a săptămânii, pe când răsărea soarele, au venit la mormânt. 
Şi ziceau între ele: «Cine ne va prăvăli nouă piatra de la uşa 
mormântului?». Dar, ridicându-şi ochii, au văzut că piatra, care 
era foarte mare, fusese răsturnată. Și intrând în mormânt, au 
văzut un tânăr şezând în partea dreaptă, îmbrăcat în veşmânt 
alb; şi s-au înspăimântat. Dar el le-a zis: «Nu vă înspăimântați! 
Pe lisus Nazarineanul Îl căutaţi, pe Cel răstignit. A înviat! Nu 
este aici. lată locul unde L-au pus. Mergeţi însă şi spuneţi-le 
ucenicilor Săi şi lui Petru că va merge mai înainte de voi în 
Galileea; acolo ÎL veţi vedea, după cum v-a spus». Şi, ieşind, au 
fugit de la mormânt, că erau cuprinse de frică şi de uimire; şi n-au 
spus nimănui nimic, fiindcă se temeau” (Marcu 16,1-8). 

„În prima zi după sâmbătă, foarte de dimineaţă, ele au 
venit la mormânt aducând miresmele pe care le pregătiseră. 

Şi au găsit piatra răsturnată de pe mormânt; dar, odată intrate, 
trupul Domnului lisus nu l-au găsit. Și fiind ele încă nedumerite 
de aceasta, iată doi bărbaţi au stat înaintea lor, în veşminte 
strălucitoare. Şi, înfricoşându-se ele şi plecându-şi feţele la 
pământ, ei le-au zis: «De ce Îl căutaţi pe Cel viu între cei morţi? 
Nu aici este, ci a înviat. Aduceţi-vă aminte cum v-a vorbit pe 
când era încă în Galileea, zicând că Fiul Omului trebuie să fie dat 
în mâinile oamenilor păcătoşi şi să fie răstignit, dar a treia zi să 
învie». Şi ele şi-au adus aminte de cuvintele Lui. Și întorcându-se 
de la mormânt, pe toate acestea le-au vestit celor unsprezece şi 
tuturor celorlalți. Iar cele ce spuneau acestea către Apostoli erau 
Maria Magdalena şi loana şi Maria lui Iacob şi celelalte împreună 
cu ele” (Luca 24,1-10). 


Înălţarea Domnului Hristos cu trupul la cer 

„lisus Hristos i-a dus pe ucenicii Săi afară din Ierusalim, 
până spre Betania, la Muntele ce se cheamă al Măslinilor, care era 
aproape de Ierusalim, cale de o sâmbătă şi, ridicându-Și mâinile, 
i-a binecuvântat. Şi pe când îi binecuvânta, S-a depărtat de ei şi 
S-a înălţat la cer şi a şezut de-a dreapta lui Dumnezeu şi un nor 
L-a luat de la ochii lor. Și privind ei, în timp ce EI mergea la cer, 
iată că lângă ei au stat doi bărbaţi în haine albe, care au şi zis: 
«Bărbaţi galileeni, de ce staţi privind la cer? Acest lisus, Care S-a 
înălțat de la voi la cer, aşa va şi veni, cum L-aţi văzut voi mergând 
la cen». Atunci ei s-au întors la Ierusalim cu bucurie mare” (Luca 
24,50-52; Marcu 16,19 şi Faptele Apostolilor 1,9-12). 


Un înger îi eliberează pe Sfinţii Apostoli din temniţă 

„Prin mâinile Apostolilor se făceau multe semne şi minuni 
în popor; şi toţi erau într-un cuget în pridvorul lui Solomon. Și 
nimeni dintre ceilalți nu îndrăznea să li se alăture, dar poporul 
îi preamărea. Şi din ce în ce mai mult se adăugau cei ce credeau 

în Domnul, mulțime de bărbaţi şi de femei, încât scoteau pe cei 
bolnavi în uliţe şi-i puneau pe paturi şi pe tărgi pentru ca, atunci 
când vine Petru, măcar umbra lui să umbrească pe vreunul din ei. 
Şi se aduna şi mulțimea din cetăţile dimprejurul Ierusalimului, 
aducând bolnavi şi bântuiţi de duhuri necurate, şi toţi se vindecau. 
ŞI sculându-se arhiereul şi toţi cei împreună cu el - cei din neamul 
saducheilor -, s-au umplut de invidie. Şi au pus mâna pe Apostoli 
şi i-au aruncat în temniţa obştească. Dar în timpul nopţii un înger 
al Domnului a deschis uşile temniţei şi scoţându-i afară, le-a 
zis: Mergeţi şi staţi drept şi grăiţi-i poporului în templu toate 
cuvintele Vieţii acesteia. Şi ei, auzind, au intrat de dimineaţă 
în templu şi învățau. Dar venind arhiereul şi cei împreună cu 
el, au adunat sinedriul şi tot sfatul bătrânilor fiilor lui Israel 
şi au trimis la temniţă să-i aducă. Dar slujitorii, ducându-se, 
nu i-au găsit în temniţă; şi s-au întors şi au dat de veste, 
zicând: Temniţa am găsit-o încuiată cu toate întăriturile, iar 
pe paznici, stând la uşi; dar când am deschis, înlăuntru n-am 
găsit pe nimeni. Când au auzit cuvintele acestea, căpetenia 
templului şi arhiereii erau nedumeriţi cu privire la ei, ce-ar 
putea să fie aceasta. Dar venind cineva, le-a dat de veste: 
lată, bărbaţii pe care 1-aţi pus în temniţă sunt în templu, stând 
în picioare şi învățând poporul. Atunci ducându-se căpetenia 
împreună cu slujitorii, i-au adus, dar nu cu sila, că se temeau 
de popor să nu-i ucidă cu pietre. ŞI, aducându-i, i-au pus în faţa 
sinedriului. lar arhiereul i-a întrebat, zicând: Oare nu cu poruncă 
v-am poruncit noi vouă să nu mai învăţaţi în numele acesta? 
Şi iată, aţi umplut Ierusalimul cu învăţătura voastră şi vreţi să 
aduceţi asupra noastră sângele acestui om! Iar Petru şi Apostolii, 
răspunzând, au zis: Noi trebuie să-L ascultăm pe Dumnezeu mai 
mult decât pe oameni. Dumnezeul părinţilor noştri L-a înviat pe 
Iisus pe Care voi L-aţi omorât spânzurându-L pe lemn. Pe Acesta 
Dumnezeu L-a înălțat, prin dreapta Sa, Stăpânitor şi Mântuitor, 

ca să-1 dea lui Israel pocăință şi iertare de păcate. Şi martori ai 
acestor cuvinte suntem noi şi Duhul Sfânt pe Care Dumnezeu 
L-a dat celor ce-L ascultă. Iar ei, auzind, mai tare se mâniau şi 
se sfătuiau să-i omoare. Dar ridicându-se în sinedriu un fariseu 
cu numele Gamaliel, învăţător de lege, cinstit de tot poporul, a 
poruncit să-i scoată pe oameni afară puţin şi le-a zis: Bărbaţi 
israeliți, luaţi aminte la voi înşivă, ce aveţi să faceţi cu oamenii 
aceştia. Că înainte de zilele acestea s-a ridicat Teudas, zicând că 
el este cineva, căruia i s-au alăturat un număr de bărbaţi ca la 
patru sute, care a fost ucis, şi toţi câţi l-au ascultat au fost risipiţi 
şi nimiciţi. După aceasta s-a ridicat luda Galileeanul, în zilele 
numărătorii, şi a atras popor mult după el; şi acela a pierit, şi 
toţi câți au ascultat de el au fost împrăştiaţi. Și acum v-o spun eu 
vouă: Feriţi-vă de oamenii aceştia şi lăsaţi-i; că dacă planul acesta 
sau acest lucru e de la oameni, de la sine se va nimici; dar dacă-i 
de la Dumnezeu, nu veţi putea voi să-i nimiciţi; ba nu cumva să 
vă pomeniţi şi luptători împotriva lui Dumnezeu! Și l-au ascultat. 
Şi chemându-i pe Apostoli şi bătându-i, le-au poruncit să nu 
mai vorbească în numele lui lisus, şi le-au dat drumul. Iar ei au 
plecat din faţa sinedriului, bucurându-se că au fost învredniciţi 
să sufere necinste pentru numele Lui. Şi-n toată ziua, în templu 
şi pe-acasă, nu încetau să înveţe şi să-L binevestească pe Hristos 
Iisus” (Faptele Apostolilor 5,12-42). 


Un înger i se arată diaconului Filip 

„Îngerul Domnului a grăit către Filip, zicând: «Ridică-te şi 
mergi spre miazăzi, pe calea care coboară de la Ierusalim la Gaza; 
ea este pustie». Şi ridicându-se el, a mers. Și iată, un bărbat din 
Etiopia, famen, mare dregător al Candachiei, regina Etiopiei, care 
era peste toată vistieria ei şi care venise la Ierusalim să se închine, 
se întorcea acasă; şi şezând în carul său, îl citea pe profetul Isaia. 
Iar Duhul i-a zis lui Filip: «Apropie-te şi te alipeşte de carul 

acela». Și Filip a alergat şi l-a auzit citindu-l pe profetul Isaia şi 
i-a zis: «Înţelegi tu oare ce citeşti?. Iar el a zis: «Cum aş putea 
să înţeleg, dacă nu mă va călăuzi cineva?». ȘI l-a rugat pe Filip să 
se urce şi să şadă cu el. Iar locul din Scriptură pe care-l citea era 
acesta: «Ca un miel care se aduce spre junghiere şi ca o oaie fără 
de glas înaintea celui ce-o tunde, aşa nu şi-a deschis gura sa. Întru 
smerenia Lui I s-a răpit dreptatea şi neamul Lui cine-l va spune? 
Că viaţa 1 se ia de pe pămânb». lar famenul, răspunzând, i-a zis lui 
Filip: «Rogu-te, despre cine zice profetul acesta, despre sine, sau 
despre altcineva?y. lar Filip, deschizându-şi gura şi începând de 
la scriptura aceasta, i L-a binevestit pe Iisus. Şi pe când mergeau 
ei pe cale, au ajuns la o apă; iar famenul a zis: «lată apă. Ce mă 
împiedică să fiu botezat?». Filip a zis: «Dacă tu crezi din toată 
inima, este cu putință». Și el, răspunzând, a zis: «Cred că lisus 
Hristos este Fiul lui Dumnezeu». ȘI a poruncit să stea carul; şi s-au 
coborât amândoi în apă - şi Filip, şi famenul - şi l-a botezat. Iar 
când au ieşit din apă, Duhul Domnului l-a răpit pe Filip şi famenul 
nu l-a mai văzut. Și el s-a dus în calea sa, bucurându-se. Iar Filip 
s-a aflat la Azot şi, mergând, binevestea prin toate cetăţile, până 
ce a sosit în Cezareea” (Faptele Apostolilor 8,26-40). 


Un înger i se arată sutaşului Corneliu 

„În Cezareea era un bărbat cu numele Corneliu, sutaş din 
cohorta ce se chema Italica, cucernic şi temător de Dumnezeu, 
cu toată casa lui, şi care făcea multe milostenii poporului 
şi întotdeauna 1 se ruga lui Dumnezeu. Şi cam pe la ceasul 
al nouălea din zi a văzut în vedenie, lămurit, un înger al lui 
Dumnezeu, intrând la el şi zicându-i: Corneliu! Iar Corneliu, 
cătând spre el şi înfricoşându-se, a zis: Ce este, Doamne? Şi 
îngerul i-a zis: Rugăciunile şi milosteniile tale s-au suit spre 
pomenire înaintea lui Dumnezeu. Şi acum, trimite oameni la 
loppe şi cheamă să vină un anume Simon care se numeşte Petru. 


416 


El găzduieşte la un oarecare Simon, tăbăcar, a cărui casă este 
lângă mare. Acesta îţi va spune ce trebuie să faci. Şi când îngerul 
care a vorbit cu el a plecat, Corneliu 1-a chemat pe doi dintre 
slujitorii săi de casă şi pe un ostaş cucernic din cei ce-i erau mai 
apropiaţi. Şi după ce le-a istorisit toate, 1-a trimis la loppe. lar a 
doua zi, în timp ce ei mergeau pe drum şi se apropiau de cetate, 
Petru s-a suit în odaia de sus, cam pe la ceasul al şaselea, să se 
roage. Şi a fost că i s-a făcut foame şi voia să mănânce; dar pe 
când ei îi pregăteau, el a căzut în extaz. Şi a văzut cerul deschis 
şi un lucru ca o faţă mare de masă coborându-se legată de patru 
colţuri şi lăsându-se pe pământ. În ea erau toate dobitoacele cu 
patru picioare şi târâtoarele pământului şi păsările cerului. Şi glas 
a fost către el: Ridică-te, Petre, înjunghie şi mănâncă! lar Petru a 
zis: Nicidecum, Doamne, că niciodată n-am mâncat ceva spurcat 
sau necurat. Şi din nou a fost glas către el, a doua oară: Pe cele ce 
le-a curăţit Dumnezeu, tu să nu le numeşti spurcate! Şi aceasta s-a 
făcut de trei ori, şi îndată lucrul acela s-a ridicat la cer. În timp ce 
Petru nu se dumerea întru sine ce ar putea să fie vedenia pe care 
o văzuse, iată că bărbaţii trimişi de Corneliu, întrebând de casa 
lui Simon, stând la poartă şi strigând, au întrebat dacă Simon cel 
numit Petru găzduieşte acolo. Şi în timp ce Petru se gândea la 
vedenie, Duhul i-a zis: lată, te caută trei bărbaţi; ridică-te aşadar, 
coboară şi mergi împreună cu ei fără să te îndoieşti de nimic, 
fiindcă Eu i-am trimis. Și Petru, coborându-se la bărbaţii trimişi 
la el de Corneliu, le-a zis: Iată, eu sunt acela pe care-l căutaţi. 
Care este pricina pentru care-aţi venit? lar ei au zis: Corneliu 
sutaşul, om drept şi temător de Dumnezeu şi mărturisit de tot 
neamul iudeilor, a fost înştiinţat de un înger sfânt să trimită să 
te cheme acasă la el, ca să audă cuvinte de la tine. Atunci el i-a 
chemat înlăuntru şi i-a ospătat. lar a doua zi, sculându-se, a plecat 
cu ei; iar câţiva dintre fraţii cei din loppe l-au însoțit. Şi în ziua 
următoare au intrat în Cezareea. lar Corneliu îi aştepta; şi-şi 

chemase acasă la el rudeniile şi pe prietenii cei mai apropiaţi. 
Şi când a fost să intre Petru, Corneliu l-a întâmpinat şi i s-a 
închinat căzându-i la picioare. lar Petru l-a ridicat, zicându-i: 
Ridică-te! Şi eu sunt om. Şi, vorbind cu el, a intrat şi a găsit 
pe mulți adunaţi. Şi a zis către ei: Voi ştiţi că unui bărbat iudeu 
nu-i este îngăduit să se alipească ori să se apropie de cel de alt 
neam; dar mie Dumnezeu mi-a arătat ca pe niciun om să nu-l 
numesc spurcat sau necurat. De aceea, chemat fiind să vin, am 
venit fără împotrivire. Deci vă întreb: Pentru care pricină aţi 
trimis după mine? Corneliu a zis: Acum patru zile eram postind 
până la ceasul acesta, şi în casa mea îmi făceam rugăciunea de 
ceasul al nouălea; şi iată, un bărbat în haină strălucitoare a stat 
în faţa mea şi a zis: Corneliu, rugăciunea ta a fost ascultată şi 
milosteniile tale au fost pomenite înaintea lui Dumnezeu. Aşadar, 
trimite la loppe şi cheamă-l pe Simon cel ce se numeşte Petru; el 
e găzduit în casa lui Simon, tăbăcarul, lângă mare. Deci, îndată 
eu am trimis la tine; şi tu ai făcut bine că ai venit. Şi acum, noi 
toţi suntem de faţă înaintea lui Dumnezeu, ca să ascultăm toate 
cele poruncite ţie de Domnul. Iar Petru, deschizându-şi gura, a 
zis: Cu adevărat cunosc că Domnul nu este părtinitor, ci, în orice 
neam, celui ce se teme de El şi face dreptate, bineplăcut îi este 
cuvântul pe care EI l-a trimis fulor lui Israel, binevestind pacea 
prin lisus Hristos. Acesta este Domn al tuturor. Voi ştiţi cuvântul 
care a fost în toată Iudeea, începând din Galileea, după botezul 
pe care l-a propovăduit loan, adică despre lisus din Nazaret, cum 
L-a uns pe El Dumnezeu cu Duhul Sfânt şi cu putere; despre EI, 
Care a umblat făcând bine şi vindecând pe toţi cei asupriţi de 
diavolul, pentru că Dumnezeu era cu El. Şi noi suntem martori a 
tot ceea ce EI a făcut, şi în ţara iudeilor, şi în Ierusalim; pe Acesta 
L-au omorât spânzurându-L pe lemn. Pe Acesta Dumnezeu L-a 
înviat a treia zi şi I-a dat să Se arate, nu la tot poporul, ci nouă, 
martorilor mai dinainte rânduiţi de Dumnezeu, cei ce am mâncat 

şi am băut cu EI după ce a înviat din morți. Şi El ne-a poruncit să 
propovăduim poporului şi să mărturisim că El este Cel rânduit de 
Dumnezeu să fie judecător al celor vii şi al celor morţi. Despre 
aceasta mărturisesc toţi profeţii, că tot cel ce crede întru EI, prin 
numele Lui va primi iertarea păcatelor. În timp ce Petru încă grăia 
cuvintele acestea, Duhul cel Sfânt S-a pogorât peste toţi cei ce 
ascultau cuvântul. Iar credincioşii tăiați împrejur, care veniseră cu 
Petru, au rămas uimiţi că darul Duhului Sfânt s-a revărsat şi peste 
păgâni. Că-i auzeau vorbind în limbi şi slăvindu-L pe Dumnezeu. 
Atunci a răspuns Petru: Oare poate cineva opri apa să-i boteze pe 
aceştia care au primit Duhul Sfânt ca şi noi? Şi a poruncit ca ei să 
fie botezați în numele Domnului lisus Hristos. Atunci l-au rugat 
să rămână la ei câteva zile” (Faptele Apostolilor 10,1-48). 


Un înger îl eliberează pe Sfântul Apostol Petru din 
temniţă 

„În vremea aceea regele Irod şi-a întins mâna să le facă 
rău unora din Biserică. Și l-a ucis cu sabia pe Iacob, fratele lui 
loan. Şi văzând că e pe placul iudeilor, a adăugat şi prinderea 
lui Petru - şi erau zilele azimelor - pe carele şi prinzându-l, l-a 
aruncat în temniţă, dându-l la patru străji de câte patru ostaşi ca 
să-l păzească, vrând ca după Paşti să-l scoată în faţa poporului. 
Aşadar, Petru era păzit în temniţă; iar de către Biserică se făcea 
necontenit rugăciune către Dumnezeu pentru el. Dar când Irod era 
să-l scoată afară, în noaptea aceea Petru dormea între doi ostaşi, 
legat cu două lanţuri, iar în faţa uşii paznicii păzeau temniţa. 
Şi iată, un înger al Domnului a venit, iar în încăpere a strălucit 
lumină. Şi lovindu-l pe Petru în coastă, îngerul l-a trezit, zicând: 
Scoală-te repede! Şi lanţurile i-au căzut de la mâini. Şi i-a zis 
îngerul: Încinge-te şi încalță-ţi sandalele! Şi el a făcut aşa. Şi i-a 
zis lui: Îmbracă-ţi haina şi urmează-mă! Şi ieşind, mergea după 
înger; şi nu ştia că adevărat este ceea ce s-a făcut de către înger, 

ci 1 se părea că vede vedenie. Şi trecând ei de straja întâi şi de 
a doua, au ajuns la poarta de fier care duce în cetate; şi ea li 
s-a deschis singură. Şi ieşind, au trecut într-o uliţă, şi deodată 
îngerul s-a îndepărtat de la el. Şi Petru, venindu-şi în sine, a zis: 
Acum cu adevărat ştiu că Domnul l-a trimis pe îngerul Său şi 
m-a scăpat din mâna lui Irod şi din toate câte aştepta poporul 
iudeilor Şi chibzuind el, a venit la casa Mariei, mama lui loan, 
cel numit şi Marcu, unde mulţi erau adunaţi şi se rugau. Şi 
bătând Petru la poartă, o slujnică cu numele Rodi s-a dus să 
asculte. Şi cunoscând ea vocea lui Petru, de bucurie n-a deschis 
uşa, ci a alergat înlăuntru şi a spus că Petru stă în faţa porții. 
Iar ei au zis: Ai înnebunit. Dar ca stăruia că aşa este. lar ei 
ziceau: Este îngerul lui. Dar Petru bătea mereu în poartă. Şi 
deschizându-i, l-au văzut şi au rămas uimiţi. Şi făcându-le semn 
cu mâna să tacă, le-a istorisit cum l-a scos pe el Domnul din 
temniţă” (Faptele Apostolilor 12,1-17). 


Un înger îl omoară pe regele Irod Aggripa 1 

„Irod era mânios pe locuitorii din Tir şi din Sidon. Dar ei 
într-un singur cuget au venit la el; şi înduplecându-l pe Blast, 
care era cămăraşul regelui, cereau pace; că ţara lor se hrănea 
din aceea a regelui. Şi într-o anume zi, mai dinainte rânduită, 
îmbrăcându-se Irod în veşmânt regesc şi şezând în tribună, le 
vorbea; iar poporul striga: «Glas dumnezeiesc este acesta, nu 
omenesc!y. ŞI îndată îngerul Domnului l-a lovit, pentru că nu I-a 
dat slavă lui Dumnezeu. Și mâncându-l viermii, şi-a dat sufletul” 
(Faptele Apostolilor 12,23). 


Un înger i se arată Sfântului Apostol Pavel 

În timp ce Sfântul Pavel era transportat către Roma, la 
judecata cezarului, a ajuns, împreună cu cei ce îl escortau, la Mira 
Lichiei. „Și acolo a găsit sutaşul o corabie din Alexandria care 

naviga spre Italia şi ne-a suit în ea. Și după ce multe zile am plutit 
cu încetineală, de-abia am ajuns în dreptul Cnidului; şi pentru că 
vântul nu ne slăbea, am plutit pe sub Creta spre capul Salmone. Și 
cu greu trecând pe lângă el, am ajuns într-un loc numit Limanuri- 
Bune, de care era aproape oraşul Lasea. Și trecând multă vreme 
şi mersul pe mare fiind primejdios, fiindcă şi postul trecuse, 
Pavel îi îndemna, zicându-le: «Bărbaţilor, văd că drumul va să 
ne fie cu necaz şi cu multă pagubă, nu numai pentru încărcătură 
şi corabie, ci şi pentru vieţile noastre». Dar sutaşul s-a încrezut 
mai mult în cârmaci şi în căpitanul corăbiei, decât în spusele lui 
Pavel. Şi cum limanul nu era bun de iernat, cei mai mulţi au fost 
de părere să plecăm de acolo şi, de s-ar putea, să ajungem şi să 
iernăm la Fenix, un liman din Creta cu deschidere spre vântul 
de miazăzi-apus şi cel de miazănoapte-apus. Şi suflând uşor un 
vânt de miazăzi şi crezând ei că sunt în stare să-şi împlinească 
gândul, au ridicat ancora şi navigau cât mai aproape de Creta. Și 
nu după multă vreme s-a stârnit asupra ei un vânt puternic numit 
Eurachilon şi a smuls corabia; şi neputând ea să meargă împotriva 
vântului, ne-am lăsat duşi în voia lui. Şi trecând pe lângă o insulă 
mică numită Cauda, cu greu am izbutit să fim stăpâni pe corabie; 
şi după ce au ridicat-o, au folosit unelte ajutătoare şi au încins 
corabia pe dedesubt. Şi temându-se să nu cadă în Sirta, au coborât 
pânzele şi erau purtaţi aşa. Şi fiind loviți tare de furtună, a doua zi 
au aruncat încărcătura. ȘI a treia zi cu mâinile noastre am aruncat 
uneltele corăbiei. Şi dacă timp de mai multe zile nu s-au arătat 
nici soarele şi nici stelele şi ne ameninţa furtună mare, ni se luase 
orice nădejde de scăpare. Şi fiindcă nu mâncaseră de mult. Atunci 
Pavel, stând drept în mijlocul lor, le-a zis: «O, bărbaţilor, trebuia 
să mă ascultați pe mine şi să nu fi plecat din Creta şi-am fi scăpat 
de această vătămare şi pagubă. Și acum, vă îndemn să aveţi curaj; 
că niciun suflet dintre voi nu va pieri, decât numai corabia. Că 
în această noapte mi-a apărut un înger al Dumnezeului al Căruia 

eu sunt şi Căruia-l slujesc, zicând: Nu te teme, Pavele; tu trebuie 
să stai în faţa cezarului; şi iată, Dumnezeu ţi i-a dăruit pe toţi 
cei ce călătoresc cu tine pe corabie. De aceea, bărbaților, aveţi 
curaj, fiindcă eu am încredere în Dumnezeu că aşa va fi după 
cum mi s-a spus. Trebuie, dar, să dăm de o insulă». Şi când a fost 
a paisprezecea noapte de când eram purtaţi încoace şi încolo pe 
Adriatica, pe la miezul nopţii corăbierii au presimţit că se apropie 
de un țărm. Și aruncând măsurătoarea în jos, au găsit douăzeci 
de stânjeni; dar dacă s-au îndepărtat puţin şi au măsurat din nou, 
au găsit cincisprezece stânjeni. Şi temându-se ca nu cumva să 
dăm de locuri stâncoase, au aruncat patru ancore de la partea din 
urmă a corăbiei; şi aşteptau să se facă ziuă. Dar corăbierii căutau 
să fugă din corabie şi coborau luntrea în mare, sub cuvânt că vor 
să întindă şi ancorele din partea de dinainte a corăbiei. Pavel a 
zis către sutaş şi către oşteni: «Dacă aceştia nu rămân în corabie, 
voi nu puteţi să scăpaţi». Atunci ostaşii au tăiat funiile luntrii 
şi au lăsat-o să cadă. Iar înainte de a se face ziuă, Pavel îi ruga 
pe toţi să mănânce, zicându-le: «Paisprezece zile sunt astăzi de 
când aşteptaţi şi postiţi, fără să gustaţi nimic. De aceea, vă rog să 
mâncaţi, fiindcă aceasta este spre scăparea voastră. Că niciunuia 
din voi nu-i va pieri un fir de păr din cap». Şi dacă a zis acestea, 
a luat pâine şi, mulţumind lui Dumnezeu în faţa tuturor, a frânt şi 
a început să mănânce. ȘI prinzând toţi curaj, au mâncat şi ei. Și 
eram în corabie, de toţi, două sute şaptezeci şi şase de suflete. Şi 
săturându-se de bucate, au uşurat corabia aruncând grâul în mare. 
Şi când s-a făcut ziuă, ei nu recunoşteau pământul, ci vedeau un 
sân de mare cu țărm nisipos, în care voiau să împingă corabia, 
dac-ar fi fost cu putinţă. Și au desfăcut ancorele şi le-au lăsat 
în mare, slăbind totodată funiile cârmelor; şi ridicând pânza 
cea mică din faţă în bătaia vântului, se îndreptau spre țărm. 
Şi când au dat de un dâmb de nisip, au înţepenit corabia. Şi 
înfigându-se partea de dinainte, stătea neclintită; iar partea de 

dinapoi se sfărâma sub puterea valurilor. lar ostaşii s-au sfătuit 
să-i omoare pe cei de sub pază, ca să nu scape vreunul înotând. 
Dar sutaşul, vrând să-l scape pe Pavel, i-a împiedicat de la 
gândul lor şi a poruncit ca aceia care ştiu să înoate să se arunce 
primii şi să iasă la uscat, iar ceilalți: care pe scânduri, care 
pe câte ceva de la corabie. Şi aşa au ajuns să scape cu toţii la 
uscat” (Faptele Apostolilor 27,5-44). 


Sfântul Apostol loan scrie îngerilor celor şapte 
Biserici 

„În capitolele 2 şi 3 din cartea Apocalipsei, vedem că 
atunci când Apostolului loan i se porunceşte să scrie celor şapte 
Biserici (Efes, Smirna, Pergam, Tiatira, Sardes, Filadelfia şi 
Laodiceea), mesajele vor fi adresate nu comunităţilor, ci îngerilor 

care păzesc Biserica”!. 


Îngerii din Apocalipsă 

„Când Mielul a deschis pecetea a şaptea, s-a făcut tăcere 
în cer, ca la o jumătate de ceas. Și i-am văzut pe cei şapte îngeri 
care stau înaintea lui Dumnezeu; şi li s-au dat lor şapte trâmbiţe. 
Şi un alt înger a venit şi a stat la altar, având o cădelniţă de aur; 
ŞI 1 s-a dat lui tămâie multă, pentru ca împreună cu rugăciunile 
tuturor sfinților s-o aducă pe altarul de aur cel de dinaintea 
tronului. Și fumul tămâiei s-a suit din mâna îngerului, împreună 
cu rugăciunile sfinților, înaintea lui Dumnezeu. Şi îngerul a luat 
cădelniţa şi a umplut-o din focul altarului şi a aruncat pe pământ; 
şi s-au pornit tunete şi glasuri şi fulgere şi cutremur. lar cei şapte 
îngeri care aveau cele şapte trâmbiţe s-au gătit să trâmbiţeze. Și 
a trâmbiţat întâiul înger: şi s-a pornit grindină şi foc amestecat cu 
sânge şi au căzut pe pământ; şi a ars o treime din pământ, şi au 
ars o treime din copaci, şi a ars toată iarba verde. Și a trâmbiţat al 


! Pr. Dr. lulian Gheţu, Op. ciz., pp. 51-52. 

doilea înger: şi ceva ca un munte mare arzând în foc s-a prăbuşit 
în mare. Şi o treime din mare s-a prefăcut în sânge, şi o treime 
din făpturile cu viaţă în ele care sunt în mare au murit, şi o treime 
din corăbii s-au sfărâmat. Și a trâmbiţat al treilea înger: şi o stea 
uriaşă a căzut din cer arzând ca o făclie, şi a căzut peste o treime 
din râuri şi peste izvoarele apelor. Și numele stelei este Pelin. Și 
o treime din ape s-au făcut ca pelinul şi mulţi dintre oameni au 
murit din pricina apelor, că se făcuseră amare. Şi a trâmbiţat al 
patrulea înger: şi o treime din soare a fost lovită, şi o treime din 
lună şi o treime din stele, pentru ca o treime din ele să se întunece, 
şi ziua să-şi piardă o treime din lumină, şi noaptea tot aşa. Şi am 
văzut şi am auzit un vultur care zbura spre înaltul cerului şi striga 
cu glas mare: «Vai, vai celor ce locuiesc pe pământ, vai lor din 
pricina celorlalte glasuri ale trâmbiţei celor trei îngeri care sunt 
gata să trâmbiţeze!»” (Apocalipsa 8,1-13). 

„ŞI a trâmbiţat al cincilea înger: şi am văzut o stea căzută 
din cer pe pământ; şi 1 s-a dat cheia fântânii adâncului, şi ea a 
deschis fântâna adâncului; şi din fântână s-a ridicat un fum ca 
fumul unui mare cuptor; şi soarele şi văzduhul s-au întunecat 
de fumul fântânii. Și din fum au ieşit lăcuste pe pământ şi li 
s-a dat lor putere precum putere au scorpiile pământului. Și li 
s-a poruncit să nu vatăme iarba pământului şi nicio verdeață 
ŞI niciun copac, ci numai pe oamenii care nu au pe frunțile lor 
pecetea lui Dumnezeu. Și li s-a dat lor nu ca să-i omoare, ci ca 
ei să fie chinuiţi timp de cinci luni; şi chinul lor este la fel ca şi 
chinul de scorpie când înţeapă un om. ŞI în zilele acelea vor căuta 
oamenii moartea şi nu o vor afla; şi vor dori să moară şi moartea 
va fugi de ei. Iar înfăţişarea lăcustelor era asemenea unor cai 
pregătiţi de război. Şi aveau pe capete cununi ca de aur; şi feţele 
le erau ca nişte feţe de oameni. Aveau păr ca părul de femei, şi 
dinţii lor erau ca ai leilor. Şi aveau pieptare ca platoşele de fier, 
iar vuietul aripilor lor era ca vuietul unor care de luptă cu mulți 

cai ce aleargă în bătălie. Şi aveau cozi asemenea scorpiilor, şi 
bolduri; şi în cozile lor le este puterea de a-i vătăma pe oameni 
timp de cinci luni. Și ca împărat al lor îl au pe îngerul adâncului, 
al cărui nume în evreieşte este Abaddon, iar în elineşte Apollion. 
Întâiul «vai» a trecut; iată că după aceasta vin încă două «vai»- 
uri. Și a trâmbiţat al şaselea înger: şi am auzit un glas din cele 
patru cornuri ale altarului de aur care este înaintea lui Dumnezeu, 
zicând către îngerul al şaselea, cel care avea trâmbiţa: «Dezleagă-i 
pe cei patru îngeri care sunt legaţi la râul cel mare, Eufratul». Şi 
cei patru îngeri, care erau ţinuţi gata pentru ceasul şi ziua şi luna 
şi anul acela, au fost dezlegaţi pentru ca să omoare o treime din 
oameni. Și numărul oştirilor călărimii era de douăzeci de mii de 
ori câte zece mii; le-am auzit numărul. Şi caii şi pe cei ce şedeau 
pe ei i-am văzut astfel în vedenie: aveau platoşe de foc şi de 
iachint şi de pucioasă, iar capetele cailor semănau cu capetele 
leilor, şi din gurile lor ieşea foc şi fum şi pucioasă. De aceste trei 
plăgi au fost ucişi o treime din oameni: de focul şi de fumul şi de 
pucioasa care ieşea din gurile lor; pentru că puterea cailor le este 
în gură şi în cozi; căci cozile lor sunt asemenea şerpilor: având 
capete, vatămă şi cu acestea. Dar ceilalți oameni, care n-au murit 
de plăgile acestea, nu s-au pocăit de faptele mâinilor lor: să nu se 
mai închine demonilor şi idolilor de aur şi de argint şi de aramă 
şi de piatră şi de lemn, care nu pot nici să vadă, nici să audă, nici 
să umble; şi nu s-au pocăit de crimele lor, nici de vrăjitoriile lor, 
nici de desfrânarea lor, nici de hoţiile lor” (Apocalipsa 9,1-21). 
„ȘI am văzut un alt înger puternic, pogorându-se din 
cer, învăluit într-un nor; şi pe capul său, curcubeul; şi faţa lui, 
ca soarele; şi picioarele lui, ca nişte stâlpi de foc. Şi-n mână 
avea o carte mică, deschisă. Şi şi-a pus piciorul cel drept pe 
mare, iar pe cel stâng pe pământ, şi a strigat cu glas mare, aşa 
cum răcneşte un leu. lar când a strigat, cele şapte tunete şi-au 
slobozit glasurile. Şi când cele şapte tunete au vorbit, eu voiam 

să scriu, şi am auzit o voce care zicea din cer: «Pecetluieşte 
cele ce-au vorbit cele şapte tunete şi nu le scrie!». Iar îngerul 
pe care l-am văzut stând pe mare şi pe pământ şi-a ridicat mâna 
dreaptă către cer şi s-a jurat pe Cel ce este viu în vecii vecilor, 
pe Cel ce a făcut cerul şi cele ce sunt în cer, şi pământul şi cele 
ce sunt pe pământ, şi marea, şi cele ce sunt în mare, că timp 
nu va mai fi, ci în zilele când cel de al şaptelea înger va grăi 
- când va fi să trâmbiţeze -, atunci taina lui Dumnezeu, aşa 
cum le-a binevestit El robilor Săi profeţii, este încheiată. lar 
glasul din cer pe care-l auzisem a vorbit din nou cu mine şi a 
zis: «Mergi de ia cartea cea deschisă în mâna îngerului care 
stă pe mare şi pe pământ!». Şi m-am dus la înger şi i-am zis 
să-mi dea cartea. Și mi-a răspuns: «la-o şi mănânc-o; şi îţi va 
amări pântecele, dar în gura ta va fi dulce ca mierea». Şi am 
luat din mâna îngerului cartea şi am mâncat-o; şi-n gura mea 
era dulce ca mierea, dar după ce am mâncat-o mi s-a amărât 
pântecele. Şi mi s-a spus: «Tu trebuie să profeţeşti din nou la o 
mulţime de popoare şi de neamuri şi de limbi şi de împăraţi»” 
(Apocalipsa 10,1-11). 

„Şi a trâmbiţat al şaptelea înger: şi au fost în cer glasuri 
puternice, zicând: Împărăţia lumii a devenit a Domnului nostru şi 
a Hristosului Său şi EI va împărăţi în vecii vecilor. Şi cei douăzeci 
şi patru de bătrâni care şed pe tronurile lor în faţa lui Dumnezeu 
au căzut cu feţele la pământ şi I s-au închinat lui Dumnezeu, 
zicând: «Îţi mulţumim ie, Doamne Dumnezeule, Atotţiitorule, 
Cel-ce-Eşti şi Cel-ce-Erai şi Cel-ce-Vii, că Ţi-ai luat puterea Ta 
cea mare şi ai început să împărăţeşti. Şi neamurile s-au mâniat, 
dar a venit mânia Ta şi vremea ca cei morți să fie judecaţi şi să-i 
răsplăteşti pe robii Tăi profeţii şi pe sfinţi şi pe cei ce se tem de 
numele Tău, pe cei mici şi pe cei mari, şi să prăpădeşti pe cei ce 
prăpădesc pământul». Și templul lui Dumnezeu s-a deschis, cel 
din cer, şi în templul Său s-a văzut chivotul testamentului Său; 

şi au fost fulgere şi vuiete şi tunete şi cutremur şi grindină mare” 
(Apocalipsa 11,15-19). 

„ȘI am văzut un alt înger care zbura în înaltul cerului, 
având o Evanghelie veşnică s-o binevestească celor ce locuiesc 
pe pământ şi la tot neamul şi seminţia şi limba şi poporul. Şi 
striga cu glas puternic: «Temeţi-vă de Dumnezeu şi daţi-l slavă, 
că ceasul judecății Sale a venit; şi închinaţi-vă Celui ce a făcut 
cerul şi pământul şi marea şi izvoarele apelor!». ŞI un al doilea 
înger a urmat, zicând: «A căzut, a căzut Babilonul cel mare, cel ce 
din vinul pătimaşei sale desfrânări a adăpat toate neamurile!». Și 
un al treilea înger le-a urmat, zicând cu glas mare: «Dacă cineva 
i se închină fiarei şi chipului ei şi-i primeşte semnul pe fruntea 
sau pe mâna lui, va bea şi el din vinul mâniei lui Dumnezeu, 
turnat neamestecat în cupa mâniei Sale, şi se va chinui în foc şi-n 
pucioasă dinaintea sfinților îngeri şi dinaintea Mielului». Și fumul 
chinului lor se suie în vecii vecilor. Și nici ziua şi nici noaptea 
nu au odihnă cei ce se închină fiarei şi chipului ei, şi oricine 
primeşte semnul numelui ei. Aici este răbdarea sfinţilor, cei ce 
păzesc poruncile lui Dumnezeu şi credinţa lui lisus. Şi am auzit 
un glas din cer, zicând: «Scrie: Fericiţi sunt morţii care de-acum 
înainte mor întru Domnul! Da, grăieşte Duhul, odihnească-se de 
ostenelile lor, căci faptele lor îi însoțesc». Şi m-am uitat: şi iată, 
un nor alb; şi Cel ce şedea pe nor era asemenea Fiului Omului, 
având pe cap cunună de aur şi-n mână o seceră ascuţită. ŞI un 
alt înger a ieşit din templu, strigându-l cu glas mare Celui ce 
şedea pe nor: «Trimite-Ţi secera şi seceră, c-a venit ceasul de 
secerat, că secerişul pământului s-a copt». Şi Cel ce şedea pe 
nor Şi-a aruncat secera pe pământ, şi pământul a fost secerat. Şi 
un alt înger a ieşit din templul cel din cer, având şi el un cuțitaş 
ascuţit. Și un alt înger a ieşit din altar, cel ce are putere asupra 
focului; şi i-a strigat cu glas mare celui ce avea cuţitaşul ascuţit 
şi a grăit: «Trimite-ţi cuţitaşul cel ascuţit şi culege ciorchinii viei 

pământului, că strugurii ei s-au copt». Și îngerul şi-a aruncat 
cuţitaşul pe pământ şi a cules via pământului şi a aruncat totul în 
teascul cel mare al mâniei lui Dumnezeu. Și teascul a fost călcat 
afară din cetate; şi din teasc a ieşit sânge până la zăbalele cailor 
pe o întindere de o mie şase sute de stadii” (Apocalisa 14,6-20). 

„ȘI am văzut în cer un alt semn mare şi minunat: Şapte 
îngeri având şapte plăgi - cele din urmă, căci cu ele s-a sfârşit 
mânia lui Dumnezeu. Am văzut ceva ca o mare de sticlă ames- 
tecată cu foc, şi pe biruitorii fiarei şi ai chipului ei şi ai numă- 
rului numelui ei stând pe marea de sticlă şi având alăutele lui 
Dumnezeu. Şi cântau cântarea lui Moise, robul lui Dumnezeu, 
şi cântarea Mielului, zicând: «Mari şi minunate sunt lucrurile 
Tale, Doamne Dumnezeule, Atotţiitorule! Drepte şi adevărate 
sunt căile Tale, Împărate al neamurilor! Cine nu se va teme de 
Tine, Doamne, şi nu va slăvi numele Tău? Că Tu singur eşti 
sfânt, şi toate neamurile vor veni şi se vor închina înaintea Ta, 
pentru că judecăţile Tale au fost arătate». Şi după aceasta m-am 
uitat; şi templul cortului mărturiei s-a deschis în cer. Și din 
templu au ieşit cei şapte îngeri cu cele şapte plăgi, îmbrăcaţi în 
in curat strălucitor şi încinşi pe la piept cu cingători de aur. Și 
una din cele patru fiinţe le-a dat celor şapte îngeri şapte cupe 
de aur pline de mânia lui Dumnezeu Cel-Viu în vecii vecilor. 
Şi templul s-a umplut cu fum din slava lui Dumnezeu şi din 
puterea Lui; şi nimeni nu putea să intre în templu până ce se 
vor fi isprăvit cele şapte plăgi ale celor şapte îngeri. Și am auzit 
glas mare din templu, zicându-le celor şapte îngeri: «Duceţi-vă 
şi vărsaţi pe pământ cele şapte cupe ale mâniei lui Dumnezeu!». 
Şi s-a dus cel dintâi şi şi-a vărsat cupa pe pământ. ȘI s-a ivit o 
bubă rea şi vătămătoare pe oamenii care aveau semnul fiarei 
şi care se închinau chipului fiarei. Şi al doilea înger şi-a vărsat 
cupa în mare; şi s-a făcut sânge ca al unui mort, şi toată suflarea 
vieţii care este în mare a murit. Și cel de al treilea şi-a vărsat 

cupa în râuri şi în izvoarele apelor; şi ele s-au prefăcut în 
sânge. Şi l-am auzit pe îngerul apelor, zicând: «Drept eşti 
Tu, Cel-ce-Eşti şi Cel-ce-Erai, Sfinte, că ai judecat acestea; 
de vreme ce ei au vărsat sângele sfinţilor şi al profeților, tot 
sânge le-ai dat să bea. Vrednici sunt!». Şi am auzit zicându-se 
din altar: «Da, Doamne Dumnezeule Atotţiitorule, adevărate 
şi drepte sunt judecăţile Tale!». Şi al patrulea înger şi-a vărsat 
cupa în soare; ŞI 1 s-a dat lui să-i dogorească pe oameni cu foc. 
Şi oamenii au fost dogorâți cu mare arşiţă şi au hulit numele 
lui Dumnezeu Care are putere peste plăgile acestea, şi nu s-au 
pocăit ca să-l dea slavă. Și al cincilea şi-a vărsat cupa pe tronul 
fiarei; şi împărăţia ei s-a întunecat şi oamenii îşi muşcau limbile 
de durere, şi din pricina durerilor şi a bubelor lor L-au hulit pe 
Dumnezeul cerului, dar de faptele lor nu s-au pocăit. Și al şaselea 
înger şi-a vărsat cupa peste râul cel mare, peste Eufrat, şi apa 
lui a secat ca să fie gătită calea împăraţilor de la Soare-Răsare. 
Şi am văzut ieşind din gura balaurului şi din gura fiarei şi din 
gura profetului mincinos trei duhuri necurate, ca nişte broaşte; 
fiindcă ele sunt duhuri de diavoli, făcătoare de semne, care se 
duc la împărații lumii întregi să-i adune la războiul zilei celei 
mari a lui Dumnezeu Atotţiitorul. «Iată, Eu vin ca un fur. Fericit 
cel ce priveghează şi-şi păstrează veşmintele, ca să nu umble 
gol şi să 1 se vadă ruşinea!». ŞI 1-a strâns la locul care evreieşte 
se cheamă Armagheddon. Al şaptelea înger şi-a vărsat cupa în 
văzduh; şi din templul cerului, de la tron, a ieşit o voce mare, 
strigând: «S-a făcut!». Şi au fost fulgere şi vuiete şi tunete şi s-a 
făcut cutremur mare, aşa cum de când e omul pe pământ n-a mai 
fost un cutremur atât de mare. Şi cetatea cea mare s-a rupt în trei 
părţi, şi cetăţile păgânilor s-au prăbuşit. Și de Babilonul cel mare 
s-a amintit înaintea lui Dumnezeu, pentru ca EI să-i dea paharul 
vinului aprinderii mâniei Lui. Și tot ce fusese insulă a fugit, şi 
munţi nu s-au mai aflat. Şi grindină mare ca talantul s-a prăvălit 

din cer peste oameni. Și oamenii L-au hulit pe Dumnezeu din 
pricina plăgii cu grindină, căci mare este plaga aceasta, foarte 
mare” (Apocalipsa 15,1-8 şi 16,1-21). 

„A venit unul din cei şapte îngeri care aveau cele şapte 
cupe şi a grăit către mine, zicând: «Vino să-ţi arăt judecata 
desfrânatei celei mari, care şade pe ape multe, cu care s-au 
desfrânat regii pământului, iar locuitorii pământului s-au îmbătat 
de vinul desfrânării ei». Și în duh m-a dus în pustiu; şi am văzut 
o femeie şezând pe o fiară roşie, plină de nume blasfemiatoare, 
având şapte capete şi zece coarne. Şi femeia era îmbrăcată în 
purpură şi în stofă stacojie şi era împodobită cu aur şi cu pietre 
scumpe şi cu mărgăritare, având în mână un pahar de aur, plin 
de urâciune şi de necurăţiile desfrânării ei. lar pe fruntea ei era 
scris un nume, o taină: Babilonul-cel-mare, mama desfrânatelor 
şi a urâciunilor pământului. Și am văzut-o pe femeie beată de 
sângele sfinţilor şi de sângele mucenicilor lui lisus; şi văzând-o 
eu, cu mare mirare m-am mirat. Și îngerul mi-a zis: «De ce te 
miri? Eu îţi voi spune taina femeii şi pe a fiarei care o poartă, 
cea care are cele şapte capete şi cele zece coarne. Fiara pe care-ai 
văzut-o era şi nu este; şi va să se ridice din adânc şi să meargă 
spre pieire. Şi cei ce locuiesc pe pământ, ale căror nume nu sunt 
scrise de la întemeierea lumii în cartea vieţii, se vor mira văzând 
fiara, că era şi că nu este şi că va să vină. Aici este minte care 
are înţelepciune. Cele şapte capete sunt şapte munţi deasupra 
cărora şade femeia. Şi sunt şi şapte împărați: cinci au căzut, 
unul este, celălalt încă n-a venit - şi când va veni, puţin trebuie 
să rămână. ŞI fiara care era şi nu este, este ea însăşi un al optulea 
împărat; şi ea este dintre cei şapte şi merge spre pieire. Și cele 
zece coarne pe care le-ai văzut sunt zece împărați care încă n-au 
primit împărăție, dar care vor lua putere ca de împărați, pentru 
un ceas, împreună cu fiara. Aceştia au un singur gând: şi tăria şi 
puterea lor i-o dau fiarei. Ei vor porni război împotriva Mielului, 

dar Mielul îi va birui, pentru că EI este Domnul domnilor şi 
Împăratul împăraţilor; şi cei împreună cu EI, chemaţi şi aleşi 
şi credincioşi vor birui şi ei». Şi mi-a zis: «Apele pe care le-ai 
văzut şi deasupra cărora şade desfrânata sunt popoare şi gloate şi 
neamuri şi limbi. Şi cele zece coarne pe care le-ai văzut şi fiara 
o vor urî pe desfrânată şi o vor face pustie şi goală, şi carnea ei 
o vor mânca, iar pe ea o vor arde în foc; pentru că Dumnezeu 
le-a pus în inimi ca ei să facă pe gândul Lui şi într-un gând să se 
întâlnească, şi împărăţia lor să i-o dea fiarei până ce cuvintele 
lui Dumnezeu se vor împlini. lar femeia pe care ai văzut-o este 
cetatea cea mare, care are stăpânire peste împărații pământului” 
(Apocalipsa 17,1-18). 

„După acestea am văzut un alt înger pogorându-se din 
cer, având putere mare; şi pământul s-a luminat de slava lui. Și 
a strigat cu glas puternic, zicând: «A căzut! A căzut Babilonul 
cel mare şi a devenit sălaş al demonilor şi cuibar a tot duhul 
necurat şi cuibar a toată pasărea spurcată şi urâtă». Pentru că 
toate neamurile au băut din vinul aprinderii desfrânării ei, şi 
împărații pământului cu ea s-au desfrânat, şi neguţătorii lumii din 
puterea strălucirii ei s-au îmbogăţit. lar un înger puternic a ridicat 
o piatră cât o piatră mare de moară şi a aruncat-o în mare, zicând: 
«Aşa, dintr-o lovitură, aşa va fi aruncat Babilonul, cetatea cea 
mare, şi nu se va mai afla! Și vocea celor care cântă din chitară şi 
din gură şi din flaut şi din trâmbiţă nu se va mai auzi de-acum în 
tine; şi niciun meşteşugar din orice meşteşug nu se va mai afla 
în tine; şi huruit de moară în tine nu se va mai auzi. Şi lumină 
de lampă, nu, niciodată nu se va mai ivi întru tine; şi glas de 
mire şi de mireasă, nu, niciodată nu se vor mai auzi întru tinc, 
pentru că neguţătorii tăi erau mai-marii pământului şi pentru că 
toate neamurile s-au rătăcit prin vraja ta. Și s-a găsit în ea sânge 
de profeţi şi de sfinţi şi al tuturor celor înjunghiaţi pe pământ” 
(Apocalipsa 18,1-3 şi 18,21-24). 

„ȘI am văzut cerul deschis; şi iată, un cal alb; şi Cel ce 
şedea pe el Se numeşte Credincios şi Adevărat, şi întru dreptate 
judecă şi Se războieşte. Iar ochii Lui, ca para focului; şi pe capul 
Său, numeroase cununi; având un nume scris, pe care nimeni 
nu-l ştie decât numai El. Și este îmbrăcat într-o mantie stropită cu 
sânge; şi numele Lui se cheamă Cuvântul-lui-Dumnezeu. Şi oştile 
din cer Îi urmează călări pe cai albi, purtând veşminte de vison 
alb, curat. Și din gura Lui iese o sabie ascuţită cu care să lovească 
neamurile; şi EI cu toiag de fier le va păstori şi va călca teascul 
aprinderii mâniei lui Dumnezeu Atotţiitorul. Şi pe mantia Lui şi 
pe coapsa Lui are nume scris: Împăratul-împăraţilor-şi-Domnul- 
domnilor. Și am văzut un înger stând în soare; şi el a strigat cu 
glas puternic, grăindu-le tuturor păsărilor ce zboară în mijlocul 
cerului: «Veniţi şi adunaţi-vă la ospăţul cel mare al lui Dumnezeu, 
ca să mâncaţi trupuri de împărați şi trupuri de căpetenii şi trupuri 
de puternici şi trupuri de cai şi de-ale celor ce şed pe ei, şi trupuri 
de tot soiul de oameni, şi liberi, şi robi, şi mici, şi mari». Şi am 
văzut fiara şi pe împărații pământului şi oştirile lor adunate ca să 
facă război cu Cel ce şade pe cal şi cu oştirea Lui. Și fiara a fost 
prinsă; şi cu ea, profetul mincinos, cel ce în faţa ei făcea semne 
prin care-i amăgise pe cei ce purtaseră semnul fiarei şi pe cei ce 
se închinau chipului ei. Amândoi au fost aruncaţi de vii în iezerul 
de foc, unde arde pucioasă. Iar ceilalți au fost ucişi cu sabia Celui 
ce şade pe cal, cea care iese din gura Lui; şi toate păsările s-au 
săturat din trupurile lor” (Apocalipsa 19,11-21). 

„ȘI am văzut un înger pogorându-se din cer, având cheia 
adâncului şi un lanţ mare în mâna lui. Și l-a prins pe balaur, pe 
şarpele cel vechi, care este diavolul şi Satana, şi l-a legat pe 
mii de ani. Și l-a aruncat în adânc; şi pe acesta l-a închis şi l-a 
pecetluit deasupră-i, pentru ca el să nu mai amăgească popoarele, 
până ce miile de ani se vor sfârşi. După aceea el trebuie să fie 
dezlegat pentru puţină vreme” (Apocalipsa 20,1-3). 

„Şi a venit unul din cei şapte îngeri care aveau cele 
şapte cupe pline cu cele şapte plăgi, cele din urmă, şi a grăit 
către mine, zicând: «Vino, am să-ţi arăt mireasa, femeia 
Mielului». Și în duh m-a dus pe un munte mare şi înalt şi 
mi-a arătat cetatea cea sfântă, Ierusalimul, pogorându-se din 
cer, de la Dumnezeu, având slava lui Dumnezeu. Lumina ei 
era asemănătoare cu aceea a pietrei de mare preţ, a pietrei de 
iaspis cristalin. Și avea zid mare şi înalt; şi avea douăsprezece 
porţi; iar la porţi, doisprezece îngeri; şi nume scrise deasupra, 
care sunt ale celor douăsprezece seminţii ale fiilor lui Israel. 
Şi spre răsărit, trei porţi; şi spre miazănoapte, trei porţi; şi spre 
miazăzi, trei porţi; şi spre apus, trei porţi. lar zidul cetăţii avea 
douăsprezece pietre de temelie; şi pe ele, douăsprezece nume, 
ale celor doisprezece Apostoli ai Mielului. Şi cel care vorbea 
cu mine avea o măsură, o trestie de aur, ca să măsoare cetatea 
şi porţile şi zidul ei. Şi cetatea este în patru colţuri; şi lungimea 
ei este tot atât cât şi lăţimea. Şi a măsurat cetatea cu trestia: 
douăsprezece mii de stadii. Lungimea şi lărgimea şi înălțimea 
ei sunt deopotrivă. Şi i-a măsurat şi zidul: o sută patruzeci şi 
patru de coţi, măsură a unui om, care este şi a unui înger. Şi 
zidul ei este de iaspis, iar cetatea este de aur curat asemenea 
sticlei curate. Temeliile zidului cetăţii sunt împodobite cu 
toată piatra scumpă: întâia temelie este de iaspis; a doua, de 
safir; a treia, de calcedoniu; a patra, de smarald; a cincea, de 
sardoniu; a şasea, de sardiu; a şaptea, de hrisolit; a opta, de 
beril; a noua, de topaz; a zecea, de hrisopras; a unsprezecea, de 
iachint; a douăsprezecea, de ametist. Și cele douăsprezece porți 
sunt douăsprezece mărgăritare: fiecare din porţi este dintr- 
un mărgăritar. Și piaţa cetăţii este de aur curat, ca de sticlă 
străvezie. Dar templu n-am văzut în ea, pentru că Domnul 
Dumnezeu Atotţiitorul este templul ei, precum şi Mielul. Și 
cetatea nu are nevoie de soare şi nici de lună ca s-o lumineze, 

căci slava lui Dumnezeu a luminat-o şi făclia ei este Mielul. 
Şi neamurile vor umbla în lumina ei, şi împărații pământului 
în ea îşi vor aduce slava. Şi niciodată porţile ei nu se vor 
închide ziua, căci noapte acolo nu va mai fi. Şi în ea vor aduce 
slava şi cinstea neamurilor. Și în ea niciodată nimic întinat 
nu va intra, şi nici cel ce lucrează urâciunea şi minciuna, ci 
numai cei scrişi în cartea vieţii Mielului. Şi mi-a arătat un 
râu al apei vieţii, strălucitor ca de cristal, care izvorăşte din 
tronul lui Dumnezeu şi al Mielului. În mijlocul pieţei cetăţii, 
şi de-o parte şi de alta a râului, un pom al vieţii, rodind de 
douăsprezece ori, dându-și roada în fiecare lună; şi frunzele 
pomului sunt spre tămăduirea neamurilor. Și niciun blestem nu 
va mai fi. Şi tronul lui Dumnezeu şi al Mielului va fi în ea, şi 
robii Săi se vor închina. Şi ei Îi vor vedea faţa, şi numele Lui 
va fi pe frunţile lor. Şi noapte nu va mai fi; şi ei n-au nevoie 
de lumină de lampă sau de lumină de soare, pentru că Domnul 
Dumnezeu va lumina peste ei şi vor împărăţi în vecii vecilor. 
Şi îngerul mi-a zis: «Aceste cuvinte sunt vrednice de crezare 
şi adevărate; şi Domnul, Dumnezeul duhurilor profeților, l-a 
trimis pe îngerul Său să le arate robilor Săi cele ce trebuie să 
se întâmple în curând. Şi iată, Eu vin curând. Fericit cel ce 
păzeşte cuvintele profeţiei acestei cărți!». Şi eu, loan, sunt 
cel ce am auzit şi am văzut acestea. Și când am auzit şi am 
văzut, am căzut să mă închin înaintea picioarelor îngerului 
care mi-a arătat acestea. Dar el mi-a zis: «Vezi să nu faci 
asta! Sunt împreună-slujitor cu tine şi cu fraţii tăi, profeţii, 
ŞI cu cei ce păstrează cuvintele acestei cărți. Lui Dumnezeu 
închină-te!». Și mi-a zis: «Să nu pecetluieşti cuvintele profeției 
acestei cărţi, căci vremea e aproape. Cel ce-i nedrept, să mai 
nedreptăţească; cel ce-i spurcat, să se mai spurce; şi cel ce 
este drept, să mai facă dreptate; şi cel ce este sfânt, să se mai 
sfințească»” (Apocalipsa 21,9-27 şi 22,1-11). 

Îngerii vor organiza Judecata de Apoi 

Domnul Hristos le-a spus Sfinţilor Săi Apostoli „Că precum 
fulgerul iese de la răsărit şi se arată până la apus, tot aşa va fi 
şi venirea Fiului Omului. Că unde va fi stârvul, acolo se vor 
aduna vulturii. lar îndată după necazul acelor zile, soarele se va 
întuneca şi luna nu-şi va mai da lumina, iar stelele vor cădea din 
cer şi puterile cerului se vor clătina. Atunci se va arăta pe cer 
semnul Fiului Omului şi vor plânge toate neamurile pământului 
şi-L vor vedea pe Fiul Omului venind pe norii cerului, cu putere 
şi cu slavă multă. ŞI îi va trimite pe îngerii Săi cu sunet mare 
de trâmbiţă, şi îi vor aduna pe cei aleşi ai Săi din cele patru 
vânturi, de la marginile cerurilor până la celelalte margini. lar 
când va veni Fiul Omului întru slava Sa şi toți sfinţii îngeri cu 
EI, atunci va şedea pe tronul slavei Sale. Căci Fiul Omului va să 
vină întru slava Tatălui Său, cu îngerii Săi; şi atunci va răsplăti 
fiecăruia după faptele lui, căci îngerii vor despărți pe cei răi din 
mijlocul celor drepţi şi-i vor arunca în cuptorul de foc; acolo va 
fi plângerea şi scrâşnirea dinţilor. lar de ziua şi de ceasul acela 
nimeni nu ştie, nici îngerii din ceruri, nici Fiul, ci numai Tatăl” 
(Matei 24,27-31; 25,31; 16,27; 13,49-50 şi 24,36). 

„Iar în acele zile, după necazul acela, soarele se va întuneca 
şi luna nu-şi va mai da lumina. Și stelele vor cădea din cer şi 
puterile cele din ceruri se vor clătina. Și atunci ÎL vor vedea pe 
Fiul Omului venind pe nori, cu putere multă şi cu slavă. Şi atunci 
EI îi va trimite pe îngeri şi îi va aduna pe aleşii Săi din cele patru 
vânturi, de la marginea pământului până la marginea cerului. lar 
despre ziua aceea şi despre ceasul acela nimeni nu ştie, nici îngerii 
din cer, nici Fiul, ci numai Tatăl” (Marcu 13,24-27 şi 32). 

Îngerul morţii (nimicitorul) i-a omorât pe 


întăi născuți. EPiPleTIi LO esa dea a aaa să tea iata da aa 305 
Îngerul Domnului i-a călăuzit pe evrei la ieşirea 

Citi, ELI nasa podea aaa ti dat a ca Di aa 307 
Asina lui Balaam vede un înger şi apoi vorbeşte ....... 309 
Iosua Navi vede un înger, apoi evreii cuceresc 

ÎI POTI cca lait aa d ai d 310 
Un înger îi pedepseşte pe evreii care s-au amestecat 

Cu Gel dle: ale SANIE scotian astea aaa ie ia 312 
Un înger îl cheamă pe Ghedeon la conducerea 

RODICA ULEL ALES: seaca ine e sa acas adi ads ai 314 
Un înger anunţă naşterea lui Samson... 316 
Lnoeiea li. DAVE Că Tepes se sa cnans canoane oa added 318 
David porunceşte să se efectueze un recensământ, 

lar poporul este L0v1t CU CIUNTĂ „mn saca atacata e 319 
Un înger îi aduce mâncare şi apă profetului Ilc......... 324 
Un înger grăieşte cu prorocul Ilie... nenea 324 
Prorocul. Isaia yede SEPA LUNII east 338 
Prorocul lezechiel vede heravinii ne ea ataca e 339 
Visele lui Faraon şi Nabucodonosor şi tâlcuirile lor .. 340 
Scrisul văzut de regele Baltazar şi tâlcuirea lui ......... 392 
Cei trei țineri evrei. în cuptorul de TOC ma pacea ateu 355 
Prorocul Daniel în groapa Cu Lei sn aceea nice ca aceea 361 
Prorocul Daniel aruncat pentru a doua oară în 

DO stia; CUL LEI „oa anna a dada Sia dt en dul 363 
Îngerul şi marele preot Iosua... nenea 366 
Tobit, Tobie, Sarra şi îngerul Rafael............ce cae oeeaeee 367 
Îngerii lui Dumnezeu scapă de jaf templul 

CN: TEVI NI cota dara eo dt a 381 
Cinci îngeri îi ajută pe evrei în luptă... 384 
Doi îngeri îi scapă pe evrei de furia regelui 

Piolămeui FIlOPALOE naos caca iguana aa dea na 385 


2. Îngerii şi lucrarea lor în Noul Testament ............... 
Vestirea naşterii şi naşterea Sfântului 
lozihi OLE ZAbOUI e sasea opta mda ata aa 
IS uitai VIS (PE înnainte ao e d da ap ada 
Îngerul Domnului şi Dreptul losif....... ue eee 
Nasterea Prune ulii SiS, ani ae pa at ra e tataie 
(Cei. trei magi de la RAS Il „ae decada cesti ana ua 
oa Bi ELE O seic ar aaa da e a id la 
După ispitirea din Carantania îngerii îi slujeau 
Donatii: ELCISUBS: cois caini oda ani paie e leat 
Îngerul de la scăldătoarea Vitezda............ mc neeeeaeeeee 
Un înger L-a întărit pe Domnul Hristos 
în otădlină (CPS TRI si m ta a a 
Îngerul (îngerii) de la mormântul Mântuitorului ........ 
Înălţarea Domnului Hristos cu trupul la cer............-.. 
Un înger îi eliberează pe Sfinţii Apostoli din temniţă... 
Un înger 1 se arată diaconului Filip... nene 
Un înger 1 se arată sutaşului Corneliu... ceea 
Un înger îl eliberează pe Sfântul Apostol Petru 
lie VO DANI LS ză i og ao a au 
Un înger îl omoară pe regele Irod Aggripa [.............. 
Un înger 1 se arată Sfântului Apostol Pavel................ 
Sfântul Apostol loan scrie îngerilor celor şapte 
RIS ETIC sia caii n ai e d rea adela ua 
Îngerii din Apocalipsă... nenea ceeace eee 
Îngerii vor organiza Judecata de Apoi... ceeace 
EP LO) 90 0 LLC aaa alintata a iau Jai alpin ata 


447 


